
NOTĂ ASUPRA EDIŢIEI 


Centrată pe documentele-program ale partidelor și curentelor politice 
din România în epoca modernă, ediţia de faţă extinde această arie de izvoare 
într-un dublu sens. Ea suie cronologic până la începutul epocii moderne 
căutând izvoarele poziţiilor conservatoare și liberale în texte semnificative în 
acest sens încă din deceniul al lil-lea al secolului al XIX-lea. Pe de altă parte, 
culegerea include și o serie de documente emise de conducătorii statului 
român (Alexandru loan Cuza, Carol | și Ferdinand |) reprezentând puncte de 
reper ale poziţiei statului român în probleme fundamentale de ordin extern și 
intern. În sfârșit, culegerea cuprinde actele fondatoare ale unirii Basarabiei, 
Bucovinei și Transilvaniei cu România. 

În felul acesta volumul are o mare complexitate. Cea mai mare parte a 
documentelor cuprinde însă progresele partidelor politice și dezbateri de 
ordin doctrinar menite să pună în valoare concepțiile și orientările lor. 

Complexitatea tematică și preocuparea pentru a îmbrăţișa totalitatea 
programelor politice au făcut imposibilă reproducerea lor integrală. Am depus 
efortul de a oferi tot ceea ce era sesizant în piesele documentare și de a păstra 
sensurile definitorii ale textelor. 

Aceleași obiective ne-au condus și în ce privește documentele cu caracter 
doctrinar indispensabile totalităţii fenomenului politic. 

Întocmirea volumului a pus, cum este de înțeles, probleme de ortografie 
și punctuație. 

De-a lungul secolului (care delimitează volumul), scrisul în limba română 
s-a aflat într-o stare de fluiditate. Ortografia , punctuaţia, vocabularul, pronunția 
cuvintelor prezintă caracteristici specifice de la etapă la etapă. 


Evident, am fost puși în situaţia să realizăm transcrierea textelor respectând 
formele de limbă și aplicând regulile ortografiei actuale. Acolo unde anumite 
texte îngreunau lectura prin prolixitate a trebuit, totuși să spargem fraze spre a 
le face inteligibile. (Am făcut-o în cazul așa-zisei Constituţii a cărvunarilor — 
1822) 

Odată cu anul 1848 Limba română, a înglobat o considerabilă cantitate de 
neologisme care se regăsesc bineînţeles și în documentele timpului: exil, 
restaurare, elite, deliberat, sentinţă etc. 

S-au păstrat, bineînţeles, formele uzuale ale cuvintelor chiar dacă există 
alternanța în folosirea lor: rigalitatea — regalitate; împlut — umplut; cestiunea — 
chestiunea; problemul — problema. 

Vocalele accentuate (foarte frecvente în deceniile șapte-opt ale secolului 
trecut) s-au diftongat luând în considerare pronunțarea lor reală: vede - vedea; 
pórtă — poartă; tâte — toate; recunâșterea — recunoașterea, trecă — treacă; țéra - 
țara. | 

De asemenea, grupurile de consoane, sci, dz — s-au transcris așa cum se 
pronunțau de fapt și în epocă; de exemplu: cunosce - cunoaște; sciință - 
ştiinţă; dzicem — zicem; astădzi — astăzi etc. 

S-au păstrat, bineînţeles, toate particularitățile de vorbire, ca și formele de 
transcriere a cuvintelor din epocă: influiență, conces, conferenţă, basa etc. 

Punctuaţia s-a adaptat, pe cât era cu putinţă, normelor actuale. S-au corectat 
tacit erorile tipografice, destul de numeroase în “Dezbaterile parlamentare” și 
în broșurile — discurs ale unor miniștri sau parlamentari. 

Volumul de faţă nu cuprinde un corp propriu-zis de regeste. Prin ele am fi 
extins prea mult textul, fără să fi adăugat elemente substanțiale de înţelegere a 
documentelor: de exemplu: Toma Stelian, discurs rostit în sedinţa Camerei de 
la 3 decembrie 1903, sub titlu am înserat esența discursului: Liberalii, 
proprietatea privată și ideea naţionalizării pământului — n.n. 

jo Eta tai vi de-o a 


INTRODUCERE 


Întocmirea culegerii de faţă pornește de la o premisă motivată prioritar de 
considerente de ordin didactic: a pune la îndemâna studenţilor, cadrelor 
didactice și chiar a unui public mai larg, un instrument de informare rapidă și 
pe cât posibil sistematic asupra unor piese documentare de referință care 
caracterizează gândirea, ideologia și obiectele partidelor politice din România, 
tactica și reperele lor strategice, felul în care se concep pe sine și în care se 
raportează la societate, în care își descifrează temeiurile legitimității. 
Documentele exprimă, așadar, fizionomia politică a partidelor și refac linia lor 
evolutivă în planul ideilor și al principiilor de care le călăuzesc. Substanţa 
acestor principii se regăsește - sau ar trebui să se regăsească - în programele 
sau în platformele electorale, în deelaraţiile sau în apelurile care exteriorizează 
date esențiale din viaţa partidelor, momentele lor fondatoare, sau care redefinesc 
viziunea acestora atunci când intervin reorientări practice și doctrinare. 

Partidele politice sunt organisme vii; ele răsfrâng problemele societății prin 
prisma unor grupuri de interese pe care le sublimează și caută să le.proiecteze 
ca interese de ordin general. Dar ele nu numai dau formă generalizată anumitor 
interese de grup sau de clasă; ele pot să joace în anumite momente un rol 
catalizator al intereselor de ordin general naţional. Așa încât, dincolo de sfera 
condiţiei nemijlocite a partidelor, a faptelor și acţiunilor acestora, activitatea 
lor face trimitere la întreaga sferă a istoriei societăţii. Dealtfel, în documentele 
cheie, partidele politice nu se explică exclusiv pe sine. Ele se pun în raport cu 
problemele societăţii, caută să se definească pe fondul acestora, să-și 
configureze determinaţiile prin felu! în care percep și răsfrâng aspectele mul- 
tiple ale realităţii sociale. 


1 


Sigur, o colecție documentară nu este și nu are cum să fie o istorie a 
faptelor și evenimentelor acestor partide. Desfășurarea concretă a acțiunii 
partidelor ţine de istoria politică în forma ei descriptivă, expozitivă. Documentele 
pe care le elaborează partidele ajută să înțelegem seria evenimentelor, să 
descifrăm sensuri dincolo de faptul brut, de comportamentul sau atitudinea 
adoptată de un partid sau de altul într-o situaţie sau alta. Pare imcomplet orice 
demers asupra manifestărilor concrete ale unui partid dacă nu urmărești și 
felul în care aceste manifestări intră în rezonanţă cu principiile călăuzitoare ale 
formaţiunii politice respective. Ele reprezintă fundalul de unde se transmit 
semnalele și prin care devin inteligibile acțiunile partidelor, mișcarea lor în 
zarea “duratelor scurte”. De aici nevoia de a cunoaște documentele de bază 
ale partidelor, actele care explicitează obiectivele, trăsăturile și apelurile lor. 
Este nevoia, bineînţeles, de a privi nu numai imaginea lor răsfrântă în propria 
conștiință, dar și de a percepe ce era mimat și trucat în această imagine, de a 
sesiza raportul dintre vorbe și fapte, de a descifra; cu alte cuvinte, veracitatea 
ideilor în lumina faptelor. Așadar, componenta documentară de principiu a 
partidelor politice este un domeniu vital al cunoașterii vieții politice. 

Culegerea de față caută să contribuie la efortul de a pătrunde în acest 
domeniu, de a-i descifra trăsăturile configuratoare în epoca modernă 1821- 
1918. Demersul este reclamat, după opinia noastră, cu atât mai mult cu cât în 
istoriografia consacrată acestei epoci lipsesc atât colecţii de documente 
cuprinzătoare, cât și culegeri selective tematice de acest gen. În această situaţie, 
nu este de mirare că realitatea surselor este înlocuită, nu o dată, cu aproximaţii 
vagi, cu aprecieri care deformează lucrurile sau poziţiile unor lideri politici, 
care opacizează sensul unor fapte și idei. Supralicitările, acreditarea unor 
judecăţi care distorsionează conţinutul unor procese sau fenomene, tendinţa 
de a oferi interpretări dincolo de conţinutul propriu al scenariilor istoriei, sau 
de orientările forţelor politice, toate acestea se cultivă mai ales în presa culturală 
de interpreţi ai istoriei și civilizaţiei române. Asemenea procedee sunt vizibile 
chiar în discursul unor specialiști. 

Este timpul să se revină la surse și la interpretarea lor cu acuratețe și 
răspundere. Celebra sintagmă a lui Miron Costin: “Eu voi da seama de ale 
mele, câte scriu” e actuală, ca și acum trei secole. 


Dacă osatura acestei culegeri o constituie documentele provenind de la 


partidele politice ale epocii, s-au impus aproape de la sine o serie de alte texte 
cu valoare de document care își găsesc locul firesc în cadrul volumului. 

Programele, proclamţiile sau platformele electorale suferă de un anumit 
schematism, de o anumită ermetizare a ideii. Textul oscilează între formula 
seacă și declaraţia patetică. Pe scurt, programele, platformele sau declarațiile 
de principii nu sunt modele de gândire sau de inspiraţie. Nici nu pot să fie așa 
pentru că trebuie să se supună, volens-nolens, unor canoane: să fie simple, 
limpezi și fără echivoc. Enunţurile generale, constatările comune contribuie 
prea puţin la punerea în relief a identităţii, a determinărilor specifice ale partidelor. 
Ele sunt, bineînţeles, indispensabile studierii vieţii politice și, într-un fel, 
privilegiate într-un volum cu caracter documentar. Nu sunt însă suficiente 
pentru a oferi o panoramă cuprinzătoare a politicului. lată de ce am inclus în 
această secţiune numeroase texte ale fruntașilor vieții politice, revelatoare pentru 
convingerile și principiile pe care le îmbrățișează, pentru felul în care înțeleg 
doctrinele pe care le îmbrățișează, ideologia pe care o profesează și obiectivele 
pe care le promovează. Am putea, de pildă, înţelege profilul liberalismului 
român fără să recurgem la textele lui [.C.Brătianu și C.A. Rosetti, lon Ghica sau 
Mihail Kogălniceanu, |.1.C. Brătianu sau alţi corifei ai liberalismului român? 
Mai mult, am putea înțelege evoluţia mișcării și a Partidului Liberal fără 
impulsurile inovatoare ale tineretului liberal grupat în jurul gazetei “Votul 
Universal”? Și am putea înțelege ideea conservatoare și configurația 
conservatorismului în România fără să apelăm la textele lui Barbu Catargiu, 
Petre Carp, Nicolae Filipescu, C. Dissescu, Titu Maiorescu, iar mai târziu, fără 
să observăm încercările de renovare a conservatorismului prin Take lonescu? 
Observaţia este valabilă pentru Partidul Național din Transilvania, ca și pentru 
Partidul Social Democrat al Muncitorilor din România, etc. 

Mai mult. Întâlnim texte revelatoare care descifrează caracteristicile ideii 
liberale sau conservatoare aparţinând nu unor oameni de partid sau figuri 
politice, ci unor gânditori sociali. Aceștia abordează fenomenele într-un dublu 
plan: în plan general teoretic, descifrând principiile doctrinei, ca atare, și în 
acel care face referire la manifestarea acţiunii și practicii conservatoare sau 
liberale în țara noastră, în contextul socio-istoric dat al acesteia. Se înțelege că 
și asemenea texte trebuie recuperate. Bineînţeles, în marginile permise de 
volumul culegerii noastre și de scopul căreia îi este destinată. lată un exemplu: 
am putea discuta despre latura doctrinară a Partidului Conservator fără să 
apelăm la broșura lui C. Rădulescu-Motru: Doctrina conservatoare? 

Culegerea de față nu poate să pătrundă mai adânc în câmpul dezbaterilor 
de idei asupra realităţii românești. Ea are, cum s-a mai spus, centrul de greutate 
în zona politicului, a partidelor și curentelor politice. Pentru înfățișarea acestor 

dezbateri ar trebui culegeri de documentare distincte dispunând de un spaţiu 
adecvat. Stim că pe acest teren s-au desfășurat cele mai ample discuții, s-au 
expus teze de mare revelanţă cognitivă, s-au construit teorii originale. Ele au 
alimentat atmosfera intelectuală a vremii, i-au dat o notă pasională, iradiind în 
toate sferele vieţii noastre spirituale. Aceste dezbateri sunt, bineînţeles, tangente 
(dacă nu se intersectează) cu aspectele vieţii și activităţii partidelor politice, cu 
structurile socio-economice, cu universul politic, social, economic și cultural 
al realităţii românești. lată de ce am inclus în culegere texte care nu provin din 
cercuri conducătoare ale partidelor politice, dar care proiectează o lumină 
puternică asupra fenomenelor românești; avem în vedere doctrine cu o mare 
pondere în gândirea noastră sociologică (așa cum sunt scrierile lui Constantin 
Stere) sau probează idei care pornesc din tulpina unor principii afine unor 
mari mișcări politice (de pildă conservatorismul, în cazul lui Mihai Eminescu) 
dar care includ în substanţa lor și alte aluviuni ce se topesc în pasta unor 
concepții originale și de mare revelanţă teoretică. 

Aşa stând lucrurile, culegerea își extinde evantaiul articulaţiilor sale nu 
doar la sfera partidelor și a liderilor politici. Ea caută să dea și o idee despre 
curentele doctrinare în legătură cu fenomentul politic, dar și cu cel social și 
economic. 

Există, de asemenea o problemă care a stat înaintea autorilor volumului de 
faţă. El nu se limitează doar la cadrul cronologic al vieții moderne de partid în 
România. Am găsit necesar să pornim culegerea cu anul 1821 și să punctăm 
printr-o serie de documente cu semnificaţie politică și doctrinară, aspecte 
semnificative care oglindesc mișcarea de idei din deceniile III-IV ale secolului 
al XIX-lea, frământările epocii exteriorizate în ideile vremii, în documente 
fundamentale cum sunt cele privitoare la revoluţia de la 1848, în texte care 
reflectă stări de spirit semnificative, atitudini politice și culturale relevante. 

În sfârșit, o culegere menită să oglindească documentar viaţa politică și 
problemele ei, nu poate omite pe cei aflaţi în fruntea ţării, declaraţiile monarhilor 
României. Măcar câteva din acestea, câteva puncte de vedere și idei exprimate 
în momentele cheie ale istoriei țării, în situaţii care consfințesc împrejurări și 
evenimente deosebite. Am apelat numai la asemenea declarații sau discursuri 
ale prinţului Alexandru loan Cuza, regilor Carol | și Ferdinand |. Este puțin în 
raport cu marea masă a materialelor documentare care a fost valorificată în 
colecţii documentare: ceva mai vechi pentru Alexandru loan Cuza și în 
numeroase volume recente pentru regii Carol | și Ferdinand |. Tocmai ținând 
seama de această împrejurare am selectat doar câteva texte. 

Privită în ansamblu, culegerea înmănunchează un vast evantai documentar, 
implicând, bineînţeles, mai întâi cunoașterea surselor, a documentelor de 
acest gen și necesitatea unei selectări atente de natură să înfățișeze aspecte 
reprezentative ale poziţiei liderilor politici, să surprindă, pe cât este posibil, 
ipostaze caracteristice ale viziunii lor, să-i exprime în ceea ce au propriu și 
caracteristic. 

Pe cât ne-a permis cunoașterea surselor, stăpânirea problemelor istoriei 
moderne și posibilitatea integrării unor documente practic neincluse în circuitele 
cercetării - necum în sfera de interes a categoriilor mai largi de cititori - am 
căutat să realizăm aceasta prin culegerea de faţă. 

Culegerea este, desigur, selectivă. Într-un dublu sens: a trebuit să selectăm 
din masa surselor pe acelea pe care le-am considerat caracteristice și relevante. 
Atât cât am putut să răspundem acestui criteriu, cât aprecierea și judecata 
noastră ne-a apropiat de adevăr și obiectivitate. 

În al doilea rând, din piesele documentare selectate am decupat ce ni s-a 
părut mai semnificativ, ceea ce prezintă valoare ca idee, ceea ce constituie 
nucleul punctelor programatice ale documentelor de partid, al reflecţiilor figurilor 
politice, al modului lor în a se raporta la problemele societăţii, al viziunii lor 
socio-politice. 

A trebuit să operăm în documente reduceri masive, să ne rezumăm la ceea 
ce este esenţial. Intotdeauna am ținut însă seama de faptul ca părţile pentru 
care am optat să nu altereze poziţiile și judecăţile care se degajă din ansamblul 
textelor din care am făcut selecţia, iar pe de altă parte, ceea ce am reţinut să 
aibă relevanţă, să fie demn de interes, să se constituie într-un instrument de 
informare și de cunoaștere. 

Și aceasta nu numai pentru studenți sau cadre didactice, dar pentru toţi 
cititorii interesaţi de istorie, pentru cei dornici să se afle în contact cu conţinutul 
autentic al manifestărilor fenomenului politic românesc și cu palpitul viu al 
documentelor. 

Într-un text introductiv cum este cel de faţă este inutil să procedăm la un 
comentariu de fond al documentelor. Extins, acest comentariu riscă să se 
transforme într-un fel de istorie politică. Sarcina este tentantă, dar nu e locul de 
a realiza în cadrul de faţă un asemenea demers. 

Credem nimerit să atragem luarea aminte asupra unor aspecte pe care 
cititorului cât de cât avizat le va observa de atlfel cu ușurință. 

Astfel, documentele confirmă faptul că ideea conservatoare în Tările 
Române și apoi în România a fost intim legată de interesele marii proprietăţi 

funciare, de rolul și funcţia acesteia. Imprejurarea a fost relevată de A.D.Xenopol 
care a dat în Istoria partidelor politice o valoroasă interpretare a genezei 
curentelor politice moderne din România. 

Un document revelator pentru ideea conservatoare în contextul 
evenimentelor imediat următoare mișcării revoluţionare a lui Tudor 
Vladimirescu este Memoriul lui Mihail Sturdza din februarie 1823 adresat 
consulului rus Minciaky. 

Semnificaţia lui constă, dincolo de consideraţiile subiacente, în definirea a 
însuși principiului conservator: reluctanţa faţă de inovare politică sau socială, 
considerarea ordinii sociale ca imuabilă. Schimbarea semnifică un atentat la 
legitimitate, la tradiţie, la raporturile consacrate de acestea. “Orice schimbare 
operată în principiul unui guvernământ - scrise el în acest memoriu - este 
privită ca o inovare. Și orice modificare a acestor principii subminează aproape 
întotdeauna instituţiile consacrate de legitimitate și cărora succesiunea secolelor 
le-a imprimat un caracter indelebil. “ 

Formula conservatoare exprimată de Mihail Sturdza are o nuanţă 
categorică, radicală. Este formula unui mare boier beneficiind de toate avantajele 
condiţiei privilegiate și apărându-le prin inovarea ideii de legitimitate, de tradiţie, 
de consacrare istorică. Sursa privilegiilor se afla în proprietatea de tip feudal și 
în raporturi clădite pe ea. Mihail Sturdza nu le invocă, dar se subînţeleg. (Ele se 
regăsesc formulate punctual în Anaforaua pentru pronomiile Moldovei adresată 
Domnitorului de o grupare de boieri din clasa l-a). 

În mod nemijlocit pledoaria lui Mihail Sturdza era îndreptată împotriva 
Constituţiei cărvunarilor prin care reprezentanții micii boierimi, urmărind 
egalitatea de tratament în viaţa politică cu mare boierime, puneau în discuție 
un șir întreg de idei și deziderate care semnificau o breșă în ordinea politică 
și constutuţională a societăţii. Se enunța egalitatea de tratament “înaintea 
pravilei”, accesul la slujbe pe bază de merit, respectarea libertăţii persoanei, 
introducerea unor reguli în sistemul obligaţiilor țărănimii, etc. Se enunţa ideea 
folosului de obște - deci al interesului general, în opoziţie cu exclusivismul 
privilegiului, etc. 

Din această Constituţie, din alte documente afine celor “77 de ponturi”, 
răzbate spiritul încă timid, firav exprimat, dar de netăgăduit, al liberalismului. 
El va germina în curentele liberale și naţionale din perioada următoare, 
culminând cu mișcarea de idei, cu acţiunea și programele revoluţiei de la 
1848. 

O lectură atentă a documentelor inserate în culegerea de faţă atestă legătura 
dintre ideea naţională și cea liberală, faptul că promotorii afirmării naţiunii, 

liderii mișcării naționale erau și adepții valorilor liberalismului, ai modernizării 
societății. Acest aspect fundamental pentru istoria modernă a României este 
pus în relief mai ales de marile momente istorice ale secolului al XIX-lea: 
revoluția de la 1848; Unirea din 1859 și crearea statului modern român, 
obţinerea independenţei de stat la 1877. 

La rândul lor, toate documentele programatice ale curentelor liberale de 
după unire și apoi (din 1875) ale Partidului Naţional Liberal definesc momentul 
naţional ca unul constitutiv al identităţii lor. Partidul își asumă o misiune 
naţională, iar pe de altă parte se consideră purtătorul intereselor generale ale 
naţiunii. Această misiune o concepe în perspectiva progresului societăţii. De 
aici deschiderea partidului față de propășirea economică, de reforme înscrise 
în linia de mișcare a societăţii, de promovare a intereselor păturilor mijlocii 
prin intermediul dezvoltării comerţului, industriei, al unor organisme de credit 
financiar-bancare. 

În același timp, Partidul Liberal nu a fost niciodată, până în perioada care 
a urmat frământărilor de după 1907, adeptul unor transformări mai profunde 
ale sistemului agrar. S-a păstrat în linia rezultată din configuraţia structurilor 
agrare generate de reforma din 1864, exprimând, în felul său, interesele blocului 
istoric constituit pe terenul transformărilor din 1859-1866. De aici o anumită 
contradicţie între declaraţiile de principii, mai ales între acele obiective așezate 
în perimetrul idealului și practica politică concretă a liberalismului român. 

În plan politic, momentul cel mai ascuţit și mai delicat din activitatea 
partidului a fost cel marcat de dezbaterea modificării sistemului electoral din 
1884. Documentele pe care le inserăm în volumul de față stau mărturie în 
acest sens. Se distinge, pe de o parte, acordul “de principiu” al șefului Partidului 
Libera! și prim-ministru al țării, I.C. Brătianu, cu ideea lărgirii dreptului de vot 
până la introducerea votului universal, iar pe de altă parte, deschiderea minoră 
pe care o acceptă în practică: reducerea de la patru la trei a colegiilor electorale. 
Pe de altă parte, se relevă poziţia lui C.A. Rosetti și a grupării care îl susţine în 
sensul realizării unei reforme reale în sistemul electoral, prin constituirea unui 
singur colegiu, cel al știutorilor de carte. Reforma propusă de C.A. Rosetti ar fi 
marcat o deschidere efectivă în sistemul electoral și în viaţa publică din România, 
ar fi creat condiţii mai largi de afirmare a ţărănimii în viaţa politică și ar fi 
ameliorat ideea civismului și atmosfera generală a exerciţiului public. 

În opoziţie cu aceasta, Partidul Conservator invoca, pe temeiul păstrării în 
cadrele organice statuate de Constituţia din 1866, perpetuarea sistemului elec- 
toral, atunci în funcţiune. Este semnificativă în acest sens pledoaria lui Titu 

Maiorescu în polemica sa cu C.A. Rosetti în parlament, în primăvara anului 
1884. 

După 1892 și până la 1906, în practica și cugetarea Partidului Liberal se 
observă o anumită secetă de idei, de preocupări pentru înnoire. Programul 
din 1892 este pompos în partea introductivă care dorește să puncteze rolul 
luminos al partidului pe fondul întunecat al istorie ţării, dar atunci când trece 
loa construcţia pozitivă pe care și-o fixează ca obiectiv de viitor el proclamă 
domnia legilor, libertatea alegerilor, eventuala împroprietărire a țăranilor 
(declaraţie formală din moment ce nu avea caracteristicile unui program 
concret), deziderate niciodată onorate din plin în domeniul învățământului, și 
declararea votului obștesc drept ... ideal de viitor. 

Programul era învăluit în promisiuni, dar avea grijă să fie suficient de vag, 
de neangajat spre a nu obliga la acţiuni reformatoare efective. Nici programul 
din 1906 nu depășea ca viziune, ca proiect modelator al societății, cadrul 
programului din 1892. Or, trecuseră nu mai puţin de 14 ani de la unul la 
celălalt! În această vreme, în interioarul partidului au apărut curente novaloare 
exprimate mai ales de tinerii liberali. Ideile lor, mai cu seamă în privința votului 
universal sunt exprimate în gazeta cu acest nume, prezentă în paginile 
volumului. 

Suflul primenirii se pregătea și la vârf, în special după răscoala din 1907 şi 
după preluarea șefiei partidului de lon I.C. Brătianu. Statura impunătoare a 
figurii sale politice se relevă convingător în așa-zisa “eră a reformelor” din 
1913-1914, cu participarea sa hotărâtoare, apoi în timpul primului război 
mondial când a condus statul și destinele ţării în volbura evenimentelor din 
1916-1919. 

Într-un discurs din aprilie 1883 I.C. Brătianu tatăl spunea: “da, noi Românii, 
avem să facem fapte mari; avem să creăm condiţiunile societăţii moderne 
românești”. O formulă care dezvăluie integral sensul liberalismului în România. 
Peste circa trei decenii și jumătate, într-o Declaraţie, din 12 iunie 1917 lon 
Brătianu - fiul spunea: “aceste reforme (este vorba de reforma agrară și cea 
electorală - n.n.) nu sunt altceva decât dezvoltarea, tot mai puternică a temeliei 
democratice a României moderne”. Există între aceste declaraţii o legătură de 
aspirații, o unitate de viziune. 

Programele Partidului Naţional Liberal, articole, cuvântări, discursuri 
parlamentare ale unor figuri reprezentative ale liberalismului român: I.C. 
Brătianu, M. Kogălniceanu, C.A. Rosetti, lon Ghica, P.S. Aurelian, 1.I.C. Brătianu, 
Vintilă Brătianu, 1.G. Duca, Gh. Tătărăscu, extrase din publicaţii - toate 

conturează o imagine în documnete și izvoare a P.N.L. și a liberalismului în 
România. Ea sugurează structura și caracteristicile acestuia printr-un set de 
documente în care partea reflectă, pe cât posibil, întregul. 

Liberalismul român a dominat viaţa politică antebelică a României în tan- 
dem cu Partidul Consevator. Am amintit anterior faptul că în România acest 
partid a fost grefat pe interesele aristocrației nobiliare, ale moșierimii, ale marii 
proprietăţi. Această linie se poate urmări începând cu acel memoriu al lui 
Mihail Sturdza, cu prevederile Regulamentului Organic în partea care statuează 
raporturile social-agrare, în comportamentul reprezentanţilor boierimii din 
Comisia proprietăţii la 1848 în Țara Românească, în dezbaterile din Adunarea 
ad-hoc din octombrie - decembrie 1857 (în special cele generate de petiția 
depusă la 16 decembrie în Divanul Ad hoc al Moldovei de deputații pontași), 
în dezbaterile angajate în jurul realizării reformei agrare, interes doctrinar 
prezentând în special discursul lui Barbu Catargiu din 29 mai 1862. 

Ulterior, doctrina conservatoare a dobândit contur doctrinar prin 
programele Partidului Conservator și prin setul de idei și de principii exprimate 
mai ales de reprezentanţii aripii junimiste a conservatorilor, în special P.P. 
Carp și Titu Maiorescu. Mișcarea și doctrina conservatoare a căutat să valorifice 
o serie de idei, de repere comportamentale specifice conservatorismului în 
genere: atașamentul la tradiţie înţeleasă ca normă comportamentală, reliefarea 
ideii de organicitate ca mișcare firească, graduală a societăţii, deci ca perpetuare 
a formelor de existenţă conservată de istorie, preferința pentru solidaritatea de 
tip comunitar, de colectivităţi clădite pe relaţii consacrate de datină, de cultură, 
de ceea ce ţine de rutină și tradiţie. De aici se desprindea pledoaria 
conservatorilor pentru o societate bine ordonată, construită ierarhic, ferită de 
tentaţia schimbărilor, având un simţ dezvoltat al autorităţii, o stare de spirit 
elitară, sceptică dacă nu refractară fenomenelor mobilităţii sociale, 
dinamismului lumii moderne: “mobilităţii instituţiilor și persoanelor, prin care 
partidul liberal a creat adesea că va realiza progresul - sublinia Programul din 
1880 al Partidului Conservator - opunem stabilitatea instituțiilor și a persoanelor 
și progresul măsurat, dar continuu” . 

Conservatorii își refuzau entuziasmul proiectelor transformatoare în 
organismul social al ţării și stăruiau în a-și construi o imagine de formaţie 
politică lucidă, probă, serioasă. Decât promovarea formelor “deasupra 
civilizaţiei” - spunea Nicolae Filipescu într-un discurs din 1896 - conservatorii 
veneau în numele “acelor sentimente mari ca patriotismul” ... ca sentimentul 
estetic care a născut forma de civilizaţie rafinată, ca sentimentul religios care a 

produs curente uimitoare de propășire”. Conservatorii invocau obiectivitatea 
și tratau spiritul novator drept un entuziasm facil. De aici cultivarea spiritului 
critic în evaluarea fenomenului românesc modelat după conservatori, de 
ideologia și politica liberală. “Formelor seci și frazelor goale, ființa adevărului!” 
- se releva în programul din 1880. Spiritul critic ca diagnoză a societății care a 
surprins numeroase tare și disfuncţiuni ale societăţii noastre, semnifica în 
subtext o terapie e excesului de prudenţă, un mod de a contrapune tradiţia 
mobilităţii, de a prefera tipul de societate tradiţional. Era, prin urmare, o pledoarie 
pentru valori valorificate de timp, de istorie și de experienţă, dar neadaptate 
mobilităţii, formeldr diĦamice de dezvoltare. Articulația organică a 
conservatorismului român cu interesele marii proprietăţi s-a dezvăluit cu toată 
forţa în două momente cheie ale vieţii sociale și politice românești din epoca 
antebelică: răscoala din 1907, și ceva mai atenuat, dar suficient de limpede, în 
vremea dezbaterilor din 1914 asupra reformei agrare și electorale. Anume 
Peltre Carp care reușise să-și construiască o imagine de “conservator modern” 
a fost apărătorul cel mai intransigent al intereselor marii proprietăţi, pronunţând 
faţă de țăranii răsculați un singur remediu: represiunea. lar în 1914 el respingea 
aproape integral proiectele de reformă liberale. 

În ce privește determinaţiile doctrinare ale conservatorismului în genere și 
a celui românesc în speță, ele își găsesc expresia cea mai relevantă în broșura 
lui C. Rădulescu - Motru, Doctrina conservatoare din care am preluat câteva 
extrase în culegerea de faţă. 

Sigur, conservatorismul român nu trebuie considerat în antiteză cu 
liberalismul. Este aproape un loc comun în istoriografia ceva mai veche de a 
considera cele două partide în registrul unor categorii de clasă. Ele sunt, în 
adevăr, distincte, sunt diferite, dar nu întemeiate pe deosebiri organice. Liberalii 
n-au fost niciodată atât de radicali încât să tindă spre a smulge energic din 
organismul social românesc formele de existenţă tradiţionale, de a cruța viaţa 
socială, economică ca și structurile instituționale de balastrul elementelor care 
frânau dezvoltarea liberă a capitalismului, a economiei de piaţă și a democraţiei 
politice bazată de participarea activă la viaţă civică a straturilor largi ale 
poporului. La rândul lor, conservatorii au acceptat formele moderne 
instituționale; au căutat să se adapteze acestora. Adaptarea era mărginită însă 
de protejarea intereselor moșierimii, de constituirea unui tip de modernizare 
în care moșierimea să-și găsească un loc și o pondere substanţială. Aspectul 
cel mai delicat nu consta în faptul că moșierii dețineau o mare proprietate de 
proporţii Considerabile: nu dimensiunea; în sine, a proprietăţii greva 

potenţialului tehnic-productiv al economiei agrare, ci structura raporturilor, 
cu întregul lor cortegiu de inconveniente economice, sociale și de ordin tehnic- 
productiv. 

Limita reformatoare a partidului Conservator a fost mărginită, după 
declaraţiile lor, de reformele înfăptuite între 1860-1866, de spiritul și 
prevederile Constituţiei de la 1866, de cadrul instituţiilor organice clădite pe 
acestea. Odată cu acestea, “era reformelor” era considerată încheiată. Între 
conservatori și liberali litigiile trebuiau stinse. Identitatea lor nu mai conținea, 
după conservatori, tmeiuri de adversitate. Dimpotrivă, erau reuniți prin 
consensul asupra acestui cadru care urma să fie conservat, perpetuat și 
promovat. Ceea ce urma era o operă de consolidare, de organizare mai 
intensă, de construire în interiorul cadrului dat. Intr-un discurs pronunţat la 
1881, P.P. Carp exprima în termenii următori această idee: “toate chestiunile 
de principiu politice au fost rezolvate; lupta are să se facă pe tărâmul organizării 
sociale. Și când vă ziceam deunăzi cum că dreapta, cum este astăzi și stânga, 
cum este astăzi, nu sunt decât lucruri ale trecutului care se pot menține în 
prezent, dar care nu vor mai exista în viitor, cred că am zis un adevăr pe care 
viitorul se va însărcina a-l demonstra”. 

După o perioadă de deschidere, acceptând adaptarea la nevoia unor 
reforme imperios cerute de necesităţile vieţii social-economice, conservatorii 
îmbracă o armură extrem de rigidă în faţa mâniei dezlănțuite a țărănimii la 
1907, înțelegând să apere poziţiile marii proprietăți pe calea intransigenţei 
inflexibile. Petre P.Carp se face purtătorul acestei linii. El preia sarcina apărării 
in integrum a destinelor latifundului. 

înclinarea de a privi ca normale raporturile social-economice de la sate, în 
ciuda tensiunilor, uneori dramatice ale acestora, a dus viziunea conservatoare 
intr-un impas la capătul căruia se profila inevitabila prăbușire. 

O încercare de a promva un conservsatorism mai evoluat, mai în acord cu 
cerinţele vremii a fost făcută de Take Ionescu, fruntaș conservator și în același 
timp un fel de “oaie neagră” a elitei conservatoare. Prin trecutul, prin poziţia sa 
socială, ca și prin unele idei nu tocmai ortodoxe, Take lonescu nu putea 
ajunge șef al conservatorilor puri. Locul era destinat celor proveniţi din înalta 
aristocrație, “boierilor de viță”, nu unui avocat, fie și strălucit. Tentativa lui de 
a face un fel de conservatorism popular nu era agreată de elita partidului. Or, 
Take Ionescu făcea aceasta nu atât în “interesul partidului”. El știa că fără o 
platformă de largă aderenţă nu va însemna prea mult în mișcarea conservatoare 
din România. lar în 1908, când s-a rupt de “conservatorii puri” și a creat 

Partidul Conservator Democrat, s-a observat că este, practic, lipsit de un proiect 
care să propună ceva substanţial nou în raport cu partidul din care se 
desprinsese. Pedala de fapt pe o singură idee: “avem cu noi tradițiunea 
trecutului, cu dorinţa însă de a o reînoi”, fără să descifreze în ce constă înnoirea 
și cât este ea de inovatoare. Take lonescu și Partidul său au reușit să facă 
prozeliţi, dar nu a modernizat efectiv conservatorismul român. incercarea lui 
de a crea un curent de “centru” între liberali și conservatori era din start sortită 
eșecului, fiindcă nu exista, în realitate, loc pentru un asemenea “centru”. 

În întreaga perioadă modernă a României până la primul război mondial, 
viaţa publică a fost dominată în mod autoritar de cele două partide istorice: 
Partidul Naţonal Libera! și Partidul Conservator. Autoritatea și puterea lor de 
înrâurire se datora sprijinirii pe singurele forţe politice active care beneficiau 
de atuurile averii, culturii, tradiţiei, influenţei în mass-media, pregătirii pentru 
exercitarea funcţiilor publice, înrâuririi asupra opiniei publice, stăpânirea 
pârghiilor administrativ-instituționale. Structura socială a societăţii întemeiată 
pe un clivaj între o elită de avere și mai puţin de “robă” și o mare majoritate a 
populaţiei țărănești, scoasă, practic, prin jocul sistemului electoral cenzitar în 
afara vieţii politice, analfabetă în mare măsură, împovărată de nevoi materiale, 
sceptică faţă de tot ce se petrecea la vârf întrucât ea nu intra în jocul disputelor, 
toate acestea nu numai că au asigurat supremaţia exclusivă a elitelor sociale în 
viața politică, dar au constituit un zăgaz pentru penetrarea din exterior a acestui 
sistem. Mentalitatea fruntașilor vieții politice - mai ales a conservatorilor și a 
dreptei liberale - era aceea că țărănimea, în general poporul de rând, nu este 
pregătit pentru a participa la viaţa politică datorită lipsei de cultură, de deprinderi 
civice, și mai direct, a analfabetismului, a stării de înapoiere în care se afla. Se 
crea astfel un cerc vicios: lipsa de lumina cărţii îi făcea inapți pentru exerciţiul 
politic și electoral, pentru înţelegerea problemelor politice, iar în același timp 
porţile școlii se deschideau pentru fiii țăranilor cu o zgârcenie revoltătoare 
(până la venirea lui Spiru Haret ca ministru a Instrucțiunii Publice) perpetându- 
se astfel starea de minorat în spaţiul politic. De fapt fondul chestiunii consta în 
altceva: accesul mai larg al țărănimii la viaţa politică ar fi însemant schimbarea 
întregii atmosfere a acesteia, - ar fi bulversat, practic, sistemul și regimul politic 
existent. Fenomenul a fost pus în evidenţă după primul război mondial. 

În altă ordine de idei, o ascensiune a țărănimii la viața politică ar fi antrenat 
deschiderea ecluzei sociale a problemei agrare. Tocmai acuitatea acestei 
probleme ducea la sblocarea unor modificări și în sistemul politic reprezentativ. 
Structura.raporturilor agrare se îngemănase cu structura sistemului politic dat. 

O mișcare politică țărănească importantă nu s-a putut naște și afirma serios în 
contextul politic dat nu pentru că nu se simţea nevoie de ea. Dimpotrivă. 
Pentru că nevoia obiectivă se resimțea prea adânc și pentru că ar fi angajat 
perturbări în întregul organism social. Or, forțele politice conducătoare căutau 
să evite o astfel de confruntare. În rezumat, cu cât se resimțea mai puternic 
nevoia unei astfel de forțe, cu atât șansele ei de afirmare, în contextul dat, erau 
mai mici. 

De aceea organizațiile de factură țărănească sau cele care se considerau 
ca atare, n-au avut șanse să devină un factor politic cât de cât semnificativ 
până la 1918. Ceea ce nu înseamnă că încercările care s-au făcut prin 
Constantin Dobrescu-Argeș, în ultimul deceniu al secolului trecut, prin 
Alexandru Vălescu și Vasile Kogălniceanu, la începutul secolului nostru, 
apoi prin acţiunea energică a lui lon Mihalache, destinat să ajungă liderul 
Partidului Tărănesc, iar mai târziu unul dintre liderii Partidului Național- 
Țărănesc, nu au avut importanţa lor. 

iniţiativele în vederea creării unor formaţuni de coloratură țărănească își 
au semnificaţia lor, fie și numai ca semne prevestitoare ale unui proces care 
putea fi amânat, dar nicicum anihilat. 

Documentele incluse în volumul de față atestă orientarea în general 
democratică a “Partidei țărănești”, dar și eclectismul viziunii și al obiectivelor 
sale, Era opera unor oameni ai începutului de drum, căutând o cale proprie 
de afirmare, îmbinând timiditatea cu curajul, stereotipia unor sloganuri politice 
curente cu curajul și prospectarea unor idei. Un document bine articulat sub 
raport programatic, axat pe principii democratice de ordin social și politic, 
este manifestul Către săteni lansat în septembrie 1906 la un “Congres 
țărănesc”. Liderii acestui congres, Vasile Kogălniceanu (fiul marelui om de 
stat) și învățătorul Al. Vălescu, au fost și iniţiatorii unor “Reuniuni” care trebuiau 
să joace în viitor rolul de nucleu al unui posibil partid țărănesc. Apeiul Către 
săteni a fost încriminat în 1907 ca document care a înrâurit spiritele în timpul 
răscoalei în câteva judeţe din Câmpia Munteniei. Vasile Kogălniceanu a și 
fost arestat și implicat într-un proces în vara lui 1907. 

Mai înainte însă de a întreprinde încercări de închegare politică a ţărănimii, 
există o revelatoare atitudine pro-țărănească în Parlamentul României. Ea 
este semnificativă în sine și capătă un îndoit interes pentru că vine din partea 
luptătorului de la 1848 pentru cauza țărănimii - lon lonescu de la Brad. În 
nouă Dări de seamă către alegătorii Colegiului IV (devenit Colegiul III) lon 
lonescu de la Brad prezintă obiectiv situația țărănimii, se pronunţă ferm pentru 

îmbunătățirea acesteia, pentru sculiri de dări și impozite, pentru ameliorarea 
învoielilor și extinderea pământului aflat în proprietatea sătenilor, pentru 
necesitatea ca aceștia să trimită în Parlament numai reprezentanţi care se 
angajează să le apere drepturile. În cuprinsul culegerii de față redăm câteva 
fragmente din aceste Dări de seamă. Spiritul lor îl aşează pe lon Ionescu de la 
Brad în linia precursorilor țărănismului. 

În afara partidelor de guvernământ, singurul curent politic care a reușit să 
se închege sub aspect organizatoric și doctrinar, să iniţieze o acţiune practică, 
dar mai ales să desfășoare o activitate culturală și de propangandă, a fost 
Partidul Social - Democrat al Muncitorilor din România (creat în 1893). El avea 
antecendente în cercurile și cluburile muncitorilor încă din 1887, respectiv 
1890. i 

Mişcarea socialistă și Partidul Social - Democrat a sustinut un nou model 
al dezvoltării sociale, bazat pe principiile socialismului. De pe această platformă 
Partidul Social-democrat și-a construit tactica și strategia, a conceput, în 
consecință, acţiunea și s-a raportat la partidele politice guvernamantale faţă de 
care se considera în opoziţie de principiu. Dincolo de idealul proiectat într-o 
perspectivă îndelungată, Partidul Social - Democrat a elaborat o platformă de 
revendicări denumite imediate, în sensul că se puteau realiza chiar în marginile 
societăţii date, platformă care avea un pronunțat caracter democrat. Socialismul 
ca mișcare politică și curent de idei n-a reușit, în condiţiile României, să-și 
formeze o bază socială puternică și să devină un factor influent al vieții politice. 
Lipsa unei platforme industriale evoluate și a unui proletariat numeros, 
caracterul dispersat al acestuia, absenţa premiselor obiective pentru constituirea 
unei conștiințe active și vii - precaritatea posibilităţilor de dezvoltare intelectuală, 
de creare a unor detașamente bine calificate profesional, nivelul scăzut de trai, 
absența unei legislații ocrotitoare a muncii, lipsa unor tradiţii de organizare - 
toate acestea au constituit impedimente în calea formării unei ample mișcări 
socialiste și sindicale. În perioadele de vârf, Partidul Social - Democrat și 
sindicatele reuneau în rândurile lor doar 10.000 - 12.000 de muncitori. i 

Mișcarea socialistă nu a putut să se afirme, în consecinţă, ca o forță 
parlamentară. A reușit numai la sfârșitul secolului al XIX-lea să trimită 1-2 
deputați în parlament. El și-a păstrat totuși o influenţă de netăgăduit în rândurile 
unor categorii de muncitori și a desfășurat o activitate de propangandă prin 
presă, prin adunări și mitinguri, prin organizarea unor manifestări, mai ales cu 
ocazia sărbătoririi zilei de 1 Mai. Conduita generală a Partidului Social - Demo- 
crât din România era similară cu orientarea Partidelor socialiste și muncitorești 


din Europa central - apuseană. Mișcarea socialistă română sublinia însă faptul 
că fiind însuflețită de aceleași idealuri își propune sarcini mai modeste, potrivite 
cu dimensiunea și cu capacitatea sa de a acționa. 

În același timp, Partidul Social - Democrat a atras atenția asupra 
caracteristicilor specifice ale evoluţiei societăţii românești și ale ponderii 
problemei agrare și a ţărănimii în acest cadru. Pe acest teren s-a afirmat demersul 
explorator privind problemele societății noastre și s-a întreprins o analiză 
ascuţită a fenomenului românesc. Sinteza preocupărilor în acest domeniu s-a 
materializat în Neiobăgia lui Constantin Dobrogeanu - Gherea (apărută în 
1910), operă reprezentativă a gândirii sociologice din România. În analiza sa, 
Dobrogeanu - Gherea a propus și un model al dezvoltării istoriei generale, 
centrat pe capacitatea de iradiere a înrâuirii capitalismului apusean în zonele 
periferice ale economiei mondiale, pe forța sa modelatoare și pe ideea de 
atragere a țărilor înapoiate în orbita celor înaintate. Teoria sa sugerează tendinţa 
spre uniformizare a civilizaţiei mondiale, fără să neglijeze tensiunile și dificultăţile 
care apar în cursul acestui proces, în special disfuncțiunile care apar în interiorul 
țărilor înapoiate. 

Un aspect care particularizează oarecum mișcarea socialistă din România 
de altele similare ei constă în preocupările sale de ordin cultural, în implicarea 
în dezbaterea de idei pe acest plan și în ecoul pe care l-a trezit în unele cercuri 
intelectuale, socialismul fiind privit de acestea mai ales ca o aspirație de ordin 
moral, ca formă de exprimare a ideii de justiție socială. Nu întâmplător s-a 
vorbit de socialism la sfârșitul secolului al XIX-lea în România ca de o mișcare 
mai ales culturală. Aceasta ca o compensație față de posibilităţile sale restrânse 
de afirmare în viaţa politică. | 

în culegerea de față reproducem părţi din unele piese documentare 
provenite din mișcarea socialistă din România care sugerează, credem, 
caracteristicile gândirii și ale preocupărilor practice concrete ale acesteia. 

Am inclus de asemenea în volum și câteva extrase din studiul lui Constantin 
Stere, Social - democratism sau poporanism?, unul dintre demersurile analitice 
cele mai pătrunzătoare asupra problemelor societății românești. C. Stere a 
argumentat problema spațiului de mişcare a României în contextul vectorilor 
de putere mondială a vremii sale, a tratat într-o perspectivă modernă pentru 
acea vreme conceptul de naţiune, a propus o interpretare proprie a 
caracteristicilor structurii economiei țărănești, a formulat teza democraţiei rurale, 
a lăsat observaţii interesante asupra contradicţiilor societăţii și civilizației române 
moderne. 

Tezele enunțate de C. Stere au jucat un rol care se cuvine relevat în edificarea 
osaturii țărănismului în România. Studiul este pătruns de un suflu radical demo- 
crat; în ciuda unor inadvertenţe și a unui vizionarism romantic, el pledează 
pentru ridicarea condiției materiale și intelectuale a ţărănimii, pentru 
transformarea acesteia într-o forță politică a democraţiei române, pentru 
schimbarea atmosferei social-politice existente și constituirea unui alt tip de 
civilizaţie, cu alte resurse integratoare și cu alte posibilități de ridicare 
economico-socială și politică a maselor profunde ale poporului. Că studiul lui 
Constantin Stere poartă pecetea unor iluzii mic-burgheze, a unui romantism 
juvenil nejustificat, cine ar putea să o nege? Intenţia sa pornește însă dintr-o 
adâncă preocupare pentru ridicarea standardului de viaţă și de civilizaţie a 
celor mulți. lar sub raport teoretic, studiul său de amplă meditaţie asupra 
problematicii societăţii românești, doct sub raport doctrinar, foiește de observaţii 
fine și pătrunzătoare. 

Mai puţin cunoscut, datorită în parte dimensiunii restrânse a formaţiunii 
politice, cât și a unor ambiguități programatice și doctrinare, este Partidul 
Naționalist - Democrat condus de Nicolae lorga și A.C.Cuza. S-a constituit 
formal la 1910 dar a acţionat ca un curent încă mai devreme, având ca pilon 
de susținere gazeta “Neamul românesc” (apărută în 1906). S-a spus despre el 
că a fost mai mult revelatorul unei stări de spirit, având în consecinţă o coeziune 
de ordin sufletesc și nu una programatică și organizatorică. Curentul (sau 
Partidul) a găsit audienţă printre studenţi, profesori, preoți, învățători, avocaţi, 
în general în cadrul unor cercuri intelectuale, în intelighenţia atașată valorilor 
naţionale, încrezătoare în cuvântul lui Nicolae lorga. O intelighenţie care căuta 
căile spre o schimbare în societate, nemulțumită de fenomene pe care le 
punea pe seama marginalizării micii burghezii românești. Ea traducea, într-un 
fel, dificultăţile acestor pături, insuccesele lor de ordin economic, căutându-le 
nu o dată acolo unde de fapt nu se aflau rădăcinile lor adevărate: în precaritatea 
condiţiilor generale ale economiei, în structurile inerțiale din societate, în nivelul 
restrâns al circulației mijloacelor de schimb, în îngustimea operaţiilor de piaţă 
și în starea vegetativă a târgurilor și orașelor din România, în specia! ale celor 
din Moldova. 

Există însă un filon în cadrul acestui curent care îi conferă consistenţă: 
interesul pentru problema agrar-ţărănească, susținerea necesităţii unor soluţii, 
sensibilitatea pentru condiţia material culturală a țărănimii. “Neamul Românesc” 
și Partidul Naţionalist-Democrat preia, evident, ceva din curentul sămănătorist 
animat de Nicolae lorga. Un curent și o mișcare politică nu se puteau însă 

mărgini la modalitatea preponderent culturală de a ridica țărănimea, la 
transfigurarea problemelor ei printr-o asemenea grilă, la pledoarie pentru o 
nouă stare spirituală, pentru declanșarea unei noi dominante psihologice, ca 
pârghie a unei noi dezvoltări sociale. De data aceasta Nicolae lorga apelează 
mai ales la formule politice - sugerând necesitatea îmbunătățirii stării materiale 
a ţărănimii, eventual printr-o împroprietărire, și lărgirea vieţii democrate până 
la introducerea votului universal. O suită de alte revendicări situa Partidul 
Naționalist Democrat într-o zonă apropiată de curentul țărănesc din epocă. 
S-a vorbit chiar de o colaborare cu Partidul Social-Democrat fără ca aceasta 
să fie tradusă în practică. 

Dintre formațiunile politice situate la stânga eșicherului politic, caracteristic 
este Partidul Democrat - Radical condus de Gheorghe Panu. Propulsată ca un 
curent prin gazeta “Lupta” (1884), formațiunea condusă de Panu a elaborat în 
1890 un program de certă orientare democratică. Se inspira din radicalismul 
francez și enunța obiective integrate într-un proiect curinzător în care democrația 
politică (introducerea sufragiului universal) se asocia cu cea socială și 
economică (o amplă legislaţie muncitorească, realizarea unei largi reforme 
agrare, dezvoltare sistemului școlar, etc.). Programul se confunda aproape, în 
partea revendicărilor imediate, cu cel socialist. Partidul Radical n-a găsit însă 
audiența cuvenită în contextul social-politic românesc, iar versatilitatea lui 
Gheorghe Panu a dus în cele din urmă la dispariţia partidului de pe scena 
politică. Radicalismul n-a reușit să croiască un făgaș în întreaga evoluție a vieţii 
politice din România. Dincolo de aceste circumstanțe, lipsa unei pături mijlocii 
cu interese specifice și a unei tradiţii democratice de genul celei franceze, a 
făcut din Partidul Democrat-Radical o mișcare politică palidă de dimensiunea 
unui cerc de simpatizanți, lipsit de șansa impunerii în viaţa politică. 

În epoca modernă desfășurarea procesului istoric în Principatele Dunărene 
se deschidea pe de o parte spre afirmarea naţională și închegarea politică a 
statului modern pe temeiul unirii Moldovei cu Țara Românească, apoi a 
constituirii instituţiilor juridice - administrative moderne, a dobândirii 
independenţei de stat (1877) și a demarării formelor moderne de dezvoltarea 
economică. Pentru celelalte provincii românești, aflate în afara statului naţional, 
se puneau probleme specifice, dominate de obținerea libertăţii de afirmare a 
individualităţii lor politice, a identităţii culturale și religioase, a înlăturării 
barierelor discriminatorii din calea afirmării lor ca entităţi colective. Dincolo 
de aceste obiective imediate, se întrezăresc idealul unirii cu Patria-mamă, 
ideal care închega și însufleţea mișcarea în toate articulațiile sale, definind 
finalitatea acesteia. 


Anul 1848 a marcat un moment crucial în procesul afirmării naţionale a 
românilor transilvăneni. A creat, de asemenea, un puternic reviriment printre 
românii bucovineni. Pentru cealaltă provincie românească - Basarabia - vor 
trebui să treacă mai multe decenii pentru ca spiritul naţional să se poată 
manifesta, încă șovăielnic. Autocraţia ţaristă ținea sub carapacea sa 
anchilozantă societatea și naţunile asuprite. În Transilvania, în ciuda opreliștilor . 
care veneau pe două căi, de la Viena și de la Budapesta, în forme și intensităţi 
diferite, în funcţie de evoluţia situaţiilor concret - istorice, mișcarea națională 
și-a croit drum neîncetat. Beneficiind de puternice tradiţii culturale și politice, 
ea s-a înscris în linia acestor tradiţii, lărgindu-și făgașul manifestării, alcătuind 
organisme politice moderne, desfășurând o vie activitate culturală și de presă, 
formându-și puncte de sprijin în numeroase centre ale provinciei, închegând 
un program de acţiune și o doctrină naţională bine articulară și angajând 
dezbateri de mare amploare și cu ecou în conștiința vremii. Revendicările 
fundamentale ale românilor ardeleni au fost formulare încă în Pronunciamentul 
de la Blaj din 1868. După încheierea Pactului Dualist Austro-Ungar și 
încorporarea Transilvaniei în sistemu! de stat al Ungariei, mișcarea românilor 
ardeleni a însemnat o luptă necurmată împotriva măsurilor discriminatorii și 
asupritoare în plan politic, cultural și constituţional, pentru înlăturarea barierelor 
ridicate împotriva drepturilor populaţiei române, pentru egalitatea de tratament 
politic, civic și cultural. 

Documentele pe care le reproducem în volumul de faţă reflectă, pe de o 
parte, drumul constituirii Partidului Naţional din Transilvania ca factor politic 
reprezentativ al românilor, iar pe de altă parte ele pun în cauză torentul de 
vexaţiuni și nedreptăți la care au fost supuși românii de politica obtuză și 
apăsătoare a organelor de stat ungare, ghidate de ideea “naţiunii politice 
maghiare”. Această politică a găsit o ripostă dârză și energică din partea 
românilor din Transilvania. Un document reprezentativ în acest sens este 
Memorandumul din 1892 și mișcarea care i se asociază, începând cu ideea 
memorandumului, cu fazele redactării lui, cu prezentarea lui solemnă Curţii 
imperiale de la Viena, în sfârșit, dar nu în ultimul rând, cu procesul 
memorandiștilor, cu mișcarea și ecoul pe care le-a generat. 

Mișcarea memorandistă a pus într-o lumină vie solidaritatea comunităţii 
românești, forța de afirmare a sentimentelor sale identitare, maturitatea conștiinței 
naționale. Etapele ulterioare mișcării memorandiste sunt, după un relativ re- 
flux al acesteia, etape de consolidare, de reorientare tactică spre activismul 
politic, de sporire a capacităţii de afirmare și a influenţei în mase a Partidului 
Naţional Român. 


Declanșarea războaielor balcanice din 1912-1913 a fost receptată ca 
detonator al unei noi situaţii istorice și politice care angaja orientarea hotărâtă 
spre realizarea unităţii naţionale. De acum acest curs se va impune ca o 
dominantă a mișcării naţionale, fiind potențată de evenimentele primului 
război mondial. intrarea României în război sub semnul întregirii naţionale s- 
a conjugat cu eforturile de eliberare și de unire a românilor din Transilvania, 
ca și din celelalte provincii românești, generând acea osmoză de voinţă și de 
năzuinţe care și-au găsit împlinirea în Unirea din 1918. 

În Bucovina a existat o izbucnire a vieţii naţionale în perioada revoluției 
de la 1848 confirmată de manifestările culturale și de presă din provincie, de 
fluidul legăturilor cu revoluționarii din Moldova și Transilvania, de programele 
în care figura ideea autonomiei, a protejării identităţii culturale și religioase, a 
propășirii învăţământului în limba română, a asigurării unor libertăți politice 
și civice. Ulterior, românii bucovineni n-au fost refractari integrării în structurile 
politico-instituționale ale monarhiei austriece, dar, în același timp au căutat 
să-și apere dreptul la identitate și să beneficieze de pârghii culturale, școlare, 
religioase și de organizare politică, apte să asigure solidaritatea și coeziunea 
elementului românesc, să permită extinderea legăturilor cu Patria-mamă, să 
se poată manifesta și în forme de organizare politică. 

Ridicând din rândurile lor intelectuali de valoare, dispunând de un putenic 
centru religios și de organe de presă, românii bucovineni s-au organizat și în 
plan politic spre sfârșitul secolului al XIX-lea şi la începutul secolului al XX-lea. 
În culegerea de față reproducem câteva mărturii în acest sens. 

Basarabia a fost cea mai vitregită parte a arcului istoric românesc. Viaţa 
naţională, aproape stinsă în exterior datorită logicii autocrate a ţarismului in 
tolerant la orice manifestare a alterităţii, se păstra totuși vie în afundurile sufletești 
ale românilor basarabeni. Scânteile ei s-au aprins o vreme în anii de intense 
frământări ai revoluţiei din 1905-1907 din Rusia. Activitatea publicistică, formele 
de manifestare culturală și religioasă, închegarea unor tendinţe politice și unor 
proiecte de acţiune vădeau că sub învelișul tăcerii se păstrau vii potenţialitățile 
unei mișcări apte să asigure resurecţia vieții naţionale. O idee în acest sens o 
pot da cele două-trei documente incluse în prezenta culegere. 

Un deceniu mai târziu, în volbura evenimentelor din 1917-1918, mișcarea 
naţională din Basarabia parcurge extrem de rapid etapele resurecţiei naţionale. 
De la comitetele sovietelor de ţărani, lucrători și ostași din primăvara și vara 
anului 1917, s-a ajuns rapid la constituirea unor organe politice: fracțiunea 
țărănească, Blocul moldovenesc etc., la activizarea intelectualilor basarabeni 


- avocaţi, medici, preoţi, profesori - a studenților reuniți într-o grupare 
naţională. În toamna anului 1917 Basarabia și-a proclamat automonia, apoi, 
la 24 ianuarie 1918, s-a declarat independentă. Provincia s-a orientat tot mai 
mult spre România, delegaţii ale fruntașilor politici basarabeni vizitând în 
două rânduri guvernul român de la Iași. În primăvara anului 1918 mișcarea 
de unitate naţională a atins stadiul favorabil creării premiselor unirii. Împlinirea 
actului hotărâtor a avut loc la 27 martie 1918 prin decizia luată de Sfatul țării, 
organul reprezentativ al Basarabiei. În culegere inserăm actele fundamentale 
ale unirii românilor. 

Înainte de aceasta am inclus însă o suită de documente care cuprind 
secvențe din mesaje și cuvântări cu semnificaţii speciale ale șefilor statului 
român de la 1859-1918: domnitorul Alexandru loan Cuza, regii Carol ! și 
Ferdinand |. 

Sunt documente investite cu autoritatea deţinătorilor puterii de stat care se raportează 
la momente importante ale vieţii istorice românești în perioada dată. Ele au, ca atare, o 
semnificaţie politică specială, exprimând poziţia statului nostru, orientarea sa, direcţiile 
sale de acţiune prin vocile cele mai autorizate. 

Fiecare dintre cei trei monarhi, și în special Carol | care a vut o domnie de 
48 ani, a lăsat un vast material documentar, extrem de diversificat după 
caracterul său: de la scrisori particulare, corespondenţă, amintiri, la acte 
solemne în situaţii-cheie ale vieții statului sau cuvântări și adrese curente 
generate de nevoia solitărilor la care trebuia să răspundă prin calitatea lor. În 
afară de aceasta, despre cei trei șefi ai statului nostru s-a scris enorm, încât 
posteritatea beneficiază de un material imens pentru a-i înţelege, a-i explica 
și a le aprecia opera, lumea lor lăuntrică și semnificaţia faptelor întreprinse, 
ca și caracteristicile de ordin psihic, spiritual și comportamental ale 
personalităţii lor. Ilustrarea documentară a acestor aspecte nu intră, bineînţeles, 
în sarcina culegerii de faţă. Așa cum este concepută, ea poate să puncteze 
doar câteva momente revelatoare din viaţa statului nostru. 

Parcurgând pentru întocmirea volumului de față un amplu materia! 
documentar, suntem primii conștienți de faptul că ceea ce se află cuprins în 
marginile culegerii întocmite de noi reflectă doar parţial, poate fragmentar și 
discontinuu, problemele istoriei politice, sau unele aspecte și mărturii în acte 
și documente. Sperăm, totuși, ca materialul cuprins în acest volum să fi reunit 
selecţii din piese semnificative și să ofere repere pentru a putea judeca trăsături 
esenţiale ale felului în care se exteriorizau în documente mișcările și formațiunile 
politice, precum și unele curente doctrinare din România în epoca modernă. 


Damian Hurezeanu și Gheorghe Sbârnă 


Capitolul I 


ASPECTE POLITICE ȘI DOCTRINARE 
1821 - 1866 


TUDOR VLADIMIRESCU 
Cătră tot norodul omenesc din București și din celelalte orașe și sate 
ale Tării Rumânești, multă sănătate! (23 ian. 1821) 


Fraţilor lăcuitori ai Tării Rumânești, veri de ce neam veţi fi! 

Nici o pravilă nu oprește pre om de a întâmpina răul cu rău! Sarpele când 
iți iasă înainte, dai cu ciomagul de-l lovești, ca să-ţi aperi viiața, care mai de 
multe ori nu să primejduiește din mușcarea lui! 

Dar pre bălaurii care ne înghit de vii, căpeteniile noastre, zic, atât cele 
bisăricești, cât și cele politicești, până când să-i suferim a ne suge sângele din 
noi? Până când să le fim robi? 

Dacă răul nu este priimit lui Dumnezău, stricătorii făcătorilor de rău bun 
lucru fac înaintea lui Dumnezău! Că bun este Dumnezău și, ca să ne asemănăm 
lui, trebuie să facem bine! lar acesta nu să face până nu să strică răul. Până nu 
vine iarna, primăvară nu să face! 

Au vrut Dumnezău să facă lumină? Aceia s-au făcut, dupe ce au lipsit 
întunerecul! 

Veichilul lui Dumnezău, prea puternicul nostru împărat, voiește ca noi, 
ca niște credincioși ai lui, să trăim bine. Dar nu ne lasă răul ce ni-l pun peste 
cap căpeteniile noastre! 

Veniţi dar, fraţilor, cu toţii, cu rău să pierdem pe cei răi, ca să ne fie noaă 
bine! Si să să aleagă din căpeteniile noastre cei care pot să fie buni. Aceia sânt 
ai noștri și cu noi dimpreună vor lucra binele, ca să le fie și lor bine, precum ne 
sânt făgăduiţi! 

Nu vă leneviţi, ci siliţi dă veniţi în grabă cu toţii: care veţi avea arme, cu 
arme; iar care nu veţi avea arme, cu furci de fier și cu lănci: să vă faceţi degrabă 

și să veniţi unde veţi auzi ca să află Adunarea cea orânduită pentru binele și 
folosul a toată țara. Și ceia ce vă va povăţui mai marii Adunării, aceia să urmaţi, 
și unde vă vor chema ei, acolo să mergeţi. Că ne ajunge, fraţilor, atâta vreme de 
când lacrămile du pe obrazăle noastre nu s-au mai uscat! 

Și iar să știți că niminea dintre noi nu este slobod, în vremea aceștii Adunări, 
obștii folositoare, ca să se atingă măcar de un grăunţi, de binele sau de casa 
vreunui neguţători, oroșan sau țăran, sau de al vreunui lăcuitori; decât numai 
binele și averile cele rău agonisite ale tiranilor boieri să se jărtfească: însă al 
cărora nu vor urma noaă, precum sânt, făgăduiţi, numai al acelora să să ia 
pentru folosul de obște! 

(Documente privind istoria României, Răscoala din 1821, vol. |, 
Documente interne, București 1959, p. 207-208) 


TUDOR VLADIMIRESCU CĂTRE NICOLAE VACARESCU (11 feb. 1821) 
(Despre "dreptăţile norodului" - n.n.) 


Cu multă plecăciune sărut cinstita mâna dumitalie! 

Cinstita scrisoarea dumitali cu multă plecăciune am primit, din care alta 
nu înţeleg, fără decât văz că toate pornirile cele vrăjmășești ale mai marilor 
noștri care le-au pornit asupra patrii, le grăinădești asupră-mi, ca când eu aș fi 
făcut sau aș face vre un rău patrii mele. Ci pă semne dumneata pă norod, cu al 
cărora sânge s-au hrănit și s-au poleit tot neamul boieresc, îl socotești nimic, și 
numai pă jăfuitori îi numeri patrie, măcar că eu nici asupra aceștii tagme nu 
sânt voitor de rău, ci încă mai vârtos le voiesc întregimea și întărirea 
privilegiurilor. 

Apoi de ce, fără nici un cuvânt al dreptăţii, mă catigorisiţi? Si cum nu 
socotiți că pă mine mă catigorisește numai tagma jăfuitorilor, iar pe jăfuitori îi 
catigorisesc toate neamurile! 

Văz dar că alta nu este, fără numai Dumnezeu au împietrit inimile mai 
marilor noștri, precum oarecând pă ale eghiptenilor. 

Dar cum nu socotiți dumneavoastră că patrie să chiamă popolul, iar nu 
tagma jăfuitorilor! Și cer ca să-mi arăţi dumneata ce împotrivire arăt eu împotriva 
popolului. Că eu alta nu sânt decât numai un om luat de cătră tot norodul ţării 
cel amărât și dosădit din pricina jăfuitorilor, ca să le fiu chivernisitor în treaba 
cererii dreptăţilor! lar tagma jăfuitorilor, căci nu le place una ca aceasta, au 
rădicat arme de moarte asupra patrii și a ticălosului norod. O, ce mare jale! 


TETEE EEE RE E EEE RE RE FE G G ESES 

Dar dacă este tagma jăfuitorilor dreaptă și norodul vinovat, cum de nu 

trimiteţi dumneavoastră și pe la învecinatele neamuri ca să vedeţi pă cine 

catigorisesc: pă norod sau pă dumneavoastră? Și cu cine voiesc a ţinea: cu 
dumneavoastră sau cu norodul! Căci aceasta s-au vestit în toate laturile (...) 

Si cu multă plecăciune sânt al dumitale plecată slugă, Theodor. 
(Documente privind istoria României, Răscoala din 1821, 
vol. cit., p. 258-259) 


PROIECTUL DE CONSTITUȚIE DIN 1822 
ÎNTOCMIT SUB TITLUL: 

Cererile cele mai însemnătoare ce se fac din partea obștiei Moldaviei în 
atocmire cu cele cuprinse prin obșteasca jalbă sa, trimisă către prea înnaltul 
Devlet si în temeiul sfântului si înalt împărătescului ferman ce s-a slobozit la 
.„. ca să fie obștește sfinţite aceste cereri, spre a sluji pământeștei ocârmuiri 
de temelie până se va putea înfiinţa pravila țărei într-o desăvârșită alcătuire. 

Pontul | - Norodul Moldaviei, ca un norod ce din învechime și până astăzi 
a avut și are sfinţit privileghiul slobozeniei și acela al volniciei de a se oblădui 
cu ocârmuitoriul său și cu pravilele țărei supt umbrirea prea puternicei împărății 
căreia este supusă, cere de a avea și folosința acestui privilegiu întru deplină 
legiuire cele căzute a dreptăţei și în păzirei celei datornice a sa supuneri și a 
credinţei sale către prea înaltul Devleat, adecă: 

2 - Să-și aibă întru nestrămutare viaţă stăpânitoare a pravoslavnicei credinţe 
deștinești a răsăritului, spre a urma cu toată solbozenia după rânduelele ei 
cele legiuite și obicinuite în pământul acesta (...) 


Ad.1: Automonia în privirea ocârmuirei prin Domn deosebit, recunoscută prin 
hatișerifurile (nu tractatele) de închinare și mai ales prin practica neîncetată. Deși 
această autonomie a fost știrbilă înlocuindu-se alegerea Domnului prin numirea lui, 
și Domnul naţional prin străini, principiul Domniei deosebite n-a fost odată încălcat. 
Tările române n-au fost pașalâcuri. (Xenopol, Istoria Românilor din Dacia Traiană, 
1l p. 108,195,514 și 516) ` 

Ad. 2: Autonomia religioasă, respectată de turci mai mult decât cea politică. 
Turcii n-au făcut niciodată geamii pe pământul românesc. 


4 - Să nu poată fi nimenea oprit de a face cele ce nu vatămă pravilele. 

5 - Să nu poată fi nimenea lipsit de vre-o parte din averea sa fără slobodă 
voinţa sa, afară numai de vre o îmtâmplare când o neaparată obștească 
trebuinţă pravilicește îndreptăţită o va cere aceasta; dar și atunci după ce i se 
va face o despăgubire potrivită cu lucrul ce să va cere a i se lua. 

6 - Să nu poată fi nimenea învinovăţit, râdicat la închisoare sau pedepsit 
decât numai întru întâmplările hotărâte prin pravilă și după formele pravilei. 

7 - Tot acela ce să va chema sau s-a râdica din poruncă după hotărârea 
pravililor și a formelor ei să să supuie îndată; iar împotrivirea să fie cunoscută 
de vinovăţie și să supuie judecăței pravilicești [...] 

12 - Nici un fel de slujbă obștească, nici de judecătorie, nici de zabetlăc, 
nici de orice altă trebuinţă să nu se socotească de clironomie sau de 
chiverniseală, și nici să se deie vreodinioară subt acest fel de socotinţă. 

13 - Lucrarea pământului în tot chipul, meșteșugurile, deschiderea de 
fabrici de orice trebuinţă, precum și alcătuitura (sic) de iscusinţi cele nevinovate 
și tot felul de negustorie să fie neoprită în pământul Moldovei, slobode fiind 
productele pământului de orice fel a trece și peste hotar, afară din ţară, spre 
folosul alișverișului ţărei, fără să fie supusă vre-unei dări sau altei îndatoriri, 
afară de cea a vămei legiuită, precum și întăuntrul ţărei de a se alișverișui, 
aceasta fără nici o îndatorire de plată, asemenea slobozenie păzindu-se și 
peritru lucrurile trecătoare din părţile străine aicea în țară, după trebuinţa ce va 
avea [ara de acest fel de lucruri, ca să fie însărcinată cu vreo altă plată afară de 
cea a vămii legiuite. (...) 

18 - Înaintea pravilei să fie socotiți toți deopotrivă și fără deosebire, avâfld 
a fi și pravila una și aceiași pentru toți, sau pentru a ocroti, sau pentru a 
pedepsi. In pravilă nu poate să se hotărească decât ceia ce este drept și folositor 
şi nu poate să se oprească decât ceia ce este nedrept și de stricăciune. 


Ad 5: Principiul exproprierei pentru cauză de folos public, introdus pentru 
întâia oară în așezămintele românilor. 

Ad 6: Un fel de habeas corpus acta, principiu iarăși cu totul necunoscut vremilor 
mai vechi cari lăsau, nu numai libertatea omului, dar și viaţa lui, la bunul plac al 
ocârmuitorului. (Xenopol, op. cit. I p. 151,153 și III, p.585) 

Ad 12: Principiul meritului, recunoscut. După cum obrazul mai inainte scutea 
de răspundere în faţa legilor, așa tot el dădea drept la dregătorii. Articolul cere în 
locu-i destoinicia. 


cuviincios, ca să se poată folosi cu dreptățile vechilor sale privilegiuri, cere ca 
să i se întărească și legiuirea aceia a sfatului obștesc ce au avut-o pământul 
acesta iarăși din vechime, (...) iar puterea hotărârei să fie pururea în mâna 
Domnului împreună cu sfatul obștesc. 

20 - Spre a se întemeia această legiuire subt o încuviinţată siguripsire 
cererilor obștiei, este ca sfatul obștesc să se alcătuiască într-acest chip, adecă 
de mitropolitul țărei, de amândoi episcopii, a Romanului și a Hușului, de toate 
persoanele înființătoare a divanurilor şi a departamenturilor, de câte un boier 
vechil rânduit de la fieștecare ţinut - și adunarea sfatului să se facă cu toată 
slobozenia persoanelor ce o alcătuiesc, sau în domneasca curte sau afară de 
aceasta într-un loc hotărât; și să se înființeze și de sineși din porunca Domnului, 
prin țidulă chemat. 

21 - De adunarea sfatului obștesc să atârne toate pravilele acele de obștie 
privighitoare. [...) 

23 - Sfatul obștesc încheind socotința sa la orice pricină de abștească 
trebuință, acea cunoștință să se facă cunoscută Domnului stăpânitor prin 
anafora iscălită de toate feţile adunărei, în a se întări și aduce întru împlinire, 
dacă se va uni și gnomia Domnului cu acea socotinţă. lar dacă Domnul va 
avea a da a se gnomie cu vreo deosebire, atunci acea gnomie să o facă 
cunoscută prin ţidulă gospodarul sfatului obștesc, întorcând înapoi și ; și dacă 
acea gnoonie va fi primită întru o covârșitoare socotinţă și unire de glasuri, 
atunci anaforaua să se prefacă și încheindu-se hotărârea pricinei după acea 
gnomie. lar dacă nu va fi primită cu această covârșire de unire, atunci Domnul, 
primind anaforaua iarăși, să o întărească spre a lua ființă de hotărâre și a se 
duce întru împlinire. 


Ad 18: Principiul egalităţii înaintea legilor, recunoscut și în chip teorelic: Pravila 
să fie una și aceeași, pentru a ocroti, și pentru a pedepsi, pe boieri, și pe neboieri. 

Ad 19-23: Regimul constituțional reprezentativ în hotarele părerilor timpului. 
Important e că, în caz de conflict între părerea Domnului și acea a Sfatului obștesc, 
aceasta din urmă precumpenește (art. 23). Reprezentarea stărilor țărei este, fără 
îndoială neîndestulătoare, întrucât ea este dală numai clasei boierești. Totuși acest 
sfat are, în toate măsurile de interes general, putere mai mare decât Domnul. 
Acesta este deci pus sub lege și sub autoritatea care-i dă ființă: - esența principiului 
constituțional. (Vezi și art. 74). 

EA E E E CE RR OI OEI FE 
Pentru alegerea persoanelor de slujbă. 


46 - Toate feţele ce alcătuiesc sfatul obștesc, afară de șasăsprezece boieri 
vechi vechili a ținuturilor, toate fețele alcătuitoare a divanului întâiu, a divanului 
al doile, a departamentului pricinelor străine și a depart. criminalicesc, toate 
feţile ce au a împlini locurile osăbitelor pământești dregătorii (...) să se aleagă 
toţi aceștia după socotința Domnului, unită cu a sfatului obștesc, urmându-se 
alegerea numai după meritul bunelor fapte și după puterea vredniciei firește 
căruia pentru slujba ce este să se încredinţeze și după socotinţele cele mai 
covârșitoare la numărul sfatului obștesc (...) 

47 - Spre a lipsi entrigile (sic) și prigonirile și spre a putea între (sic) toți 
pământenii după meritul al lor (sic) în slujbele pământului, obștia găsește cu 
cale ca toate feţile sau persoanele arătate la paragraful patruzeci și șasă, până 
la unu, de la mare până la mic, să se schimbe la plinirea fieștecăruia an, 
purtându-se bine, iar dinpotrivă, pravilicește găsindu-se vinovaţi, să se schimbe 
și mai înainte de plinirea anului. 

48 - Șasăsprezece boieri vechili de pe la ținuturi, ce au să fie de pururea în 
sfatul obștesc, să fie aleși după sloboda voinţă și socotința obștiei boierilor 
ţinuţași. (...) 

Chipul îndreptărei cerut de obștie pentru acele mai jos însemante. 

53 - Adetul lăcuitorilor cătră stăpânii moșiilor să se îndrepteze întru o 
potrivire, ca nici stăpânii moșiilor să nu se pugubească din dreptul ce li s-ar 
cădea de pe drept pământul lor ce-l dau lăcuitorilor de se hrănesc, dar nici 
lăcuitorii să nu se asuprească. lar adeturile târgoveţilor și mai vârtos a târgurilor, 


Ad 46 - 47: Alegerea dregătorilor este dată Domnului și sfatului obștesc, în 
înţelesul articolului 19, adecă cu precumpănirea voinţei sfatului în caz de conflict. 
Sfatul trebuie să hotărască deci cine să ocupe atât dregătoriile divanurilor, cât și 
acele mai mici, enumerate în articolul 46. Domnul putea numai face niște schimbări 
în atribuţiunile persoanelor alese de sfat, bună-oară să numească în divanul pricinilor 
străine pe o persoană aleasă de sfat pentru departamentul criminalicesc și așa mai 
departe. Sfatul fiind compus în majoritatea lui din boieri mici (vezi nota la art. 19- 
23), se înţelege toată furia boierilor mari contra acestui proiect de așezământ al 
Moldovei. 

Ad. 53: Adet = obiceiu; Gnomiile = părerile. 

ce au fost drepte ale pământului și le-au înstrăinat Domnii prin danii, să se 
împuţineze, ușurându-se în cât se poate mai mult, pentru ca să se poată 
întemeia târgurile, știut fiind că ticăloșia târgurilor și a politiilor aduc (sic) 
neapărată ticăloșie și lucrătorilor de pământ și comerției. 

54 - Birul ţărei, care până acum n-au avut dreapta lui cumpănire, să se 
puie întru orânduială, ca acea ce s-ar socoti mai bine și mai nimerit, pentru ca 
nici să se asuprească prin el pământenii, dar să lipsască și toate greutăţile. (...) 


Alte cereri de obștească trebuinţă 

65 - Spre obștescul folos și pășire înainte pentru învăţătura neamului 
moldovenesc, să se așăze școale obștești în Eşi (sic) și pe la toate târgurile din 
țară, în rânduiala cea mai bună și mai cuviincioasă, într-un chip ca acela ca să 
poată învăţa oricine în limba noastră; gramatică, aritmetică, geometrie, logică 
și meșteșugul alcătuitor de scris, acestea fiind cele mai de trebuinţă pentru 
toată starea de obștie, pe lângă știința celor cuviincioasă a legei, a pravilei și a 
datoriei obștești. (...) 

66 - O tipografie obștească în limba patriei, afară de acea ce o avea 
mitropolia, să se sloboadă a se deschide și a se alcătui în cea mai bună 
orânduială,(...) 

67 - Pentru a se înconteni înmulţitele chipuri de sărăcie și bântuielile ce 
urmează cu princinele împresurărilor de moșii, să se rânduiască prin sfatul 
obștesc câte o comisie înadins de boieri și cu ingineri pe la toate ținuturile, ca 
să hotărască toate moșiile după puterea scrisorilor ce va înfăţoșa fiește care [...) 

68 - Streinii (sic) să nu poată de acum înainte a mai cumpăra moșii și alte 
acareturi stăpânitoare de veci în pământul acesta. lar pentru lucrarea neguțitoriei, 
să fie slobozi tot felul de străini (sic) de a urma în pământul acesta, fără a putea 
să se statornicească cu lăcuinţa (sic) în ţară. (...) 

70 - Neamul jidovesc fiind ca o sarcină pentru lăcuitorii pământești, după 
chipurile cu care se chivernicesc (sic), nefiind lucrători de pământ, să nu fie 
îngăduiţi de acum înainte a se mai înmulți cu venirea din alte părţi și acei ce 


Ad 68: Oprirea străinilor de a cumpăra moșii și alte acareturi (case în orașe). În 
vremile vechi străinii puteau cumpăra moșii. (Xenopol, Istoria Românilor, IV, 
p. 106). In tratatul lui Cantemir cu Petru -cel- Mare se prevede clauzala ca Rușii să 
nu poată cumpăra moșii în Moldova (Ibidem, IV, p. 514 şi 525 530). Străinii au avul 
în toate limpurile dreptul de a cumpăra case în orașe; Armenii și pe acela de a 
cumpăra vii. (ibidem, IV, p. 108 și VI, p.202) 

Ad 70: Oprirea jidovilor de a ține moșii în arendă, adecă crâșme pe la sate, velniţe și 
căsăpii pentru creștini, arată că ei se îndeletniceau cu asernenea daraveri pe la începutul 
veacului al XIX-lea, deoarece proiectul voiește să-i oprească de la ele. 


ED E E E EEE A E CER EP IEI EREI 
sunt să nu fie slobozi a ţinea moșii cu anu sau orânzi pe la sate, sau să 
locuiască statorniciţi prin sate, precum nici de a face velniţi pre la târguri sau a 
ținea căsăpii și a vinde norodului creștinesc carne, având slobozenie numai 
pentru dânșii să-și taie carnea trebuincioasă (...) 

72 - Pentru Domnii acestei ţări, rămăind după milostivnica îndurare pre 
puternicei noastre împărăţii ca să fie din pământeni Domni, atunce alegerea 
Domnului să fie prin obștesca adunare, alcătuită de mitropolit și de episcopii 
ţării și de toată obștia boierilor, de la logofăt mare și până la șatrar, alegându- 
se Domnul numa din pământeni și pi (sic) acel ce va fi mai cu deplină ispitire, 
cunoscut și însemnat pentru faptele sale cele bune, pentru râvna patrioticească, 
pentru vrednicia cea cuviincioasă unui Domn și pentru credinţa sa cătră pre 
puternica împărăție, și făcându-se alegirea (sic) după socotinţa și primirea 
celor mai mulţi, după care, făcându-să cunoscut pre puternicei împărăţii prin 
obștesc Arz - magzar pentru acel ales, să facă și rugăminte de a se întări și a se 
orândui Domn. 

73 - Legiuindu-se privileghiul acesta a sfatului obștesc, ce l-au avut din 
învechime (sic) pământul, după rugătoarea cerere a se face din parte (sic) obștiei 
pământului, tot ce se va hotărî de Domn împreună cu sfatul obștesc să fie și să se 
cunoască de hotărâre și voinţă a toată țara. Acea hotărâre are să fie desăvârșita 
pravilă, căreia toată obștia norodului este datoare neapărat a se supune. 

74 - Pravilelor țărei și hotărârilor celor săvârșite și de Domn unit cu sfatul 
obștesc este supus însuși Domnul și sfatul obştesc, până când nu s-ar anerisi 
acea hotărâre prin altă pravilicească hotărâre. 

75 - Pravila fiind tot temeiul în care stă stavila întregii slobozenii, hotarul 
puterii celor ce plinesc trebile obștești, pravăţul cel povăţuitoriu (sic) spre 
ocrotirea acestei (sic), a averei și a drepturilor obștești sau în partea fieștecăruia, 
și în sfârșit temeiul puterei care plinește și face a se plini toate aceste legături 
soţialicești, (...), să înfăţoșaze o pravilă a ţărei în deplină cuprindere și a pravililor 
politicești și acele criminalicești, precum și a tuturor orânduelilor celor sfinţite 
a pământului, care pravă (sic), alcătuindu-se în limba noastră, să se întărească 
şi să se dee în cunoștința cea de obștie, spre a o avea fiește cine de pravăţ 
asupra dreptăţilor și asupra îndatoririlor sale (...) 


Ad 74: Articolul însemnat, care rostește pe faţă principiul ce resultă implicit din 
art. 19-23, anume că Domnul și Sfatul obștesc trebuie să se supună orânduirilor 
întocmite de el, până când ele se schimbă; cu alte cuvinte; supunerea autorităţilor 
ocârmuitoare sub legi, esenţa regimului constituțional. 


RE NES E AR CEAC RR EEE DEO IEEE IENEI 

76 - Sfatul obștesc fiind lucrul cel mai cu dinadinsul ce se cere de către 
toată obștia pământului și fiindcă prin acesta, dimpreună și cu Domnu 
stăpânitoriu, are să se facă începutul și pornirea a toată lucrarea privitoare 
cătră sfârșitul cererilor însemante pentru binele patriei, adauge obștia și această 
rugătoare ceriri (sic), ca, legiuindu-se privileghiul acesta pământului (sic), acum 
de odată adunarea sfatului să înfățoșaze prin însuș ocârmuirea. Ocârmuirea 
Domniei să facă adecă înadins luminata poruncă domnească cătră boierii 
ținuturilor, ca să-și aleagă de la fiește care ţinut câte un boier vechil și să se 
trimeată aici la Eși, să facă iarăși înadins luminata poroncă domnească cătră 
boierii orășeni din Eși, ca să să aleagă doisprezece boieri de toată treapta 
pentru acest dintâi sfatul (sic) obștesc; și aceasta făcându-se, apoi, prin alta 
luminata (sic) poruncă cătră preosfinţia lor mitropolitul și episcopii țărei și 
cătră toţi aleșii boieri vechili de pe la ţinuturi și acei din boieri orășeni a Eșului, 
ca în zi hotărâtă să se adune toţi la un loc socotit, spre a înfiinţa sfatul obștesc, 


(...) 


Încheiere 

De nu ar fi fost sădită în oameni pricina stăpâniriei de patimi precum 
mănia, pizma, lăcomia, mândria, ambiția și celelate câte le înfăţosează iubirea 
cea de sineși și enteresul (sic), întru adevăr că nu ar fi trebuit ominirei (sic_ nici 
un fel de pravilă sau orânduială. Toţi ar fi putut atunce să petreacă întru o 
liniștită unire și mulțămire. Omul cătră om și norod cătră norod ar fi avut o 
firească stavilă, care nu i-ar fi lăsat să jignească nici să vatăme unul pe altul. 
Pronia însă n-a rânduit ominirii o asemene soartă. Moldova înfăţoșază dovada 
cea mai vie și mai luminată că o soțietate de oameni, ce nu se păvăţuește cu 
pravila și cu bunele orânduieli, este starea cea mai ticăloasă și mai nesuferită 
ce se poate da pentru om (...) 

Scoposul nu privește aiure decât la o temelie de siguranţă încât s-ar pute 
mai atocmită, pentru ca să se ocrotească și să se întrunească dreptăţile cele de 
obște a (sic) norodului și a fiește căruia, și această temelie pământul nu o 
găsește a sta în alta decât numai întru alcătuirea de pravilă pământească, 
îmbrăcată cu toată destoinicia acea cuviincioasă pentru binele cel de obștie. 


Ad 76: Lucrul de căpetenie pentru reformatori era înfiinţarea Sfatului obștesc, 
prin care tocmai se pulea îndemna domnia legii în locul arbitrariului. Oricât de 
rudimentar, era un început de Parlament. 

Intru acest scopos, năzurește obștia pământului a pune înaintea prea înălțatului 
stăpânitorului său Domn pre plecatele sale ceriri acește (sic), care se 
întovărășesc și cu cea mai adâncă obștească rugăciune de a se primi și de a se 
lua acum de odată dreptul temeiu, drept oareși care lumină de povăţuire în 
lucrarea pământeștilor noastre trebuinţe, până se va alcătui pravila țărei, pentru 
ca să se poată desrădăcina relele cele adânc străbătute a neorânduelei urmate 
întru atâta delungare de vreme, a stăpânirii Domnilor streini, pentru ca să 
putem înfiinţa, după tristele sfărmături a nevoei acestia, în care am venit, o 
oareși care adăpostire de odihnă, (...) 
Facută în EȘI, la anul 1822, sept. 13 
(A.D. Xenopol, Primul proiect de constituție a Moldovei din 1822. 
Originile partidului conservator și a celui liberal, București, 1898.) 


MEMORIUL LUI MICHAIL STURDZA DESPRE CUVINTELE, PENTRU 
CARI BOIERII EMIGRAŢI AU AMÂNAT INTRAREA LOR ÎN ȚARĂ 
(1 feb. 1823) 
(Ideea conservatoare în contextul dezbaterilor de idei 
după revoluția din 1821 - n.n.) 


Tout changement opéré dans les principes d'un gouvernement est regardé 
comme une innovation. Et toute mutation de ces principes subertit presque 
toujours les institutions consacrées par la légitimite, et auxquelles la succesion 
des siècles a imprime un caractere indelebile. Les institutions qui régissent la 
Moldavie sont basées sur l'autorité des ordonnances émanées du 
Gouvernement Ottoman, lesquelles n'ont été qu'une confirmation de 
l'ancienne administration de la principauté. Toute déviation de ce système 
primordial est une infraction manifeste (a la teneur des traités et) a la volonté de 
l'autorité suprême. - 

La Sublime Porte en confiant a l’Hospodar l'administration de la Moldavie, 
lui prescrit en même temps de se conformer invariablement aux usages et aux 
coutumes de cette province sans tolérer la moindre atteinte aux attributs qui 
represéntent l'autorite de Souverain qui Vinvestit. En partant de ce principe, 
l'on ne peut envisager l'obstination des novateurs à ce que l'Hospodar confirme 
la constitution qu'ils ont redigée que comme un acheminement a un projet 
qui tend ă relacher les ressorts du pouvoir legitime, et a convertir le 
gouvernement de la principauté en un regime representatif. 

PEER AETA EDO EN SEEN, NR NROPEECZA ZE + 


Le nom seul d'une constitution désigne deja un acte attentatoine a l'autorité, 
et surtout lorsque les principes qui y sont énoncés tendent a une 
desorganisation. La constitution que la classe inférieure a redige€ contient en 
soixante-dix-sept articles des dispositions calquces sur de pareils principes. 
Pour éviter la prolixite on n'en rapportera que quelques uns: 

1. La représentation des districts par deputâs qui formeront une assemblée, 
laquelle s'adjuge des prérogatives plus intensives que celles de |'Hospodar 
meme. En vertu de cet empietement elle s'arroge le droit de prononcer en 
definitive sur tous les litiges, en soumettant a sa sanction ou abrogation, toute 
sentence de |'Hospodar. 

2. Il est énnoncé dans cette constitution que les inverstitures de tous les 
emplois se feraient par cette assemblée, et que le prince serait obligé de les 
sanctionner. ll résulte d'un tel reglement une dâsobeissance formelle à la 
volonté de Gouvernement Ottoman, qui confère exclusivem a l'Hospodar la 
faculté de nommer aux places. 

3. Cette assemblée s'attribue le droit de connaitre de toutes les affaires tant 
politique que civiles, et dans décider en dernier ressort. Elle s'approprie ainsi 
le pouvoir judiciaire, legislatif et executif, et elle fait de l'Hospodar un simulacre 
passif d'autorité. 

Quelle autre consequence peut-on deduire de pareils principes, que celle 
de projets perturbateurs, d'innovation et d'erreurs, qui ont coûté des torrents 
de sang aux natons egarees? ... ` 

J'espere que Votre Excellence me pardonnera la liberté que je prends, et 
qu'elle voudra bien me donner dans cette occasion une nouvelle preuve de 
sa bonté. 

En adressant mes respectueux hommages a Mme votre epouse, je vous 
prie d'agreer l'assurance de la plus haute estime, avec laquelle. J'ai l'honneur 
d'être. 

(Documente privitoare la Istoria Românilor din anii 1802-1849. 
Adunate, coordonate și publicate de D.A. Sturdza - D.C. 
Sturdza și Octavian Lugoșanu, București, 1891, vol. IV, p.7-8) 

EUFROSIN POTECA 
Către Episcopul Argeșului (17 aug. 1826) 


(Despre întocmirile clădite pe nedreptate în Tara Românească - n.n.) 


„+. Ticăloasa inima mea să topește de focul în care se frig bieţii români 
neîncetat. Pă unde am trecut, tot în foc i-am văzut. Si este o lună de când am 
ieșit din București și până acum nici o înştiinţare de la nimenea n-am avut ...” 

Așa, așa, Bucureștenii sânt mai păcătoși, pentru că nu vor să plătească 
dajdie și să facă vre-o 15 mii de soldaţi, carii cu baionetele să nu lase pe ciumă 
să treacă Dunărea. Dajdie, zic bucureștenii, să plătească numai țăranii proști, 
iar dumnealor să trăiască fericiți de-a gata. Oh, Dumnezeu meu, dacă ești 
drept și iubești dreptatea, pentru ce nu stingi pre asupritori de pre faţa 
pământului? Si săracii asupriţi și să te slăvească! Săracii români, săracii români! 
Fi, dacă au oi, plătesc pentru ele; dacă porci, plătesc pentru dânșii; dacă stupi, 
dacă vii, tutun, plăteasc dajdie pentru toate, dau și dijma și vamă pentru orice 
vând, și apoi pă deasupra plătesc și altă dajdie neîncetat, supt deosebite chipuri. 
lar dumnealor de care vorbesc, de au vii, le lucrează poslujnicii; 20.000 de 
rumâni aleși le dă dajdie grea, și dumnealor își poleiesc caleștile fără a face 
rumânilor cel mai mic folos. Dacă sânt în slujbe politicești, au destulă plată şi 
însă cea mai bună treabă o fac logofeţii și zapciii; treaba lor este să stoarcă pre 
rumâni. (...) * i 

Noi sântem hristiani ortodocși și apoi ţinem robi ca în vremea păgănităţii! 
Dar amar nouă de nu ne vom înţelepţi mărturisind adevărul, lucrând dreptatea 
şi dobândindu-ne dragostea de la cer și de la oameni. 

Gh. Nicolaescu. „Trei scrisori ale lui Eufrosin Poteca”, în „Convorbiri literare”, 
nr. 12, decembrie 1925. Autorul se adresează episcopului Argeșului în calitatea sa de 
ieromonah apud Antologia gândirii românești, partea |, București, 1967, p. 184-185 

ANAFORAUA PENTRU PRONOMIILE* MOLDAVEI. 
PREA INALȚATE DOAMNE, (9 APRIL. 1827) 


GEL : È BS a Ea 


(Marea boirime susţine integral privilegiile de care se bucură și caută să le 
permanentizeze - n.n.) 

(...) 

2. Lăcuitorii, pre cum s-au zis, sunt datori a da birul lor cel legiuit în ţară și 
pentru țară, dar și mazilii, ruptașii, ruptele și celelalte trepte sunt datoare a păzi 
legiuitele lor dăjdii, și amăgirile cele pentru dânșii prin anaforale întemeiate și 
prin hrisoave spre neîmpilarea lor, arătându-se ei cu râvnă și întru săvârșirea 
slujbelor pământești, iar neamul boieresc și toţi boierii, după dreptăţile cele 
din început legiuite și în urmă dobândite de la o învechime a anilor pentru fire, 
au fost și sunt osăbiţi și în veci vor rămânea supt acest pronomion, de a nu fi 
nici odinioară supăraţi cu nici un fel de dare și îndatorire supt orice cuvânt, 
nume și închipuire, căci nu numai persoanele lor sunt slobode de toate dările, 
dar încă și casele lor și dobitoacele lor toate, și viile, și livezile cu pomăt, n-au 
să deie ocărmuirii nimic, nici supusă la nici un fel de plată, precum din 
învechime s-au urmat și s-au legiuit. 

3. Moșiile tuturor de obște, a mănăstirilor, a boierilor și a altor pământeni 
moldoveni, după vechiul obiceiu, nu sunt supuse, și în veci nu vor fi îndatorite 
la nici un fel de dare, și nimenea de pe aceste moșii a pământenilor nu pot să 
cei, sau să iai măcar un paiu fără voia stăpânului moșiei, ce încă sub tot 
cuvântul dreptăţii, şi acele ce vor fi supt pământ sunt toate a stăpânului moșiei, 
atât metalele cât și tote alte aflări. 

De aceea stăpânii moșiilor să fie volnici a se folosi însuși de dânsele fără 
amestecarea a ocârmuirii, sau oricui altuia întru nimic în veci (...) 

5. Dijmele, sau zăciueala, din toate rodurile ce se fac pe moșiile stăpânilor, 
atât din lucrarea pământului de către însuși, cât și din sămănăturile lăcuitorilor, 
şi a altora ce să vor învoi a sămăna, sunt toate ale stăpânului moșiei (...) 

6. Codrii, pădurile, dumbrăvile, rădiurile, luncile, ce vor fi pe moșiile 
stăpânilor, nimenea să nu fie volnic a le strica, sau a tăia un lemn măcar după 
urmarea păzită din învechime subt orice cuvânt și trebuinţă, fără de învoire cu 
stăpânul moșiei, păzindu-se și din partea ocârmuirii cu sfințenie de atingerea 
pădurilor până la un lemn. 


* Privilegiile 


7. Orănzile*, băuturile, de vin, de bere, horilcă, rachiu și orice altă băutură 
sunt și vor fi în veci a stăpânului moșie.(...) 

8. In orașul lași și în toate târgurile jerii, cari sunt slobode, fiind obștești 
orașe a pământului, după toată slobozenia ce s-au păzit din învechime fieștecare 
persoană din pământul Moldaviei, acele ce au lăcuit într-însele, au prins locuri, 
le-au legiuit a lor vechime, au zidit casă, acareturi, dugheni, crâșme, hanuri, 
subt temelnică și statornică așezare, cunoscută și legiuită în țară că nu au a da 
către nimeni nimica, afară din ajutorinţa dughenilor de către acei ce vând 
mărfuri cari nu are a face cu orănzile (...) 

Asăminea prevelighionul avut, și vor avea și locurile mănăstirilor, și zidirile 
ce vor fi pe acele locuri mănăstirești nefiind supuse în veci subt nici o îndatorire 
pentru băutură, dar încă și locurile ce sunt date de către mănăstiri și de către 
alţii în năimire la pământeni moldoveni și alţi creștini orășeni și târgoveţi, tot 
acest pronomion au a păzi cu nestrămutate pentru zidirile ce vor fi făcut acei 
ce i-au năimit. (...) 

9.Casele din oraș și târguri și de la moșiile de așezări atât a boierilor cât și 
a pământenilor stăpâni de moșii să fie pururi slobode de sarcina conacelor 
supt orice cuvânt și nesupărat. 

10. Judecăţile ce vor fi între boieri, sau jalobe asupra boierilor de la cei 
mai mici în pâră de judecaţi pentru moșii, şi alte pricini, să vor urma numai 
după vechiul obiceiu scris, și rândueala păzită și până astăzi, la cea mai înaltă 
judecătorie a Divanului care deapururi au avut urmarea sa (...) 

lar pentru celelalte trepte și locuitori ai țării vor merge la judecătoriile 
isprăvnicești, care nici într-un chip nu sunt împuternicite a da sfârșit vreunei 
pricine de moșii (...) 

12. Breslașii, slugile și poșlușnicii moșiilor, cari în locul vecinilor s-au 
legiuit boiarilor să-i aibă numai moșiile lor, să se păzească în veci, precum și 
dritul scutelnicilor cu oricare sat se va putea învoi, fiind și în hatișerif pomenire 
pentru aceste. [...) 

16. Averile, mișcătoare și nemișcătoare, a oricăruia pământean supus la 
orice învinovăţire criminalicească de cap, rămâne înmoștenitorilor sau 
îneamului său, fără a putea stăpâni supt nici un cuvânt a o confiscarisi şi a o 
lua.(...) 


* Arenzile 


18. Lăcuitorii ce vor fi pe moșiile boierești, mănăstirești și a altora, nu pot 
avea voie a să rădica fără voia stăpânului, și pururea fugarii de acest fel se vor 
ridica fără voie, să fie aduși la urmă și cercetaţi. 

19. Boierii, neamurile și acei cinstiţi pământeni, nu pot fi rădicaţi de zapcii 
și trecători, căci casele lor nu pot fi călcate până nu să va dovedi mai întâi de 
Divan vina lor, şi a să hotărî rădicarea lor. (...) 

Prea Inălțate Doamne, aceste sunt cele din învechime și astăzi legiuri, și 
pronomii a principatului Moldaviei, precum sunt bine cunoscute și de către 
însuși înălţimea Ta, pre care supuindu-le cu plecăciune la înțelepciunea 
Voastră, ne rugăm a fi întărite și cu sobornicesc hrisov după vechiul obiceiu. 

)nălțimii Voastre către Dumnezeu smeriţi rugători, Veniamin Mitropolit 
Moldaviei. 

( D.C. Sturdza - Scheeanu, Acte și legiuiri privitoare la 
chestiunea țărănească, vol. |, București, 1907 p. 63-69) 


I.H. RĂDULESCU 
„INSTIINTARE” (8 aprilie 1829) 
(Explicaţia împrejurărilor care făceau necesară apariţia primului 
organ de presă în limba română - n.n.) 


Acest vestitor de obște, de atâţia ani cunoscut de neapărata trebuinţă în 
luminata Europă, a ajuns astăzi a își împrăștia vestirile sale și între neamurile 
cele mai necunoscute, care încă în turburările și neodihnirile lor au simţit lipsa 
și trebuinţa lui. El astăzi cunoaște mai toate limbile Europii încă și ale acelor 
naţii ce trăiesc supt apărarea și ocrotirea altor legi, și foarte trist era pentru noi, 
iubiţilor români, când el încă până acum nu cunoștea limba noastră și noi 
vestirile lui le primeam în limbi străine în vreme ce ne aflăm în pământul nostru 
și trăim supt legile și cârmuirea noastră. Acuma însă aceeași putere ce până 
acum părintește ne-au apărat încât să ne bucurăm de aceste drepturi ale 
pământului nostru, aceeași însuși ne face să simțim și această bucurie de a ne 
făli în mâinile noastre cu gazeta patriei noastre și scrisă chiar în limba noastră. 
Acuma poate cineva vedea pe simțitorul rumân curgându-i lacrimi de bucurie, 
văzând în toate casele bătrâni, tineri, bărbaţi, femei, învăţaţi și mai de rând 
îndeletnicindu-se și petrecând cu gazeta în mână și înmulțindu-și ideile, având 
cunoștință și țiind un șir de întâmplările lumii. Va putea vedea încă și pruncii 
cei mici lăsându-și și jocurile lor cele nevinovate și adunându-se împrejurul 
mumelor și taţilor lor ca să citească ei singuri sau să asculte gazeta. 

Folosul gazetei este de obște și deopotrivă pentru toată treapta de oameni: - 
într-însa politicul își pironește ascuţitele și prevăzătoarele sale căutături și să 
adâncească în gândurile și combinările sale; aci liniștitul literat și filozof adună 
și pune în cumpănă faptele și întâmplărilor lumii; îndrăzneţul și neastâmpăratul 
războinic se desăvârșește într-însa povăţuindu-se din norocirile sau greșalele 
altor războinici. Băgătorul de seamă neguțător dintr-însa își îndreptează mai 
cu îndrăzneală spiculaţiile sale; până când, în sfârșit, și asudătorul plugar și el 
poate afla aceea ce înlesnește ostenelile sale și face să umple câmpurile de 
înbelșugătoarele sale roduri. Nu este nici o treaptă, nu este nici o vârstă care să 
nu afle plăcere și folos într-această aflare vrednică și cuviincioasă cuvântării 
omului, adică în gazetă. (...) 

(„Curierul românesc” nr. 1, 8/20 aprilie 1829, apud Antologia 
gândirii românești”, partea I București, 1967, p. 209") 


1.H.RĂDULESCU 
„HARACTERUL EPOHEI NOASTRE” 
( Revoluţia industrială - fenomen fundamental 
pentru caracterizarea acestei epoci - n.n.) 


De am voi să haracterisim vârsta noastră cu un singur epitet nicidecum nu 
o vom numi o vârstă eroihă, religioasă, filozofică sau morală; ci o vârstă 
mehanică, pentru că prin aceasta se deosebește de toate celelalte. Vârsta aceasta 
este vârsta mașinilor, vârsta care cu toate puterile sale adunate la un loc învaţă 
și pune în lucrare meșteșugul cel mare de a aduce mijloacele la sfârșitul lor. 
Toate se fac cu îndemânare și de-a dreptul, însă prin îmbinări și întocmiri 
înțelepte. Pentru cele mai lesne lucrări în ziua de astăzi avem un metod mai 
prescurt și oareșicare instrumenturi mai sănătoase și grabnice la lucrare. Ingliţa 
zmulsă din mâinile împletitorului au luat-o niște degete de fier care îi dă o 
împingere mai grabnică. Marinarul își strânge pânzele, își aruncă lopata și 
poruncește numai unui corăbier, a cărui putere este nedeșărtată, ca să-l poarte 
prin mijlocul mărilor pă aripile sale cele de aburi. Piroscaful de la Birmingham 
a cercetat locurile cele mai fantastice ale răsăritului, unde nimica nu a aflat care 
să se potrivească cu minunile sale și capul Tampetelor s-a spăimântat de 
trăznetile cele nouă și mai aproape decât ale lui Gama. Nimica nu este care să 
nu se aplece la mașini. Calul și el însuși astăzi este despuiat de hamurile sale și 
Giurnei (aflătorul trăsurilor cu vapor) înhamă în locul lui un ca! de foc; în 


scurtă vreme vom izgoni și cloșca din curţile noastre, căci vom face să scoată 
pui ouăle prin vapor (aburi). 

Triumfăm împotriva tuturor stărilor: îmblânzim mările, strămutăm din loc 
munți și facem șes, și prin puterea cea nebiruită a instrumentelor noastre ieșim 
biruitori în toate luptele noastre împotriva naturei. 

Puterea neamului omenesc a primit fără îndoială prin mijlocul acesta 
creșteri pline de minuni și cu mulțumire ne socotim în ziua de astăzi cu o 
câtăjime dată de muncă, avem și sălaș mai bun, îmbrăcăminte mai bună și 
hrană mai bună. Dar ce schimbări această nouă putere trebuie să pricinuiască 
în sisteme soțiale, ce trebuie să iasă din această lucrare urmându-se, care, 
făcând să crească grămada bogătașilor, caută să le grămădească și mai mult tot 
în aceleași mâini și să mărească distanţa care desparte pe bogat de cel sărac. 
Acestea sânt întrebări a căror cercetare o lăsăm pe seama economiștilor. Noi 
ne mulţumim astăzi să privim cu băgare de seamă că geniul (duhul) mehanicii 
a făcut să se simtă și în lucrurile care se arată că nicidecum nu au a face cu 
dânsa nu sânt numai lucrurile cele din afară și materiale pe care le-a supus 
puterii sale, ci încă şi lucrurile cele din lăuntru și înţelegătoare. In lumea cea 
morală, precum și în ceialaltă, s-au părăsit metodurile cele vechi și nimica nu 
urmează pe drumul său cel firesc și de bunăvoie. Tot se săvârșește prin mihanice 
gătiri, gătiri complicate și mai dinainte întocmite. Intr-acest chip și pentru 
educație avem în ziua de astăzi mașini: precum mașini lancasteriene, 
hamiltonie, monitori, harte, embleme (semne). 

(„Curierul românesc” nr. 95,14 februarie 1630) apud, 
Antologia gândirii românești, p. 210) 


Dare de seamă a generarului Kiselef despre administraţia Moldovei 
și Valahiei de la 15 noiembrie 1829 până la începutul anului 1834" 
Despre esenţa Regulamentului p 

După disposițiunea tractului de Adrianopole, ca Domn să fie aleși dintre 
boierii pământeni, Regulamentul statornicește regula acestei alegeri; spre acest 
sfârșit se stabilesc Adunări extraordinare compuse în Valachia din 190 iar în 
Moldova din 132 membri și anume: 1) din Mitropolitul și Episcopii eparchioți; 
2) din boierii de stare întâia și a doua, proprietari de averi nemișcătoare; 3) din 
deputaţii ținuturilor dintre proprietarii locali; 4) din deputaţii orașelor din clasa 
neguţătorilor. 


După aceasta se organisează formarea părţii legislative. Spre acest sfârșit 
se orânduiesc Adunări obișnuite în Valachia din 43, iar în Moldova din 34 
membri aleși dintre înaltul cler, dintre boieri prin alegerea clasei boierești și 
dintre deputaţii ținutali aleși din proprietarii locali. Obșteștile obicinuite Adunări 
se convoacă la sfârșitul fiecărui an, cercetează și încuviinţează proiectele de 
legi noue; verifică compturile osebitelor ramuri ale administraţiunei și mai ales 
părtei financiare. Ele cercetează bugetele pe anul viitor și le supun la întărirea 
Domnului. in caz când dă peste prevaricaţii, obicinuita Adunare aduce aceasta 
la cunoștința Domnului, spre a trage pe vinovaţi la răspundere. Adunarea mai 
pote să comunice cererile și plângerile locuitorilor și în de obște despre orice 
obiecte atingătoare de folosul obștesc. 

Partea administrativă se încredinţează la Consilii, sub președinţa boierilor 
de clasa întâia, dintre cârmuitorii Departamentelor. Afacerile în curs, în partea 
executivă, se hotăresc prin compunerea ordinară a Consiliului (Sfatului) din 
Președinte, Vornicul trebilor din lăuntru, Vistierul și Postelnicul; la împrejurări 
importante se face o întrunire extraordinară, la care se învită și cârmuitorii 
celorlalte departamente, precum logofeţii dreptății și ai trebilor bisericești, șeful 
străjei pământești și marele controlor. Hotărârile Sfatului se aduc la îndeplinire 
după întărirea Domnilor. i 

Formarea administraţiei din lăuntru în părţile sale, se hotărăște în următorul 
chip: 

Departamentul trebilor din lăuntru are în căderea sa: a) poliţia, b) instituţiile 
apărătoare salubrităţii publice, și c) partea gospodărească (economică). 

Administraţia poliţiei esenţial în partea esecutivă o îndeplinesc în Capitale 
agii, în ţinuturi ispravnicii, cari au de subordonați pe poliţai prin orașe și pe 
subispravnici (privighetori) prin plăși; partea împlinitoare, coprinzând în sine 
inspecţiunea închisorilor și a caselor de corecţiune, este încredinţată Vornicului 
de închisori. 

Pentru paza liniștei din lăuntru și a bunei rânduieli. Regulamentul înființează 
un corp de dorobanţi, care se împărțește în câtime analoagă pe la toate posturile 
polițienesci și al administraţia închisorilor. 

Instituțiunile pentru paza sănătății publice sunt: Comitetele de carantină, 
cari pe de o parte privilegiază linia carantinelor de pe Dunăre, iar pe de alta se 
îngrijesc despre buna stare sanitară în ţară, prin mijlocirea administraţiilor 
medicale și prin medicii rânduiţi pe la orașe. 

Partea gospodărească (economică) o alcătuesc: 1) Comitetul de 
construcţiuni care se ocupă de zidirile publice și de construirea drumurilor și 

a podurilor; 2) Magasiile de reservă pentru asigurarea îndestulărei locuitorilor; 
3) Cârmuirea orăsenească încredinţată eforiilor, cari în temeiul regulamentelor 
orășenesti, folosindu-se de venituri hotărâte, au în căderea lor rânduiala orașelor 
în toate părţile gospodăriei; și în sfârșit 4) Așezământul despre țărani. In această 
privinţă Regulamentul hotăresce drepturile și îndatoririle sătenilor către Guvern 
și în deosebi către proprietari.(...) 

In relaţiunea către proprietarii de moșii, mai nainte de toate se hotărște 
liberetatea țăranilor de a se strămuta de pe o moșie la alta și chiar la orașe. 

Indatoririle țăranilor s-au mărginit prin analogie cu câtimea de pământ ce 
se cuvine fiecărei familii. 

Luând în seamă valoarea productelor ce poate resulta de pe partea de 
pământ ce se dă locuitorului, se socotește din aceasta: 1.Darea către Visterie; 
2. Intreţinerea ţăranului și a familiei sale și nutreţul vitelor sale; restul venitului 
se hotăraște în folosul proprietarului, așa că țăranul, în loc de bani, să plătească 
după analogia muncei, socotond pentru un an câte 12 zile de lucru. 

Apoi rânduiala în folosul boierilor de poslușnici și scutelnici s-a desființat 
și oamenii cari alcătuiesc aceste două clase, intrară în sistemul obștesc al 
contribuabililor. Spre îndemnisare pentru acesta, se rânduiește proprietarilor 
acestui drept un fel de pensie care în Moldova se urcă tot până la un milion, iar 
în Valahia până la un milion și jumătate lei. 

Cârmuirea institutelor de binefacere și a școalelor face obiectul îndatoriei 
în Valahia a Departamentului trebilor bisericești, iar în Moldova a Comitetului 
Central subordonat logofătului trebilor din lăuntru. (...) 

In privinţa Departamentului financelor, Regulamentul statornicește mai 
întâi o nouă sistemă financiară, și al doilea legile despre comerciu. 

1) Legea financiară, desfiinţând toate impositele indirecte după 
producţiunile satelor și luărilor în natură, hotărăște o dare obștească pe cap 
câte treizeci lei de familie pe an. 

Meseriașii trebuie să plătească pentru patentă: clasa întâia 90 lei și clasa a 
doua 50 lei. 

Neguţătorii se clasează în trei clase, după întinderea comerciului, și plătesc 
patente: clasa întâiu 240 lei, clasa a doua 120 lei, clasa a treia 60 lei pe an. 

Mai departe urmează venitul de pe otcupurile: sărei, vămei, pescăriei și 
exportaţia productelor. 

Cheltuielile se împărţesc pe paragrafe și se hotărăsc prin budgete: a) pentru 
întreținerea Domnului; b) pentru administraţia ţării; c) pentru instrucţiuni 
asigurătoare liniștei obștești; d) pentru așezăminte de binefacere. 


Toate veniturile indirecte ale funcţionarilor se desfiinţează. Apoi se hotărăște 
modul de perceperea veniturilor și regule pentru compatibilitatea statului. 

2) In obiectul comerciului, toate dările de pe industria satelor în lăuntrul 
Principatelor se desființează. 

Exportaţia productelor peste hotar se lasă liberă, cu o singură îngrădire 
când Guvernul va găsi de trebuinţă, în cas de nerodire, să oprească exportaţia 
productelor. (...) 

In privinţa părței judecătorești, Regulamentul despărțind-o de partea 
executivă, înființează trei instanţe. 

La cea dintâiu (Tribunalele de judeţe) se încep toate procesele civile, 
comerciale și penale, și hotărârile se aduc la îndeplinire, dacă valoarea causei 
nu trece peste 1,500 lei. 

Causele cari trec peste acestă valoare, trec în apel în a doua instanţă: cele 
civile la Divanul judecătoresc, cele comerciale la Tribunalul de comerciu și 
cele criminale la Departamentul criminalicesc. 

A treia instanţă, Inaltele Divanuri, hotărăsc causele de orice natură definitiv 
și supun hotărârile lor prin Logofătul Justiţiei la întărirea Domnului. Domnul, 
neavând drept de a judeca, are puterea, în cas când s-a făcut nedreptă aplicaţia 
a legei, să întoarcă afacerea spre revisuire; în Moldova, la Divanul Domnesc, 
în Valachia, la Inaltul Divan de revisuire. 

Pricinele, odată hotărâte după formele statornice, nu mai pot fi supuse 
unei alte cercetări, și rămân pentru totdeauna neatinse. (...) 

O asemenea reformă a principatelor, îmbrăţișând toate părţile 
administraţiunei lor din lăuntru, toate drepturile personale, de la Inaltul 
Cârmuitor până la țăran, înfățișează o transformare generală, pentru care 
poporul a stăruit din vechi, și care atât de des s-a reînoit prin răsculări şi prin 
priveliști sângeroase fără nici un resultat bun. (...) 

(Documente privitoare la Istoria Românilor (urmare la Colecţia lui Eudoxiu 
de Hurmuzaki, Supliment I, vol. IV 1802-1849. Documente adunate coordonate 
și publicate de D.A. Sturdza - D.C. Sturdza şi Octavian Lugoșianu 


p.453 - 456, București 1891) 


DECLARAŢIA DE PRINCIPII A PARTIDEI NAȚIONALE 
DIN ȚARA ROMÂNEASCĂ 
(O expresie a fenomenului reformator naţional-liberal la 
sfârşitul deceniului IV, sec. XTX - n.n.) 


ACT DE UNIRE ȘI INDEPENDENȚĂ 

Subt iscăliţii rumâni ai Prinţipatului Valahii, mădulari ai Adunării Naţionale, 
adunaţi ca să proclame drepturile locului lor și a expune plângerile, declară dă 
față a toată lumea că nesfiiala cu care Inalta Poartă și Rusia au siluit dă sânt 
veacuri și încă siluiesc pă toate zilele cele mai sfinte libertăţi, le pune datoria dă 
a mântui suveranitatea rumână, dă a întoarce o patrie slobodă și indepen- 
dentă către toate mădulările răspândite ale neamului lor și a întrebuința toate 
drepturile păstrate atât prin tractaturile părinţilor cu Inalta Poartă, cât și prin- 
legile politice ale locului. Roagă pă Dumnezeu ca rumânii Moldavii care suferă 
asemenea rele și toţi acei fraţi ai lor care gem acum supt un giug din cele mai 
despotice și cele mai barbare să fie depozaţi a-i agiuta, a să însoţi la al lor cuget 
și a face împreună cu ei unul și singur norod oblăduit dă către unul și acelaș 
șef și stăpânit dă aceleași legi. 

Chemaţi dă către constituţia locului a cerceta dacă legile să urmează, 
daca tracturile sânt respectate, daca prinţul naţional este ales dă nație, daca 
scopul constituţiei este agiuns, daca orânduiala, dreptatea și economia domnesc 
în toate ramurile administraţiei, daca magistraţii au socotinţa publică, daca 
sumile statutului sânt întrebuințate pentru binele statului, într-un cuvânt daca 
rumânii sânt fericiţi, jos iscăliţii declară: 

1. Că dă un an dă zile mai ales , suverenetatea și libertăţile locului sânt în 
primejdie, că Adunarea Naţională nu mai subzistă în faptă, pentru că deliberaţiile 
ei sânt nelegiuit strâmtorate dă firmanuri, că puterea legiuitoare cu care ea este 
îmbrăcată s-au entamat, că o putee streină nu numai că au deșchis-o și a 
închis-o după a ei bună plăcere, ce încă printr-un ucaz au și îndrăznit a 
porunci (în țară) pune bir, că nu-i mai mult nici siguranţă, nici chezășie pentru 
nimenea [...] 

2. Că curţile protectriţă și garantă, care în tractul dă la Adrianopol au 
recunoscut netăgăduitul drept al rumânilor dă a-și alege șeful lor, nu avea 
puterea dă a să abate dă dânsul prin tractul dă la Petersburg și, încă mai puțin, 
cu prelegiul aflării oștirilor rusești în prinţipat, dă a orândui un prinț cu firman, 
că, așadar, acest prinţ nu să poate cunoaște drept voievod legiuit și naţional. 

3. Că și daca regulamenturile despre cea ce să atinge dă legile 
fundamentale și constituţia nu ar fi fost nule fiindcă s-au alcătuit în vremea unii 
ocupaţii militare rusești dă o adunare alcătuită arbitrar, iar nu dă toate mădulările 
care avea drept a o compune, fiindcă într-însele să află o concluzie și articole 
dărăpănătoare a suveranităţii naţii, trebuie să să desființeze orișicum numai 
pentru căci niște regulamenturi fie oricât dă bune sânt orânduite printr-a lor 
natură numai la o stare dă lucruri vremelnică. 

Subt iscăliţii sânt bine încredinţaţi: 

Că relele dânlăuntru dă carele este îngreoiată Valahia vor înceta îndată ce 
un rumân ce s-ar bucura dă încredințarea publică, cunoscut printr-ale sale 
virtuți și patriotism, va fi chemat la tron ca să izbăvească locul; [...] 

Ei cunosc cu toate acestea că, cu un loc împărţit ca al lor și așa răsipiţi cum 
sânt, va fi peste putinţă rumânilor a să împotrivi dă sineși puternicilor imperiuri 
care îi încungioară, stăruiesc încă asupra împreunării cei neapărate a populațiilor 
române supt un singur schiptru. In sfârșit: 

Luând în băgare dă seamă că în starea dă opresie streină și dă anarhie 
înlăuntru întru care să află locul este peste putinţă rumânilor a împlini cele mai 
prinţipale datorii a unei naţii către sineși, că nu poate mai mult nici priveghia a 
să conserva, nici a să perfecționa și că, cu toate acestea, ca toate naţiile, au 
îndatorirea a fugi dă orice poate pricinui dărăpănarea lor și dă orice este 
împotrivitor perfecţiei lor; 

Luând în băgare dă seamă dăosebit dă aceasta că, când dăsfiinţarea statului 
este neapărată, când fiecare zi dăscoperă prăpădenii nouă, când trebuința 
este strașnică, cetățenii nu mai sânt datori a respecta legile așăzate, ci că împotrivă 
au datorie sfântă dă a lua inițiativa, dă a să apăra împotriva tiranii, dă a izbăvi 
patria, căci izbăvirea norodului este cea dintâia lege. Tari de al lor cuget, 
suptiscăliţii hotărăsc cele următoare: 

Art. 1-iu. Prin siluirea cea dă curând a articolelor trei și patru din tractatul 
dă la 1460, legătura care era între rumâni și Poartă să află ruptă; cu toate 
acestea, pentru ca să păstreze prietenia ei, să va negocia lângă dânsa 
răscumpărarea birului și dajdia ce să va prerădica la acest prilegiu va fi în 
sarcina tutulor rumânilor fără dă osăbire, după starea și puterea fiecăruia, 

Art. 2-lea. Un nou trup dă legi politice, publice și civile să va alcătui pentru 
populu român slobod și independent. 

Art. 3-lea. Ereditarea va rămânea în familia ce va fi chemată la tron și să va 
cobori într-însa din fiu în fiu. 

Art. 4- lea. Indată ce acel rumân care va fi ales a să urca pă tron va giura nu 
numai a păzi condiţiile acestui act și acelea ce să vor înscrie în dăosibitul act al 
numirii ce încă dă a face fericirea rumânilor, a dobândi independența, a face 
aliaţi și prieteni locului. (De îndată ce va fi depus jurământul, va fi recunoscut 
dă către suptiscăliţii ca suveranul românilor) 

Art. 5-lea. Acest act, în cel mai scurt soroc, să va aduce la cunoștința celor 
mai întâi rumâni ai tutulor locurilor și mai ales la ai Moldovii și suptiscăliții să 
îndatorează a lucra și a lupta din toarte puterile lor spre a dobândi împotrivă 
din parte-le dă aderenţă. (...) 

Art. 7-lea. Suptiscăliţii fiecare în parte giură pă Sfânta Evanghelie și faţă cu 
un episcop dă religia lor că vor fi supuși și credincioși la cela dintre rumâni 
care va fi chemat la tron, că dă astăzi vor jărtfi viaţa și starea lor la independenţa 
naţii lor; să îndatorează prin giurământ asupra capului lor că până va sosi 
ceasul izbăvirii nu vor descoperi niciodată nimic din ceea ce s-a zis, și făcut în 
această adunare, nici din ceea ce să coprinde în aceste acturi. 

Suptiscăliţii încredințează că toate acestea sânt adevărate și că le-au socotit 
și scris slobod spre încredințarea cărora au pus peceţile și iscăliturile lor. 

Făcută la Bucurezști la întâi dă noiemvrie anul una mie opt sute treizeci 
și opt. 

(1848 la români. O istorie în date și mărturii de Cornelia Bodea vol. |, 
București, 1892; p.118-120) 


GEORGE BARITIU 
- NAȚIONALITATE 
(Națiunea și unitatea naţională - idei forţă la jumătatea sec. XIX - n.n.) 


Popoarele Europei apusene, de la o vreme încoace, se simt însuflate de 
un prea frumos duh, care le face mare cinste: fiecare din acelea se luptă pentru 
unire națională puternică, întru a cărei desfășurare se întemeiază tăria și puterea 
poporului și a patriei, cum și vaza și cumpănirea ei politică. Unirea naţională 
este frumoasa deviză ce răsună din toate părțile și deșteaptă duhurile cu putere 
multă. Popoarele Europei pricep și cunosc cum că tăria și puterea unui popor, 
baza sa, politica sa de cumpănire, nădejdile sale, prezentul și viitorul său zac 
în unirea naţională; ele pricepură că numai naționalitatea e în stare a încheia 
legătuinţe care dăinuie mai îndelungat ca oricare alte alianţe politice sau 
împrestrițate cu trăsuri! religioase, alianţe pe care nici o silă rea și nici o pretenţie 

străină și nedreaptă nu le poate sparge, alianţe care în timp de pace lucrează 
mai puternic decât oricare alte așezăminte umanioare', prin stârpirea de 
prejudețe, prin învierea iubirii frăţește și prin întărirea simțului moral, iar la 
ameninţare de vreun război însuflă pe întreaga nație pentru apărarea libertăţii 
şi a neatârnării sale. (...) 

Unirea și unimea naţională sânt bunuri mari, importante și însuflețitoare, 
care nu cer mai mult decât voinţa tare de a fi și a rămânea un singur popor: 
domnitorul, aristocratul, preotul, ostașul, plugarul, meseriașul, bărbatul, femeia, 
bătrânul, junele, pruncul, toţi naţionali, toți vorbitori ai unei limbi păstrate de 
străbuni și veacuri, toţi fii ai unui popor păzitor de legile morale, înflăcărat de 
libertatea patriei, iubitor al semenului său, suferitor al străinului până unde 
sufere independenţa naţională. (...) 

(Foaie pentru minte, inimă şi literatură”, nr. 51,18 decembrie 1844, p. 399- 
400; apud Gândirea social-politică despre unire (1859), București, 1966, p.34-35) 


N.SUŢU 
Scurtă privire asupra cauzelor stânjenirii și stagnării comerțului și asupra 
nevoilor economice ale Moldovei (1838) 


Moldova este o ţară esențialmente agricolă. Ea nu-și trage bogăţiile sale 
decât din produsele agriculturii. Comerţul său de export nu este prea întins; el 
constă îndeosebi din cereale și animale. Industria sa manufacturieră este 
aproape inexistentă. 

Moldova dispune de un sol fertil, bogat în păduri, în vii și în pășuni: un sol 
virgin, care fără să fie supus unei pregătiri prealabile, abia răsturnat de brazda 
culitivatorului, se pretează la toate soiurile de culturi adaptate climatului. (...) 

Solul Moldovei este susceptibil de o producţie mult mai importantă; un 
sistem de asolament mult mai bine aplicat, perfecționarea instrumentelor 
agricole, părăsirea sistemului de lăsare a pământului să se odihnească, 
întrebuințarea de îngrășăminte, executarea de asanări de teren, de defrișări, ar 
putea descătușa, ca să spunem așa, recolta ţării. 


1 Omenești. 
2 Prejudecăţi. 


Dar nu e de ajuns să se producă bunuri; e nevoie să se producă, înainte 
de toate, bunuri de schimb sau din acelea care pot fi utile și care, în consecinţă, 
pot fi cerute și schimbate cu alte bunuri. 

Capitalurile și munca omului nu se îndreaptă în mod natural decât înspre 
acele activităţi din care pot rezulta profituri; din cauza aceasta, pentru a se 

. menține deasupra concurenţei, fiecare se străduiește, fie de a întrebuința 
uneltele cele mai expeditive sau mai puţin costisitoare, pentru a micșora 
cheltuielile de producţie, fie, ceea ce revine la același lucru, de a produce, cu 
aceleași cheltuieli, o cantitate mai mare de produse sau produse de calitate 
superioare. Aceasta este baza progresului activităţii productive [...] 

Care este rațiunea care, în actuala stare de lucruri, se opune la prosperitatea 
agriculturii și care stânjenește tranzacţiile și activitatea cultivatorilor? Acesta 
este punctul capital; acesta este obiectul pe care trebuie să-l cercetăm, pentru 
a putea constata cauza suferinței care apasă dintr-un timp în altul asupra 
activitțăii productive și pentru a putea găsi remediu! cel mai eficace împotriva 
unui rău atât de mare. (...) 

Dar Moldova, ca toate ţările pur agricole, ca toate țările în care un stadiu 
superior de civilizaţie n-a introdus încă diviziunea muncii, se găsește dominată 
de toate neajunsurile pe care le aduce cu sine:o asemenea starte de lucruri. (...) 

Agricultura are o limită peste care nu poate avansa. Produsele sale, limitate 
de suprafaţa de cultură, sânt de altfel grele și foarte voluminoase; transportul 
lor urcă mult cheltuielile. (...) 

O ţară care se găsește în astfel de condiţii are nevoie să-și dezvolte indus- 
tria și comerţul. Aceste ramuri de activitate contribuie, nu numai la creșterea 
populaţiei, la plasamentul capitalurilor, la progresul și creșterea bogăției sociale, 
dar ele sânt debușeul cel mai natural al produselor agricole și concură astfel 
indirect la perfecţionarea agriculturii. 

În economia politică este un fapt incontestabil că produsele nu se cumpără 
decât cu produse; trebuie ca să fii producătorul unei valori oarecare, pentru a 
o putea schimba cu o altă valoare. Indivizii sau naţiunile care nu produc 
nimic, nu vor putea cumpăra nimic; bogăţia care nu constă deci decât în 
producţia de obiecte de schimb, deoarece o naţiune nu este bogată decât prin 
producţia sa și nu consumă efectiv decât produsele sale. (...) 

Incurajarea formării de orașe sau dezvoltarea celor existente, este un mijloc 
care, pentru a fi consecvenţi, trebuie să-l considerăm drept una din principalele 
nevoi ale țării. Nu e cazul să tăgăduim că, într-o împrejurare asemănătoare, nu 
există consideraţii care pot cântări mai greu, interese stabilite care trebuie 

menajate; aceste consideraţii însă sânt treburi ale guvernului și nu pot intra în 
subiectul pe care ni l-am propus să-l tratăm. 

Orașele sânt locuite de meșteșugari și de industriași; un oraș cu activități 
productive este cel mai bun debușeu al produselor agricole; el devine un 
focar a cărui radiere răspândește din ce în ce mai mult viaţa în jurul său. Cu cât 
un oraș cuprinde mai multe elemente de prosperitate, cu atât ținuturile 
înconjurătoare se îmbogăţesc, pentru că profită mai mult. Aceasta e o consecinţă 
atât de naturală a principiilor expuse mai sus, încât n-are nevoie de o dovadă 
mai dezvoltată. (...) 


CONCLUZIE 

În rezumat, este, așadar, vădit că cultura pământului începe să nu mai 
despăgubească cultivatorul de sforțările și avansurile sale, în cea mai mare 
parte a Moldovei. Preţurile la care s-au ridicat p'udusele în anii de secetă, 
încurajările date agriculturii, au provocat o mișcare de progres foarte accentuată 
și au justificat puternica extindere a culturii cerealelor; dar reacţia asupra 
cultivatorului n-a întârziat să se facă simţită;, produsele au ajuns să se 
îngrămădească; pretutindeni, acolo unde. łocaljtățile au permis, s-a trecut la 
fabricarea rachiului; cu toate acestea, și această resursă subsidiară şi parţială 
n-a întârziat să lipsească; concurenţa a făcut-o puţin lucrativă, iar lucrurile au 
rămas, pentru cea mai mare parte dintre cultivatori, în aceeași situaţie ca mai 
înainte. E nevoie deci de o nouă direcţie dată serviciilor productive, de un nou 
aliment pentru capitaluri, de o nouă destinaţie dată terenurilor care nu mai 
sânt rentabile, lăsate exploatării rutinare din trecut. 

Astfel, crearea de noi debușee și, mai ales, deschiderea de căi de 
comunicaţie expeditive și economice, introducerea treptată a artelor industriale, 
sânt pentru Moldova o necesitate reală și urgentă și trebuie încurajate prin 
mijloace capabile să netezească drumul, să înfrângă obstacolele, pentru a 
ușura mersul progresiv al activităţii productive. 

Tineri trimiși în fiecare an spre a studia în mod special procedeele întrebuințate 
în fabricile de obiecte utile vor importa într-un scurt interval de timp cunoștințele 
generale necesare pentru conducerea stabilimentelor manufacturiere. Aceste 
procedee, devenind prin aceasta mai puţin costisitoare, vor înlesni crearea de 
fabrici și vor răspândi bunăstareea, mărind producţia țării și oferind agriculturii 
debușee; căile de comunicaţie, îmbunătăţite din zi în zi, se vor preta noilor nevoi 
ale activităţii productive și numeroaselor schimburi. (...) 

Acei care sânt destinaţi să imprime, printre cei dintâi, activităţii productive 
indigene această nouă direcţie, acei care prin exemplul lor vor face palpabile 
fericitele rezultate, vor aduce patriei lor cele mai mari servicii ce pot imagina. 

(N. Suju, Opere Economice, București, 1957, p. 51-63; 75-79). 


PETIȚIUNEA-PROCLAMAȚIUNE ÎN NUMELE TUTUROR 
STARILOR MOLDOVEI (1848) 
(Programul fruntașilor mișcării de la 1848 în Moldova - n.n.) 


Fraţilor, 

In preajma dovezilor vederate de suferințele ce se simt de poporul Moldovei 
şi a neapăratelor îmbunătăţiri ce cere starea ţării, Ocârmuirea prin organul d- 
lui Ministru, s-au adresat la câteva persoane din locuitori spre a se da opinia 
publică în privirea suferințelor și a îmbunătăţirii stării poporului țării Moldovei. 
Acele persoane, răspunzând d-lui Ministru că nu pot lua asupra lor însărcinarea 
de a arăta opiniile obștii până'a'tiu d certeetaîn sânul ei, s-au îndatorit a merge 
în sânul obștii și a asculta' plăsurite:'sale'spre“a-e împărtăşi Ocârmulirii. D-l 
Ministru (Stefan Catargiu) nu numiăi că'a piirhit această propunere, cunoscând 
singur boala ţării și neapărata ei trebuinţă de vindecare, ci a făgăduit să vie 
însuși în mijlocul fraţilor săi, ca un om ce, fiind însărcinat a păzi Regulamentul 
tării, trebuie să fie însufleţit de dorinţa binelul obștesc. 

Deci în 27 martie 1848, seara pe la 7 ceasuri, adunându-se numeroasă 
obște alcătuită de toate stările din țeară, precum și de străini de toate naţiile ce 
locuiesc în Moldova, acea obște au ales un comitet, în care și-au depus toată 
încrederea sa și l-au însărcinat a arăta cârmuirii simţirile și dorinţele de care 
este pătruns fiecare. 

Comitetul dar, adunându-se astăzi în 28 martie 1848 și cercetând starea 
critică de astăzi a societăţii, s-au încredinţat în cuget curat și nemișcat de 
patimi, că pentru de a pune Moldova pe o cale de fericire, mijloacele cele mai 
sigure și mai neapărat trebuitoare sânt următoarele: 

1. Sfânta păzire a Regulamentului în tot cuprinsul său și fără nici o 
răstălmăcire. 

2. Secarea corupției prin pravile înadins făcute și a abusurilor ce izvorăsc 
din acea corupţie. 

3. Siguranța personală, adecă nimeni să nu poată fi pedepsit decât pe 
temeiul legilor și în urmarea unei hotărâri judecătorești. 

Fieștecare arestuit să fie înfățișat în vreme de 24 ceasuri dinaintea 
tribunalului competinte. _ 

4. Grabnică îmbunătăţire a stării locuitorilor săteni, atât în relaţia lor cu 
proprietarii moșiilor, cât şi în acelea cu cârmuirea, precum contenirea tuturor 
beilicurilor sub numirea de plată și celelalte. 

5. Alcătuirea unei noi catagrafii spre a scăpa de împilare pe toți nenorociţii 
locuitori care sânt astăzi asupriţi prin măsurile catagrafiei trecute. 

6. Mazilii, ruptașii, ruptele visteriei și celelalte clasuri privilegiate să fie 
ocrotiţi potrivit Regulamentului și să nu mai fie întrebuinţaţi în trebile particulare. 

7. Privighetorii să se aleagă, după glăsuirea Regulamentului, fără nici o 
înrâuire a cârmuirii. 

8. Reforma școalelor pe o temelie largă și naţională spre răspândirea 
luminărilor în tot poporul. 

9. Dezarmarea grabnică a arnăuţilor și a altora ce s-au înarmat de 
Ocârmuire și închezășluirea lor pentru viitor că nu vor mai fi pricină de turburare 
publică. 

10. Ridicarea pedepselor trupeși înjositoare caracterului de miliţie naţională, 
îmbunătăţirea hranei sale și mai ales dreapta înaintire în ranguri după merituri 
persoanle. 

11. Militarii cari au slujit patriei și cari au câștigat recunoștinţa obștească 
să fie scutiţi de orice dăjdii când vor ieși din slujbă. 

12. Miniștrii să aibă deplină libertate pravilicească în lucrările lor, pentru 
ca să poarte toată răspunderea acestor lucrări. 

13. Desființarea poșlinei, ca una ce este vătămătoare agriculturii și 
comerțului țării. 

14. Imbunătăţirea portului Galaţii, ca cel mai mare canal al înfloririi 
comerţului și agriculturii ţării. 

15. Ridicarea morală și soțială a clerului. 

16. Păzirea cu sfințenie a legilor pe cari se reazemă creditul public, și 
aceasta în privirea tuturor fără osebire, pentru siguranța relaţiilor comerciale. 

17. Formarea unui tribunal de comerţ la iași; codul de comerţ al Franţei 
consfințit de Regulament, să fie tălmăcit în limba ţării. 

18. Banii de rezervă să fie întrebuinţaţi în formarea unei bănci de scont 
pentru înlesnirea neguţătorilor în înflorirea comerţului. 

19. Hrana obștiei de prin târguri să fie subt cea mai de aproape îngrijire a 
stăpânirii spre a nu se face un mjiloc de îmbogăţire particulară. 

20. Așezarea poliţiei târgurilor pe principii de omenire în privirea 
nenorociţilor arestuiţi. 

21. Libertatea tuturor arestuiţilor în pricini politice atât civile, cât și militare; 
reîntoarcerea driturilor politice acelor cărora li s-au ridicat nedrept pentru 
asemenea pricini. 

22. Nestrămutarea din posturi a amploiaţilor vrednici și cinstiţi și înaintarea 
lor în posturi potrivit Regulamentului, precum și sporirea lefilor lor, spre a le 
înlesni mijloace de o vieţuire cinstită și neatârnată. 

23. Toţi amploiaţii să fie răspunzători pentru faptele lor în lucrările slujbelor. 

24. Infiinţarea unui banc naţional pe cel mai sigur temei. 

25. Grabnicele forme de îmbunătăţire ale condicei criminale, ale 
procedurei și ale sistemului pedepsitor. 

26. Impărțirea dreaptă și potrivit Regulamentului a banilor pensiilor și 
îndreptarea abuzurilor ce s-au introdus în împărţirea acestor bani [...] 

28. Seanţele tribunatelor să fie publice. 

29. Seanţele Obșteștii Adunări să-fie publice. Tinerea rânduielii în sânul ei 
să atârne de însăși adunarea, iar nu de vornicia de aprozi, potrivit 
Regulamentului. 

30. Fiecare pământean să aibă dreptul de a adresa jalubă Obșteștii Adunări. 

31. Deputaţii să nu poată fi în slujbă, să nu poată primi nici ranguri, nici 
mulțumire bănească în vremea deputăţiei lor. 

32. Chipul ce s-a întrebuințat la alegerile deputaților, fiind înpotriva legilor 
și, în urmare, și Obșteasca Adunare de astăzi fiind rodul acestui chip, nu 
insuflă nici o încredere obștie, deci această adunare să se desființeze și îndată 
să se înjghebe o nouă Cameră, fără nici o înrâuire asupra alegătorilor din 
partea Cârmuirii, pentru ca acea Cameră să fie adevărată reprezentaţie a naţiei 
și adevărată închezășluire a fericirii patriei. 

33. Pe temeiul art. 57 din Regulament, Camera să aibă dreptul de a face 
domnului punere înainte a tot felul de lucruri privitoare la folosul obștesc. 

34. Ridicarea censurei în privirea tuturor trebilor și a interselor dinlăuntrul 
țării. 

35. Informare grabnică a unei garde cetățenești prin toate târgurile ţării, 
alcătuită atât de români, cât și de străini proprietari. 

(Documente privitoare la anul revoluționar 1848 în Moldova; 
București 1960, p.200-201) 


PUNTURILE NAȚIUNII ROMÂNE TRANSILVANE VOTATE ÎN 
ADUNAREA NAŢIONALA DE LA BLAJ IN 15-17 MAI 1848 


1. Națiunea română, răzimată pe principiul libertăţii, egalităţii și fraternității, 
pretinde independența sa naţională în respectul politic ca să figureze în numele 
său ca naţiune română, să-și aibă reprezentanții săi la dieta ţării în proporțiune 
cu numărul său, să-și aibă dregătorii săi în toate ramurile administrative, 
judecătorești și militare în aceeași proporţiune, să se servească cu limba sa în 
toate trebile ce se ating de dânsa, atât în legislaţiune, cât și în administraţiune. 
Ea pretinde pe tot anul o adunare naţională generală. La acestea s-au adaos că 
de aci înainte în lucrările legale ale celorlalte națiuni transilvane și în limbile lor 
românii să se numească români, iar nu olah, walach și bloch. 

2. Națiunea română pretinde ca biserica română, fără distincțiune de 
confesiune, să fie și să rămână liberă, independentă de la oricare altă biserică, 
egală în drepturi și foloase cu celelalte biserici ale Transilvaniei. Ea cere 
restabilirea mitropoliei române și a sinodului general anual după vechiul drept, 
în care sinod să fie deputați bisericești și mirenești. In același sinod să se aleagă 
și episcopii români, liber, prin majoritatea voturilor fără candidaţie: [...] 

3. Națiunea română, ajungând la conștiința drepturilor individuale, cere 
fără întârziere desfiinţarea de iobăgie fără nici o despăgubire din partea țăranilor 
iobagi, atât în comitate cât și districte, scaune și graniţa militară. Ea cere 
totdeodată și desființarea dijmelor ca a unui mijloc de contribuire împedecătoriu 
economiei. 

4. Națiunea română poftește libertatea industrială și comercială cu ridicarea 
ţehurilor și a privilegiurilor și a tuturor pedecelor și stavilelor cu țările convecine 
de care se ţine desființarea vămilor la graniţă. [...] 

6. Națiunea română cere desfiinţarea dijmei, adică a zeciuielei (Zehendit) 
metalelor create în patria aceasta, care zeciuială e o adevărată piedecă pentru 
lucrarea minelor. La toți proprietarii de fodine să li se dea același drept în 
privința măsurei hotarului fodinei. 

7. Națiunea română cere libertatea de a vorbi, de-a scrie, și a tipări fără 
nici o censură, prin urmare pretinde libertatea tiparului pentru orice publicare 
de cărţi, de jurnale și de altele, fără sarcina cea grea a cauțiunii, care să nu se 
ceară nici de la jurnaliști, nici de la tipografi. 

8. Națiunea română cere asigurarea libertăţei personale; niminea să nu se 
poată prinde supt vreun pretest politic. Cu acestea dimpreună cere libertatea 
adunărilor ca oameni să nu cadă la nici un prepus dacă se adună numai ca să 

vorbească și să se înțeleagă în pace. 

9. Națiunea română cere tribunale de juraţi (Jurye) cu publicitate, în care 
procesele să se facă verbale. 

10. Națiunea română cere înarmarea poporului sau gardă naţională, spre 
apărarea țărei în lăuntru și din afară. Miliția română să-și aibă ofiţerii săi români. 

11. Națiunea română cere denumirea unei comisiuni mixte compusă din 
români și alte naţiuni transilvane pentru cercetare cauzelor de mezuine ale 
moșiilor și pădurilor, de ocuparea pământului comun și a sesiunilor colonicale 
și alte câte se tin de categoria aceasta. 

12. Națiunea română cere dotarea clerului român întreg din casa statului, 
întocma cu clerurile celorlalte naţiuni. 

13. Națiunea română cere înființarea școalelor române pe la toate satele și 
orașele, a gimnaziilor române, a institutelor militare și tehnice și a seminarelor 
preoțești, precum și a unei universități române dotate din casa statului în 
proporțiunea poporului contribuent, în dreptul deplin de a-și alege directori și 
profesori și de a-și sistemisa învăţăturile după un plan școlastic și cu libertate 
de a învăţa (docere). 

14. Naţinea română pretinde purtarea comună a sarcinelor publice după 
starea și averea fiecăruia și ștergerea privilegiurilor. 

15. Naţinea română poftește ca să se facă o Constituţie nouă pentru 
Transilvania prin o adunare constituentă din naţiunele țărei, care Constituţiune 
să se întemeieze pe principiile dreptăţii, libertăţii, egalităţii și fraternității, să se 
lucreze codici nouă de legi civile; criminale, comerciale ș.c.|. după acelea 
principii. 

16. Națiunea română cere ca conlocuitoarele naţiuni nicidecum să nu ia 
la dezbatere cauza uniunii Transilvaniei cu Ungaria, până când națiunea 
română nu va fi națiunea constituită și organizată cu vot deliberativ și decisiv, 
prezentată în Camera legislativă; iar din contră, dacă dieta Transilvaniei ar voi 
totuși a se slobozi la pertractarea aceleași uniuni, de noi fără noi, atunci națiunea 
română protestează cu solenitate. 

(T.V. Păcătian, Cartea de aur, vol. |, p. 330-332 Sibiu, 1902) 

PROCLAMAȚIA DE LA ISLAZ 
(9 iunie 1848) 


În numele poporului român 

Respect către proprietate. Respect către persoane 

Fraţilor români, 

Timpul mântuirii noastre a venit; poporul român se deșteaptă la glasul 

"trâmbiţei îngerului mântuirii și își cunoaște dreptul său de suveran. Pace vouă, 
pentru că vi se vestește libertate vouă! 

Poporul român se scoală, se armează, și nu spre a se lupta o clasă asupra 
alteia, nu spre a rumpe legăturile sale de relaţii din afară, ci ca să ţie în frâu și în 
respect pe voitorii de rău ai fericirii publice. Strigarea românilor e strigare de 
pace, strigare de înfrățire. La această mare faptă a mântuirii, tot românul are 
dreptul de a fi chemat, nimeni nu este scos afară; tot românul este un atom al 
întregii suveranităţi a popolului: sătean, meserian, negruţător, preot, soldat, 
student, boier, domn, e fiu al patriei și, după sfânta noastră credinţă, e și mai 
mult, e fiu al lui Dumnezeu. Toţi avem același nume de român. Acesta ne 
înfrăţește și face să înceteze toate interesele, să se stingă toate urile. Pace dar 
vouă! Libertatea vouă! (...) 

Poporul român leapădă un Regulament care este înpotriva drepturilor 
sale legislative și înpotriva tratactelor ce-i recunosc autonomia. Această lepădare 
este însuși în folosul Inaltei Porţi, ce va fi arbitrară dimpreună cu Franţa, 
Germania și Englitera, cărora românii le reclamă judecată și ajutor la orice 
asuprire ce li s-ar face. (...) 

Pe scurt, popolul român, recapitulând, decretă: 

1. independenţa sa administrativă și legislativă pe temeiul tractelor lui 
Mircea și Vlad V., și neamestec al nici unei puteri din afară în cele din întru ale 
sale. 

2. Egalitatea drepturilor politice. 

3. Contribuţie generală. 

4. Adunanţă generală compusă de reprezentanţi ai tuturor stărilor societății. 

5. Domn responsabil, ales pe cinci ani, și căutat în toate stările soțietăţii. 

6. Impuţinarea listei civile; ardicarea de orice mijloc de corumpere. 

7. Responsabilitatea miniștrilor și a tuturor foncţionarilor în foncţia ce 
ocupă. 


8. Libertatea absolută a tiparului. 

9. Orice recompensă să vie de la patrie prin reprezentanții săi, iar nu-de la 
domn. 

10. Dreptul fiecărui judeţ de a-și alege dregătorii săi, drept care purcede 
din dreptul poporului întreg a-și alege domnul. 

11. Gvardie naţinală. 

12. Emancipaţia mănăstirilor închinate. 

13. Emancipaţia clăcașilor, ce se fac proprietari prin despăgubire. 

14. Desrobirea țiganilor prin despăgubire. 

15. Reprezentant al țării la Constantinopole dintre români. 

16. Instrucție egală și întreagă pentru românul de amândouă sexele. 

17. Desființarea rangurilor titulare ce nu au foncţii. 

18. Desființarea pedepsei degrădătoare cu bătaia. 

19. Desființarea atât în faptă, cât și în vorbă a pedepsei cu moartea. 

20. Așezăminte penitenţiare, unde să se spele cei criminali de păcatele lor 
și să iasă îmbunătățiţi. 

21. Emancipaţia israeliților și drepturi politice pentru orice compatrioți de 
altă credinţă. 

22. Convocarea îndată a unei Adunanţe generale estraordinare 
constituante, alese spre a reprezenta toate interesele sau meseriile naţiei, care 
va fi datoare a face Constituţia ţării pe temeiul acestor 21 articole, decretate de 
popolul român. 

Această Adunanţă va lăsa în moștenire viitorimii Constituţia aceasta și va 
fi datoare încă a o încheia printr-o legiuire, prin care neapărat la fiecare 15 ani, 
din dreptul său, să-și aleagă popolul deputaţi estraordinari, cari, venind în 
Adunanţă estraordinară, să introducă reformele cerute de spiritul epohei. Cu 
aceasta se împedică d-acum înainte vrednica de plâns nevoie de a se cere 
reforme cu mâna armată și vor fi feriţi copiii și strănepoții noștri de necesitatea 
în care am aflat astăzi poporul român. (...) 

(1848 la români. O istorie în date și mărturii, de Cornelia Bodea, vol. |, 
București, 1982, p. 533-538) 


MIHAIL KOGĂLNICEANU 
Dorinţele Partidei Naţionale în Moldova (aug. 1848) 
(Evaluare problemelor și definirea sarcinilor renovării societăţii 
românești în orizontul evenimentelor de la 1848 - n.n.) 


Atât Curţilor Turcei și Rusiei, cât și Europei întregi, sânt acum deplin 
cunoscute întâmplările din luna lui mart trecut. O petiție în 35 puncturi 
întemeiate pe prinţipiile Organicescului Reglement, iscălită de mai multe sute 
de persoane din toate clasele sociale ale Moldovei fu tratată de cătră Domnul 
Michail Sturza ca o rebelie manifestă și zugrăvită înanintea Puterilor ca o crimă 
contra driturilor lor. 

Curțile de Constantinopole și de San-Petersburg, voind a cerceta starea 
lucrurilor din Principate și reformele de care au neapărată trebuinţă, au rânduit 
la faţa locului ca Comisari împărătești pe EE. LL. Talaat Efendi și Duhamel. 

De la 1 april și până acum, sfârșitul lui august, în toate tristele împrejurări 
ce au înconjurat țeara, moldovenii au răbdat cu cea mai mare resignaţie (căci 
nu putem zice curaj) toate biciurile ce le-au venit și de la Dumnezeu și de la 
oameni. (...) 

Acești aristocrați, adică partida naţională, clevetiţi și prigoniţi, opriţi pe la 
moșii, fugăriți de către sbirii domnesci, văzându-și țeara ocupată cu armii 
străine, și prin urmare în neputinţă materială de a se întruni în pace, de a se 
pune chiar în relaţie cu acei trimiși de către Curți spre a cerceta nevoinţele ţării, 
se văd dar siliţi a arăta prin lumina tiparului care sânt planurile lor, care sânt 
reformele ce le socot mai neapărate pentru ţeară. [...) 

Când, la 28 mart, obștea adunată în lași din toate ţinuturile Moldovei a 
cerut numai acele 35 puncturi întemeiate pe Reglement, ea prin aceasta n-a 
arătat că n-ar ave trebuinţă și de alte reforme mai radicale. Insă tânguindu-se 
numai pentru ilegalităţi, ea vroia a fi reașezată în legalitate, ca atunci legal să-și 
poală da și alte mai mari îmbunătăţiri. Timpul acesta a venit. Astăzi nu se mai 
atinge numai de îndreptarea abuzurilor și de izgonirea: săvârșitorului tor. 
Căderea acestora îi ca și împlinită. Insă o chestie mult mai mare se ivește: 
regeneraţia Moldovei îngenunchiată sub Michail Sturza V.V., înzestrarea ei cu 
instituţii analoage cu epoha-noastră. In ființa a ambelor Curti ce vroiesc a 
cunoasce spiritul Principatelor, în ființa Europei, care simpatizează cu noi, 
moldovenii ar fi vinovaţi înaintea lui Dumnezeu, a popoarelor și a lor însuși, 
dacă nu ș-ar declara fățiș, fără sfieală, și în adevăr: Care sânt dorinţele și 
nevoienţele lor, care sânt instituțiile ce le socot neapărate pentru fericirea lor și 
fără care nu poate să fie în țeară nici pace, nici propășire. 

Prin o asemenea solanelă declaraţie, făcută cu vrednicie și cu unanimitate, 
moldovenii nu sânt rebeli, nu se pun în luptă cu nimeni. Ei sânt prea slabi spre 
a lovi driturile altora; dar cer ca și driturile lor să fie respectate, dacă este ca 
dreptatea, iar nu puterea, să presideze la soarta lor. 

Inainte, dar de toate moldovenii protestă despre nestrămutata lor hotărâre 
de a nu lovi driturile cuiva; însă vroiesc, asemenea, ca și alţii să nu le jicnească 
dreptăţile ce le au înfiinţate și închizășluite de sute de ani, pre care strămoșii 
noștri pururea și cu crude jertve au sciut a le păstra și pre care și noi voim a le 
lăsa întregi strănepoților nostri. Cel mai sfânt din aceste drituri este neatârnarea 
noastră dinlăuntru și prin urmare autonomia (...) 

În puterea dar acestui drit neatrânare dinlăuntru, de autonomie, întemeiat 
pe titlul Moldovei de stat suveran, pe o întrebuințare de veacuri și pe toate 
tractatele, partida naţională cu întreagă și plină convicţie arată că Reglementul 
organic nu poate nici într-un chip să facă fericirea țării și ca puternică dovadă 
despre aceasta este ispita de șeaptesprezece nenorociţi ani. (...) 

Reglementul dar, nefiind nicidecum expresia voinţei moldovenilor, 
nerăspunzând la nevoinţele țării, neîntemeiat pe acele legiuiri vechi care, cu 
toate greutăţile timpurilor și ale împrejurărilor din afară, sute de ani ne-au 
păstrat naționalitatea, nici a putut nici poate să facă fericirea ţării noastre. De 
aceea dar vroim a ne întoarce la acele instituții a cărora origine este din pământul 
nostru, care în timp de cinci veacuri le-am avut, și pre care vroim numai a le 
adapta după luminile și trebuinţele epohei. Pentru că ele au oareșicare 
asemănare cu constituţiile altor popoare să nu socoată cineva că sânt imitații 
și împrumutări, un plagiat al propagandei democratice și socialiste, cum ar vre 
nota Cabinetului rusesc din 19 iulie să le numească; să nu se iea după forme 
și după termine. Instituţiile ce le vroim sânt ale ţării noastre în cea mai mare 
parte și aceasta o dovedesc istoria și acturile publice ale românilor. 

Aceste instituții pe care partida naţională le socoate ca neapărate și singurile 
mântuitoare pentru țeară sânt următoarele: 

1. Neatârnarea administrativă și legislativă în toate cele dinlăuntru, fără 
amestec a orice puteri străine. (...) 

2. Egalitatea drepturilor civile și politice. Prin aceasta moldovenii s-ar 
întoarce la un vechi și mântuitor prinţip. (...) 

3. Adunarea obștească compusă de reprezentanţii tuturor stărilor. (...) 
Prin urmare, Adunarea obștească de astăzi (chiar nefiind înrâuită de guvern), 
neînfăţoșând decât interesele unei stări, adică a boierilor, trebuie modificată 
într-astfel, ca să fie reprezintate în ea cele de căpetenie interese ale ţării, adecă 
proprietatea, comerțului, slujbele făcute statuluiu, capacitatea, și agricultura. 

4. Domnul ales din toate stările societăţii, după vechiul obicei. (...) 

5. lista civilă proporţionată cu veniturile și mijloacele ţării. (...) 

6. Responsabilitatea miniștrilor și a tutulor funcţionarilor în funcţiile ce 
ocupă. Acesta este un prinţip prea feritor și atât în interesul ţării, cât și al 
domnului însuși. (...) 

7. Libertatea tiparului. (...) 

8. Răsplătirile naţionale date de către nație prin Adunarea obștească, iar 
nu prin domn. [...) 

9. Representanțţii țării în tot timpul mandatului lor să nu primească funcţii, 
cinstiri sau răsplătiri de la guvern. (...) 

10. Publicitatea seaţelor Adunării obștești și a tribunalurilor. Prinţip 
recunoscut și de către Reglement, art. 327, pe lângă vechiul obicei al ţării, care 
s-a păstrat și până astăzi, deși într-un chip imperfect. 

11. Dritul iniţiativ și de petiție pentru Adunare. Dritul iniţiativ este cunoscut 
de Reglement, art. 57. Dritul petiţiei este ertat de către obiceiul vechi și nu este 
oprit prin nici o lege nouă. 

12. Representantul țării la Constantinopole ales de către Adunare dintre 
români...) 

13. inchezășluirea libertății individuale și a domiţiliului. Aceste drituri 
sânt închizășluite de crisovul lui loan Sturza, 1 april 1828, și de Reglement, art. 
358 și 433, însă numai boerilor; dar și pentru aceștia sânt numai pe hârtie.(...) 

14. Instrucție egală și gratuită pentru toţi românii. Acest prinţip este 
cunoscut prin chrisoavele lui Grigore Ghica V.V., prin Reglement, anexa F, 
LXVI şi LXVII și prin dispoziţiile Departamentului din Lăuntru, în ministeria 
răpousatului) Logofăt Lupu Balș. Prinţipul însă trebuie dezvoltat și pus în lucrare. 
Fieșterare oraș, târg și sat trebuie să aibă școala sa, ca fieștecare român să poată 
primi instrucţia la care îl chemaă facultăţile sale. 

15. Intemeierea unei garde urbane și rurale. (...) 

16. intemeierea juriului pentru pricini politice, criminale și de tipar. [...) 

17. Desființarea pedepsei de moarte și a bătăilor trupesci. Epoha în care 
vieţuim face de prisos orice comentar întru aceasta. 

18. Intemeiarea unui ordin de advocaţi spre libera apărare atât în cele 
civile, cât și în cele criminale. (...) 

19. Intemeierea ministerului public. Așezarea advocaţilor cere neapărat și 
a procurorilor, care și există în Teara Românească. 

20. Reforma tribunalelor și inamovilitatea judecătorilor. O mare parte a 
îngenunchirii țării se poate atribua tribunalelor. Rău organizate, rău compuse, 


12 


sub înrâuirea directă a domnului, în loc de a fi organul și expresia dreptăţii, ele 
nu sânt decât instrumentul strâmbătăţii și al venalităţii și nu înfăţoșază nici o 
garanţie impricinaţilor. Reforma lor și mai ales inamovibilitatea judecătorilor, 
cerută și de art. 285 al Reglementului, sânt dar de toată nevoia. 

21. Neamestecarea domnitorului în ramul judecătoresc și aducerea în 
împlinire a sentenţielor fără întărirea sa. (...) 

23. Libertatea culturilor (cultelor). Moldova a avut pururea de fală de a 
cunoasce libera întrebuințare a tuturor culturilor. Religiile prigonite în alte țări 
au găsit pururea în ţeara noastră un azil singur; și pământul românesc este 
singurul carele nu s-a udat cu sânge vărsat în războaie religioase. 

24. Ridicarea morală și socială a clerului ortodox. Formarea clerului și 
aducerea sa într-o stare îmbunătăţită și însuflețitoare de respect este una din 
cele mai mari și sfinte îngrijiri ale fieștecărui guvern pătruns de datoriile sale 
către popor. (...) 

25. Organizarea clerului catolic pentru românii de această religie. [...) 

26. Drepturi politice pentru orice compatrioți de orice credinţă creștină. 
(...) 

27. Emancipaţia graduală a israeliților moldoveni. Marele număr de israeliți 
străini veniţi în Moldova, ignoranța adâncă în care această stare se află, cere ca 
guvernul să se ocupe neadormit cu această chestie importantă pentru țeară. 
(...) 

28. Inturnarea către stat a averilor mănăstirilor închinate la locuri străine. 
Toate averile de către evlavioșii noștri domni locurilor de jos sânt condiţionate. 
(...) 

30. Desființarea a orice dări asupra exportaţiei productelor naţionale. (...) 

32. intemeierea legilor de poliţie și a așezămintelor penitenţiare potrivite 
cu veacul.(...) 

34. Inlesnirile comerțului și libertăţii muncii prin: 1. promulgarea legilor 
de credit spre a sigura plătirea datoriilor fără excepţie de persoane. 
2. Intemeierea unei bănci naţionale și de escontă și a caselor de păstrare. 
3. Așezarea de școli profesionale. 4. Deschiderea canalurilor și drumurilor de 
comunicaţie. Regularea tarifurilor și 6. Mai ales desființarea a orice beilicuri, 
cărături și havalele, precum la drumuri publice etc. Toată munca publică 
trebuind a fi făcută cu bani. Toate aceste îmbunătățiri practice n-au trebuinţă 
de un mai departe comentar. (...) 

l. A se obori orice ranguri și privileghiuri personale sau de nascere (...) 
Boeria de-abia în timpurile nouă a luat mersul unei nobleţe, nepotrivite și 

contrare cu toate instituţiile ţării. (...) Ele (rangurile și privileghiile boierești) dar 
astăzi trebuesc oborâte ca nisce rămășițe ale timpurilor feudale și care, odată 
trecând graniţa, sânt necunoscute întregii Evrope (...) 

II. A face parte la îndatoririle, sarcinile și dările statului, prin urmare a se 
supune la o contribuţie generală, fieștecare în proporţia facultăţilor și a averii 
sale. [...) 

Atât dreptatea, cât și epoha în care vieţuim, nu mai puţin și chiar interesul 
bine înţeles al patriei cer dar neapărat ca să ne întoarcem la vechiul și 
mântuitorul prinţip al contribuției generale. (...) 

Obștesc și adevărat patriotism însă să fie numai acolo unde patria își 
tratează fiii cu deopotrivă dreptate și dragoste, supuindu-i la aceleași îndatoriri 
și drituri. 

III. A jertfi în folosul statului banii despăgubirii scutelnicilor păstrându-se 
ca pensie numai acei pentru nevoiași, văduve și orfani. (...) 

IV. A se desfiinţa robia de pe pământul românesc, cu despăgubirea numai 
acelora ce ar cere-o. un stat constituţional cu robi ar fi o monstruositate. [...) 

VI. A se oborî boerescul și a se face proprietari pre toţi gospodarii săteni, 
dându-se însă o dreaptă despăgubire vechilor stăpâni ai pământului. Această 
despăgubire și modul ei se vor hotărî de către cea întâi obștească Adunare, 
aleasă după noul chip arătat la art. 3 al reformelor și în fericirea mulțumirii, 
adică a naţiei. O nație însă care numără numai trei mii de oameni înzestrați cu 
drituri și averi, singurii adevăraţi cetățeni, nu merită acest nume. Moldova însă 
n-are mai mulţi cetățeni; căci ceilalți care peste acești trei mii de privilighiaţi și 
până la un milion și jumătate formează populația ţării sânt numai nisce locuitori 
desbrăcaţi de toate driturile, de toată buna stare materială și intelectuală și 
supuși numai dărilor și greutărilor ţării. (...) 

Omenia, dreptatea, interesul ţării și chiar și chiar interesul proprietarilor 
de moșii cer dar neapărat îmbunătăţirea radicală a acestei stări prin desfiinţarea 
boerescului și prefacerea țăranilor în mici proprietari, dându-li-se pământurile 
pre care le-au înrodit cu sudorile lor. (...) 

Numai o teară ce are mulţi proprietari este tare; căci numai acolo unde 
este răspândit(ă) iubirea pământului, este răspândit(ă) și iubirea patriei. [...) 

Pe lângă toate aceste radicale instituţii, singurele care ne pot regenera 
patria, apoi partida naţională propune una, ca cunună tuturor, ca cheia bolței, 
fără care s-ar prăbuși tot edificiul naţional; aceasta este Unirea Moldovei cu 
Teara Românească, pe temeiul puncturilor de mai sus și care se vor pute 
modifica de către Adunarea obștească constituantă a ambelor ţări unite; o 

ar PASTIA It 
unire, dorită de veacuri de toţi românii cei mai însemanţi, ai amânduror 
Principatelor, o unire, dorită de veacuri de toţi românii cei mai însemnați, ai 
amânduror. Principatelor, o unire pre care, după spiritul timpurilor, cu armele 
în mâna au vroit să o săvârșească Stefan cel Mare și Michail Viteazul, carele și 
ajunsese a se intitula: Cu mila lui Dumnezeu, Domn al Tării Românești, al 
Moldovei și al Ardealului. Prejudecăţile veacului și intrigile străinilor până 
„acum au stavilat această unire. Astăzi, însă, împrejurările ne sânt mai favorabile 
ca să putem realiza aceea ce strămoșilor noștri le-a fost cu putinţă numai de a 
dori. (...) 

Epoha noastră are de cel întâi caracter triumful dritului asupra tăriei și se 
deosebește prin aceasta însuși de timpurile de mai înainte. Este statornic că 
înaintea unei bune dreptăți dritul celui mai slab are tot aceeași putere ca și 
dritul celui mai tare. (...) | 

Românii nu doresc nimica mai mult decât acele ce vedem cuprinse în 
rândurile de mai sus. (...) 

Prin urmare, prin bărbăţia noastră în nenorocire să ne arătăm vrednici de 
fericirea și de libertatea ce Tatăl Cel de Sus, de la întemeierea lumii, a pregătit 
tuturor popoarelor și care, prin urmare, curând sau trâziu trebuie să vie și 
românilor. Să gândim că cest nume strălucit ce l-am moștenit de la stăpânitorii 
lumii ne impune mari datorii și, prinurmare, oricum să ne fie cartea norocului, 
să trăim și să murim români, aducându-ne aminte de marea îndatorire şi de 
frumoasa tăgăduinţă ce de pe patul său de moarte ne-a lăsa! Stefan cel Mare: 
„Dacă dușmanul nostru v-ar prescrie condiţii rușinătoare, alunci mai bine 
muriti prin sabia lui decât să fiți privitorii împilării și ticăloşiei țării voastre!" 

(„Anul 1848 în Principatele române, tomul IV, București 1903, p. 89-137) 


NICOLAE BĂLCESCU 
„CUVÂNT PRELIMINARIU DESPRE 
IZVOARELE ISTORIEI ROMÂNILOR”. 
(Istoria - factor structurator și dinamizator al conștiinței de sine - n.n.) 


Românii au trebuinţă astăzi să se întemeieze în patriotism și în curaj și să 


câștige statotnicie în caracter. Aceste rezultate credem că s-ar dobândi când ei 
ar avea o bună istorie naţională și când aceasta ar fi îndestul răspândită. privind 

la acel șir de veacuri, în care părinţii nostri au trăit și la chipul cu care s-au 
purtat în viaţa lor soțială, noi am căutat să dobândim virtuțile lor și să ne ferim 
de greșelile în care au picat. Am părăsi, prin urmare, acel duh de partidă și de 
ambiţie mârșavă. Am scăpat de acele temeri de nimic și d-acele nădejdi deșarte. 
Am dobândit adevăratele prinţipe care trebue să ne povăţuiască în viaţa noastră 
soţială ca să ne putem mântui. Istoria încă ne ar arăta că părinţii noștri se aflară 
în vremi cu mult mai grele decât acele în ne care aflăm noi acum. 

Călcaţi de la începutul lor de atâtea popoare barbare, goți, huni, ghepizi, 
avari, bulgari, pacinaţi, cumani, tătari, încunjuraţi apoi de naţii puternice, cum 
ungurii, polonii și turcii, care toate țintea a-i robi, ei își păstrează naționalitatea 
lor. O mână providenţială priveghie asupră-le și îi strecură minunat din toate 
primejdiile. Aceasta ne va aduce să credem că o nație care în mijlocul atâtor 
nevoi și-a păstrat naționalitatea ei în curgere de 18 veacuri, nu mai poate peri. 
Această convicţie, apoi, ne va face să avem mai multă încredere în viitor și să 
lucrăm cu mai multă inimă la o reformă politică și soţială, care să ne facă 
vrednici a ne lua rangul ce ni se cuvine în marea familie a naţiilor europene. 

Dar ca o istorie să poată aduce aceste foloase nu trebue să fie numai ca un 
șir de oarecare întâmplări politice sau militare uscate, fără nici o coloare, fără 
nici un adevăr local; nu trebue să se ocupe numai de oarecare persoane . 
privilegiate, dar să ne arate poporul român cu instituţiile, ideile, simtimentle și 
obiceiurile lui în deosebite veacuri. 

Noi credem că o asemine istorie este cu putinţă. Pentru aceasta soscotim 
că cei ce se ocupă cu istoria noastră nu trebue a se ținea numai de ceea ce au 
lucrat și au zis istoricii noștri cei moderni, dar, tot într-o vreme, folosindu-se de 
adevărurile descoperite de dânșii, să meargă mai departe, să alerge la izvoarăle 
originale, să caute și să adune toate daturile putincioase, și atunci vor putea 
țese o bună istorie. 

(N. Bălcescu - Opere, l, Scrieri istorice, politice 
şi economice 1844-1847, București 1974, p. 95) 

NICOLAE BĂLCESCU 
către A.C. GOLESCU 
Paris 4 martie 1850 
(problema revoluţiei și a emancipării naţionale în istoria românilor - n.n.) 


Am citit, dragă Alexandru, o lungă scrisoare pe care mi-a comunicat-o 
Stefan!. Am văzut că tu te-ai apucat cu bună credinţă și în deplină sinceritate să 
studiezi revoluţia și pe revoluționarii noștri; să examinezi ce au făcut și ce le 
rămâne de făcut. Ne sugerezi să facem și noi același studiu. In starea în care ne 
aflăm astăzi acest studiu poate că n-ar face decât să animeze animozitățile 
personale, căci făcând abstracţie de nume proprii, nu am putea să nu punctăm 
nuanțele de sprijin care divizează revoluționarii și să nu ne bazăm pe ele și să 
explicăm răul și binele care a fost făcut. Or, în acest caz, este mai bine să 
numești pe cineva și să-i faci portretul decât să ne limităm la a-l indica, fără să- 
| numești. lată pentru ce eu am refuzat și amân să scriu un istoric al revoluției 
noastre în ciuda rugăminţilor și provocărilor care mi-au fost făcute, mai ales 
după publicaţiile domnului Eliade. Am răspuns că revoluţia noastră nu s-a 
terminat pentru a fi judecată; ea a început doar; cei mai mulţi dintre actorii care 
au figurat în ea nu s-au dezvăluit încă; ei nu și-au spus ultimul cuvânt, pentru 
a putea să-i judeci în deplină cunoștință și a le face portretul în mod exact. E 
mai bine, deci, să te abţii din lipsă de o cunoaștere deplină decât să scrii o 
istorie ipotetică și falsă. În aceasta constă datoria marii istorii conștiincioase. 
Dar dacă este aproape imposibil și chiar dăunător de a scrie astăzi o istorie a 
revoluţiei noastre, putem să obținem un mare avantaj comunicându-ne unul 
altuia opiniile noastre despre oamenii revoluției și despre revoluţia ca atare, 
cum ne daţi și dumneavoastră exemplul, și pentru acest travaliu ideile noastre 
se vor rectifica și noi ne vom pregăti să scriem sau să înțelegem într-o zi istoria 
noastră. lată pentru ce mă grăbesc să-ți comunic observaţiile mele asupra 
tuturor punctelor pe cale le-ai tratat în scrisoarea ta, punând în aceasta aceeași 
sinceritate ca și tine. 

Sunt în curs de a termina o operă care îmi lasă foarte puțin timp disponibil, 
de aceea nu pot să dezvolt ceea ce aș dori în această scrisoare. Voi fi deci scurt 
şi nu voi face decât să trasez jaloanele istoriei revoluţiei noastre, pe care o vei 
completa și o vei dezvolta în gândirea ta. 


1 Este vorba de ȘtefanGolescu, fratele lui A.C. Golescu. 

încep cu începutul. 

Revoluţia din iunie n-a fost inventată, nici fabricată, nici de mine nici de 
dumneata, nici de domnul Eliade, nici de vreun alt revoluţionar. Ea nu este 
decât dezvoltarea acelui travaliu necontenit și providenţial, început în societatea 
noastră, ca în toate societăţile, încă de la originile lor. Ea derivă mai ales și în 
mod direct din revoluţia de la 1821. In această epocă, oprimaţi de fanarioți și 
de ciocoi, în numele statului, noi am făcut, împotriva acestor două partide 
unite, o revoluție naţională și democratică. In plus, noi am reclamat faţă de 
turci respectarea capitulaţiilor noastre. Rezultatul acestei revoluții a fost acela 
că noi am dobândit cauza noastră în raport cu turcii; am reușit astfel revoluția 
naţională, adică am fost eliberaţi de fanarioți. Dar am pierdut însă revoluţia 
democratică pentru că Regulamentul Organic a fortificat și mai mult aristocrația 
și poporul în loc să fie oprimat doar de către stat a fost oprimat încă și în 
numele proprietăţii. 

Care trebuia să fie deci programul revoluţiei de la 18482 

Era dezvoltarea progresivă a revoluţiei de la 1821. Era acela de a organiza 
democraţia și de a elibera pe țăran făcându-l proprietar. Intr-un cuvânt trebuia 
făcută o revoluţie democratică și socială. A -esta a fost scopul și programul de 
la 1848. Este același ca și cel din 1821 minus fanarioţii și plus chestiunea 
socială. l 

Noi n-am făcut o revoluție nici împotriva turcilor, nici împotriva rușilor. 
Dreptul nostru de a face revoluției decurge din dreptul nostru de autonomie, 
care ne-a fost recunoscut de cele două puteri, deși mascată din timp în timp, și 
chiar prin Regulament. Am reclamat respectarea fără să vroim să abolim tratatele. 
Această revoluţie, odată realizată, ne mai rămânea să facem încă două revoluţii: 
o revoluție de unitate națională și, mai târziu, de independenţă naţională pentru 
a face ca națiunea să-și intre în plenitudinea drepturilor sale naturale. Este deci 
evident, pentru toți cei care înțeleg ceva din progresul și din dezvoltarea istorică, 
că revoluţia care va veni nu se va limita să fie democratică și socială, ci, potrivit 
tendinţelor actuale de idei din toată Europa și mai ales printre români, ea va fi 
și o revoluţie de unitate naţională. Revoluţia democratică și socială va servi 
mai curând ca mijloc decât ca ţel. Unirea Munteniei și a Moldovei este un fapt 
recunoscut de toți, chiar în ochii rușilor și nu poate să întârzie a se realiza. 
Românii din Austria, bazaţi pe Constituţia din 4 martie și pe promisiunile 
făcute cer laolaltă și prin mai multe instanţe de a se constitui într-un-singur 
corp naţional de 3 milioane și jumătate, și ei vor sfârși prin a obține aceasta. 
Când deci două mari grupuri de 4 milioane și de 3 milioane și jumătate de 

români se vor constitui unul lângă altul, cine îi va împiedica să se unească? 
România noastră va exista deci. Aceasta e părerea mea intimă. Orb este cine n- 
o vede. Ea poate să existe prin și în avantajul, sau al Turciei, sau al Austriei, în 
funcţie de cine o va favoriza. Ea poate să existe în ciuda ambelor și împotriva 
lor, dacă ele se vor opune. Maghiarii luminaţi nu se vor mai opune și vor fi 
bucuroși ca în acest context să trăiască în confederație cu noi. Ei nu vor pierde 
nimic; vor câștiga, dimpotrivă. Se poate deci să se ivească ocazia în care 
revoluţia de unitate naţională să fie în același timp o revoluţie de independenţă. 
Se poate ca înainte de a vedea națiunea noastră intrată în toate drepturile 

să treacă un secol. 
(N. BALCESCU, Opere IV Corespondenţă - Ediţia critică de G. Zane, 
* București, 1964 p. 276-278) 


CONSIDERAŢII FILOSOFICE ASUPRA UNIRII PRINCIPATELOR 
(6 sept. 1856) 


După ce am arătat drepturile naţionalităţii române așa precum ele rezultă 
din chipul legăturilor ce izvorăsc și precum au fost recunoscute prin Tratatul 
de ha Paris, după ce am caracterizat trăsăturile principale ale societății române 
de astăzi și am cercetat pe care principii trebuie această societate să-și întemeieze 
dreptul civil, este nevoie să vedem care va fi temelia viitoarei sale organizări 
politice. 

Dacă firescul curs al lucrurilor este în astfel, dacă neatrânarea ţării noastre 
nu se va face expresia existenţei unei naţionalităţi, dacă nu vom da acestei 
existenţe naţionale temelia cea mai largă care ar putea avea, atunci nici 
stipulaţiile tratatelor, nici neinteresarea megieșilor noștri nu ar fi capabile a 
susține pe mult timp un stat ce n-ar avea cuvânt de a exista, lipsit fiind de 
temeiuri pe care să-și razime existenţa politică; și amândouă Principatele, a 
Moldovei și a Valahiei, ar ajunge neapărat a fi absorbite de către un stat mai 
puternic. Pe când dacă ar fi aceste Principate întrunite într-un singur trup în 
numele identităţii originei, a religiei, a moravelor, a legilor și a unei soarte 
comune, îndată ar naște pentru statul român și cuvântul de a exista, dacă el ar 
căpăta acea putere de vieţuitate pe care nici o putere materială nu o poate 


19 


desfiinţa, acea putere care susţine ființa naționalităților, a celor mai slabe pe cât 
și a celor mai puternice; într-un cuvânt, existenţa acelui stat se va rezema pe un 
ce mai mult decât pe interesul de o zi care a dictat articolele unui tratat făcut 
pentru niște împrejurări trecătoare, se va rezerna, zicem, pe interesul puternic 
ce îndeamnă pe toate naţiile de a apăra pe o altă nație ameninţată în dreptul 
său firesc de a exista de la sine și îndeosebi. 

Această întrunire a Principatelor n-ar fi nici cum o combinaţie plăsmuită a 
diplomaţiei, menită a îndestula un interes provizor; ea ar fi consfinţirea unui 
fapt istoric carele este: ființa unei naționalități române deosebite de naţionalităţile 
rusească, polonă, ungurească, serbească și bulgărească, care o înconjură. 
Tocmai în acest fapt adus în aplicaţie, mult mai mult decât în acel al întrunirei 
a două puteri materiale, va sta închizășuirea existenţii noului stat român; și 
acesta e negreșit cuvântul principal care a îndemnat pe unele din marile puteri 
ale Europei de a favoriza Unirea Principatelor, căci Unirea dă acelor puteri o 
închizășluire mai mult că pământul Principatelro va fi respectat, și nu va mai 
servi în viitor de loc de descălecătoare și de punct de sprijin unei arme ce ar 
veni să atace Imperiul otoman. In astă privire dar interesul Europei, precum și 
acela al Turciei însuşi cer ca un stat mai puternic să fie așezat la Dunărea de 
jos. Este oare nevoie, după aceste, de a se mai întreba dacă interesul nostru se 
află în potrivire cu acel al Europei și al Turciei? Nu ni se pare oare că de a 
întreba pe un român dacă dorește Unirea Principatelor este de a-l întreba dacă 
voiește să asigureze existenţa politică a țării sale, care nu poate fi întemeiată 
decât pe acea a naţionalității? La o asemenea întrebare nu este decât un singur 
răspuns de dat, și acest răspuns ţara îl va da fără a ieși cât de puţin, din dreptul 
său, pentru că cel întâi al său drept este de a-și asigura existența, și fără a jigni 
drepturile Porții, pentru că Poarta a recunoscut totdeauna Principatelor o 
existenţă naţională și politică deosebită de celelalte părţi ale staturilor sale, și 
nu s-a încercat niciodată, chiar când puterea sa avea la noi o lucrare 
necontrolată de a asemăna țările noastre cu provinciile imperiului său. 

(„ Steao Dunării”, nr. 67,6 septembrie 1856) 


PROGRAMUL UNIONIȘTILOR DIN MOLDOVA 
(13 martie 1857) 


Domnilor! 

Tratatul de Paris a hotărât că locuitorii Principatelor Române vor fi întrebaţi 
asupra reorganizării patriei lor. 

Firmanul M.S.I. sultanului care cheamă adunările menite a rosti dorinţele 
ţărei (divanele ad-hoc) s-a și publicat. 

Comisia europeană ce are a duna aceste dorinţi și a le supune congresului 
marilor puteri curând va sosi. 

În acest moment plin de atâtea speranţe, datoria tuturor românilor este de 
a se întruni, de a se lumina, de a se înțelege împreună asupra principiilor pe 
cari trebuie să se întemeieze rostirea dorințelor ţărei. 

Însufleţită de această datorire naţională, „Partida Unirei Principatelor” 
socoate că a sosit timpul de a organiza și de a-și pregăti lucrările pentru viitoarele 
alegeri. 

Ne grăbim dar a vă încunoștința că, după, înțelegerea urmată cu o mare 
parte din amicii noștri politici, subscrişii ne-am întrunit în Comitet electoral al 
Unirei pentru lași. 

Scopul întrunirei noastre este: 

a) a ne pune în strânse înţelegeri cu ţinuturile; 

b) a lucra în conglăsuire cu ele, pentru ca în toată țara „Partida Unirei” să 
se organizeze astfel ca viitoarele alegeri să trimită în sânul divanurilor cât se 
poate mai mulţi reprezentanţi ai marelui principiu ce predomnește în Principate. 

Programul „Partidei Unirei” se întemeiază pe înșiși principiile Tratatului 
de Paris. 

Dorim dar și sprijinim: Ă 

1. Unirea Principatelor, cu respectarea drepturilor (naltei Porţi, în 
cuprinderea vechilor noastre tratate (capitulaţii). 

2. Neutralitatea pământului Principatelor Române. 

3. Respectarea drepturilor Principatelor, și îndeosebi a autonomiei lor, în 
cuprinderea acelorași tratate. 

4. Ereditatea șefului statului. (Domniele și-au făcut timpul, un regim 
european trebuie să le succedeze). 

5. Puterea legiuitoare încredințată unei obștești adunări care să reprezinte 
interesele întregei naţii. 

6. Supunerea străinilor aflători în Principate la legile pământului. 

7. Recunoașterea dritului Principatelor de a-și întemeia relaţiile comerciale 
după interesele lor. > 

8. Toate acestea sub garanţia colectivă a puterilor ce au subscris Tratatul 
de la Paris. 

Partida Unirei este totodată și partida progresului. Dorim dar să se introducă 
și în ţara noastră toate reformele cari sânt în stare de a ne civiliza societatea și 
a ne întări naţia, reforme întemeiate pe principiele dreptăţii. (...) 

(Acte și documente relative la istoria renașterii României, vol. IV, 
București, 1889, p. 40-41) 


COMITETUL CENTRAL AL UNIRII DIN BUCUREȘTI 
DESLUȘIRI ASUPRA CELOR PATRU BAZE DIN PROGRAMA NAŢIONALĂ 


De ne-am întoarce cu câteva luni înapoi, când Principatele Române se 
aflau în tăcerea așteptării despre punerea la cale a măsurelor hotărâte de 
puterile contractante la 30 martie (1856) în Paris, ne vom aduce aminte că unii 
din oameni, partizani ai sistemei vechi, zicea că Unirea Principatelor este o 
idee a unui mic număr de oameni. Astăzi însă, când puterile cele mari trimit 
bărbaţi însemnați ca să afle care sânt dorinţele românilor, tăcerea se întrerupe 
și galsurile celor cu inimă de români se înalţă, și nimeni nu cutează a zice sau 
a se îndoi că Unirea n-ar fi ideea generală a locuitorilor amânduror Principatelor. 
Partitul naţional se concentră în această idee, punându-și credinţa în acest 
principiu mântuitor, care are atâta putere și ividenţă, încât românii cu mulţimea 
se înșiră sub stindardul său; repeziciunea cu care coprinde inimile românilor 
nu lasă îndoinţă că peste puţin se va revărsa peste tot tărâmul Principatelor și 
se va așeza cu o autoritate neclintită. 

Autoritatea Unirii e puternică, ca una ce umbrește și dezvoltă proprietatea, 
comerţul, industria, profesiunile libere și partea religioasă, cu-n cuvânt 
elementele întregi de viață a le unei țări. Programa Unirii a așezat patru 
fundamente puternice pe cari să se ridice edificiul organizării sale politice. 

|. Chezășuirea autonomiei și a drepturilor noastre internaţionale, după 
cum sânt hotărârile amândouă prin capitulările din anii 1393-1460 și 1513 
încheiate între ţările române și Inalta Poartă, precum și neutralitatea teritoriului 
moldo-român. 


Autonomia am avut-o și o avem în drept, iar în fapte s-a călcat. Acest drept 
nu s-a putut tăgădui cu dinadinsul niciodată românilor nici de puterea suzerană, 
nici de vreuna din puterile europene. Ba s-a confirmat încă din tractatul de 
Paris. Este încă de lipsă chezășuirea dreptului stipulată prin tractatele noastre 
cele vechi cu Inalta Poartă, cu care numai va putea înceta amestecul străinilor 
în treburile țărei, și prin urmare firmanele. 

Comerţul va avea liberă dezvoltarea și puterea militară va crește ș! se va 
întemeia după trebuinţele statului. Când cerem chezășuirea drepturilor noastre 
internaţionale, cari se coprind în capitulările noastre cu Inalta Poartă suzerană, 
recunoscute și de dânsa, noi vom putea prin noi înșine, prin trimișii noștri să 
reprezintăm interesele noastre lângă puterile celi mari și să contractăm cu 
acele puteri legăminte comerciale, întinzând relaţiunile după trebuinţă. In sfârșit, 
prin neutralitatea teritoriului român, remâind scutiți de năvăliri străine, vom 
putea să ne bucurăm în liniște și în pace, crescând puterile materiale și 
dezvoltând pe cele morale, elementele neapărate ale fericirii unei țări. 

II. Unirea ţărilor române și moldave într-un singur stat și sub un singur 
guvern. 

Unirea Principatelor aduce cu sine puterea naţională, adică chezășuirea 
materială pozitivă a drepturilor noastre politice. Numai prin Unire putem ajunge 
la stabilitate, putere și tărie, și astfel vom putea face a se respecta drepturile din 
afară și din întru ale ţărei. 

III. Prinţ străin cu moștenirea tronului, ales dintr-o dinastie domnitoare d- 
ale Europei, ai cărui moștenitori născuţi în ţară am dori să fie crescuţi în 
relegiunea țărei. (...) 

IV. Guvern constituţional reprezintativ și, după datinele cele vechi ale 
țărei, o singură Adunare obștească, care va fi întocmită pe o bază electorală 
largă, încât să reprezinte interesele generale ale populaţiunei române. 

Intr-adevăr, cum ar putea fi chezășuită puterea legilor din întru dacă voia 
și puterea guvernului nu va fi mărginită și răspunzătoare înaintea unei Adunări 
obşteși care să facă și să îmbunătăţească legile țărei? Această Adunare nu va 
înfățișa și sprijini privilegiile și interesele unei clase sau ale unei caste, ca în 
trecut, ci interesele obștești, compusă din persoane strâns legate cu interesele 
cele mari ale țărei. Această Adunare va fi regulată astfel încât proprietatea, 
comerţul, capacitatea, ca în toate țărele, să nu fie călcate de mulțimea numărului. 

Aceste sânt fundamentle pe care are a se înălța edificiul ființei noastre 
politice și, ca să le putem dobândi, urmează să ne îndatorăm a ne asigura noi 
alegătorii prin înscris de la aleșii noștri că vor exprima în Divanul ad-hoc 


dorinţele noastre formulate în cele patru principie fundamentale pe faţă, iar nu 
cu vot secret. (...) 

Dacă avem deplină convingere și încredere în viitorul ţărei, stă în cele 
patru puncte fundamentale, că în ele se coprinde viaţa şi fericirea naţională; 
care din noi, cu inima curată și cu cugetul sincer, n-ar voi să subscrie actul de 
îndatorire și n-ar voi să-și mărturisească în public a sa curăţenie, declarând și 
sprijinind pe faţă în Divan dorințele românilor. (...) 

Români! fiţi bărbaţi, fiţi cu luare-aminte. Se apropie acum minutul cel 
aducător de bine sau de rău, minutul zilei celei însemante, cari ne va atrage 
respectul și marea preţuire a Europei civilizate, sau despreţul lor cu rușinea 
noastră. Dacă nu vom arăta acum că am meritat simpatia Europei, vom fi 
părăsiţi și uitaţi de dânsa și, prin urmare, peirea, o peire tristă, dar dreaptă, va 
fi partea noastră în viitor!... 

Români! Deviza noastră să fie multă energie însoţită cu multă înțelepciune. 


Prezid. C. Creţulescu 
Viceprez. A. Golescu 
Membri: Gr. Ghica, A. Isvoranu. G. Costaforu, C. Butculescu, A. Orescu, 
N. Nennovici, N. Hristu, Hr. Polihroniadi, D. Culoglu, N.N. Pîcleanu, 
C. Racoviţă, l.l. Filipescu, |. Bălăceanu, |. Penescu, E. Predescu, G. loranu, 
P.I. Cernătescu 
(„Concordia”, nr. 16,30 martie 1857, apud Gândirea social-politică despre 
unire (1859), București, 1966, p. 114-118) 


C.A. ROSETTI 
Articolul program al <<ROMANULUI>> 


Hotărât a începe publicarea unui ziar (jurnal), d-l Grant îmi propuse 
„Concordia” și onorabilul meu amic d. Creţulescu, mâhnit de feluritele piedici 
cu care luptă în curs de șase luni, îmi trecu condeiul său pe care îl primii, deși 
recunosc că n-am talentul redactorilor „Concordiei” și mai puţin încă meritele 
și știința directorului ei. Insă tot omul este dator a-și da tributul său; sânt ore în 
care sentinelele trebuiesc schimbate, ceea ce-mi lipsește mi-am zis că voi 
cere-o de la alţii, colonele „Românului” vor fi deschise tuturor, și dacă un 


cuget curat, o lucrare fără preget și dorinţa d-a studia, d-a cerceta ș-a căuta 
neîncetat bunul și binele pot fi socotite ca un merit, aceasta mă făgăduiesc 
că-l voi avea. 

Cât pentru calea pe care vor merge redactorii „Românului”, fi-va oare o 
pretindere uriașă din parte-ne de vom zice că noi credem că cele ce ziserăm și 
făcurăm în curs de 15 ani de când intrarăm în aria politică pot da chezășie 
despre calea pe care vom merge și în viitor? Dar, spre a nu putea nimeni zice 
că nu voim sau nu cutezăm a ne mărturisi credinţa și ca să nu lăsăm loc unor 
neînţelegeri din care pot țâșni bănuieli, certuri şi uneori sfâșieri între fraţi cu 
același dorinţi și aceleași credinţi, înfăţișămn îndată programul nostru. 

Toţi oamenii sânt d-opotrivă, dar nu și semeni. Toţi avem aceleași drepturi 
și datorii, însă fiecare om are o însărcinare ș-o îndemânare firească dată lui 
însuși de făptuitorul lumii. Astfel fiind, este invederat că cel care împiedecă 
cugetarea și lucrarea unui om stinge scânteile ce omul acela era menit a scăpăra 
între fraţii săi. Această credinţă ne făcu a combate necurmat nu numai pentru 
reîntruparea și reînvierea naţiei române, ci și pentru reîntregirea omului în 
societate în toate cadinţele sale. (...) 

Ceea ce voirăm cu dinadinsul şi vom cere cu stăruinţă este ca românii să 
se lumineze, să cunoască ce sânt și care este însărcinarea ce a pus-o făptuitorul 
asupră-le ca indivizi și ca nație și să meargă astfel, cu cugetare, cu măsură și fie 
cât de încet, numai să meargă neîncetat fără fașe, fără cârji și fără piedici pe 
calea ce-i conduce Dumnezeul părinţilor lor. D-aceea zicem românului: 
„Luminează-te și vei fi; voiește și vei putea’; și d-aceea cerurăm și vom cere 
libertatea, adică sufletul, viaţa, mișcarea propășindă fără sfârșit în dezvoltarea 
ei și imperioasă în măduva și idealul ei. 

Când însă zicem libertate propășindă fără sfârșit, nu înţelegem prin 
aceasta desfrânarea, nebunia, deșuchiarea, nesupunerea la legile naturale și 
sociale, călcarea datoriilor omului către sine și către ceilalți și ruperea acelor 
legăminte fără de care societatea, ca și familia, nu poate trăi. Din contra, când 
vom vorbi despre libertate, vom arăta că libertatea cea adevărată comandă 
datorii și jărtfe, dulci în adevăr, dar mult mai strânse și mai trainice decât cele 
impuse de despotism. 

Cerând libertatea, se înţelege că vom cere și știința și că vom cere-o ca și 
libertatea pentru toţi și propășindă în dezvoltarea ei. Pentru acest sfârșit ne 
vom sili, dacă românii ne vor susţine, ca ziarul acesta să devie o tribună 
română, dupe care să se răspândească pe toată ziua cunoștințele cele mai 
bune, cele mai adevărate, hrana minţii, fără de care sufletul nu poate trăi, 
precum moare trupul când îi lipsește pâinea. (...) 


Si fiindcă sântem pentru știință, pentru luminarea și libertatea omului și a 
naţiei, ne vom sili a smulge din mintea și conștiința oamenilor închinarea la 
stăpân subt toate formele și la orice fel de stăpân. Una din ranele societății 
noastre a fost că românii (nu vorbim de escepţii), uitând trecutul lor, însărcinarea 
lor, datoria și puterea lor ca nație, se uită pe sine-le ș-aplecând cerbicele subt 
jug, adormiră, mutmurând acea zicătoare a scalviei: „Capul plecat de sabie nu 
e tăiat. (...) 

Ne vom sili, dar, a face ca tot omul să se cunoască, să se preţuiască și să 
se stime pe sine și, prin urmare, să preţuiască și să stime pe semenii săi și să se 
silească a dobândi tot prin el însuși, prin capacitatea (destoinicia) prin munca 
și valoarea sa, iar nu prin protecţia străină și prin mila stăpânului. (...) 

Tinta noastră dar va fi OMUL, și prin urmare, deși câţiva se vor zburli 
asupră-ne, noi o spunem fără sfială că nu vom face ceea ce se numește opoziţie 
și nu vom combate ca sistem stăpânirea, guvernul sau oricum vor voi să-l 
numească. După părerea noastră, șeful unei naţii nu poate face mai nimic bun 
când oamenii sânt neînvățaţi și corumpți și foarte puţin rău când nu va găsi 
oameni carii să-i vânză conștiința și Dumnezeul lor. Către om dar vom îndrepta 
mai adesea cererile, plângerile sau aprobările noastre și nu vom cere cu stăruință 
de la nici un guvern decât a nu împiedica lucrările și dezvoltarea minţii ș-a 
inimii omului. 

Vom cerceta treptat și potrivit cu cererile zilei care sânt legile ce ne trebuiesc 
în starea de astăzi a lucrurilor. Vom cerceta la timp toate cestiunile politice și 
economice, le vom pune în desbaterea tuturor. (...) 

Făcând ori de câte ori va fi de lipsă bilanţul stării noastre politice dinăuntrul 
și din afară, vom căuta unirea intereselor și identitatea drepturilor, ș-adesea 
purtarea inemicilor noștri ne va arăta care trebue să fie a noastră. [...) 

Dar să nu crează cineva că, fiindcă sântem pentru o înaintare fără margini, 
voim a căpăta totul și deodată. Noi cunoaștem că fiecare vârstă își are legile ei 
și că fiecare zi își are lucrările sale proprii. (...) 

A nu lăsa să treacă timpul și a nu perde ziua, aceasta va fi ținta noastră. 

Restrângându-se dar totdeauna în cercul putinţei, ceea ce vom cere mai 
ce seamă va fi să nu închidem ușile propășirei prin nici un privilegiu, prin nici 
o silă, nici chiar prin nici o lege. Aceasta este în scurt calea pe care vom merge. 
Cât pentru metoda și tactica ce vom urma, cum am mai zis, purtarea inemicilor 
și întâmplările fiecăreia zi se însărcinează a ni le arăta. (...) 

(„Românu;”, 1, nr. 9/21 august 1857, apud Antologia 
gândirii românești, partea |, p. 424-427) 


PROPUNEREA DEPUTAȚILOR SĂTENI ÎN DIVANUL 
AD-HOC DIN MOLDOVA 
(9 noimebrie 1857) 


In puterea legăturii încheiate de către cele șeapte puteri la scaunul marelui 
împărat al franțezilor la Paris, noi, trimișii deputaţi săteni din partea lăcuitorilor 
pontași a patrusprezece ţinuturi ale Moldovei, întrunindu-ne ca să rostim 
dorinţele treptei noastre în privirea noului aşezământ și a noii rânduieli ce are 
a se pune în teară și chibzuindu-ne noi în de noi despre nevoile și durerile a 
douăsprezece sute de mii de suflete, care ne-au trimes să fim răsunetul gemătului 
lor la marea Adunare alcătuită din toate treptele ţării, în numele acelora glasul 
nostru cel slab rădicându-l, adevărul ca înaintea lui Dumnezeu mărturisim. 

Că până în ziua de astăzi toate sarcinile cele mai grele numai asupra 
noastră au fost puse și noi mai nici de unele bunuri ale țării nu ne-am îndulcit, 
iară alții, fără să fie supuși la nici o povară, de toată mana ţării s-au bucurat; 
că noi biruri grele pe cap am plătit, oameni de oaste numai noi am dat; 
ispravnici, judecători, privighitori și jandarmi numai noi am ținut; drumuri, 
poduri şi șosele numai noi am lucrat; beilicuri, podvezi și havalele numai 
noi am făcut; boierescuri, zile de merement numai noi am îndeplinit; clacă 
de voie și fără de voie numai noi am dat... băutură scumpă și otrăvită numai 
noi am băut; pâne neagră și amară, udată cu lacrmi, numai noi am mâncat; 
bătălii și răzmeriţe, când au fost, tot greul noi l-am dus; oști, când au venit, 
noi le-am hrănit, noi le-am slujit, noi le-am purtat; că cel cu putere ţara își 
părăsia, peste hotare trecea; și când da Dumnezeu de se făcea pace și liniște 
și țara se îmbelșuga, cu toţii se întorceau de se desfătau, de nevoi nu știau; 
nevoia și greutatea o duceau cei ce rămâneau la vatra lor. larna era grea, oști 
multe, cărături multe și la loc depărtat, căram la Dunărea și peste Dunărea, 
boii degerau și cădeau, alăturea cădea și omul cu dânșii, acasă copii 
flămânzeau, că ceea ce nu lua ostașul la nevoia sa luau zapcii cei de ţară de 
se îmbogăţeau. 

lară dacă puhoiul oștirilor se scurgea și furtuna se alina, holdele se semăna, 
grânele îverzeau, câmpurile înfloreau, că sudoarea noastră le uda. Tara asta 
nici băi, (mine - n.n.) nici măiestrii nu are, nici meșteșuguri multe ca alte țări nu 
are; toată bogăţia, toată îmbelșugarea, braţele și sapele noastre o aduc. Câtu-i 
Dunărea de mare și de largă curge râul sudorilor noastre, se duce peste mări și 
peste hotare, acolo se preface în râuri de aur și de argint și curg iarăși înapoi de 
se revarsă în ţara noastră; iar noi nici rânduială, nici dreptate nu am avut. Când 

ne-am jăluit, când ne-am tânguit, păsurile când ne-am spus: ispravnicul ne-a 
bătut, privighetorul ne-a bătut, jandarmul ne-a bătut, zapciul ne-a bătut, vătășeul 
ne-a bătut, vechilul ne-a bătut, posesorul ne-a bătut, boierul de moșie ne-a 
bătut; cine s-a sculat mai de dimineaţă, cine a fost mai tare, acele era mai mare. 
Boul și vaca, munca ostenelelor noastre, nu știam de sânt ale noastre; puiul și 
găina, laptele de la gura copiilor noștri de multe ori cu nedreptul ni s-a luat. 

Boierescul era odinioară șease și apoi douăsprezece zile de la răsăritul și 
până la sfinţitul soarelui. Apoi s-a făcut lege ca să tălmăcească ziua lăsată de 
Dumnezeu câtu-i de mare, și boierescul s-a mărit; în urmă iar s-a mai tălmăcit 
și boierescul s-a tot îngreuiat. Acum sânt douăsprezece zile de pont, ziua cât 
luna; lucrăm din primăvară până în toamnă, lucrăm de cum se ia omătul și 
până dă îngheţul tot la boieresc. Lucrăm cât zice legea și mai des și peste lege, 
lucrăm și nu mai mântuim, nu-i nici sărbătoare, nici lucrătoare. (...) 

Inainte de Reglement, săteanul avea zece, cincisprezece și peste douăzeci 
de fălci. (...) Cu Reglementul munca ni s-a împovărat, iar pământurile ni s-au 
micșorat. Ni s-a dat numai câte patru fălci celor cu doi boi, celor fără de boi 
li s-au dat și mai puţin. Tot Reglementul zice că unde boierul de moșie nu va 
avea pământ de ajuns de dat lăcuitorilor, acolo să aibă a le da două treimi din 
întregul moșiei; unii dau, alţii nu dau, cine cum vrea. Noi nici la facerea legii 
aceștia, nici la celelalte nu am fost chemaţi, nici întrebaţi, nici la vreo învoială 
nu am stătut. Domnia lor boierii de moșii singuri le-au făcut, noi le-am urmat, 
deși greu și amar ne-a picat. Dar fiind-că Dumnezeu și-a adus aminte și a dat 
în gând celor șeapte puteri de s-au îndurat ca de astă dată să fim și noi 
întrebaţi despre păsurile și durerile ce avem, uitat fie și șters din mintea și 
inimile noastre tot trecutul cu chinurile sale, departe fie toată ura, toată vrajba 
şi toată împărecherea de la sufletul nostru; (...) 

Insă, pentru ca în viitor să le lipsească orice prilej de neînțelegere și de 
nemulțumire între treapta sătenilor și între boierii de moșii, în numele 
preaputernicului Dumnezeu ca să ni se audă: 

Pe lângă cele mari dorinţi, care dimpreună cu celelalte trepte le-am arătat 
în Adunarea obștească a țării, treapta locuitorilor pontași cere ca pe viitorime 
săteanul să fie și el pus în rândul oamenilor, să nu mai fie ca până acum 
asămăluit cu dobitoacele necuvântătoare; bătaia, care atâta amar de timp ne- 
a umilit și ne-a ovilit, biciul și varga, care de multe ori au batjocorit părul cel alb 
al părinţilor noștri și câteodată au făcut pe femeile noastre să-și piardă pruncii 
din pântecele lor, să se rădice pentru totdeauna deasupra noastră. Pentru 
orice vină să ni se puie pedepsi, ca la ceealaltă lume, şi să nu mai fim osândiţi 
fără judecată. 

De asemenea, ne rugăm ca pe viitorime toate beilicurile scrise și nescrise 
în legi, toate havalele, precum și birul pe cap, să fie pentru totdeauna oborâte. 
In locul tuturor acestora să se puie un singur bir pe averea fiecui, fără osebire 
în teară, iar nu ca până acum; căci cei ce nu aveau de unde dau mult, iar cei ce 
aveau mult dau puţin sau nimic. 

Ne mai rugăm iarăși ca satele să-și aibă de acum înainte dregătorii alese 
chiar din sânul lor însuși, dregătoriile acele să aibă a căuta sub privigherea 
cârmuirii de toate nevoile satului, precum ţinerea rânduielii în sat, la câmp și la 
drumuri, privigherea, hotărârea și apărarea asupra avutului, venitului dărilor, 
cheltuielilor, lucrărilor, alcătuirilor și a tuturor drepturilor sătești. Să nu mai fie 
ca până acum, că noi vornicii și paznicii aleși de sat i-am avut, dar nici într-o 
seamă nu su fost; că cutii sătești încă am avut, bani am tot dat, ar fi să fie mii de 
mii de lei, dar cutiile au fost ca și sparte (...) pentru sate nici școală, nici vreo altă 
îmbunătăţire nu s-a făcut. 

Apoi suspinul, durerea noastră de toate zilele, dorința cea mai mare pentru 
care ne rugăm zi și noapte la Dumnezeu să se îndure, este căderea boierescului; 
de aceea vrem să răscumpărăm boierescul și toate acelea cu care sântem 
împovăraţi către boierii de moșii. Vroim să scăpăm, vroim să ne răscumpărăm 
boierescul și toate acelea cu care sântem împovăraţi către boierii de moșii. 
Vroim să scăpăm, vroim să ne răscumpărăm de robia în care sânterm, vroim să 
ne răscumpărăm, să nu mai fim nimărui, să fim numai ai țării și să avem și noi 
o teară; am îngenuncheat, am îmbrâncit cu toţii; cum sântem, nu o mai putem 
duce îndelung. Nu voim să jignim drepturile nimănui, dar nici al nostru să nu 
se întunece. 

Din buni și străbuni noi am avut dreptul de a ne lucra pământul trebuitor 
pentru hrana noastră și a vitelor noastre, fără să ne poată niminea alunga de pe 
dânsul. Toate uricile ţării, toate așezămintele vechi și nouă ne sfințesc acest 
drept, precum și acela de a se da copiilor nostri pământuri până la acoperirea 
a două treimi din moșie; iar până la Regulament aveam dreptul de a lucra cât 
vom putea. De asemenea, boierii de moșii au avut dreptul a ne cere boieresc. 

Să fie deci o Adunare obștească, unde să avem și noi oamenii noștri, să se 
cearnă și să se dezbată drepturile boierilor și drepturile noastre, și ceea ce o 
țeară va găsi că sântem datori cu sudorile noastre vom plăti; că omul, ca să 
scape din robie și să fie stăpân la casa, vatra și ogorul său, cu tragere de inimă 
va lucra și se va răscumpera. - 

lată plecatele noastre rugăminți și cereri. Noi rugăm ca marea Adunare a 
ţării să ieie aminte la durerile noastre și la sfânta dreptate, să dezbată întru 

înţelepciunea sa ce este sau ce nu este cu cale și socotință șă o trimeată pe 
lângă cererile noastre la cei șeapte trimiși adunaţi în București, carii înfățoșează 
chipul celor șapte puteri. (...) i 

Ele au luat și țin sorții României în puternica lor mână, numai ei pot împlini 
măreaţa faptă de a scoate un popor din mormântul în care a zăcut până acum. 
Biruinţele cele mari câștigăte se vor șterge de pe stâlpii cei înalţi pe care sânt 
scrise, petrile se vor preface iarăși în năsip; dar învierea României, săpată 
adânc în inimile tuturor românilor, trecând din strănepoți în strănepoți, vor 
binecuvânta timpurile viitoare numele întemeitorilor unui popor. 


(Subscriși) loan Roată, Simion Stanciu, Răducanu Sava, Dănilă Balan, 
Constantin Ostahi, Toader sân Pavel, lon a Babei, Dumitru Savin, Pandelachi 
Croitoriu, Timotei Sacalov, loniţă Olariu, Vasile Balaiș, loan Levărdă, loan 
Roșca, Vasilie Stan 

(Acte și documente, vol VI, partea |, p. 342,343,344-345,346) 


PETIŢIA DEPUTAȚILOR SĂTENI DIN MUNTENIA (7 DEC. 1857) 
(Cererea de a avea acces la viaţa politică - n.n.) 


Ca rumâni cari am jertfit și care sântem datori și gata a jertfi orice interes al 
nostru în parte pentru păstrarea cu întregime a sfintelor drepturi strămoșești ale 
țării noastre a tutulor, ca credincioși și hotărâți înfăţișători ai alegătorilor noștri 
şi ca cetăţeni ţărani cari dorim din tot sufletul nostru pacea, liniștea, buna 
înţelegere, unirea și fericirea obștească a tutulor stărilor de rumâni, venim 
acum cu mare încredere a depune în sânul aceștii onorabile adunări amara 
suferință și statornica hotărâre a noastră în tristele împrejurări de astăzi ale 
scumpei și nenorocitei noastre patrii a tutulor. 

In adevăr, domnilor, este de prisos a vă mai arăta noi cu de-amănuntul 
nemărginitul și durerosul șir de sugrumătoare suferințe în care ne-am chinuit 
și ne chinuim încă noi țăranii rumâni plugari, fraţii cei mai adevăraţi ai 
dumneavoastră, căci inimile dumneavoastră, pline de simţiri omenești și 
rumânești, credem că le cunoaște ca și noi și că niciodată nu pot fi reci pentru 
cei ce ne-au dat vii dovezi că vor să fie fierbinţi. 

Acum însă, după ce fundamentalele dorinţe politice ale ării și actul 
dezvoltator al lor le-am votat cu dumneavoastră și cu dumneavoastră toţi și în 
urma răspunsului ce l-am dat cu dumneavoastră dimpreună la cele două note 
ale Inaltei comisii internaţionale, ne simţim cu nestrămutare datori ca, potrivit 
cu mandatul ce îl avem de la alegătorii noștri și spre împăcarea conștinței 
noastre, să aducem aminte în faţa sfântului altar al patriei noastre acestea: 

Că în drepturile de autonomie ale ţării are parte firește și rumânii ţăran 
plugar ca fiecare rumân; 

Că cel de astăzi Regulament organic al țării, care ne-a strivit și ne strivește 
de moarte şi care chiar tractatul de la Paris a hotărât să se schimbe, n-a fost 
făcut cu știrea și voința noastră a țăranilor. Noi nu l-am primit, ci l-am alungat 
cu chiar primejdia vieții noastre și nu ne-am plecat capul în greul jug ce el ne- 
a impus decât numai după ce în multe părţi ale țării am fost zeciuiţi de cortece . 
(străji) și baionete; 

Că oricâte legiuiri s-au mai făcut de la înfiinţarea Regulamentului organic 
încoace s-au făcut tot fără de noi și în paguba noastră! 

Că cu adâncă durere vedem că, cu cât țara se îmbunătățește prin munca 
și sudoarea noastră, cu atât soarta noastră a țăranilor se face mai amară și mai 
nesuferit. 

Că astăzi nu numai nouă rumânilor, ci lumei întregi este cunoscut cât de 
rău e întocmită această ţară și cât de apăsat este poporul ei! (...) 

Că dacă noi n-am deschis gura spre a arăta omorâtoarea noastră împilare, 
care este totdeaodată și rana din năuntrul Tării Române, pricina a fost că am 
împins în fundul inimilor noastre orice chin al clasei noastre, ca să nu avem 
înaintea ochilor noștri acum decât numai suferinţele ţării întregi. 

Că din această tăcere a noastră însă să nu voiască nimenea a înțelege că 
noi sântem mulţumiţi cu cea de astăzi stare a noastră din năuntru. 

Că noi mai nainte de toate cugetăm acum cu neclintită îngrijire, ca și 
dumneavoastră toţi, la apărarea autonomiei patrii noastre a tutulor. 

Că pentru noi, rumânii țărani, de am votat și stăruim a nu intra acum în 
cercetarea trebilor dinn năuntrul țării nu este nepătrundere de ceea ce facem, 
nici temere că vom pierde noi ţăranii vreun folos al nostru în parte, ci este 
numai via simţire că nu cumva să se vateme autonomia ţării prin noi înșine; 

Că noi, rumânii țărani, stăruim aici așteptând hotărârea înaltului Congres 
de la Paris asupra celor patru dorinţe politice ale ţării, votate de toată această 
onorabilă Adunare la 9/21 octombrie și care in într-însele viitoare a rumânilor; 

Că noi, rumânii țărani plugari, ca partea cea mai însemnată a unei ţări 
autonome, avem dreptul netăgăduit d-a lua parte la viitoarele adunări care vor 
face Constituţia ţării și legiuirile din năuntru; 

Că noi, rumânii ţărani, prin urmare, ne păstrăm dreptul ca în Adunarea ce 
va face legile din năuntrul țării să dăm de faţă toate greutăţile la care legile 
acum în fiinţă ne-au împilat și să arătăm îndreptările ce trebuie să se facă ca să 
fie fericire și pace adevărată într-această țară. 

Că, dacă locul nostru, al rumânilor ţărani plugari, ne-ar fi răpit din Adunările 
viitoare, noi, printr-aceasta, protestăm dinainte și facem cunoscut de astăzi că 
orice legi s-ar face fără de noi vor fi privite de țară ca nedrepte, și împilatoare și 
nu vor fi primite de noi decât impuse cu sila, ca și Regulamentul Organic. 

In numele dreptăţii dar, cerem cu stăruinţă ca această mărturisire dă 
credinţă a noastră să se treacă în procesul verbal al ședinței de astăzi. 


Tănase Constantin, loan Roateș, Nicolae Mazilu, Marin Pîrcălăbescu, Stan 
Panait, Stroe Ivașcu, Mircea Mălăeru, Ene Cojocaru, loan Roibu, Stancu Stănică, 
C. Moglan, Stamate Bodorăscu, Preda Cernat, Tică loan, Teodosie Mugescu, 


Stoica Cojocaru. 
(Documente privind Unirea Principatelor, vol. l, 
București, 1961, p. 657-659) 


DEZBATERILE ADUNĂRII AD-HOC DIN MOLDOVA (DEC. 1857) 
CUVANTUL D-LUI GRIGORIE BALȘ 
(Poziţia moșierimii conservatoare fată de Petiţia țărăninii -n.n.) 


<< Ca raportator al comisiei, daţi-mi voie să vă spun, că eu despart chestia 
locuitorilor în două chestia de drit și chestia socială a înbunătăţirii soartei 
locuitorilor săteni. 

<< Despre chestia de drit, Domnilor, fără sfială vă spun, că nici odată 
țăranii din Moldova n-au visat că ar putea avea cel mai mic drit de proprietate 
pe pământul care le este dat lor spre hrană. 

<< Domnilor, proprietatea este valoarea materială a muncii individului, 
realisarea activităţii sale; cea întâi realisare a activităţii este ocupaţia pământului, 
pentru aceea și constituţia agricolă este elementul cel mai esenţial în desvelirea, 


92 


> 


tăria și înflorirea unei țări. La început proprietatea în adevăr ni se arată ca un 
product al puterii, iar nu al muncii; această origină a proprietăţii teriană este 
recunoascută de mai toate statutile; însă o proprietate, oricare ar fi originea ei, 
trecând într-un chip legat dintr-o mână în alta, într-un timp dat se purifică de 
păcatul originar. (...) 
<< De aceea dară, Domnilor, o repetez încă o dată, scriitorii jălbii locuitorilor 
n-au avut alt scop decât a aţâţa ură și discordie între proprietară și locuitori, 
căci ei nu ne-au presentat chestia ca o chestie socială, ca o chestie de 
îmbunătăţirea soartei locuitorilor prin împroprietărirea cu despăgubirea dreaptă 
a proprietăţii; ei au vroit a însufla locuitorilor idei răsturnătoare a ordinului 
social, idei condemnate de toată Europa, contestând proprietarilor clasei 
aceleia, care în toate țările lumii este apărătoarea ordinului legal, rodul muncii 
sale și viitorul copiilor săi, pământul cumpărat și câștigat prin bună credinţă. 
(...) De aceea încheiu, Domnilor, și zic că comisia n-a putut altminterea 
face de cât a apăra proprietatea cu toate argumentele putincioase, arătând 
care este dreptul și lăsând chestia socială la viitoarea Adunare legiuitoare, care 
după niște pătrunzătoare studii, când va vedea că învoelile de bună-voe nu 
împlinesc scopul dorit, va face o lege, care fără să atingă dritul proprietății, va 
avea în privire stabilirea și chipul vieţuirii locuitorilor>>. 
(Acte și documente relative la Istoria Renașterii României, publicate de D.A. 
Struza și C.Colescu - Vartic, vol. VI, partea |, București, 1896, p. 513-515). 


CUVÂNTUL D-LUI M. KOGĂLNICEANU 
(Poziţia favorabilă ideii împroprietăririi și emancipării țăranilor -n.n.) 


<< Atât în Comitetul proprietarilor mari, cât și chiar acum la tribună am 
avut onoare a fi obiectul deselor și bine-voitoarelor atacuri ale deputatului de 
Piatra, d-lui Vornicul Grigore Balș. D-lui s-a pogorât până la personalităţi. 
Aceasta mi-ar da și mie dreptul de a răspunde în acelaşi simţ; și atuncea poate 
că nu i-aș rămânea cu nimic dator. (...) 

<< Domnilor, de 20 de ani sunt pe câmpul luptei, și cu pana, și cu vorba, 
și cu fapta. In chestia locuitorilor pontași, ca în toate chestiile ce am apărat în 
această Adunare, sunt consecuent cu mine; tot ce am scris, tot e am zis, tot ce 
am făcut la vârsta de 20 de ani, la vârsta de 30 de ani le recunosc și le subscriu 


și astăzi, când am călcat pe pragul al 40-lea an al vieţii mele. Si eu respectez 
proprietatea, și eu o apăr, și eu o iubesc, întâiu ca element, ca basă neapărată 
a societăţii, și al doilea chiar din interes personal, pentru că și eu sunt proprietar 
de moșie, pentru că proprietatea mea este drept și onorabil câștigată, pentru că 
ea mă hrănește. Insă eu gândesc, că tocmai pentru a o asigura trebue să fac 
concesii; și așa socot, că chipul meu de a o apăra este mai nemerit de cât acela 
al d-lui Balș. Dacă ca răsplătire a strădaniilor mele pentru ţara mea, istoria-mi 
va păstra două linii, eu sunt singur că ea va fi dreaptă pentru mine, și că va zice, 
că răsvrătitor n-am fost niciodată, dar că pururea am vroit și vroiesc ordinul 
prin progres. Las dar să cadă incidentul personal și vin la lucrul principal al 
discuţiei. 

<< Domnilor, niciodată în Principate nu s-a înfăţoșat o chestie mai grea și 
a căreia deslegare să ceară nu numai patriotism, dar și tact, dar și prudenţă, de 
cât chestia desființării boierescului și a stabilirii lucrătorilor de pământ. Această 
chestie de două sute de ani atârnă asupra capului nostru ca spada lui Damocles, 
căci ea ţine în luptă două interese - cele mai mari și mai vitale - proprietatea și 
populaţia agricolă, într-alte cuvinte, basa societăţii și soarta naţiei! 

<< In adevăr, sunt în tot dreptul de a sprijini, că de la deslegarea acestei 
chestii atârnă însăși soarta naţiei noastre. Ce ar fi naţia, ce ar fi țara în simţul său 
cel nobil - de locuitor al țării. Departe de la mine încercarea altora de a despreţui 
această clasă, cea mai numeroasă și cea mai importantă a societății. Tăranii 
pentru mine nu sunt nici prinși pe câmpul bătăliei, nici cumpăraţi cu bani, 
adecă vecini sau străini, ei sunt însuși elementul cel mai puternic al naţionalității 
române; țăranii sunt insuși țara, acei cărora suitorii boierilor proprietari de 
moșii de astăzi le ziceau iubiții noștri compatrioți, chiar atuncea când voiau a 
le spori boierescul, precum dovedește cererea boierilor către Domnul Moruz 
din 1805. Ce ar fi țara noastră, ce ar fi naţia noastră, o mai adaog, fără țărani? 
Insuși această întrebare arată cât soluția este de grea. Ei bine, eu socot, că totuși 
noi am fi putut să tăiem nodul gordian, dacă nu am fi consultat de cât patriotismul 
nostru. (...) 

(Acte și documente ... p. 409-410) 

MIHAIL KOGĂLNICEANU 
DISCURS LA ALEGEREA LUI ALEXANDRU IOAN CUZA CA 
DOMN AL MOLDOVEI (5/17 IANUARIE 1859) 
(O nouă epocă, un mod nou de a înțelege rostul domniei - n.n.) 


Măria ta, 

După o sută cincizeci și patru de ani de umilire și degradare naţională, 
Moldova a intrat în vechiul său drept consfințit prin capitulaţiile sale, dreptul 
de a-și alege pe capul său, pe Domnul. 

Prin înălţarea ta, pe tronul lui Stefan cel Mare, s-a reînălțat însăși 
naționalitatea română. Alegându-te de capul său, neamul nostru a voit să 
împlinească o veche datorie către familia ta, a voit să răsplătească sângele 
strămoșilor tăi, vărsat pentru libertăţile publice. 

Alegându-te pre tine Domn în ţara noastră, noi am voit să arătăm lumii 
aceea ce toată țara dorește: la legi nouă, om nou. 

O, doamne! mare și frumoasă ţi-este misiunea! Constituţia din 7/19 au- 
gust (Convenţia de la Paris - n.n.) ne însemnează o epocă nouă; și Măria ta ești 
chemat să o deschizi. Fii dar omul epocei; fă ca legea să înlocuiască arbitrariul; 
fă ca legea să fie tare; iar Tu, Măria ta, ca Domn, fii bun și blând, fii bun, mai 
ales pentru aceia pentru care mai toți Domnii trecuți au fost nepăsători sau răi. 

Nu uita că, dacă 50 de deputaţi te-au ales Domn, însă ai să domnești peste 
două miloane de oameni. X 

Fă, dar, ca domnia ta să fie cu totul de pace și de dreptare; împacă patimile 
și urile dintre noi și reintrodu în mijlocul nostru strămoșeasca frăție. 

Fii simplu, Măria ta, fii bun, fii Domn cetățean; urechea ta să fie pururea 
deschisă la adevăr și închisă la minciună și lingușire. 

Porţi un frumos și scump nume: numele lui Alexandru cel Bun. Să trăiești 
dar mulţi ani! 

Ca și dânsul, fă, o Doamne, ca, prin dreptatea Europei, prin dezvoltarea 
instituțiunilor noastre, prin simţimintele tale patriotice, să mai putem ajunge la 
acele timpuri glorioase ale naţiei noastre, când Alexandra cel Bun zicea 
ambasadorilor împăratului din Bizanţiu că: 

România nu are alt ocrotitot de cât pre Dumnezeu și sabia sa! 

Să trăieşti, Măria ta! 

(D.A. Sturza, „Acte şi documente relativ la istoria 
renașterii României”, vol. VIII, București, p. 345) 

ARBEI 7 ct, aa 


REFORMATORII PROGRES - REVOLUȚIUNE (30 APRILIE 1861) 


Acesta este titlul cel nou - sinonim cu acela de revoluționari - cu care 
onorabilii bărbaţi de stat de la ziarul „Unirea” ne combat acum, zicând că 
venim cu teorii otărâte și, voind a reforma totul și îndată, aduserăm țara în 
starea cea mai de plâns. 

Nu vom avea niciodată rândul la pretenţiune a crede că nu putem comite 
multe greșeli mici, că în ideile noastre politice nu pot fi în multe punturi greșite, 
și pentru că n-avurăm și n-avem o asemenea ridiculă și rătăcită opiniune, 
cerurăm și vrem necontenit libertatea dezbaterilor, libertatea tiparului ș-a 
întrunirilor ce d-lor ne-au combătut totdeauna, cel puţin pân-acum. Intre 
onorabilii bărbaţi politici de la „Unirea” și-ntre noi sânt câteva osebiri de idee, 
de credinţă, sincere și, prin urmare, onorabile; interesul public ne-ndatorează 
dar, și pe dumnealor și pe noi, a espune în public și lămurit ideile și credinţele 
noastre ș-a le dezbate cu cea mai deplină sinceritate, ca astfel opiniunea publică, 
apreciind fiecare idee, să poată adopta și suţine pe cea care va conţine mai 
mult adevăr. Cât despre titlul de reformatori ce ni-l dă în derâdere, nepretuit, 
onorabilii de la „Unirea”, noi nu numai că nu-l lepădăm, precum nu lepădăm 
nici chiar pe acele de revoluționari, ci însă dorim a-l merita, pentru că diferim 
cu totul de onorabilii de la „Unirea” când zic că legile noastre, pentru a fi 
respectate, nu trebuiesc combătute nicidecum, ci îndreptate pe tăcute în a lor 
aplicare. Diferim asemenea, și mai mult de se poate, când zic că relele de care 
suferă astăzi țara sânt noi și că ele provin fiindcă voim multe și grabnice 
reforme. Nu știm cu care din noi este adevărul; se poate ca el să fie esclusiv în 
posesiunea protivnicilor noștri, și tocmai de-aceea datorim ambele părţi a 
epura ideile noastre în public, pentru căci numai când o idee este bine lămurită 
și bine înțeleasă ea poate trece din teorie în practică și da roadele ei cele bune. 
Această dezbatere ne vom încerca a o face astăzi în cea ce s-atinge de cuvântul 
reformă, progres, revoluțiune. 

Intâia lege a omenirii, precum și tuturor fiinţelor organizate și vie, este 
progresul. [...) 

Progresul, după noi, constă pentru societate a produce în fiecare mo- 
ment al esistenţei sale o idee care îmbrățișează, generaliză și însumă toate 
ideile de umanitate, pe care le reproduce neîncetat, dar înavuţite d-un ele- 
ment nou și le redă subt o fofmă mai înaltă. Si cum în societate ideea este 
totdeauna urmată de faptul care o espune, cum ideea este același lucru ca și 
faptul, urmează că progresul se face deodată și-n idee și-n instituţiuni, astfel 


încât figura lumii este, cum zice apostolul, în orișcare și-n necontenită 
metamorfoză (schimbare). (...) 

Progresul este necurmât, aceasta iese din însuși noțiunea progresului; tot 
ce se curmă, tot ce stă nu mai poate fi progres. progresul însă nu este uniform; 
el are epocile sale în care curgerea sa este atât de lină, încât abia se poate zări; 
acele epoce le-am putea numi iarna vieţii. Are apoi epocile critice, în care 
mișcarea se găsește d-odată crescută într-un mod neobișnuit și care sânt 
primăvara vieţii. (...) 

Acele epoce de grăbire s-au numit revoluţiuni nu fiind că ele sânt mai 
revoluţionare decât celelalte, ci fiindcă mișcarea este atunci mai simțită, oamenii 
care n-au deprinderea d-a vedea bine ș-a cugeta își închipuiesc că s-au învârtit, 
când în realitate nu este decât a mergea mai repede, urmând în aceeași 
direcţiune. (...) 

Din noțiunea generală a progresului, definirea fazelor sale, pusă de înșii 
învăţaţi politici de la „Unirea”, se deduc condiţiunile oricării revoluliuni, modul 
său de acţiune, rezistinţele ei. 

1. Ea trebuie să fie dreaptă, adică să se dezvolte după principiul ei, în 
paralel cu ideile și cu instrucţiunile trecute, făr-a atinge nimic din dreptul ce ele 
conțineau, dar preschimbându-le și desființându-le în toate formele lor cele 
rele și-n tot ce conţinea nedrept. Intr-un cuvânt, ea trebuie să fie legitimă, adică 
să decurgă cu consecinţă legitimă din starea din trecut. (...) 

2. Ziserăm încă că acţiunea revoluţionarie este întregul mijloacelor prin 
care o societate pune în lucrare o formulă de mai înainte apropiată de căminul 
ei de viaţă. Sânt oameni politici foarte onorabili cari nu țin socoteală d-această 
situaţiune, de primăvara aceasta a vieţii sociale și cari, subt cuvânt de-a menținea 
tradiţiunile, împiedică cât pot progresul, amână mereu trebuințele poporului 
ş-aspirările societăţii, pirotesc ș-adorm în statu-quo. Atunci revoluţiunea vine 
naturale spre a câștiga timpul pierdut ș-atunci este legitimă și neapărată, căci 
o întâiziere mai mult devine periculoasă. Acţiunea revoluţiunii însă nu constă 
în fapte de acele cum fu, spre exemplu, în Franţa luarea Bastiliei și la noi cutare 
sau cutare fapt al atamnului Tudor sau biruinţa de la 11 iunie 1848. Ea este 
faptul care traduce cugetarea superioară care i-a dat naștere, legitimitate. Astfel, 
în Franța, la 1789 a fost votarea pe cap, iar nu pe clase, desfiinţarea drepturilor 
feodale din noaptea de la 4 august, împărţirea țărmului în departamente, ocoluri 
și comune, constituțiunea civilă a clerului, dechiararea drepturilor omului, 
vinderea averilor naţionale, crearea Curţii cei mări a finanţelor etc. La noi, 
asemenea revoluțiunea d-lui Tudor, precum și cea de la 1830 și cea de la 

1848 și cea de la 1859, au fost domni români, alegerea lor de naţiune, 
desfiinţarea scutelnicilor și poslujnicilor, reconstituirea adunărilor naţionale, 
desființarea privilegiilor și toate celelalte principii coprinse în programa de la 
1848 și în Conveţiune și din care, la noi nici una încă nu s-a pus în lucrare nici 
de guvernele, nici de adunările noastre şi pe lângă care să nu uităm a aduce 
aminte facerea unui buget regulat ce l-a cerut necontenit în adunare și fără să 
fie ascultate de maioritatea ei d. loan Brătianu, și organizarea ţării pentru a 
constitui și apăra naționalitatea noastră și libertăţile publice, ideea cea mare ce 
„Unirea” ne spune acum, cu drept cuvânt, că este ideea naţională, care se 
manifestă necontenit de la 1821 și pân-acum și care, pentru că n-au fost puse 
în lucrare, se menține starea cea de plâns în care am fost, și generala 
nemulțumire ce-a fost, este și va fi până ce se satisface ideea naţionale. (...) 
(„Românul”, an V, nr. 120 din 30 aprilie 1861. apud C.A. Rosetti, Gânditorul 
- omul, Studiu, antologie, note de R.Pantazi, București, 1969, p. 301-304) 


DIONISIE POP - MARȚIAN 
Cauza principală a neputinţelor noastre economice și sociale 
(Pledează pentru nevoia de a regândi problemele economiei naționale 
și ale formării cadrelor de specialitate - n.n.) 


Șântem ameninţaţi de concurenţă în viitorul nostru economic. In această 
luptă pacifică, dar serioasă, trebuie să susţinem nu numai onoarea ţării, ci și 
inteesele cele mai vitale ale locuitorilor ei. Din nenorocire, misiunea guvernului 
la noi nu este numai de a dezvolta și a înlesni mijloacele de comunicaţiune, de 
a înmulți prin libertate și siguranţă puterea muncitoare. In zadar are industria și 
comerţul român libertatea de a zbura, geniul nostru nu se știe folosi de această 
binefacere, căci libertatea nu este destulă pentru a lupta cu izbândă în contra 
concurenței străine. Pentru a domina atâta materie ce cuprinde largul și adâncul 
pământuluin român, trebuiesc puteri lucrătoare cu mult mai mari și mai 
inteligente de cum avem. Cauza inferiorităţii noastre economice este numai și 
numai neștiinţa de a exploata nenumerabila mulţime a izvoarelor de averi ce 
posedăm. Sântem prea avuţi pentru inteligenţa ce avem! 


Se știe cum se suplantă străinul în averea acelui care e vestit de neîngrijirea 
averilor sale. Ca vulturii, când văd agonia unui animal, întocmai așa lacomile 
staturi sau industrioasele popoare dau ocol muribundului stat spre a se 
împărtăși din corpul lui. In ziua de astăzi, care este a solidarităţii intereselor 
internaţionale, existența unui popor sterp în industrie este precară. În societatea 
cea mare a popoarelor ce sânt civilizate și civilizează prin producţiile lor, cel 
ce nu produce după măsura bunurilor de care dispune nu poate conta pe 
simpatia și sprijinul naţiunilor, întocmai precum nu este suferit trântorul între 
albinele cele muncitoare. 

Pentru a transforma materia brută a acestei țări și a-i da un aspect industrios, 
ne trebuiesc economi și lucrători îndemânateci; pentru a avea lucrători și 
economi îndemânateci, trebuie să creăm economi mecanici și lucrători iscusiţi. 
lată trebuinţele de care trebuie să ţinem seama mai înainte de toate în chestiunea 
instrucţiunii naţionale. Ne trebuie înainte de toate școli profesionale organizate 
și răspândite prin judeţe după trebuinţa industriilor locale, iar în capitala 
României, înainte de universitatea pentru științe, ne trebuiește un politehnic, 
adică o universitate a industriilor. 

Bugetul instrucţiunii publice prevede în lași și Bucuești facultăţi pentru 
teologie, jurisprudenţe, științe, litere, la care adăugând și școala de medicină 
din București, avem toate elementele pentru două universităţi de științe. Insă 
toate aceste instituţii, chiar când vor funcţiona pe deplin, nu sânt decât pentru 
creșterea acelor clase din societate care se destină pentru ocupațiile idealistice, 
care nu produc imediat în econimia materială a societății. (...) 

Puţinul ce am învăţat sânt idei abstracte, speculaţii metafizice; puţin ce 
vorbim și ce scriem sânt fraze sonore, programe vagi, maxime sau banalități, 
iar când e vorba să realizăm din materie o idee cât de neînsemnată, în faţa unui 
butuc de lemn trebuie să ne înclinăm capul toţi ideologii și să mărturisim 
neștiinţa de a formula ceva folositor din el. 

Cauza este evidentă. 

Avem întemeiate o mulţime de școli populare, dar nici un cuvânt nu se 
învaţă în raport cu economia. i 

Avem școale de frate pe la orașe, nimic de economia grădinăriei și de cele 
mai practice trebuinţe. (...) 

Avem gimnazii în care învaţă 14 ani și se alege cu a traduce din Virgiliu 
și Aristofane, cu niste noțiuni generale de istorie naturală, de istoria popoarelor, 
de geografie și matematică. Spuneți-mi la ce lucru practic al vieţii este pregătit 

acest june. Cât de pierdut este el dacă va avea nenorocirea de a nu putea 
continua un curs de specialitate! Orice va începe, el e novice ca și cel 
neînvăţat. (...) 

Avem școală de arte; ce meseriași a scos ea? S-au trimis stipendiaţi în 
străinătate pentru meserii. (...) 

Avem școală de agricultură; unde sânt elevii agriculturii ce ne-a dat? 
Intreabă astăzi în acel institut dacă are o vacă cu lapte; un bou de jug, cum se 
face cașul, cum se prăsesc caii? Zarzavaturi cumpără din târg, laptele din sat, 
ouăle de la clăcași. Școală de agricultură fără de economie! lată așa sântem 
noi; cum dar va fi soarta mai bună decât noi? (...) 

N-am învăţat și nu învăţăm decât a trăi (consuma) în eleganţă; nu ne 
ocupăm decât cu politica de partide și tot sistemul nostru de instrucţie n-a 
produs un ce mai folositor decât o legiune de advocaţi. De aceea sofistica e în 
floare între românii ce se zic procopsiţi; pentru aceea la noi negrul nu e negru 
pentru toți, albul nu e alb pentru cei ce nu vor să-l știe alb. Spirit de contradicție 
a produs această educaţie, o progenitură de anarhiști autocefali. 

Clasa superioară a societăţii noastre din Muntenia nu are nici simțul 
iniţiativei economice căci nu griji de asemenea natură au preocupat-o până 
acum. Datoriile în care se află înecată o pun la gânduri; dar, din nenorocire, ea 
nu se silește a se restaura prin mijloacele economiei, ci prin un triumf politic 
asupra celorlalte clase. 

. Clasa de mijloc, și mai ales orășănimea română, este foarte puţină. Instrucţia 
profesională ce alimentă și înmulțește această clasă în alte părţi, producând 
membrii cei mai folositori și cei mai indestulaţi, la noi n-a existat în conștiință 
de misiunea sa. 

Clasa de jos n-are din nici o parte vreun impuls spre cultura economică. 
(...) 

Apostolul naţionalităţii române în Muntenia, Gheorghe Lazăr, a profesat 
înadins matematica și geometria practică, „pentru a scoate ingineri și arhitecţi 
români”, după expresia proprie a eforturilor de atunci. (-..) 

Sântem popor agricol. Această ocupație trebuie să străbată toată sistema 
noastră de instrucţie publică de sus până jos. (...) 

Mens agitat molem! ' Ceea ce noi nu avem în puterea armelor trebuie să 
ne-o câștigăm în a culturii: să fim un centru de gravitaţiune culturală, căci 
cultura este cea mai mare putere, cel mai bun mijloc de românizare. Instrucţia 


' Virgiliu, "Eneida": Inteligența mișcă materia" 

noastră, facultăţile, universităţile și-politehnicul nostru trebuie să devină a rasei 
române întregi. Liberi noi avem datoria în privinţa tuturor asupriţilor ce ne 
împresoară. Dacă germanismul a putut spera că-și va întinde dominaţiunea 
până la Marea Neagră, cauza este că popoarle pe care le cotropește și cele pe 
care speră a le submina n-au o clasă de mjiloc puternică, pentru că nu au 
industrii. 

Căutăm capitaluri în străinătate și cel mai însemant mijloc producător de 
capitaluri - instrucția industriilor și a științelor reale - ce o putem sădi spre a 
secera tot felul de îmbelșugări materiale o neglijăm. Pământ avem în abundență; 
braţe vânoase sânt multe, deși nu destule; astăzi ele se suplinesc prin mașini, 
iar mașinile le construiește inteligența tehnică. Capitalul culturei ne lipsește, al 


culturei reale! 
(„Anale economice”, nr. 9-12, 1862, apud Antologia gândirii românești, 
partea ll, București, 1967, p. 483-487) 


MIHAIL KOGĂLNICEANU 
Discurs cu prilejul dezbaterii proiectului de 
Lege Rurală al Comisiei Centralei din25 mai 1862 
(Dreptatea, legea și interesul naţional validează, în viziunea lui 
Kogălniceanu, realizarea reformei agrare prin împroprietărire - n.n.) 


Domnilor mei, 

Dacă în ţară este o cestiune mare și grea, negreșit că este cestiunea ce 
astăzi ni se înfățișează spre deslegare: vreau să vorbesc de îmbunătăţirea soartei 
țăranilor, de îmbunătăţirea prin urmare a însăși temeliei naţionalității noastre. 
(...) 

Si Adunarea României este astăzi chemată de a hotărî un proces, un 
proces care, după expresiunea reprezentanţilor. Puterilor garante, întruniţi în 
București în anul 1857, este procesul cel mai mare, cel mai important, ce de 
două secule se tratează în Principate: Procesul dintre proprietate și dintre 
țărani. (...) 

Comisiunea Centrală, acest înalt corp politic întemeiat de șapte suverani 
pentru a fi păstrătorul și apărătorul drepturilor și libertăţilor naţiunii române, 
acest corp legislativ chemat de a așterne bazele îmbunătățirii soartei ţăranilor, 

prin proiectul său de lege rurală, îi isgonește din bucăţica de pământ ce le-o 
recunoscuseră până și așezămintele din 1851, făcute fără împreuna lucrare a 
reprezentațiunii naţionale, și promulgate de Sultanul otomanilor, și așa 
osândește la lipsă și la sărăcie și în curând și la proletariat trei milioane de 
ţărani. Si aceasta s-a făcut fără măcar a li se cerceta drepturile și îndatoririle 
izvorâte din legile actuale; într-alte cuvinte, ei s-au osândit cu dreptatea în sân! 

Dar de la lucrările din 1861 ale secţiilor separate, făcut-am măcar acum 
vreo îndreptare? Dar de când Adunările separate s-au întrunit în Parlamentul 
României, cestiunea studiatu-s-a mai bine? Trimisu-s-a proiectul prin secţiuni, 
potrivit regulamentului nostru? Nu! (...) Si așa, domnilor, noi am discuta și am 
încuviinţat fără prealabilă cercetare un proiect de lege, de la a cărui bună sau 
rea chibzuire atârnă în mare parte viitorul ţării noastre! 

Dar fie și așa; să facem în ședința plenară și publică aceea ce n-am făcut 
în secțiuni; să ne punem dar a studia legiuirile pe care sântem chemaţi a le 
revedea. prin urmare, să ne punem a cerceta, a vedea ce drepturi și ce datorii 
rezultă din aceste legiuiri și pentru proprietarii de moșii, și pentru locuitorii 
de pe dânsele. Nu vă supăraţi domnilor, că zic drepturi pentru locuitori. 
Acest cuvânt este scris în fruntea legiuirilor noastre. In zadar am protestat în 
contra acestui cuvânt. El este! Dreptul există! țăranii nu sânt proletari, nu sânt 
salahori, nu sânt simpli chiriași, pe moșiile noastre. Ei au dreptul de a locui, 
de a se hrăni pe moșiile noastre. Ei sânt uzufructuari pe anume câtimi de 
pământ hotărâte de lege; și isgonindu-i în totul sau chiar și în parte de pe 
aceste pământuri lucrate de ei de sute de ani, stropite și rodite cu sudoarea, 
ba chiar adesea și cu sângele lor, am face cea mai mare strâmbătate a secolului, 
o strâmbătate și mai mare decât aceea când populaţiunea rurală s-a fost 
redus la robia rumâniei sau a vecinătăţii. 

In zadar, la auzul acestor cuvinte, unii îmi vor striga: comunism, socia- 
lism și Dumnezeu știe încă ce! Comunism! El nu există decât în imaginaţiunea 
acelora care sânt surzi la glasul dreptului și al naţionalităţii, care sânt orbi în 
fața reformei ce s-au făcut în toate ţările unde proprietatea este cea mai sacră, 
în Franţa, în Germania și sub proprii noștri ochi în Austria și în Rusia. (...) 

Zicând aceste cuvinte, departe de mine ideea, departe de mine 
îndrăzneala de a voi a jicni sântul și mântuitorul pricipiu al proprietăţii. Să se 
știe, să ne auză pretutindeni că și noi iubim și respectăm proprietatea și noi o 
privim ca temelia societății, ca agentul cel mai puternic al civilizaţiunii și al 
întăririi naţionalității, și noi dar vom apăra-o, când ea va fi atacată. 

însă, precum respectăm proprietatea, tot așa trebuie să respectăm și 
adevărul pe care ni-l arată istoria, adevărul că felul, că exerciţiul, că marginile 
proprietăţii funciare au variat pururea după secoli, după țări și după legi. (...) 

Cât pentru clacă, ea nu este nicidecum un drit al proprietății izvorâtor 
din acturile de dăruire. Claca și la noi, ca pretutindenia, este o urmare, un drit 
al feodalităţii, adusă din ţările occidentale în Ungaria și în Polonia, și de 
acolo în Principatele Române. (...) 

Toţi, îmi place a o crede, voim îmbunătăţirea soartei sătenilor noștri, căci 
îmbunătățind soarta lor, îmbunătăţim soarta țării, și prin urmare și propria 
noastră soartă: și din contră, vai de noi dacă am socoti că soarta țăranilor 
fiind rea, soarta ţării, soarta noastră va putea fi și rămânea bună! 

Spre a ajunge însă la această îmbunătăţire, chipul cel mai drept, cel mai 
practic, cel mai leguit nu este de a lua, ci de a da sau măcar de a păstra. 
Tăranii au astăzi în stăpânirea lor legiuitele pogoane sau fălci, date lor spre 
exploatare, cum zic însuși aşezămintele rurale din 1851, în măsura întemeiată 
pe adevărata lor trebuinţă. Tânguirile țăranilor n-au fost niciodată că li se 
impune o prea mare întindere de pământ. Așadar, misiunea noastră nu este 
de a ne pune a chibzui dacă ţăranul are mult sau puţin pământ. A lua acum 
de la proprietar o singură prăjină din locurile sale și a o da locuitorului ar fi o 
nedreptate ce am face proprietatului; a lua iarăși de la sătean o singură prăjină 
din ceea ce el astăzi stăpânește și a o da proprietarului ar fi o nedreptate ce 
am face ţăranului. Târguirile sătenilor n-au fost și nu sânt despre munca silită: 
claca sau boierescul la care ei sânt supuși, cerând răscupărarea sau plata în 
bani. (...) 

Libertatea proprietății, libertatea muncii; liber proprietarul, liber ţăranul: 
se striga mai ales în Tara Românească, pe la anul 1857! (...) Astăzi toți, și 
conservatori și liberali, înţeleg că țăranul nu poate fi smuls din casa sa, din 
câmpul său și isgonit pe drumuri în voia lui Dumnezeu. Toţi înţeleg că țăranul 
are două drepturi necontestabile: dreptul de locuinţă și dreptul de hrană pe 
moșiile noastre. Acest drept nu li s-a putut contesta chiar de către apărătorii 
proprietăţii absolute din sânul Adunării ad-hoc a Moldaviei, de către 
majoritatea comitetului proprietarilor mari, căci, deși ei tăgăduiau țăranilor 
orice drept, orice șerbire asupra moșiilor noastre, totuși, în închieerea lor, n- 
au putut face altminteri decât de a proclama că: Legea (ce va avea Adunarea 
legiuitoare a face în cea a ei sesiune) va fi întemeiată pe principiul respectului 
proprietăţii și totodată va privi și la stabilirea și la chipul vieţuirii locuitorilor 
săteni, astăzi lucrători de pământ. (...) 

După convicţiunea mea, deposedarea țăranilor de pe acest pământ nu s- 
ar putea face în România fără'o grozavă catastrofă, căci istoria facturile trecute 
și contimporane din pregiurul nostru ne dovedesc că pretutindeni și în Francia, 
şi în Germania, și în Austria, și în Rusia, țăranul nu s-a emancipat decât 
împreună cu pământul ocupat de el. 

(...) Nicăiri, nici în țările latine, nici în țările germane, nici în ţările slavone, 
țăranul de șerb nu s-a prefăcut în lipit pământului, și din lipit păâmtului, din 
clăcaș nu s-a prefăcut în cultivator liber decât rămâind stăpân pe păâmuul 
exploatat de dânsul, (...) 

Așadar, domnilor, din toate cele expuse mai sus, rezultă că cea întâi 
condiţiune a îmbunătăţirii soartei țăranilor români este: respectarea posesiunii 
lor pe pământul ce legile în vigoare le dau spre exploatare. (...) 

Si noi, domnilor, legale reprezentaţiune a ţării, ne-am folosit de această 
autonomie, nu spre a da țăranilor ceea ce pretutindene li s-a dat, ceea ce 
însuși Puterile străine au recunoscut ca singura condițlune de îmbunătăţire a 
soartei lor, ci spre a-i reduce la soarta de chiriași, ci spre a-i preface în proletari; 
sau, aceea ce este mai tot una, a le lua din stăpânire mai mult decât două 
treimi din legiuitele lor părţi de pământ, și așa a înăspri, în loc de a îmbunătăţi 
soarta lor. (...) 

lată domnilor, cauzele care mă fac să combat din toate puterile mele 
proiectul Comisiunii Centrale și orice alt proiect care ar ţinti de a lipsi pe 
ţărani de o singură prăjină de pământ din ceea ce ei astăzi stăpânesc în 
puterea legilor în vigoare. 

Asemenea proiecte sânt în contra dreptăţii, în contra legii, în contra 
naţionalităţi și în contra chiar interesului proprietarilor de moșii. 

Ele ar fi în contra dreptăţii, pentru că nu este drept să ne folosim de 
puterea noastră de legiuitori, spre a strâmbătăţi pe cei slabi și pe cei neîndrituiţi 
de a ridica glasul aice. 

Ele ar fi în contra legii, pentru că ar trage din stăpânirea țăranilor părticica 
de pământ ce le-o garantează legile actuale. 

Ele ar fi în contra naţionalității noastre, pentru că, departe de a dezvolta 
simţul patriotic în inima gloatelor, fără de care o naţiune niciodată nu este 
tare, ele n-ar face decât de a deslipi clasa cea mai numeroasă a populaţiunii 
noastre de la sânul patriei pentru că, nelegând pe țărani cu nici un interes la 
apărarea pământului strămoșesc, i-am face străini în propria lor ţară, și poate 
i-am sili, în desnădejdea lor, ori la o pustietoare emigrațiune peste hotare, ori 
la o grozavă rezistenţă înlăuntrul ţării! (...) 

Voiu combate în sfârșit orice proiect care n-ar îndestula drepturile și 
legitimile trebuințe ale ţăranilor, pentru că un asemenea proiect ar fi menit de 
a întrejinea neștearsă ura între două clase, care, pentru binele Patriei, trebue 
să fie pururea în cea mai strânsă legătură de armonie și de dragoste. (...) 

Servindu-mă în fine de expresiunile onorabilelui domnul Brăiloiu, când 
a combătut în sânul Comisiunii Centrale reforma legii electorale, voiu combate 
orice proiect care n-ar respecta stăpânirea ţăranilor ca un proiect de despo- 
tism și de desordine. 

Si acum, o domnilor, las dreptul deoparte; și mă voiu adresa numai la 
inima D-voastră! 

Nu voiu mai chema în ajutorul ţăranilor noștri decât umanitatea și 
patriotismul dumneavoastră. 

O! Fie-vă milă de un milion de ţărani, care cu femeile și cu pruncii lor, 
deși ţinuţi afară și departe de desbaterile noastre, au ochii țintiţi asupra dealului 
Mitropoliei ca asupra soarelui mântuirii, și vă întind mâinile! 

O nu drămuiţi brazda de pământ trebuitoarehranei țăranilor. Gândiţi la 
durerile, la patimile, la lipsurile trecutului lor. Gândiţi la originea averilor Dv; 
gândiţi că cea mai mare parte din ele o datoriţi muncii și sudoarelor lor. 
Inchipuiţi-vă că părinţii lor s-au luptat alăturea cu părinţii noștri pentru salvarea 
țării și a altarului. Gândiţi că, mâne poate, ora pericolului poate iarăși suna; 
că fără dânșii nu veţi putea apăra nici Patria, nici averile, nici drepturile 
voastre, și că odată ţara căzută nu veţi fi decât slugile străinilor, când astăzi 
sânteţi în capul României, în capul unei ţări libere și autonome. (...) 

O, de ce nu am elocvenţia trebuitoare pentru ca glasul meu să poată 
triumfa de ideile egoiste, de fricile neîntemeiate, de interesele meschine, și 
așa să izbutim ca această mare și națională cestiune să se hotărască, nu prin 
lupte, nu prin majoritate, ci prin primirea tutulor, prin unanimitatea 
Parlamentului român. De s-ar face aceasta, ce mare și frumoasă zi ar fi pentru 
România, ce glorie ar fi pentru clasele bogate și inteligente ale ţării, ce renume 
pentru Adunarea Legislativă, și cât de sus am rădica națiunea noastră în ochii 
Europei! 

Si din contra, ce decadenţă pentru noi, când am dovedi streinilor că nu 
avem putinţă de a fi, de a ne ridica la înălțimea misiunii noastre, că în mâinile 
noastre era să întărim România, și că noi am îngropat-o de vie; căci, nenorocind 
trei milioane de ţărani, nenorocită va fi și țara noastră; și moartă va fi România, 
când în o asemenea cestiune, noi legiuitorii ei, am da pilde strâmbătăţii și a 
nelegiuirii! 

Si să nu credem, domnilor, că prin un vot al nostru am îneca pentru veci 
dreptul țăranilor. Nu, domnilor, dreptatea nu piere (...) 

(D.C. Sturza - Șcheeanu. „Acte şi legiuiri privitoare la chestia țărănească”, 

seria l, vol. Il, București, 1907, p. 404-452) 


BARBU CATARGIU 
Discurs cu prilejul dezbaterii proiectului de lege rurală a 
Comisiei Centrale din 29 mai 1862 
(O expresie a ideii conservatoare asupra problemei și reformei agrare - n.n.) 


Domnilor! 

D-nu Ministru al Justiţiei, onorabilul meu coleg, v-a anunţat că va vorbi 
ca deputat; eu am îndrăsneala a vă zice că voiu vorbi și ca deputat și ca 
Ministru. 

Aţi auzit, domnilor, discursul d-lui Cogălniceanu. Acel discurs a luat 
îndestule lovituri grele, s-a sfâșiat în bucăţi de elocuenţii oratori ce au vorbit 
înaintea mea. Ar fi dar o lipsă de generositate din parte-mi de a căuta să-l mai 
sfâșii și eu. Dar în acel discurs s-a citat cele zise de mine: „Totul pentru țară, 
nimic pentru noi!” 

Când am zis: „totul pentru România și nimic pentru noi”, eu n-am înţeles 
că România e despărțită în două tabere, în oameni fără avere și în oameni 
avuţi, și că cei dintâiu singuri sunt naţia, iar cei de al doilea niște paria, niște 
ființe afară din lege. 

Dacă principiile de economie, pe cari se reazimă unii din d-voastră, nu 
vă dau alt mijloc de a înmulţi averile de cât de a lua de la unii și a da altora, 
api sărace sunt acele principii, putrede sunt acele temeiuri, pe cari voiţi a vă 
sprijini. ` 

Acum să ne ocupăm de cestiune în amănuntele ei. Această cestiune s-a 
pus în desbatere prin discursul d-lui Cogălniceanu, pe care l-au analizat 
mulți și cu talente superioare, fără însă să-l califice, să-l dea o formă. Acea 
figură i-o voiu da eu. Acel discurs a fost o chimeră, o chimeră ciudată, 
paradoxală, o chimeră cu capul de porumbiţă, făgăduind multă blândeţe, cu 
trunchiul de aspidă plin de venin, și cu coada de șopârlă măglisitoare; căci, 
după ce ne-a făgăduit înpăcăciunea, abnegaţia de pasiune și de interese 

meschine, apropierea și înfrăţirea, a stigmatizat proprietatea cu cele mai 
înveninate cuvinte, cu cele mai degradatoare calomnii, cu un cuvânt a 
sanctificat principiile lui Proudhon, care zice că proprietatea e o hoție; în 
fine, d-sa a încheiat cerând, cu multă umilinţă, a se da ţăranului, cu un fel de 
milostenie, pământul ce cultivă astăzi. Țăranii, domnilor, sunt partea cea 
mare din nație, și o nație nu trăește cu milostenia. 

Dacă voiţi să faceţi pe țăran liber, trebue să-l faceţi virtuos, și, ca să fie 
virtuos, trebue să-l moralizaţi. (...) 

Domnilor, subiectul ce tractăm se împarte în trei. El înfățișează o cestiune 
de drept, o cestiune de economie și în fine o cestiune politică, care, cum veţi 
vedea, nu are cea mai mică parte în cele ce am a zice. 

Vă voiu arăta, domnilor, întâiu că noi, ca proprietari, trebue să ne susţinem 
drepturile noastre de proprietate și de naţionalitate, căci, susținând 
proprietatea, susţinem naţia. Vă voiu arăta apoi că, dacă e vorba să facem 
jertfe, vom ști a le face, dar nu luând de la unii și dând altora, ci ca oameni 
politici. (...) 

Ați zis că, neînproprietărind pe țăran, naţia se pierde. (...) Oare cu aceste 
vorbe Englezii nu s-ar socoti insultaţi? Oare patriotismul se vinde cu cotul de 
pământ? Nu, domnilor, patriotismul consistă în sentimente morale și frătești, 
în legături de interese reciproce, și eu socotess că nu este un singur român 
care să zică: „nu sunt român, pentru că am mai puţin de cât altul și că nu sunt 
slobod a jefui pe cel ce are mai mult de cât mine.” (...) 

Oare Convenţia, zicând înbunătăţire, a avut și ea în vedere acea economie 
politică barbară a lua ceea ce e al altuia? Nu. Convenția a văzut aci la noi o 
rămășiță de barbarie, a găsit lucrul silnic, și a socotit că, ridicând această 
instituțlune a veacurilor trecute, va înbunătăţi soarta ţăranilor. Convenţia a 
văzut restricţii la strămutare ţăranilor, și a zis: „dându-le libertatea de a-și căuta 
așezarea și desvoltarea intereselor lor unde vor găsi mai bine, firește se va 
îmbunătăţi soarta lor.” (...) 

Prin urmare, principiul înpărţirii nu se poate susținerea de cât de cei ce și- 
au hrănit simţul și judecata cu utopii și paradoxe. (...) 

Voiţi să îmbunătăţiţi soarta țăranilor și tremuraţi de a le da libertatea? (...) 

Daţi țăranilor libertatea și ei vor cumpăra pământul, când vor socoti de 
trebuinţă, și când vor ști cum să agonisească averea, mai bine vor ști și să o 
păstreze. Punându-i în această posiție, îi și moralizaţi, și atunci nu vor mai pofti 
averile altora, ci și le vor crea ei singuri. (...) 


107 


Nu vă temeţi de învoirile de bună voie. Dacă asemenea transacţii se fac 
în alte părţi, unde sunt zece oameni pentru o părticică de pământ, cum vă 
puteţi teme că nu s-ar face la noi, unde pentru un om sunt zece bucăţi de 
pământ? (...) 

Rămâne acum cestiunea politică. O! pentru această cestiune, d-lor, nu 
mai sunt apărătorul proprietarilor, ci consiliarul lor, de multe ori chiar și 
'contrariu. (...) . 

Nu e vorba de a unifica averile, nu e vorba de a îmbogăți pe unii și a 
sărăci pe ceilalți, ci e vorba de a înzestra țara cu o putere morală, de care are 
trebuință, de a face centruri de unitate, de civilizație, de a face nişte școale 
politice, voiu să zic comunele. 

lată ce trebuie să facem, și atunci fiţi siguri că satele noastre vor deveni ca 
satele din Germania și din Italia, orașe, mai frumoase de cât orașele noastre 
de astăzi. Să constituim comunele, însă nu așa ca să încurajăm lenea, fiindcă 
cunoaşteţi domnilor, trebuie s-o mărturisim, că poporul român e cam bântuit 
de lene, și de aceste viții nu e el vinovat; viţiul acesta -i vine în parte de la 
gintea latină, din care se trage, în parte din lipsa de trebuinţe factice, cari sunt 
cea mai d-ntâiu impulsie a activităţii omenești. (...) 

De veţi da dar o părticică de păâmt ţăranului, aţi face dintr-însul o fiinţă 
a cărui viață să n-aibă nici un scop. Ce va face el cu acea bucăţică de pământ 
ce abia i-ar putea asigura hrana vieţii? (...) 

De ce vreţi să-l faceţi cu sila proprietar pe un ce, de care vă dovedesc că 
nu va avea nici un folos, și să sdrobiţi tot într-o vreme, prin siluire, principiul 
proprietăţii, temelia cea mai puternică, cheia bolţii tutulor societăților civile? 

Invoiala de bună voie a dat dovezi pipăite de folositoarele sale efecte. (...) 

Dar să zicem că am trecut peste toate aceste consideraţiuni și că nu 
vedem alt mijloc de îmbunătăţire a soartei ţăranului de cât dându-le o cătățime 
de pământ. Câtă vreme acești oameni se vor bucura în liniște de această 
avere așa căpătată? Câtă vreme vor îi ei fără dușmani? Câtă vreme acești 
oameni nu vor fi ei în ochii altora niște răpitori? Eu nu le dau nici 50 de ani. 
Aţi zis că veţi pune majoritatul, și ce aţi câștiga cu aceasta? (...) 

Să facem ca oameni înţelepţi jertfe cari se cuvin, ca să instituim comunele, 
în intervalul de transiţie, fie și pe viaţă, măcar că sunt sigur că învoielile de 
bună voie vor veni mult mai în grabă ca să zădărnicească această măsură 
transitorie. Am încredere în moderaţia și înțelepciunea proprietarilor și nu 
mă îndoiesfc că ei vor ști a se bucura de dreptul libertăţii și unii și alţii, ca niște 
oameni demni de dânsa. 

La din contră, atât mai rău pentru acei proprietari nesocotiţi, ce vor voi să 
abuseze de noua lor posiţie. Atunci Guvernul, o mai repet, va fi aci cu partea 
sa cea colosală de proprietate și va veni în ajutorul celor apăsaţi. 

(Ang. Demetrescu, Discursurile lui Barbu Katargiu (1859 - 1862 iunie 8) 
Bucureşti, 1886, p. 440 - 456) 


CONSTITUȚIUNEA ROMÂNIEI 30 IUNIE 1866 


TITLUL II 7 
DESPRE DREPTURILE ROMANILOR 


Art. 5 - Românii se bucură de libertatea conștiinței, de libertatea 
învăţământului, de libertatea presei, de libertatea întrunirilor. 

Art. 6 - Constituţiunea de faţă şi celelalte legi relative la drepturile politice 
determină cari sunt, osebit de calitatea de Român, condiţiunile necesare 
pentru exercitarea acestor drepturi. 

Art. 7 - *) Diferinţa de credinţe religioase și confesiuni nu constituie în România 
o piedică spre a dobândi drepturile civile şi politice și a le exercita. [...) 

Drepturile până acum câștigate sunt respectate. 

Convenţiunile internaţionale astăzi existente rămân în vigoare cu toate 
clauzele și termenul cuprinse într-însele. 

Art. 8 - Impământenirea se dă de puterea legislativă. 

Numai împământenirea aseamănă pe străin cu Românul pentru 
exercitarea drepturilor politice. 

Art. 9 - Românul din orice stat, fără privire către locul nașterii sale, 
dovedind lepădarea sa de protecţiunea străină, poate dobândi de îndată 
exercitarea drepturilor politice prin un vot al Corpurilor legiuitoare. 

Art. 10 - Nu există în stat nici o deosebire de clasă. Toţi Românii sunt 
egali înaintea legii și datori a contribui fără osebire la dările şi sarcinile publice. 

Ei siguri sunt admisibili în funcțiunile publice, civile și militare. 

Legi speciale vor determina condijlunile de admisibilitate și de înaintare 
în funcțiunile Statului. 

Străinii nu pot fi admiși în funcțiunile publice decât în cazuri excepţionale 
și anume statotnicite de legi. 

Art. 11 - Toţi străinii aflători pe pământul României se bucură de 
protecţiunea dată de legi personalelor și averilor în genere. 

Art. 12 - Toate privilegiile, scutirile și monopolurile de clasă sunt oprite 
pentru totdeauna în Statul român. 

Titlurilr de nobleţă străină, precum: principi, grafi, baroni și alte asemenea, 
ca contrarii vechiului așezământ al ţării, sunt și rămân neadmise în Statul 
român. ` 

Decoraţiunile străine se vor purta de Români numai cu autorizarea Regelui. 

Art. 13 - Libertatea individuală este garantată. 

Nimeni nu poate fi urmărit decât în cazurile prevăzute de legi și după 
formele prevăzute de ea. 

Nimeni nu poate fi oprit sau arestat, afară de cazul de vină veghiată, 
decât în puterea unui mandat judecătoresc motivat, și care trebuie să-i fie 
comunicat la momentul arestării sau cel mult în 24 ore după arestaţiune. 

Art. 14 - Nimeni nu poate fi sustras în contra voinței sale de la judecătorii 
ce-i legea. ` 

Art. 15 - Domiciliul este neviolabil. EEN 

Nici o vizitaręa domiciliului nuse poate:iface: decât în cazurile anume 
prevăzute de lege și potrivit formelgr. deea prescrise.: : 

Art. 16 - Nici o pedeapsă nu poate fi înfiinţată, nici aplicată decât în 
puterea unei legi. 

Art. 17 - Nici o lege nu poate înființă pedeapsa confiscării averilor. 

Art. 18 - Pedeapsa morţei nu se va putea reînfiinţa, afară de cazurile 
prevăzute în codul penal militar în timp de resbel. 

Art. 19 - Proprietatea de orice natură, precum și toate creanţele asupra 
Statului sunt sacre și neviolabile. 

Nimeni nu poate fi expropriat decât pentru cauză de utilitate publică, 
legalmente constatată, și după o dreaptă și prealabilă despăgubire. 

Prin cauză de utilitate publică urmează a se înţelege numai 
comunicaţiunea și salubritatea publică, precum și lucrările de apărarea ţării. 

Legile existente privitoare la aliniarea și lărgirea stradelor de prin comune, 
precum și la malurile apelor, ce curg prin sau pe lângă ele, rămân în vigoare. 

Legi speciale vor regula procedura și modul expropriaţiunii. 

Libera și neîmpiedicata întrebuințare a râurilor navigabile și flotabile, a 
şoseleleor și altor căi de comunicare este de domeniul public. 

Art. 20 - Proprietatea dată țăranilor prin legea rurală și despăgubirea 
garantată proprietarilor prin acea lege nu vor putea fi nici odată atinse. 

Art. 21 - Libertatea conștiinței este absolută. 

Libertatea tuturor cultelor este garantată, întrucât însă celebraţiunea lor 
nu aduce o atingere ordinei publice sau bunelor moravuri. 

Religiunea ortodoxă a Răsăritului este religiunea dominantă a Statului 
român, 

Biserica ortodoxă română este și rămâne neatârnată de orice chiriarchie 
străină, păstrându-și însă unitatea cu Biserica ecumenică a Răsăritului în 
privința dogmelor. 

Afacerile spirituale, canonice și disciplinare ale Bisericii ortodoxe române 
se vor regula de o singură autoritate sinodală centrală, conform unei legi 
speciale. 

Mitropoliţii.și espicopii eparhioţi ai Bisericii ortodoxe române sunt aleși 
după modul ce se determină prin o lege specială. 

Art. 22 - Actele statului civil sunt de atribuţiunea autorităţii civile. 

Intocmirea acestor acte va trebui să preceadă în totdeauna benedicţiunea 
religioasă, care pentru căsătorii va fi obligatorie, afară de cazurile ce se vor 
prevederea prin anume lege. 

Art. 23 - Invățământul-este tiber: vibertateta învățărnântului este garantată, 
întrucât exerciţiul ei nu ar atinge bunela-mbraviuti'sau ordinea publică. 

Represiunea delictelor este regulată numai prin lege. 

Se vor înfiinţa treptat școli primare în toate comunele României. 

Învățătura în școlile Statului se dă fără plată. 

Învățătura primară va fi obligatoare pentru tinerii români pretutindeni 
unde se vor afla instituite școli primare. 

O lege specială va regula tot ce privește învățământul public. 

Art. 24 - Constituţlunea garantează tuturor libertatea de a comunica și 
publica ideile și opiniunile lor prin graiu, prin scris și prin presă, fiecare fiind 
răspunzător de abuzul acestor libertăţi în cazurile determinate prin codicele 
penal, care nici într-un caz nu va putea restrîngere dreptul în sine. 

Nici o lege excepțională nu se va putea înfiinţa în această materie. 

Nici cenzura, nici o altă măsură prevenită pentru apariţiunea, vinderea 
sau distribuţiunea oricărei publicaţiuni nu se va putea înființa. 

Nu este nevoie de autorizaţiunea prealabilă a nici unei autorităţi pentru 
apariţlunea oricărei publicaţiuni. 

Nici o cauţiune nu se va cere de la ziariști, scriitori, editori, tipografi și 
litografi. 

Presa nu va fi pusă nici odată sub regimul avertismentlor. 

E RICE a FA E CR E CR E ARSE 
Nici un ziar sau publicaţiune nu va putea fi suspendat sau suprimat. 
Autorul este răspunzător de scrierile sale; în lipsa autorului este 

răspunzător girantul, iar în lipsa acestuia editorul. 

Orice ziar trebuie să aibă un girant răspunzător, care să se bucure de 
drepturile civile și politice. 

Delictele de presă se judecă de juriu, afară de acele cari s-ar comite în contra 
persoanei Regelui și a Familiei Regale sau contra Suveranilor Statelor străine. 
Aceste delicte se vor judeca de tribunalele ordinare după dreptul comun. 

Arestul preventiv în materie de presă este interzis. 

Art. 25 - Secretul scrisorilor și al depeșilor telegrafice este neviolabil. 

O lege va determina responsabilitatea agentilor guvernului pentru violarea 
secretului scrisorilor și depeșilor încredințate postei și relegrafului. 

Art. 26 - Românii au dreptul de a se aduna pașnici și fără arme, conformându- 
se legilor cari regulează exercitarea acestui drept, pentru a trata tot felul de chestiuni; 
întru aceasta nu este trebuinţă de autorizaţiune prealabilă. 

Această dispoziţlune nu se va aplica și întrunirilor în loc deschis, cari 
sunt cu totul supuse legilor polițienești. 

Art. 27 - Românii au dreptul a se asocia, conformându-se legilor cari 
regulează exerciţiul acestui drept. 

Art. 28 - Fi ecare are dreptul de a se adresa la autotităţile publice prin 
petițluni subscrise de către una sau mai multe persoane, neputând însă 
petiţioana decât în numele subscrișilor. 

Numai autorităţile constituite au dreptul de a adresa peitițiuni în urme 
colectiv. 

Art. 29 - Nici o autorizațiune prealabilă nu este necesară pentru a se 
exercita urmăriri contra funcţionarilor publici pentru faptele administraţiunii 
lor de părţi vătămate, rămâind însă neatinse regulile speciale statornicite în 
privinţa miniștrilor. 

Cazurile și modul urmăririi se vor regula prin anume lege. 

Dispoziţluni speciale în codicele penal vor determina palnlităţile 
prepuitorilor. 

Art. 30 - Nici un român, fără autorizaţiunea guvernului, nu poate intra în 
serviciul unui Stat, fără ca însuș prin aceasta să-și piază naționalitatea. 

Extrădarea refugiaților politici este oprită. 

(„Constituţia României”, București, 1917 
Această ediție cuprinde textul Constituţiei din anul 1866, cu toate 
modificările introduse de Adunările Constituante din anii 1879 și 1884. ) 

LISTA 
DE NUMĂRUL SENATORILOR ȘI DEPUTAȚILOR ÎMPĂRȚIȚI PE JUDEȚE 
conform articolelor 62, 70, 73 și 76, alin. 2 din Constituţie 

Capltolal Ii 
PARTIDUL NAȚIONAL LIBERAL 


PROGRAMA DIN 1863 
(a Partidului Naţional Liberal - n.n.) 


In faţa atâtor lupte sterpe, atâtor felurite uneltiri și corupţiuni sistematice, 
ce toate împreună bântuie societatea noastră și-i mistuie puterile, atât de 
neapărate pentru reedificarea statului român, în faţa, zicem, unei asemenmea 
situaţiuni care pune în pericol chiar esistenţa noastră politică, toți Românii 
care n-au pierdut niciodată din vedere drepturile țărei și destinările ei, cari au 
salutat cu fericire noua eră, ce ne a deschis tratatul din Paris, care a îmbrățișat 
ca o anexă de salvare, principiile liberale de la (19) August 1858 s-au pătruns 
astăzi că este de cea mai urgentă necesitate; de a se grupa în jurul stindardului 
pe care este scris: Naţionalitate, Libertate și Moralitate și domnii toți de aceleași 
simţiminte a-și da mâna cu încredere și a se pune la lucru cu bărbăţie. [...) 

Ca oameni politici și ca legiuitori, noi ştim că nu se constituie nimic 
statornic decât prin justiţie; și pentru noi justiţia este nu numai respectul 
drepturilor dobândite, dar și datoria de a concede și a recunoaște pe cele ce 
trebuinţa timpului le cer imperios și cari singure pot pune pe România în 
starea celor înalte naţiuni civilizate; într-un cuvânt noi înțelegând influența 
trecutului asupra prezentului nu putem pretinde a transforma radical și 
stantaneu starea socială a României, dar putem voi și voim cu statornicie 
progresul și toate reformele ce ne pot înălța în civilisare și ajuta la consolidarea 
naţionalităţei noastre, treptat și fără zguduire. 

Prin pozițiunea noastră, noi suntem posesorii a căii celei mari de 
comunicare între occident și orient. (...) 

Astfel ele prin tractatul de la Paris, prin Conveţiunea de la 1858 și prin 
recunoașterea deplinei uniri ne puseră sub dreptul ginţilor și ne deteră cele 
d-întâiu elemente ca să putem constitui o putere, care să fie în numele Europei, 
demna gardiană a acestui fluviu. 

Pătrunși de aceste intențiuni ale puterilor garante și tari de cunoscinţa ce 
avem de elementele de viață ce conţine în sânul său națiunea română, vom 
păși la reedificarea statului român cu curagiul acele ce nu exclude prudența: 
cu statornicia aceia ce o dă constiinţa îndeplinirei unei mari misiuni. (...) 

In privinţa regulărei intereselor noastre materiale în fața acelor interese 
ale puterilor europene nu putem fi mai bine sfătuiţi de cât de o dreaptă 
reciprocitate, fără să uităm ceea ce am datori puterilor a căror solicitudine nu 
ne-ar lipsi la desvoltarea și întărirea naţionalităţei noastre. (...) 

Intru cât privește treburile din lăuntru noi voim: 

1) Regimul represintativ constituțional, în tot adevărul și în toată sinceritatea sa 

2) Ponderarea puterilor statului, regimul parlamentar în înalta sa 
independență. 

3) Puterea executivă limitată și circumscrisă în atribuţiunile sale 
constituţionale, de unde să resulte singura garanţie reală pentru libertatea 
tuturor. O constituțlune bine definită este singurul mijloc de a ajunge la acel 
rezultat. 

Intre reformele de cari suntem mai cu osebire preocupaţi, sunt reforma 
legei rurale, cea d-ântâiu și cea mai capitală; reforma electorală și reforma 
administrativă. 

Reforma rurală 

Basele reformei rurale adoptate de noi sunt cele următore: 

a) Incetarea oricărei reglementari și amestec administrativ în relațiunile 
dintre proprietari și cultivatori. 

b) Transformarea satelor în comune libere, prin răscumpărarea locurilor 
de casă și grădine ce au locuitorii în vatra satului. 

c) Lăsarea în posesiune locuitorilor a pogoanelor legiuite de arături, de 
fânețe și de pășune, cu dreptul de a putea dispune de dânsele prin testament, 
sau prin contracte de orice natură, în folosul rudelor lor și a altor săteni 
cultivatori, cu aceleași îndatoriri și condițiuni cu care le ţin şi dânșii de la 
proprietari. 

d) Desființarea clăcei și a altor îndatoriri silite și transformarea lor în dare 
de bani dupe preţuri, tratările de comisiuni de arbitri și leguite de Cameră, o 
dată pentru totdeauna; cu facultatea însă pentru ambele părți de a putea 

preface acele dări prin contracte individuale, pe termen de câte cinci ani, în 
producte sau chiar și în lucru de bună voie. 

c) Facultatea acordată guvernului d-a vinde statornic și cu titlu de 
proprietate tutulor sătenilor plugari ce vor voi se cumpere locuri de hrană pe 
moșiile Statului, așezămintelor publice și monăstiresci. 

Reforma electorală 

După aceasta se va procede la reforma electorală. Rezultatul ce trebuie să 
căutăm în reforma electorală este de a apropia osebitele clase de alegători, a 
șterge antagonismul și diviziunea legală între dânsele, spre a face din colegii 
electorale corpuri compacte, iridependente și solidare de interese, încât să 
poată lupta în avantagiul public în contra influențelor ilegale deorice natură 
și din orice parte ar veni. 

Prin urmare, suntem pentru contopirea colegiilor electorale bazate pe un 
cens care să reprezinte, în contribuțiuni directe, extrema limită de venit din 
Conveţiune cu condiţiunea însă ca alegătorii să ştie citi și scrie, ceea ce este 
garanție pentru sinceritatea voturilor. (...) 

Reforma administrativă vine ca un corolar și ca o garanţie de vitalitate 
pentru reforma rurală și pentru reforma electorală. 

Este încă baza instituțlunelor representative constituționale și chiar un 
element de putere pentru administrațiunea generală a ţărei. 

Administraţiunea generală nu trebuie să fie izolată, ci întemeiată pe o 
administraţiune districtuală liberă. 

Organisaţiunea municipalităţilor este temeiul tutulor instituţiunilor și a 
unei administraţiuni liberale de ordinea constituţională. 

Centrurile comunale trebuesc constituite ca să poată da satisfacere celei 
mai mari părți a intereselor generale și particulare. 

Legăturile între comune trebuiesc combinate cu instituirea de consilii 
districtorale, spre a da statului puterea de unitate de care are trebuinţă, încât 
acesta să poată funcţiona fără d-a micșora sau a încurca acţiunea locală și 
spre a lumina administraţlunea generală în tot ce interesa trebuinţele obștesci, 

Sistema municipaă este cel mai vital instrument al unui regim de libertate 
pentru desvoltarea unui popor. 

Suntem dar pentru cea mai deplină și puternică organisare a regimului 
municipal. 

Libertatea individuală 

Libertatea omului fiind cel dintâi drept, noi nu primim intervenirea 
autorităţilor în exercitarea acestui drept decât pentru a-l protege și a-l garanta, 

oricând el n-are nimic incompatibil cu ordinea publică, cu garanţia și cu 
dreptul altuia. In acest cas a interveni autorităţile conform prescripțiunelor 
legilor este tot a protege. 

Funcţiunile administrative și judecătorească 

Funcţiunile administrative și judecătorești trebuesc neapărat despărțite. [...) 


Libertatea presei 

Presa nu trebue să atârne de alt tribunal decât de acela al opiniunei 
publice.(...) | 

Instrucţiunea publică | 

Instrucițunea publică trebuie să fie în sarcina comunelor pentru cel dintâi 
grad (instrucţiunea primară); cea secundară și superioară va fi în sarcina 
statului având el datorie a procura țărei oameni speciali pentru serviciile 
publice a tuturor gradelor de învăţtură. (...) i 

Armata 

Armata română, dupe posiţlunea noastră geografică și în raport cu 
mijloacele noastre neputând fi decât o armată defensivă, trebue organisată, 
într-un mod așa încât toți tinerii să treacă succesiv supt steag, spre a se 
'deprinde cu mânuirea armelor și cu disciplina militară, ca s-avem întotdeauna 
contingenti și reserve importante pentru apărarea teritoriului. Aplicarea oștirei 
a construi căile strategige și porturi ar ușura begetul lucrărilor publice și 
oștirea ar deveni îndoit folositoare pentru țară. 

Finanţele ţărei ; 

Cea d-întâiu lege de economie pentru un guvern este echilibrul rețetelor 
şi al cheltuielilor. Dacă proprietatea încărcată de ipotece este puţin despusă 
și în nepuţinţă de a mai spori impozite, cultivatorului are mai mult a se tângui 
în contra bugetului. 

Reducerea dar de cheltuieli, covârșitoare și nefolositoare, economia și 
ordinea în toate operaţiunele bugetare, stimularea dezvoltării producţiunei 
naţionale, că astfel să crească rețetele, fără a se spori contribuţiunile, sunt 
mijloace proprie d-a pune ordine în finanţele ţărei. 

Moșiile monastirelor închinate 

In cât primește cestiunea moșiilor monestirilor închinate este o cestiune 
totdeodată națională și religioasa pentru români, și credem că aceste averi 
trebuie să intre în rândul moșiilor monastirilor neînchinate fără a se lovi 
dispoiziţiunile testatorilor. 

Acestea sunt vederile noastre politice, guvernamentale, administrative și 
economice. 

" C.A.Rosetti, Gr. M. Sturdza, Anastase Panu, G.B. Stirbei, Stefan Golescu, 
A.G. Golescu, A.C. Golescu, C.N. Brăiloiu, |. C. Brătianu, G.Adrian, lon Ghica, 
(nedescifrabil). Nicolae Golescu, G. Arghiropol, Anton |. Arion, A.S. Petrescu, 
C.T. Grigorescu. 

(Amintiri intorice scrieri adunate și adnotate de Vintilă C.A. Rosetti și 
programele liberale de la 1848 până astăzi), București, 1889, p. 154-165) 


PROGRAMA DIN 1866 


La 5 Octombre 1866, "Românul" a publicat, supt formă de propuneri 
colegiilor electorale, principiile pe cari trebuie să le susţie partida liberală. 

Câteva zile în urmă se făcu un comitet electoral, compus de mai multe 
nuante liberale, care publică programa sa în Românul de la 19 Octombre 
1866. Acea programă, care conţinea marea parte a reformelor cerute de C.A. 
Rosetti, fu însă modificată în câteva puncte, făcându-se concesii reciproce. 

lată cum comitetul electoral formulă noua programă: 

l. întărirea unităţii și autonomiei naţionale, precum și integritatea teritoriului 
românesc prin rectificarea fruntariilor dupe tratatele și hotărniciile cele vechi, 
cari au fost călcate de câţiva ani, de unele din puterile vecine. 

II. Regim constituțional în toată întinderea lui, supt domnia ereditară 
proclamată de naţiune, în zilele de 8(20) Aprilie și 1 Maiu 1866. 

II. Independenţa bisericei române și reformarea legilor injositoare pentru 
demnitatea ei, făcută de guvernul căzut la 11 februarie. 

IV. Garantarea și dezvoltarea în legi pozitive a libertăţilor coprinse în 
Constituţiune, înlăturarea oricăror măsuri ce ar tinde a le nimici, a le restrânge, 
sau a le supune la buna voie a puterei. 

Libertatea este un drept sfânt și realizabil, al tuturora și al fiecăruia în 
parte. Legea trebue dar se lovească cu tărie pe oricine at cerca a o viola, 

V. Egalitatea înaintea legilor, a dărilor, și a funcţiunelor. 

Desființarea oricărui privilegiu sau monopol. 

Gratuitatea justiţiei și prin urmare desfiinţarea tuturor taxelor sau dărilor 
ce ar stabili o inegalitate între cel avut și sărac, în actul d-a reclama înaintea 
autorităţilor judiciare s-au administrative. (...) 

VI. Echilibrarea bugetelor Statului prin reducerea cheltuelilor la suma 
efectivă a veniturilor. (...) 

VII. Reforma sistemei de impozite, astfel încât cetățeanul să nu mai fie 
impus după cap, ci după averea, după producerea sa și fără ca reducerile să 
atingă școalele. 

VIII. Inamovibilitatea proprietăţii de orice natură, fie naţională, fie 
intlectuală, garantată prin legi pozitive, care să specifice casurile de expropriere 
prevăzută de Constituţiune și să stabilească procedura ce au să urmeze 
juraţii cari vor pronunța asupra unităţii și condiţiunei exproprierei. 

IX. Responsabilitatea miniștrilor și a funcţionarilor publici trebuie să devie 
o realitate și legea ce o va regula trebuie să ie expusă și fără cruțare pentru 
toți; căci moralitatea, abuzurile, provocările de tot felul au fost și sunt 
consecinţele toleranţei, slăbiciunea ce a existat în legi ca și în moravuri. 

Fiecare cetățean se cuvine apoi să aibă dreptul a urmări pe funcţionarul 
ce l-a vătămat în drepturile și interesele sale. (...) 

X. Ridicarea comerciului și industriei naţionale, prin creare de instituțiuni 
de credit, de căi de comunicare, șosele și drumuri de fier, cari să lege diferitele 
localităţi între ele și ţara întreagă cu Europa civilizată... 

XI. Descentralisare administrativă întinsă, reforma legilor comunale și 
judeţene în așa mod încât diferitelor localităţi să se asigure o viaţă proprie, o 
putere de acţiune care să le permită a se dezvolta materialicește și moralicește. 

XII. Reorganisarea judecătorească așa încât să asigure o bună distribuţie 
a justiţiei care să facă magistraţilor o poziţlune mai puțin precarie, mai 
independentă și apărată de fluctuările politice, de consecințile schimbărilor 
miniștrilor, și să înlesnească astfel guvernului calea d-a dobândi și desfiinţarea 
jurisdicţiunei consulare. 

XII. Instrucţiunea publică generală, gratuită și obligatorie să devie un 
adevăr. l i 

Inființarea de școale comunale în toată țara, înființarea de ṣcoale de meserii 
și de comerciu cât se va putea mai mult. (...) 

XIV. Organizarea armatei după sistema care să facă din fiecare român un 
oștian, să ne dea cu puține cheltuieli o armată numeroasă și bine organizată. 
(...) 

(Amintiri istorice, scrieri adunate și adnotate de Vintilă C.A. Rosetti și 
Programele liberale de la 1848 până astăzi, p. 166-172) 

PROGRAMA DIN 1867 


Când se închise sesiunea din noembre 1866, în care liberalii fură aleși pe 
bazele programei precedente, deputații diverselor grupuri adresară 
alegătorilor lor următorul manifest program, care fu votat în întrunirea centrului 
și a stângei, la 21 Februarie 1867, câteva zile mai înainte d-a intra lon Brătianu 
în minister. 

Dupe o sesiune de 3 luni, subscrișii deputați represintând deosebite grupe 
liberale din adunarea legislativă, socotind că este bine, că chiar necesitatea 
causei ce apăra reclama ca ei să constate, că oricare a fost calea ce au urmat 
până aci, măsurile ce le-au întrebuințat, ei n-au avut și n-au urmărit, de cât 
unul și acelaș finit: fondarea în România a unui guvern stabil întemeiat pe 
instituțiuni egalitare și liberale, pe instituțiuni democratice. 

Acest finit este astăzi dobândit. Prin realizarea marelui principiu proclamat 
de Adunările naţionale din 1857, prin suirea pe Tronul României a Principelui 
Carol | și a dinastii sale, țara a dobândit un guvern stabil, prin urmare mai 
presus de ambiţunile și de intrigile aspiranţilor la domnie. 

Prin Constituţiunea sancţionată de Domn în 30 lulie 1866, România 
posedă astăzi toate libertăţile, toate garanţiile cetățenești ce alte națiuni mai 
puternice, mai înaintate nu le au încă, sau nu le-au dobâdit decât cu preţul 
unor stăruinţe seculare și cu vărsare de torenţi de sânge. 

A mentine și consolida regimul constituțional, aceasta trebuie să fie, aceasta 
este programa partidei liberale din Cameră și din țară. 

Aplicarea cu bună credinţă a Constituţiunei, dezvoltarea și îmbunătăţirea 
pe calea legală a principiilor egalitare și liberale ce ea le coprinde, adoptarea 
unei întregi sisteme de reforme în toate în spiritul regimului nostru 
constituțional sunt negreșit mijloacele cele mai nemerite spre a face ca națlunea 
să iubească și să binecuvinteze noua ordine de lucruri întemeiată în România 
prin plebiscitul de la 8(20) Aprilie 1866 și prin Constituţunea din 30 lunie. 

Spre a dovedi aceasta, spre a asigura Românii calea de egalitate și de 
libertate în care a intrat, spre a liniști națiunea despre fricele ce încep a se 
simţi că s-ar fi cugetând a o reînapoia în regimele de predomnire a unei 
singure clase ș-a unei singure categorii de interese, spre a arăta tot deodată 
miniștrilor cu ce condițiuni, cu păzirea căror principii, în urmarea a cărui 
drum politic ei pot dobândi, atât în adunare cât și în ţară concursul leal și 
sincer al partidei liberale, venim azi a face profesiunea noastră de credinţă ce 
nu este de cât însumarea principiilor egalitare și liberale care - deși prin 

osebite căi - pururea au însufleţit și au condus partida liberală din România, 
în curs d-aprope două-zeci de ani, cu începere de la 1848 și până astăzi. 

Najionalitatea 

|. Mai înainte de toate, cu orice preţ și în orice împrejurare ținem la 
apărarea și dezvoltarea naţionalității române. (...) - 

Respectând drepturile și interesele statelor vecine, trebuie să fim și noi 
pururea în poziţiune d-a face a se respecta și drepturile și interesele României 
de către ţările streine. 

Libertatea conștiinței 

II. Tinem la libertatea conștiinței, la toleranța religioasă ca la o sacră 
moștenire, ca la legea bătrână a României. Jinem cu atât mai mult la religiunea 
părinţilor noștri. 

Religiunea ortodoxă a apărat și a păstrat secoli întregi naționalitatea 
română. (...) 

Instrucţiunea publică 

III. Națiunea română a căruia orice membru este un cetăţean chiămat a 
zice cuvântul său în afacerile Statului, judeţului, și comunei, are mai mult de 
cât oricare altă trebuinţă de o largă și îndestulătoare instrucțiune publică. (...) 

Instrucţiunea primară este declarată obligatorie și gratuită. 

Ea dar trebuie să devie și în fapt precum este în lege și în toate orașele și 
satele, și fără a cruța nici un sacrificiu, căci numai prin răspândirea unei 
instrucţiuni solide și morale vom putea asigura existenţa libertăţilor publice. 
(...) 

Armata ` 

IV. Națiunile cele mai puternice se ocupă mai mult de cât oricând, de 
mijloacele lor de atac și de apărare, de forțele lor armate. România având 
numai a s-apăra nu simte nevoie de o numeroasă armată permanentă. 

Avem trebuinţă numai d-a putea cheama sub arme cu grăbire și cu mici 
cheltuieli cel mai mare număr posibil de luptători. Cât mai curând dar cată ca 
instituțlunea milițiilor să devie o realitate. (...) 

Finanţe, agricultură, industrie, comerciu etc. 

V. Crisa noastră financiară în mare parte nu provine atât din lipsa resurselor, 
cât din lipsa spiritului unei adevărate economii în bugetul cheltuielilor noastre, 
din reaua și nedreapta noastră sistemă de imposite, din legile vicioase de 
percepțiune, din neorganisarea institutelor de credit din care causa comerciul 
și industria ţărei sunt în decădere. România are mari bogății naţionale 
necunoscurte și nedestupate încă. 

O ţară care din 150 milioane venituri, are 37 provenite din domenii, 
mine, păduri, pescării și alte ramuri proprii ale sale, numai săracă nu se poate 
zice. [...) 

Fără un comerciu, fără o industrie prosperă, un stat nu poate înainta; fără 
căi de comunicare, și institute de credit, acelea nu pot prospera. 

A construi dar creditul, a complecta sistema noastră de șosele și a chema 
și ajutorul vapoarelor, spre a grăbi transporturile este mijlocul cel mai bun de 
a înlesni producerea, de a ieftini esportarea produselor noastre. (...) 

Agricultura ` 

XI. Agricultura este până astăzi singurul și marele nostru isvor de avuție 
națională. Legea rurală a precurmat pentru totdeauna în România cestiunea 
socială; acum atârnă numai de o bună administraţiune, de a asigura și împăca 
interesele bine inţelese ale proprietarilor mari și ale proprietarilor mici. (...) 

Aceste sunt principiile cele mai esenţiale ale partidei liberale din România. 
Ele formează programa noastră politică și ministerul care și le va însuși, care 
le va aplica cu sinceritate și bună credinţă este sigur că va avea concursul 
deplin și leal al deputaţilor ce sunt âdunaţi sub acest drapel. 

Acest concurs sincer și neinteresat va avea mai ales acel minister, care pe 
lângă adoptarea programei noastre va înțelege că după lungi și felurite lupte, 
cea dintâiu condiţiune a consilierilor tronului, principelui Carol |, stă în 
precurmarea prigonirilor, în alinarea pasiunilor și în întemeierea păcei politice 
în societate. 7 

Guvernul ce ne va da această pace, va fi în drept de a conta de mai înainte 
şi pe recunoştinţa țărei și pe sprijinul tuturor bărbaţilor de bine și de inimă, 
fără deosebire de partida și posiţiune. 

Preotul N. loachimescu - Stefan Golescu. - P. Popazu. - C.A. Rosetti - 
Trandafir Djuvara. - M. Kogălniceanu - Hasnaș. - Grigore Miculescu. - lon 
Marghilomam. - Constantin Hristescu. - C.T. Grigorescu. - Voinea David. - 
P.Arbore. - Alecu C. Golescu. - D. Culoglu. - Mehedinţeanu. - Gr. Iorgulescu. 
- N. Constandache. - G. Teodoru - D-tru. Brătianu. - lon Filiu. - Gheorghe P. 
Mantu. - N. Hagi Nicolai - lon C. Brătianu. - P.I. Cernătescu. - R.S. Cănpinju. 
- G. Ghiţescu. - Gr. G. Lahovary. - |. Agarici. - A. Vericeanu. - M.I. Vladimirescu. 
- M. Pleșescu. - G. Cnezeveciu. - P. Filibiliu - N. Fleva și alți deputaţi din 
stânga și din centru. 

(Amintiri istorice, scrieri adunate și adnotate de Vintilă C.A. Rosetti și 
programele libertale de la 1848 până astăzi, p. 172-185) 

PROGRAMA COALIŢIEI LIBERALE DIN 1875 

In timpul din urmă al guvernului d-lui Lascar Catargiu, liberalii de diverse 
nuanțe se uniră cu domnii Manolache Costache Epureanu spre a răsturna 
guvernul conservator. 

“Deputaţii și senatorii, aparţinând acelor grupări, redactară o programă, 
care fu în urmă cunoscut supt denumirea de programa de la Mazar - Pașa. 
Acea programă a fost de atunci și până în prezent considerată ca crezul 
politic al partidei naţional - liberale. (...) 

Țara întreagă cunoaște că regimul constituțional - parlamentar, unul din cele 
patru puteri adoptate de adunările mame din 1857, ca basa viitorei organisaţiuni 
a României, a devenit în ultimii ani o ficțiune. In fapt, guvernământul bunului 
plac a înlocuit instituțiunile noastre representative. (...) 

După nouă ani de la promulgarea Constituţiunei, ministerul actual, printr- 
o monstruoasă interpretare a articolul 5 din legea electorală, a aruncat în 
colegiul III, ca alegătorii direcţi, rurali nu pot vota de cât prin escepţiuni, 
profesiunile liberale, comerciul, industria nu-și mai au mandatari în Camera 
actuală, astfel reprezentaţiunea orașelor este acum ucisă, precum de mult 
este ucisă represintaţlunea populţiunilor rurale. 

In zilele destinate pentru alegeri, alegătorii nu s-au găsit față cu alegătorii; 
n-a existat dar între cetățeni acea luptă pacinică și legală, care este sufletul 
guvernământulului constituțional. 

Alegătorii - cari au avut curagiul d-a pune mai presus de interesele lor și 
chiar de siguranţa personală, datoria lor de cetăţeni - acești alegători s-au 
aflat, mai pretutindeni, în față numai cu mașina guvernamentală, care 
confecţionând și listele alegătorilor și listele chemaţilor a fi represintanții 
naţiunei - spre a ne servi de înseși espresia Mesagiului - s-a fost transformat în 
mare și unic alegător al țerei. 

In asemeni condițiuni, succesul ministerului era mai dinainte asigurat și 
chiar cunoscuţi. 

Atfel din Constituţiunea noastră, nu mai avem decât denumirea; garanţiile 
constituţionale nu mai esistă și guvernul bunului plac domnește în România. 

Si când s-a făcut aceasta? Intr-o epocă normală, când marele cestiuni 
naţionale și sociale sunt resolvate și țara, după multe suferinţe, după 
îndelungate lupte și comoțiuni de sus și de jos, se credea ajunsă la acel 
liman, care face fericirea naţiunilor în presinte, și pregătește mărirea lor în 
viitor și care poartă numele de: domnirea legilor. 

Esperienţa secolilor a dovedit că guvernul personal, sub masca regimului 
parlamentar, devine, în privința consecinţelor asupra soartei popoarelor, mai 
desastros și mai corupător de cât chiar guvernele cele mai despotice. La noi, 
acest trist adevăr, mai mult de cât în orice altă ţară, a dobândit o teribilă 
consacraţiune. Resultatele cârmuirei prin bunul plac și-ale substituirei voinței 
miniștrilor, în locul voinţei naţiunei, au adus ţara pe țărmurile prăpastiei și fiecare, 
plin de grije, vede înaintea sa ruina materială și morală a României. (...) 

După patru ani de funcţionare, în cele din urmă regimul n-a mai păstrat 
din guvernul constituțional de cât formele esterioare. (...) 

Acestă domnire a legilor noi o cerem ca singura mântuitore pentru toţi. Ea 
este atât în interesul naţiunei, cât și în interesul puterei executive. (...) 

De aceia subscrișii deputați ai oposițiunei ministeriale care datorim 
mandatul nostru numai virtuţei civice și abnegaţiunii alegătorilor noștri, am 
uitat desbinările din trecut, am lăsat de o parte desbinările noastre asupra 
unor cestiuni de ordine secundară, și, neavând în vedere de cât suferințele 
țărei, ne-am dat mâna spre a urmări cu stăruinţă reînvierea legilor, spre a 
redobândi independenţa individuală în faţă cu a tot puternicia 
guvernamentală, spre a face ca Constituţiunea, în general, și legea electorală, 
în deosebi, să devie un adevăr respectat și practicat, atât din cetățeni, cât și de 
puterea executivă. 

Acest resultat mântuitor obișnuit, activitatea noastră parlamentară va urmări 
cu energie realisarea următoarelor principii: 

1. Vom stărui ca, în afacerile noastre exterioare, să domnească o politică 
românească, o politică de pace. (...) 

2. in toate Statele europene, guvernele, oricare este natura lor, pun o 
deosebită îngrijire întru a ocroti bunul traiu, întru a desvolta buna stare a 
claselor muncitoare, întru a răspândi instrucţiunea în mijlocul lor. Ministerul 
actual cârmuește această ţară de un timp mai îndelungat de cât l-au avut toate 
celelalte ministere, de la 1866 până la 1870. El însă n-a făcut nimic pentru 
aceste populaţiuni, și mai cu deosebire pentru cele rurale. Săteanul este 
astăzi adus la sapă de lemn. ...) 

Legea tocmelilor agricole a pus la discrețiunea administraţiunei atât 
capitalurile proprietarilor și ale arendașilor, cât și braţele cultivatorilor. (...) 

Vom reclama imperios ca populaţiunile rurale să reintre în legea comună 
și să ajungă a avea și ele ceia ce le lipsește astăzi cu totul: justiția populară. 

3. Indatoririle militare au devenit, mai ales pentru populaţiunile rurale, 
sarcină din cele mai apăsătoare. Legea milițiilor. aplicată în mod rău-voitor și 

părtinitor în unele părţi ale terei, reclamă imperios o interpretaţiune legislativă 
în scop de a ocroti pe cetățeni de prigoniri. [...) 

4. Cu laudele oficiale date îmbunătăţirei finanţelor noastre, laude cari nu 
pot resista la cea mai ușoară critică, este necontestabil, și chiar amicii 
guvernului o recunosc, că sarcinile fiscale ce apasă pe contribuabili au ajuns 
la niște proporţiuni atât de zdrobitoare, încât seacă toată avuţia publică și 
privată. In nici o ţară aceste sarcini - în scurtul timp de patru ani - n-au ajuns 
la o asemenea culme. Suntem în drept a afirma că, în acest mic interval, dările 
s-au urcat în total cu 32 la sută peste ce ele erau în 1869-1870. (...) 

7. Magistratura, clerul, corpul profesional sunt astăzi lipsite de orice 
independenţă în îndeplinirea misiunei lor. Personalul lor lipsit de orice 
garanție, este redus la rolul de simplii funcţionari administrativi. (...) 

Aceste sunt basele principale ale programului nostru. Ele își au 
consacraţiunea lor în înseși pactul nostru fundamental. (...) 

Strâns uniţi în mijloace și în scop, noi pentru apărarea acestor principii și 
pentru introducerea lor în actele și deprinderile guvernului, nu vom cruța 
nici unul din mijloacele legale pe cari ni le dă Constituţunea din 1866, nici 
unul din sacrificiile pe cari ni le impune datoria noastră de români. 

M. Kostaki, I.C.Brătianu, M.Cogălniceanu, A.G.Golescu, G.Vernescu 
Anastasiu, N.C.Fussea, A.Candiano-Popescu, A. Stolojan, Gh. Kiţu, C.C. 
Peșacov, N.C.Furculescu. 


In timp de un an de zile și mai bine au sosit aderări din capitală și din 
provincii. 

In urma adesiunelor se făcu o întrunire de mai mulți cetățeni din partida 
naţional - liberală care alese un comitet pentru a susţine și realisa programa 
acestei partide care s-a subscris de către deputaţii oposiţiunei. 

Acest comitet era compus din 25 membrii și anume de d-nii: 

Arvanezu Vasile, - Berendeiu Dumitru, - Buescu Pană, - Brătianu loan, - 
Brătianu Dumitru, - Cariaga Dumitru, Calinderu Nae, - Câmpineanu loan, - 
Ferichide Miccail, - Fleva Nicolae, - Ghica loan - Grădișteanu Constantin, 
Gianni Dumitru - Golescu Al.G., - Kogălniceanu Mihail - Costake Manolake, 
- Lupașcu Alexandru, - Nacu Constantin, - Opran Remus, - Protopopescu 
Pake, - Stătescu Eugeniu, - Stolojan Anastase, - Sturza Dumitru, - Rosetti C. A, 
- Vernescu George. 

(Amintiri istorice, scrieri adunte și adnotate de Vintilă C.A. Rosetti şi 
programele liberale de la 1848 până astăzi, p. 186-198) 

MIHAIL KOGĂLNICEANU 
Declaraţia în Adunarea Deputaţilor privind proclamarea 
independenţei României 


București, 9 mai 1877 


(...) D-lor, și Camera, și Senatul, la interpelările d-lor Stolojan și Fălcoianu, 
au recunoscut că sântem în stare de rezbel, au recunoscut că sântem dezlegați 
de legăturile noastre cu Inalta Poartă și că acele legături sânt rupte mai întâi 
de către Inalta Poartă. E 

(...) In starea de rezbel cu legăturile rupte, ce sântem? Sântem independenți; 
sântem naţiune de sine stătătoare (Aplauze). Insă d-lor, aci se oprește travaliul 
nostru? Aci se oprește misiunea noastră? Am ajuns la scopul urmărit nu de 
azi, ci, pot zice, de secole, și mai cu deosebire urmărit de la 1848 încoace? 
Mai întâi de toate, d-lor, să ne facem întrebare: ce am fost înainte de declararea 
rezbelului? Fost-am noi independenţi către turci? Fost-am noi provincie 
turcească? Fost-am noi vasali ai Turciei? Avut-am noi pe sultanul ca suzeran? 
Străinii au zis aceasta; noi nu am zis-o niciodată. Noi nu am fost vasali. 
Sultanul nu a fost suzeranul nostru. Insă era ceva. Erau niște legături sui- 
generis, niște legături care erau slabe când românii erau tari; niște legături 
care erau tari când românii erau slabi. 

Incercările Turciei, pretenţiunile Turciei în contra noastră, dacă în adevăr 
nu sporeau, cel puţin se repetau necontenit și mai mult în scris, căci în fapt 
nu se puteau face, pentru că Turcia slăbea din ce în ce mai mult, și numai 
când slăbea socotea de cuviinţă a-și arăta puterea către noi, pe care ne 
credea slabi. In acest mod, rezistenţa Turciei ni s-a manifestat mai cu seamă 
în acești din urmă 20 de ani, nevoind să intre în înţelegere cu noi spre a 
preface acele legături sui-generis, care nu mai sânt ale secolului actual și 
care, dacă nu mai erau de folos pentru noi, nu mai erau de folos nici pentru 
Turcia. Rezultatul a dovedit aceasta. 

D-lor, eu nu voi să fac procesul Turciei; aceasta era treaba oamenilor de 
stat și care sânt în guvern, şi care au fost, şi care astăzi iau parte în parlamentul 
otoman, Ei sânt datori să vadă că au greșit când au răspuns pururea și într-un 
mod sistematic non possumus la toate cererile noastre. Aceasta este ceea ce 
ne-a adus pe noi în trista necesitate de a îndrepta armele noastre în contra 
armelor turcești îndreptate asupra noastră; aceasta ne-a adus în trista 
necesitate că, precum pe noi ne pâra Poarta și ne învinovăţea că am trădat 

interesele imperiului, că am rupt buna-credinţă, să declarăm și noi la rândul 
nostru că, fiindcă tunul raţionează și pune în aplicaţiune amenințările cuprinse 
în nota din 2 mai a lui Savfet-pașa, asemenea și noi am făcut recurs la tun și 
tunul nostru răspunde tunului otoman (Aplauze). Ne întrebaţi acum ce 
sântem? Sântem în stare de rezbel cu turcii; legăturile noastre cu Inalta Poartă 
sânt rupte și când va fi pacea să se facă nu cred că un singur român va mai 
consimţi ca România să reintre în poziţiunea ei de mai înainte, rău definită, 
hibridă și jignitoare (...) 

Așadar, d-lor deputaţi, nu am cea mai mică îndoială și frică de a declara 
în faţa reprezentanței naţionale că noi sântem o naţiune liberă și independentă 
(Aplauze îndelung repeţite). Insă, d-lor, acum încep greutăţile, fiindcă noua 
noastră condițiune cu definirea independenţei noastre într-un mod mai 
determinat și mai absolut trebuie să fie acceptată de Europa. Aci este cestiunea, 
aci se reclamă patriotismul, aci se reclamă prudenţa, aci se reclamă sânge 
rece. Eu, cât pentru mine, nu m-am îngrijit de loc de notele lui Savfet-pașa 
(aplauze); dar foarte mult m-am îngrijit de acele cuvinte zise la tribuna 
parlamentului din Londra că România face parte integrantă din Imperiul 
otoman și că armata otomană poate trece Dunărea. Aceste cuvinte m-au 
îngrijit. Dar ce să facem? Să stăm morţi? Nu, d-lor, căci morţilor nimeni nu le 
poate ajuta; nimeni nu comptează cu morţii (Aplauze prelungite). Noi trebuie 
să dovedim că sântem naţiune vie, trebuie să dovedim că avem conștiința 
misiunii noastre, trebuie să dovedim că sântem în stare să facem și noi sacrificii 
pentru ca să păstrăm această țară și drepturile ei pentru copiii noștri, și această 
misiune în momentele de faţă este încredinţată fraților și fiilor noștri care mor 
la hotare. 

(...) Aşadar, trebuie să dovedim că, dacă voim să fim naţiune liberă și 
independentă, nu este pentru ca să neliniștim pe vecinii noștri, nu este pentru 
ca să fim popor de îngrijiri pentru dânșii; din contra, și încă mai mult decât 
până acum, să arătăm că sântem o naţiune hotărâtă să ne ocupăm de noi, să 
ne ocupăm de națiunea noastră, să ne ocupăm de dezvoltarea ei, de 
dezvoltarea bunei stări morale și materiale, iar nicidecum ca să îngrijim, ca să 
neliniștim pe cineva. Noi voim să fim bine cu toate puterile, și cu Rusia, și cu 
Austria, și chiar cu Turcia; și cu Turcia vom face legături nouă, (...) iar nu să 
rămânem în acele legături ca până astăzi, care nu mai au rațiunea lor de a fi. 

Mă rezum, d-lor: voim să fim independenţi, pentru că voim să trăim cu viața 
noastră proprie, pentru că nu voim să mai pătimim pentru greșelile altora, pentru 
că voim ca la gurile Dunării de jos să fie un bulevard în contra rezbelului. 

(...) Incă o dată, vă declar. d-lor, în numele guvernului că noi ne privim ca 
în rezbel cu Poarta, că legăturile noastre cu Poarta sânt rupte, că guvernul va 
face tot ce va fi cu putinţă ca starea noastră de stat independent și de sine 
stătător să fie recunoscută de Europa la viitoarea pace, pe care și guvernul, și 
dv., și țara întreagă o dorește să o vadă cu o oră mai înainte. 

(„Monitorul oficial”, nr. 118 din 27 mai 1877; vezi şi 
„Pagini din lupta poporului român pentru îndependenţa naţională, 1877- 
1878", București, 1967, p. 107-110) 


ION GHICA 
Liberalii de altădată, noiembrie 1880 


(...) 

Fatuitatea facţioșilor și a demagogilor, a albilor și a roșilor este atât de 
mare și-i orbește pe unii și pe alţii până într-atâta, încât își atribuie lor și numai 
lor evenimentele cari au rezultat din cauze mari și complexe, la cari ei au fost 
cu totul străini. 

Publicul crezător și uimit se închină când unora, când altora.(...) 

Dorinţa ce are fiecare de a face să se crează despre sine că el și numai el 
a făcut tot ce este bine, tot ce este mare trage după dânsa necesitatea de a 
defăima pe ceilalţi, de a înnegri în ochii naţiunii tot ce nu este el și a se pune 
ca singurul capabil, curat și bun. De-aici s-a născut școala calomniei și a 
injuriei, care a adus zizania, ura și dezbinarea, o școală a cărei adepţi, pentru 
a populariza neadevărul și eroarea, nu-și cruţă nici un sacrificiu, espresiunile 
cele mai batjocoritoare curg ca din izvor. 

Dacă cineva are nenorocirea de a consilia moderaţiunea și modestia, de 
a pomeni de economii în finanţe, de a zice că progresul și civilizaţiunea nu 
stă în instituţiuni cari nu au alt scop și alt rezultat decât de a satisface vanitatea, 
dacă denunţă vreo abatere sau nu aprobă persecuţiuni nedrepte, conspirații 
inventate, presupuneri și acuzaţiuni infamante, îndată o sută de condeie și 
mii de limbi tăbăresc pe dânsul, îl denunţă opiniunii publice ca vândut 
străinului. (..) 

Credinţa mea este că va veni curând timpul când românii vor înțelege că 
nici libertatea nu este anarhie, nici legalitatea nu este despotism; şi că 

autoritatea, cu cât este indispensabilă societăților, cu atât ea trebuie să fie mai 
întărită, făcând-o să derive de la lege, a cărei suveranitate este singurul 
principiu care poate conduce societățile moderne și că libertatea, cu cât este 
mai necesară, cu atât trebuie să fie subordinată raţiunii și știinţii. (...) 

Intr-o societate bine echilibrată, deosebitele ramuri ale trebuinţelor 
naţionale trebuie să meargă mână în mână, trebuie ca nici politica să nu fie 

-sacrificată comerţului și industriei, nici literatura și artele să nu fie sacrificate 
ambiţiunii politice și vitejiei. (...) 

Lumea occidentală se zvârcolește de secule între autoritate și libertate, 
luptă necontenit cu principiul autoritar, inimicul jurat al societăților libere. 

Să nu se înţeleagă iar că a fi liber va să zică a nu face nimic, de teamă să 
nu aducem supărare semenului nostru, ci din contră a fi liber însemnează a 
munci, a fi singurul său arbitru de ceea ce face și de ceea ce nu face; căci 
libertatea este activitate, este dreptul de întrebuințare liberă a timpului, alegerea 
liberă a lucrării și a muncei noastre; nu este, cum cred unii, trândăvia sau 
dreptul de a înjura și a calomnia, sau dreptul de a chema ura şi disprețul 
asupra celorlalți sau asupra guvernului și a provoca ură și răzvrătiri. Nimic 
nu garantează mai bine propriele drepturi ale fiecăruia ca respectul ce trebuie 
să avem noi înșine pentru drepturile cari le ţin în cumpănă. 

Numai cu această condiţiune libertatea se poate stabili la un popor; ea 
este exigentă și capricioasă, voiește să fie înțeleasă, apreciată și iubită până la 
moarte. Si când dintr-un concurs oarecare de circumstanţe libertatea se 
coboară asupra unei societăți care nu știe să o preţuiască și să o practice, ea 
se oprește puţin și dacă vede că nu este respectată și adorată, zboară, fuge, 
lăsând un regret lung și amar, căci nimeni nu simte mai bine lipsa ei decât 
acei cari au avut-o și au pierdut-o, neștiind să o păstreze: Voltaire zicea că, 
pentru a scrie despre libertate, ar voi să fie închis la Bastilie. (...) 

Una din condiţiunile cele mai importante pentru libertatea unui popor 
este ca în clasele de jos să existe spiritul de conservaţiune și în cele de sus să 
existe spiritul de inovaţiune și de progres. Această condiţiune a făcut că în 
Englitera libertatea a putut înflori mai bine decât în orice alță țară. (...) 

Pe cât timp nu vom căuta decât ceea ce ne convine personal, fără a ține 
seamă de trebuinţele și de interesele celorlalți, să tot dorim libertatea, să o tot 
chemăm toți cu toții, buni și răi, bătrâni și tineri, ea va rămânea surdă la glasul 
nostru, va rămânea suspendată în aer ca o simplă aspiraţiune. (...) 

Omul, ca să fie liber, trebuie să înţeleagă și să știe că ceea ce dă libertate, 
consideraţiune și avere este munca, că ele sunt singurul'drum care duce la 
civilizalțune și la progres. ...) 

Orbirea partidelor merge până a refuza și a combate binele, când ar veni 
de la partidul opus, deși raţiunea ne zice să-l primim ori de unde ne-ar veni 
şi să fim recunoscători acelor cari în timpuri grele au apărut drepturile țării. 

: Trecutul de orice dată, ca și prezentul, își are păcatele sale; dar totodată și 
unul, și altul au drepturi netăgăduite la recunoștința urmașilor, când au știut 
să le păstreze o patrie; cu toate acestea, se găsesc mulți care-l defaimă, îl 
despreţuiesc și-l insultă. Această ingratitudine și lipsă de respect către oameni 
vine din patimă, din neștiinţă și din orbire. Mai târziu, când timpul va potoli 
patimile, atunci vom putea judeca oamenii cu imparţialitate, poate că dreptatea 
va apărea la mulţi ca o mustrare că n-au știut să preţuiască și să judece în 
deplină libertate.(...) Ă 

Libertatea și autoritatea trebuie să se combine în folosul fiecărui membru 
al societăţii, iar nu să se combată, căci, de va fi luptă între aceste două 
elememte, societatea se periclitează, și o libertate care nu recunoaște autoritate 
cade de sine prin anarhie, precum autoritatea cade prin abuzul puterii cu 
care a călcat libertatea. 

Societăţile ai căror membri nu-și înţeleg datoriile ce au unii către alţii își 
dau mai totdeauna libertăţi esagerate și rău înţelese, cari, mai curând sau mai 
târziu, produc ciocniri între interesele comune și particulare; degenerează 
într-o anarhie, al cărei-singur remediu este despotismul. (...) 

(lon Ghica, Scrisori către V. Alecsandri, București, 1976, p. 88-91; 117-123) 


ION GHICA 
(Despre industrie, învăţământ, civilizaţie română la sfârșitul sec. al XIX - lea - n.n.) 


(...) 

Dacă voiţi, voi tinerii, să aveţi o patrie română, puneţi-vă pe industrie, 
deveniți producători; lucraţi împreună; în loc de a conta să câștigați cu efecte, 
cu împrumuturi d-ale statului și cu agiotagiu, asociaţi capitalul vostru cu 
munca, deschideţi prăvălii, înfiinţaţi ateliere, formaţi o casă de credit indus- 
trial, la care acei cari voiesc să muncească să poată găsi avansuri cu care să- 
și poată procura mașinele și instrumentele de lucru cu un procent drept și 
cuviincios; pentru întreprinderile cele mari, să căutăm soluţiunea în 
asociaţiuni, interesând la beneficii atât capitalul cât și munca. (...) 

La noi, pe de o parte puţina concentrare a populaţiunei prin târguri, 
gusturile modeste la care era obligată o aristocrație a cării avere consta în 
pământuri întinse, dar fără cultivatori și fără drepturi feodale asupra acelor 
puţini locuitori ce aveau și care; la cea mi mică nedreptate, treceau Dunărea 
și obligau pe domni a impune boierilor concesiuni, ca să-i înduplece a se 
întoarce în ţară; pe de altă parte sărăcia și lipsa de trebuinţe în clasele de jos 
făceau traiul înlesnicios și nu a silit pe români a deveni prea laborioși; prin 
urmare a ținut salariul meserielor prea suit în comparaţiune cu preţul obiectelor 
de hrană. (...) 

Sunt autori care au susţinut că starea de civilizațiune a unui popor se 
poate măsura prin cătimea de sulfur (pucioasă) ce întrebuinţează. Este adevărat 
că nu este fabricaţiune în care acidul sulfuric (vitriolul) să nu intre ca ingredi- 
ent sau ca reactif; dar descoperirile în ştiinţe, în arte și în meșteșuguri merg 
așa de repede, încât agenţii himici și mecanici se schimbă și se pot schimba 
dintr-o zi până-ntr-alta; fierul și cărbunele care pot da astăzi o idee, putem 
zice exactă, despre producţiunea unei țări, mâne n-ar mai putea servi ca 
termen de comparaţiune, când s-ar găsi mijlocul de a se întrebuința altă 
putere motrice decât aburul. Cea ce însă a fost și va fi totdeauna un mijloc 
sigur de a măsura într-un mod necontestat starea morală și intlectuală a unei 
naţiuni a fost și va fi instrucțiunea publică și literatura. Cu cât tezaurul 
adevărurilor morale, politice și științifice va fi mai bogat, cu cât cunoștințele 
în arte și meșteșuguri vor fi mai întinse, cu cât vor fi mai mulţi la număr acei 
care pot să le înţieagă și să le aplice, și cu cât simţul binelui și al frumosului va 
fi mai dezvoltat, cu atât acel popor va fi mai înaintat în civilizaţie. Cheltuielile 
cele mari ce am făcut cu armata și luxul în birocraţie, nu numai că nu ne-au 
permis să dăm instrucţiunei publice ceea ce i se cuvenea, dar ne-a făcut să 
nu-i lăsăm nici ceea ce era al ei bună și dreaptă proprietate. l-am luat cea mai 
mare parte din veniturile moșiilor și pădurilor consacrate de moși-strămoșii 
noștri și le-am dat jandarmilor, vameșilor și lingușitorilor. 

Din 22 de milioane franci (socotind pe lângă cele 20.224.819 fr. arenzile 
anuale și venitul acelor vândute în sumă de 70 de miloane de lei vechi), 
numai 8.182.942 franci se întrebuinţează oarecum la destinaţiunea 
donatorilor, la școală și la biserică; iar celelalte 14 milioane servă a plăti 
anuităţile barbelor de lână, căciulilor de păr de urs lipit, a îmbogăţi pe cei 
care ne-au tratat de înșelători și necinstiţi înaintea Europei, după ce ne-au 
luat banii din ladă, a plăti artiști electorali ș-a încuraja spionii și panegiriștii 
dinîntru și dinafară. 

Suma care figurează în bugetul Ministerului cultelor și Instrucțiunei Publice 
este la noi de 8.182.942 fr. și se împarte în modul următor: 

3.818.592 franci, pentru clerul înalt și administraţiune. 

4.354.349 franci, pentru instrucțiunea publică. 


Această sumă din urmă este distribuită astfel: 
444.158 fr(anci), pentru universităţi 

376.049 fr(anci), pentru învăţătura specială 

762.506 fr(anci), pentru gimnazii 

207.180 fr(anci), pentru școalele secondare de fete 
430.256 fr(anci), pentru seminarii 

1.328.200 fr(anci) pentru învăţământul primar urban 
816.000 fr(anci), pentru învățământul primar rural 


Pentru învățământul populaţiunei rurale, care este de aproape patru ori 
mai numeroasă decât toate celelalte clase împreună, se dă numai 816.000 fr. 
la care de vom adăoga și contribuţiunea scolastică a comunelor rurale 
1.500.000 fr., ajungem la cifra de 2.316.000 fr. pe an pentru învăţământul 
primar a 700.000 de familii de plugari sau câte 3 fr. de familie sau 66 de bani 
de om. De vom adăoga și acei 1.328.200 fr. acordaţi școalelor primare 
urbane, suma totală întrebuințată pentru învăţătura primară urbană și rurală 
a patru milioane și jumătate de români este 3.644.200 franci. 

Să comparăm acum această sumă cu acea destinată aceluiași obiect într- 
ale țări: 

In Statele Unite ale Americei, serviciul învăţăturei publice este de 105 
milioane franci pe an, la care sumă se adaogă și venitul a 20 de milioane de 
hectare; peste tot 225 de milioane de franci, sumă de 65 de ori cât a noastră, 
și iind seama de numărul populaţiunei, care este de 38 milioane sau de opt 
ori cât a noastră, vedem că acolo se dă de nouă ori cât la noi; 6 franci de 
suflet, iar numărul copiilor care urmează acele școli fiind de 4.500.000 suflete 
virie câte 50 de franci de copil. 

In Prusia, unde organizaţiunea instrucţiunei poporului datează încă din 
secolul XVI, din timpul margravului Albert de Brandenburg, statistica din 1867, 
pe când populaţiunea regatului afară de anexe era de 19.675.990 de suflete, 
sumele destinate învăţăturei primare era de 30 de milioane de franci. [...) 

Deosebit de cele 25.634 de școli primare de mai sus, Prusia mai are: 

906 școli primare private cu 1.700 învăţători 

600 școli de dumineca 

şi 457 săli de azil. 

Numărul copiilor care urmează aceste deosebite școli este de 
3.070.299...) 

De ne vom raporta la cifrele oficiale, numărul copiilor care urmează 
școalele primare la noi este de: 

82.145 din care 55.985 în școalele primare rurale 

26.160 în școalele primare urbane 

(...) 

Cifra pecuniară afectată la noi învăţăturei primare este în adevăr foarte 
mică și solicitudinea guvernului din nenorocire a fost și mai mică.(...) 

După statistica noastră oficială, numărul copiilor care urmează școlile 
primare este de 17 la mia de locuitori, dar în realitate nu trece de 7 sau 8. (...) 

Trăim într-un secol în care lucrătorul nu mai poate fi un automat, făcând 
toată viaţa lui numai o minimă lucrare a gămăliilor de ac, nu mai poate fi un 
rutiniar, perpetuind din generațiune în generațiune forma și cualitatea obiectului 
ce produce; astăzi uvrierul se cere să fie o mașină inteligentă, i se cere aptitudinea 
și capacitatea de a studia, de a perfecționa și de a născoci. (...) 

Lipsa de școli face ca la noi lucrătorii dulgheri, zidari, cavafi, croitori să fie 
astăzi ceea ce erau acum o sută de ani, dulgherul leagă și astăzi căprioreala 
cu piroane, zidarul nu are nici o cunoștință despre proprietăţile deosebitelor 
feluri de var, tabacarul nu are cea mai mică idee de perfecţionările ce a luat 
industria argăsitului pieilor; cu toate acestea sunt oameni care par a crede că 
numai cu o lege sau un decret de protecţionism sau de prohibiţiune am 
putea vedea înflorind industria românească. (...) 

Numărul tinerilor care urmează deosebitele noastre școli este, după 
tabelele statistice, de 88 până la 99 de mii; în acele tabele el crește pe tot anul 
cu 5 sau 6 mii. Se împart în modul următor: 


51.727 băieţi în șc. primare rurale 1.831 institutori. 
4.258 fete cu 1.919 învăţători 78 institutrice. 
18.682 băieți 


7.478 fete |în 232 școli primare urbane. 


224 băieţi în trei școli reale. 

979 elevi în 15 gimnazii. 

1.487 elevi în 6 licee. 

1.563 elevi în 8 seminare. 

125 elevi în şcoala de medicină și farmacie. 
24 elevi în școala macedono-română. 

450 eleve în 5 școli secondare de fete. 

187 eleci în 2 școli de comerţ. 

197 elevi în 2 școli normale. 

571 elevi în 2 universităţi. 

57 elevi în 2 școli de bele-arte. 


243 elevi în 2 școli de muzică. 


(lon Ghica, Opere, vol. II, București, 1956 p. 146; 152, 210-215) 

P.S. AURELIAN 
„CUM SE POATE FONDA INDUSTRIA ÎN ROMÂNIA ȘI INDUSTRIA 
ROMÂNĂ FAȚĂ CU LIBERTATEA COMERŢULUI DE IMPORTAȚIUNE” 
(septembrie 1881) 


PRECUVÂNTARE 

Fiecare secol este caracterizat prin creaţiunea ori dezvoltarea oricăror 
ramuri de activitate. Istoria ne spune că în cutare epocă s-au dezvoltat artele; 
într-alta, cercetările filozofice; într-o a treia s-au cultivat științele. Cu privire la 
secolul al XIX - lea, aceea ce-l deosebește de cele trecute este progresul fără 
precedent al științelor și al dezvoltării economice. Descoperirile științifice, 
cultivarea cu predilecțiune a diferitelor ramuri ale științei, împrăștierea și 
vulgarizarea cunoștințelor științifice vor fi unul dintre titlurile de glorie ale 
acestei epoci. Alături și în paralel cu progresul științelor s-a dezvoltat indus- 
tria în toate ramurile sale: agricultură, industrie propriu-zisă și comerţ. Stiinţa 
aplicată la aceste trei ramuri de activitate este una din manifestaţiunile cu 
care se poate făli secolul nostru. Urmarea a fost progresul industrial, o 
preocupațiune particulară pentru interesele economice, preocupaţiune care 
a mers crescând până în zilele noastre și care nu se va mai opri de acum 
înainte. In timpul de faţă, îngrijirea despre dezvoltarea intereselor economice 
a devenit atât de mare, încât a ajuns să ocupe dacă nu cel dintâi, dară cel 
puţin unut dintre întâiele locuri în politica statelor. (...) 

Lucrul nu trebuie să surprindă pe nimeni. După cum individul comerciant 
industrial ori agricultor, caută a avea câţi mai mulți mușterii, asemenea și 
staturile se silesc a dobândi cât mai numeroasă clientelă pentru producătorii 
lor. Afară de aceasta, pentru unele puteri politica economică a devenit un 
mijloc indirect spre a ajunge pe nesimţite la cuceriri politice și aceasta dă și 
mai mare însemnătate înrâuirilor pe cale economică. In multe împrejurări, 
istoria este faţă spre a ne spune, cuceririle economice au fost premergătoare 
cuceririlor politice. 

Faţă de această aspiraţiune generală a popoarelor înaintate către 
dezvoltarea intereselor economice, faţă cu nepregetata stăruinţă a diplomaţiei 
în scopul înrâuirirei pe cale comercială, țara noastră nu numai că nu poate fi 
nepăsătoare, dar nu-i este iertat a sta pe loc. [...) 

Mulțumită lui Dumnezeu, poporul român nu este dintre acelea care fug 
de progres; dimpotrivă, nu cred că altele ar putea să-i stea înainte când este 
vorba de a se dezvolta și a merge pe calea civilizaţiunei. Imprejurările mai 

presus de puterile sale l-au împiedicat de a fi alături de celelalte neamuri 
înaintate; nu putea să lupte deodată pentru a-și apăra fiinţa și pentru a se 
dezvolta. Astăzi, după secole de suferinţe, el este liber și independent. Ajuns 
în rândul popoarelor înaintate întrucât privește situaţiunea sa politică, este 
de datoria sa să se pună pe lucru pentru ale ajunge și pe calea economică.....) 


CUM SE POATE FONDA INDUSTRIA IN ROMANIA 

De unde acum câţiva ani chestiunile economice erau lăsate într-o absolută 
părăsire, în timpul de faţă, constatăm cu deosebită mulţumire, tot românul, 
până și acela care n-a luat vreodată un manual de economie politică în 
mână, se interesează într-un mod particular de mișcarea economică a țării. 
Fiecare, după cât se pricepe, ține a spune cuvântul său când se vorbește 
despre lipsurile economice ale României. Mai mult, și în aceasta vedem un 
semn de mântuire, astăzi a ajuns în stare de convingere adâncă pentru o 
parte însemnâtă a populațiunei române ideea cum că lipsa unei industrii 
naţionale este în timpul de faţă o cauză de slăbiciune economică pentru țară, 
iar în viitor o ameninţare pentru intersele sale cele mai vitale.(...) 

O naţiune a făcut deja un pas mare în calea progresului când ajunge să- 
și cunoască; și să-și simtă lipsurile și nevoile; a mers înainte când s-a convins 
că lipsa de industrie națională este o amenințare, care mâine poate deveni 
fapt împlinit, pentru cele mai scumpe ale sale interese.[...) 

Aceasta fiind pornirea spiritelor în favoarea unei industrii naţionale, eu 
unul sânt de părere că nu numai nu avem timp de pierdut, dar că, cu riscul de 
a compromite realizarea unei idei atât de folositoare pentru întreaga țară, ca 
guvern, corpuri legiuitoare și particulari să ne folosim de această fericită 
dispoziţiune a românilor și să nu mai întârziem câtuși de puţin punerea 
temeliei industriei în România. Să nu ni se răpsundă că temelia este pusă 
fiindcă s-au înfiinţat două, trei fabrici de chibrituri, două fabrici de zahăr, o 
fabrică de postav și alte câteva stabilimente. Nu este vorba de înființarea a 
câteva stabilimente, ci despre așternerea unui program general și despre 
măsurile de a-l pune în aplicaţiune treptat. (...) 

(P.S.Aurelian - Opere economice, Texte alese, 
Edit. Academiei, 1967, p. 185-188) 


136 


C.A.ROSETTI 
Discurs asupra tocmelelor agricole (12 februarie 1882) 


Tăranii dar s-au făcut proprietari; prea bine, aceasta este salvarea ţărei. 
Dar acum întreb: cu ce drept proprietarii cei mari se întrunesc și dau decrete 
fără a consulta și pe proprietarii cei mici? Ba încă și mai mult, se mândresc și 
cred că fac act de patrioţi, zicând: noi numai, proprietari de cei mari, am 
decis așa. (...) 

Ei bine, d-lor, dar nu știți și dacă nu știți nu v-a spus ieri d.P.Carp, în 
momentele sale de om liber, acel mare adevăr că mica proprietate este temeiul 
proprietăţii celei mari? că mica proprietate scapă proprietatea cea mare? 

Prin urmare, din două una: sau că și acum ca totdeauna aţi crezut în 
rangurile de boieri, sau că și acuma ca totdeauna aţi violat, ați ucis proprietatea, 
ai căreia vă ziceţi conservatori. Onor proprietarilor mari - și vă numesc astfel 
pentru că nu mai puteţi să vă ziceți vornici și logofeţi mari -, dacă sânteţi așa 
de geloși a conserva proprietatea, de ce ați tăcut la Regulamentul Organic? 
De ce aţi tăcut la ordinele guvernului de la Balta-Liman? De ce aţi tăcut la 
1864? De ce? [...) 

Ei, d-lor, strigaţi, strigaţi contra proiectului de lege propus de fostul ministru 
de interne, dar sânteţi oare așa de simpli încât să fie crezut că îndată ce l-a 
propus l-a și pus în lucrare? Stiu că v-aţi întrunit la lași, dar nu aţi spus nimic 
în acea întrunire decât că să rămână ceea ce este. Ei bine, ceea ce este credeți 
dv. că e asigurarea proprietăţei, asigurarea partidei conservatoare, când toată 
țara, tot omul trebuie să ceară să nu mai fie ceea ce este astăzi? (...) 

M-aţi acuzat că sânt republican. Negreșit că aţi făcut aceasta din multa 
amoare ce aveţi pentru monarhia ereditară Hberală și nobilă; v-a fost teamă 
că eu, republicanul, voi resturna, de astă dată singur, pe un domn fără 
d-voastră. lară gelozie de meserie. (...) 

Eu voiesc să-mi consolidez națiunea, și cât pentru republică, aceasta este 
treaba copiilor mei și a copiilor lor. 

Eu mă mulţumesc cu titlul de rege și cu faptul de republică. V-am dovedit- 
o: în esil, prin scris, noi am susținut domnul străin; la '59 am dovedit-o, căci 
am ales pe Cuza. Si cred că, dacă Cuza n-ar fi fost rău consiliat, am fi avut 
astăzi un rege al românilor născut aci. 

Sânt fericit c-acela care este acum a știut să probeze poporului că-l înțelege 
și că se-ncrede în el. A văzut că dreptate a avut a se-ncrede în acest popor, 
mai cu seamă în urma resbelului, care a adus rigalitatea și pe care resbel l-aţi 

combătut necurmat. (...) 

Cum dar cereţi amânarea supt cuvânt că nu aţi studiat cestiunea? Cum? De 
la 1866 și până acum, dv., oameni iluștri, proprietari mari, n-aţi studiat încă 
legea de la care depinde proprietatea dv., proprietatea țărei întregi, de la care 
depinde liniștea și prosperitatea și gloria ei? Cum? N-aţi auzit nici un țipăt până 
acum? Nu v-a trecut prin minte c-ar fi vro nedreptate pe undeva? (...) 

(Discurs asupra tocmelilor agricole, rostit în şedinţa Camerei de la 12 
jebruarie 1882, apud C.A. Rosetti, Gânditorul, Omul, p. 323-327) 


IOAN IONESCU DE LA BRAD 
(Activitatea Parlamentului din perspectiva unui ales 
al Colegiului IV - 1881; 1884) 


Precum Domnul cu miniștri săi responsabili dau sama represintanţilor 
națiunei de starea terii, asemenea crezu că și represintanţii naţiunei sunt 
datori se dea și ei o sama alegătorilor lor. 

Așa am crezut și așa am făcut ca în toţi anii de când m-aţi ales deputat al 
vostru, așa fac și acum pentru anul acesta. 

Miniștri cari guvernează, și au dat sama de starea țării și represintanții 
naţiunei, cari controlează, au răspuns. 

Ce au spus miniștrii și ce au răspuns represintanțţii naţiunei? 

Citiţi Monitorul și veţi vedea. 

Veţi vedea că miniștrii spun că pe România o bat toate fericirile, în toate 
merge bine, măcar că n-au putut, zic dumnealor, a se ocupa și de 
administraţiune internă, că veniturile tesaurului public cresc și se înmulţesc. 

Voi cari munciţi și cu munca voastră ne hrăniţi pe toți, și din munca 
voastră împleți cu bani visteria ţării, spuneţi voi, răspundeţi voi miniștrilor 
cum sunteţi și cum trăiţi și cât de lesne plătiţi birurile. (...) 

In faţa voastră, ca înaintea lui Dumnezeu, vin și mărturisesc că starea ţării 
este departe de a fi aceia ce trebuie să fie. Legile făcute pentru binele vostru 
nu s-au aplicat; pământul hotărât de legea rurale a se da la însurăţei s-au dat 
numai la unii dar nu la toţi; pământul hotărât de lege a se vinde la țăranii ce 
au nevoie să cumpere, nu s-au vândut. Și apoi când n-aveţi pământul vostru 
ca să muncii și se vă hrăniţi, şi pe noi pe toți, cum are să vă meargă bine? Legi 

sunt făcute ca se ve vânză pământ, ca se aveţi cu ce trăi, dar miniștrii nu le-au 
pus în lucrare, nu fac nimic pentru binele vostru: de aceea am votat negru la 
alb. Am votat în contra; pentru că miniștri nu-și împlinesc datoria lor, nu 
aplică legile făcute. (...) 

Singurul lucru mai important de care s-au ocupat Camera mai înainte de 
Crăciun au fost recensemântul, a doua catagrafii ce se face pentru așezarea 
dărilor. Catagrafia au fost rău făcută, și mai ales pentru țeranii cărora le-au 
îndoit impositul fonciar; de aceea am adresat guvernului interpelarea 
următoare: 

„Am onoarea a ruga pe domnu ministru de finance se binevoiască a ne 
spune cum s-au procedat la facerea recensământului pentru așezarea 
impositului fonciar de au ieșit o lucrare de care toată lumea se plânge, o 
lucrare ce nu se poate controla, o lucrare cu totul abătută de la principele 
ştiinţei și de la practica admisă în facerea unor asemenea importante lucrări 
statistice. Este dispus d. ministru că se îndrepte lucrarea, se liniștească lumea 
și să așeze impositul fonciar pe dreptate, și cum crede domnia sa să poată 
face această îndreptare? (...) 

Dreptatea cere ca bogatul se plătească mai mult de cât săracul. Cel ce are 
mult, mult trebuie se dea, cel ce are puțin, puţin trebuie se dea, cel ce n-are 
nimic, nu trebuie să dea nimic. Așa cere dreptatea, așa caută se facă sciința în 
așezarea impositelor. Dar unde este sciinţa? Liberalii de astăzi de la guvern au 
întărit birul robiei schimbându-i numele din capaitaţia în căi de comunicaţiune, 
și apoi cutează a se numi liberali. 

Dupe ce s-au pus zilele de beilic a se plăti în bani apoi au pus pe spatele 
voastre alte zile de beilic în natură, ca nu cumva se rămâneți liberi de muncile 
publice, de zilele de beilic, de impositul robiei și al nedreptăţei. Astfel în loc 
de șase zile ce făceaţi sub Cuza-Vodă, vă găsiţi astăzi cu 12, din care pe 6 le 
plătiţi în bani și pe 6 le faceți în natură. Vai de steaua voastră! 

Dupe vacanţiele Crăciunului au început a ploa cu legi noi, în Cameră, cu 
legi de tot felul, și a se vota cu o repeziciune nepomenită. Au fost o zi în care 
s-au votat zece legi! 

Intre mulţimele de legi votate de cameră sunt vre-o două trei cari vă 
interesează mai cu osebire pe voi despre care cred de a mea datoria a vă 
spune câteva cuvinte. 

Au votat proiectul de lege pentru a se da 2.000 lei noi spre a se face 
bustul lui Costachi Negri și a se pune în sala Adunărei, ca unul din cei mai 
însemnați oameni cari au luat parte și au avut o înrâurire curmătoare în toate 
reformele politice și sociale ce s-au făcut în țară de la 1848 până la 1866 și 
cari reforme au produs constituirea de astăzi a statului român. 

i A POD E CINIC FR EC CEC DE a CEEA 

Când s-au făcut desrobirea Tiganilor sub Vodă Ghica, Negri, consiliarul 
și amicul său intim și zicea că nu ne putem presinta înaintea Europei cu 
Tigani pe suflete, au căutat emanciparea Tiganilor zicând: 

„Sculaţi mai fraţi, din greu somn vă deșteptaţi” și au sfârșit zicând: 

„Dar-ar Domnul toţi se fie cu noi astăzi desrobiţi” 

Si pentru ca să fie aceasta, Negri au propus în divanul ad-hot emanciparea 
și împroprietărirea țăranilor și au stăruit pe lângă Vodă Cuza de s-au realizat 
dorinţa lui. i 

După împroprietărirea ţăranilor, Negri sau retras din viaţa publică la căsuţa 
sa de lângă Tg. Ocnei, s-au retras serac, având deja jertfă moșia sea Mânjina 
şi toată averea lui pentru binele ţărei. 

Nu se știe cauza ce l-au făcut a se retrage. Putem presupune că causa au 
fost piedicele ce au întâmpinat în relizarea programei ce s-au format în 1848 
la Cernăuţi pentru emanciparea și împroprietărirea țăranilor; căci zicea că 
precum s-au desrobit Tiganii aseminea să se desrobească și țeranii, plătind 
statului recuperarea clăcii și a dijmei precum au plătit răscumpărarea sufletelor 
țigănesti. 

Eată punctele principale ale programei lui Negri care pune asupra statului 
toată răscumpărarea clăcii. 

1. Desființarea boerescului și a tuturor angarielor; 

2. Egalitatea înaintea legilor; 

3. Aşezarea dărilor proporţională cu avutul fiecăruia; 

4. Improprietărirea țăranilor cu despăgubire din partea statului; 

5. Unirea principatelor într-un singur stat român. 

Acum că răsumpărarea clăcii sau făcut luând parte la dânsa și țeranii și 
statul, adică țăranii plătind dare din trei părţi și statul numai a treia parte, să ne 
aducem aminte cu recunoscinţă de acel C. Negri care, de și nu au dobândit 
tot cât au cerut, dar totuși au dobândit a treia parte, și pentru aceasta poporul 
român îi ţine și îi va ținea seamă totdeauna. [...) 

Fraţi săteni 

Eu nu vin să cer voturile voastre la alegerile de față, dar tocmai pentru 
aceasta mă sânt dator către voi toți membri corpului electoral al ţeranilor, iar 
mai ales către voi acei cari la alegerile din urmă ați dăruit într-un nobil curagiu 
ca se me trimeteţi în adunarea țărei ca represintante al vostru. 

Pe lângă aceasta, o viaţă întreagă ce am consacrat întru apărarea causei 
voastre și a interesului celui mare al emancipărei voastre de către robiele ce 
vă apasă, îmi pune datoria, astăzi mai cu samă, se vă dau un sfat bun.....) 

Voi sunteţi partea cea mai însemantă a puterei țărei, voi plătiţi dările cele 
mai însemante; voi dați mulțimea fiilor voștri pentru oastea țerei, voi sunteţi 
cu numărul și cu puterea de producere cea mai însemantă a avujiei și puterei 
țărei; iar în faptă chiar și după legea nouă, aveţi numărul cel mai mic de 
representanţi în Adunările legiuitore ale țărei. Chiar în aceste corpuri legiuitoare 
de aţi trimite toți represintanţi de ai voştri, tot aţi fi acolo într-o neînsemantă 
minoritate. Ce va fi oare de voi și de interesele voastre când aţi trimite ca 
represintanţi ai voștri tot recomandaţi de prin alte colegiuri și de comitete 
înfiinţate pentru acest scop? 

Nu mai staţi, fraţilor, la îndoială. Dacă veţi alege ca în trecut, tot în starea 
de astăzi aveţi să rămâneţi, și tot ca în trecut aveţi să pătimiţi. 

(Dările de seamă către alegătorii colegiului al IV - lea de Roman din partea 
deputatului loan lonescu de la Brad, 1881;1884, lași 1885, p. 131-137; 192-193) 


C.A. ROSETTI 
(Răspuns la cuvântarea lui Titu Maiorescu la dezbaterea asupra regimului 
electoral, rostit în Adunarea Deputaţilor în ședința din 2 aprilie 1884) 


D-lor, a răspunde, fără un minut de pregătire unui maestru ca D. 
Maiorescu, este mai mult de cât o cutezanţă. dacă am îndrăsnit însă să o fac, 
cutezanţa nu vine din încrederea ce am în mine, ci din siguranţa ce am că d. 
Maiorescu a știut, ca un adevărat maestru, să profite de toate greșelele noastre, 
pentru ca să le adune într-un cocoloș, și să ne lovească cu el în cap, ca să ne 
deștepte. 

Acest învățat, onorabil! și maestru bărbat de Stat, a luat lucrurile cu acel șir 
regulat care știe să-l aibă un vechiu și exprimentat profesor, le-a luat încă de 
la lovirea de Stat. 

Si în adevăr, tot ce a spus este adevărat. Lovirea de Stat, ori câte bunuri ar 
fi adus - și admit că a adus multe bunuri - am spus-o înainte de a se face, cu 
ani întregi, și dupe ce s-a făcut, că, dacă ar veni un om și să-mi dea tot, dacă 
Isus, care reînviază Dumineca viitoare, ar bine-voi să mai vină o dată pe 
pământ și mi-ar zice: pune degetul în rana cuielor și crede; și daca el ar voi să 
se facă dictator al acestui popor ca să-i dea toate bunurile pe care el le 
dorește, eu n-aș primi nici chiar o astfel de dictatură... (Numeroase aplause); 

pentru că, dacă astăzi se găsește un om sânt care ar salva ţara mea, acel om 
e muritor, și noi cari ne-am fi desprins să nu mai existăm de cât prin voinţa 
unui om, am fi o naţiune condemantă peirei. 

Acest sentiment îl aveţi toţi, îl are naţinea română. Elita naţiunei române a 
făcut acea revoluţiune de sus în jos; s-a unit ca să restabilească regimul 
constituţional; și aceasta este gloria tututor acelor oameni fără osebire de 
nuanțe și caracter, că au dat naţlunei mijlocul de a se desvolta prin ea însăși, 
și mai mult încă, că au oprit de a se perde țara Românească făcând, ceea ce 
ne ameninţa D. Lascar, când zicea că drepturile poporului nu se dau, ci se 
iau. Noi însă toată viaţa noastră am zis și vom zice, de sus în jos, iar nu de jos 
în sus. 

Eu n-am venit la tribună ca să atac, nici să apăr, am venit să spun ceea ce 
cred că e drept, precum D. Maiorescu a atacat ceea ce a crezut că nu e drept. 

D-sa zice că ceea ce facem acum este o operă de partit, iar nu operă 
constituționale; că jumătatea ţărei este în contra; că oamenii ca D-nii cutare și 
cutare nu trebue să zică și ei ceva? 

Toate acestea sunt mari și drepte adevăriiți; dar.dacă d-lor nu vor să vină, 
cum putem noi să-i luăm cu sila? Si la rândul meu vă întreb: cum pot eu să 
merg cu d-lor, dacă cred că d-lor fac rău? Poate mă înșel. Dar cine mă 
judecă? Națiunea. 

Ei, bine, s-au deschis colegiele electorale; s-au dus și d-lor acolo, au 
vorbit şi cred că nu se va fi găsit nimeni care să-i fi oprit de a lua cuvântul în 
o alegere. 

O voce: Ba s-au și ales unii. 

D.C.A. Rosetti: S-au ales vreo câţiva; dar au crezut că este în interesul țărei 
să demisioneze din Cameră și să zică: alegerile nu au fost libere, ne retragem 
dintr-o Cameră care nu este liber aleasă, și reintrăm în naţiune. 

Din ziua aceea, eu de multe ori m-am întrebat și mă întreb și astăzi: ce fel 
au intrat în sânul naţiunei? (...) 

Eu, însă, văd, că prin cuvintele și prin faptele d-lor, nu fac de cât a consfinţi 
ceea ce am zis eu, că corupțlunea este la basa legei electorale; fiindcă, oricât 
de rău ar fi acest guvern, ori cât de răi sunt prefecţii săi, oricâte înrâuiri au 
făcut în alegeri, în justiţie în contra tutulor guvernelor? Oare membrii noului 
partid liberal-conservator, afară de cei cari făcuseră parte din ministerul d-lui 
Catargi, toţi ceilalți membrii ai acestui partid nu au subscris împreună cu noi 
aceleași acusări în contra guvernului Catargi, și încă mult mai grave și mai 
vădite de cât acelea pe cari le aduc guvernului actual? [...) 

Prin urmare, nu trebue să sfârșim odată cu acea corupțiune? Unde se află 
sorgintea răului, când toţi cei cari au venit la guvern de la 1866, nu au făcut 
nici unul din acele fapte pe cari Constituţiunea-i îndatora să le facă? (...) 

Au zis numai că se duc în mijlocul naţiunei, dar eu nu am văzut pe nici 
unul să se ducă. ‘Mi pare rău că nu s-au dus, și-mi pare și mai rău, că nici 
unul din partidul meu nu se duce de cât numai când sunt alegeri, având pe 
prefect la braţ. Mă plâng de amicii mei că nu fac întruniri publice, dar nu pot 
să apăr pe protrivnicii mei, cari au declarat că fug din Cameră, ca să se ducă 
în naţiune, și au fugit și din cameră și din naţiune. 

Mai zicea onor. D. Maiorescu, că guvernul acesta n-a făcut școle, n-a 
făcut legi de admisibilitate în funcțiunile administrative, n-a făcut legi de 
organisare a justiţiei, etc. Va recunoaște cel puţin d-sa, că eu, ca ideolog, le- 
am cerut. E adevărat că guvernul nostru e aproape de opt ani la putere și e 
vinovat că n-a făcut toate aceste legi. Dar guvernul, d-lor, a fost necurmat, nu 
sub aceeași firmă, dar toţi din același partit, și n-a făcut nimic, și între duoi 
vinovaţi, ai noștri tot au făcut ceva. Eu ași voi să dau jos guvernul acesta, dar 
pe cine să aduc în locu-i? 

Nu-mi dai pe nici unul ta y mie eu tiu. pot să-ți dau Eu nu pot, fiindcă 
sunt ideolog. (...) ~ oi 

Eu atribui, în sinceritate, ate noastre  dlektolată toate relele de cari ne 
plângem. Le atribui legei electorale, căci nu pot să le atribui tutulor bărbaților 
cari au trecut pe la guvern. De aceea zic: legea electorală e de vină, și de 
aceea, pentru că știu ce răspundere are cineva când este la guvern, și pentru 
ca să nu implic câtuși de puţin răspunderea nimănui în cestiunea pe care o 
ridicăm, când am făcut această propunere, am zis: scriu în numele meu și 
numai eu singur. N-am vorbit cu nimeni. Acusaţiunea am făcut-o eu singur și 
am spus-o îndată și la început, ca nimeni să nu se înșele, să zică că unii din 
miniștri mi-au șoptit. Nu m-au crezut. Atât mai rău pentru acei cari nu cred 
când le spuni adevărul; se vede că se uită în oglindă când nu cred pe alții. 

Am mai cerut reforma legei electorale și pentru ca să îndeplinesc lipsa de 
școale și celelalte neajunsuri pe cari cu drept cuvânt le arătați, și să curm 
orice ură care se naște adesea între oamenii cari nu se cunosc, orice ură între 
partite, orice desbinări în naţiune; căci, lucrând la un loc cu toţii, ne cunoaștem 
mai bine unii pe alţii, ne sfătuim împreună și câte binefaceri nu pot resulta 
din asemenea înțelegirri, câte bănuieli și calomnii nu dispar când lumina se 
face înaintea tutulor? D-voastră însă lăsaţi pe sătean singur pe mâna zapciului 
și a primarului; și-i spuneţi că-i daţi dreptul de vot, când în realitate nu-i daţi 

nimic. Apoi nu vedeţi că l-ați corupt? Si ce aţi corupt? Temelia casei. Nu 
vedeţi că lăsându-l singur sub bici și zicându-i că acesta se chiamă a-i da 
drepturi, îl faceți să urască aceste drepturi? Săteanului îi trebue lumină și noi 
trebue să-l facem să profite de acestă școală a votului, care nu este decât un 
loc de a se lumina: căci, când vei merge d-ta în mijlocul lor și-i vei lumina, nu 
vezi că ai căpătat încrederea și dragostea lor? Si cu acesta ai oprit pe orice 
anarchist și nihilist ca mine și ca fiul meu ca să mergă să-i îndemne la omoruri, 
încendiuri și câte și mai câte scandaluri la cari m-au acusat? Si nu numai că 
ai oprit ca să mai lucreze anarchiștii și nihiliștii, dar chiar dacă nu vei reuși în 
acesta, cel puţin oprești poliţia să mai facă raporturi mincinoase. (...) 
(Dezbaterile corpurilor legiuitoare, şedinţa din 2 aprilie 1884, p. 2022-2024) 


I.C. BRĂTIANU 
Cuvântare în Adunarea Deputaţilor la 19 aprilie 1883 
(Probleme cheie ale societăţii românești în viziunea fruntașului liberal) - n.n. 


(...) D-lor, ce zice d. Kogălniceanu și după d-sa toată opozițiunea? Zice că 
noi avem să unim două colegii, căci avem de gând să atacăm proprietatea. 

Familia a lăsat-o la o parte; cel puţin a avut pudoarea ca de aceasta să nu 
vorbească nimic. 

Cum? Noi care toată viaţa noastră am consacrat-o ca să reînființăm, 
proprietatea personală, care în secolii din urmă se desființase din România 
prin servaj și era numai o proprietate mixtă? Noi care, studiind istoria, am 
văzut că, pe câtă vreme familia și proprietatea a fost personală - așa cum este 
la rasa greco-latină-numai cu aceasta am putut noi Românii să rezistăm tuturor 
furtunilor celor mai mari, tuturor Baiazeților și Tamerlanilor? 

Căci numai atunci societatea a fost ciuntită, când ţăranul a fost în servaj. 

Intotdeauna Românii au fost interesaţi să apere moșia cea mare, căci 
numai când aperi moșia cea mai îţi aperi moșia cea mică și numai atunci ești 
îndoit puternic. (...) 

Apoi, d-lor, noi am voit să desfacem devălmășia care era între clăcași și 
între proprietarii mari, pentru ca să creem proprietatea occidentală, individuală 
pentru ca să dăm puteri noi societății române; și noi să venim astăzi să o 
atăcăm? Ce? Suntem noi oare așa de ignoranti, încât să nu știm că acolo unde 


144 


aceste două clase sunt desbinate, unde ura și lupta e între ele, Statul e în 
pericol? 

Noi, cari am luptat toată viaţa pentru întărirea naţionalității române, să 
venim și să băgăm zizania între mica și marea proprietate? 

Apoi, cum am zis și la Craiova, noi am luptat cu dumnealor pentru Creditul 
Funciar pe care voiau să-l dea în mâna străinilor. 

Cine a făcut banca de scont și de circulaţie pentru a scădea dobânzile și- 
putea proprietatea să ia avânt? Noi, nu ei. 

Cine a făcut expoziţiunile agricole, pentru ca toţi proprietarii dintr-un 
judeţ să se întrunească, să-și cunoască interesele, să discute între ei și să 
devină un adevărat element puternic în ţară? Ei, sau noi? 

Cine a făcut Creditul Agricol? ei, sau noi? 

Cine a făcut consiliul superior la ministerul domeniilor pentru ca 
proprietarii să vină din ţara, să se consulte ministrul cu ţara întreagă asupra 
îmbunătățirilor de tot felul, pentru ca să ajute agricultura, iar nu numai pe 
proprietarii? Ei, sau noi? 

Ce să vă mai spun? cum ziceam și la Craiova, că noi am luat vămile din 
mâinile anteprenorilor. Noi am luat drumurile de fier, spirtoasele, salinele 
din mâinile exploatatorilor străini ca să le aibe guvernul ţării, care e sub 
controlul d-voastră, ca toţi amploiaţii să fie români, ca nu amploiaţii români 
să fie la discreţiunea străinilor ca într-o zi să devină un instrument străin în 
țara noastră. (...) 

D-lor, a mai aruncat d. Kogălniceanu cuvântul că noi încurajăm 
socialismul, nihilismul, anarhia, comunismul, etc. 

ințeleg să zică aceasta d-lui Schileru, căci el nu știe ce este socialism sau 
nihilism. 

Eu l-am înâtlnit la gara Craiovei și i-am zis: „Mă acuză că ai fi inspirat de 
mine”. : 

El zice: Eu nu fac propagandă socialistă. 

Dar știi d-ta ce e socialismul? - Nu. 

Noi însă nu putem să nu știm ce e socialismul, ce e nihilismul. 

D-lor, în România se poate să fie imaginaţiuni care să viseze asemenea 
condițiuni sociale; au fost chiar oameni însemanţi în lume ca Fourier, St. 
Simon, Proudhon. 

Dar să creadă cineva că în Tara Românească s-ar putea susţine asemeni 
idei și prinde rădăcini! 

Apoi, pentru aceasta ar trebui un proletariat. Unde e proletariatul nostru? 


145 


pea aae maaa ean aaae -.] 

Era, d-lor, să se facă un proletariat, în Moldova, din foștii clăcași cari se 
împroprietăriseră. 

Dar cine a venit de a zis: halt! și-a pus o pedică de a se ajunge la o 
asemenea stare de lucruri? Este, întâiu, amicul meu d. Rosetti, care a venit cu 
legea ca să se întoarcă proprietăţile în mâinile ţăranilor; ș-a venit apoi cu 
legea tocmelilor agricole. 

Dumnealor, însă, n-au văzut pericolul? (...) 

Insă, după tratatul de la Adrianopole, după ce s-a deschis Dunărea, a 
început exportul ș-au început proprietarii să-și caute moșiile; dar, fiindcă 
Valachia avea Dunărea de-alungul ei, a putut să exporte mult mai mult decât 
Moldova care avea numai un judeţ învecinat cu Dunărea, pe când ceilalţi 
trebuiau să vină cu carele câte 10 și 12 poște ca să ducă productele la 
Dunăre. 

De aceea și acolo s-au făcut velniţele de munte cu care făceau rachiu și 
îngrășau vitele pe cari le duceau la Viena. In Tara Românească, fiindcă cu 
deschiderea Dunării venitul proprietarilor a crescut, a putut să se formeze o 
clasă de arendași, iar proprietarii au început să locuiască orașele; și fiindcă 
țăranul era al arendașului, proprietarul proteja pe țăran, pe clăcaș, în contra 
arendașului, de câte ori arendașul voia să abuzeze. 

In Moldova însă, proprietarii din cauză că nu făcea ca dincoa, au fost siliţi 
să rămână pe la moșii, căci numai cu mari sacrificii se putea produce și se 
putea transporta produsul lor de la Dorohoi sau de la lași până la Galaţi. 

Tot în aceiași vreme, odată cu deschiderea Dunării, s-a deschis și importul 
mărfurilor străine, adică al productelor de lux; și fiindcă trebue o educaţie 
îndelungată pentru ca omul să știe să-și măsoare poftele după mijloacele pe 
care le are și după producţiunea sa, de aceea și luxul a pătruns cu înlesnire 
în Tara Românească și mai cu seamă în Moldova. 

Ei bine, d-lor, când a venit legea rurală, în ce stare a găsit pe ţăranul din 
România și cel din Moldova? 

In Tara Românească proprietarul făcea cultura cu plugul și vitele clăcașilor, 
iar în Moldova proprietarul care ședea la moșie cumpăra el plugul și vitele; el 
avea tot și țăranii ajunseseră într-o astfel de stare, încât se duceau iarna la 
mertic și la curte și se treceau la catastih. 

lată de ce acolo ţăranii au fost expuși de-a fi spoliați, de-a rămâne în sapă 
de lemn, cum zice Românul. 

D-lor, odată ce țăranul și-a văzut iarăș proprietatea asigurată, odată ce s- 
a făcut legea tocmelilor agricole, odată ce s-au făcut casele de economii, 

casele de credit agricol, care trebuie să ia o mare întindere la noi, căci până 
acum au lipsit și mijloacele îndestule și personalul; acum când se face vânzarea 
proprietăților Statului; când avem Dobrogea un poate să încapă un milion de 
țărani, cine poate să mai fie ameninţat în această ţară că nu-și putea găsi 
proprietate? 

De acum înainte, încă 60,70,100 de ani, această temere nu se poate 
realiza. 

Prin urmare, noi nu suntem în pericol de a avea un proletariat țărănesc, 
cum e în Irlanda. (...) 

Apoi, d-lor, atârnă de la noi ca să dăm toată osârdia noastră pentru ca să 
creem o industrie și să nu mai fim în privinţa aceasta birnicii străinilor. (...) 

Noi, d-lor, am avut nenorocirea să rămânem mult înapoi. Cu toate acestea, 
dacă vom avea oameni, cu toate suferinţele celor ce ne-au precedat, putem 
privi viitorul cu încredere. 

Mai este, d-lor, azi, o nouă descoperire: este puterea motrice nu a 
vaporului, ci a electricităţii și astăzi toți învățații se'silesc d-a o transporta la 
distanţe mari ori unde vor voi, în cantităţi foarte mici, dar cu mare putere 
motrice; astfel industria familiei va putea iarăși să se înființeze prin această 
forță motrice, poate mult mai ieftin decât cu vaporul. Prin urmare, noi, deși 
avem desavantagiul de a nu avea încă o industrie, avem însă avantagiul că o 
vom putea creia în condiţlunile în care a fost înainte în Europa; căci, d-lor, 
fabricile mari nu numai că au creat proletariatul, dar au adus și altă nenorocire: 
au atins familia. (...) | 

D-! Kogălniceanu zice: Ce fapte mari aveţi să faceţi? Eu zic: da, noi, Românii 
avem să facem fapte mari; avem să creem condiţiunile societății moderne 
românești. 

A lupta pentru independenţă este o idee simplă; a lupta pentru unire este 
o idee simplă. 

Dar a lupta să creezi toate condițiunile unei societăţi care să se desvolte, 
să se întărească, să se asigure în contra năvălirilor străine, acelea sunt fapte 
mari. (...) 

(I.C. Brătianu, Acte și cuvântări, publicate de G. Marinescu și C. Grecescu, 
vol. Viii, București, 1941, p. 187-193) 

Îi ic a a ei a EE RD 2 T A A TAO DEP 70 a a sii asi KES ca las aaa Doc e a i 
t.C. BRĂTIANU 


Cuvântare în Adunarea Deputaţilor în ședința din 9 mai 1884 
(Dezbaterea asupra regimului electoral - n.n.) 


Prin urmare, de la 1857 încoace, suntem o societate cu totul nouă. Dar 
tocmai de aceea trebue câtva timp până să luăm încrederea reciprocă unii în 
alţii. Acea încredere nu există pe deplin astăzi și de aceea colegiului întâi al 
senatorilor, adică cel mai tare impuși, i-a fost frică, că făcându-se una cu 
colegiul al doilea să nu fie înăbușit, așa încât să dispună alţii de soarta lor. (...) 

D-lor, spre onoarea noastră, niciodată oricare a fost sorgintea corpurilor 
electorale, niciodată interesele exclusive ale unei clase nu au fost puse mai 
presus de interesele generale. (...) 

D-lor, eu cred că chiar așa cum era compus până acum, Senatul nu a fost 
un corp privilegiat; din contra, eu care eram în contra Senatului, împreună cu 
d-voastră care aţi fost în Constituantă și am admis această instituţie numai ca 
o concesiune împrejurărilor, eu care în urmă, aflându-mă ministru, am 
întâmpinat în Senat o mare rezistenţă și opoziţie din partea mai tuturor 
senatorilor, cu toate acestea, d-lor, vă mărturisesc că am avut trebuinţă de 
Senat, pentru că legi cari fuseseră votate în Cameră, au ieșit mult mai bine 
după ce le-a modificat Senatul. (...) 

Poate să ajungem odată la o singură Cameră, dar până acum să ne iertaţi 
pe noi aceștia mai cu seamă răscopții, ca să nu dăm Senatului aceeași origine. 
(...) Cu toate acestea trebue să recunoaștem că, oricât de reacționare ar fi fost 
Camerele noastre, cum le taxaţi d-voastră, tot am mers mai spre bine decât 
chiar acele țări, unde a fost sufragiul universal. S-au văzut societăţi cu drepturi 
electorale foste restrânse, făcând progrese imense. (...) 

Dar, d-lor, orice veţi spune d-voastră, nu trebue să pierdeţi din vedere un 
lucru - și aci fac complimentele mele pentru d-l Vasile Lascăr, pentru omagiul 
ce a făcut vechiului nostru sistem electoral - nu trebue să pierdeţi din vedere 
că societatea noastră, a trecut prin atâtea faze, prin atâtea dificultăţi pe care a 
știut să le învingă și a știut să fie la înălțimea tuturor chestiunilor pe care alte 
socități mult mai civilizate nu le-au putut rezolva, decât cu mari sacrificii de 
tot felul. De aceea spun că nu trebue să aruncăm piatra acelei stări de lucruri 
care nu ne-a oprit câtuși de puțin de-a ne desvolta și de-a ajunge unde 
suntem azi. 

D-lor, cu modificările făcute acum Constituţiei, am făcut în adevăr un 
mare pas, mai cu seamă dacă vom lua și garanţii prin legea electorală și 

pentru mine unul, cea mai mare garanţie este secretul votului și votarea într- 
o'zi, pentru că toate târgurile se fac noaptea. De aceea, încă odată o spun, cu 
modificarea făcută Constituţiei și cu legea electorală, pe aceste baze avem să 
mergem și mai repede de cum am mers până acum. 

S-a spus, d-lor, că această reformă nu satisface sentimentele noastre 
liberale și democratice. Eu spuneam în sala de dincolo unui amic când a 
venit și așezându-se înaintea mea, mi-a spus că am făcut,, lege reacționară”, 
că libertăţile sunt compromise, eu i-am spus: „Crezi că d-ta ai un ideal supe- 
rior idealului meu în chestuni de libertate? 

Pentru realizarea lor, făcut-ai dumneata cât am făcut eu? Dar oare suntem 
noi chemaţi aci, noi, ca guvern și d-voastră ca reprezentanți ai țării să ne 
realizăm idealul nostru personal? Nu! 

D-voastră sunteţi delegaţi ai nalțunii și noi ai d-voastră și nu putem decât 
să propagăm idealul nostru. Dar ca să-l traducem și în fapt, aceasta nu o 
putem face, decât numai atunci când va deveni o trebuinţă simțită de naţiune”. 

(I.C. Brătianu, Acte și cuvântări publicate de G. Marinescu, vol. IX, 
Bucureşti, 1943, p. 277-280) 


PROGRAMUL PARTIDULUI NAȚIONAL-LIBERAL 
lași , 8 (20) Novembre 1892 


Amare și crude au fost suferinţele românilor, lângă epoca degradării 
naţionale - timpul Fanarioţilor și al invasiunilor. Aservirea neamului și 
desfiinţarea Statului au fost aproape doi secoli la ordinea zilei. 

In acest timp de. grea încercare, străini venetici răpise puterile statutului, 
iar poporul gemea în robie și umilire. Cei puternici, formând o oligarhie 
privilegiată, sau nu aveau nici un legământ cu nalțunea, sau pentru a trăi o 
viaţă ticnită se desbrăcau de datoriile lor către patrie.(...) 

In faţa celor puternici sta însă în picioare poporul român, pacinic, îndelung 
răbdător, mult ertător, dar neamestecat cu cei străini și înstrănaţi de dânsul. El 
nu se înveţase a da ascultare intereselor momentane și poftelor personale și 
a nesocoti nevoile și tendinţele naţiunii și ale statului. El își aducea aminte și 
de originea și de misiunea sa. El simţia viu, că destinele sale nu erau legate de 
obiceiurile bizantine şi de corupțiunea fanariotă, ci de năzuinţele lumei culte. 


149 


RE AT CE E CEE E E CE ERE CE DOR PE N EREI EEE ZE RI EtE 
La întâia suflare a ideilor liberale, care puse în mișcare Europa, poporul 
român se redeșteptă <<din adânca-i letargie>>, precum zice poetul Alecsandri, 
pentru a redeveni la gurile Dunării - representantul și sentinela civilisațiunii 
apusene. 

Intâia sguduitură ce primi clasa privilegiaţilor îi fu dată de un fiu al 
poporului, de un Oltean neînsemnat și necunoscut. Domul Tudor făcu de 
licări pentru întâiași dată. după timp îndelungat, o rază de lumină și de 
căldură asupra statului român. (...) 

Pe mormântul lui Tudor se ridicară între 1830 și 1840 o legiune de eroi, 
bărbaţi plini de suflet înalt, de entusiasm fără prihană, de devotament fără 
margini. In mijlocul apăsării din lăuntru și din afară, ei au înfipt, în vederea 
tuturor, spre spaima și uimirea privilegiaţilor, drapelul pe care sta scris - 
libertatea poporului și independenţa naţiunii. (...) 

Cetatea privilegiaţilor fu apărată pas cu pas. Incet cu încetul zidurile ei 
fură dărâmate. Finalmente însăși cetatea fu spulberată. 

Aceasta este originea Partidului Naţional - Liberal. 

Programe politice - partidul naţionai-liberal le-a formulat în România 
pentru întâiași dată. Pentru dânsele el a luptat zecimi de ani, până le-a 
îndeplinit, până le-a întrecut atât în cestiunile interne cât și în acele privitoare 
la posiţiunea politică a statului. Pe dânsele le-a combătut clasa privilegiată 
necontenit, de la prima lor aparaţiune, declarându-le de utopice, de anarchice, 
de răsturnătoare ordinii sociale. 

Programele de la 1848,1856 și 1866, ca şi faptele isvorâte din ele, stau 
mărturii vii și necontestabile. (...) 

Clasa privilegiată nu a putut ținea pept cu ideile și năzuințele moderne, 
cu ideile democratice și naţionale, și nu s-a acomodat lor decât momentan, 
pentru a 'se ridica în contra lor mai cu înverșunare la moment propice. A 
falsifica mai întâiu libertăţile publice, a le restrânge și a le suprima mai în 
urmă: aceasta a fost ţinta privilegiaţilor, din ziua în care ei au trebuit să plece 
capul dinaintea suveranităţii poporului. (...) 

Vechii privilegiați, botezându-se ca conservatori, se trudesc să ajungă pe 
o altă cale la scopul lor final. Ei nu s-au bucurat nici odată că puteri noue și 
vii eșiau, prin regimul de libertate, din poporul cel nestricat și sănătos. Ei nu 
simţiau că, numai cu ajutorul și munca acestor forţe, statul român se putea 
regenera și desvolta, Ei vedeau cu spaimă, că priceperea intereselor ţării 
pătrunde tot mai adânc în păturile sociale. (...) 

Fiecare își aduce aminte în ce împrejurări partidul naţional-liberal fu chemat 
la putere în 1876. Conservatorii, după cinci ani de guvernare nemernică, 

care revoltase conștiința de sine a ţării, nu mai erau în stare a merge înainte. 
Eram în ajunul unui mare răsboiu, care atingea însăși esistența României, și ei 
se retrăgeau fără a pricepe ce era de făcut, lăsând finanţele încurcate, țeara 
înfundată în grele datorii și creditul statului ruinat. (...) 

A trebuit să fie chemat partidul naţional-liberal la putere, pentru ca focul 
sacru al devotamentului către patrie să cuprindă întreaga naţiune și să-i dea 
energia, puterea și încrederea de a face acele mari sacrificii morale și materiale, 
fără de care nici un popor nu-și poate întemeia viitorul. (...) 

Partidul naţional-liberal nu numai a făcut de a eșit România victorioasă 
din răsboiu, ci a creat regatului acea situaţiune prin care l-a înălțat la o 
posiţlune europeană. Atunci s-a pus pe capul primului Rege al României 
coroana de oţel, semnul neperitor al gloriei străbune, al gloriei presente, al 
gloriei viitoare. Atunci s-a așezat pe temelii puternice rostul regatului român 
de loan Brătianu, nemuritorul fiu al naţiunii reînviate. Atunci s-a format în 
țară și afară din ţară convingerea, că statul român de la Dunărea-de-jos e o 
forță și că acea forță e necesară echilibrului politic al Europei. (...) 

Când aruncăm o privire la desvoltarea internă, ea este toată și întreagă 
fapta partidului naţional-liberal. Conservatorii cu clientela lor nu au avut în 
această desvoltare altă acţiune, decât de a împedeca reformele și consecinţele 
lor. (...) 

Emanciparea economică a țării, pe al cui program a stat ea mai întâi, pe al 
cui program a rămas ea, și cine a lucrat mai cu vigoare pentru ca ea să devie 
reală? 

Cine a făcut legi pentru protecţiunea industriei naţionale și cine aplicat 
acele legi cu eficacitate? Intrepositele de cereale și târgurile de-vite, cine le-a 
creat? Comerciul, cine începuse a-l regula? Cine a înfiinţat concursurile și 
comiţiile agricole, astăzi desfiinţate? Cine a înfrânat abusul comerciului am- 
bulant? 

Cine a făcut ca armata să fie pusă în stare de a lua o parte activă și 
însemnată în răsboiu, de nu iarăși partidul naţional-liberal?(...) 

Regimul vechilor privilegiați, ca și regimul actualilor conservatori, e 
caracterisat prin un sistem de opresiuni și de espediente, a căror sorginte 
erau și sunt - interesul personal - neîncrederea în puterile vitale ale naţiunii. 
(...) 

Partidul naţional-liberal în jumătate de secol a isbutit a spulbera toată 
clădirea umilitoare și apăsătoare a privilegiaţilor, înălțând o clădire nouă, 
care este opera proprie a poporului românesc.[...) 

Țara cere astăzi, mai mult încă de cât la 1875, ca guvernul constituțional 
să nu mai fie - un mijloc de falsificare și de suprimare a legilor, un mijloc de 
corupere a conseciinţelor și a tuturor instituțiunilor țării. Țara cere ca guvernul 
constituțional să fie un adevăr și să se desvolte cu sinceritate. Țara cere ca să 
se închidă odată pentru totdeauna porţile reacţiunii, pentru ca națiunea să 
poată din nou, nebântuită și nefrământată de nimeni, să pășească mai departe 
pe calea ce ea însăși și-a tras-o și pe care i-o indică geniul său. (...) 

„ Mari perderi a suferit națiunea în ultimii ani, când moartea a secerat rând 
pe rând pe cei mai iluștri, pe cei mai încercaţi bărbaţi ai poporului: - pe frații 
Colesci și pe Rosetti mai întâiu, pe Alecsandri și pe Kogălniceanu în urmă, în 
fine pe fraţii Brătieni. 

Dar mare e capitalul moral și material, pe care ni l-au lăsat acești patrioți 
în urma lor. Am intrat în această glorioasă moștenire cu consciinţa bine 
închegată că avem datoria de a o apăra, de a o asigura, de a face ca ea să 
producă și în viitor roade binefăcătoare. 

Pe urma marilor bărbaţi, cari au fundat regatul român, avem să mergem și 
noi înainte, și precum ei nu s-au desminţit în tot cursul vieţii lor, nici noi nu 
ne vom desminți. 

Pășim înainte pe calea deschisă de ei - în amintirea sacrificiilor făcute de 
dânșii și a victoriilor obţinute. 

Vom lupta deci - pentru întărirea și desvoltarea libertăţilor publice, a 
ideilor democratice și a independenţei naţionale. In fiecare zi, în fiecare oră, 
aceste mari idei vor lumina pașii noștri. Pe basa principiilor liberale, 
democratice și naţionale vom deslega, și în viitor, toate cestiunile, cari vor 
veni rând pe rând la ordinea zilei. 


++ 


Intâia cestiune de resolvit în mod definitiv este - Domnia Legilor. 

Tara a fost totdeauna setoasă de Domnirea Legilor pentru a se pune un 
capăt Regimului Bunului Plac al foștilor privilegiați și al actualilor conservatori. 
(...) 

Libertatea Alegerilor este, dimpreună cu aceea a Domnirii Legilor, 
cestiunea care reclamă toată solicitudinea noastră. 

In privirea baselor electorale ale sistemului nostru representativ, Sufragiul 
universal cu representațiunea proporţională este idealul partidului național- 
liberal. Către dânsul ne vom îndruma și vom tinde a-l realisa prin reforme 

treptate, răspândind tot mai mult în toată păturile sociale luminile unei 
instrucțiuni solide și sănătoase. 

Dar până vom pune în lucrare această reformă binefăcătoare, care singură 
este în stare a întări consciinţa naţiunii despre afacerile ei, vom lupta din toate 
puterile pentru ca respectul și Domnia Legilor să-și facă începutul în aplicarea 
onestă și consciințioasă a Legei Electorale. (...) 

Vom fi conduși în această privire de îndoita preocupare: - de a restrânge 
cât mai mult acţiunea autorităților administrative, și - de a lărgi sfera atributelor 
judecătoresci. (...) 

Cestiunea țărănească reclamă la rândul ei atenţiunea noastră cea mai 
neadormită. 

S-a zis - că ţăranul este talpa casei, adecă fundamentul pe care se ridică 
edificiul naţional al statului. Esistenţa, siguranța și viitorul acestuia depind în 
mod hotărâtor de buna stare a țărănimii. Partidul naţional-liberal va continua 
deci opera începută de dânsul - a îmbunătăţirii și a întăririi condiţiunilor de 
bun traiu al ţăranului, și va urmări necontenit, precum a făcut-o și până 
acum, țelul propus - ca fiecare țăran să aibă în deplina sa proprietate o 
bucată de pământ cultivabil, pentru ca să-și asigure o posiţiune materială 
independentă și să se ridice economicesce și moralicesce. Când fiecare țăran 
va fi proprietar, orice încercare de cotropire a regatului se va sdrobi de 
resistenţa inimoasă și devotată a sute de mii de patrioți. 

De aceea legea vânzării de pământuri la țărani trebue să fie și să rămâe o 
realitate. Ea trebuie să fie astfel chibzuită, ca să nu devie ilusorie, apăsătoare 
și rinătoare pentru țăran. 

Partidul naţional - liberal voesce mai departe, ca să înceteze în România 
cu desăvârșire robia materială și morală a ţăranului. (...) 

El voeste ca învoielile agricole să aibă la basă echitatea cea mai perfectă, 
pentru că numai astfel se poate desvolta într-un stat viaţa pacinică și bunul 
traiu al tuturor cetăţenilor. 

Partidul naţional-liberal va propune, spre acest sfârșit, următoarele măsuri: 

1. Fiecare țăran, care nu posedă în a sa deplină și reală proprietate un lot 
de pământ cultivabil de cinci hectare, este îndeptăţit a reclama pe domeniile 
statului un lot de această întindere. Acest drept îl vor avea și învățătorii rurali, 
mărginașii orașelor, precum și preoții și servitorii bisericești. Acest drept va 
mai putea fi reclamat de comunele rurale pentru o întindere ce se va fixa de 
lege. 

2. Se vor crea instituțiuni naţionale, cari vor avea de scop: 

a) a înlesni țăranilor cumpărarea de proprietăţi particulare cu bună învoială 
sau la licitaţie publică prin emiterea de Bonuri funciare, garantate de stat și 
plătitoare prin amortisare cu lung temin. (...) 

3.Legea învoielilor agricole va avea de ţintă: 

- a esclude din transacţiunile dintre proprietari și muncitorii de pământ o 
esploatare usurară a acestora; Ă 

- a împiedeca exploatarea muncitorilor de pământ prin intermediari și 
precupeţi; 

- a stabili în aceste transacţiuni cea mai perfectă echitate între valoarea 
productivă a pământului și prețul muncei, prin mijlocirea unei bune înţelegeri 
între părţi și a asociaţiunilor agricole, cari le vor călăuzi și lumina. 

Strâns legată de cestiunea țărănească este - aceea a Bisericei și a 
Invățământului Public. 

Independenţa Bisericei române este opera partidului naţional-liberal. (...) 

Desvoltărea invățământului Public în România și-a luat un avânt tot prin 
lucrarea partidului naţional-liberal. 

Doue treimi din școalele primare, rurale și urbane, cele mai multe gimnasii 
și licee clasice și reale, școale secundare de fete și școale comerciale, școale 
normale de diferite trepte, Scoala de Poduri și Șosele, cele două Universităţi 
cu institutele legate de dânsele: toate aceste sunt creațiuni ale partidului 
naţional-liberal. Sub impulsiunea dată de dânsul au propășit Academia și 
Museele naţionale și s-a realisat hotărârea de a se clădi localuri școlare pentru 
toate gradele de învățământ. (...) 

Un interes superior reclamă dar, ca statul să dea mijloacele necesare, 
pentru ca mai ales biserica sătească și școala rurală să poată subsiste, pentru 
ca preotul și învățătorul să-și vadă traiul lor pus la adăpost de orice grijă, spre 
a-și consacra timpul și munca întru îndeplinirea cu sfinţenie a marei lor 
misiuni. (...) 

De aceea partidul nalţonal-liberal va lucra pentru realisarea următoarelor 
reforme: 

1. Clădirea cât mai neîntârziată a tuturor localurilor școlare - începând cu 
școalele primare rurale și urbane și sfârșind cu Universitățile și institutele de 
cultură ce se ţin de dânsele. 

2. Inzestrarea acestor școale cu materialul didactic necesar. 

3. Organisarea întregului învăţământ de toate gradele astfel, ca toate nevoile 
poporului și toate chemările cetățenilor în orice direcțiune a culturei să fie 
îndestulate. 

4. Egalisarea materiilor de învăţământ în școalele primare rurale și ur- 
bane. 

5, Pregătirea unui corp didactic, care să asigure națiunii o instrucţie și o 
educaţiune la înălțimea situaţiunii ocupate astăzi de Regat. 

6. Asigurarea posiţiunii corpului didactic de toate gradele. 

7. Aşezămintele școlare ale Bisericei să aibă de ţintă a crea un centru de 
cultură și de viaţă religioasă, care să respândească lumina sa binefăcătoare 
asupra României și a întregului Orient. 

8. Venitul pământurilor cari aparţin comunelor rurale, precum și venitul 
provenind din dreptul de a închiria cârciumele comunelor rurale, vor servi pentru 
a întâmpina retribuţiunile preoților și ale servitorilor bisericesci, precum și 
cheltuielile de întreţinere și de material ale bisericilor și ale școalelor din sate. 


= 


O cestiune vitală pentru naţiune este - cestiunea Armatei.(...) 

De aceea partidul naţional-liberal va stărui: 

1. Ca administraţiunea ministerului de Răsboiu să fie despărțită de 
Comandamentul militar. 

2. Ca legea posiţiunii oficerilor, desființată de conservatori, să fie reînființată 
și completată cu măsuri, cari să garanteze posiţiunile oficerilor și ale serviciului, 
puindu-le la adăpostul arbitrariului și la adăpostul intereselor particulare sau 
de partid. 

3. Codul de justiţie militară să fie supus unei revisiuni, pentru a se lăsa în 
competinţa tribunalelor militare numai crimele și delictele curat militare. 


* 


Cestiunea Finanţelor și a Politicei economice este de o mare importanţă 
pentru asigurarea viitorului patriei. (...) 

Partidul naţional-liberal va lucra deci pentru: 

1. Infrânarea cheltuielilor statului. f 

2. Intrebuinţarea escedentelor bugetare la mărirea amortisării anuale a 
datoriri publice. 

3. Desființarea cu desăvârșire a impositului personal. 

4. Protecţiunea Agriculturei, Comerciului și Industriei pe basa principiilor 
stabilite de partidul naţional-liberal. 

Cestiunea Justiţiei este astăzi mai mult decât ori când la ordinea zilei. 

In trecut, sub regimul privilegiaţilor, magistratura era o unealtă nu numai 
a regimului, ci a interesului nesăţios. Nu a fost ușor de a eși din această 
situaţiune. De când s-a încăerat lupta între privilegiați și conservatori, de o 
parte și partidul naţional-liberal de alta, una din cerinţele cele mai accentuate 
ale acestuia a fost - neatârnarea cea mai completă a magistraturei, pentru ca 
justiţiabilii să afle în ea o nepărtinire reală și necontestată. [...) 


* 


O cestiune care preocupă întreaga țară este - cestiunea descentralisării 
administrative. 

Descentralisarea, înscrisă în Constituţiune ca unul din principiile 
fundamentale ale desvoltării statului român a devenit astăzi și prin legi și prin 
practica guvernamentală o literă moartă. Națiunea de zecimi de ani cere ca 
vieața comunală și judeţeană să fie și să rămâe la noi, cum este în toate țările 
civilisate, temelia regimului representativ, sorgintea activității cetățenilor în 
afacerile publice, mijlocul cel mai eficace al îmbunătăţirii tuturor ramurelor 
administraţiunii,(...) 

Vom stărui deci cu insistență asupra următoarelor reforme: 

1. Comuna și judeţul vor avea plenitudinea atribuţiunilor administrative 
locale. 

2. Dreptul de intervenire și de control al statului în cestiunile cari leagă 
comuna și judeţul de interesele generale se va regula prin lege. 

3. Validarea alegerilor comunale și judeţene va fi deferită justiţiei. 

Primarii cu ajutoarele lor, președinții și membrii Comitetului permanent, 
se vor alege de consiliile respective. 

Disolvarea consiliilor comunale și judeţene și revocarea Primarilor și 
ajutoarelor lor, a președinților și membrilor Comitetelor permanente, se va 
face prin decisiunea puterii judecătoresci. 

4. Sub-prefecţii se vor desfiinţa. 

5. O lege va regula stabilitatea funcţionarilor statului, judeţului, comunei 
și stabilimentelor publice, pentru ca arbitrariul să fie înlăturat de la numirea, 
ca și de la destituirea și suspendarea lor, și să fie înlocuit prin disposițiuni cari 
să garanteze o numire și o înaintare regulate și o suspendare, pedepsire sau 
hotărâre judecătorească. 

6. Se vor lua măsurile cele mai eficace pentru a opri invasiunea în România 
a elementului evreesc, invasiune pe care o considerăm ca un pericol naţional. 


* 


In cestiunea Politicei esterne - voim să se urmeze cu sinceritate politica 
tradițională a partidului națlonal liberal, care a dat în scurt timp Regatului 
român o posiţiune tare și respectată. 

Voim ca România să fie și să rămâe - un stat independent în toată puterea 
cuvântului - un focar de cultură și de civilisaţiune, - un centru de aspiraţiuni 
sănătoase - un factor necesar al menţinerii păcii europene - o putere bine 
organisată militărește pentru a apăra națiunea ori-și-când și de ori-și-unde va 
fi atacată. 

Să se scie, că nu voim a turbura pacea nimeni, dar că suntem deciși a ne- 
o apăra pe a noastră. 


O cestiune, în fine, asupra căreia partidul naţional-liberal și-a îndreptat 
totdeauna privirile și activitatea sa a fost - Desvoltarea orașelor ţării. 

Sub impulsiunea dată de el, toate orașele României, începând cu capitala, 
au căpătat un aspect cu totul nou. 

Orașul însă, căruia regatul datoresce o solicitudine deosebită este Iașii, 
vechea capitală a Moldovei, căreia cu drept cuvânt i s-a dat numele de - 
Leagănul Unirii. (...) 

Pe această cale pășind înainte, partidul naţional-liberal va stărui în 
următoarele puncte: 

1. Universitatea din lași să devie un institut de cultură naţională de prima 
ordine. 

2. Legea din 1881 pentru înfiinţarea de dockuri şi intreposite în lași să se 
esecute în cel mai scurt timp. 

3, Statul va veni în ajutorul Iașilor pentru alimentarea acestui oraș cu apă. 

4. Facultatea de Teologie a regatului, Scaunul Primatului României și 
Sinodul sfintei Biserici ortodoxe române vor fi așezate în lași. 

(Programul Partidului Naţional - Liberal din 1892 şi Discursurile 
președintelui consiliului de miniștri D.A. Sturdza din 1895, București, 1896) 

DIN PSIHOLOGIA PARTIDELOR 
(Renovarea P.N.L. - o necesitate în opinia lui Dumitrescu - lași - n.n.) 


.. Un semn caracteristic și înbucurător al neamului românesc este tocmai 
destoinicia cu care și-a putut transforma viaţa într-un interval de timp foarte 
scurt; înlesnirea cu care și-a putut asimila o parte din formele culturii moderne, 
precum și năzuinţa sa statornică de a merge tot mai înainte. 

Marele merit al oamenilor noștri de stat, care au strălucit în timpul de 
jumătate de veac al regenerării noastre naţionale, a consistat tocmai în aceea 
că ei s-au identificat cu năzuinţele de propășire ale poporului românesc. Un 
curent de influențare reciprocă s-a stabilit între popor și dânșii. Ei au aprins 
scânteia și căldura pasionată a năzuinţelor populare, i-a împins şi i-a susținut 
în mișcarea lor hotărâtă pe calea dezvoltării naţionale. 

Cum stăm astăzi? 

Cu mai multă căldură și credinţă în viitor se agită astăzi elementele care se 
mișcă în curentul ideilor democraţiei și a socialismului. Dar numărul lor este 
încă prea restrâns; unele dintre problemele pe care le agită prea mult în 
contrazicere cu organizaţia actuală a societăţii, așa că nu poate fi vorba 
despre înrâurirea lor directă în cârmuirea statului. Democraţia socială la noi 
e încă în faza propagandei de idei. 

Un semn înbucurător este tendinţa de modernizare a Partidului 
Consevator, accentuată cu oarecare persistenţă de câtva timp în coace. 

Stă în esenţa unui partid conservator să țină cu ceva mai multă îndărătnicie 
la vechile alcătuiri. Cu cât însă ideile moderne câștigă mai mult teren printre 
aderanţii conservatorismului, cu atât și colțul vechilor alcătuiri își pierde din 
tăria lui. In locul stăruinţei îndărătnice în formele trecutului se ivește spiritul 
de cumpănire în reforme. 

“In această fază de transformare se găsește actualmente Partidul Conser- 
vator de la noi Si, desigur, în interesul ţării trebuie să dorim să stăruiască pe 
calea pe care a apucat. 

Cum stă Partidul Liberal? 

Invinuirea cea mare adusă partidului liberal de către elementele democratice 
sincere este că a pierdut entuziasmul cald și sincer pentru ideile de viitor. Generaţia 
care a colaborat alături cu un Golescu, un Rosetti, un Brătianu, un Kogălniceanu, 
se pare că și-a stors puterile de muncă în concursul ce a dat acelor oameni mari 
ai ţării. Si astăzi, obosiţi, abia mai găsesc putere să cadă în admiraţie înaintea 
monumentelor de glorie a trecutului nostru apropiat. 

E oare o simplă aparenţă, sau ne aflăm în faţa unei realități îngrijorătoare 
pentru viitor? 

Fără îndoială, procesiunile pioase la morminte de eroi sunt o datorie 
sfântă pentru o ţară care are conștiință de sine. Ele sunt în același timp o 
îmbărbătare pentru un partid care a avut gloria să numere atâtea ilustraţii în 
rangurile sale. . 

De cât cei care își înconvoaie genunchi pe mormântul unui om mare 
trebuiesc să se ridice înzdrăveniţi. Trecutul glorios trebuie să-i însuflețească, 
dându-le încredere și hotărâre de a merge înainte. 

Dar tocmai aici stau semnele îngrijorătoare pentru viitor. 

Deprinzându-ne a admira trecutul partidului, am ajuns - cel puţin o parte 
dintre noi - să pierdem încrederea în noi și vederea limpede a viitorului. Sunt 
curente în Partidul Liberal, care se mișcă cu multă timiditate, când e vorba de 
a depăși orizontul faptelor îndeplinite până acum. 

Partidul liberal a trăit studiind nevoile ţării și înlesnind realizarea acelei 
părţi din aspiraţiunile sale, pe care împrejurările momentului le-a îngăduit. 

El nu poate trăi decât urmând aceeași cale. Fiecare moment al vieţii unui 
popor aduce cu sine probleme noi. Ori suntem în stare să înţelegem nevoile 
momentului, să găsim modul de a le satisaface și să lucrăm cu stăruință 
pentru realizarea convingerilor noastre, ori legătura dintre popor și 
conducătorii partidului se rupe. Pe gloria trecutului nu mai trăiesc astăzi nici 
indivizi, necum partidele. 

Elementele liberale, care simt în ele puterea de a contribui prin munca lor 
la mersul înainte al țării, sunt datoare să-și strângă rândurile și astfel cu puteri 
crescute, să îndrumeze acţiunea partidului pe calea spornică a reformelor și 
a îmbunătăţirilor cerute de țară. 

Să glorificăm pe oamenii mari ai trecutului; dar să lucrăm pentru a pregăti 
viitorul țării. l 

(„Drapelul”, an |, nr. 22 din 7 iunie 1897) 

TOMA STELIAN 
Discurs rostit în ședința Camerei de la 3 decembrie 1903 
(Liberalii, proprietatea privată și ideea naţionalizării pământului - n.n.) 


(...) 

Fi-va partidul liberal în stare ca să ceară și să obțină reînoirea încrederei 
de la țară, pentru ca, la rândul lui, să poată da guvernului toată autoritatea de 
care are trebuinţă, pentru ca să desăvârșească opera de regenerare economică 
a ţării pe care toți o dorim? 

D-lor, aţi observat poate ca și mine, că din toate părţile, semne prevestitoare 
rele ne arată că parlamentarismul, și mai ales partidele liberale, trec prin o 
criză grea, care poate fi mortală, Pretutindeni partidele liberale, bântuite de 
boala descompunerii, sunt reduse într-o pulbere de grupuleţe, cari se sbat în 
neputinţa de a se reuni, dând spectacolul convulsiunilor urâcioase ale unei 
agonii lungi și dureroasă. 

Nu este timpul de a cerceta acuma causele acestei descompuneri, cause 
cari par inerente partidelor liberale, de vreme ce sunt așa de generale; și mai 
cu seamă nu este timp de a indica măsurile de îndreptare și de transformare 
a liberalismului, pentru a se ridica la nivelul trebuinţelor sociale și a-l face să 
reintre în favoarea maselor electorale, transformate și adânc modificate și ele, 

Mă voiu mărgini, în puţine observaţiuni, la partidul nostru liberal, care 
are o viaţă și o fisionomie deosebită. 

Dacă ne întoarcem cu mintea înapoi, la începutul acestei legislaturi, se părea 
că, prin o favoare rară, partidul liberal, scăpat de germenii descompunerei, să 
presinta înaintea țărei unit și întărit prin elemente noi și prețioase. 

Vă reamintiţi că elementele de desordine, cari ridicase steagul revoltei 
contra șefului și a vechei organisaţiuni a partidului, capitulaseră. 

Era, este adevărat, în formele acelei capitulări, ceva, care putea să jignească 
delicateţa de suflet a oamenilor de elită; erau acele lingușiri, acele tămâieri, a 
căror exagerare nu era egalată de cât de violenţa cu care altă dată se atacase 
șeful partidului. Dar aceasta era o cestiune de altă ordine de cât politică, și 
cum, din nenorocire, ambiţiunile politice nu merg în totdeauna pe aceeași 
linie cu demnitatea personală, ne-am întors cu toţii ochii de la spectacolul 
acelor platitudini, pentru a ne îndrepta privirile numai către viitorul pe care îl 
doream partidului nostru unit. 

Dar, alături de acest spectacol, era un altul de natură să umple de bucurie 
inimile tuturor liberalilor. 

Un grup de tineri culți, iubitori de ţară, punând mai presus chiar de cât 
convingerile lor, dorul de a o servi în momentele grele, prin care trecea, fără 
esitare, au intrat în partidul liberal. Era d-lor, de ce să se măgulească mândria 
legitimă a partidului liberal; era cel mai frumos omagiu ce se putea aduce 
principiilor liberale, care au făcut în totdeauna crezul nostru politic! 

lată sub ce auspicii fericite am început această legislatură. 

Cine ar fi putut crede că, după trei ani, vom da spectacolul pe care-l 
oferim azi? 

Mai întâi d-lor, nu mai recrutăm nimic. Nici un element tânăr, nici un 
element de valoare nu mai vine la noi; s-ar părea că, cu intrarea tinerilor de 
cari vă vorbeam, s-a istovit puterea de atracţiune, ce partidul nostru radia, 
altă dată, cu atâta străLucire. 

Intăuntrul partidului, s-a produs și din nenorocire să continuă un fenomen, 
firesc de altmintrelea, dar care nu pote fi semn îmbucurător de unitate în partid. 
Voi să vorbesc de împărțirea noastră în două - să nu zic grupuri, - dar în două 
grupări, pentru cari s-a inventat denumiri proprii: cadre vechi și cadre noui; 
grupări cari stau faţă în faţă și se observă - de aci și necesitatea unui organ de 
publicitate, însărcinat în special cu acesastă misiune de observare - ; grupări cari 
se observă, - dacă nu cu gelozie, - dar cu oarecare neliniște. 

Fenomen firesc ziceam. | 

Până la discursul de eri al onoratului nostru coleg, d-l dr. Radovici, credeam 
că existenţa acestor grupări nu se datorește de cât unei simple deosebiri de 
temperament. 

Stiam bine, și nu eu ași fi îndrăsnit vreo dată, să fac tinerilor noștri colegi 
politici injuria, de a-i crede capabili să fi renunţat pentru totdeauna la 
aspiraţiunile și idealurile lor, căci nu se poate d-lor să se renunţe cu ușurință, 
- de azi până mâine - la un ideal care a înfrumusețat anii cei mai plăcuţi din 
viaţa omului, - tinereţea. 

Nu era deci cu putinţă să cred, că tinerii noștri colegi, vor fi renunțat 
pentru totdeauna la idealul, la aspirațiunile lor. 

Dar socoteam că, intrând în partidul liberal, au amânat pentru câtva timp 
realizarea acelui ideal, și s-au mulţumit cu ceeace liberalii, prin programul 
lor, puteau să realizeze din aspiraţiunile d-lor. (...) 

D-lor nu ași vrea să risipesc ilusiunite onor nostru coleg dr. Radovici, dar 
dacă ar fi așa, cum am înțeles eu cuvântarea d-sale, aceasta ar înseman că, 
prin proiectul de lege depus să urmărească resolvirea unei mari probleme 
sociale, adică transformarea marei proprietăţi, colectivisarea ei. 

Am auzit vorbindu-se de naţlonalisarea proprietăţei rurale mari. 

Dar acest cuvânt are un sens propriu, special în anume școli socialiste, în 
școala colectivistă și socialismul de Stat. 

Cine zice naţionalisarea solului zice desființarea proprietăţii individuale, 
care este basa fundamentală a organisării noastre sociale; naţionalisarea 
solului însemnează că întreaga proprietate imobiliară să treacă în mâna 
naţiunei, adică a statului, proprietatea individuală să nu mai fie, să nu mai 
rămâie de cât o folosinţă provizorie (întreruperi). 

Aţi vorbit despre transformarea proprietăţei rurale mari într-o proprietate 
colectivă, care ar aparţine sătenilor și pe care ar putea să o dobândească cu 
înlesnire după proiectul d-lui Take Protopopescu. Dacă așa ar fi, acest proiect 
de lege ar fi pentru noi o revelaţiune din două puncte de vedere. Ar fi mai 
întâiu o revelaţiune, fiindcă, cel puţin unii dintre noi se flatau până acum că 
cu intrarea D-v. în partidul liberal, partidul liberal a reușit să vă converteaască 
la liberalism, și dacă ar fi exact ceea ce spunea dl. dr. Radovici, am aisita la 
acest spectacol foarte curios ca dv. să fi convertit la socialism pe dl. Take 
Protopopescu. (...) 

O a doua revelațiune ar fi, că o asemenea cestiune mare, o așa problemă 
însemantă să fie rezolvată prin modestul proect de lege, adică prin adăogirea 
a două mici alineate la un articol din Procedura civilă. (...) 

Ei bine, d-lor, proectul acesta e cât se pote de burghez. Intrebuinţez într- 
adins acest calificativ, întru cât proectul se preocupă de un lucru foarte 
burghez, și anume, de a asigura interesele proprietarilor și ale creditorilor 
hypotecari, în special ale creditului rural. 

(Toma Stelian, Discurs rostit la ședința Camerei de la 3 decembrie 1903, 
București, 1903, p. 10-14) 


GÂNDUL NOSTRU 
(Un curent liberal în favoarea votului universal la începutul sec XX - n.n.) 


E timpul ca să se pună capăt și în țara noastră unui regim electoral, care la 


noi mai mult decât oriunde e o contrazicere flagrantă cu spiritul larg liberal al 
Constituţiei, și constituie cel mai caraghios anacronism. 

Nici o ţară din lume n-a putut fi înzestrată cu o lege electorală atât de rău 
întocmită, aât de nedreaptă, atât de lipsă de orice criteriu logic în toate 
amănuntle sale, ca acea din ţara românească. 

De ce, - când Constituţiunea proclamă că „nu există în stat nici o deosebire 
de clasă” și că „toţi românii sunt egali înaintea legii și datori a contribui fără 
deosebire la dările și sarcinile publice:, - legea electorală împarte totuși pe 
cetăţeni în trei clase, în trei colegii și proclamă inegalitatea românilor înaintea 
ei? 

De ce colegiul | de Cameră, compus azi din 15.978 de alegători, alege 75 
de deputaţi, și de ce colegiul II, compus dintr-un număr mai mult de cât 
îndoit de alegători - 31742, - alege numai 70 de deputaţi? 

De ce, ambele aceste colegii compuse numai din 50.715 alegători aleg 
145 de deputaţi, pe când 923.442 alegători ai Colegiului 1l, dintre care 
880.535 sunt indirecţi și numai 12.907 direcţi, aleg numai 38 de deputaţi? 
De ce Colegiul | alege un deputat la 213 alegători pe când Colegiul Ii alege tot 
un deputat la 455 alegători, iar colegiul III de abia alege un deputat la 24.301 
alegători și din care numai 1.129 sunt direcţi.(...) 

De ce Colegiul | din Buzău, compus din 749 alegători, alege 3 deputați, 
adică unul la 250 alegători, pe când același colegiu din Botoșani, unde are 
numai 291 alegători, alege tot trei deputaţi, adică unul la 97 alegători, iar 
Suceava alege unul la 83 alegători? De ce colegiul II Buzău alege 2 deputați 
la 1453 alegători (unul la 726), pe când Fălciul cu 314 alegători, alege tot 2, 
adică unul la 157? (...) 

La toate aceste întrebări și încă la alte o mie constatări de același fel 
suntem siguri că nu se vor găsi prea multe glasuri care să răspundă apărând 
această lege, unică în felul ei. 

Si când lucrurile stau așa, mai este vreun motiv binecuvântat pentru ca 
sistemul acesta electoral, făurit la 1884 pe calapodul celor patru colegii de la 
1866, să mai fie conservat și transmis și urmașilor noștri? 

Pornim la luptă fiind siguri că toți oamenii politici, călăuziţi de un patrio- 
tism luminat, sunt convinși că actuala lege electorală nu mai poate trăi. 

Am demonstrat cu cifre că nimeni, nici chiar alegătorii din Colegiul | nu 
pot susține că nu-s nedreptățiți de actuala organizare electorală. 

Dar mai presus de toți, este nedreptăţită țara, prin faptul că cei mai numeroși 
fii ai ei, aceia care ne-au păstrat limba și care cu braţele lor au format statul 
român, aceia care au cele mai mari interese ca și cele mai multe sarcini în stat, 
aceia în sfârșit, fără de care clasele mai mari interese ca și cele mai multe 

PER E E RE A N RE N TO A E IEEE RE a: 
sarcini în stat, aceia în sfârșit, fără de care clasele noastre dirigente erau azi 
înnecate în oceanul de slavi, de unguri sau de turci, și fără de care statul 
român nu putea exista - sunt înlăturați de la exerciţiul drepturilor lor politice? 

Inceputul acestui veac se ilustrează prin chemarea și prin expansiunea 
către viaţa publică a mulţimi producătoare. De jur împrejurul nostru 
organizarea politică a devenit sau tinde să devină din ce în ce mai democratică. 
(...) 

Partidele noastre politice nu simt oare că însăși existenţa unui stat mic, în 
mijlocul atâtor state mari și lacome, poate fi în discuţie, când baza acestui 
stat, poporul care muncește, se luptă, și plătește birurile, este exclus din 
cetatea politică? 

Partidul liberal a dat deja răspunsul său, la aceste întrebări. In fruntea 
programului de la lași stă scris: Votul universal cu reprezentarea proporţională. 

Acest punct din programul liberal este steagul nostru de luptă. Membrii 
conștienți ai partidului liberal, noi suntem convinși că acest partid e singurul 
în stare a da ţării reformele democratice de care are nevoie și în fruntea 
cărora stă: Reforma electorală. 

Mai mult: noi suntem convinși că prin acordarea votului universal partidul 
liberal își va asigura o izbândă definitivă și durabilă asupra partidului conser- 
vator, despre care nu se va mai pomeni decât doar în biblioteci și prin muzele 
de antichităţi bizare. Triumful zdrobitor al liberalilor în Anglia este cel mai 
convigător exemplu. 

Opera noastră va fi o operă de studii, de pregătire și de convingere. 
Aderările primite de la liberali din toate părţile țării ne încurajează în munca 
noastră. Alăturea de noi să vină toţi luptătorii pentru liberalism și democraţie. 
Pornim cu gândul ca să nu încetăm lupta până când reforma votului univer- 
sal nu va deveni o realitate. 

Reacjionarilor care ne-ar obiecta că țărănimea nu e încă pregătită, 
răspundem cu dl. Spiru Haret, care în încheierea cărţii sale asupra chestiei 
țărănești consideră țărănimea ca „un corp activ și conștient” și justifică acest 
mod de a vedea prin „dovezile de pricepere, de cuminţenie, de hărnicie, de 
iniţiativă pe care le-a dat țărănimea în anii din urmă”. 

Acelora care ar obiecta că trebuie mai întâi ca poporul să înveţe cum să- 
și exercite dreptul de vot și apoi să-i dăm votul universal, răspundem cu d. 
V.G. Morţun că nimeni nu poate învăța să înoate dacă n-are la dispoziţie apa 
necesară pentru acest exerciţiu și poporul nu poate să înveţe exerciţul 
dreptului de vot fără a i se da vâsla necesară: votul universal. 

Acelor, în sfârșit, care s-ar mai fi găsit pe ici pe colo obiectând că reforma 
electorală nu e încă oportună le răspundem prin cuvintele d-lui lon I.C. 
Brătianu rostite cu ocazia discuţiei la mesajul regal: 

„Am considerat că este o necesitate de stat ca bazele politice ale României 
să fie pe cât se poate de largi. Am crezut că în această parte agitată a lumii, în 
care trăim, numai atunci, va fi echilibrul stabil când baza va fi cât se poate de 
largă, - și desigur că baza nu va fi definitiv largă, decât atunci când toţi 
locuitorii români din acest stat vor lua parte cu interes și cu conștiință la 
cârmuirea statului... Nu cred să fie cuget de om politic și de om de stat care 
să-și închipuie că soluțiunea definitivă a aşezământului nostru politic să fie 
alta decât sufragiul universal... Credeţi d-voastră - când sufragiul universal e 
pe cale de a se așeza la Apus și la Răsărit, la miază-noapte și la miază-zi - că 
noi, Statul Român, vom putea să trăim ca un compaitiment izolat, bazat pe 
un alt sistem decât ar avea și marele imperiu rusesc, și regatul Ungariei și 
Bulgariei, până și Muntenegru?” 

Acestea spuse, începem lupta, cu încredere că toată ţara liberală și 
democratică este alăturea de noi. 

(„Votul Universal”, Galaţi, 5 februarie 1906) 


V.G. MORŢUN 
Din paginile trecutului 
(O trecere în revistă a mișcării pentru votul universal în cadruol P.N.L - n.n.) 


In vâltoarea mișcării noastre de renaștere, votul universal a avut de 
puternic sprijinitor pe înfocatul Nicolae Bălcescu, care curând câștiga în 
partea părerii sale pe lon C.Brătianu. 

Sunt convins că numai împrejurările prin care a trecut alcătuirea constituției 
noastre și concesiile ce au fost silite elementele mai înaintate ale partidului 
liberal să le facă partidului conservator au dat câștig de cauză apărătorilor 
sistemului censitar. 

In anii din urmă alcătuirii constituţiei noastre, mai că nu se mai pomenește 
de nedreptatea făcută celor mici prin răpirea, prin încătușarea drepturilor de 
vot. 'Singur numai lon Ionescu de la Brad, alesul colegiului al IV-lea din 
Roman, încearcă din când în când să ridice glasul, atât în adunarea ţării cât și 
în sânul alegătorilor lui. 

La revizuirea Constituţiei de subt lon C. Brătianu, partea mai înaintată a 
partidului liberal nu primea împărţirea actuală în 3 colegii, și bătrânul Costache 
Rosetti era să ieie cuvântul împotriva ei. 

Printre cei care îl urmau în Cameră se afla un tânăr de mare talent, la 
începutul cariei sale politice, dar înzestrat cu puterea de convingere, cu focul 
şi cu îndrăzneala trebuitoare omului politic; acela era George Panu, hotărât 
apărător al introducerii „Votului universal”. 

Intre el și bătrânul Rosetti urmă o lungă discuţie, și Rosetti care făcea parte 
din bătrânii plini de înțelepciune și de dragoste pentru lupta ideilor, chiar în 
sânul partidului lui, Rosetti care iubea tinerimea cu inimă de tată, îndemnând- 
o să intre în luptă, să-și arate toate aspiraţiile, bătrânul Rosetii care niciodată 
nu a aruncat priviri invidioase ori bănuieli de neîncredere asupra celor tineri, 
a lăsat pe G.Panu să vorbească în locul lui împotriva celor 3 colegii. 

După ce a vorbit Panu care susţinu introducerea Votului Universal, 
bătrânul Rosetti se sculă și strânse mâna tânărului, zicându-i: „Nu voi regreta 
niciodată că te-am lăsat să vorbeşti în locul meu. Ai dreptate!”. 

Acestea le știu chiar din gura lui Costache Rosetti și îmi fac o datorie să le 
împrospătez în memoria partidului liberal. 


D 
Ei 


Se împlinesc 20 de ani de când G.Panu, ajuns un strălucit scriitor politic, 
a publicat în „Lupta” acea frumoasă serie de articole pentru cucerirea votului 
universal. 

Si tot pe atuncea, subt imboldul. frământărilor ce se făceau în favoarea 
acestei idei de fostul Partid socialist și de cel radical, Partidul naţional-liberal 
înscrise din nou, în programul său, introducerea reformei, ca un ideal 
îndepărtat al partidului. 

De atunci vremea a trecut, depărtările s-au tot scurtat și împrejurările ne 
apropie mereu de idealul nostru atât de dorit. 


++ 

Acum 10 ani în Camera Liberală de la 1895-1899 am avut multumirea 
sufletească să pot strânge, pentru apărarea acestui ideal, un mănunchi de 
liberali din ce în ce mai mare, din ce în ce mai impunător. Am avut mulțumirea 
sufletească să am alături pe Vintilă C.A.Rosetti, fiul lui Costache Rosetti, pe 
Vasile Cogălniceanu, fiul lui Mihail Cogălniceanu și toţi aleșii țărani ai 
colegiului al III-lea. 

La început mișcarea se mărginea în propunerea unui amendament cu 
prilejul discuţiei răspunsului la Mesajul (Regal n.n.). Apoi începu să se întindă 
în afară de parlament: graţie ziarelor democratice, care pe atunci nu înțelegeau 
democraţia ca o apărătoare devotată a Partidului conservator, (sic) graţie 
unei serii de întruniri prin mai toate orașele ţării, mișcarea prinse rădăcini 
puternice. 


Prin căderea Partidului liberal de la putere și prin restriștea financiară în 
care se afla ţara, câţiva ani în șir părtașii nestrămutaţi ai acestei reforme au fost 
nevoiţi să se gândească mai întâi la întâmpinarea nevoii imediate, la scăparea 
țării de greutăţile bănești, de groaznicele deficite bugetare, și numai după 
aceea să organizeze din nou lupta și să deie un suprem atac pentru cucerirea 
votului universal. 

In toată această vreme singurele manifestări făcute în favoarea acestei 
reforme sunt declaraţiile lui lon I.C. Brătianu, făcute mai întâi pe când era 
ministru și repetate acum în urmă ca deputat -, demne și mândre afirmări ale 
dragostei ce are partidul naţional - liberal pentru pătura adâncă și adevărat 
românească a acestei țări. 


Aţi dat azi semnalul ca lupta din nou să înceapă. La semanlul vostru nu 
puteam sta rece, nici mut, ci răspund din toată inima, adânc convins că 
izbânda va fi cu noi și că, dacă până și autocrata și întunecata Rusie e gata să- 
| introducă în organizaţia ei politică, nu poate fi muly până ce și partidul 
naţional-liberal își va vedea îndeplinit „apropiatul” ideal: „Votul universal”! 

(„Votul universal”, Galaţi. 5 februarie 1906 an l, nr. 1, organ naţional-liberal) 

1.G. DUCA 
Politica Austro-Ungară 
(Problema naţională în Austro-Ungaria - n.n.) 


(..) 

Naţionalităţile din Orient, care luptă pentru întregirea lor naţională, nu 
pot să renunțe la această luptă când văd că naţionalitățile din Austria, fără să 
fie ca ele neatârnate, totuși luptă neîncetat și cu o admirabilă energie pentru 
a-și apăra drepturile de neam și pentru a se putea dezvolta în deplinătatea lor 
etnică. Cum ar putea mai ales să renunțe la luptă acele naționalități din 
Orient ce au fraţi de-ai lor care suferă sub dominaţiunea Habsburgilor! Si iată 
cum, rând pe rând, statele balcanice și naţionalităţile din Austro-Ungaria se 
influenţează în luptele lor naţionale, și se stabilește între ele o comunitate și 
o solidaritate de interese și de luptă. Dar afară de aceasta, ce siguranță mai 
poate prezenta pentru Europa o ţară care veșnic clocotește și ameninţă să se 
rupă în bucăţi, la cea dintâi ciocnire mai puternică a naționalităților ce o 
formează? In loc să fie elementul de ordine necesar echilibrului european, 
Austria este azi singurul focar de neliniște și de nesiguranţă din centrul Europei. 

Prin urmare, dacă Austro-Ungaria nu mai are nici prestigiul din trecut, 
nici nu mai prezintă pentru Europa același interes diplomatic ce îi dădea o 
situaţie strălucită și o îndrituia să urmărească o politică ambițioasă, la ce se 
reduce starea ei actuală, starea după care oamenii ei de stat ar trebui să se 
călăuzească în ocârnmuirea ei? Dezbrăcată de hainele strălucitoare ce 
împrejurările istorice îi dăduseră, Austria rămâne o ţară locuită de o mulțime 
de neamuri deosebite, stăpânite și asuprite de două naţionalităţi, care fiecare 
sânt în minoritate faţă de naţionalităţile pe care le domină și pe care au 
pretenţia să le asimileze, și aceasta într-un veac în care conștiința naţională 
este mai vie decât oricând, în care state mari s-au format pe baza principiului 
naționalităților și în care nici raţiunea, nici simţămintele nu primesc ideea 
asupririi unei naţionalităţi prin cealaltă. lată ce este azi Austro-Ungaria, atât și 
nimic mai mult. 

Si când la porţile acestui organism politic fictiv, atât de șubred și atât de 
slab, suflă în Rusia vijelia puternică a celei mai groaznice revoluţiuni ce 
istoria va fi cunoscut, a unei revoluțiuni separatiste, care încă o dată vine să 
dovedească lumii că nu se pot nesocoti, nici de către o forță nemărginită ca 
tarismul, existenţa și drepturile naționalităților, nici atunci Austro-Ungaria să 
nu priceapă că-și pierde vremea umblând după cucerirea Salonicului și 

după supremaţia în Balcani? E, într-adevăr, de necrezut cum oamenii de stat 
din Austro-Ungaria nu s-au convins că Austro-Ungaria s-a transformat într-o 
ţară în care consideraţiunile de politică generală dispar în faţa voinței hotărâte 
a naționalităților de a dobândi exerciţiul deplin al drepturilor lor naționale. 

Si ceea ce e mai grav, e că cu cât oamenii politici din Viena și din Budapesta 
vor întârzia mai mult să înțeleagă necesităţile urgente ale monarhiei, cu atât și 
soluţiunea problemului austro-ungare va fi mai greu de găsit. Singurul mijloc 
de a se pune capăt crizei naţionale din împărăţia lui Franz Joseph este 
adoptarea regimului federal. Toate celelalte soluțiuni au fost încercate și nu 
pot duce la nici un rezultat, fiindcă ele pornesc toate de la un principiu greșit, 
de la concepția că în vremurile noastre statele pot avea drept bază drepturile 
istorice, adică plămădirile întâmplătoare și trecătoare ale cuceririlor. Fie că s- 
ar da satisfacţie ungurilor, fie că s-ar da satisfacţie cehilor, celelalte naţionalităţi 
vor rămânea nemulțumite și vom vedea aceleași zbuciumări zadarnice și 
aceleași frământări pe loc, ce de atâta timp formează trista istorie a monarhiei 
şi nefericirea atâtor milioane de locuitori, pe care soarta i-a împreunat sub 
sceptrul Habsburgilor. Insă e lesne de înţeles că cu cât timpul trece, cu atât și 
soluția federaţiunii e mai greu de îndeplinit. Si aceasta pentru mai multe 
cuvinte. In primul rând, fiindcă cu cât Franz loseph va zăbovi mai mult, cu 
atât naţionalităţile vor pierde mai mult încrederea lor în Habsburgi, vor-face 
mai grea adoptarea unei soluțiuni, care deja prin natura ei și prin împotrivirea 
ce fatal va întâmpina din partea austriecilor și mai ales a ungurilor, prezintă 
destule greutăţi. In al doilea rând, fiindcă cu cât timpul trece, cu aât statele 
mici din Balcani se organizează, se întăresc și devin pentru fraţii lor din 
monarhia Habsburgilor un centru de atracţiune mai puternică decât 
federaţiunea sub o coroană străină, cu neamuri străine. Si, în sfârșit, fiindcă 
cu cât înaintăm, cu atât revoluţia rusească, democratizând imperiul țarilor 
sau dezmembrându-l cu totul, va face să triumfe mai mult principiul 
naționalităților și va așeza viaţa publică a Europei întregi pe baza raţională a 
deosebiri și a unităţii de neam. 

Dacă Austro-Ungaria nu va reuși să se federeze acum, ea va fi împărțită 
între naţionalităţile ce o compun și ce o înconjură, care vor preferi, desigur, 
mai bine să se grupeze în state neatârnate, legate între ele prin alinaţele sau 
federaţiunile ce interesele lor le vor dicta, decât să formeze o federaţiune 
austro-ungară, care la urma urmei este numai o soluţie de conservare a unui 
stat pe care afară de unguri și de familia Habsburgilor, nimeni nu va mai avea 
interes să-l păstreze. (...) 

Concepţiunile moderne, după ce au cucerit statele în care s-au născut, 
au pornit acum la asaltul tuturor statelor. Pretutindeni ele se ciocnesc cu 
concepţiunile și cu prejudecățile vechi. Forţele reacționare le opun o rezistență 
înverșunată, dar curentul se urcă și sporește. Europa se frământă adânc sub 
zvârcolirile acestor ciocniri și în învălmășeala luptei se poate întrezări deja 
izbânda definitivă a societăţii moderne asupra ultimelor rămășițe și ultimelor 
privilegii ale unei lumi ce nu mai este. 

(„Viaţa Românească”, 1990, an |, vol. II, nr. 6 (august), p. 492-497 apud 
1.G.Duca, Lumea la început de veac, București, 1994, p. 116-117) 


VINTILĂ BRĂTIANU 
Necesitatea și putinţa unui program 


Am arătat că în parte cauza răului de care suferă viaţa noastră publică 
vine din slăbirea funcţionărei unuia din factorii constituţionali, voinţa 
naţională, manifestată prin mijlocirea partidelor politice. Nu există nici o 
indicație că acest factor de la sine ar fi renunţat la rolul ce i s-a fixat prin pactul 
de la '66, dar că organul normal care îi servea ca mijloc de manifestare, a 
slăbit în activitatea lui sau nu s-a adaptat îndestul transformărei continue ce 
are orice viaţă. Acestui intermediar revenindu-i mare parte din răspundere, 
tot lui îi revine prin urmare și sarcina de a înlătura răul ce constatăm, și de a 
redeveni astfel interpretul mereu în acţiune și destoinic al acelui factor 
constituţional. 

Sfera vieţei publice întinzându-se, natura chestiunilor aduse în discuţie 
schimbându-se, și mijloacele de acţiune ale partidelor politice trebue să se 
adapteze acestei nouă stări. 

Partidele politice, organizate cu un comitet central și cu câteva personalități 
politice în judeţe, puteau menține contactul cu corpul electoral restrâns de 
altă dată și pentru chestiuni cari prin natura lor erau lesne de înţeles. 

Numărul celor cari, prin organizaţia Statului nostru, iau parte azi la viaţa 
publică, complicaţia și caracterul special al chestiunilor politice, cer nu numai 
o adevărată organizaţie de luptă și propagandă, dar impun și cercetări mai 
amănunțite ale nevoilor de interes general și ale soluţiilor de dat. Organizarea 
și programele trebuie să formeze acel contact continuu necesar între partidul 

de guvernământ și între voinţa naţională. De câte ori aceste condiţii au fost 
împlinite organizmul nostru de Stat a funcţionat în mod normal. 

Nevoile statelor și ale popoarelor fiind schimbătoare, programele 
partidelor politice trebuiesc să se modifice și ele după aceste trebuințe. De și 
sunt puncte dintr-un program cari cer o vreme mai îndelungată ca să poată 
să se impue opiniei publice sau să poată să fie aplicate, programele corespund 
la anumite epoce. O parte din soluţiila ce se propun au fost aplicate; o parte 
din ele, prin neadmiterea lor sau prin scăderea importanţei lor față de fapte 
ulterioare, se eliminează de sine. 

De aceea dacă sunt principii de lungă durată cari dau partidelor directivele 
pentru stabilirea programelor, acestea din urmă sunt cu aât mai des premenite, 
cu cât partidul ce le proclamă este un partid de guvernământ, cunoscător al 
nevoilor fiecărui moment, destoinic în alegerea soluţiilor, puternic prin 
numărul aderenţilor săi, și cari, printr-o activitate neobosită, îndeplinește cât 
mai bine și cât mai curând angajamentele ce și-a luat faţă de ţară. 

Si aci situaţia partidului liberal este înlesnită: reformele nouă ce se cer 
întră prin natura lor în sfera de acţiune a unui partid naţional, liberal și demo- 
cratic. De altminterea nevoia precizărei unui program a fost recunoscută de 
toți și a format discuţii serioase în sânul comitetului exercutiv al partidului. Ea 
este cu atât mai mult în dreptul nostru, cu cât cele mai multe din chestiile 
puse la ordinea zilei au fost aduse de partidul liberal, ca guvern, sau de unele 
din personalităţile lui marcante. 

Nu numai nevoia unui program este discutată, dar există astăzi elementele 
îndestulătoare pentru întocmirea lui și acordul aproape unanim asupra 
soluţiilor de dat. i 

După cum s-a spus în comitetul executiv, programul actual trebue să se 
compună din două părți: 

Unul de îndreptare a măsurilor luate de guvernul în fiinţă și altul de 
măsuri nouă pentru îndrumarea viitorului. 

Soluţiile celor dintâi sunt mai mult sau mai puțin indicate tocmai de opera 
vătămătoare a adversarilor noștri’. Sunt mai întâiu măsurile financiare de luat 
pentru a nu spori în mod inutil cheltuielile statului și prin urmare impunerea 
conțribualilor peste mijloacele lor. (...) 


1 E vorba de Partidul Conservator. 

Este vreme, cum s-a spus, ca în toate aceste chestiuni, dar mai cu seamă 
în a magistraturei, opinia publică să cunoască dinainte soluţia ce dăm, și ca 
viitorul ministru de justiţie liberal să găsească în ajutorul întregului partid, 
autoritatea necesară unei modificări atât de radicale cât o impune răul făcut 
în acești din urmă doi ani. 

Dar partidele politice nu au numai o operă de îndreptare de făcut, ele 
trebue să fie călăuze în cercetarea și rezolvarea intereselor mari ale naţiunei. 
Ele trebue să le descopere înnainte chiar ca aste nevoi să fie aduse în discuţie 
sub presiunea din afară; altfel va fi mult mai greu să se dea cu mintea liniștită 
soluţia necesară. Intr-un cuvânt, un partid politic conștient și puternic trebue 
să călăuzească, nu să fie remorcat; cu cât chestiunile sunt mai de căpetenie, 
cu atât ele trebuie prevăzute mai de departe ca să fie bine diriguite către 
soluţia cea mai bună ce ele comportă. 

Și în această privinţă există elementele unui program foarte bogat; dacă el 
nu este încă complect formulat, a fost pus înnainte în cea mai mare parte tot 
de partidul liberal. 

Sunt, în primul rând, de adunat la un loc soluţiile de dat în diferitele 
ramuri ale chestiunei complexe țărănești. 

Această chestiune, pe atât de naţională, pe cât și socială, formează ea 
singură stofă necesară pentru un bogat și complect program de acţiune. 

Din ea face mai întâiu parte Casa rurală, pusă în dezbatere de partidul 
liberal acum zece ani. (...) 

Prin chestia țărănească se înțelege o grijă mai mare și continuă de nevoile 
populaţiei rurale. In ea se coprinde, pe lângă dezvoltarea instrucției la sate, 
îmbunătăţirea stării sanitare și a administraţiei; sarcini proporționale cu 
mijloacele; creditul la sate; relaţii echitabile între cultivatorul muncitor, 
proprietar și arendaș; apărarea ţăranului față de pericolele economice și 
sociale ce ne bântue, îndrumarea de dat pentru a interesa mai mult la viaţa 
publică, sub toate formele ei, masa cea mare a poporului nostru, - într-un 
cuvânt toate chestiunile ce interesează viaţa la sate. 

Din această chestie fac parte unele măsuri aplicate cum e a instrucţiunei 
rurale și profesionale, a băncilor populare, a obștilor de arendare, înfiinţarea 
infirmeriilor și îmbunătăţirea stării sanitare la sate și chiar dorința manifestată 
prin legea comunală de a îmbunătăţi administraţia la sate. (...) 

Și tot de această mare operă de îndeplinit este legată chestiunea, pusă de 
partidul liberal în programul lui cel vechiu, lărgirea dreptului de vot, pentru a 
ajunge la votul universal. Intr-un cuvânt interesarea masei celei mari a 
poporului nostru la viaţa noastră publică. 

Partidul liberal și în alte direcţiuni are principii cari i-au inspirat opera 
legislativă. El are o politică financiară bugetară bine hotărâtă. (...) 

El are o politică economică reprezintată atât altă dată prin războiul vamal 
cu Austro-Ungaria, cât și azi prin tariful cel nou și convenţia cu Germania. 

In ceea ce privește administraţia el a arătat, de câte ori ocazia s-a prezentat, 
că este pentru stabilitatesa funcționarilor, bazată pe condiţii de admisibilitate. 

Dar tocmai varietatea și importanţa acestor chestiuni impune 
complectarea, coordonarea și precizarea lor. Trebue făcută această operă 
nu numai pentru unitatea vederilor ce trebue să existe în rândurile aceluiași 
partid, dar și pentru publicul cel mare. 

Din înscrierea lor într-un program partidul liberal poate câștiga încă în 
autoritatea sa. (...) 

In chestia votului universal ar trebui să se spue dacă sunt și care sunt 
etapele pentru a ajunge acolo. Fiindcă sub cuvântul de sufragiu universal se 
înțeleg diferite soluţii care este aceea pe care o preconizează partidul liberal, 
pentru ca îndrumare să fie de pe acum făcută în vederea acestei soluțiuni 
definitive? 

Nu sunt în sfârșit directive de dat în politica noastră naţională? 

Din cele ce preced reiese că există elementele unui program în cercul de 
acţiune a partidului liberal, și că chestiunile ce ele îmbrățișează sunt mari și 
unele chiar vitale. (...) 

(Vintilă Brătianu, Menirea Partidului Naţional-Liberal, București, 1906, p. 22-27) 


PROGRAMUL DIN 1906 


Nestrămutat stă înaintea noastră Programul Partidului Naţional-Liberal 
din 1892. El zice: - „Tara a fost totdeauna setoasă de domnia legilor pentru a 
se pune capăt Regimului Bunului Plac al foștilor privilegiați și actuali 
conservatori. Pe acest tărâm s-au purtat luptele naţionale și s-au desăvârșit 
victoriile poporului. Domnia legilor a fost necontenit periclitată la noi, de 
câte ori conservatorii au venit la guvern. Cerem ca Domnirea legilor să fie o 
realitate, căci numai pe dânsa se întemeiază Regimul Reprezentativ, de care 
e strâns legată existența noastră ca naţiune și ca Stat. Intâia chestiune de 
rezolvit în mod definitiv este dar Domnirea Legilor." 

~ Această cerere a fost rostită mai întâi cu tărie de adunările unirei din 1857 
și de atunci ea a rămas un punct principal al programului Naţional - Liberal. 
Ea stă și astăzi în fruntea programului nostru, ca dovadă vie, cât de greu ne- 
a apăsat dezordinea în trecut și cât de greu dispar obiceurile cele rele. 

Cerem dar și astăzi cu stăruinţă să dispară odată pentru totdeauna nefastul 
obicei, de a exploata Statul și concetățenii, ocolind sau nesocotind legile. A 
sosit timpul să ne încordăm puterile sufletești, pentru ca respectarea 
scrupuloasă a legilor şi aplicarea lor conştiincioasă și cinstită să devie starea 
noastră normală. (...) 

In jumătatea de secol am fost adânc sguduiţi de patru crize financiare, 
produse prin dificite bugetare - de 36 milioane în 1865 - de 32 milioane în 
1875 - de 27 milioane în 1895 - de (?) milioane în 1900 - (...) 

` Patru mari instituţiuni - Scoala, Armata, Justiţia și Administraţia - lucrează 
împreună spre asigura puterea unei ţări. (...) 

Atenţiunea Partidului Naţional-Liberal a fost necontenit atrasă în timpul 
renașteri noastre asupra Scoalei- temelia dezvoltării morale, intelectuale și 
economice a oricepopor. Din iniţiativa acestui partid a pornit reforma școlară 
cuprinsă în Legile din -1896,1838,]832,ipi 1903., care, au. dat educaţiunii 
naţionale o îndrumare practică; răspunzând nevoilor şi așpiraţiunilor societăţii 
moderne, de a da direcţiuni sănătoase în toate ramurile activităţii omenești. 
Reforma era susţinută prin creaţiunea unui corp didactic înzestrat cu cunoștinți 
științifice și pedagogice, și insuflat de simţimântul înaltei sale datorii. 

Din nenorocire, în loc de a consolida resultatele bune obţinute, călcările 
de legi și abuzurile au deschis porţile corupției și imoralităţii, stricându-se 
astfel rostul şcoalelor. (...) 

Puterea judecătorească trebuie întronată în poziţiunea ce i se dă de 
Constituţiune și de legile, care o consituie, ca una din instituţiunile 
fundamentale ale Statului. (...) 

Administraţia nu poate rămânea, fără pagubă pentru interesele și 
moralitatea publică, în serviciul personalităţilor influente. Și aci interesele 
generale trebuiesc să predomnească. (...) 

Precum se vede, un câmp larg de muncă și de activitate este deschis 
Partidului Naţional-Liberal și de acum înainte. 

In secolul trecut toate puterile naţiunii au fost absorbite de constituirea 
Statului. Astăzi formăm un Stat, care ne aparţine. Ni se impune prin urmare să 
îndeplinim lipsurile și neajunsurile, cari opresc desvoltarea lui regulată și 
repede. 

Mai ales țărănimea stă înapoiată. In sate domenște sărăcia cu toate relele 
ce o înconjoară. Tărănimea nu dispune decât de un nutriment prost și 
neîndestulător. De aceea pelagra, boala mizeriei, nu dispare, ci se lăţește în 
fiecare an și răspândește jalea în frumoasele câmpii ale ţării și până în fundul 
munţilor. Imbrăcămintea săteanului este iarăși o dovadă vie a strâmtorii în 
care el trăește. Locuinţele nesănătoase și lipsa unei instalări gospodărești cât 
de modeste precum și împuţinarea vitelor, menţin pe săteni într-o stare de 
înapoiere, care nu se potrivește cu avântul altor trepte sociale. 

Aceste suferinţi sunt mărite prin lipsa aproape întreagă de sfat ajutător și 
îndreptător în anevoințele vieții de toate zilele. 

De sănătatea ţăranului nu se poartă grije îndestulătoare. Săteanul nu are 
la îndemână creditul necesar unei întreprinderi cât de simple, ci din contră el 
e apăsat de cămătăria cea mai aspră. Pe când sătenii dau zecimi de ani zile de 
muncă pentru a fi legaţi de căile ferate prin șosele; multe sate zac în aceeași 
lipsă de căi de comunicaţie în cari se aflau înainte de jumătate de scol. 

Administraţia, precum e organizată și practicată nu există pentru țărănime; 
iar justiţia nu-și exercită deplin influenţa ei binefăcătoare asupra acestei clase 
a cetăţenilor. 

Acestea sunt cauzele Li plobldrhă |ăfândască se prezintă astăzi dinaintea 
noastră în toată întinderea şi CU toate tificultățile ei. Nici un om gânditor și 
conştiincios nu mai poate sta indiferent dinaintea unei situațiuni care devine 
pe fiecare zi atât mai gravă, cu cât ea este exploatată fără scrupul și pe toate 
căile de cete de oameni, fără alt rost al vieţii de cât nesațiul de câștig. 

Pentru a rezolva această chestiune economică și socială, este mai înainte 
de toate urgent ca legile cari ating interesele țărănești să fie aplicate în toată 
întregimea lor. Intreaga situaţiune a ţăranilor s-ar îmbunătăţi, când apucăturile 
şi obiceiurile ilegale ar fi înlocuite cu „Domnia Legilor”. 

Acest punct începătornic regulat cât mai neîntârziat, trebue neapărat să 
păşim la rezolvirea chestiunilor de amănunt, care de mult timp sunt la ordinea 
zilei. (...) 

Guvernul și Parlamentul să nu mai piardă nici un minut din vedere, că 
existenţa statului și dăruirea naţiunei atârnă de buna stare a țărănimei, și că 
de aceea ea se numește din vechime Talpa țărei. Să nu îngăduim ca Talpa 
ţărei să putrezească sau să fie surpată. 

Punctele expuse mai sus conţin chestiunile cele mai arzătoare, cari 
trebuesc rezolvite în mod satisfăcător și fără întârziere, pentru ca Statul Român 
să fie definitiv înjghebat și bine asigurat, pentru ca el să poată preîntâmpina și 

învinge furtunile viitoare, pentru ca, îndeplinindu-se dorinţele Adunărilor 
din 1857 în toată întregimea lor, să se poată așterne programul muncei 
noastre proprii în rândul popoarelor culte. 

Așezământul nostru modern s-a înfiinţat prin o generaţiune de bărbaţi 
însuflețiţi de simţăminte curate și înalte, dotați cu voinţă de a făptui binele, cu 
energia de a nu șovăi dinaintea dificultăţilor ce se ivesc, cu perseverenţă de 
a-și îndeplini în toate împrejurările datoria către neam și patrie. 

In capul acestei generaţiuni creatoare și întemeetoare stă Regele Carol |. 

(Istoricul Partidului Naţional - Liberal de la 1848 și până astăzi, 
București, 1923, p. 180-185) 


I.G.DUCA 
EXECUTIA LUI FERRER' 
(Pledoarie pentru valorile umanismului și democtaţiei - n.n.) 


Lumea întreagă e în picioare din cauza execuţiunii lui Ferrer!. Rareori 
s-a văzut o manifestaţiune mai măreaţă și mai impunătoare. Rareori 
solidaritatea universală, iubirea de dreptate, s-a afirmat cu mai multă putere. 
De la Lisabona la Petersburg și de la Stockholm la Milano, toate spiritele 
liberale, toată conștiința lumii civilizate a tresărit de indignare în faţa sentinţei 
care osândea la moarte pe întemeietorul școlilor liberale și pretutindeni 
atitudinea guvernului Maura și a regelui Alfons faţă de unul dintre cei mai 
mari dușmani ai reacţionarismului din Spania a fost vestejită cu energia 
cuvenită. Intr-adevăr, totul este odios în execuţiunea lui Ferrer. 

Odioasă concepția guvernului spaniol, care în loc să vază în evenimentele 
sângeroase din Barcelona izbucnirea unei boli sociale, adânci și vechi, n-a 
văzut în ele decât instigaţiunile criminale ale câtorva personalităţi și îndeosebi 
ale lui Francesco Ferrer. E odios sistemul întrebuințat de domnul Maura și de 


! Ferrer Guardia Francesco (1859-1909), iluminist și pedagog spaniol; republi- 
can mic-burghez. Adept al democratizării Spaniei pe calea culturalizării poporului. 
în timpul răscoalei din Barcelona 81909) Ferrer, învinuit fără temei, de a fi condus 
răscoala este arestat și executat (13 februarie 1909). 

colegii lui, care plecând de la această înțelegere îngustă a evenimentelor ce 
s-au desfășurat în Catalonia și-au închipuit că focul și sabia pot înăbuși 
aspiraţiile de libertate ale unui popor ce geme sub cea mai groaznică tiranie 
clericală. Odioasă e procedura guvernului, care fără dovezi serioase, pe 
simple presupuneri, pe ipoteze ce îi conveneau și pe mărturii care se 
contraziceau, a trimis pe Ferrer la moarte. Odioasă e atitudinea guvernului, 
după judecată, căci în loc să facă un gest de clementă, care în cazul de faţă ar 
fi fost și un gestde înaltă înțelepciune politică, a preferat să se înveșmânteze 
într-o haină inchizitorială și cu aceeași cruzime cu care fanaticii bisericii. 
catolice ardeau odinioară pe rug pe toţi cei ce cutezau să se împotrivească 
lor, tot astfel el a pus înaintea gloanţelor plutonului de exerciţiune de la 
Montjuich pe omul care mai mult decât oricare altul întrupa în Spania alte 
idei și alte idealuri sociale decât cele ce reprezintă ocârmuitorii de azi ai 
regatului spaniol. Trăim în vremuri în care simţul de dreptate a pătruns prea 
adânc în toate straturile societăţii pentru ca o nedreptate de această natură să 
rămână nepedepsită. 

Persoana lui Ferrer nici nu mai este în joc. Omul care și-a sacrificat adesea 
și viaţa pentru ca să răspândească lumina în rândurile poporului său ţinut de 
veacuri în întuneric de către o popime interesată să-i steiască puterile pentru 
ca să-l poată mai iute domina, trece pe al doilea plan. E ceva mai mult decât 
de un om, oricât de mare ar fi fost el, e vorba de un principiu. Omenirea de 
azi nu mai poate admite ca un om să fie omorât pentru ideile lui. Civilizațiunea 
socotește că cea mai frumoasă din izbânzile ei e că a dat omului dreptul să 
cugete netulburat și când lumea întreagă se ridică împotriva tentativelor de 
înăbușire a libertăţii de cugetare, ea nu face decât să dezvăluiască un instinct 
de conservare. : 

Pentru ca omenirea să producă, pentru ca să fie cu putinţă pe viitor 
realizarea acelorași pasuri gigantice care au făcut gloria vremurilor noastre, 
trebuie neapărat ca omul să fie stăpân pe gândurile lui. Progresul iese din 
ciocnirea tuturor ideilor, de la cele mai sublime până la cele mai absurde. 
Toate deopotrivă sânt necesare creării lui. lată de ce lumea civilizată de 
astăzi ia cu atâta înverșunare apărarea lui Ferrer. Ea simte lămurit că dacă 
cumva ar lăsa nepedepsite asemenea tentative, germenul însuși al oricărui 
progres ar fi distrus şi cu dânsul întreaga civilizaţiune ar fi ameninţată în 
existenţa ei. (...) 

(„Universul”, 17 octombrie 1909, apud I.G. Duca, 
Lumea la început de veac, 1994, p. 189-190) 

CEE E EEE E CE EEE 
l BOALA BUGETELOR 
(Noua paradigmă a echilibrului social în viziunea lui Duca - n.n. n.) 


(...) Problemele sociale joacă un rol mai însemant în viaţa popoarelor și 
nimeni nu e în stare să se împotrivească mersului lor. Clasele ocârmuitoare 
de azi, care ar voi să oprească valul democratic care înaintează mereu, ar fi 
pur și simplu măturate. Am ajuns deja la stadiul în care o clasă nu mai poate 
fi ocârmuitoare decât dacă consimte să îmbrățișeze interesele păturilor largi 
şi numeroase ale unei naţiuni. Sub ochii noștri se petrec mari prefaceri. 
Stratificaţiunea vieţii sociale se schimbă: straturile din adâncime se înalță, 
straturile de la suprafaţă se lasă în jos. Prin deplasările lor se pregătește o altă 
așezare și lumea se îndreptează către o nouă formulă de echilibru al factorilor 
sociali pe care nu avem putinţa s-o putem enunțţa aci, dar care, în orice caz, 
va îngădui luminii și bunei stări materiale să pătrundă mai lesne de la un strat 
la altul și nu va mai introduce straturi impermeabile între fericirea celor de 
sus și nevoile celor de jos. Să nu ai bani pentru o asemenea politică, e ca și 
cum nu ai avea bani ca să trăiești. lată de ce boala prin care trec azi bugetele 
Marilor Puteri nu e o boală trecătoare, ci e boală organică, o boală a întregului 
mecanism social modern. Faptul că ea bântuie cu mai multă tărie tocmai în 
țările cele mai mari și cele mai bogate, adică în ţările în care şi chestiunea 
socială a intrat într-o fază mai acută, este o nouă dovadă că ea precipită 
mersul omenirii spre democratizare. 

Probabil că ţările care împing azi mai departe spre furia armamentelor 
vor fi cele dintâi silite să capituleze în faţa chestiunii sociale fiindcă pe acele 
țări greutăţile financiare le vor pune mai întâi în dilema de a alege între unele 
sau altele, iar împrejurările în nevoia de a prefera chestiunea socială, chestiunii 
înarmărilor. Aceasta va fi răzbunarea democraţiei împotriva scepticismului, 
cam sarcastic, cu care revedicările ei pacifice sânt întâmpinate de acei cărora 
le place să ia în râs sau să biciuiască tot ce schimbă ceva din credințele, sau 
tulbură ceva din obiceiurile lor. 

Poate că tot atunci vor înceta și criticele cu care a fost săgetat materialismul 
cel mai prozaic; din cerinţele fără de îngăduinţă ale banului, din consideraţiuni 
meschine de cifre, din imposibilităţi de echilibrare bugetară, va ieși pentru 
omenire o eflorescenţă de fericire mai curată și mai ideală. 

(„Viata Românească”, 1909, an IV, vol. XIII, nr. 6 (iunie), p. 445-451, apud 
I.G.Duca, Lumea la început de veac, p. 176-177) 

MANIFESTUL-PROGRAM AL PARTIDULUI NAŢIONAL-LIBERAL 
DIN IANUARIE 191 1 


Cetăţeni alegători, 

„Infăţişându-se înaintea d-vs. Partidul Naţional-Liberal vă cere să-l judecaţi 
după serviciile ce le-a adus țării în trecut și după idealurile ce le urmărește în 
viitor. 

Nu mai amintim trecutul glorios, în care istoria renașterei României se 
confundă cu aceea a Partidului Naţional-Liberal. 

Chemaţi la cârma Statului, în 1907, prin încrederea obștească a țării, spre 
a o feri de primejdiile ce o amenințau până și în existenţa ei, ne-am îndeplinit 
misiunea în întregime. 

Am restabilit pacea socială și am realizat reformele făgăduite prin manifestul 
regal din 12 martie 1907, adăogând și altele pe care, în timpul guvernării 
noastre de patru ani, ni le-au impus nevoile Statului și grija binelui public. 

Călăuziţi numai de această grijă, am socotit că, după rezultatele pozitive 
obținute, opera noastră mai avea trebuinţă de o ultimă dovadă a binefăcătoriei 
ei însemnătăţi: respectul adversarilor noștri politici. Am socotit anume că un 
singur mijloc era de a-i convinge și pe dânșii de utilitatea naţională și socială 
a operei noastre: să-i punem pe ei înșiși în măsură s-o cunoască și, în fața 
înaltelor răspunderi ce vor avea, s-o respecte și s-o aplice. 

Aceasta nu ese însă singura rațiune care ne-a împins să luăm o asmenea 
hotărâre. O altă grijă ne-a mai preocupat: aceea a zilei de mâine. Pentru 
completarea operei săvârșite, pentru consolidarea ei trainică, pentru 
desvoltarea tuturor forțelor României, Partidul Naţional-Liberal are credința 
cë trebuie să se dea o mai mare întindere putinței tuturor cetăţenilor de a 
participa, prin exprimarea voinței lor, la viața Statului așa ca Statul să reprezinte 
mai adevărat simţimintele și voinţile tuturor românilor. Numai astfel îi va 
putea uni pe toţi, într-un singur gând, conștiința unei conlucrări și a unei 
răspunderi comune a unei solidarități care să îmbrăţișeze toate interesele 
vitale ale țărei, dinăuntru și din afară. 

Spre a atinge însă cât mai curând acest rezultat, se cuvine ca spiritele să 
fie pe deplin lămurite. Era, prin urmare, firesc ca guverntă liberal, după 
înfăptuirea reformelor promise prin manifestul regal, să se retragă spre a găsi 
în contactul direct cu toate straturile poporului puterile necesare pentru 
realizarea acestei mari reforme. f 

Partidul Naţional-Liberal dă astfel din nou dovada că, pentru dânsul, 
prezenţa la guvern e pururea dominată de voinţa și de puterea de a dezvolta 
energiile Statului, iar nu de ambiţiunea de a stăpâni sau de pofta de a pune 
această stăpânire în serviciul unor interese inferioare. 


Chestia agrară 

Chestia agrară a fost negreșit preocuparea de căpetenie a guvernului 
liberal. Soluţiile ce s-au dat prin legea învoelilor agricole și a islazurilor 
comunale, prin legea împotriva trusturilor arendășești prin legea arendării 
moșiilor Statului și așezămintelor publice, au asigurat raporturi normale între 
proprietari și muncitorii de pământ: au trecut, în curs de doi ani, în posesiunea 
de veci sau vremelnică a ţărănimei aproape 900.000 de hectare și au chezășuit, 
în sfârșit, marei proprietăţi, condiţiunile proprii pentru o dezvoltare sigură și 
liniștită. 

Ca unii ce nu ne-am îndoit nici o singură clipă că micii cultivatori pot și 
trebuie să fie și dânșii un factor de propășire al economiei naţionale și 
credincioși principiilor ce ne-au călăuzit în toată opera noastră, vom înlesni 
și în viitor sporirea micei proprietăţi de sine stătătoare după normele puse în 
legea Casei rurale. 

Dorim apoi ca, odată cu expirarea inalienabilităţii bunurilor rurale, să 
asigurăm prin dispoziţiuni conforme principiului deja prevăzut în această 
lege, o limită sub care proprietatea țărănească să nu se poată divide și 
totdeodată să facem posibilă pe cale de selecțiune naturală, crearea unei 
proprietăţi mijlocii, care va fi un produs firesc al forțării și al destoiniciei 
individuale, iar nu o creaţiune artificială a legiuitorului. 

Astfel, preocupaţi de dezvoltarea firească și liniștită a Statului, am căutat 
şi vom căuta în totdeauna, prin soluţiunile noastre să desrădăcinăm ideia 
greșită și primejdioasă, pe care unele legislații agrare și unele făgădueli 
interesate au sădit-o în sufletul țărănimei, că Statul poate și trebuie să fie 
distribuitorul direct și etern al pământului. (...) 

Această activitate nu ne va împiedica însă de a da, ca în trecut, marei 
agriculturi tot spirjinul nostru pentru dezvoltarea ei, fie încurajând sindicatele 
agricole și creditul necesar, fie înființând Camere de agricultură, care să fie 
organele de informaţii și de acţiune ale intereselor agricole. 

Credem totodată că prin dezvoltarea căilor de comunicaţiune și prin mai 
raționala organizare a transporturilor și a creditului asupra cerealelor, depuse 
în gări și în porturi, se va da un avânt simţitor întregei noastre agriculturi. 

Sănătatea publică 

Incredinţaţi că progresul în toate direcţiunile, este condiționat de starea 
fizică a populaţiunei noastre, am căutat prin legea ce am făcut, ca serviciul 
sanitar să existe la țară, nu numai ca o formalitate deșartă, ci ca un adevărat și 
puternic instrument de sănătate publică. (...) 


Școala și Biserica 

Partidul Naţional-Liberal vede în lipsa de lumină a satelor una din cele 
mai mari primejdii ale Statului. De aceea, a dat întotdeauna cea mai vie 
atenţiune învățământului rural, atât prin înmulțirea învăţătorilor cât și prin 
clădirea localurilor de școală. 

Pătruns de rolul naţional și social al preotului și al învățătorului, Partidul 
Naţional-Liberal s-a împotrivit întodeauna oricărei încercări de a micșora 
acţiunea lor binefăcătoare sau de a pune o stavilă luminei, fie prin desființarea 
şcoalelor normale, fie prin lipsa de interes pentru sporirea clădirilor școlare, 
fie -în sfârșit - prin discreditul ce s-a încercat să se arunce asupra preoțimei și 
a învăţătorimei. (...) 

Trebue să ajungem astfel, în cel mai scurt timp și cu orice sacrificii, ca nici 
un copil de român să nu fie lipsit de foloasele unei învățături elementare cât 
de complecte și cât mai în legătură, nu numai cu trebuinţele vieţei țărănești, 
dar și cu acelea ale întregii vieți naţionale. (...) 


Industria naţională. Soarta lucrătorilor 

O ţară, în condițiunile noastre geografice și cu bogăţiile ei naturale, nu 
poate rămâne exclusiv o ţară agricolă; ea trebuie să se dezvolte în toate 
ramurile de activitate. Un Stat nu poate însă progresa în mod real, decât dacă 
poporul său participă de fapt la toate aceste ramuri de activitate. 

Credincios tradiţiunilor cu care în trecut Partidul Naţional-Liberal a asigurat 
dezvoltarea puterilor naţionale; încrezător în însușirile firești ale poporului 
și, deci, dorind o participare cât mai activă a românilor la industria și comerţul 
țării, Partidul Naţional-Liberal a căutat să încurajeze o industrie adevărat 
naţională preocupându-se de a dezvolta în acest sens regimul actual de 
protecţiune a industriei. 

Convinși de necesitatea armonizării intereselor noastre economice cu 
interesele internaționale, avem fireasca dorinţă ca in această conlucrare, să 
încurajăm din ce în ce mai mult capitalul și iniţiativa românească și să asigurăm 
elementului naţional o parte legitimă cât mai largă la muncă și la conducere. 

In deosebi, spre a da o îndrumare mai sigură industriei naţionale, pe de o 
parte vom organiza Creditul industrial, iar pe de alta vom dezvolta și 
îmbunătăţi învățământul technic și comercial. (...) 


Meseriile. Industria casnică 

Dacă unele meserii sunt menite să se transforme în faţa industriilor mari, 
multe se pot însă dezvolta în mod normal prin ocrotirea ce li s-ar da, prin 
înlesnirea mijloacelor de credit și prin organizarea temeinică a instrucţiunei 
profesionale. (...) 


Administraţia s 

Grija unei bune administraţiuni preocupă de mult partidul liberal. El 
consideră însă înființarea dregătoriilor ca o măsură vătămătoare și contrară 
Constituţiunei. 

Credincioși principiilor cuprinse atât în preoctul din 1898 cât și în cel 
depus la Senat în ultima legislatură și convinși că o descentralizare înțeleaptă 
se poate realiza astăzi, când prin noua organizare administrativă am trecut 
reprezentarea intereselor generale ale Statului în competința organelor direct 
dependente de dânsul, vom căuta să dăm preocupărilor de descentralizare 
administrativă o atenţiune din ce în ce mai mare. (...) 


Armata 

Armata a fost întotdeauna obiectul solicitudinei Partidului Naţional-Lib- 
eral. Socotind-o și punând-o în totdeauna mai presus de sfera luptelor politice, 
noi am văzut și vedem într-nsa imaginea vie a Patriei însăși. (...) 


Reforma electorală . 

Spre a desăvârși opera trecutului și a chezășui reformele ce propunem, 
se impune să adaptăm Constituţia noastră noilor necesități ale societăţei. In 
reforma electorală noi vedem mijlocul cel mai eficace de a solidariza toate 
forţele naţiunei și de a asigura armonia socială, care ar fi primejduită dacă nu 
s-ar da revendicărilor populare putinţa exprimărei într-un mod legal. 

Partidul Naţional-Liberal, care, prin încrederea în puterile militare ale 
neamului, a făcut posibilă dobândirea și asigurarea independentei; care, 
prin încrederea în forţele lui economice a stabilit creditul naţional, iar la 
1901 a evitat o catastrofă financiară; care, în sfârșit, prin încrederea în vitalitatea 
naţiunei a restabilit la 1907 pacea socială, va încorona opera sa de organizare 

şi de întărire a Statului prin încrederea ce are în cumințenia politică a acestui 
popor. 


Cetăţeni alegători, 

(...) 

Adevărata democraţie însemnează cârmuirea poporului prin sine însuși. 
Orice democraţie își află, de sigur, în fruntașii săi o călăuză binefăcătoare, 
dar tot reazămul și toată nădejdea nu poate s-o aibă decât în propria-i energie. 
Căutaţi, deci, și îndemnul, și puterea de a făptui, în voi înșivă. De veţi face 
astfel, avem credinţă nestrămutată că hotărârile voastre vor fi cele drepte. 
Ințelelpciunea neamului, plămădită în cursul veacurilor, nu va putea să se 
desmintă. (...) 


In numele partidului naţional-liberal 
ION I.C.BRATIANU 
(Istoria Partidului Naţional Liberal de la 1848 și până astăzi, p. 195-203) 


GHEORGHE TĂTĂRESCU 
Regimul electoral și parlamentar din România 
(Extrase din teza de doctorat) 


Lovitura de stat din 1866 care a dus la căderea prinţului Cuza a avut ca 
urmare o refacere integrală a organizaţiei de stat. 

Convenţia din 1858 era opera unor străini; Constituţia din 1864 a fost a 
unui om; cea din 1866 era opera naţiunii înseși și această origine e suficientă 
pentru a explica în parte liberalismul ei. 

Constituţia din 1866, pe baza căreia se edifica România modernă pune 
ca fundament al organizării statului principiul suveranității naţionale. (...) 

Articolul 32 (alineatul 2) suna: „Reprezentarea naţională se împarte în 
două adunări: Senatul și Camera deputaţilor.” 

Care este regimul electoral în virtutea căruia se recrutează aceste două 
adunări? 

Trebuie spus mai întâi că regimul electoral organizat de Constituţia din 
1866 a fost ușor modificat, în detalii și în principiu, în 1884; pentru a evita 

repetițiile și a vea o imagine clară a acestui sistem noi îl vom înfățișa pe cel. 
care a fost modificat prin Constituţia din 1884. 

lată care este acest sistem, actualmente încă în vigoare. Camera deputaţilor. 
Camera este compusă din 183 de deputaţi aleși pe patru ani. Pentru a fi ales 
trebuie: a) să fii român din naștere sau să fi obținut naturalizarea deplină; b) 
să te bucuri de drepturi civile și politice; c) să-ai domiciliu în România; d) să 
ai 25 de ani împliniţi. 

Corpul electoral este împărţit în trei colegii. Fac parte din primul colegiu 
toți cei care îndeplinind condiţiile cerute de lege au un venit funciar de 1200 
de lei. 

Fac parte'din al doilea colegiu toți cei care au domiciliul și reședința în 
orașe și plătesc un impozit anual direct, de orice natură, de cel puţin 200 de 
lei. 

Fac parte din al treilea colegiu toţi cei care nu sunt electori în primele 
două colegii și plătesc un impozit oricât de mic. Electorii acestui colegiu care 
au un venit de cel puţin 300 de lei și care știu să scrie și să citească, pot să 
voteze după voie, sau direct pentru deputat în capitala judeţului sau indirect 
printr-un delegat din comuna lor împreună cu delegaţii care nu știu să scrie 
și să citească și cu cei care nu dispun de censul cerut. 

50 de electori aleg un delegat. 

Fiecare dintre aceste trei colegii votează separat. 

lată sistemul: trebuie adăugat că din 183 de deputaţi care compun Cam- 
era, 145 sunt aleși de primele două colegii și 38 sunt aleși de al treilea 
colegiu. 

Circumscripţia electorală pentru Cameră și chiar pentru Senat este districtul 
(judeţul) și numărul deputaţilor care urmează să fie aleși variază după un 
district sau altul, astfel ca un elector alege mai mulţi deputaţi deodată. 

Numai pentru cel de al doilea colegiu al Camerei circumscripţia este 
orașul. 

Senatul este compus din 121 de membri din care 9 sunt de drept și 112 
aleși pe opt ani și reînoit la fiecare patru ani 50% prin tragere la sorţi. [...) 
Pentru a fi ales senator în afară de condiţiile de a te bucura de drepturile 
prevăzute pentru deputaţi este necesar: a) să ai 40 de ani; b) să ai un venit 
oarecare de 9400 de lei. (...) 

Corpul electoral ese divizat în fiecare district în două. colegii. Primul 
colegiu este compus din toţi cei care au un venit funciar sau urban de 2000 
de lei. (...) 


Cel de al doilea colegiu se compune din toţi cei care au un venit funciar 
sau urban de cel puţin 800 de lei, ca și comercianții și industriașii care 
plătesc o patentă de clasa l-a sau a Il-a (...) 

Condiţiile comune cerute pentru electorii Camerei și aceea ai Senatului 
sunt: sa fii român sau naturalizat, să ai vârsta de 21 de ani și să te bucuri de 
drepturi politice și civile. 

Aceasta a fost organizarea a acelora pe care participanţii la Constituanta 
din 1866 au numit-o „sufragiul universal relaxat”; o lege electorală, votată 
concomitent, a reglementat chestiunile de detaliu vizând punerea în practică 
a sistemului. 

Putem acum să rezumm sistemul electoral actual în vigoare. 

Pentru Senat, corpul electoral este compus exclusiv din aristocrația 
funciară; (...) cele câteva elemente străine introduse în cele două colegii (prinţul 
moștenitor, episcopii și mitropolitul) sau cei pe care de obicei îi numesc 
„elita intelectuală” nu schimbă cu nimic caracterul său, căci această elită nu 
este decât o minoritate înfirmă. Doar pentru colegiul al doilea acest caracter 
aristocratic funciar este puţin alterat prin prezenţa marilor industriași și a 
marilor comercianți, adică prin patentarii de clasa l-a și a Il-a. Dar această 
alterare a avut loc pe o scară foarte redusă și întrucât, cel puţin până în 
prezent, marea industrie și marele comerţ exercitat de românii nativi nu sunt 
decât la începutul lor. 

Prin urmare, Senatul este ales de marii proprietari funciari, la care se 
asociază proprietarii imobilelor urbane; în cadrul acestor două categorii de 
proprietari predominaă primul electorat. (...) Camera superioară nu este decât 
o adunare reprezentativă a clasei de mari proprietari rurali. Era dealtfel în 
intenţia Constituantei de a face o „Adunare Teritorială” (în sens de funciară - 
n.n) dar această expresie nu este justă decât pe jumătarte căci ea nu reprezintă 
decât o parte a teritoriului, anume acele pe care îl ocupă marii proprietari, în 
vreme ce proprietatea mijlocie și proprietatea mică, care se află în mâinile 
unei populaţii de 5 milioane de țărani nu este reprezentată de loc. 

Sunt mai avantajaţi cei 5 milioane de țărani în reprezentarea Camerei? 

Pentru Camera deputaților, din 183 de membri care o compun, 75 sunt 
aleși de elctorii primului colegiu, adică de cei care au un venit funciar mai 
mare de 1200 lei inclusiv; iată, deci, că proprietarilor funciari cărora le aparţine 
integral Senatul, le aparține aproape și o jumătate din Cameră. 

Va fi lăsată măcar cealaltă jumătate electorală naţiunii care reprezinta 
85% din populaţia ţării? Nu, pentru că trebuie scăzute cele 70 de locuri care 

sunt atribuite colegiul II, colegiu al locuitorilor orașului. Rămân, deci, doar 
38 de locuri atribuite celui de al treilea colegiu, iar acești 38 de deputaţi nu 
sunt aleși direct de alegători întrucât doar o infimă parte, aceia care au un 
venit de 300 de lei, știu să citească și să scrie, se bucură de acest privilegiu; 
ceilalţi vor vota prin delegaţi și vom vedea mai jos, „ce reprezintă această 
alegere prin delegaţi”. 

Acest sistem este cel care separă clasele. (...) 

Acest sistem chiar perfecționează regimul claselor, amplificându-l, căci 
în sânul aceleiași clase introduce categorii și fiecare categorie va cântări în 
balanţa politică atât cât atârnă în balanţa economică. 

Exagerearea acestui principiu duce la acest rezultat: din 5 categorii de 
electori care aleg cele două Adunări, trei (doua la Senat și una la Cameră) se 
recrutează exclusiv din proprietarii funciari și urbani. O categorie se 
recrutează dintre locuitorii oraşelor și numai una singură se recrutează din 
populaţia rurală. 

Sub o altă formă situaţia creată este următoarea: sunt 295 de mandatari 
aleși de naţiune (183 de deputaţi și 112 de senatori aleși). Dintre cei 295 de 
reprezentanţi ai naţiunii 257 sunt aleși de câteva mii de mari proprietari și 
locuitori ai orașelor, și nu sunt decât 38 care vor reprezenta 5 milioane de 
țărani. 

lată ce înțelegeau membrii Constituantei din 1866 prin „sufragiu univer- 
sal relaxat”; acest sistem transforma majoritatea țării în minoritate politică și 
formează majoritatea politică din minoritatea ţării. (...) 

Ceea ce constituie încă una din caracteristicile acestui sistem, este faptul 
ca el nu oferă privilegii politice oricărei avuţii, ci numai avuţiei imobiliare. (...) 

Odată făcute listele, trebuia să se asigure triumful (reprezentanților 
guvernului - n.n). 

Atunci suprefectul chema la sediul plășilor pe notarii și primarii comunelor 
ţinându-le un discurs invariabil același: „Avem ordin de a alege listele 
următorilor electori. Sunteţi responsabili de reușita lor și insuccesul vă 
privește”. Astfel întreaga responsabilitate a alegerilor cade în ultimă instanță 
pe acești umili funcţionari. 

Jandarmii primesc ordine în același sens cu o diferență de procedură: lor 
nu li se țin discursuri; li se spune pur și simplu că în ce privește alegerile, ei 
trebuie să fie la ordinul subprefecţilor. 

Acești funcţionari inferiori au deci misiunea de a exercita constrângerea 
prin vexaţii și prin intimidări pentru a face să triumfe listele guvernementale. 

Spre a ne da seama cât de ușoară este această sarcină este suficient să spunem 
că nu există un pas pe care țăranul:îl poate face în viaţă fără să se întâlnească 
cu primarul sau cu secretarul comunei, sau cu jandarmul.....) 

Am văzut cum succesul unei alegeri la colegiul al treilea depinde de 
alegerea electorilor delegaţi care are loc în fiecare comună. Să presupunem 
că această etapă a alegerii delegaților este terminată. (...) 

Există o alta a alegerii deputaţilor care are loc în capitala judeţului; ea 
constă de asemena într-o manifestare elocventă a separării claselor. Spre 
prânz unde au loc alegerile sau chiar dimineaţa, toţi funcţionarii rurali, primarii, 
secretarii comunali, jandarmii sunt foarte agitaţi; este vorba de a aduna pe 
toţi electorii delegați și pe ceilalți alegători direcţi - care sunt alegători din 
oficiu-pentru a-i transporta în grupuri în capitala judeţului. Si aceasta nu este 
o operaţie simplă. 

La primăria fiecărei compune se face mai întâi apelul nominal; se așteaptă 
cei întârziaţi care au uitat complet că aceasta este o zi în care trebuiau să 
meargă la oraș pentru a vota și că jandarmii au voit să-i anunţe. Odată gruparea 
fiind completă ea se pune în mișcare. Primarul îmbrăcat ca de sărbătoare 
deschide marșul urmat de consilierii comunali și de ceilalţi electori; jandarmii 
încheiau convoiul. 

Prezenţa acestor oficiali ai poliţei judiciare dă un aspect straniu acestui 
program electoral. Câţiva prefecţi au înțeles dealtfel că ar trebui măcar să se 
salveze aparențele și au interzis ca grupările alegătorilor. să fie însoţite de 
jandarmi, lăsând acest rol pe seama primarului. l 

Convoiul încadrat asfel se îndreaptă pe picioare spre capitala județului; 
uneori se formează convoaie de căruțe unde se înghesuie cei care trebuie să 
meargă să voteze iar, dacă din întâmplare există pe aproape o cale ferată, 
aceștia sunt conduși la prima stație și cu biletele acordate de Ministerul de 
interne se transportă în orașul unde au loc operaţiile electorale. 

Cu ocazia acestei călătorii pe calea ferată au loc abuzuri regretabile. In 
cazul insuficienţei vagoanelor, electorii sunt ingrămădiţi în vagoane murdare 
lipsite de aer. (...) 

Pe scurt, pe picioare, în căruțe sau în vagoane de călători sau de vite, 
electorii sunt îndreptaţi spre oraș. Acolo ei sunt preluaţi de o armată de 
funcţionari a căror misiune este de a nu lăsa alegătorii să vină în contact cu 
agenţii candidatului advers; și astfel supravergheaţi și escortaţi de funcţionari, 
cortegiul se îndreaptă spre hoteluri și cârciumi reţinute special și amenajate 
pentru a-i adăposti. Aici alegătorii primesc vizita prefectului care le dă sfaturi 

precise și severe asupra manierei de vot. Candidatul sosește deasemenea și 
adesea este pentru prima dată când alegătorii văd acest personaj. 

In sfârșit, sosește ora votării, cortegiul se reface și din nou escortat de 
funcţionari se îndreaptă spre locul de votare pe căi laterale, spre curiozitatea 
trecătorilor; pe traseu funcţionarii fac ultimele recomandări fiecărui alegător 
asupra manierei de votare. 

Astfel se cuvine să ne reprezentăm clasa țăranilor cu cele 38 de locuri în 
colegiul al treilea al Camerei. Reduse „de jure”la o reprezentare de minoritate 
insignifiantă „în fapt” dispare și această posibilitate de a representa o minoritate 
datorită manierei în care se practică alegerile; fiindcă nu este greu de prevăzut 
ce vor fi acești 38 de reprezentanţi ai clasei țărănești, reprezentanți care, în 
cea mai mare parte ignoră complet nevoile alegătorilor și care au o 
responsabilitate nu pentru alegători de drept, adică pentru țărani, ci pentru 
alegătorii lor de fapt, adică pentru guvern și agenții săi. 

Consecința cea mai însemantă și gravă a acestor stări de lucru a fost 
confiscarea forţei politice și forței adminisrative de către colegiile restrânse, 
adică de clasele privilegiate în defavoarea clasei țărănești. (...) 

Jos la capătul scării 4.000.000 de ţărani, din care o mică minoritate au 
conștiința existenţei și libertăţii lor graţie unor circumstanţe istorice; imensa 
majoritate este compusă din aceia care cu câţiva ani înainte trăiau într-o stare 
de semiiobăgie și de complet servaj politic o clasă amorfă, abrutizată de o 
sclavie seculară căreia istoria i-a atribuit un rol dublu: de a apăra pământul 
boierilor în timp de război și de a le umple hambarele în vreme de pace. 

Intre aceste două clase nu există nici o legătură; nici un raport, nimic care 
ar putea să le apropie, care ar putea să le facă vie ideea că aparţin ambele 
aceleiași naţiuni, că au interese comune, că soarta unora depinde de soarta 
celeilalte; istoria a creat o largă prăpastie între ele. De o parte vegetează 
mulțimea acelora care constituie fundamentul naţiunii care nu poate și nu 
înseamnă nimic și de cealaltă se ridica atotputernici autoritatea celor care au 
totul și pot totul.. 

(George Tatărescu, Le regime electoral et parlamentaire en Roumanie, 
Paris, 1912, p. 27-34; 67; 95; 101-104; 106.) 

= E. COSTINESCU, 
Încurajarea industriei naţionale 


(...) 

Domnul Neniţescu, în expunerea sa de motive la proiectul pentru 
încurajarea industriei naţionale, vorbește de legea de încurajare din 1887 și 
de tariful vamal protector; d-sa zice: <<Sub ocrotirea acestei legi și a tarifelor 
vamale, s-au înfiinţarea în România de la 1887 până astăzi 769 fabrici>>. 

De oarece eu sunt autorul și al legei din 1887și al tarifului protector din 
1904, în urma căruia s-au înfiinţat cele două treimi din fabricile în ființă, mă 
cred dator să-mi spun cuvântul, acum când un partid, care n-a făcut decât să 
combată și legea din 1887 și tariful, voiește să se atingă de o operă care nu 
este a sa. 

Mă grăbesc să adaug că intenţinile d-lui Neniţescu - conservator de 
adopţiune - sunt bune; nu propune proiectul său într-un spirit ostil Industriei 
naţionale, din contra. Dar cei ce-l înconjoară mă nelineștesc; nu pot să pierd 
din vedere că ei fac din orice o chestiune personală și de partid, și nu pot să 
uit că ei au strigat, nu prea de muit că nu ne trebue industrie, fiindcă ea va 
ruina agricultura, precum tot ei strigau că Casa rurală va ruina pe proprietari.(...) 

Expunerea de motive, după ce exaltează progresele că le-a făcut indus- 
tria <<sub ocrotirea legei și a tarifului vamal>>, arătând că în 1910 <<fabricile 
încurajate au produs mărfuri în valoare de 355 milioane lei>>, apoi arată 
defectul principa! al legei care, împreună cu tariful, a realizat așa minuni. lată 
acel defect” <<Legea încurajării industriei naţionale din 1887, acordă foloasele 
sale numai fabricilor cari dovedesc că întrebuințează mașini mișcate de 
mijloace tehnice perfecţionate; că dispun de cel puţin 50.000 lei capital și că 
întrebuinţează zilnic cel puţin 25 lucrători>>. 

Apoi, după ce enumără câteva cazuri în cari legea nu se aplică, conchide: 
<<sub legea din 1887 industria mijlocie, mică, meseriașii, industria casnică 
nu s-au bucurat de nici un sprijin>>. 

Da, este aci un defect; dar el se simte numai de la aplicarea tarifului 
protector, adică de la 1906 încoace; mai înainte legea, așa cum este, 
răspundea unei trebuințe neapărate. Este însă neexact că legea nu dedea 
sprijin industriei mijlocii și mici. 

Oare o fabrică înfiinţată cu 50 mii de lei capital, lucrând cu 25 lucrători, 
se poate numai industrie mare? 

Nu se poate numi nici mijlocie, este mică, foarte mică. Deci toată indus- 
tria, de la cea mai mare până la cea mai mică era protejată. Defectul este 
adevărat numai pentru meseriași și pentru industria casnică. (...) 

Intenţiunea d-lui Neniţescu a fost bună, o repet; dar neavând experienţă 
și cunoștinţi personale în această materie, prea a ascultat de mulți interesaţi și 
de advocaţii lor; și, într-un dedal de cereri și de rugăminte, n-a parvenit să 
descurce dreptul din nedrept și folositorul din vătămător. 

Eu sunt unul din industrialii cei mai mari ai țărei, aflându-mă în capul mai 
multor industrii importante; plătesc Statului circa 130.000 lei pe an ca taxe 
vamale, dar nu voiu ușurări, nu voiu scutiri, nici acolo unde pierd astăzi, 
dacă cei mici, din aceleași ramure de industrii nu se pot bucura de aceleași 
foloase. 

Eu vorbesc astfel, fiindcă am și o viaţă politică întreagă în urma mea, care- 
mi face o datorie de a pune dreptatea și interesul general mai presus de 
interesul personal; însă străinii, în mare majoritate în industria noastră, și 
chiar românii pe cari preocuparea intersului general nu-i turbură în urmărirea 
scopului în care au creat o fabrică, caută neapărat mai presus de toate să 
câștige cât s-ar putea.mai-muttjsdhiaridacă'ar sta cât de bine ei doresc și mai 
bine. Aceştia au defilatpe'dimaimea:ditii :Neniţeszu:sau a reprezintantului 
său cerând mult, cât se vă putea mai mult. (...) 

(E. Costinescu, Incurajarea industriei naţionale, București, 1912, p. 7-9; 26-27) 


I.G. DUCA 
Câteva constatări 
(Semnificațiile războaielor balcanice 1912-1913 - n.n.) 


Criza balcanică s-a sfârșit. Pe lângă prefacerile politice ce i se datoresc, 
mai rezultă de pe urma ei și câteva constatări care sânt demne de toată luarea 
noastră aminte. 

Printre aceste constatări trei se impun cu deosebire atenţiei noastre. In 
primul rând, că învinuirile aduse concertului european sânt nedrepte; în al 
doilea rând, că principiul naționalităților se afirmă tot cu mai multă tărie; în 
fine, că'statele ay reușit să se emancipeze de sub tutela Marilor Puteri. 

Oricât de paradoxal ar părea la prima vedere, noi nu ne putem hotări să 
recunoaștem că evenimentele din Balcani au discreditat concertul european. 
Desigur, concertul european ar merita toate criticile și toate ironiile dacă ar fi 
fost creat ca să fie un instrument de acţiune și de iniţiativă. dar el n-a fost creat 
în acest scop. El a avut exclusiv menirea să asigure pacea generală prin 
neutralizarea diferitelor forțe opuse. 

Dar cine poate nega că acestei chemări el i-a răspuns cu prisosinţă? Cine 
nu știe câte sforțări s-au făcut pentru ruperea echilibrului internaţional, cine 
a uitat uneltirile Austriei și pornirile războinice ale cercurilor panslaviste? 
Dacă totuși n-a izbucnit o conflagrațiune generală, e fiindcă areopagul 
european a fost destul de elastic ca să-și păstreze coeziunea chiar sub 
presiunea celor mai vii agitaţii și a celor mai violente patimi. 

Aşa fiind, de ce să aruncăm concertului european acuzații nejustificate? 
Mai bine să recunoaștem că unii au vrut să-i dea atribuţiuni care ieșeau din 
cadrul menirii pentru care a fost creat. 

Cât despre principiul naționalităților, ce strălucită e izbânda pe care o 
obţine de peste o sută de ani! Cele mai puternice împărăţii din Europa se 
străduiau să cucerească Turcia și.iătă tă:astăzi arse împarte între naţionalitățile 
balcanice. Când privim acest'răzultătinu-putem crede că-izbânzile principiului 
naționalităților se va opri aci. Fatal așteptăm să vie rândul și a celorlalte 
împărăţii a căror existenţă se întemeiază pe disprețul acestui principiu și, mai 
cu seamă, cum poate să nu treacă prin sufletul popoarelor care n-au ajuns 
încă la unitatea lor etnică o mare speranţă? 

Dacă prefacerile din Balcani n-ar avea decât acest merit de a ne indica în 
ce direcţie se îndreaptă evoluţia statelor și să întărească în mintea tuturor 
credinţa că se apropie ceasul în care hotarele politice se vor confunda cu 
cele etnice, le datorăm o adâncă recunoștință. In viaţa de mizerii și de deziluzii 
a ţărilor mici, ele au apărut ca o rază de lumină și ca chezășie sigură a 
mântuirii viitoare. 

Emanciparea statelor mici de sub tutela celor mari este și ea o constatare 
îmbucurătoare. Din toată desfășurarea evenimentelor balcanice a rezultat cu 
claritate că statele mici, când sânt hotărâte, pot să treacă peste voinţa celor 
mari. De mult se citea prin tratatele de drept internaţional că este interzis unei 
ţări să intervie în afacerile interne ale celorlalte. Cu toate acestea, se știe că 
acest principiu nu se respectă decât faţă de statele mari. Când e vorba de 
statele mici, toate își însușeau dreptul de a se amesteca în treburile lor. 

Așa încât putem spune că prin criza balcanică s-a consfințit majoritatea 
politică a statelor mici și s-a făcut dovadă că, unindu-se, ele pot deveni 
factori care să influenţeze asupra echilibrului internaţional. 

Din toate aceste puncte de privire pe care ne-am socotit datori să le 
constatăm aci, evenimentele din Balcani rămân, pentru state mici ca al nostru 
întâmplări de fericit augur, adevărat preludiu al vremurilor de mărire către 
care năzuiesc idealurile noastre. 

(„Universul”, 25 august 1913, apud I.G.Duca Lumea la început de veac, 
București, 1994, p. 251-252) 


1.I.C. BRĂTIANU 
Scrisoare către Partidul Naţional Liberal (7 septembrie 1913) 
(Reformele sociale - la ordinea zilei - n.n.) 


Tratatul din București sfârșește o lungă fază a Chestiunii Orientului și 
determină noi îndrumări deosebiţilor ei factori. . 

Prin sine însăși, situaţiunea României era atât de dominantă, încât de trei 
ori împrejurările externe au restabilit pozițunea favorabilă a Regatului, 
compromisă de conducătorii lui și, sub presiunea simţimântului general, au 
obligat, în sfârșit, pe solicitatorul anticamerelor din Londra și Petersburg să se 
urce pe fotoliul prezidenţial din București. 

Onorurile, după deosebite considerațiuni, au putut fi hărăzite altora; 
onoarea rămâne acelora cari au dobândit izbânda..[...) 

Și hotărârea răsboiului, și purtarea lui, au adus astfel, în strălucită lumină, 
covârșitoarea înrâurire a maselor asupra destinelor Statului și, punând în 
valoare însușirile poporului nostru, au făcut proba neînlăturabilei noastre 
datorii de a proceda cu bărbăţie și fără întârziere la tot ce e menit să dea 
puteri noi țărănimii noastre și să întărească conștiința solidarităţii claselor 
muncitoare cu Statul și cu desvoltarea lui. 

Desăvârșirea reformelor agrare printr-o intervenţiune a Statului, cu drept 
de expropriere, unde e nevoie, pentru creșterea proprietăţii țărănești; stabilirea 
colegiului electoral unic, grabnica înmulţire a tuturor mijloacelor de 
instrucţiune și de educaţiune, îndreptarea și desvoltarea a tot ce trebue să 
înrâurească buna stare morală, fizică și economică a claselor muncitoare, se 

impun tot atât de imperios ca și întărirea organizării noastre militare, de a 
cărei grabnică necesitate nu se poate nimeni îndoi. 

In noile situaţiuni internaţionale, neamul nostru se cade să pășească spre 
noi chemări. 

In situaţiunea și în însușirile lui stă suprema chezășie a viitorului său, pe 
care, peste orice greșală a momentului, el nu poate să nu-l dobândească. (...) 

Organ tememinic al vieţii constituționale, un partid politic conștient este 
reprezentantul permanent al cerinţelor Statului. 

Bărbaţii cari-l compun sau cari-l conduc pot dispare sau se pot schimba; 
datoriile sale rămân însă vii și cresc cu aspiraţiunile din care izvorăsc. 

Misiunea istorică a partidului naţional-liberal îi dictează o muncă mare și 
stăruitoare. Pentru îndeplinirea ei, e nevoie de o consfătuire prin care să 
reînceapă noile lui realizări. 5 

Intr-acest scop, la începutul lui Octombrie se va strânge un congres al’ 
partidului. $ 

Cu acest prilej se va examina, firește, și înrâuirea partidului nostru în 
ultimele împrejurări; iar întrucât mă privește personal, voiu putea trage 
concluziile răspunderilor pe cale le-am primit. 

( Viitorul”, Septembrie 1913) 


1.I.C.BRĂTIANU 
Discurs la Congesul Partidului Naţional Liberal din 1913 


Pentru că opera noastră de reforme pornește de la un adânc simţimânt al 
necesităţii de solidarizare generală, am crezut că este bine, am crezut că 
acum este venit mommentul ca ea să se facă; ca colegiile restrânse să ceară 
colegiul unic, iar d-voastră, prin avere, prin cultură, favorizați ai soartei, să 
cereţi o operă de dreptate în desăvârșirea legilor noastre. 

Sunt chestiuni în care, mai mult încă modul de a le înfăptui decât însăși 
înfăptuirea lor, arată adevăratele forţe vitale ale unui popor. Când sunt chestiuni 
de care depinde însăși desvoltarea și siguranţa lui, e o zi mare și frumoasă, una 
ca aceasta, în care se vede consensul tuturor pentru înfăptuirea lor. 

Era demult în sentimentul general, era demult în necesităţile aşezământului 
nostru politic definitiv, și prin urmare în programul nostru, că viața noastră 

politică constituțională trebuie să tindă spre lărgirea colegiilor până la sufragiul 
universal. 

Pentru oamenii politici, dv. și noi, se punea numai chestiunea să știm 
când sună ceasul prielnic pentru realizarea acestei reforme. 

Noua viaţă a Orientului european, noua situaţiune europeană, grăbește 
toate măsurile de care poate depinde consolidarea temeliilor Statului nostru. 

lată de ce am crezut că azi nu ne e permis să mai întârziem și că trebuie 
să considerăm reforma electorală ca o problemă care trebuie imediat rezolvată. 

Credem că necesitatea absolută a unui sănătos temeiu democratic face 
ca această reformă să se impună și credem că astăzi trebue să dăm regimului 
nostru electoral un astfel de caracter, încât de astăzi înainte să nu mai fie 
nevoie de revizuirea Constituţiei, pentru a se ajunge la desvoltarea luminii și 
instrucţiunei publice. 

Este bine ca și pe acest drum să se simtă necesitatea imperioasă a desvoltării 
instrucţiunilor publice de tot soiul, a instrucţiunei rurale în special. 

Credem totodată că prin reprezentarea minorităţilor și printr-o 
transformare a Senatului, care să-i lase totuși caracterul unui corp ponderator, 
se va face posibilă o reformă largă, fără să se aducă nici o sguduitură în 
mersul evolutiv al Statului. 

Domnilor, odată cu această reformă, am înscris în programul nostru 
desăvârșirea reformelor agrare. 

Pentru desăvârșirea.reformelor agrare, voim să dăm Statului, în anume 
condițiuni, dreptul de expropriere pentru mărirea proprietăţii țărănești. 

Făcând astfel, avem convingerea că rămânem și în această chestiune 
urmași credincioși ai acelora cari ne-au precedat. 

Nu este vorba aci de un act de spoliaţiune, căci expropierea se va face cu 
dreaptă despăgubire, nici de un act de sdruncinarea temeliilor unei societăţi, 
prin suprimarea dreptului de proprietate. 

Dimpotrivă: noi credem că prin măsura propusă, dacă se va scădea 
întruceva din suprafaţa unor proprietăţi, se va spori însă siguranţa 
proprietăţilor, prin sporirea siguranței sociale. 

Cum zicea un scump și regretat amic personal și politic Alexandru Djuvara: 

„Proprietatea este astfel cum o îngrădesc legile și necesităţile Statului care o 
garantează”. (...) 

De sigur că nu e momentul de a intra chiar azi în detaliile unei reforme 
agrare, deoarece ele implică necesitatea unei revizuiri a Constituţiei și, prin 

însăși această necesitate, ele impun o procedură, comportând discuţiuni 
lungi, în cursul cărora vom avea ocaziunea să precizăm aceste detalii. 

Este de ajuns să spunem astăzi că nu intră în mintea noastră nici un gând 
de spoliaţiune și nici un gând de suprimare a proprietăţii mari. Intră în gândul 
nostru o accelerare a unei repartițluni mai bune, a unei măriri mari repezi a 
proprietăţii țărănești. i 

Când zicem: completarea reformelor agrare, noi nu înţelegem numai 
această reformă constituțională. 

Noi credem că o reformă agrară completă cuprinde mijloacele de cultură, 
de educaţiune și chiar de regim al proprietăţii țărănești, care va necesita o 
legiferare complexă. | 

Nu credem că astfel cum astăzi se stăpânesc și se moștenesc loturile 
proprietăţii țărănești, sistemul e menit să ne dea pe acel țăran proprietar cum 
îl dorim și cum suntem datori să-l cerem. 

Activitatea noastră, în privinţa chestiunii țărănești, cuprinde un program 
de muncă cu caracter educativ, caracter pe care înțelegem să-l dăm activităţii 
noastre în privinţa întregului nostru popor. 

Suntem hotărâți - lărgind baza constituțională - să continuăm munca 
noastră din trecut și munca noastră de ieri, a guvernului de la 1907. 

Suntem hotărâți să persistăm în acţiunea noastră pentru îndreptarea 
moravurilor administrative pentru buna distribuţiune a Justiţiei, pentru 
însănătoșirea finanţelor, pentru îndrumarea economică prin încurajarea muncii 
și capitalurilor românești, pentru desvoltarea cooperativelor, pentru avântul 
industriei și al comerțului naţional, pentru îmbunătă!țirea soartei meseriașilor 
prin legea contractului de muncă și prin modificarea legii asigurărilor. 

Suntem, într-un cuvânt, hotărâți să reluăm un program de activitate 
generală, care e schiţat în programul nostru electoral de la 1911 și pe care 
noi îl considerm ca un program de educaţiune socială. | 

În toată activitatea noastră vom fi călăuziţi de acest principiu: că numai 
făcând operă de armonie socială se poate face operă de întărire naţională. 

Vom continua, ca și în trecut, să ne considerăm ca reprezentanţi ai tuturor 
intereselor și ai tuturor claselor, să facem apel, cum am făcut astăzi, la cei 
mari în favoarea celor mici și la toți în favoarea dreptăţii.(...) 

Se deschid datorii mari înaintea noastră, dar ele sunt luminate de credinţe 
și mai mari și n-am nici o îndoială că România și noi, ca reprezentanţi ai ei, 
vom ști să îndeplinim în întregime marea sa misiune din Orientul Europei. 

(„Viitorul” din 22 ocotmbrie 1913) 

Pa] 
1.1.C. BRĂTINAU 


Discurs la Mesajul Tronului din 4 martie 1914 
(Partidul liberal și problema reformelor - n.n.) 


D-lor, instituţiunile care vor să se menţină, să se desvolte, trebuie să 
evolueze și să se armonizeze cu interesel societăților în care trăiesc. (...) 

Fiindcă văd la tineretul partidului conservator o tendinţă de a accentua într- 
un sens foarte reacţionar doctrina conservatoare, eu, împins de sentimentele 
conservatoare care sunt și în sufletul meu, regret această tendinţă care va reduce 
din ce în ce la mai mare neputinţă factorii conservatori necesari țării. 

Nu legând ideea conservatoare de interese strâmte, rigide și în desacord 
cu desvoltarea generală, poţi să întemeezi puterile conservatoare. 

Din contra: ajutând la opera noastră de azi, prin elemente țărănești 
puternice se vor creia factorii adevăraţi ai societăţii sănătoase. 

Proprietatea mare nu trebue să facă mai mult parte din programul conser- 
vator decât oricare altă proprietate. 

Nu aveţi nevoie să o apărați, mai întâiu pentru că nu o atacă nimeni; am 
arătat că, nu numai ca atitudine politică, dar nici ca interese personale nu 
putem să fim vrăjmași ai marei proprietăţi. Dar v-am arătat totodată că 
proprietatea, mare sau mică, are drept la același respect și că e în interesul 
nostru, în interesul conservator-naţional,să sporim cât se va putea mai mult, 
nu întinderea proprietăţilor, ci numărul proprietarilor. 

D-lor, este un interes adevărat conservator și fiindcă este adevărat con- 
servator este împărtășit și de noi, ca proprietatea mare nu numai să nu fie 
distrusă, dar să nu rămână cu un caracter precar. 

De sigur că nu este în interesul Statului, nu este în interesul desvoltării 
economice și sociale ca proprietatea să aibă acest caracter și de aceea noi am 
declarat de la început că exproprierea pe care o credem necesară este o 
măsură excepţională, care nu se poate face decât cu toate garanţiile și pe 
căile lungi și dificile pe care le impune o revizuire a Constituţiei. 

D-lor, găsim de asemenea că este o preocupare legitimă ca exproprierea 
să nu se poată face decât cu toate garanţiile unei drepte despăgubiri. (...) 

Astfel, d-lor, soluţiunile noastre decurg din simţimântul și din convingerile 
noastre; vrem să facem o operă rodnică și pentru ca să fie astfel, nu poate să 
fie operă de ură și de distrugere. Nu am pornit pentru a distruge vreun interes 
general în această ţară și, pentru că proprietatea mare reprezintă un interes 
general, noi nu voim nimicirea ei. Din contră. (...) 

Am crezut că este de datoria noastră să invităm tocmai marea proprietate, 
când ţine încă în mână - chiar prin situaţiunile legilor și Constituţiuni - puterea 
cea mare a Statului, să o invităm pe dânsa să facă această reformă, ca în ochii 
țărănimii întregi să pară că reforma de astăzi este datorită colegiilor mai 
restrânse și că ea nu este lăsată ca operă de mâine a colegiului unic.(...) 

D-lor, noi nu credem că prin unificarea colegiilor se egalizează toate influenţele 
și se egalizează toate puterile acelora cari fac parte dintr-un colegiu, afară numai 
dacă ar sta în puterea unui leguitor să egalizeze minţile oamenilor, să egalizeze 
cultura lor, să egalizeze averea și activitatea lor.(...) privim la colegiile de astăzi 
cum privește ostașul la drapelele învechite de care se desparte, însă ale căror 
cute reamintesc zile frumoase și chiar tradiţiuni gloriase. 

A venit însă momentul să înnoim aceste drapele! 

Prin urmare, d-lor, nu contestăm serviciile aduse în trecut de colegiile 
acestea, care în desvoltarea noastră politică și-au avut rol mare și binefăcător, 
dar care în momentul da faţă nu mai corespunde nevoilor vremii.(...) 

Rămâne numai să se vadă acum cum trebuiesc lărgite colegiile de astăzi. 

Unii spun că trebue menținută separaţiunea de colegii, iar unii, - cari 
suntem noi, - zicem că trebuie să se facă un unic. 

D-lor, noi credem că separaţia, colegiilor oricum ar fi ea implică interese 
diferite și, prin urmare, luptă de interese. Colegiul unic impune contopirea de 
interese și, prin urmare, conlucrarea înlăuntrul colegiului a intereselor speciale 
şi armonizarea lor nu poate să se facă decât dacă domină interesele generale. 

lată de ce noi credem că este necesar un colegiu unic. (...) 

Deci, care este primejdia de care vă temeţi? La ce s-a redus rezistența 
aceasta a colegiilor, din punct de vedere al mersului constituțional al ţării, 
din punct de vedere al intereselor generale? La ce corespunde preocuparea 
care vă domină? Mai ales când, odată cu reforma constituţională, noi prevedem 
și reprezentarea minorităților care, în orice caz, va asigura controlul 
opoziţiunii? Mai ales când, odată cu reforma Adunării Deputaţilor printr-un 
colegiu unic, noi prevedem și menţinerea unui Senat, ca un corp ponderator, 
astfel încât surprizele - dacă ar putea să fie - să nu se producă? Este și aci un 
tărâm pe care suntem datori să căutăm toate garanţiile pe care sufletele sincer 
conservatoare le pot cere. 

D-lor, pentru a termina, eu voiu reaminti un cuvânt al d-lui Filipescu. D- 
sa zicea: „Să dăm pământ, dar cu cât mai puţin sgomot”. 

Eu zic, d-lor, să facem reforme și să le facem nu numai cu cât mai puțin 
sgomot, dar cu cât mai puţină agitaţiune și, mai ales, fără nici o violenţă. Și 

voiu'zice cu toată convingerea că numai într-o atmosferă liniștită se vor face 
reformele în cele mai bune condițiuni. 

Vă spun aceasta, d-lor, fără nici un interes de partid; pentru că, dacă m- 
aș gândi numai la gloria efemeră a unui triumf, de sigur că ar fi pentru noi mai 
folositor triumful luat cu lupte și cu bătălii. 

Am convingerea că reformele trebuiesc înfăptuite; am credinţa că suntem 
în stare să le facem singuri. 

Preocuparea unui interes superior și general, însă mă face să spun tuturor: 
ori de unde ați veni, din ori ce partid, daţi și d-voastră contribuţiunea 
d-voastră rodnică și binefăcătoare la efectuarea acestor reforme. 

Veţi face un serviciu real și mare Statului, pentru că veţi crea acea atmosferă 
de liniște și vă veţi fi asigurat și d-voastră un capital moral politic pentru 
desvoltarea zilei de mâine. 

(Dezbaterile Senatului din 12 martie 1914, p. 100-106) 


I.I.C. BRĂTIANU 
Declaraţie rostită în Consiliul de Coroană de la Sinaia din 3 august 1914 


„Noi cerem ca România să rămână neutră. Tratatul, precum s-a arătat, nu 
ne obligă, dar chiar dacă ne-ar obliga, România nu poate admite ca aliaţii săi 
să dispună de soarta ei, fără ca măcar să-și fi dat osteneala de a ne vesti. 
Austria și Germania au pregătit războiul și l-au declarat. Nu ne-au făcut 
cinstea să ne comunice să luăm armele alături de ele. 

Un Stat ca al nostru, care a intrat în Alianţă ca un Stat suveran și pe picior 
de egalitate, nu poate primi să fie tratat în asemenea chip. 

Aceasta n-a fost concepţia nici a celor ce acum 30 de ani au legat soarta 
noastră de a Triplei Alianțe, și nu poate fi nici gândul celor răspunzători azi 
de destinele Regatului. 

Pe de altă parte, România nu ar putea să admită să ia armele într-un 
război a cărui cauză este tocmai nimicirea unei naţiuni mici. 

Sentimentul public e aproape în unanimitate împotriva războiului. 

Chestiunea Românilor din Ardeal domină întregul sentiment public. 

Ea a fost pururea punctul negru al Alianţei. In ultima vreme, Austro- 

Ungaria a făcut totul ca să înăsprească până într-atâta lucrurile încât să rupă 
cu desăvârșire legătura sufletească a Alianţei. 

Soarta Românilor de peste munţi, idealul naţional al Românismului, sunt 
chestiuni pe care un guvern român nu le poate nesocoti. Dacă în lucrurile 
mici se poate trece peste simţimântul public, în ceasurile mari ale vieţii 
naţionale oamenii de Stat trebuie neapărat să ţină seama de voinţa poporului. 
Nu se poate face un război în vremurile de azi, când acest răsboi nu este 
înţeles, nu este aprobat de conștiința naţională. . 

Să rămânem deci neutri. E probabil că și Italia va avea aceeași atitudine. 
Să așteptăm desfășurarea evenimentelor. 

După toate prevederile, războiu va fi probabil lung. Vom mai avea deci 
prilejul să ne spunem cuvântul”. 

(Discursurile lui 1.I.C. Brătianu, vol.IV, București, 1940, p. 306-307) 


1.1.C. BRĂTIANU 
Declaraţia referitoare la proiectul pentru modificarea Constituţiei 
prezentată în Senat în ședința din 6 mai 1917 


lon Î.C. Brătianu, președintele Consiliului: D-lor senatori au trecut trei 
ani de când națiunea ne-a încredinţat sarcina de a-i da o nouă alcătuire 
politică și o mai dreaptă împărţire a proprietăţii rurale. Aceeastă operă ar fi 
fost de mult realizată, dacă în vara anului 1914 nu s-ar fi deslănţuit asupra 
lumii cel mai formidabil războiu pe care omenirea l-a cunoscut vreodată. 

Nemaipomenita tulburare a avut o îndoită înrâuire asupra operei, pentru 
realizarea căreia am fost aleși. Pe de o parte ne-a impus să amânăm desbaterile 
asupra chestiunilor interne, pe cât timp am trăit în așteptarea intrării noastre 
în marele conflict; toţi am simțit că nu era cu putinţă - în vremea în care din zi 
în zi putea să vină hotărârea cea mai de seamă pe care poporul român a luat- 
o vreodată - să ne gândim la altceva decât la războiul în care era să se decidă 
soarta românismului. Pe de altă parte, înfăţisându-se poporului român 
împrejurarea unică în care el putea cu temeiu să aspire la realizarea unității 
naţionale, câmpul și soluţiunile reformelor trebuiau neapărat să fie lărgite. 

Dacă astăzi'ne hotărâm să vă cerem înscrierea în Constituţie a celor 
două principii fundamentale ale reformelor: sufragiul universal și 

exproprierea, este că aceste două principii au devenit patrimoniul comun al 
tuturor și votarea lor se poate obţine fără discuţii pătimașe, care să tulbure 
liniștea sufletească a ţării, înfrăţirea tuturor fiilor patriei, atât de trebuincioase 
pentru buna și victorioasa conducere a războiului. 

jertfele consimţite cu atâta eroism și curățenie sufletească de către 
țărănimea noastră, ne impun să nu așteptăm până la ceasul în care va fi 
posibilă rezolvarea completă și amănunţită a problemelor care ne sunt puse 
și să votăm încă de acum aceste două principii fundamentale, ca să rămână 
câștigate pentru poporul nostru, orice s-ar întâmpla de aci înainte. 

Aceasta este datoria de astăzi; aceasta o cerem de la patriotismul d-voastră. 
Restul va rămâne să fie desbătut și hotărât tot în formele prevăzute de Constituţie, 
după ce comisiunile alese de d-voastră vor fi întocmit proiectele relative. 

Atât sufragiul universal, cât și principiul exproprierii, sunt cerute nu numai 
de spiritul vremurilor în care trăim, dar și de necesitățile pe care ni le impune 
întinderea suveranității noastre dincolo de Carpaţi. 

Realizarea idealului naţional a pus la oridinea zilei și alte reforme 
însemnate în organizarea noastră de Stat. Unele din ele vor putea fi votate 
chiar de actualele Camere de revizuire, altele vor face obiectul Camerelor 
Constituante, care firește, vor trebui să fie alese în urma înfăptuirii unităţii 
naţionale. Astfel, în afară de legea electorală și de legea de expropriere, va 
trebui să realizăm stabilitatea reală a tuturor funcţionarilor publici, să asigurăm 
libera expansiune a votului universal și va trebui să rezolvăm și chestia 
evreiască, care și-a schimbat înfățișarea din ceasul în care România s-a hotărât 
să se jertfească pentru a alipi la trupul ei ţinuturile româneşti vecine, care 
cuprind supuși Evrei bucurându-se de drepturile cetățenești. 

Pentru realizarea unor reforme menite să schimbe din temelii organizarea 
Statului nostru, se cere neapărat un mare spirit de abnegaţiune. De sigur, este 
vorba de jertfele fără precedent în istoria transformărilor pe cale legală a 
societăților omenești. 

Sunt însă împrejurări care ușurează opera noastră. Ne aflăm în ceasul 
unic al istoriei neamului românesc, unic și prin suferinţele pe earé le-a îndurat 
și le îndură, unic și prin măreţia scopului de care se vede apropriindu-se. 

Sufletele noastre trebuie să fie acum la înălțimi la care în alte vremuri ar 
fi fost greu să se urce. 

Din aceste înălțimi, conștiinţele reprezentanţilor țării vor privi problemele 
care li se pun. 

(Dezbaterile Senatului din 6 iunie 1917, p. 133-134) 

CIR TREINAR 


UNIREA BASARABIEI 
lași, 27 Martie 1918. 


Cu prilejul proclamării unirii Moldovei de peste Prut cu Vechiul Regat, 
lon I.C. Brătinau a adresat lui lon Inculeț, președintele Sfatului țării, următoare 
telegramă: 


D-lui Inculeț, 

Președinţele Sfatului țării, Chișinău. 

Din Chișinău, raze de lumină trainică pătrund în casa noastră, pentru 
moment așa crud cemită. 

După o lungă despărţire, de când soarta nemiloasă, dar vremelnică, a 
armatelor făcuse din Prut graniţa dintre fraţi, vocea sângelui, legea firească a 
neamurilor, care singură clădește trainic, vă readuce pentru totdeauna între 
noi. 

In numele partidului naţional-liberal, vă zic: Bine aţi venit, fraţilor! 

Unirea sufletelor și a puterilor în zilele de restriște, ca și în zile de fericire, 
va fi pentru poporul nostru cea mai temeinică chezășie a ţării și a propășirii 
sale. 

lon I.C. Brătianu 

(Mişcarea, XII. No. 72/Joi 29 Martie 1918) 


201 


Capitolal IIl 
PARTIDUL CONSERVATOR 


TH. ROSETTI 
Direcţia progresului nostru, 1874 
(Modelul junimist al civilizaţiei române moderne: Forme fără fond - n.n.) 


(...) 

De privim sub acest punct de vedere starea lucrurilor de la noi, nu 
putem zice altfel, decât că, departe de a fi realizat vre-un progres, suntem în 
acest punct cu mult înapoia părinţilor noștri. In dorul nemărginit și nesocotit 
de a ne însuși formele civilizaţiei înaintate, de a introduce în viața noastră 
publică instituţiile popoarelor celor mai culte ni s-a rupt cu o mână sacrilejă 
toate tradiţiile vechi, tot șirul desvoltării istorice. In loc de a desvolta în sens 
modern datinile și instituţiile strămoșești, în loc de a căuta și găsi formele sub 
care ideea modernă a statului s-ar fi putut introduce în conștiința poporului, 
noi am găsit mai lesne de a împlânta „en bloc” și fără cea mai mică cugetare 
critică, formele prelucrate de alte ginti, care oricât de perfecte ar putea fi, nu 
corespund nici trebuinţelor, nici trecutului, nici simţimintelor intime ale 
poporului nostru. Crescute în mare parte în străinătate, despăţite din frageda 
copilărie de tulpina naţională, clasele noastre culte au presupus cu ușurință 
fără de exemplu în istorie, că trebuințele lor individuale, ca aspiraţiile și 
necesităţile pe care le câștigase printr-un trai îndelungat între străini, în 
contactul superficial cu formele încântătoare ale unei civilizaţii desvoltate, 
sunt și trebuinţele a însăși totalităţii poporului. Nicăeri prăpastia care desparte 
clasele culte de cele inculte ale unui popor, nu e atât de mare ca la noi. Simţul 
de identitate natural, de omogeneitate chiar antropologică între ele s-a pierdut. 

Precum ţăranul nostru mai nu mai înțelege limba pe care o vorbim, așa 
nici noi nu mai înţelegem traiul pe care-l trăește. Tendinţele noastre de a-l 
civiliza nu a condus până acum pentru el decât la o împovărare materială 
fără margini pentru el și pentru noi la simţul că suntem străini pe însuși 
pământul nostru strămoșesc. Așa numitele reforme pe care le-am introdus în 
cei din urmă douăzeci de ani nu sunt, privite la lumină, nimic alta decât 
rezultatul unui egoism individual sau de clasă, care pentru satisfacerea unor 
trebuinţe adeseori deșarte nu s-a îndoit a sacrifica ţelurile cele mai vitale ale 
poporului. Deprinși a fi înconjurați în tinereţele noastre cu toate îmbunătățirile 
mateiale ale unei stări de cultură înaintată, simţim de îndată ce revenim în 
ţară într-un mod neplăcut și dureros lipsa lor; și fără a ţine seama de relativitatea 
acestor bunuri, fără a reflecta câtuși de puţin, că ceeace este util și poate chiar 
necesar într-o țară desvoltată și avută, poate fi de prisos sau chiar stricăcios 
într-o stare mai primitivă, ne silim a introduce cu orice preţ acele închipuite 
îmbunătăţiri. Având trebuinţe mai mari și-mai variate decât părinţii noștri și 
neputându-le îndestula, din cauza restrânselor noastre mijloace, fără de o 
muncă la care nu suntem deprinși, ne-am creat în organismul statului, un 
supliment de venituri pentru a acoperi trebuinţele individuale mai muit decât 
un organ, care să corespundă la trebuinţele poporului. Tendinţa generală de 
a mări și spori sub tot soiul de forme aparatul administrativ își găsește aici 
adevărata explicaţie. Emancipând poporul de jos de șerbirea și iobăgia 
seculară, l-am supus unei iobăgii de alt soiu, care e cu atât mai apărătoare cu 
cât atât numărul indivizilor în folosul cărora ea este constituită, cât și 
trebuinţele lor s-au sporit cu mult. Si rezultatul acestei.tiranii moderne e cu 
atât mai steril, cu cât nu puteñ zice că el procedează măcar de la o clasă: 
socială oarecare ce prin însuși faptul că ar poseda stăpânirea în stat, ar fi 
condusă a se identifica până la un grad oarecare cu trebuințele obștești. 
Creșterea pe care am primit-o departe unii de alţii, supuși unor înrâuiri atât 
de variate, a desfăcut tot atât de mult ca și reformele politice, legământul 
social, Lipsiţi de orice simţ de solidaritate cu cercurile mai strânse sau mai 
largi în care trăim noi, în loc de a reprezenta o organizare oarecare, nu 
suntem decât o turmă turbulentă și incoherentă de indivizi, în care cel mai 
uricios egoism individul e unicul mobil de acţiune. Rezultatul final al acestei 
desvoltări îl vedem în indiferentismul cinic cu care în urma urmelor râdem de 
toți şi de toate. 

Dacă întorcându-ne de la aceste aprecieri generale, la rolul statului față 
cu populaţia, cercetăm care sunt principalele puncte de vedere, din care el e 


chemat de a se îngriji pentru acest element constitutiv al său, găsim că 
punctele cele mai esenţiale sunt: îngrijirea pentru numărul și prosperitatea 
materială și apoi îngrijirea pentru desvoltarea intelectuală a poporului. Statul 
fiind o individualitate colectivă, creată pentru realizarea scopurilor vitale ale 
unui popor dat, el este chemat a interveni în marginea putinţei, oriunde și 
oricând forţele individuale izolate sau chiar forţele colective ale unui grup de 
indivizi mai mic, nu ar ajunge pentru a înlătura piedicile ce natura le pune 
desvoltării omului. Din această misiune a statului se explică cea mai mare 
parte a atribuţiilor sale administrative; pe ea se întemeiază lățirea constantă a 
sferei sale de. acţiune, ce observăm în societăţile moderne. Fiind, faţă cu 
individul, oarecum nesfârșit, numai el poate concepe și executa întreprinderi, 
care trecând cu mult peste sfera vieţii individuale, sunt menite a aduce roadele 
lor unor generaţii viitoare și a asigura astfel desvoltarea succesivă.și, în teorie 
cel puţin, nesfârșită a poporului. 

Dacă privim din acest punct de vedere ceea ce a făcut până acum statul 
la noi: 1) pentru desvoltarea fizică și 2) pentru cea morală a poporului, trebuie 
iarăși să ne zicem că progresul și în această privinţă a fost mai mult iluzie 
decât realitate. Singurul pas deciziv de la 59 încoace a fost emanciparea 
muncii locuitorilor prin legea rurală. Ridicând piedica cea mai importantă, ce 
se opunea la desvoltarea economică și intelectuală a maselor, eliberând pe 
agricultorul nostru de lanţurile seculare, recunoscându-i în sfârșit un drept 
asupra unei părticele din acel pământ, pe care numai munca sa îl făcuse să 
reprezinte o valoare economică, statul părea că a înţeles toată importanţa ce 
are pentru dânsul organizarea pe niște baze reale, a părții celei mai numeroase 
a locuitorilor săi. Pe lângă îmbunătățirea curat materială, ce legea rurală era 
menită să aducă în soarta muncitorilor noștri, meritul ei principal consistă în 
faptul moral că prin ea se înălțau la rangul de om acei lucrători, cate în trecut 
nu figurau decât ca simplu instrument de lucru. Putem zice, că de la acea 
lege numai cuvântul de popor român a început a avea un sens concret și 
practic. (...) 

Pentru ca legea rurală să fi putut avea însă această înrâurire binefăcătoare, 
ce eram în drept a aștepta de la dânsa, ar fi trebuit ca odată cu ridicarea tutelei 
economice, în care până atunci trăise cea mai mare parte a populaţiei noastre, 
să introducem un sistem administrativ și financiar, menit a completa 
emaciparea claselor de jos. Nu destul că am ridicat sarcinile ce apăsau 
populaţia din partea claselor privilegiate, trebuia să ne îngrijim ca ele să fie 
scutite până la consolidarea lor economică și morală, de apăsarea mai grea, 

pe care o poate aduce însuși statul asupra acestor clase. In loc însă de a le 
permite printr-o reformă administrativă și mai ales financiară de a căpăta 
simţul de sine, independenţa economică, pentru care legea rurală nu dăduse 
prin înlăturarea piedicei principale decât putinţa negativă, reformatorii noștri, 
anticipând asupra efectelor reformei, scontând oarecum un progres posibil, 
dar încă nerealizat, s-a grăbit a înlocui sarcinile, pe care le ridicase cu o 
mână, prin altele, adeseori mai grele. (...) 

Prin putinţa dată noilor proprietari de a împărţi în nesfârșit moșiile lor, 
legiuitorul a nimicit de la început speranţa constituirii unei clase numeroase 
şi prospere de proprietari mici, acest stâlp al oricărei țări agricole. Prin 
introducerea simultană cu legea rurală a unui șir de reforme administrative, 
care în starea actuală a populaţiei sunt lipsite de orice sens, care însă sunt cu 
atât mai costisitoare, cu cât nu au nici un folos imediat și practic, legiuitorul 
pare că a voit să reducă la starea de proletariat agricol acea populaţie, pe care 
de abia glasul său puternic o trezise din neantul moral. (...) 

(Th. Rosetti, Direcţia progresului nostru în 
„Convorbiri literare” vol. VIII, 1874, p. 8-10) 


PROGRAMUL 
Partidului Conservator 1880 


Independenţa, către care a tins cele două din urmă generaţiuni, pentru 
care a lucrat toate guvernele de la 1859, și pe care am obținut-o cu atâtea 
grele sacrificii, a așezat România intre statele suverane ale Europei, și, în 
această nouă situațiune, așteptată cu nerăbdare și salutată cu bucurie, ţara 
noastră devine de a dreptul răspunzătoare de faptele guvernanţilor ei către 
fiecare din puterile cu cari suntem în contact. 

De aci datoria pentru noi toţi de a fi mai cu luare aminte și mai prevăzători, 
pentru a înlătura pericolele ce poate cuprinde noua noastră situaţiune 
internaţională și a trage dintr-însa toate foloasele ce ni le poate da. 

De altă parte, starea noastră din lăuntru este menită a inspira și inspiră 
tuturor oamenilor prevăzători cea mai legitimă îngrijire. 

Bugetul țării, cu toate făgăduielile date, la căderea guvernului conserva- 
tor, de bărbaţii ce sunt astăzi la putere, s-a urcat de la cifra de 87.000.000 a 


anului 1877 la cifra de 116.000.000, pentru 1880, adică în trei ani cu 
34%.[...) 

In faţa acestei situaţiuni economice, nu mai cutezăm a întreba dacă 
românul se simte fericit de starea de faţă.(...) 

Vom întreba încă dacă guvernanţii se pot crede împăcați în conștiința lor 
la adăpostul formelor exterioare ale regimului parlamentar. 

A da la aceste cestiuni un răspuns afirmativ, ar fi a abuza de ficţiunile 
constituționale! 

Dar, acestea zise, nu noi vom întrebuința arma puțin leală a acelora cari 
impută relei voinţei sau relei credinţe a câtorva o stare economică întreagă. 

Cauza acestei stări de lucruri este și veche și adâncă; ea stă in uitarea 
ideilor fundamentale pe care trebuie să repauze orice societate bine 
constituită. 

S-a pierdut din vedere că conducerea intereselor generale nu este afacere 
de sentiment, ci constitue o știință, și ca bază nestrămutată a acestei științe 
este conservarea individualităţii naţionale și conformarea legilor organice cu 
gradul de cultură și cu mijloacele de producţiune ale fiecărui popor. 

Si în adevăr, teorii  abstţacţ de camsaneli pism. importate de aiurea, s-au 
împrăștiat pe neșimţite şi au Hig çu ingetyl, simjy i| cânservării naționale, așa 
de vioiu și de puternic altă. dată, la tomâni; și aceste idei, vătămătoare chiar in 
țările luminate și puternice de unde s-au luat, au devenit un adevărat pericol 
pentru națiunea noastră și mică și slabă. 

De altă parte, dorinţele de progres și de libertate nechibzuite au introdus 
prea adesea in mecanismul nostru politic fraza goală in locul realităţii. 

Se mulțumesc cu formele exterioare ale libertăţilor publice și cer și altele 
chiar dincolo de bazele fundamentale ale constituțiunii ce și-a dat ţara in 
1866. l 

Se multumesc cu etichetele instituțiunilor progresului, fără a căuta dacă 
acele instituţiuni pot rodi la noi și cer și altele mai costisitoare și mai neroditoare. 

Urmările acestor tendinţe erau lesne de prevăzut: instituțiunile cele mai 
folositoare au devenit numai o sarcină bugetară, și libertăţile publice folosesc 
numai la câțiva oameni luminaţi; iar pentru marea majorirate a populaţiunilor, 
au devenit de o parte o armă de exploatare în mâinile celor mai abili și mai 
puţin scrupuloși, de alta un mijloc de atâţări și de discordie între proprietari 
și muncitori, cei doi factori principali ai avuţiei naţionale. 

Pentru că clasele de jos ale societăţii, presupuse luminate din causă că 
instrucţiunea obligatoare stă scrisă în constituţiune, pe când în realitate lu- 

mina numai o plătesc, fără să o dobândească; presupuse libere din causă că 
avem una din constituţiunile cele mai liberale din Europa, pe când libertatea 
numai le exploatează, fără ca ele să se bucure de dânsa, aceste clase au fost 
lăsate fără protecţiune în prada exploatatorilor de pretutindeni și în faţa 
concurenţei elementelor străine, strâns legate prin instituţiuni puternice de 
ajutor mutual și de protecţiune a fiecăuia de către toţi ceilalţi. 

De aceea, meseriașii români se împuţinează prin orașe și sătenii sărăcesc. 

Desnaţionalizarea de o parte, sărăcia de alta, eacă urmările apucăturilor 
ce semnalăm, eacă fructele guvernării unui stat prin politică de înclinări 
nesocotite, iar nu de știință. 

Este onoarea conservatorilor, ori care a fost steagul sub care a luptat, de 
a fi denunţat totdeauna aceste tendinţe nesănătoase și a fi prevăzut totdeauna 
aceste resultate fatale. 

Dar adversarii noștri politici, slabi în principii, s-au aplicat a ne denatura 
opiniunile și a ne calomnia intenţiunile: 

Când am ridicat glasul contra haosului de legi, liberale în adevăr, dar 
neînjelese și neaplicabile, și am zis: Libertatea astfel introdusă face rău în loc 
de bine, - ni s-a răspurfis: 'Sunteștibăieti) sunteți f&acionari! 

Când am combat iistitiți lila proggHgturui ip „peritiu' care nu aveam nici 
oameni ca să le organizăm, nici mijloace ca să'ld îh lreţinem, şi am zis: Aceste 
așezăminte frumoase au să ne sărăcească, - ni s-a răspuns: Sunteţi inamici ai 
progresului, calomniaţi poporul! 

Și, această manoperă, întrebuințată cu stăruinţă și cu abilitate, a reușit să 
inspire multor oameni, nedeprinși cu polemica, prevenţiuni puternice con- 
tra ideilor celor sănătoase, prin temerea himerică a unei reacţiuni imaginare, 
și să atragă pe tinerii cei mai puţin prevăzători, prin aparențele libertăţii. 

Dar, dinaintea tristei realităţi, care s-a precipitat cu atâta repeziciune, mai 
ales în anii din urmă, este timpul ca toți să deschidem ochii! 

Dinaintea noii situaţiuni internaţionale ce ne este creată, este datoria 
noastră să demascăm manoperele și să spunem lămurit ceea ce suntem și 
ceea ce vrem! 

Suntem Conservatori, și acest cuvânt, luat în înţelesul lui adevărat, 
cuprinde întreg programul nostru. 
Conservator vrea să zică: 

In afară, o politică modestă și chiar respectuoasă către toate puterile, dar 
demnă și stăruitoare, care exclude orice vederi ambiţioase, orice visuri 

aventuroase, și ne scutește de umlinţe; o politică onestă și consecuentă, care 
să ne concilieze bunăvoința și să inspire încrederea. 

In întru, cuvântul "Conservator" însemnează: 

In faţa abstracțunilor umanitare, ce profesează partidul liberal, ideea 
desvoltării istorice a individualităţii noastre naţionale, ideea naţionalităţii 
românești! 

In contra aspiraţiunilor de a trece dincolo de instituţiunile pe cari şi le a 
dat țara, consolidarea acestor instituţiuni și punerea lor în aplicare, așa în cât 
toți să se poată bucura de dânsele! 

In prezența dorințelor nechibzuite de îmbunătățiri, măsurarea înțeleaptă 
a dorințelor noastre după mijloacele de cari dispunem! 

Tendinţei adversarilor de a se rezema mai ales pre masele neculte și 
neconștiente și pre elementele parazite și tulburătoare ale societății, adică 
pre forţa brutală, opunem ideea constituțiunii noastre, care fundează edificiul 
politic mai ales pre clasele avute și luminate și pe elementele muncitoare și 
liniștite, adică pre rațiune! 

Mobilităţii instituţiunilor și persoanelor, prin care partidul liberal a crezut 
adesea că va realiza progresul, opunem stabilitatea instiţiunilor și a 
personalului și progresul măsurat dar continuu! 

Formelor seci și frazelor goale, fiinţa adevărului! 

lacă ceea ce am fost totdeauna și ceeea ce suntem! 

lacă acum ceea ce credem necesar deocamdată: 

Voim ca instrucţiunea obligatorie să se aplice și ca instrucțiunea publică 
în genere să primească o direcţiune reală; ca tot săteanul să înveţe a-și 
cunoaște interesele, ca tot orășanul să invețe meserie pentru a-și căștigă 
hrana! 

Și până vom ajunge la această țintă dorită credem neapărat: 

Ca clasele de jos ale societății să fie protejate, prin măsuri priincioase, 
contra exploatatorilor de pretutindeni și contra propriei lor neprevederi; 

Ca să se restabilească armonia intre proprietari și muncitorii agricoli: să 
garantăm pe unii contra intrigilor de jos și fluctuaţiunilor politice de sus și pe 
ceilalţi contra speculaţiunilor cărora sunt expuși; 

Ca propreitatea mică, atât cea creată prin legea rurală cât și cea 
moșnenească sau răzășească, să fie protejată prin legi speciale; 

Și, pentru că uzura de câtva timp a devenit o plagă socială, să se puie din 
nou în vigoare vechile măsuri legislative cari o stăvileau. 


208 


Voiim ca mecanismul nostru administrativ să he simplificat aşa încât să 
poată ti inteles şi aplicat de personalul de care dispunem, și ca arbitrariul și 
excesul de putere să fie reprimate de o instanţă ferită de tuctuatiunile politice. 

Vom întărirea instituuiunilor noastre militare, în raport însă cu mijloacele 
tng si fără a lovi celelalte ramuri ale activității naţionale, tot atât de neapărate 
eļistentei sale. 

Credem că deocamdată trebuie să inirânăm orice dorinte de îmbunătățiri 
şi intreprinderi costisitoare, deoarece sporirea unpositelor a ajuns să atingă 
chiar forțele productive ale ţării, şt asemenea dorințe se traduc neapărat prin 
noi sarcini. i 

Voim mai ales ca obligatiunile să tre sfinte, căci numai astel se va putea 
naște industria, și numai astiel se pot Tunda instituțiuni de credit, in cari 
ec are român să găsească, cu comlițuni uşoare, capitalul necesar pentru a 
IMMUNE H. 

Pentru realizarea ideilor noastre, vom uza numai de armele legale pe 

cari ni e prezentă liberele noastre instituții. 

Țara la 1866 şi-a pus toate sperantele, pentru mărire şi prosperitatea ei, 
in principiul unei monarhi constitutionale și în reprezentatiunea sa din 
Corpurile legiuitoare numai în c onsolilarea acestor principii vedem și astăzi 
întărirea ţării noastre. 

De aceea, cerem mai presus de toate aplicarea corectă a regimului 
reprezentativ și stabilirea unui control eficace, intemeiat pe independenţa 
alegătorilor, care singură poate chezășui libertatea alesului. 

imprejurul acestor idei mântuitoare întrunească-se toți românii cari caută 
in politică numai binele tării. (...) 

Se căutăm la fapte, iar nu la vorbe, şi să nu ne lăsăm a fi atrași prin 
aparențele libertăţii acolo unde nu găsim decât golul demapopici. 

Şi cu modul acesta, lăsând certele de vorbe, cari ne au despărțit, $ 
frazele sunătoare, cari ne au ascuns realitatea şi ne-au rătăcit de la adevărata 
țintă ce trebuia să urmărim, să ne convingem că numai prin muncă și prin 
adevăr vom face din libertățile publice o realitate și din naționalitatea noastră 
o tărie capabilă de a infrunta pericolele prin cari trecem. 

Preşedintele Comitetului, M.Kostaki. 

STATUTELE E 
„CLUBULUI CONSERVATORILOR” 


Art. |. 

Spre a aduce o mai mare cohesiune intre diferiti membri cari compun 
partidul conservator și a putea ajunge astiel ta o acţiune comună, s-a decis 
intre semnatari acestor Statute, inliinţarea unui Club politic sub denumirea 
de „Clubul Conservatorilor”.(...) 

Antil. | 

Orice persoană care dorește să lacă parte din Club, trebuie să le-presintată 
de doi membri fondatori sau permanenţi și «lupă ce va îi aderat in scris la 
programul partidului şi la Statutele de fatã.(...) 

Art. IV. 

Membrii comitetelor precum şi orice alte persoane din județe care vor ti 
aderat la programul partidului și la Statutele de faţă, pot deveni membri 
permanenţi ai Clubului, dacă vor li agreaţi de către comitetul partidului...) 

Art. VII. 

Comitetul Clubului care este tot deodată si comitetul „Partidului conser- 
vator” se compune din: 

1 Preşedinte; 

| Vice-Preșeclinte; 

5 Membrii...) 

Art.X. 

Președintele comitetului poate convoca Adunarea generală, ori când va 
socoli de cuviinţă. 

Treizeci membri fondatori sau permanenţi pot asemenea lua inițiativa 
convocărei unei Adunări generale; această convocare se va face totuşi prin 
comitetul Clubului.(...) 

Președintele Comitetului, M. KOSTAKI. 

(Statutele clubului conservatorilor si prouramul partidului, Bucuresti, 1880) 


210 


ae Dots i 


MIHAI EMINESCU 
„ÎN NUMARUL SĂU DE AZI...” 
(Gândirea social-politică a lui Eminescu și fenomenul românesc - n.n.) 


In numărul său se azi „Românul“, hărţuinclu-se cu opiniile opoziţiei, nu 
se stieşte a formula următoarea dilemă: 

„Concluziunile dar a acestor fapte nu pot îi decât una din două: 

Una: majoritatea naţiunii afirmă că toate acuzările opoziţiunit au fost şi 
sânt pe deplin neadevărate. 

Alta: majoritatea naţiunii, sustinâncl un guvern şi un Parlament compus 
de bărbaţi iniorinţi, hoti şi trădători dovedeste că ea însăşi este pe deplin 
coruptă, 

In cazul de întâi nauunea a declarat şi declară de calomnii acuzările 
opozițiunii şi le respinge. 

In cazul d-al doilea, dacă opozițiunea declară că națiunea este atât de 
coruptă. ai cui sânt membri opozițiunii? Şi, dacă ei declară că mama lor este 
coruptă, ce respect mai poate păsi la străini o asemenea mamă cu nişte 
asemenea Hii!” 

Noi creder din parte-ne că dilema aceasta s-ar putea formula numai în 
cazul când în adevăr națiunea ar Îi totdeauna stăpână pe voința ei, când ar 
putea-o emite clar şi slatornic, fără să mai rămâie vreo îndoială asupra intenţiilor 
ei; dar mai ales atunci s-ar putea stabili când guvernul n-ar dispune de 
mijloace pentru a falsifica opinia ţării și pentru a-i stoarce voturile. Inainte de 
a pune deci o asemenea dilemă ziarul guvernamental ar trebui să izoleze pe 
cale logică elementele ce clau tonul vieții publice, factorii reali ai mişcării 
politice, şi să cerceteze mai de-aproape leascul care se aplică asupra acestor 
elemente. 

Se stie inainte de toate că adevărata națiune, patru din cinci părți ale 
poporului nostru, nu ia parte la viaţa publică, a cărei sarcine le poartă însă 
mai greu decât oricine altul. Aceste patru din cinci părţi sânt sătenii, cari în 
adevăr n-au nimic comun cu d-nii Giani, Cariagdi, Carada, C.A.Rosetii, nici 
măcar oripinea, necum interesele sau altceva. 

Deasupra acestui clement, cel mai numeros și mai nefericit totodată, 
există țara legală sau ceea ce „Românul” botează cu numele de „naţiune”, iar 
paralel cu țara legală există elemente parazite cari şi-au făcut din politică o 
meserie foarte lucrativă. Aceste elemente parazite, lipsite de merit, de avere, 

de ştiinţă, sânt strâns legate între ele prin comunitatea nulităii lor, invidia ii 
uneşte contra oricărui merit adevărat, sărăcia îi strunește şi-i ține uniţi contra 
ţării legale, care se zvârcoleşie neputincioasă sub torturile teascului elec- 
toral. Miile de funcţii administrative şi sutele de functi judecătoreşti, toate 
amovibile, sânt puse în mişcare într-un singur scop, pentru a stoarce voturile 
țării legale. Se intelege că fiece alepăitor (i) și are interesele sale materiale. De 
fiecare din aceste interese atârnă câte un tir al maşinii administrative, De-o 
-zice alepătorul nu, curentul electric al mașinii izbeste in acel interes şi-i ucide 
sâmburele vital, de-o zice da, (î) şi poate vedea in liniște de treabă. Nu putem 
aștepta însă de la oameni - şi oameni sântem toți - ca, pentiu un interes 
general care nu poate fi priceput decat prin retlecție, sã- pună zilnic în 
pericol existenţa lor și a copiilor lor, ca aciia cari n-au nimic de pierdut. Abia 
o avere foarte întemeiată, care nu poate atârna în nici un chip de iubirea sau 
ura administraţiei, (îl tace pe om capabil, in Româna, de-a se opune tăiș 
guvernului. Dar acei cari, într-un chip ori într-altul, cată să muncească pentru 
a se ţinea deasupra apei nu-și vor crea de buna lor voie predeci zilnice 
intereselor lor, piecleci personificate în subprefec i vițioși, maiori cocoșaţi de 
gardă civică și alli monştri din regnul organic al celor ce n-au nimic de 
pierdut și totul de câștigat. i 

Ar mai rămânea o cale pentru ca țara să zvârle cât colo pe patrioții cari o 
guvernează: o mişcare violentă. Dar aceasta ar constitui totdeauna un pericol 
internațional și țara legală e prea patriotică pentru a apuca o asemenea cale. 
Când elementele roşii sânt în opozitie, atunci altceva. Dar bată războiul la 
ușă, dar vie pieirea a doua zi, puțin le pasă patriotilor de meserie. Din contra, > 
se pun in intelegere cu sirăinătatea ca să răstoarne guvernul, căci când 
dumnealor nu sânt la putere orice mijloc de-a parveni e bun, chiar ameninţări 
de asasinare adresate capului statului.(...) 

20 februarie 1881 

(Atihai Lminescu, Opere, vol. NH, București, 1985, p. 75-70) 


„NICI PENTRU ŢARA NOASTRĂ ...” 

(...) 

Nici pentru lara noastră n-am pândlit vreodată de-a propune ún sistem 
care să învieze veacul al XVII - lea, epoca lui Matei Basarab. 

Cu toate acestea oricine va voi să definească marele mister al existenței 
va vedea că el consistă în împrospătarea continuă a fondului și păstrarea 
formelor. Forme vechi, dar spirit pururea nou. Asticl vedem cum Anglia, care 

stă în toate celea în fruntea civilizației, păstrează şi astăzi vechile sale forme 
istorice, pururea reimprospătate de spiritul modern, de munca modernă. De 
aceea o și vedem rămâinl ca granitul, măreaţă și sigură în valurite adâncelor 
mișcări sociale de cari statele continentale se cutremură. Un stal mare și 
puternic ca Rusia, dar absolutist, se cutremură din temelii de o mişcare socială, 
tot astfel Germania, tot astfel republicana şi epalitara Franţă. Ba chiar membrii 
internaţionalei de la noi, ajunşi aci miniștri şi membri la Curtea de Casaţie, 
sunt siliți a vota o lege în contra străinilor socialişti de vreme ce indigeni 
socialişti ocupă funcţii inalte. [i bine, în Anglia sunt organele centrale ale 
Internaționalei roşie, trăieşte Marx, peneralismul partidului și nici pe guvernul, 
nici pe poporul englez nu-i doare capul de aceasta. 

Cu același sistem vliparhic vedem Roma devenind imperiu, vedem 
Venetia, un oraş, devenind putere, adesea de rangul întâi, în curs de o mie şi 
mai bine de ani. i 

Dar se intelege că nici prin gånd nu ne trece a admite că aristocrația 
istorică, substratul oliparhiei, se poate improviza şi că putem scoate din pământ 
oasele Basarabilor spre a le da o nouă viaţă. 

Cu totul altul e rolul monarhiei în ţara noastră. 

E indeajuns dacă sub ca se asigură inaintarea meritul și a muncii şi 
dacă acestea se pun la adăpost de escamotarea din partea Caradalelor și 
Costineștilor. (...) 


O mai 1881 
(Opere, vol. XIL p. 159100) 


„A GENERALIZA O ASERȚIUNE...” 

A generaliza o aserțiune susţinută numai în parte e o sotismă din cele 
mai comune. £ adevărat că solismele sunt atât de dese in gazete încât mar nu 
merită ca cineva să releveze erorile, parte intenţionate. parte neintenționate, ` 
câte obvin in ele: Un cod al șiretlicului gazetăresc, al apucăturilor sofistice a 
acestei bresle de negustori de vorbe, scris popular pentru intelegerea fiecărui 
ar merita in adevăr acel nume pe care călupării-l dădeau în evul mediu 
logicei lui Aristotel: medicamentum mentis. 

În unul din numerele trecute vorbisem de schimbările din Bulgaria și 
păsim că manitestul tânărului principe de Battenberg avea, abstractie făc ând 
de orice alte motive, un sâmbure sănătos. (...) 

Alte condiții de existenţă ca stat are deci a propune Alexandru Bulgariei 
sale ca să existe în mod normal; altele cu totul (Dsi imagina Epureanu pentru 

România. Epureanu era liberal şi liberal sincer. Admirator și cunoscător al 
instituţiilor liberale engleze el recunoscuse adevărul că garanția duratei şi 
trainicei dezvoltări a unui stat cu instituţiile lui cu tot e impăcarea formelor 
tradiţionale cle existenţă cu cuprinsul lor nou, cu dezvoltarea nouă. Asttel 
stejarul, oricât de mic ar fi la început, un vlăstar răsărit din pământ, are același 
caracter, aceeași formă ca uriașul secular care a dat naștere unui codru de 
stejari, care a asimilat cu esența (sa) și a absorbit în formele sale pături din ce 
în ce mai adânci ale suprafetei pământului.(...) 
22-23 mai 188] 
(Opere, vol NIL p. 18114832) 


„RĂUL DE CĂPETENIE...” 

Răul de căpetenie al organizării noastre sociale este posibilitatea ce se 
dă străinilor și păturei de feneanti, precotei, iranțuziți, bonjurişti, demagogi 
de-a exploata poporul sub o tormă oii sub alta. 

Asta e cheia tuturor relelor și tuturor suferințelor, acesta cuvântul cu care 
se dezleapă cimilitura putrejunii sociale și politice din România. 

Posibilitatea dată unor nulităţi şi unor parveniţi de-a tăi din buget, din 
întreprinderi, din arenzi, din păsueli; posibilitatea constituțională dată unor 
oameni cle provenienţă incertă de-a exploata munca poporului tără nici o 
compensație, iată răul, incurabil poate, al organizaţiei noastre. 

E evident că averea nu se poate câștiga decât sau prin muncă clireclă, 
deci prin intrebuinţare de forţă musculară sau nervoasă, sau prin iructificarea 
muncii capitalizate, prin capital. Când vedem milionari roşii, Stolojan, Carada 
etc., făcând avere fără muncă și fără capital nu mai e incloială că ceea cetei au 
au pierdut cineva și au pierdut-o fără compensație. Tertium non datur. Nu 
există alt izvor de avuţie decât sau muncă, lie actuală, lie capitalizată. sau 
sustragerea, furtul, fie legal, fie ilegal. 

Rolul muncii intelectuale e foarte mare in ordinea econoinică.(...) 

Oare acest popor românesc n-are altă misiune pe pământ, altă ratune 
de-a fi, alt înţeles decât de-a vota pensii reversibile, de-a plăti din sudoarea sa 
milioanele câștipate prin cumpărarea cu 60 la sută a unor hârtii ce nu făceau 
decât 20 la sută, a îmbogăți pe evrei prin băutura de rachiu otrăvit, a plăti 
lefurile și diurnele Caradalelor - și a munci totuși numai cu plugul lui Radu 
Nepru, incult rămânând ca-n vremea lui Radu Negru, dar mai sărac, mai rău 
hrănit și înainte de toate bolnav, ceea ce nu era în vremea lui Radu Negru? 
Acest popor nu este decât o masă de exploatat, o vacă de muls pentru străinii 

de toate soiurile, o vită de plug pentru a susține luxul, incuria ṣi coruptia 
Caradalelor, feneantismul și cocoteria, absenteismul și morbiditatea unor 
pături neistorice, superpuse lui fără a-i face nici un serviciu în schimb? 
„lată cestiunea cea gravă, cea mare. 
Regimul vechi, rău ori bun, nu discutăm, avea o calitate necontestabilă, 
o calitate care-l justifica în ochii tuturor: el nu costa nimic sau aproape nimic. 
(...) 
1881 
În, (Opere, vol NIL, p. 303-304) 

BANCA SE SCONT SI CIRCULAȚIUNE 

(...) 

A avea credit nu va să zică a-şi pune amanet averea și veniturile pentru 

va căpăta bani; credit adevărat are numai acela care, prin tranzacţiunile sale 
corecte, dovedește că nu e capabil nici de-a-și hazarda averea, mci de-a o 
risipi pe nimicuri, credit are numai cel economicește puternic.(...) 

Nimic mai lesne de produs, nimic mai greu de măminut ca iluzia 
economică In ziua în care nu vom mai avea nimic de amanetal gestiunea 
financiară a partidului liberal se va arăta în loală spăimântătoarea ci policiune, 
deşi particlut are obiceiul de-a se retrage «le la putere când se-nfundă lucrurile 
şi de-a lăsa ca alţii să le descurce, alţii să astupe golurile. Cum e problematică 
răscumpărarea din punt de vedere economic, tot așa e şi banca de scont și 
circulaţiune. | 

Aşa-numita ariditate a materiilor economice şi financiare consistă în 
împrejurarea că cestiunile se tratează nu ca prin viu grai și în mod intuitiv, ci 
imrebuinţându-se abstracţiuni subiilizate, al căror corelat material, al căror 
trup oarecum, nu se pune în evidentă pentru intelegerea cititorului. Acesta e 
deci amăpit de perspectivele splendide cari par a reieși din abstracțiunile pe 
hârtie si scapă din vedere principiul suprem că orice teorie, tie spusă in 
lorma cea mai abstrasă posibilă, cală neapărat să poată îi redusă la ceva 
văzut şi pipăit, cată să poală fi controlată prin realitate; substratul material e 
piatra de probă a oricărui adevăr. indealmintrelea totul se reduce la o 
scamatorie de vorbe. (...) 

In statele agricole munca, prin natura ei, e mărginită și foarte puţin elastică; 
ca hu poate produce decât obiecte de-un număr cert, de-o valoare certă. 
Dintr-un pogon de pământ se poate scoate maximul cutare de grâu și nimic 
peste acesta. Puterea fizică a omului, care nu poate fi urcată, cu tot eserciţiul 

posibil, decât la un maxim oarecare, e mărpimtă, ca şi puterea pământului 
care, cu loată punoaiarea, nu ajunge tar decât la o produc ţiune certă saand, 
Caracterul muncei fizice, în care inteligenţa joacă un rol mic, e deci mărpiturea, 
neaupmentabilitatea, simplitatea, greot iunea. 

Cu totul altiel stă însă cu arta şi industria, la cari puterea fizică joacă un 
rol secundar, inteligența pe cel principal. Acolo consumarea nu sta in niciun 
raport cu producția, căci se consumă o pânză şi cateva color şi se produce 
un tablou, se consumă un loartece şi se tare planul unei imbrac âmminti a cărei 
valoare stă locmai în croială, se consumă tire de tort și se [ac dantele. Valoarea 
muncei industriale e deci aupimentabilă în intinit. Munca agricolă ve grea și 
fără spor mare, munca industrială ușoară și cu un spor, virtualiler cel putin, 
nemărginit. 

1880 

(Opere, vol AL Bucuresti, T984, p. DATI 


„CALUMNIARE AUDACTER...” 

Calumniare audacter semper aliquid haeret. De douăzeci şi-patru de ani 
conservatorii n-au dat decât dovezi că sprijină din inimă orice instituție liberală 
care ar asigura progresul afară de exploatarea naţiei de câtre ipnoranti şi 
perverși, de douăzeci şi patru de ani pe de altă parte „Românul”, cu toate 
dovezile de contrariu, işi atribuie sie şi partidului său introducerea retormelor 
liberale și ne taxcază de reacţionari. Publicul mare, căruia nui se detinese 
exact cuvintele, ajunge astiel a crede că nu are în faţă-i mai mari inamici ai 
libertăţilor decât pe conservatori și mai mari amici ai progresului decât pe 
roșii, pe când tocmai contrariul e adevărat. 

Conservatorii au comis într-adevăr o greșeală. In acest sfert de secol 
trecut ei au crezut că purtarea lor francă, mărturisirea adevăratelor lor prin- 
cipii în Parlament ar fi de ajuns pentru a invalida calomnia unor adversari 
cari administrau zilnic prin foaia lor publicului cuvenita doză de minciună, 
de ignoranță, de otravă socială. Li au fost destul de optimisti de-a crede că cel 
ce-și primejduiește mintea și inima citind organe roșii se simte totodată dator 
de-a controla zisele foii prin cele ce se rosteau și se votau în Parlament. Li nu 
aveau idee, se vede, că legea fizică a inertiei își are analogia sa în lumea 
morală, în lenea intelectuală a cititorilor de gazete și că oamenii se màgulese 
a fi pândit singuri și a se îi convins când ei n-au fost decât amăgiți pe nesbule 

„te către nişte sarlatanii politici. 

Am alirmat că instituţiile liberale de azi sânt în cea mai mare parte opera 
partidului conservator. 

„Românul” o contestă. 

Cel ce afirmă cată să probeze. 

Deci vom proba. 

Se ştie că în Moldova nu există roșii. liberali de acolo sau numit 
fracționişti și au fost aproape totdeauna în opoziție. Prine ipule lor politice se- 
ntemeiază pe doctrinele răposatului Simeon Bărnuţ, iar acestea din urmo au 
drept izvor o adunare eclectică de principii din dreptul roman si din doctrinele 
etice ale filozofiei germane. La dreptul vorbind nu au a tace mici în chin, nio 
în mânecă cu roșii cm Tara Românească, căci loală seria de principi e atât de 
deosebită de-a roșilor pre cât e de departe Blajul de Cayenne. Atară le aceea 
în timpul in care reforma constituțională s-a aşternut pe hârtie rac lunea mat 
nu exista; ca s-a format cu mult mai târziu. Principiile toate insa ale Constituției 
actuale au fost votate în unanimitate de Adunarea ad-hoc din Moldova si au 
devenit programul întrepei dezvoltari a statului român. 

Să luăm dar pe rând voturile acelei Adunări, botăratoare pentu intreaga 
dezvoltare ulterioară. 

În şedinţa de la 7 octomwvrie se votează: 

1. Autonomia Principatelor in cuprinderea vechilor capitulatii de ha 1393 
1400, 1551 şi 1643. 

2. Unirea Principatelor într-un singur stal sub nume de Romama. 

3. Prinţ străin cu moștenirea tronului, ales dintr-o dinastie domnitoare a 
Europei şi ai cărui moștenitori să fie crescuţi in religia țării. 

4. Neutralitatea pământului Principatelor. 

5. Puterea legiuitoare încredințată unei Obstesti Adunări, în care să ne 
reprezentate toate interesele natier. 

În sedința de la 25 octomvrie, acelaşi an, se votează: 

6. Religia domnitoare în. România este religia ortodoxi a Rasăritului. 
Exercitiul celorlalte culturi recunoscute este liber, însă cu restric a prevăzută 
în capitulaţii. 

În şeclința de la 29 octomvrie: 

7. Privilegiile de clase vor fi desfiintate in România. 

„B. Egalitatea tuturor românilor inantea legii. 

9. Așezarea dreaptà şi generală a contribuţiilor in proportie cu averea 
tiecăruia fără deosebire. 

10. Impunerea tuturor la conscripția mihtară. 

11. Accesibilitatea pentru toți românii la funcţiile statului. 

În şedinţa de la 31 octomwvrie: 

12. Respectul domiciliului și al libertăţii individuale. 

13. Supunerea fiecăruia numai la judecătorii prevăzuţi prin legi. 

14. Comisii sau tribunale escepţionale nu se vor înfiinţa în nici un caz. 

În ședința din 4 noiemvrie: 

15. Recunoaşterea neatârnării bisericii ortodoxe a Răsăritului din 
Principatele Unite de orice chiriarhie, păstrându-se însă unitatea credinţei cu 
biserica ecumenică a Răsăritului în privinţa dogmelor. 

10. Infiinţarea unei autorităţi sinodale centrale pentru treburile 
duhovnicești, canonice și disciplinare, unde va ti reprezentată și preoțimea 
de mir a fiecării eparhii. 

17. Nici odinioară și nici într-un chip miiropoliții sau episcopii ţării nu 
vor putea îi aleşi dintre străini sau dintre impământeniți. 

În sedința de la 6 nviemvrie: 

18. Puterea esecutivă şi legiuitoare să fie despărțite în România. 

19. Străinii petrecători în Principate să lie supuşi jurisdicției ţării tără 
intervenţia consulatelor. 

În şclinţa de la 9 noiemvrie: 

20. Puterile garante să recunoască vechiul și neprescripubilul drept al 
Principatelor Unite de a-și regula ele singure relaţiile lor comerciale cu alte 
staturi. 

În şedinţa din 18 noiemvrie: 

21. Deplina neatrânare a părţii judecătoreşti de puterea curat 
administrativă. 

22. inamovibilitatea judecătorilor. Modul se va hotări prin o lege votată 
de Adunarea legiuitoare viitoare. 

În şedinţa de la 20 nuiemvrie: 

23. Responsabititatea miniştrilor inaintea Adunării generale. 

24. O lege specială, votată de Adunarea în cea dintâi sesiune, va statornici 
tribunalul însărcinat cu judec area miniștrilor puși în acuzaţie de Adunare. 

25. Miniștrii osândiţi în nici într-un caz nu vor putea fi iertaţi de șeful 
statului. 

Ș.a.m.d. 

Și cine erau raportorii Adunării acesteia pentru propunerile votate, cine 
oratorii și apărătorii reformei constituționale a României? 

Vază-se Buletinul adunării: Lascar Catargiu, Epureanu, Petru Mavrogheni, 
Anastasie Panu (n-a fost nicicând roșu), Dimitrie Ralet, Vasile Strudza, 
Constantin Hurmuzache. 

Toate hotărârile acestea se luau, precum am mai spus-o, cu unanimitate 
de voturi căci nu existau partizi în Moldova.(...) 


(1880) 
(Opere, vol. AL p.205-200) 


P.P. CARP 
Discurs rostit în ședința Camerei din 13 martie 1881 
(Raportul conservatoari - liberali trebuie regânclit in alţi termeni - n.n.) 


(...) 

Noi, când am procedat la organizarea noastră politică, n-am priceput că 
pe lângă organizarea politică trebue să avizăm şi la reorganizarea noastră 
socială. Acesta este punctul pe care și unii și alţii l-am lăsat in părăsire, şi 
pentru care nimenea nu a făcut nimica. ` 

Astăzi, când toată lumea, și cei cari voiesc libertatea și cari, nu o voiesc, 
văd consecințele acestei nepăsări pentru reorpanizarea socială a noastră, la 
care nimenea nu s-a gândit și nu a pus „mâna, nu trebuie să ne aruncăm 
piatra unii altora, ci să venim cu toții și să vedem ce este de lăcut; și dacă va 
fi să fim despărțiți, cum poate e bine să fin, atunci nu pe tărâmul constituțional 
să fim despărțiți, ci pe tărâmul ideilor de reorganizare socială! 

Libertate avem, D-lor, destulă! Dar ce probează aceasta? Mi-aduc aminte 
că principele Bismarck zicea într-o zi, că un diplomat este un vas a cărui 
valoare atârnă de conţinutul lui. Dacă un diplomat are instrucțiuni bune, are 
valoare; dacă are instrucțiuni rele, nu valorează nimica. 

Aplicăm aceste cuvinte și la libertate; libertatea nu este de cât un vas care 
valorează prin conținutul său. O dată ce am obtinut Constituţiunea noastră 
liberală, valoarea ei va atârna de conţinutul ei. Vom pune în ea o organizare 
socială serioasă? Vom beneficia de dânsa. Nu vorm face aceasta, în van veţi 
proclama principii, ele nu vor da roade. Aceasta vă explică, pentru ce eu nu 
am primit să intru în organizarea partidului conservator, astfel cum este astăzi. 

Pe tărâmul pe care am luptat până acuma, nu mai poate sta nici stânga, 
nici dreapta. Căci tărâmul de libertate politică este câştigat, şi în această 
privinţă nu mai e nimic de făcut. Pe tărâmul însă al reorpanizării sociale, nu 
s-a pus nici una din aceste partide, în cât nu știm, şi nu știe tara, ce vor unii şi 

ce vor alţii. Ce rezultă de aci? Rezultă fatalmente că, cu voie sau fără voie, 
avem să procedăm la reorganizarea și a dreptei şi a stângei. Pe tărâmul pe 
Care am luptat până acum, nu mai etse posibilă lupta, fiindcă în această 
privire, repel, că până astăzi nu s-a gândit nimeni, in mod serios, şi că nimeni 
nu a pus mâna la cestiunea socială, pe care trebue s-o desbată cu toţii 
împreună...) 

Stânga, cum este astăzi, și dreapta, cum este astăzi, sunt două partide 
cari nu reprezintă viitorul, care nu reprezintă trecutul și care abia se pot 
menţine în prezent...) 

Dar cum voiţi ca să asculte țara aceasta, când, uniți pe tărâmul 
constituțional, D-voastră sunteţi desbinaţi numai pe tărâmul persoanelor? 

Nu vedeţi că atunci țara aceasta va zice: dar principii nu există nici în 
dreapta, nici în stânga; sunt numai nişte grupuri de oameni cari luptă numai 
pentru putere și ajunși acolo, țara va întoarce spatele și la unii și la alții.(..) 

(P.P.Cap, Discursuri, Vol. 1 18608-1888, Bucuresti, 1907, p. 209-240) 


P.P.CARP 
Discurs rostit în ședințele Camerei din 14 și 18 martie 1082 
(Legea îinvoielilor agricole e necesară deși iese de sub 
incidența dreptului consum - n.n.) 


(...) 

Da, D-lor, când combat cu atâta inverşunare dreptul comun, aceasta nu 
va să zică că dreptul comun nu este idealul meu. i 

Dar aceasta va să zică că eu voiesc treptat să ajungem acolo, cu voiesc 
încet, încet să împinge pe proprietari și săteni la transformarea modului de 
cultură la noi în ţară: și transformările agricole nu se fac prin revoluțiuni, ca 
acelea ce voili să faceţi D-v. astăzi. 

Veţi ajunge la dreptul comun, ştiţi când? Când agricultura se va face în 
Valachia prin mijlocul unei asociaţiuni între țăran și proprietar, și când această 
asociaţiune, în care stă viitorul agriculturei dincoace de Milcov, se va fi lățit, 
când încercările ce fac unii proprietari de aici vor deveni generale; şi când pe 
de altă parte ne vom deprinde în Moldova a plăti munca în momentul când 
se face. Atunci să-mi vorbiti de dreptul comun, căci numai atunci el e posibil, 

numai atunci el e bine-făcălor.[... 

Lepea care se prezintă E face ea vreun pas in sandi: acestei idei? 
Cred că da. Cred că reducerea de la 5 ani la un an a tocmelilor agricole pe 
bani este un pas înainte care permite să încercăm noi deprinderi, fără ca să 
provocăm o rupere violentă între deprinderile de ieri şi cele de mâine. 

D-lor, în noua noastră organizare și în retormele noastre am comis marea 
preşeată de a nu înțelege adâncul adevăr, că nici o retormă nu este roditoare 
de cât când e o continuare a trecutului, și dacă noi în loc de a veni să 
întroducerm în țara noastră toate reformele ce le gåsiam aiurea lără să studiem 
nici trecutul nostru, nici caracterul nostru, nici moravurile noastre, am ti 
căutat treptat, să îmbunătăţim starea de mai înainte, vă asigur că nivelul 
civilizaţiunei noastre ar fi mai sus; vă asigur că din punctul de vedere moral 
și material am fi ajuns mult mai departe de cât unde suntem astăzi. 

IP.P.Unup, Discursuri, vol. 1. p. 297) 


P.P.CARP 
„Era nouă. Discursuri parlamentare” 30 martie 1881 
(Punctele esenţiale de reper ale caracteristicilor våndirii sale conservatoare: 
proprietate, democraţie, imobilism, clasă politică conducătoare, 
aclministraţie - n.n.) 


(...) Or-cum vom aprecia, d-lor, nu putem contesta cum că la noi era cu 
30 de ani inapoi o situaţiune astiel incât numai un soiu de celățeni aveau 
apanajul esclusiv al înrâuririi politice. Puteti, de atlfel, să dati denumirea care 
o voiţi: faptul e constant şi nimeni nu-l poate lăgădui. Lucrul acesta poate să 
aibă el părţile lui bune şi părțile lui rele; dar eu susțin că în mod hance desvelirea 
într-un Stat nu se face decât atunci când reacţiunea în contra acestei stări de 
lucruri nu e resultatut înrâuririlor politice a unui singur om, ci resultatul 
muncei penerale a unei societăți întregi. Ei bine, nu se poate tăpădui că 
rezultatele la cari am ajuns noi nu sunt resultate ale muncii generale a societăţii 
noastre, ci. numai resultatele succesului câtorva oameni. Care e răul ce: 
“isvorăște din această împrejurare? Răul știți care e? Este că nouile elemente 
sunt în genere elemente bugelare, şi că noua democraţie este o democrație 
bugetară, iar nu o democraţie a muncii; pentru că atunci cânul intâurirea 

Ec sati aaa da ama 


politică numai a unor oameni produce această mare revoluțiune socială, se 
naște totdeauna acest fenomen pe care am avul onoarea a vi-l semnala. Fie 
însă cum va fi, eu cred că un om serios nu poate contesta faptul. Cred că un 
om serios trebuie să zică că democratizarea statului român, fie ea făcută pe 
calea cea bună, fie pe calea cea rea, este azi un ce indeplinit, pe care trebue 
să-l recunoaștem, dar pe care trebue însă să-l regulăm. Și aci naşte întrebarea 
odată ce am ajuns la democratizarea Statului român, care e organizarea 
socială ce voim noi să dăm acestei societăți și acestui Stat? Voim noi să 
procedim, cum am procedat, cam ca până acum? Voim noi ca tribunul să 
succedeze tribunului ṣi succesul efemer succesului efemer? Voim noi să 
provocăm, cum a zis un ilustru om de Stat, - tot mereu avenirea noilor pături 
sociale? Or, odată ce am ajuns la resultatele obținute, voim noi să căutăm a 
regula această societate și a face de azi înainte ceea ce nu am putut face până 
acum, adică ca democraţia să devie cel puţin de astăzi inainte produsul unei 
munci serioase, și ca posiţiunea ce are liecare în statul român să nu o mai 
aibă din împrejurarea că s-a făcut clientul cutărui sau cutărui om politic, dar 
din împrejurarea că cu fruntea sus poate revendica, conform cu meritele şi 
MUNCA lui, posiliunea lui, acesta e e adevăratul democ rat, şi a- bait câl de 


tu, "deși am ipst Arata, de segetionar, syi leale 4 si paate nici di până 
astăzi nu am avul ocasiunea de a espune pe larg ce cred eu că este bine de 
făcut pentru o bună orpanizaţiune socială la noi, vă declar franc, fără reclamă, 
că cu unul primesc democratizarea, dar ca resultat al muncei, nu ca resultat 
al înrâuririlor politice pe tărâmul parlamentar. Ce este de făcut ca să ajungem 
la acest resultat? Eu cred că mai inainte de toate trebute a se pune oarecari 
greutăți, oarecari stavile, ușurinţii cu care un om poate să parvină astăzi în 
statul român. Până astăzi am văzut în țara noastră oameni cari au ajuns 
departe, foarte departe, fără ca ei să justifice prin munca şi capacitatea lor că 
merită posiţiunea pe care au dobândit-o. Pentru ce s-a produs aceasta? Pentru 
că noi, în setea noastră de democratisare, am deschis toate stavilarele şi am 
lăsat toate liber la disposiţiunea fiecărui ambițios. 

Nu ne am pâncdit că, dând drepturi tuturor trebuie să asigurăm și pe 
societate care muncește în contra acelora cari nu muncesc și cari nu au alt 
merit decât de a fi mai îndrăsneţi în promisiuni pompoase ce fac poporului 
înșelat, Cerând însă munca, trebuie să avisăm și la mijloacele cari garantează 
acea muncă. 

In această privire, trebuie să avem în vedere trei soiuri de clase: clasa 
țăranilor, clasa meseriașilor, în accepțiunea largă a cuvântului, şi clasa 

puvernanţilor. Ce este de făcut, pentru ca noi, mănţinându-ne strici pe tărâmul 
Constituţiunei noastre liberale, - de care, o repet, nu admit a se atinge cineva, 
nici în sens restrictiv, nici în sens lărgitor, ce este de făcul pentru ca noi să 
asigurăm munca acestor diferite clase? Pentru ţărani, eu sunt convins că noi, 
cari ne dăm aerul de a-i iubi atât de mult, în van venim aci cu peliţiuni ca să 
le dăm mereu la pământuri, în van vom căuta a le acorda or ce soi de favoruri, 
dacă nu vom căuta ca favorurile pe cari le acordăm să fie permanente. 

De nu vom face aceasta, ne vom găsi peste 30 de ani în o situatlune mai 
tristă decât astăzi, adică fără clasă de țărani proprietari și fără moșii ca să 
grocedăm la o nouă împărțire. Voind să înlătur o asemenea adevărată 
nenorocire, am avut onoarea de a presinta o lege care garantează proprietatea 
mică în mâinele ţăranului. Nu mă opun de a se face cât voiţi de mulţi ţărani în 
țara aceasta și de a împărţi toate moşiile Statului la ţărani, însă cu o condliţiune: 
ca, odată împărţite acele moșii, să mă asiguraţi că ele au să rămână pentru 
totdeauna în mânele țăranilor, căci altfel nu veţi fi decât niște falși umanitari 
și niște risipitori ai averii statului, pentru că nu veţi avea în stat niciodată o 
clasă țărănească, în mâna căreea să fie asigurată proprietatea cea mică.(...) 

De aceea, „acurt'cână îinpătţir mbșiile statului la ţărani, acum când am 
făcut legea rurală, eu am veni €a o lupu care sè aftă- iai Vitătă in cantoanele 
Adunărei, clar care caută să asipure proprietătea jăranului. N-am pretenţiunea 
a fi făcut ceva perfect, sunt lucruri cari pot fi susceptibile de modificare, suni 
poate cuvinte cari vă şochează, d-v. nu aveţi decât să le şterpeli și să puneti în 
locul lor altele mai bune; însă, ceea ce cer, cer ca să luaţi măsuri de asigurare 
pentru proprietatea cea mică în mâna ţăranului. 

Dar, aceasta nu este suficient, d-lor; v-am zis că nu trebue să-l asipuraţi 
numai în contra celor tari, ci să-l asigurati şi contra propriilor lui slăbiciuni, - 
şi aci nu mă pun pe tărâmul liberului arbitru, nu mă pun pe tărâmul libertăţii 
absolute, căci aceasta nu este o idee de stat, și oricine vrea să organizeze într- 
un moi serios o stare socială, trebue să se lase de asemenea abstracțiuni 
filosofice; am adus o altă lege, legea cârciumilor, care apără pe ţăran în 
contra propriilor lui slăbiciuâi, și care caută să asigure și starea lui morală, 
după ce i-a asigurat cea materială. Cer asemenea, d-lor, o reformă a legii 
comunale rurale....) 

Ei bine, noi comună rurală nu avem. D-v. aţi creeat comuna rurală -ṣi aci 
nu acuz nici un partid, căci toți au făcut tot așa, aţi luat legile din străinătate, 
legi cari acolo erau făcute pentru niște orpanismuri puternice, în vreme ce 
noi avem nişte organisme slabe, niște copii abia născuţi ce nu pot creşte 

decat inconpiuraţi de intreaga noastră solicitudine, D-v ce aţi lac ut din comună 
rurală? Aţi tăcut din ea ullima instanţă administrativă în Stat, si reclamţi de la 
ea tot pentru Sat, şi nu lăsaţi absolut ninne pentru eat...) 

Nu voiesc aci să precizez, pentru că shu cât sunt de pinuaşe asemenea 
lucruri; asemenea relorme se lac numai chëmand în aţutor esperienţa tuturor 
oamenilor din tara aceasta, și lăcându-se o lege, cate să se ahpească în 
Moldova de deprinderile Moldovei si in Valu hia de deprinderile Valachiei. 
Lu cred că daca vom pune mâna la aceste retorme, vom tace un ce bun și 
vom asliga mai multe merite pentru clasa țărănească decăt aceia cari nu se 
ocupă decát de presentul lor fără a le asigura şi viitorul, și lăcând aceasta 
vom asigura un bine nu numai pentru ţăran dar și pentru statul român, căci 
cu acedsta vom aseza baze sânătoase edificiului intreg. 

Trec acum la clasa de meseriaşi. Intrucat priveşte ar vasta, eu cred ca noi 
am trebui să garantām mai mult pe meseriasi, cu cred că am trebui să le dàm 
facultatea de a se putea organisa în corporatiuni cari să le garanteze munca 
lor in ţară si să împiedicf concurența neleală la care sunt astăzi expusi și care 
a produs tenomenele sociale de cari vă plângeţi cu totu. (i... 

Viu acum la clasete guvernante, Ce înțeleg cu pun clasele guvernante? 
Prin clasă puveinantă inteleg pe ac et oameni cari, prin mentele si instruc func 
lor, au misiunea de a administra, de a apăra si de a tace să crească resultatele 
producțiunii unei societăţi intregi. O parte din această clasă puvernantă este 
magistratura. In privinţa mapistraturii, d-lor, ca să o sustrag, de inrâuitile la 
cari este expusă astăzi, să a sustrag de la inrauirisile la cari poate fi expusă 
mâine, cer inamovibilitatea er, căci numai astiel pulem avea o mapistralură 
scutită de înrâuiririle politice şi de Muc tuaţiunile de cari am vorbit adineaori. 
O tata in care averea omului adică resultatul munc ei sale, atârnă de ba politica, 
acea tara va ti în curând in prada anarhiei, sau în prada strănmubu. 

O ahă parte este reprezintată prin administrațuunea unei țări, și în această 
privintă cer condituni de acdmisibilitate serioase, cari să mă asigure că omul 
care Mă administreazà are in adevăr acea espenenta și avea știință ce-l pun în 
positiune de a inlesm iar nu de a nimici produc iunea unei țări din munca 
luii.) 

In clasa puvernanță intră si aceia cari se dedau la instructio publică, In 
această privință legea noastiă a instrucției publice parantează numai pe 
protesori, iar nu și pe scolari: st când ue întrebăm: şcolarul este el pentru 
protesor, sau profesorul pentru se olar? avem aerul de a crede că școlarul este 
pentru profesor, iar nu profesorul pentru scolar, Shu că nu o zau em, dar afirm 

că o facem. S-a prezentat în această privinţă o lege de către d.Maiorescu. Ea 
a provocat o coaliţiune teribilă tocmai din partea acelora cari aveau scris pe 
drapelul lor „instrucţiunea publică”, dar pentru cari instrucţiune nu însemna 
decât o bună poziţiune pentru profesori. Nu vă cer să readuceţi d-v. acea 
lege, dar reclam o lege asemănătoare bazată pe principiile cari au dominat 
atunci și cari vor fi binefăcătoare pentru stat. 

Odată ce vom face toate acestea, ca resultantă vom obținea și altceva: 
vom obţine poate și o reprezentaţiune naţională, care și ea face parte din 
clasa guvernantă, mai conformă poate cu adevăratele cerinţe ale unui regim 
parlamentar.(...) . 

Aceasta, d-lor, este tărâmul pe care trebue să ne punem în luptele noastre. 
Toate cestiunile de principii politice au fost resolvate; lupta are să se facă pe 
tărâmul organizării sociale. Si când vă zicem deunăzi cum că dreapta cum 
este azi și stânga cum este azi, nu sunt decât lucruri ale trecutului cari se pot 
mănţine în present, dar cari nu vor mai exista în viitor, cred că am zis un 
adevăr pe care viitorul se va însărcina a-l demonstra. 

Întru cât dar partidele de astăzi înainte trebue să se reformeze, 
constituindu-se din nou pe tărâmul ideilor organizatoare, numească-se ele 
stângă sau dreaptă, eu voiu fi alăturea cu acei ce vor procede la reorganizarea 
noastră socială în sensul în care am avut onoare a vorbi. 

N-am avut pretențiune de a desfășura un întreg sistem; aceasta nu e 
resultatul unui singur om și a unei singure zile. Am arătat însă direcţiunea ce 
trebue să dăm reformelor noastre în spiritul în care ele trebue să se facă. 

(P.P.Carp, Era nouă. Discursuri parlamentare, București, 1888, p. 60-75) 


TITU MAIORESCU 
Cuvântare rostită în ședința Camerei din 2 aprilie 1884 
(Poziţia fruntașului junimist faţă de regimul electoral - n.n.) 


(...) D-lor, este vorba de reforma electorală. Să-mi daţi voie a nu intra în 
nici un detaliu din cele atinse de onor, mei preopinenți, ci vorbind numai 
asupra luărei în consideraţiune. În general, voiu lua cestiunea oare cum mai 
abstract, în acestă abstracţiune în care o pune regulamentul, și mă voiu 
întreba, de ce fel de proiect este vorba aci. Este vorba de o lege esențial 

politică, este vorba de modul de a extrage pentru operațiunele politice 
speciale ale Represintaţiunei naționale numărul și calitatea membrilor ceruţi 
în Constituţiune. 

D-lor, când vorbește cineva de Constituţiune și de legea electorale, prin 
care să se facă din poporul întreg extrasul de represintanţi ai lui ceruți în 
sistema constituțională, se gândeste mai întâi de toate la lupta deosebitelor 
păreri fundamentale, la diferinţa partidelor. Căci, dacă ar fi ca să rămână într- 
o ţară părerile uniforme adică unisone, atunci nu s-ar fi întrodus sistemul 
constituţional; atunci un despotism luminat era suficient. 

Ceeace este de esenţa constituționalismului este libera exprimare mai 
ales a diferenţei părerilor. 

Văzându-se adică pe continentul nostru european, că- în Anglia, prin 
constituţionalismul ei, mai bine de cât în alte state, a fost preservată societatea 
în contra revoluţiunilor, cel puţin în timpii din urmă s-a crezut că acest sistem 
constituţional este oare cum un ventil de siguranţă în contra sguduirilor 
revoluţionare și că este mai bună libertatea parlamentară de a se exprima 
diferitele păreri, de cât astuparea lor sub presiunea unei singure voințe. De 
aceea, propriu vorbind, cine zice sistem constituţional, garanţii 
constituționale, garanţii și în privinţa legii electorale, zice în prima linie, garanții 
pentru minorităţi; adică pentru părerile contrare voinţei guvernului. Acesta 
cred că este indiscutabil, și veţi fi văzut, de câte ori vorbea onor nostru fost 
președinte, D.C.A. Roseti, în cestiuni de regulament și chiar în cestiunea 
acesta de revizuire, unde materia permitea, D-sa se îngrijea mai întâi de paza 
dreptăţii pentru minorităţi. 

O Constituţiune întreagă a ţării, este fără îndoială pentru toate partidele; 
o reformă parţială așa de însemană ca o lege electorală, trebuie fără îndoială 
să fie asemenea pentru toate partidele constituționale în țară, căci ele toate au 
să se servească de ea. Ceea ce este foarte remarcabil și ceea ce dă o deosebită 
importanță Constituţiunei noastre de la 1866, pe care voiţi să o reformaţi 
acum într-o parte esenţială, este umanitatea cu care acestă primă încercare 
constituţională a României devenită liberă s-a manifestat și s-a votat. 

Era compromis între partite? Da. Toţi premergătorii majorităţii D-v. de 
astăzi s-au unit cu conservatorii, cu cuziștii și cu anti cuziștii, și au votat în 
unanimitate pactul de la 1866. și D-v ce voiţi să faceţi acum? O simplă operă 
de partid, ori operă de adevărată reformă constituţională? Ce motiv puternic 
vă împinge, ca D-voastre, unilateral, când jumătate țara e în contra idelilor D- 
voastră de revizuire, să siliți să primească țara întreagă punctul de vedere al 

D-voastre, când celălalt partid nu voieste să-l primească? Ce puternică 
împrejurare a intervenit, ca să facă din ceea ce era fundamentul dreptului 
politic, primit de toate partidele ţării în momentul când a venit Maiestatea Sa 
Regele în mijlocul nostru și s-a întemeiat pe acest fundament, ca să facă, zic, , 
din acest fundament, care era opera tuturor partidelor, o trunchiare unilaterală 
a unui partid isolat? Ce? Țara legală e compusă numai din D-voastră? Din 
noi? Când e vorba de o reformă constituţională, e oare drept să zicem: ţara 
legală suntem noi acum? Nu. Este și ţara, peste un an când va veni noua 
Cameră, peste 4, peste 8, peste 12 ani; e ţara în viitor; e prevederea politică 
de ceeace va fi în viitor. Și în această perspectivă a lucrurilor, care este cea 
adevărată pentru o reformă constituţională, întrebarea despre celălalt partid 
devine foarte serioasă. Sau voiţi să ziceţi cu bună cumpănire a lucrurilor, că 
în ţara aceasta oameni ca Lascar Catargiu, ca Kogălniceanu, ca generalul 
Florescu, ca Dumitru Brătianu, ca Vernescu, ca Lahovari, ca general Manu, 
ca prinţul Știrbei și ceilalți, n-au să mai zică nimic? Nu sunt chemaţi și ei să 
aibă în bună primire o reformă constituțională? Când vedeţi, onor. Cameră, 
că asupra acestui proiect de lege, adică în intervalul de când discutaţi în 
secţiuni proeictul de reformă electorală, s-a terminat în cealaltă parte gruparea 
sau fusionarea partidelor, primind numele de liberali-conservatori, atunci 
sunteţi datori, ca oameni politici de prudenţă, când vorbiţi de reforma 
constituţională, să luaţi în oarecare considerare noua fusiune formată cu 
manifestul ei, cu organul ei de publicitate, cu aderenții ei în ţară. Când aceștia 
vin și declară, că nu voiesc reviziunea atunci D-voastră pe ce vă întemeiaţi ca 
să pretindeţi a o face singuri? Punctul acesta ar merita din partea D-voastră 
ceva luare aminte. Căci să ne punem într-o ipostază foarte posibilă: D-voastre 
votaţi reviziunea legii electorale; se va închide atunci de la sine Camera 
aceasta, se vor face alegeri noi.(...) dacă, zic, partidul opus, după votarea 
revizuirei, când veţi publica noile aleggri, va persista în această atitudine de 
abţinere și nu va participa la alegeri, ce fel de reformă aţi făcut? O reformă 
electorală, în care o însemnată parte a ţării (nu voiesc să zic o jumătate, nici 
a 4-a parte, dar în fine un grup însemant de oameni politici, compus din 
conservatori și liberali independenţi), în care această parte a țării declară, că 
nu vrea să intre în viaţa publică sub această formă, ce mai însemnează și ce 
mai poate însemna? Va însema, că momentul, în care partidul liberal nu va 
mai fi la guvern, (și dacă vorbim de sistemul constituțional, trebuie să admiteţi 
că se va întâmpla și aceasta; vă doresc să se întâmple cât mai târziu; dar are 
să se întâmple odată) ei, atunci, în acel moment, noul partid care va veni să 

vă înlocuiască, va fi poate obligat să pună în programa sa reformarea pactului 
fundamental reformat de D-voastră; căci, dacă ar fi vorba ca prin reforma 
D-v. să se întindă drepturile politice în ţară; dacă aţi da prin această reformă 
dreptul de votare la mai mulţi alegători de cât în trecut, precum face în chiar 
acest moment Englitera cu reforma ei electorală, atunci nu mi-ar fi teamă de 
un alt partid mai în urmă; căci ași zice: o astfel de libertate dată, nu se va mai 
putea lua înapoi în formă pacinică, constituțională; ar trebui o revoluțiune și 
o reacțiune pentru așa ceva, dar pe cale constituțională, pacinică, niciodată. 
Dar D-voastră nu dați nici un drept mai mult; faceţi numai o reformă, prin 
care împărţiţi pe unii contra altora, luaţi pe unii dintr-un colegiu și-i băgaţi în 
alte colegiuri; prin urmare, faceţi o reformă, faţă cu care partidul opus, când 
va veni să o restoarne, va avea dreptul să zică: nu iau nici un drept public 
nimeni; din contra, colegiul |, care s-a decapitat de predecesori, îl repun în 
drepturile lui. Și atunci se va presinta cestiunea acesta sub forma unei restituiri 
de drepturi, și sub acestă formă se poate presinta constituționalicesce foarte 
convenabil. lar resultatul final? Resultatul final ar fi, că atunci s-ar vedea toată 
țara aruncată, dintr-o reformă constituțională într-alta și s-ar săpa din nou 
abisurile de partide sub pretexte de reformă într-o țară, care era fericită, că la 
66 să și fundeze pactul său în unanimitate, precum și, când s-a proclamat 
Regatul, în unanimitate s-a proclamat. Și acum primul pas, după regalitatea 
aclamată de liberali și conservatori împreună, să fie opera unui singur partid 
în contra celuilalt? Ertaţi-mă, eu nu pot vedea în acestă procedere nici o 
înțelepciune, nici o prudenţă politică.(...) 

Trec acum la un al doilea argument. 

D-lor, pentru ce D-voastră, acei cari susțineţi proiectul, vă puneţi în 
necesitatea de a face sub asemena împregiurări un asemenea act? 

Căci, dacă chiar nu sunteţi de părerea mea în privința pericolului cel văd 
eu din abjinerea partidului opus, trebue să admiteţi totuși împreună cu mine, 
că ar fi în orice caz, mai bine când ar participa toate partidele la lucrarea 
D-voastră, şi că este mai rău, că este păcat, că este un defect al operei de astăzi, 
că se presintă numai ca o operă de partid și nu ca operă de colaborare a ţărei 
întregi. (Aprobări). In această limită văd că mă aprobaţi cu toții. Așa dar, D-lor, 
cu acest defect de ce presintaţi lucrarea? Unde este necesitatea absolută care 
vă împinge la aceasta? Eu am citit raportul cel foarte desvoltat al D-lui Stolojanu 
şi se înțelege, că cu cât desvoltă cineva mai mult, cu atât dă mai multă ocasie 
la critică; dar dacă nu ar fi desvoltat, ar fi fost mai legitimă critica că nu s-a adus 
un raport așa cum trebuie pentru o lucrare așa de însemantă.(...) dacă 

D. Rosetti însuși zice, că nu recunoaște opera aceasta a majorităţii, apoi noi să 
o recunoaștem ca resultatul unui curent popular? Dacă ar fi curent, atunci cel 
puţin acela, care l-a deșteptat, trebuia să-l recunoască, și daca nici acela nu-l 
recunoaște, daţi-mi voie să zic, că nu este curent. 

O voce: Nu este același. 

D.T. Maiorescu: Apoi bine, de curent popular mai poate fi vorba în 
mijlocul acestor păreri schimbătoare? (...) 

Dar în fine, curent sau nu curent, aceasta poate părea până la up punct, 
o simplă discuţiune de cuvinte. Veţi fi zis, poate, nu este curent, dar este o 
tendinţă de reformă manifestată în partid, și fiindcă D.Rosetti este un autorisat 
și puternic iniţiator de idei în partidul liberal din acestă țară, tendinţele lui pot 
să se intindă și să ajungă până într-o direcţiune, unde noi nu putem și nu 
voim să-l urmăm. De tendinţa lui să ținem semă, să o sprijinim la început, iar 
discuţiunea finală să rămână în mâna noastră, și noi să oprim mișcarea, când 
și unde voim. E probabil și e natural, ca aceasta să fi fost cugetarea D-voastre, 
adică a guvernului. À 

D. Rosetti a publicat scrisori în Românul și a determinat o mișcare, un 
curent: curentul acesta voim să-l abatem, adică să-l apucăm și să-l întoarcem 
într-un sens, pe care să nu-l vrea D-sa, dar să-l vrem noi, adică să profităm de 
apa de la moara D-sale ca s-o punem în zăgazul de la moara noastră.(...) 

Permiteţi-mi dar să termin tpată vorbirea mea, cu o deosebire ce vreau 
să fac între iniţiatorii de idei, precum într-un mod eminent a fost în acestă țară 
D.C.A. Rosetti și între oamenii practici de stat, cari trebuie să pună în lucrare 
asemenea idei. Evident că ar fi dacă-mi iertaţi comparațlunea, prea vulgară, 
toată viața publică un fel de aluat nesărat și desgustător, dacă nu aravea un 
ferment care să-i dea mișcare și să-i mărească proporțiunile. 

Ar fi o stagnare de moarte într-o-societate în care n-ar fi cineva, unii sau 
mai mulți, cari prin idei noi să ţină tot corpul în mișcare și organismul în viaţă. 

Este foarte frumoasă, este poate cea mai frumoasă misiunea acestor 
ideologi sau idealiști. Dar, ori cât de frumoasă ar fi, să-i recunoaștem limitele 
ei într-un stat constituit pe base reale. Vom constata îndată o deosebire de 
caracter fundamental. Acel care concepe numai ideile, se arată de regulă 
foarte nepractic pentru a le realisa, și un admirabil iniţiator de idei poate să fie 
un detestabil ministru, și viceveresa, acel care este mai încet, mai prudent, 
mai puţin capabil de a concepe idei noi, poate să fie foarte capabil pentru 
realisarea ideilor...) 

Aşa dar, la 1866, D-voastră v-aţi unit cu adversarii conservatori și ați 
făcut Constituţiunea așa cum a compus-o compromisul de atunci; o idee 

măreaţă; și, deși din punctul de vedere al partidului liberal nu vi s-au realisat 
toate cerinţele în această Constituţiune, dar un lucru foarte mare vi s-a realisat, 
s-a isbit lovitura de stat, s-a arătat țării că chiar un principe indigen și în multe 
privinţe popular și mare, precum era Vodă Cuza, când s-a atins de libertăţile 
publice, nu a mai putut să aibă existenţă solidă; mare triumf al principiilor 
liberale, și acest triumf este propria esenţă a Constituţiunei de la 1866. Dacă 
este o așa puternică idee în Constituţia de la 1866, nu-i lăsaţi timp să se pună 
în lucrare această Constituţiune în întregimea ei? Nu lăsaţi, ca acele idei ale 
Constituţiunei de la 1866, cari se referă la învățământul public, la justiţie, la 
administraţie, să fie întâiu puse în lucrare, înainte de a trece la alte idei? 
Inainte de a fi executat toată opera începută la 1866 prin Constituţiune, veniţi 
astăzi să știrbiţi acestă Constituţiune, și veniţi cu alte idei, cu idei de trei 
colegii sau cu ideea de un singur colegiu, cum vrea D. Rosetti? Si, după o 
asemenea. procedare pripită, când vom fi în mijlocul lucrărei cu aceste 
colegiuri reformate, cari numai ele prin ele singure nu o să facă minunea ţării 
ci vor reclama multe alte lucrări de detaliu, să veniţi cu alte idei şi să întrerupeţi 
și acestă lucrare, înainte de a se fi realisat pe deplin?(...) 

(Dezbaterile Corpurilor legiuitoare ședința din 2 aprilie 1884, 2019-2022) 

TITU MAIORESCU 
Cuvântare rostită în ședința Camerei din 14 decembrie 1889 
(Nevoia modernizării ideii conservatoare - n.n.) 


(...) Trebuie o conducere hotărâtă de câteva idei, asupra cărora să te 
pronunți așa încât aci să fie acţiunea ta principală. Nu este acţiune principală 
ca un partid să-și găsească numai paralelităţi și lateraliltăţi, sporind numai 
sorții în unele colegii electorale, și să mai primească când pe cutare, când pe 
cutare, când cu o idee, când cu ceailaltă, și aceasta tocmai ocolind discuţia 
de idei. Căci, negreșit, ideile cele mai importante produc discuţii. 

(...) Nu poți lăsa lucrurile importante învăluite. Hotărât trebuie să mergi în 
acest sens, și nu în toate sensurile, numai ca să prinzi mai mulți aderenţi. 

Și dacă vedeţi că un șef de partid își are dispoziţiile lui intelectuale, 
deprinderile lui, obiceiul vechiu de a merge mai mult cu aranjamente, cu 
niveluri, cu învăluiri, ca să câștige diferiţi aderenţi fără pronunţarea energică a 

ideilor, atunci vine momentul să te întrebi: mai poate să meargă așa un partid? 

(...) Dar în opoziţie ce avem noi alta de învăţat, noi conservatorii, dacă nu 
a opune inerţiei guvernului d-lui Brătianu din ultima sa epocă o energică 
accentuare și elaborare a ideilor de reformă corespunzătoare cerințelor 
timpului, așa în cât să se simtă că la noi va fi lucru și apelul ce se va face la 
partizani să fie făcut mai ales ca să contribuie la efectuarea lui? 

Așa vedeam noi situaţia încă de la 1881. e 

(...) Conducerea unui partid? Ea trebue să fie mai energică în sensul 
ideilor moderne de reformă. Respectul personal pentru d. Lascar Catargi am 
încercat acum un an să i-l arătăm, și ne închipuim că d. Catargi, ales prezident 
de Cameră, va fi găsit în aceasta deferenţa ce puteam să-i arătăm cu toții. Fără 
îndoială, dacă i se cuvenea cuiva prezidenţa, i se cuvenea d-sale. N-a fost în 
partidul liberal cel mai însemnat membru al său, d.C.A. Rosetti, prezidentul 
Camerei? Nu reprezenta dânsul încrederea partidului și sfatul partidului? Dar 
conducerea efectivă a lucrării se lăsase unor mâni, cari erau mai potrivite 
după felul educaţiei lor pentru aceasta. 

Cum? Nu a permis unui conservator să zică în bună credinţă: așa trebuie 
să mergem dacă vrem să mai existăm ca partidul cu putere și cu valoare 
pentru interesul țării? Ce vorbiţi d-voastre astăzi prin gazete de transfugi? Am 
părăsit drapelul? Ce drapel? Ce? Drapelul stă în persoane? Stă în idei, și 
pentru realizarea unor idei ce se încearcă în chiar sânul partidului și cari se 
potrivesc cu rolul lui, are drept cineva să vorbească de părăsire?(...) 

D.L. Catargi. Atât am ţinut de mult să nu se sfărâme partidul conservator. 

D.T. Maiorescu. Și aţi plecat la Golășei. Atunci noi, pe baza unor idei de 
reformă, asupra cărora am discutat cu d. Carp care le formulase, cu d-nii, 
Manu, Lahovari, Rosetti, Păucescu, Triandafil, Știrbei, am convenit asupra 
unei schimbări a conducerii partidului, care să marcheze mai bine era nouă. 
Aceasta însemnează reformare! Evident însă că orice reformă trebue să 
schimbe ceva și să aducă alt ceva, dacă nu vrea să rămână tot vechia sistemă; 
evident că orice reformă se face cu oarecare durere.(...) 

(Titu Maiorescu, Discursuri parlamentare, vol IV, București, 1904, p. 337-341) 


231 


TITU MAIORESCU 
Introducere istorică la volumul al IV-lea al Discursurilor parlamentare 
(Platforma electorală conservatoare din 1892 - n.n.) 


(...) 

După exemplu inaugurat de Cabinetul „junimist” în septemvrie 1888, și 
Cabinetul conservator Lascar Catargi-Carp publică la 4 lanuarie 1892, cu o 
lună înaintea alegerilor, programul său legislativ drept „platformă electorală” 
prin următorul apel către alegători (probabil redactat de d. Take Ionescu), al 
cărui sfârșit se potrivește bine cu trecutul politic al d-lui P.Carp: 

Domnilor alegători, i 

Partidul conservator, ai căruia reprezentanţi în guvern suntem, cerându- 
vă încrederea d-voastră, se simte dator să vă arate cari sunt principiile ce vor 
insufleţi activitatea sa. 

Dacă nu ar fi acuzaţiunile pe cari partidele politice le asvârlă asupra-ne, 
am crede de prisos să vă spunem că suntem pe deplin respectuoși și sinceri 
sprijinitori ai libertăţilor publice și ai instituţiunilor pe care și le-a dat țara. 
Trecutul partidului, partea însemnată pe care el a luat-o la întemeierea și 
desvoltarea regimului reprezentativ, sunt dovezi cari nu se pot recuza; și 
astăzi partidul conservator, urmărind acelaș ţel, va căuta să producă în 
instituţiunile noastre toate acele îmbunătăţiri cari sunt menite să asigure și 
mai mult libertăţile publice, garanţia cea mai puternică a ordinei, fără de care 
nu este progres. 

In acest scop, guvernul va cere votarea unor proiecte de. legi cari, 
regulamentând condiţiunile de admisibilitate în funcțiunile publice și întărind 
astfel stabilitatea servitorilor statului, va asigura un mers mai regulat în 
deosebitele administraţiuni publice. 

Libertăţile publice, însă nu sunt numai un scop, ele sunt și un mijloc. La 
adăpostul lor trebue să urmărim opera de desvoltare organică a Statului pe 
toate tărâmurile activităţii naţionale. 

Fără a tăgădui mersul înainte al ţării în toate timpurile, partidul conserva- 
tor poate afirma, cu o dreaptă mândrie, că în anii din urmă opera de organizare 
a Statului a făcut pași uriași. 

Continuarea acelei munci va fi misiunea noastră, și, după cum multe și 
deosebite sunt nevoile naţiunii române, tot astfel pe multe și deosebite căi se 
va întinde activitatea noastră. 

Administralţunea interioară a ţării este cea dintâi care are trebuinţă de o 
reorganizare completă..(...) 

Pentru ca legile însă să aibă o eficacitate serioasă, trebuie ca să existe și 
organe de execuţiune. Inființarea geandarmeriei va asigura executarea legilor, 
paza regulamentelor, siguranța persoanelor și a averilor. > 

O cestiune încă care ne-a preocupat, este starea sanitară a populațiunii 
noastre rurale. Modul cum este astăzi organizat acest serviciu este recunoscut 
ca defectuos. Sistemul medicului ambulant este părăsit în parte și înlocuit, pe 
cât se va putea, prin tratamentul în spitale. 

Cuvernul va stărui dar să înființeze spitale treptat în toate plășile și în 
centrurile de populațiune mai însemnate. 

O bună administraţiune are, însă, drept corolar și o bună justiţie. 

in acest ordin de idei intră continuarea reformei judecătorești începută 
la 1890. 

Suntem cei dintâi cari, cel puţin în mare parte, am dat justiţiabililor garanţia 
inamovibilităţii cerute de toți și nerealizată de nimeni. Voim a completa op- 
era noastră, întinzând din ce în ce mai mult această garanţie.(...) 

Adânc pătruns de marele adevăr că interesele conservatoare ale statului 
sunt indisolubil legate de armonia dintre diferitele pături sociale, partidul 
conservator a urmărit în totdeauna înălţarea tuturor claselor sociale, și mai 
ales a acelor straturi adânci cari reprezintă temelia edificiului naţional.(...) 

Aplicarea legii vânzării bunurilor statului, legea creditelor agricole, care 
va înlesni prin avansuri mijloacele necesare la mutarea noilor proprietari, și 
votarea tabelelor de evaluări prevăzute în lege, vor face din 180.000 de 
agricultori, atâţia gospodari ce vor iubi cu atât mai mult țara lor, cu cât vor fi 
mai strâns legaţi de pământul ei. 

Legea tocmelilor agricole va căuta să înfrățească cât se va putea mai mult 
interesele marei proprietăţi cu buna stare a muncitorilor de pământ și va 
corespunde adevărului netăgăduit că marea și mica proprietate nu constituie 
decât un tot și au dreptul la egala noastră solicitudine. 

Pe tărâmul culturii practice se impune reforma, de mult așteptată, a 
școalelor de meserii, de agricultură și de comerciu.(...) 

Pe lângă această reformă, o lege asupra condijiei meseriașilor va umple 
un gol simţit de industria noastră, a cărei desvoltare merge crescând.[...) 

Căile noastre de comunicaţiune, cu tot avântul ce li s-a dat în anii din 
urmă, nu mai corespund cu exigenţele economice ale ţării. 

In adevăr, desvoltarea considerabilă luată de căile noastre ferate impune 
o înmulţire corespunzătoare a șoselelor. Numai cu mijlocul acesta se va 
putea utiliza toată puterea drumurilor de fier, se va încuraja agricultura în 


toate unghiurile țării, și se va aduce la adevăratul ei nivel valoarea funciară, în 
mai rhulte locuri depreciate din lipsă de șosele.(...) 

In fine, am întocmit un proiect de lege asupra apelor. Nu pretindem prin 
aceasta a deslega problema cea mare a punerii în stare de plutire sau de 
navigaţiune a râurilor noastre interne, dar înțelegem a pune primele baze ale 
acestei opere prin reglementarea regimului apelor.(...) 

Armata a primit în anii din urmă multe și serioase îmbunătățiri. Vom 
urmări cu stăruinţă terminarea întăririlor menite a da armatei noastre un 
sprijin puternic. Vom arma infanteria noastră după sistemul cel mai nou și 
mai perfecţionat, vom efectua reorganizarea cavaleriei, desvoltând și 
producţiunea cailor în ţară; vom da trupelor un cazarmament sănătos și 
rațional.(...) 

Guvernul conservator, răspunzând unor cerinţe așa de des repetite, va 
procede cât mai în grabă, printr-o serie de legi cari vor atinge toate gradele 
învățământului, la reforma legii actuale, în îndoitul scop de a pune 
legislaţiunea în acord cu starea actuală de lucruri și de a da școalei naţionale 
o direcţiune mai apropiată cu cerinţele vieţei moderne. 

In învățământul primar voim să facem eficace principiul obligativităţii, să 
fixăm mai bine drepturile și datoriile membrilor corpului didactic, să 
îmbunătăţim și înmulțim școlile normale de învățători și învățătoare, institutori 
și institutoare, și să asigurăm înzestrarea comunelor cu localuri de școale. 

In învățământul secundar vom urmări ușurarea și, pe cât cu putinţă, 
unificarea în parte a programelor școalelor secundare; în învățământul supe- 
rior completarea universităţii prin reorganizarea facultăţii de drept, astfel încât 
să răspunză varielor nevoi ale Statului, organizarea agregaţiunii și înzestrarea 
facultăţilor cu catedrele și înstituțunile pe cari le reclamă progresul științei 
moderne.(...) 

In raporturi de amiciţie cu toate guvernele streine, România nu poate să 
aibă altă politică în afară decât aceea care-i garantează independența și 
integritatea teritoriului său. Dorinţa de pace, care insuflă astăzi toate puterile 
Europei, este cea dintâi garanţie a acestor mari interese. Pe cea de-a doua 
țara noastră o are în buna organizaţiune a armatei și în patriotismul naţiunii 
întregi.(...) 

(Titu Maiorescu, Discursuri parlamentare, vol. IV, București, 1904, p. 65-76) 


N. FILIPESCU 
Discurs la întrunirea conservatoare de la laşi (1896) 
(Cordonatele vieţii politice la sfârșitul sec. al XIX - lea - Convingerea 
în revirimentul conservator - n.n.) 


D-lor, un bărbat politic englez, care era un parlamentar cumpătat, un 
conservator de baștină, un om de ordine prin excelenţă, zicea că: << cea 
dintâi datorie a unei oposiţiuni este de a face oposiţie >>. 

Această primă îndatorire, d-lor, noi, partidul conservator, ne-o îndeplinim, 
fără a fi permis cuiva să zică că ne îndepărtăm de principiile de ordine cari 
trebue să călăuzească un partid conservator.(...) 

D-lor, dacă nu privim numai greșelile» guvernului actual, dacă nu ne 
ocupăm numai de activitatea unui singur guvern, ci îmbrăţișăm o serie de 
guverne, putem vedea d-a lungul alternării. în aparenţă, fără legătură, a 
partidelor politice, un fir conducător. Acest fir conducător îl ţine în mână 
partidul care e dominat în acel timp în acea ţară. Prin partid dominant nu 
înţeleg pe acela care domnește mai mult, ci partidul care domină nu numai 
pe partisanii lui, ci și pe adversarii lui, nu numai prin ideile lui drepte, ci și 
prin credinţele lui greșite și prin prejudecățile lui. Acest rol l-a avut la noi mai 
multă vreme partidul liberal. Până acum 7-8 ani puteam constata că partisani 
de ai noștri, dintre cei mai convinși și mai sinceri, obicinuiau a zice: Eu, sunt 
liberal, și dacă merg cu conservatorii este că cred că conservatorii sunt ori 
mai cinstiţi, ori mai capabili de cât colectiviștii. 

In acest înțeles putem zice că timp de 30 - 40 ani, partidul liberal a fost la 
noi partidul dominant. 

Cred că azi această epocă liberală s-a încheiat, că suflarea generoasă 
care altă dată a făcut puterea acestui partid s-a stins, că de când s-a simţit 
aceasta, de șapte-opt ani, ţara a început să-și puie speranţele în noi, și că de 
atunci am intrat într-o epocă de transiţiune. Cred încă că după această 
perioadă de transiţie un nou curent se va naște.....) 

Permiteţi-mi, d-lor, să vă demonstrez, ceea ce am stabilit în principiu. 

Mai întâi să ne întrebăm care e causa favoarei de care s-a bucurat, atâta 
timp, partidul liberal la noi în ţară? 

Când ne-am emancipat de sub domnia streină, când am ieșit din starea 
de amorţeală în care ne adâncise civilisaţia orientală, toate aspiraţiunile, acestei 
țări au mers, cum era firesc să fie, spre apusul Europei, și toţi erau insufleţiţi de 


dorul de a ne occidentaliza. Acest curent era general; la noi în ţară el era 
îmbrățișat de toate treptele societăţii: liberalii și conservatorii îl sprijineau 
deopotrivă. ` 

Acest curent s-a manifestat în viața noastră publică, ca și în viața noastră 
privată. Precum ne-am grăbit să ne lepădăm de anteriu, așa eram zoriţi să 
dăm de o aprte legile cele vechi, și este probabil că cel dintâiu frac și cel 
dintâiu joben au fost în aceiași ladă care ne-a adus primul text al Constituţiunei 
belgiene. 

Corentul de occidentalizare era general și sprijinit deopotrivă, de liberali 
și de conservatori. Dar liberalii au ghicit că e aci o bună speculă de făcut. 

Roșii au simţit pe de o parte gustul publicului nostru pentru formele de 
civilisaţie ale Apusului, pe de altă parte și-au dat socoteală că este o parte 
superficială în civilizaţia apuseană pe care orice naţiune și-o poate însuși cu 
ușurință și cu care să poate lua văzul unui popor tânăr ca al nostru. 

Ei au priceput că se poate face o bună negustorie desfăcând tot ce era 
mai lustruit, dar şi mai calp în civilizaţia occidentală și astfel și-au făcut o 
specialitate din furnisarea acestui soiu de marfă.[...) 

Acest comerţ a avut succes multă vreme.și a fost foarte roditor pentru 
aceia cari l-au întreprins. Azi el este în plin faliment. Și iată pentru ce. 

Mai întâiu, d-lor, ne-am îndestulat de tot ce era mai de seamă ca 
legislaţiune înaintată. Apoi, dacă mai este ceva lipsă, putem culege tot ce 
voim în legislaţiunile streine pe cari le putem avea la îndemâna noastră, fără 
ca să mai avem nevoie să plătim atât de scump samsarlicurile liberalilor. In 
fine am început să ne dă seama că marfa liberală era de proastă calitate, că 
etichetele prea erau din cale afară mincinoase, că liberalii ne-au dat numai 
formele deasupra ale civilisațiunei.(...) 

Oribiţi de câteva forme amăgitoare am sacrificat totul formelor și 
aparenţelor și am neglijat să cultivăm calităţile noastre de rasă de cari atârnă 
viitorul oricărui neam. Am nesocotit puterea acelor câteva sentimente mari, 
ca patriotismul care a produs atâtea minuni la vecinii noștri unguri, ca 
sentimentul estetic care a născut forme de civilasaţie rafinate, ca sentimentul 
religios care a produs curente uimitoare de propășire. 

Toate acestea le-am neglijat și singurele sentimente pe cari le-a încuibat, 
la noi, liberalismul au produs roade deplorabile. Roșii ne-au vorbit de 
egalitate, dar nu ne-au adus sentimentul de egalitate care înalță pe om, ci 
sentimentul de invidie şi de ură pentru tot ce era superior. 

Din această luptă pentru coborârea a tot ce erea radicat, s-au născut 
instinctele violente ce caracterizează luptele noastre politice.(...) 

Partidul liberal a avut în epoca lui de glorie conducători cari ca fraţii 
Golești erau departe de a fi înzestrați cu calităţi geniale și totuși n-au făcut de 
râs liberalismul...) 

S-a mai spus acum vreo opt ani că nu liberalismul este de vină, ci 
Colectivitatea. Eu ved însă un lucru: că de vre-o zece ani se închiagă mereu 
grupări liberale în oposiţie și când este vorba să dea roade la putere fructele 
ce le culegem sunt cu totul altele din cele ce ni s-au lăudat în oposiţie. 

Semănăm mereu partide liberale și recoltăm necontenit Colectivitate ori 
Ocultă. 

Așa se esplică, d-lor decadența acestui partid care a pornit așa de sus și 
a căzut așa de jos. : 

Pe la 1848, s-a început cu epoca poetică care a încântat pe toți Românii, 
căci toți erau uniți în acele lupte pentru națlonalitate și libertate, iar nu pentru 
liberalism. 

După aceea am avut partea eroică a liberalismului, al cărei punct culminat 
a fost pe la 1878-1879. De aici s-a născut dictatura lui lon Brătianu cu 
corupțłiunea ei, și tot cortegiul de neomenii ce însoțesc întotdeauna 
despotismul, și în fine la '87-'88 am avut regimul cumplitei corupțiuni.(...) 

Deja de când ţara a început să-și îndepărteze privirile de la acest partid 
și să-și pună speranţe în noi, partidul conversator, ne-a oprit pe clinui 
decadenței. Această oprire pe loc constituie epoca de transiţiune de care vă 
vorbeam. Am speranța că de aici înainte se va manifesta un nou curent, care 
ne va ridica din starea de decadenţă în care ne-a confundat partidul liberal și 
cred că este menirea partidului conservator de a întrupa acest nou corent.(...) 

Dacă este așa, și dacă este adevărat că există un antagonism firesc între 
două curente de idei ce cată să se înlocuiască unul pe altul, e natual ca nouă 
să ne aparţie de a reprezenta curentul de reacțiune încontra liberalismului. 
Cred că nimic nu ne lipsește pentru a juca rolul ce azi ne încumbă de partid 
dominant în această ţară, care nu mai are nimic de așteptat de la liberal- 
ism.(...) 

Mai cred că pe lângă aceasta că știind a distinge cu pătrundere tot ce este 
fals în corentul liberal, vom ști să punem în loc un principiu de adevăr și că 
în superficialitatea formelor liberale vom putea să facem să pătrunză un 
principiu nou de viaţă. 

Imi aduc aminte că Eminescu visa că în formele cele mai moderne, cele 
mai inaintate ale legislaţiunei să fâcă să pătrundă << vulturescul avânt al 
Basarabilor >>. 

Această lucrare de regenerare a inimei naţionale trebuie să ne gândim a 
o întreprinde dând toată atenţiunea părtei aducative a operei ce vom avea de 
săvârșit când vom fi la putere. 

Această reformă morală va avea în mod firesc drept urmare de a însufleți 
atât clasele dirigente cât și puterile publice cu un spirit de solidaritate și de 
bine pentru clasele de jos care va contribui și la înbunătățirea soartei materiale 
a claselor desmoștenite. 

In favoarea unei asemenea opere putem face apel nu numai la profesionali 
politicei dar la toate clasele sănătoase ale societăţei de la conlucrarea cărora 
trebuie să așteptăm progresul, iar nu numai de la acţiunea superficială a 
câtorva legislatori.(...) ata 

(Intrunirea conservatoare de la lași, București, 1896, p. 13-17; 21-22) 


C. DISSESCU 
Discursul la întrunirea conservatoare de la lași 
(O viziune asupra etapelor liberalismului român; credinţa în resurecţia ideii 
conservatoare - n.n.) 


(...) 

Eroii liberalismului de altă dată nu mai sunt. S-au dus, și în locul lor, cu 
durere vedem pe epigonii lor. (...) 

Aceia cari au făcut acea epocă legendară au putut ca tot omul avea 
defecte; aveau însă o virtute, aveau o ideie mare: visiunea României ca cea 
mai frumoasă și tare țară. Aveau patriotismul mai presus de tot. Epigonii au o 
altă visiune: Banca. 

Statul major al liberalilor de azi nu se gândește la suferințele de altă dată, 
ci la jetoane și recompense. 

Vrei să știi dacă cineva este liberal de marcă, întreabă-l dacă este la 
Bancă, la Credit.(...) 

Mai este și o a treia împrejurare. 


Masele populare au devenit conștiente. Altădată era lesne ca în numele 
unor idei noi dar subversive și periculoase, să produci curente puternice dar 
greșite. Azi școala este pretutindeni - și veți spune D-voastră cine a creat mai 
multe școale, amicul meu, ciocoiul și reacţionarul Take lonescu sau 
predecesorii săi? Graţie respândirei culturii, masele populare nu se mai pot 
conduce ca altă dată. Ele au înţeles că factorii de progres în Stat sunt ele, dar 
și ordinea și inteligenţa. Libertatea nu este demagogia bolnăvicioasă în oposiţie 

. și abusul de putere la guvern.(...) 
(Intrunirea conservatoare de la lași, București, 1896, p. 32-34) 


TAKE IONESCU 
Dscurs la întrunirea conservatoare de la lași 
(Sensul alternării la putere în scenariul politic românesc - n.n.) 


(...) 

A venit 1866, a venit Constituanta. Care a fost în Constituantă munca 
d-lui Catargiu, a partidului conservator? A fost să dea acestei Dinastii garanţii 
de viaţă, să-i dea drepturi și prerogative cu cari să-și îndelinească menirea ei, 
menire despre care vă voi vorbi mai în urmă. 

Aceasta a fost opera conservatorilor la 1866, și cu toată opunerea 
liberalilor, ei au dus-o la bun sfârșit. 

lar la 1871 când liberalii deslănţuiau desordinea pe ulițe, când după ce 
proclamaseră republici caraghioase, declarau în Parlament că între Tron și 
Șară stă un abis, pe umerii cui, peste popularitatea cui s-a zidit pentru a doua 
oară Dinastia în această ţară?....) 

lar când s-a inaugurat era nouă, când s-a proclamat regatul, conservatorii 
atâţi câţi erau în Parlament au uitat că liberalii le făcuse necinstea că în 
vremea primului nostru răsboiu să fie înlăturați și puși în judecată ei cari 
întemeiaseră de a doua oară Dinastia, și au adus și ei ce puteau să aducă, 
glasul lor, glasul lor fără rezervă, glasul de adevăraţi patrioți, și au dat acestui 
act podoaba unanimităţii.(...) ` 

Si mai înainte să ne întrebăm cari sânt condițiunile fără de cari nu poate 
trăi nu poate progresa o societate modernă destinată cum sunt toate societăţile, 
moderne să fie guvernată de partide? 

Două sunt aceste condițiuni și fără ele nu aveţi guvern posibil, nu aveţi 
progres posibil. Aceste condițiuni sunt, că pentru amândouă partidele trebuie 
să fie loc sub soare, că ele trebuie să alterneze la guvern, dar din alternarea 
lor nu trebuie să sufere interesele permanente ale Statului, trebuie dinpotrivă 
ca cu toată alternarea lor să rămână unele lucrui înafară de patimile și 
răsbunările lor reciproce. ` 

Aceste două nevoi sunt aceleași pretutindeni. Fără ele guvernarea prin 
partide nu ar fi tolerată de nici o naţiune, ori cât de păcătoasă ar fi ea.[...) 

Vă rog, d-lor, să nu faceți confusiune. Prin alternarea partidelor nu înțeleg 
o operaţiune pur mecanică, care de exemplu ar hotărî că un guvern trebuie 

'să stea cinci ani, și din cinci în cinci s-ar schimba; nu, prin alternarea la 
guvern a partidelor înțeleg înlocuirea partidului când i s-a istovit puterea de 
lucru, prin partidul care este plin de viaţă și de putere. 

Inţeleg o operă de judecată politică, iar nu o simplă socoteală de zile.(...) 
Alternarea partidelor nu este un scop, ci un mijloc. Scopul este să se facă 
bine treburile Statului, să meargă înainte națiunea pe care o cârmuim rând pe 
rând, unii și alții.(...) 

D-lor, în viaţa Statelor, pentru a fi progres, este nevoie ca unele lucruri să 
iasă din sfera schimbărilor pe cari le aduce cu dânsa schimbarea unui guvern. 
Dintre acestea sunt: raporturile noastre faţă de streinătate, armata, și în fine 
justiţia, singura garanție a vieţii civilisate.(...) 

(Intrunirea Conservatoare de la lași, București, 1896, p. 55-60) 


TITU MAIORESCU 
Discurs rostit la întrunirea publică a partidului Conservator din Brăila la 
14 octimbrie 1901 
(Tradiţia și opera modernă conservatoare; liberalismul orei 
al lui 1.I.C. Brătianu - n.n.) 


(...) 

D-lor, viața noastră politică modernă începe, cum știți, de la Unirea sub 
Cuza Vodă, și viața constituțonală mai clară începe după venirea Domnitorului 
Carol, și anume de vreo 30 de ani încoace. În primii cinci ani ai domniei sale 
erau prea dese schimbările ministeriale, în temen mijlociu la câte cinci sau 
șase luni. 

Primul guvern serios, de la care începe în sens propiu viaţa noastră de 
stat constituțional,este guvernul consevator al lui Lascăr Catargi, de la martie 
1871 până la aprilie 1876, prin urmare cu o durată de cinci ani; după el a 
venit guvernul liberal Brătianu, care a ţinut 12 ani, și după acesta iarăși o 
formaţiune conservatoare de 7 ani, de la martie 1888 în coace, și mai ales 
ultima formare Lascăr Catargi - Petre Carp de la 1891 - 1895. 

Va să zică avem de la 1871 până la 1895, împreună luaţi, 12 ani 
conservatori și 12 ani liberali ca administraţie publică. 

Aşa dar tradiţiunea conservatoare modernă începe de la martie 1871, la 
marele minister Lascăr Catargi. 

Prin urmare aceia din conservatori, cari pot astăzi să vorbească din 
propria experienţă în numele ideilor de atunci, cari sunt încă persoane reale, 
exemple vii din ministerul de atunci, aceia reprezintă prima și cea mai veche 
fază a tradiţiei partidului conservator, adică tradiţia marelui guvern Lascăr 
Catargi de la 1871 - 1876.(...) 

Slavă Domnului, s-au schimbat și liberalii de atunci încoace și sub 
conducerea, de la o vreme, înțeleaptă a lui lon Brătianu au devenit un partid 
de guvern mai cuminte; dar atunci erau încă toate pasiunile deslănţuite, 
poate și ideile republicane din Franţa le treceau prin cap, și după ce la martie 
1871 aduseseră pe domnitorul Carol până la abdicare, în 1875 - 1876, în 
contra guvernului Lascăr Catargi din care făceam parte, se făcuse conspirația 
de la Mazar Pașa, unde d. Dim. Sturdza, șeful de astăzi al liberalilor și astăzi 
cel mai devotat supus al M.S. Regelui, voia să răstoarne pe domnitorul Carol 
și să aducă în loc pe colonelul Dabija. (...) 

ORE PI E N E E a TE RE E IRU PR ZA REC SCALA 

Așa dar, după căderea ministerului Lascăr Catargi la aprilie 1876, vine 
regimul liberal de 12 ani, cu darea noastră în judecată, cu nefericita revizuire 
constituțională, dar și cu marele răsboiu al independenței și cu proclamarea 
Regatului, titlul de glorie al lui loan Brătianu și al partidului liberal. Și trebuie 
să ne bucurăm de asemenea fapte și să le recunoaștem, fie și la adversari; 
căci români suntem cu toţii și cetăţenii aceleiași țări. Mare a fost dar meritul 
partidului liberal până pe la 1881. Dară cei de vârsta mea sau puţin mai tineri 
își aduc aminte că după proclamarea regatului și după sterila reformă 
constituțională, lâncezea tot guvernul și tot partidul liberal; nu mai mergea. 
Nu știau ori nu puteau să organizeze nimic în administraţia publică, pritociau 
- iertaţi-mi expresia familiară - dintr-o sesiune într-alta, dar nu rezulta nimic..(...) 
Căci se realizase idealul național al Divanului ad-hoc de la 1857, și acum, cu 
independenţa statului, începea și se-și declarase Era nouă a reorganizării 
interne. Dar puterile liberalismului erau sleite; schimbarea lui dintr-o ceată 
de revoluționari într-un partid de guvern îl consumase. Guvernul Brătianu 
nu mai făcea nimic în școli, nimic la domenii, nimic la justiţie. Și în acest gol 
legislativ firește că se deslănţuiau cu atât mai tare poftele private ale partizanilor, 
așa în cât bietul lon Brătianu, care era om cinstit, ajunsese nămolit și desgustat 
de ai săi. 

In vremea aceea au venit elementele conservatoare din Cameră, cu d. 
Petre Carp în frunte, și au formulat un șir de cereri de reforme cu indicarea 
direcţiei lor, şi de atunci încoace datează la noi necesitatea oarecum 
elementară, ca orice partid politic, care aspiră la guvern și cu atât mai mult 
când este la guvern, să expuie înaintea Tării cu precisiune programul său 
politic, iar nu dorinţe vagi și declamaţii goale. 

Și astfel, când cade Brătianu la martie 1888 și vine din nou partidul 
conservator la guvern, întâi sub sonducerea d-lui Teodor Rosetti, apoi în 
marele minister de la 1891 la 1895 sub conducerea lui Lascar Catargi cu d. 
Carp la domenii, cel dintâiu lucru care se observă ca un bun simptom al Erei 
noue este un cinstit program de acţiune.....) 

(Discursul d-lui T.Maiorescu ţinut la întrunirea publică a Partidului Conservator 
din Brăila în ziua de 14 oct. 1901, București, 1901, p. 5-10) 

C. RĂDULESCU - MOTRU 
| Rolul doctrinei în politică; 
II Doctrina liberală și cea conservatoare 


Cuvântările prin cari oratorii partidului conservator au afirmat doctrina 
conservatoare în aplausele a mii de cetăţeni veniţi să-i asculte în întrunirile 
publice din octomvrie și noemvrie 1901, pot fi rezumate în următoarele trei 
idei fundamentale. i 

Adevăratul conservator consideră ca un progres real în politică numai 
reformele care sunt potrivite cu natura și dezvoltarea poporului asupra căruia 
aceste reforme se aplică; legea votată nu are în sine o mare valoare, oricât de 
just ar fi întocmită, întru cât spiritul ei nu corespunde la moravurile și educația 
intelectuală a cetățenilor. 

In doctrina conservatoare, libertatea și egalitatea politică a cetățeanului 
nu sunt ridicate la rangul unui ideal, ci ele sunt considerate numai ca simple 
mijloace de o valoare relativă pentru atingerea unor bunuri superioare 
intereselor individuale; aceste bunuri sunt indicate și până la un punct 
pregătite de trecutul istoric al neamului. 

Mijloacele de propagandă a politicii conservatoare trebuiesc ele însăși 
să fie o contribuţie la ridicarea morală a ţării. |Un partid conservator nu are 
menirea să aţâţe poftele cetățenilor și să disolve în lupta de clase legăturile 
sociale existente în scopul de a înlătura rezistența acestora faţă de reformele 
proiectate, - căci reformele dobândite în acest fel în ochii săi n-au nici o 
valoare, - ci un partid conservator are menirea să răspândească în masa 
poporului convingerea că adevăratele reforme nu se pot obține decât prin 
spiritul de ordine și prin consolidarea morală a tuturor claselor sociale. 

Aceste trei idei formează miezul doctrinei conservatoare. Ele nu 
constituiesc însă un program de guvern, - și acel ce este convins de adevărul 
lor, dacă se găsește la cârma statului, are nevoie să-și chibzuiască în afară de 
dânsele și un program de reforme practice corespunzătoare cerințelor imediate 
ale ţării, și care program nu decurge oarecum deductiv din ideile expuse mai 
sus; - dar folosul acestor idei în alte privinţe este netăgăduit. In primul rând 
ele ţin locul de criteriu pentru alegerea reformelor practice. Acestea din urmă 
nu se pot prevede în cele mai mici amănunte ale lor, precum nici conștiința 
omului moral nu poate prevede toate împrejurările care îl vor pune la 
încercare; dar aceea ce prevede omul moral, și analog cu el, aceea ce poate 
prevede omul politic, convins de doctrina conservatoare, este direcţiunea în 


care va rezolvi nevoile statului și această direcţiune învederează tuturor logica 
activităţei sale. in al doilea rând apoi, și nu mai puţin important, folosul 
doctrinei reiese din sprijinul ce ea aduce la alcătuirea și la întărirea partidului 
politic. Adesiunile sincere, și sacrificiile spontane ale membrilor nu se întrețin 
într-un partid decât prin credinţa cu care se afirmă doctrina. Unde aceasta 
lipsește, adesiunile devin mai puţin trainice, iar sacrificiile mai legate de 
interesele momentului. Aceasta s-a putut constata în deajuns în cursul vieţei 
noastre politice: - unde într-un timp relativ scurt, s-au văzut totuși atâtea 
desidenţe și fuzionări, fără a mai vorbi de cazurile de ubiquitate politică. 

Afirmarea și cultivarea doctrinei în mod independent de programele de 
guvernământ, deși acestea din urmă sunt, negreșit, legătura necesară între 
convingerea doctrinală și realitatea practică, trebuie să se menţină apoi și din 
alte consideraţiuni. Numai afirmarea doctrinei deschide orizonturi largi 
luptelor politice și face în același timp să colaboreze la succesul unui partid 
un număr mai însemnat de inteligenţe de elită. Doctrina conservatoare, - și 
același lucru s-ar putea repeta și despre doctrina adversă ei, acea democratică 
revoluționară, - dacă ar fi redusă la litera unui simplu program de reforme 
practice, atunci ea n-ar determina la o colaborare desinteresată decât un mic 
număr de specialiști în ale politicii, un cerc restrâns de politicieni; pe când 
ridicată la înălțimea unui ideal, așa cum s-a făcut în timpul din urmă de către 
oratori conservatori, ea invită să-și spună cuvântul lor pe toţi acei ce meditează 
asupra fenomenelor sociale în genere; ea atrage în cadrul aderenților săi pe 
toți cetăţenii cari găsesc în ea expresiunea înclinațiunilor desinteresate ale 
sufletelor lor. Si dacă pentru alte popoare, rezolvarea acestei alternative în, 
sensul din urmă ar fi fără mare însemnătate, pentru noi însă ea se prezintă cu 
totul altfel. La alte popoare rolul educativ al doctrinei, considerată indepen- 
dent de orice plan de guvernământ, este susținută și până la un punct înlocuită 
de alţi factori culturali. La alte popoare opinia publică găsește în presa zilnică 
și în scrierile filosofilor și sociologilor destule elemente, care să menţină 
idealul luptelor politice, pe când la noi aceste elemente trebuiesc procurate 
de însăși activitatea partidelor politice. 

Noi nu avem diferenţiarea muncei, pe care o au alte popoare mai vechi, și 
de aceea la noi omul politic are îndatoriri mai grele decât în alte părți. Aiurea 
omul politic este prin excelenţă un bun executor a! ideilor altuia, un servitor al 
poporului; la noi omul politic trebue să fie și cugetător. El trebue să fie, cum prea 
bine a zis-o despre sine șeful partidului conservator, d-l P.P.Carp, „un servitor al 
poporului, dar cu condiţiunea de a fi în același timp și educatorul acestuia”. 

lată dar de ce noi considerăm ca un mare progres în viaţa noastră politică 
și în special în viaţa partidului conservator preocupaţiunea arătată de oratorii 
acestui partid de a da o formulare teoretică doctrinei conservatoare.. Și tot 
pentru acest cuvânt, deși partizani ai metodelor obiective în cercetările de 
știință socială, aprobăm fără rezervă participarea oamenilor de știință la 
mișcarea politică a ţărei.(...) 

Doctrinele politice și liberalismul. 

în paginele precedente am opus doctrinei conservatoare numai doctrina 
democratică socialistă iar nu și vreuna liberală, cum poată se așteptau unii 
din cititorii deprinși cu denumirea partidelor noastre politice. 

Dar această omisiune își are îndreptățirea sa. 

În discuţiunile teoretice, cum nu găsim în cazul de faţă, ca doctrine de 
sine stătătoare nu pot fi considerate, de cât doctrina conservatoare și doctrina 
democratică socialistă. Cea dântâi, fundată pe convingerea că drepturile și 
datoriile cetățenești sunt determinate de evoluţiunea istorică a tuturor factorilor 
sociali care au constituit individualitatea statului și care ajunge la concluzia 
că o bună politică trebuie să menţină și pe viitor continuitatea și sprijinul 
reciproc al acestor factori; iar a doua doctrină, aceea democrată, fondată pe 
convingerea că funcțiunea economică a omului este singura care crează 
drepturi și datorii legale, și care în consecinţă dă politicii ca principală ţintă 
rolul de a pregăi organizarea raţională a muncii. Doctrina conservatoare face 
să depindă viaţa economică a individului de preocupaţiuni mai înalte: de 
realizarea unităţii și armoniei culturii, de păstrarea și întărirea individualității 
neamului în credinţa unei meniri proprii a acestuia pe pământ, și 
subordonează acestor preocupaţiuni reformele politice; pe când cealaltă 
doctrină democrată, reduce toate precupaţiunile de mai sus, la vag sentiment 
de umanitarism, pe care de altminteri ea îl consideră ca o simplă oglindire 
subiectivă și vremelnică a raporturilor economice. Una susţine eficacitatea 
culturii morale în conflictele dintre clasele sociale; cealaltă găsește ca singur 
remediu pentru a îndrepta o stare nenorocită socială: transformarea radicală 
a organizaţiunii economice. Doctrina conservatoare tinde spre reforme prac- 
tice, în care se ţine seama de toţi factorii sociali: religie, morală, familie, cultură, 
etc; pe când doctrina democrată este pentru reforme radicale, și când vrea să 
fie consecintă cu sine, ea e pentru revoluțiune. Atunci când una și celelalte 
. se arată în forma lor pură, așa cum le-a cunoscut civilizaţiunea antică greco- 
romană, doctrina conservatoare e doctrina oamenilor, cari au de apărut 
religiunea și obiceiurile strămoșilor, cultura și idealurile timpului; pe când 
doctrina democrată, e doctrina care călăuzește instinctul muncitorului robit 


245 


la profesiunea sa manuală, și care râvnește înainte de toate la o viaţă materială 
mai bună. 

Alături de aceste două doctrine bine lămurite, liberalizmul reprezintă un 
compromis cerut de împrejurările timpului. 

Intervin într-adevăr, în cursul dezvoltărei unei societăţi, momente atât 
de contrari doctrinei conservatoare, sau doctrinei democratice, și uneori 
amândorora, în cât fiecare din ele nu are putinţa să se afirme cu tărie în 

„conștiința publică pentru a aduna în jurul său un puternic partid politic.(...) 

In asemenea cazuri liberalismul câștigă; lui îi vine apa la moară, cum 
zice românul toată lumea în momentele aceste, e liberală. 

Politica liberalismul este de altfel cea mai potrivită pentru asemenea 
epoci de tranziţie. Ea promite tuturor fericire, fără a specifică însă prea mult 
elementele acestei fericiri. De aceea de preferință promisiunile sale au un 
înțeles negativ. Liberalul vrea libertatea, în înţelesul indirect, adică nu vrea 
asuprirea; egalitatea și fraternitatea de asemeni, fiindcă nu vrea oligarhia 
trecutului; e pentru libertatea de conștiință în materie de învățământ și de 
credinţă religioasă, fiindcă nu vrea să ea asupră-și răspunderea unei alegeri; 
și tot din aceleași motive e pentru libertate desăvârșită în lupta economică a 
claselor sociale. Dar ce anume vrea liberalul în mod pozitiv, și pe care elemente 
sociale se sprijină el, cu greu se poate ști! El e cu tradiţia conservatoare până 
la un oarecare punct, întru cât această tradiţie nu-i știrbește popularitatea la 
muncitori; el e și cu aspiraţiunile păturei muncitoare, dar iarăși numai întru 
cât acestea nu ameninţă să slăbească instituțiunile existente ale statului. Este 
naţionalist înfocat, dinastic, apărător al culturii până chiar și al clasicismului, 
dar numai întru cât hainele aceste pe care el le îmbracă sunt sărbătorite de 
mulţime; în alte ocazii, și cu același entuziasm, el va fi socialist, internaţional, 
republican, și partizan fără rezervă a învățământului practic profesional. 

Liberalismul nu e o dorinţă, ci e o tactică, un program de oportunitate 
politică. Lui nu trebuie să-i ceară cineva acea ce el nu vrea și nu poate să dea; 
adică un program logic de idei. Această greșeală se face însă prea adeseori. 

Succesul partidului liberal oportunist stă în disciplina partizanilor săi și 
în abilitatea șefului conducător; gloria lui în fapte, nu în idei. 

Aceasta ne învaţă cu deosebire istoria partidului liberal de la noi din țară. 

Constituit într-o epocă de tranziţie, popularitatea lui la început nu cunoscu 
nici o margine. Natura negativă a principiilor sale, le făcea pe acestea să 
apară tocmai cu atât mai largi și cu atât mai împăciuitoare pentru toată lumea. 
Ele susțineau pe rând toate aspiraţiunile claselor sociale. Fu un timp când 
fruntașii partidului liberal treceau drept socialiști republicani; și veni apoi un 

alt timp când ei revendicară pentru ei titlul de adevăraţi conservatori și de 
unici susţiitori ai bolţii statului. Și cu drept cuvânt în ambele cazuri. Principiile 
liberalismului sunt atât de generoase, sau atât de elastice, în cât ele se pot 
acomoda ușor la situaţiuni reale deosebite. 

Apoi marile succese ale partidului liberal de la noi fură obținute tocmai 
pe timpul când disciplina partizanilor era desăvârșită; când abilitatea șefului 
era în deosebește recunoscută. Cei 12 ani de guvernare a lui I.C. Brătianu 
sunt anii cei mai glorioși ai partidului liberal. Și aceasta iarăși foarte explicabil. 
Unde disciplina nu poate să fie impusă prin idei, ea se impune prin prestigiul 
șefului conducător. Într-un partid conservator sau democrat, unde influenţa 
doctrinei e mai pronunţată, șefii își pierd autoritatea când nu mai reprezintă 
ideea; la liberali din contră, realizarea ideei, cât de măreaţă fie ea, e lăsată la 
cuminţenia șefului! 

De aci, oarecare inferioaritate a partidului liberal faţă de celelalte partide; 
dar, de altă parte și oarecari avantagii în favoarea sa. (...) 

Partidul conservator 

Ne rămâne încă o importantă cestiune de examinat înainte de a termina 

- micul nostru studiu asupra doctrinei conservatoare, anume cestiunea 
partidului conservator. 

În această parte însă metoda noastră de expunere va fi puţin schimbată. 

În discuţiunile de până acum, pentru a păstra inducţiunilor făcute un 
caracter mai obiectiv, ne-am referit în generalitatea cazurilor la fondul comun 
al politicei tuturor popoarelor și numai accidental la situaţiunea politică a 
țării noastre; în cestiunea partidului conservator va trebui însă să avem în 
vederea în primul rând situaţiunea politică a țărei în care acest partid își are 
existenţa. Un partid politic e totdeauna al unei ţări, și al unei epoci de timp, 
prin urmare nu se poate discuta asupra organizărei lui în genere. Dar 
schimbând metoda, noi vom stărui cu toate acestea a nu ne abate câtuși de 
puţin de la obiectivitatea științifică cerută. 

Necesitatea organizării partidului conservator pe baza unei doctrine 
bine lămurite!, cu programul și idealul său propriu, nu a început a fi simțită 


1 Subliniez această specificare, pentru a evita o confuziune regretabilă pe 
care ușor ar putea-o comite un celitor distrat. Organizarea partidului conserva- 
tor, e bine-înţeles, că de fapt și prin tendinţa sa protivnică liberalizmului, datează 
de mult; numai organizarea sa pe baza unei doctrine este de dată recentă. A se 
vedea în această privinţă acele scrise de d. Titu Maiorescu în prefața, pag. 12: 21, 
vol. Il, din Discursuri Parlamentare. 

în țară la noi de cât în timpurile cele mai din urmă. Cauza acestei întârzieri 
trebuie căutată în primul rând, după părerea noastră, în lipsa unui partid 
democrat. 

Dacă partidul liberal ar fi fost mai fidel începuturilor sale democrate- 
revoluţionare, și dacă la conducătorii săi ar fi continuat tendinţele împrumutate 
apusului, atunci negreșit, că încă de mult, s-ar fi trezit în conștiința publică a 
țării, necesitatea politicei conservatoare. Din fericire însă pentru țară, - deși 
cu regretul conservatorilor militanţi, - partizanii democraţilor de odinioară 
formară un partid liberal, şi reușiră să opereze între fruntașii săi o selecțiune 
nemerită, înlăturând elementele democratice reprezentate prin C.A. Rosetti și 
dând mână liberă lui I.C. Brătianu. Acesta se îndrumă spre o politică 
oportunistă și salvă astfel instituţiunile statului de dezastrul vreunei experienţe 
nenorocite. Cât timp guvernă I.C. Brătianu raţiunea partidului conservator 
era greu să se arate. Ca partid de control, această rațiune nu și-ar fi găsit ecou 
în masele electorale; iar ca partid de principii ea ar fi găsit o concurenţă prea 
covârșitoare în generoasa maleabilitate a inteligenţii lui Brătianu. Această 
situațiune durează până aproape de 1888. Spre epoca acea începu să se 
simtă în publicul nostru o reacțiune puternică în contra partidului liberal, dar 
nu în scopul da a afirma noi principii, cât mai mult în dorinţa de a schimba 
sistemul liberal de guvernământ. Ultimii ani ai lui l.C.Brătianu grăbiseră într- 
adevăr transformarea partidului liberal într-o simplă colectivitate.(...) 


(C. Rădulescu - Motru, Doctrina conservatoare, în „Studii filosofice” - IV, 
București, 1901, p.179-181; 192-197) 


G. GR. CANTACUZINO 
Discurs rostit la întrunirea de la 16/29 ianuarie 1905, în lași 
(Liniamentele platformei electorale a Partidului Conservator - n.n.) 


Ideia penru care partidul conservator a luptat în cei patru ani din urmă a 
învins. 

Acestă idee o cunoașteți. Este existenţa a două partide de guvern, 
amândouă tari, amândouă stând în cadrul Constituţiunei și venind rând pe 
rând la cârma ţării, cu tendinţe deosebite, dar fără o rupere de continuitate 
care ar face sterilă munca naţională. 

Concepțiunea aceasta, care a fost aceea a marii generaţiuni căreia datorim 
România modernă, este singura care ne poate asigura și liniștea și progresul 
neîntrerupt, două lucruri absolut indispensabile unei vieţi politice săhătoase. 
Numai în convingerea că câmuirea de astăzi va fi oposiţiunea de mâine, 
guvernele pot găsi o stavilă la atotputernicia lor, și, numai cu siguranţă că 
oposiţiunea de astăzi se va transforma în cârmuirea de mâine, oposiţiile pot 
înfrâna ispita hotărârilor pătimașe și a făgăduielilor primejdioase.(...) 

In politica internă, grija de căpetenie a unui guvern conservator trebuie 
să fie aţintită către acea parte a populaţiunei care a câștigat mai puţin din 
repedea transformare prin care a trecut statul român în veacul din urmă, către 
populaţiunea rurală. 

Neapărat toate îmbunătățirile ce s-au făcut și se vor face în Regatul nostru 
îmbunătățește și starea celor de la sate, dar sunt măsuri cari ating în chip direct 
soarta populaţiunei rurale și cari trebuie să atragă toată solicitudinea noastră. 

Actuala stare de neprevedere, care expune populațiunea noastră rurală 
la necesitatea de a fi ajutată de stat pentru hrană și sămânță după fiecare an 
de secetă, nu mai poate dăinui. 

Un sistem de asigurare permanentă se impune și vom lua măsurile legis- 
lative necesare spre a ușura pe viitor efectele unor asemenea calamități. 

Partidul conservator a luptat din toate puterile în contra Casei rurale, 
care era menită să tulbure adânc liniștea țărei, şi în scurtă vreme s-o sărăcească 
și s-o decapiteze. 

Partidul conservator, însă, nu înţelege ca, odată cu vânzarea actualelor 
moșii ale statului, să se istovească domeniul statului, care constituie reserva 
generațiunilor viitoare. 

Vom asigura reînoirea permanentă a domeniului statului prin cumpărarea 
de moșii și păduri particulare cari ar fi scoase spre vânzare la licitaţie publică.(...) 

Viaţa sufletească a țărănime stă legată de școală și biserică.(...) 

Școala rurală, ca să fie în adevăr folositoare, trebuie transformată astfel în 
cât să răspundă la adevăratele nevoi ale ţăranului român. De aceea, vom 
simplifica și reduce programul cunoștințelor obligatorii, dând mai multă 
desvoltare celor necesare unei bune gospodării rurală...) 

Vom înlesni, pe cât ne va fi posibil, înmulţirea instituţiunilor de credit, și, 
pentru a veni și în ajutorul celor mulţi și slabi, vom ușura constuirea societăţilor 
cooperative și vom crea și un munte de pietate. 

Orice s-ar face în această direcţiune avuția noastră de căpetenie rămâne 
tot agricultura. 

Vom căuta să dăm agriculturii tot ce putem da. 

In prima linie stă sporirea mijloacelor de transport.(...) 

+ Făcând pe toți să știe că violarea legei nu se poate făptui de nimeni, va 
crește și respectul legii la guvernaţi și tema de răspundere la guvernanți. Și 
societatea română se va asemăna și mai mult cu societăţile occidentale de la 
cari s-a inspirat în renașterea ei.(...) 

Imbunătăţirile legislative nu trebue să se oprească de partea stângă a 
Dunărei. 

După 25 de ani de la alipirea provinciei lui Mircea cel Bătrân cu patria 
mumă, credem că a sosit timpul să împlinim dorința Constituantei și să studiem 
chipul în care vom putea introduce și în Dobrogea viaţa politică. 

Asimilarea constituțională va veni astfel să complecteze asimilarea deja 
realisată în aspirații și simţiri.(...) 

(Programul Partidului Conservator - Discurs rostit de G.Gr. Cantacuzino la 
întrunirea de la 16/29 ianuarie 1905 în lași,București, 1905) 


IOAN N. LAHOVARI 
Chestia agrară în România (1907) 
(O obordare conservatoare a problemei agrare - n.n.) 


(...) 

Ce scop au urmărit oare organizatorii răscoalelor? 

Mijloacele întrebuințate ne arată în mod lămurit obiectivul acelora cari 
le-au urzit. ` 

In realitate, a fost în toată ţara o tentativă făcută pentru a sili prin teroare 
pe proprietari și pe arendași să renunțe la exploatarea moșiilor mari și să le 
dea cu arendă asociaţiunilor de ţărani și Bancilor populare.(...) 

Aceasta explică pentru çe mișcarea despre care se spunea că a fost 
provocată la început prin ideile antisemite, prin abuzurile trustului din 
Moldova de Sus, sau prin exigenţele execesive ale arendașilor cari, în urma 
urcării arenzilor, au agravat la rândul lor condiţiunile în cari sub-arendau 
țăranilor, - în loc de a se limita la regiunile țării și la proprietăţile unde aceste 
plângeri puteau să aibă oarecari temeiu, a fost din contra generală și s-a 
întins de la Dorohoiu la Mehedinţi, n-a făcut nici o deosebire între proprietar 


și arendaș, între moșiile în cari condiţiunile erau favorabile țăranilor și acelea 
unde ele erau uzurare, sau numai oneroase.(...) 

Pare dar că adevărata cauză determinantă a exploziunii revoltelor agrare 

` trebuie să fie căutată acolo și nu aiurea (...) . 

A fost tentativa de a pune mâna prin violenţă și teroare pe exploataţiunea 
moșiilor proprietarilor mari. 

Or, un lucru asemenea e evident: în ziua, în care de voie sau de nevoie, 
un proprietar și-a arendat moșia la o asociaţiune de mai multe sute de săteni, 
nici odată - zic nici-odată - nu vă putea reintra în posesiunea averei sale.(...) 

Arendarea la asociaţiuni generalizată, este în scurt timp expropriere fără 
indemnitate; este, ceva mai mult, în toată țara, substituirea culturei țărănești la 
marea cultură care, mai rațională, mai bine înzestrată cu capitaluri, produce 
mai mult, (15 până la 20 la sută mijlocie) și dă o calitate superioară (15 la sută 
ad valorem.[...) 

De altă parte, e mai bine, să se suprime pe cât posibil intermediarul între 
proprietar și țăran, de vreme ce unul și altul profită atunci de partea ce revine 
intermediarului. lată de ce este de dorit, când nu există pedică majoră, ca 
proprietarul să-și caute singur moșia, în loc de a o arenda.....) 

Este evident că dacă - cum o repetă cu prisos nu numai oratorii de la 
Capșa și capetele grozave ale elevilor învățământului universitar și chiar 
secundar; dar atâțea publiciști și oameni politici, unii cu conștiința limpede a 
scopului pe care-l urmăresc, alţii cu o înconștienţă naivă și un umanitarism . 
puţin luminat, singura cauză a revoltelor agrare ar ţine de lipsa de pământ de 
care ar suferi țăranul și de impilarea a cărei victimă ar fi, leacul ar fi indicat și 
de o simplicitate revoluţionară: să se deposedeze proprietarii marii spre a 
adoaga la jumătatea posedată de țărani noștri cealaltă jumătate a pământului 
României; sau încă, dacă s-ar lăsa să mai existe marile moșii să intervină 
statul în contractul de muncă între proprietar și țăran și să fixeze un maxi- 
mum peste care nu s-ar putea trece în condiţiunile în cari proprietarul ar 
închiria pământul său țăranilor. 

Aci suntem în plin socialism; aceasta tocmai este teza partidelor 
muncitorilor cari voiesc ca în loc de a se lăsa liberă desbaterea preţului 
muncii, puterea publică să intervie spre a fixa în favoarea lucrătorului un 
minimum de salariu...) 

La drept vorbind, de cât să se admită acest principiu periculos și care ar 
face ca proprietarul să se găsească grevat în proprietatea sa de o adevărată 
servitudine în folosul lucrătorilor pe cari i-ar întrebuința, mai bine ași vrea ca 

marii noștri proprietari să se resemneze încă odată, cu preţul unui indemnităţi, 
la jertfa unei oarecari fracțiuni a moșiilor lor, pentru a rămâne cel puţin 
absolut stăpâni pe rest.(...) 

După teribila zguduire prin care trecurăm, trebuie mai înainte de toate să 
luăm măsuri energice pentru ca urzitorii de discordii să știe că orice nouă 
încercare de a aprinde ţara, va fi repede înăbușită.[...) 

Ar trebui deci, înainte de toate să organizăm strașnic o numeroasă 
jandarmerie rurală, din.care o mare parte va trebui să fie călare.(...) 

Va mai trebui încă să se împartă armata în diferite puncte ale țărei studiate 
mai dinainte cu îngrijire în așa chip, încât să se poată transporta totdeauna în 
punctele amenințate și să sosească la vreme pentru a împiedica catastrofele. 

Ar trebui să se întărească în mod considerabil efectivul batalioanelor 
trupelor permanente și să se mărească numărul acestor unităţi. Sistemul 
coloanelor de infanterie călăreață care au adus englezilor servicii așa de mari 
în timpul războiului Translvaalului ne-ar da, cred, indicaţiuni preţioase.[...) 

In acest chip, orice încercare de revoltă ar putea să fie înăbușită de la 
început, și contagiunea exemplului ar fi evitată.(...) 

In aceiași ordine de idei o lege asupra responsabilităței colective a 
comunelor, în caz de tulburări și de atentate la persoane sau la proprietăţi, mi 
se pare necesară....) 

(loan N. Lahovari, Chestia, agrară în România, București, 1907, p. 43-52) 


P.P.CARP 
Discurs pe marginea raportului privind „Legea invoielilor agricole 
și a izlazurilor comunale” depus de guvernul liberal la 8 decembrie 1907, 
raportor: Al. Djuvara 
(Raportul administraţiei - relaţii de proprietate în viziunea lui Carp - n.n.) 


„Chestiunea imașurilor pentru mine, domnule Președine (M. Pherekyde) nu 
este o chestiune de imaș. Pentru mine, și viitorul o va proba, este o improprietărire 
pe scară ridicolă. lată adevăratul sens al imașurilor dumneavoastră. proprietarul 
vinde și eu l-aș sfătui să vândă, chiar dacă n-aș avea îndemnul angajamentului 
luat, pe care îl voi menţine cu toată scrupulozitatea. L-aș sfătui să vândă ca să facă 
proba necugetării dumneavoastră. 

Domnilor, cu toții voim să stârpim abuzurile, cu toții, și liberalii și 
conservatorii, dar nu cred că aveţi să ajungeţi la acest rezultat pe calea pe 
care aţi apucat; nu cred că vom ajunge la acest rezultat, dacă nu vă veţi da 
seama de un lucru, de care am să vă vorbesc acum. 

Că legea, în principalele ei dispoziţuni e rea; că legea, în principalele ei 
dispoziţiuni nu atinge telul dorit.(...) 

Credinţa mea se întemeiază pe faptul următor: că trei sferturi din 
suferințele țăranilor provin din administraţiunea noastră. 

Țăranul este împilat de primar, de notar, de jandarm, de sub-prefect, de 
toţi agenţii subalterni administrativi și nu vă puteţi închipui sumele enorme 
ce se storc de la țărani pe această cale.[...) 

Şi atunci, domnule președinte, trebuie să ne întrebăm: cum se face că 
noi tolerăm, și conservatorii și liberalii, o asemenea stare de lucruri? Cum se 
face, că dacă în privirea împroprietăririi, în privirea școalelor tot am făcut 
ceva, în privirea împilării de care suferea țăranul din partea administraţiei nu 
am făcut nimic? 

Explicaţiunea e ușoară, dar e foarte tristă: explicaţiunea e că și Partidul 
Conservator și Partidul Liberat au tras profit, ca partide politice, de această 
stare de arbitragiu și de corupțiune. Nu am făcut nimic pentru că am avut 
interes să nu facem nimic. Noi am sustras administraţia de la răspundere 
pentru că nu i-am cerut niciodată administraţie; am cerut numai talent elec- 
toral și am închis ochii de la toate celelalte cazuri. De îndată ce un primar, un 
institutor, un subprefect, un prefect era bun agent electoral, el era sacrosant.(...) 

De aceea, domnule președinte, cu Legea tocmelilor agricole, căreia nu- 
i dau importanţa pe care i-a dat-o domnul raportor, nu vom face nimic, dar 
absolut nimic. Chiar cu Legea bancii agrare cu exproprieri, cu ce veţi voi, nu 
vom face nimic, dacă nu sustragem în această țară administraţia de sub 
înrâuirea partidelor politice.(...) 

(Dezbaterile Adunării Deputaţilor, ședința din 14 decembrie 1907, p. 182-183) 

TAKE IONESCU 
Discurs rostit la întrunirirea de la lași din 2 martie 1908 
(Despre identitatea Partidului Conservator Democrat format de 
Take lonescu în ianuarie 1908 - n.n.) 


(...) 

Am dreptul deci să vă spun: avem cu noi tradiţlunea trecutului, cu dorința 
însă se a o reînnoi, de a o înavuţi, de a o adapta la nevoile prezentului și 
privind totdeauna înainte la viitor. 

lată, domnilor, unde văd eu garanţia succesului. Dacă am fi o alcătuire 
de oameni, cari nu și-au făcut niciodată dovezile, oricât de numeroși; dacă 
n-am fi fost încercaţi; dacă după noi ar veni lumea numai cu iluziunea pentru 
ceeace pot să spere, iar nu și cu știința de ceeace am realizat, - n-am putea să 
avem decât un succes cam ca al generalului Boulanger!.(...) 

Eu, Domnilor, sânt încântat că naţional-liberalii vor să execute ideile 
noastre, dar nu văd nevoia de a mai alege încă un naţional-liberal, ca să pună 
în practică ideile noastre și propunerile noastre cele vechi; sânt poate 
convertiţii din ultimul ceas.(...) 

Este adevărat: existenţa a trei partide încurcă mersul treburilor statului și 
fatal unul - acesta, sau celălalt - va trebui să topească pe celălalt, să desființeze 
pe celălalt. Care este, domnilor, cel menit să reducă, să desființeze pe celălalt? 
Credeţi d-voastră că partidul, care spune cu dispreţ că nu-i trebuie numărul, 
poate, într-o societate democratică, să desființeze partidul căruia i se 
recunoaște numărul? Credeţi d-voastră că partidul „foștilor” are să desființeze 
partidul „viitorilor”? 

Credeţi d-voastră că partidul cu compartimente are să desființeze partidul 
ierarhiilor naturale? 

Și credeţi d-voastră că partidul acelora, cari singuri n-au guvernat 
niciodată, cari în tovărășie n-au mai guvernat de la 1895, va putea vreodată 
să desființeze partidul care cu ei a guvernat înainte de 1895 și care de două 


' Boulanger Georges (1837 - 1891). Între 1886 - 1890 este ministru de război 
în Franța. Devine popular în rândurile armatei și al unor straturi populare, recurgând 
la demagogie și populism. Acuzat de tentativă de destabilizare a ordinii republicane 
și de conspirație s-a exilat la Bruxelles spre a evita arestul. S-a sinucis la 54 de ani 
din motive sentimentale. 

ori a guvernat singur, fiindcă am pretenţiunea că aci se află aproape întreg 
partidul care a guvernat, și la 1899, și la 19042 
Credeţi d-voastră, domnilor, că partidul care nu și-a descoperit 
sentimentele lui democratice decât după ce noi ne-am luat titlul de 
conservatori-democraţi, - care nu a înțeles încă nevoile cele mari ale statului, 
căci nu a primit să conclucreze cu partidul liberal la reforma agrară, decât 
după ce refuzase toată vara și toată toamna și numai după ce am luat iniţiativa 
în secţiunile Camerei și se găsea aproape în faţa unui fapt împlinit, - credeți d- 
voastră, că acest partid va fi în stare să desființeze partidul care cel puţin de 
un an de zile dă dovada vie că a înțeles și gravitatea situaţiunii și a știut să se 
înalțe până la acea gravitate? De sigur, domnilor, nu. [...) 
(Discursurile d-lui Take lonescu de la 20 ianuarie - 22 iunie 1908, 
București, 1908 p. 47-49) 


TAKE IONESCU 
Discurs ţinut la întrunirea din Ploiești la 9 martie 1908 
(Partidul Conservator Democrat se dorește o formaţiune de „centru” între 
liberali și conservatori - n.n.) 


(...) 

Eu, domnilor, n-am ridicat acest steag numai pentru a ne face un loc 
între cei doi, dar pentru ca, prin forţa noastră, să ţinem în strună pe liberali și, 
prin mai marea forță a noastră, să dospim pe ceilalţi. Cine va fi printre dânșii 
element de muncă și de valoare, cine va ști să se închine vremurile celor noi, 
va fi bine primit, chiar dacă mă va fi insultat.(...) 

Mai este însă, domnilor, încă un cuvânt pentru care trebuie să învingem, 
şi cu aceasta încheiu: Nenorocirea a făcut ca de câte ori un element nou, un 
element democratic s-a distins în partidul conservator prin muncă și servicii, 
sfârșitul i-a fost rău. Vasile Boerescu făcuse mari servicii partidului conserva- 
tor; a fost o vreme în care Vasile Boerescu era sufletul acestui partid. Boerescu 
a sfârșit amărât și afară din partid. Păucescu, la un moment dat, fusese sufletul 
partidului, sufletul tinerimii partidului: Păucescu a isprăvit rău. S-a zis că este 
o simplă întâmplare. E bine să fie o simplă întâmplare. Dar atunci este datoria 
mea să dovedesc că nu a fost decât întâmplare, și că nu este adevărat că în 


armata conservatoare, fatal acei cari nu sunt conservatori născuţi nu pot să se 

suie de cât până la gradul de aghiotanţi ai celor născuţi, căci, dacă ar fi astfel, 

ar pieri partidul conservator din această ţară: căci noi cei născuţi suntem așa 
de mulţi încât i-am strivi numai priri suflarea noastră. ™ 

(Discursurile d-lui Take lonescu de la 20 ianuarie - 22 iunie 1908, 

București, 1908, p. 63-64) 


TAKE IONESCU 
Discurs rostit la întrunirea Patidului Conservator Democrat la Roman 
în ziua de 30 martie 1908 
(Partidul Conservator Democrat ca posibilă inovare a 
conservatorismului român - n.n.) 


(...) 

Nu este om cuminte care să nu simtă că societatea noastră românească, 
transformată cu repeziciune prin setea noastră de a câștiga timpul pierdut în 
atâţia secoli în cari am stat pe loc, că societatea românească este zbuciumată, 
este turburată de tot delul! de idei anarhice cari sunt și mai periculoase, când 
se întâmplă să fie sincere. Aţi văzut în anii din urmă atâtea semne de 
descompunere socială; aţi văzut, la un moment dat, acum un an și jumătate, cel 
dintâi corp al ţării, Universitatea, recurgând la mijlocul lucrătorilor din 
occident, punându-se în grevă, ca să împiedice crearea a 18 catedre pe cari 
făuritorii grevei de atunci le-au votat astăzi la Cameră. 

Aţi văzut, domnilor, a doua anarhie, atunci când un guvern al nostru își 
făcea cu timiditate, cu execesivă timiditate, datoria contra revoltelor; aţi văzut 
întrunirile, aţi văzut protestările, aţi citit broșurile oamenilor cari fuseseră 
oameni de guvern, cari ar fi trebuit să fie oameni cuminţi și oameni cu 
răspundere, și cari strigau că se vor ridica pietrele, dacă ne vom face datoria. 

Aţi văzut în urmă, domnilor, ca în unele vedenii apocaliptice, aţi văzut 
neștiința, barbaria, care stă în sufletul unei mari părţi a populaţiunii noastre - 
și dacă ar fi vorba de barbaria vrăjmașului, îl distrugi sau te depărtezi de 
dânsul; dar când este barbaria propriului tău frate, când este barbaria 
oamenilor, cari cu braţele lor cultivă pământul din care te hrănești, cari cu 
piepturile lor vor zidi, în ceas de nevoie, bariera de care să se izbească 

vrăjmașul, - nu poți să privești nici cu răutate, nici măcar cu necaz barbaria 
lor: te cuprinde milă pentru barbaria lor, și în loc de ură către dânșii, ești și 
mai nenorocit, căci te simţi dator să-i vindeci de barbaria care i-a coprins. 

Aţi văzut, domnilor, în urmă, un guvern chemat de noi, căruia i-am dat 
mai mult decât popriilor noastre guverne, cunoaşteţi toți tot ajutorul dat - și 
nu vorbesc de ajutorul de bile, dar de ajutorul de suflet, căci nu am voit nici 
să sgândărim nemulțumirile legitime, nici să capitalizăm suferinţele reale - l- 
aţi văzut alunecând în unele din propunerile lui la idei cari cu vremea vor fi 
adânc periculoase; i-aţi auzit, mai ales în discursurile lor, aruncând sămânţa 
acelor adânci turburări sufletești cari nu pot să nu aducă roade rele, oricât de 
inocente le-ar crede autorii lor fanteziști. 

Era dar nevoie, este nevoie de organizarea unor forțe cari nu numai să 
proclame, dar cari să poată să apere ideile conservatoare. 

Și cum se pot apăra, domnilor, ideile conservatare? Un singur mijloc 
este; nu cunosc altul: deosebind din cerințele vremii ce este folositor, ce este 
indispensabil, de ceeace nu este, și luând, tu conservator, în mâna ta, reformele 
cele reale, chiar cele cari ar părea cele mai periculoase, dar dospindu-le 
astfel încât să nu turburi temeliile sociale, să nu trăiești într-o zi ceea ce alte 
țări trăiesc într-un veac, și să nu-ţi rupi gâtul din vina că ai trăit prea mult într- 
o zi. Dacă este așa, atunci eu simt, și nu pot să nu simt, că îmi stă în cale o 
invinuire.(...) 

Neputinţa de a apăra ideile conservatoare prin direcţiunea fuziunii a fost 
stabilită prin purtarea partidului de la fuziune până în ianuarie. 

Ei bine, am pretenţiunea că ideile conservatoare vor fi apărate mai bine, 
pot fi apărate mai bine, după această ruptură, care numai temporal este 
ruptură, adică până când cei mai mulţi de dincolo vor înțelege că trebuie să 
vie aci, fiindcă altfel sunt condamnaţi să dispară, - după această ruptură care 
nu este o scădere, ci o întărire,(...) 

(Discursurile d-lui Take lonescu de la 20 ianuarie - 22 iunie 1908, 
București, 1908, p. 70-72) 

a] 
PROGRAMUL PARTIDULUI CONSERVATOR DIN 1913 


Prin Pacea de la București s-a pus capăt crizei balcanice, care fusese 
până atunci obiectul principal al preocupărilor ţării. 

Acum își reiau rândul lor cestiunele de ordin intern, în frunte cu cestiunea 
agrară. 

Credincios trecutului său, partidul conservator își închină activitatea în 
cercetarea măsurilor de întărire morală și materială a clasei țărănești, care a 
dovedit și vigoare și unitate de gândire naţională. 

Independent de măsurile pe care le crede indicate, partidul conservator 
este gata să cerceteze orice aşezământ s-ar propune și care ar realiza progresul 
căutat, fără atingerea dreptului de proprietate, punct fundamental în 
Constituţiune și în starea noastră socială. 


*tk 


Respingem ca o utopie primejdioasă formula, că orice sătean muncitor 
de pământ trebue să fie înzestrat cu pământ. 

Materialicește, acest lucru este nerealizabil: tot pământul de arătură al 
întregei Românii nu ar ajunge pentru a încăputa pe toți capii de familie rurali. 

Economicește, el este primejdios pentru țară: generalizarea uniformă a 
unui mic și mediocru lot țărănesc ar fi scăderea, în caliltate și în cantitate, a 
producţiunei totale, deci slăbirea țării și a creditului ei. 


+4 


Sănătos este atunci să cauţi a înlesni accesiunea pământului, în loturi 
destul de întinse, ţăranului harnic și priceput; care se selecționează de la sine 
prin aceste calități. 

Deci, ca primă măsură, trebue să se desprindă treptat din proprietatea 
cea mare o porţiune, care să meargă la proprietatea cea mică. 

Aceasta, o afirmăm cu tărie, se poate face cu siguranţă și destul de repede 
pe cale de evoluţiune, fără mijloace revoluţionare cu totul inutile. 

Să cercetăm acest punct mai de aproape: 

Sunt mai întâi disponibile, ca proprietate de stat sau de mână moartă, 
aproximativ 500.000 ha., fără a socoti averea considerată până acum ca 
indisponibilă, din vechi clauze testarnentare. woes 

Mai sunt în circulaţie - lucru esenţial de notat - anual, peste 100.000 ha, 
proprietate mare, de la 1000 pogoane în sus, cari se vând voluntar; toate 
aceste imobile, pe care proprietarul mare le lasă să iasă din mâna lui, ar 
trebui culese și adunate pentru a fi transmise micei proprietați. 

Ar mai fi, în sfârșit, un al treilea izvor de alimentare treptată a micei 
proprietăţi, în vânzările parţiale pe care proprietarii, fie pentru a stinge o 
sarcină ipotecară, fie pentru a constitui, ei, loturi țărănești, le-ar face, de sigur 
voios, dacă ar avea la îndemână un institut de credit, care să le garanteze 
plata. Noi, la 1908, am cerut ca să poată interveni Casa Rurală când un 
proprietar voiește să constituie loturi de la 15 la 50 ha, în favoarea sătenilor. 
Camera liberală ne-a refuzat această cerere atât de folositoare și de 
împăciuitoare între clase.(...) 

De aceia credem că Statul este dator să intervină de îndată, cu autoritatea 
lui, cu mijloacele lui, pentru a îndeplini oficiul de culegător al proprietăţii 
rurale care se vinde, total sau parţial, pentru a o transmite ţărănimii. 

Statul dispune azi de un organ creat și încercat: Casa Centrală a Băncilor 
Populare. Ajunge ca această Casă să fie autorizată a emite obligaţiuni garantate 
de Stat, pentru ca această vastă operaţiune să fie realizabilă. Printr-însa, ea se 
poate chiar înfăptui în condițiuni mai avantajoase țărănimii.(...) 

In afară de această sferă de acţiune nemijlocită, Casa Centrală va mai 
putea face oficiu de Credit funciar pentru mica proprietate rurală, când, peste 
trei ani, lotul țărănesc devenind alienabil, se va opera desigur o întreagă 
transformare în regimul acestei proprietăţi. 

Statul va deveni astfel regulatorul operei 'de prefacere raţională a 
proprietăţei rurale. 

Și este de o elementară prudenţă, într-o ţară tânără, în care ideile de o 
ordine fixă nu sunt încă înfipte, ca să lăsăm un timp de aplicaţiune acestui 
întreg joc economic, înlesnit, dar dirigiuit de stat. 


ate 


Nu ajunge să ajutăm pe țăran să dobândească pământ. Trebuie, mai 
presus de toate, să-l punem în situațiune de a-l stăpâni cu folos. 

Deci, ca o a doua măsură, trebuie să procurăm clasei țărănești credit 
ieftin şi să-i facem educaţiunea agrară. | 

Pentru aceasta, avem obștiile de arendare, care conţin în sâmbure 
elementele necesare.(...) 


Generalizarea acestor metode ne-ar conserva binefacerile unei mari 
culturi, făcută însă de cultivatori mici. 


Li 


Când vorbim de mica proprietate, trebuie să se știe că privim, ca protivnică 
interesului clasei țărănești, împărțirea prin moștenire a lotului rural, sub 
oarecari margini. 

Organizarea creditului funciar țărănesc prin Băncile Populare, pe care l- 
am enunțat mai sus, va permite și îndeplinirea acestei măsuri de prezervaţiune 
în contra proletariatului agrar. 


Problema agrară nu trebuie privită numai din punctul de vedere al 
relațiunei cu pământul. 

Starea culturală, viaţa comunală și moravurile administrative ale unei 
tări, pot contribui mult la înălțarea sau la ținerea pe loc a clasei rurale. 


*** 


Instrucția, la țară, este absolut neîndestulătoare. Am creat mijloace. Trebuie 
acuma să avem învățători adevăraţi, cari pregătiți în școli normale, să poată 
da fiilor de săteni o cultură în stare de a răspunde trebuinţelor reale ale vieții 
lor.(...) 

Nimeni nu poate năzui la o schimbare radicală imediată. Credem însă 
că s-ar face o îndrumare serioasă, dacă s-ar da stabilitate capilor 
administraţiunii. 

Prefecţii, suspuși unor condițiuni severe de admisibilitate și de ierarhie, 
neputând fi mutaţi decât în funcțiuni echivalente și determinate prin lege, ar 
deveni, firește, administratori de carieră încercaţi și prin aceasta chiar feriţi de 
impunerea exigenţelor electorale. 

Atunci, li s-ar putea da mijloacele corespunzătoare rolului lor. Autoritatea 
prefectului, întărită ca iniţiativă și ca execuţiune, s-ar întinde asupra tuturor 


organelor administrative, afară de Justiţie și de Armată. 
„XX 

Ar fi înțelept să se aștepte realizarea acestor câștiguri, înainte de a se agita 
modificarea legei electorale. Cu un țăran temeinicește așezat, cap al unei 
gospodării serioase, cu o administraţiune cantonată însfârșit în rolul ei pur 
administrativ, lărgirea bazelor electorale ar însemna un progres simțitor. 
Partidul Conservator nu este însă din principiu ostil, când se caută chiar 
azi o soluţiune. 


PROGRAM 

Partidul Conservator are credinţa nestrămutată că, în starea noastră socială 
și de cultură, este o necesitate de stat ca proprietatea să rămână garantată de 
Constituţiune cum se află astăzi. 

Marea proprietate este un element indispensabil al tăriei și propășirei 
statului, și Partidul Conservator nu poate admite ideia că exproprierea silită 
să devină baza transformărei proprietăţei mari în proprietate mică. 

Această transformare începe a se opera în chip normal și nu are nevoe - 
decât de organizare, pentru a fi mai largă, mai repede și mai corespunzătoare 
trebuinţelor sociale. 

Transformarea proprietăţei mari trebuie să fie ajutată de stat. 

Neaplicarea până azi a două cerințe de căpetenie ale Constituţiunei 
noastre: instrucțiunea obligatorie şi descentralizarea administraţiunei, - lăsarea, 
de la 1864 încoace, într-o stare puţin lămurită, a micii proprietăţi rurale, - 
îngrădirea ei prin dispoziţiuni, cari au împiedicat jocul natural al forțelor 
economice, - au pus mica proprietate într-o stare de inferioritate, care impune 
statului datoria de a interveni cu hotărâre. 

Dobândirea pământurilor Instituţiunilor de binefacere și persoanelor 
morale, grăbită prin impunerea unei sancţiuni care să o facă efectivă, - 
cumpărarea, cu drept de preferinţă, a proprietăţei de vânzare și transmiterea 
ei la clasa ţărănească, - și înfăptuirea loturilor țărănești constituite voluntar, 
trebuie să fie operate de un organism de stat.(...) 

Partidul Conservator constată că mulţi mari proprietari sunt gata să 
înlesnească și să grăbească împroprietărirea țaranilor. El sfătuiește, în același 
timp, pe toţi marii proprietari să aducă sacrificiile necesare pentru însemnatul 
scop. 

El declară că, dacă toate înlesnirile propuse nu ar ajunge la rezutatul 
dorit, este hotărât să propună, la timp, măsurile devenite necesare împreună 
cu sancţiunea lor. 


Pentru ca producţiunea să se menţină, și chiar să crească, Partidul Con- 
servator crede că indivizibilitatea lotului țărănesc trebuie în deosebi garantată, 
iar lotul mărit la mai mult de cinci hectare, astfel ca ţara să poată avea o 
puternică clasă de țărani proprietari. 

Tinând seamă de elementele morale, cari contribuie la întărirea clasei 
țărănești, Partidul Conservator voiește, înainte de toate, ca școala să devie o 
realitate și învățământul ce se dă în aceste școli, întemeiat pe simţimântul 
naţional și religios, să fie totdeodată îndreptat spre trebuinţele economice și 
sanitare ale săteanului. 

Partidul Conservator afirmă că viaţa comunală contribuie la adevărata 
educajlune politică a poporului și că trebuie lăsate comunei mijloacele ei și 
putinţa de a se cârmui prin ea însăși. 

E! dorește, însfârșit, ca administraţia, reorganizată și așezată temeinic 
prin stabilitate, să fie ferită de fluctuaţiunile politice. 

Partidul Conservator, care totdeauna și anume și în ultimii trei ani, a 
contribuit într-un mod așa de puternic la îndestularea trebuinţelor armatei, e 
pătruns de necesitatea de a urma mai departe și fără șovăire pe această cale, 
recunoscând odată mai mult, însemnătatea misiunei ce o are armata română 
și despre care a dat o nouă și strălucită dovadă în decursul crizei balcanice. 

Partidul Conservator crede că actualul sistem electoral nu a împiedicat 
propășirea țării și că schimbarea lui nu este cerută de vreo necesitate a 
momentului. 

Dealtminteri o reformă constituțională nu trebuie să fie opera unui singur 
partid, ci rezultatul unei înţelegeri între partide, precum a fost pactul funda- 
mental de la 1866. 

(Programul Partidului Conservator, din 1913 București, 1913) 

ENE AARE CERE 7 PR TR ECE a O ac E) 
NICOLAE FILIPESCU 
Cuvântarea rostită la întrunirea de la „Dacia” a 
„Acţiunii Naţionale” la 23 noiembrie 1914 
(Pledoarie pentru intrarea în război alături de Antantă -n.n.) 


(...) ; 

lată cum ni se înfățișează situația noastră externă, demonstrată în cea 
mai simplă formă a unei teoreme. 

Victoria Franţei, Angliei și Rusiei însemnează îndeplinirea idealului nostru 
naţional, unirea cu 4 jum. milioane de români și anexarea a 6 milioane de 
locuitori, dacă punem în socoteală și anclavele de altă naţionalitate. 

Din contră, victoria Austro-Ungariei alături (o regretăm) de Germania, 
însemnează - fiind chiar dacă România ar sta neutră - îngroparea idelului 
nostru, desnaţlonalizarea românilor din Austro-Ungaria și pierderea Regatului 
român. 

Despre această independenţă, Imperiul otoman ne e plidă cum cucerirea 
economică și vasalitatea politică au putut merge până acolo, încât Germania 
să poată declara război în numele Turciei și fără voia ei. 

lar pretenţiunile Austro-Ungariei din ultimatul ei către Serbia, dovedesc 
cum înțelege ea independența statelor mici și la ce ne putem aștepta, când ar 
fi victorioasă. 

Dacă acestea sunt adevărate, pot afirma, cred că nici unul din statele 
beligerante nu are mai mult de câștigat, nici mai mult de pierdut, ca România 
în războiul actual. i 

Totuși, unii mai cred că am putea noi singuri, printre puterile interesate 
să rămânem în expectativă.(...) 

Nu putem dar fi simpli spectatori, nepăsători încotro sboară victoria. 

Va trebui să intrăm în război și dacă va trebui, nu mai rămâne decât o 
întrebare: Când? 

Eu zic: cu cât mai repede, cu atât mai bine.....) 

(N. Filipescu, Pentru România Mare, București, 1925, p. 12-15) 

LN. LAHOVARI 
Către toţi conservatorii 
(Apel la unirea forțelor conservatoare sub semnul atitudinii 
favorabile pentru Tripla Inţelegere - n.n.) 


Trăim zile grele; mâine, vom trăi zile mari. 

Uriașa luptă care de zece luni azvârlă pe unii încontra altora 16 milioane 
de ostași a pus pentru noi românii o problemă de viaţă și de moarte. Ne-a 
făcut să vedem cu ochii putinţa realizărei într-un moment apropiat a idealului 
naţional; pentru cei din generația mea acel ideal, părea un vis frumos, abia 
zărit în întunecimea vremurilor viitoare și pe care numai generaţii ce vor fi 
după noi, l-ar fi putut vedea intrând în domeniul realităţilor. 

"Din ziua dintâi, națiunea întreagă, cu acel instinct sigur care în momentele 
istorice luminează conștiința popoarelor a înţeles că nu putea România sta 
inertă și nepăsătoare, în mijlocul luptelor ce aveau să schimbe faţa Europei, 
și a ales fără sovăire, calea cea adevărată, care trebuia s-o ducă la realizarea 
idealului naţional și la întregirea neamului. 

Partidul conservator în imensa lui majoritate, a fost în aceste împrejurări, 
ca în totdeauna în strânsă legătură sufletească cu dorinţele, cu voinţa, cu 
aspiraţiunile poporului. Din ziua dintâi, la Consiliul de Coroană, prin 
reprezentanţii săi, a opinat clar și energic, în contra acelora care credeau că 
România ar fi avut ori o datorie ori un interes de a merge cu Puterile Centrale.(...) 

Putem afirma că pentru imensa majoritate a partidului două lucruri erau 
sigure: i 

1) Că trebuia să intrăm în acţiune; 

2) Că acţiunea noastră trebuie să fie alături cu Puterile Triplei Înțelegeri. 

Asupra momentului, asupra chestiunilor relative al preparaţiunea 
diplomatică și militară au fost păreri opuse. Eu unul am luptat pe față contra 
celor nerăbdători, am susţinut cu energie pe d.Al. Marghiloman, în tot cursul 
perioadei de așteptare pe care o credeam că numai la primăvară era să 
înceteze...) 

Când șeful a fost pus în minoritate în Comitetul Consultativ, compus din 
toți foștii miniștri cari au avut onoarea de a guverna ţara în numele partidului 
conservator când majoritatea reprezentanţilor partidului în Parlament - acum 
26 faţă de 16 - a desaprobat atitudinea sa, când la Comitetul executiv din 20 
aprilie, abia cu o majoritate de 5 voturi (32 contra 27) a obţinut o moțiune de 
încredere; când nici după acest rezultat, cu toate stăruințele noastre (ale mele 

în particular) n-a încetat desbinarea în partid, atunci m-am văzut nevoit să-i 
declar d-lui Maghiloman, că nu mai credeam că un șef contestat, combătut, 
să aibă puterea d-a reprezenta partidul în aceste momente grave, și că eu 
unul nu-l mai puteam susţine înainte.(...) 

(I.N. Lahovari, Către toți conservatorii București, 1915 p. 3-8) 

Capitolul IV 
PARTIDUL NAȚIONAL ROMÂN DIN TRANSILVANIA 


PRONUNCIAMENTUL DIN BLAJ (1868) 


“Inteligența română, adunată spre a serba aniversarea zilei de 3/15 mai, 
celei atât de memorabile în analele naţiunii române, pătrunsă de însemnătatea 
zilei, după terminarea serbării a aflat cu cale a se aduna într-o unire, și între 
marginile legii a discuta, atât asupra situaţiunii politice prezentate, în care, în 
contra voinţei sale, se vedea aruncată, pe sine și pe națiunea română, cât și ca 
cetățeni credincioși augustului monarh și mare principe, și ţării, asupra 
mijloacelor ce le consideră a fi sigur corespunzătoare spre delăturarea 
nemulțămirilor interne ce domnesc în națiunea română din Transilvania și se 
manifestă pe toată ziua, din toate unghiurile ţării. 

Deci, preînștiințând lucrul la locul competent, s-a întrumit spre scopul 
preamintit. 

Intrunirea formată în modul acesta, după dezbatere, precum o cerea 
momentul obiectului, face următorul pronunciament: 

Considerând nemulțămirea generală; considerând pericolul prea învederat, 
în care ajunse națiunea română, limba și confesiunile ei, prin starea prezentă 
a lucrurilor și nemulţămirea provenitoare de aici; considerând că acesta din 
urmă (pericolul) nu se poate delătura decât punându-se în viaţă principiile de 
egalitate, atât naţională cât și confesională: din dorinţă către patrie și națiunea 
noastră, cari sunt aruncate pe marginea unui abis și nu se pot mântui decât 
prin mulţămirea justelor pretensiuni ale naţiunii noastre, care face majoritatea 
precumpănitoare a locuitorilor Transilvaniei, declarăm a rămâne neclătiţi pe 
lângă principiile şi pretensiunile proclamate sărbătorește de națiunea română 
în adunarea generală și legală de la 3/15 mai 1848. lar în special, că: 


1. Ne pronunțăm pentru autonomia Transilvaniei, pe baza diplomei 
leopoldine și a sancţiunii pragmatice, cu atât mai vârtos, că și autonomia. 
țărilor croato-slavone e recunoscută, deși relaţiunile acelora către Ungaria au 
fost cu totul diferite de ale Transilvaniei. 

2. Ne pronunţăm pentru reactivarea articolilor de lege aduși în dieta de la 
Sibiu din anul 1863/4, prin ambii factori competenți ai legislaţiunii, sancţionaţi 
de Maiestate, publicaţi și puși în viaţă, prin cari articole națiunea română s-a 
înarticulat ca naţiune regnicolară, iar limba și confesiunile ei au fost garantate. 

3. Ne pronunţăm pentru redeschiderea dietei transilvane pe baza unei 
adevărate reprezentațiuni poporale; după drept și cuviinţă, în sensul votului 
dat de minoritatea română în dieta feudală de la Cluj din anul 1865. Dieta 
pestană noi nu o putem considera de îndreptăţită a face legi valide pentru 
Transilvania, nigi pe transilvănenii cari poate vor fi șezând într-însa de 
reprezentanți legali ai ţării noastre. 

Fiindcă între împrejurările prezente nu ne-a rămas alt teren pentru a câștiga 
încuviinţare și valoare convincţiunilor noastre politice, ne restrângem la 
descoperirea lor pe calea publicităţii, ca cel puţin în modul acesta să ne împlinim 
datorinţa de cetățeni, nizuind totodată a face și un serviciu regimului prin 
descoperirea francă a nemulțămirii provenitoare din purcederea dânsului în 
afacerile Transilvaniei. Blaj, 3/15 mai 1868". 

(Teodor V. Păcăţian, Cartea de aur sau luptele politice najlonale ale 
românilor de sub coroana ungară, vol. IV, Sibiu, 1906, p. 354-355). 


SCRISOAREA LUI ALEXANDRU MOCSONYI 
(Atitudinea politică a fruntașului mișcării naţionale române din Transilvania - n.n.) 


Pe când încă nici nu se începuseră bine mișcările electorale în ţară, în 
scopul trimeterii de deputaţi la dieta ungară de nou convocată, Dr. Alexandru 
Macsonyi a adresat publicului cetitor român următoarea scrisoare deschisă, 
în care se cuprindeau luminoase puncte de orientare, cu privire la atitudinea 
politică a românilor din statul ungar: 

(...) 

Intr-adevăr, dacă și ideile cele mai sublime și mai salutare, sfințenia cărora, 
independentă de împrejurări cauzale, zace pururea în raportul intim al ideilor 

cu legile eterne ale progresului omenesc, până ce ele vor fi cuprinse numai de 
puțini singuratici, și vor fi nepricepute de mulţime, până atunci apar și dispar, 
ca niște umbre neputincioase. Dar în momentul în care ideea a preocupat 
mulţimea, atunci numai decât din umbra neputincoasă se naște o putere 
generală, tare și binefăcătoare. Generală, fiindcă lăţirii lor nu pot pune stavilă 
nici tendinţele castice, nici formulele artificiale ale politicei. Tare, fiindcă pentru 
timp îndelungat nu i-se poate opune nici o putere omenească. Binefăcătoare, 
căci înaintează desvoltarea și progresul omenimei. 

Aceasta e natura comună a tuturor ideilor domnitoare în diferite epoce 
istorice, ale genului omenesc, aceasta e și natura ideii de naţionalitate, 
domnitoare în secolul al XIX-lea. 

Invingerea ei, care are să șteargă dreptul celui mai tare, are să șteargă titlul 
forței majore din vocabularul dreptului internaţional, este o binefacere pentru 
toate popoarele, iar pentru noi condiţiune de vieaţă.(...) 

Situaţiunea noastră de faţă e foarte serioasă, și o privire scurtă în trecutul 
cel mai nou nu poate face decât impresiune foarte tristă asupra noastră. Partidei 
domnitoare, şi anume majorității dietale din Pesta, i-a succes să desfidă toate 
așteptările, chiar și cele mai modeste, câte la început se îndreptaseră spre 
dânsa și spre activitatea ei, și cari erau atât de generale, pe cât erau de juste. 

Evenimentele triste, cari însă nu erau decât consecințe firești ale neînțelegerii 
dintre naţiunile surori, destinate a trăi într-o patrie comună, lupta deplorabilă 
de la 1848/9, al cărei rezultat a fost începutul unei păci și mai deplorabile, 
absolutismul, care drepturile înăscute omului nimicindu-le, a ţintit a desrădăcina 
din inimă chiar și simtul libertăţii, și căruia un deceniu i-a fost de-ajuns pentru 
ruinarea stării noastre materiale, - acestea păreau a fi o școală bună pentru a 
învăţa, că scutul cel mai puternic, dar și unic al unei constituţiuni, este garantarea 
intereselor celor mai sfinte a tuturor cetățenilor, cum că toate desbinările civile 
nu sunt decât desbinări necesare atunci, când sfântul principiu de egală 
îndreptățire e vătămat prin lege. 

Aceste experienţe dureroase și pline de învăţătură păreau a fi tot atâtea 
garanțe, că îngrijirea pentru existenţa și viitorul patriei, pentru întărirea și 
asigurarea libertăţii comune va fi mai puternică decât aspiraţiunile morboase 
la o eghemonie artificioasă a unei naţiuni din patrie asupra celorlalte. 

Faptele însă ne-au convins despre contrarul. Majoritatea dietei, în loc de a 
căuta fundamentul cel mai solid al dreptului public într-o alianţă firească cu 
naţiunile Ungariei, pe baza egalei îndreptăţiri naţionale, și-a început activitatea 
cu votarea legilor de așa numita împăcăciune, și a crezut că va putea asigura 


viitorul patriei prin o alianţă atât de nenaturală, pe cât de cu mari sacrificii 
împreunată, o alianţă între elementul maghiar de dincoace și elementul german 
de dincolo de Leitha, - o alianţă, a cărei idee fundamentală este o supremație 
dublă, al cărei ascuţiș este îndreptat în contra celorlalte naţiuni, o alianţă, care 
mulțămită simțului comun de dreptate și de libertate, nu e în stare a se 
înrădăcina deplin și peste tot, nici chiar la națiunea maghiară și germană. 

Dacă alianţa aceasta n-a lipsit a slăbi încrederea și a provoca opoziţiunea 
naţiunilor nemaghiare, ea mai departe e calificată de a deștepta îngrijirile cele 
mai serioase pentru existența monarhiei la tot insul, care cunoaște starea ei 
actuală, care cunoaște puterea ideii de naţionalitate și știe, că arta politică, 
chiar și cea mai rafinată, nu e în stare a găsi un expedient, o formulă politică, 
care ar putea îndupleca naţiunile vii să abzică de vieaţă, să renunţe la existenţa 
lor politică, în favorul unei combinaţiuni artificiale și nenaturale. Temerile cari 
după aceasta se iscară la deputaţii naţionali, în privinţa intenţiunilor adevărate 
ale majorităţii dietale față cu celelalte naţiuni, crescând pe zi ce merge prin 
amânarea sistematică a chestiunii de naţionalitate, deveniră tristă realitate, 
pericole reale, prin modul după care s-au deslegat cele mai momentuoase 
chestiuni interne, precum: chestiunea croată, chestiunea de naţionalitate și 
chestiunea uniunei între Ungaria și Transilvania. 

Stim toţi ce procedură s-a urmat față de partida națională din Croaţia, și ne 
putem închipui impresiunea, ce legea adusă în cauza croată a trebuit să facă 
asupra poporului croat. 

Legea votată în chestiunea naționalităților e negaţiunea directă a acelor 
principii, cari, bazându-se pe drepturile nealienabile ale naţiunilor, pe ideia 
egalei îndreptățiri și pe concretele relaţiuni etnice ale ţării, sunt formulate în 
proiectul de lege subșternut dietei de cătră deputaţii naţionali, proiect de lege, 
pe care și D-voastră, prin adresele susamintite, binevoind a ne onora cu preţuita- 
vă încredere, l-ați declarat de program al D-voastră. 

Legea votată în cauza naționalităților, negând existenţa legală a naţiunilor 
nemaghiare, negând sfântul principiu al egalei îndreptăţiri naționale, recunoaște 
existența numai a unei naţiuni politice, a naţiunii maghiare, și asigurând naţiunii 
maghiare supremația, întememeiată, nu pe însușirile faptice ale ei, ci răzimată 
pe clauzele legale, invoalvă pentru celelalte naţiuni o subjugare prin lege, va 
să zică, o imposibilitate morală. Această imposibilitate morală a fost ce a împins 
pe deputaţii naţionali în situaţiunea abnormală de a nu participa chiar la 
aducerea legii celei mai adânc țăetoare în interesele noastre vitale, neputând 
dânșii împăca cu onoarea naţiunilor nemaghiare acea imposibilitate morală, 
și cu conștiința lor acea responsabilitate grea. 

A RENE E CR O RE E ETOILE 

Legea aceasta e deci făcută fără conlucrarea deputaţilor naţionali, în con- 
tra voinţei lor și în contra intereselor vitale ale naţiunilor nemaghiare. 

Legea votată în cauza uniunei Transilvaniei e efluxul consecvent tot al 
acelei politice exclusiv naţionale maghiare, care caracterizează peste tot 
activitatea majorităţii maghiare din dietă. Legea aceasta, care țintește de o parte 
la o fuziune completă între ţările surori, de altă parte, - deși în contrazicere cu 
sine însăși cu principiile recunoscute astăzi în toate ţările civilizate, ba chiar și 
cu recerinţele exprese ale strictei legalităţi, prin care ar fi să se justifice procedura 
aceasta a dietei faţă de autonomia și drepturile naturale ale poporului transilvan, 
- susține pentru Transilvania o lege electorală cu baze feudale din secolul 
trecut, și aceasta cu scopul invederat de a împiedica până și pe calea cea atât 
de strâmbă, dar legală, a constituțunii comune, prin mijloace artificioase, 
desvoltarea naţională a poporului român. 

Deputaţii naţionali, faţă cu proiectul de lege în cauza uniunei, care băzându- 
se pe literile moarte ale unor concluze istorice, și ignorând factorii reali ai 
Transilvaniei de astăzi, supune dreptul inalienabil de existenţă și de desvoltare 
naţională al poporului român aspiraţiunilor eghemonistice maghiare, - și-au 
ținut de datorinţă a propune dietei un proiect de rezoluţiune care, cu respectarea 
tuturor intereselor îndreptățite, împărțind competenţa de a decide aceasta cauză 
între reprezentanțele legale ale ambelor țări, ar fi putut servi de o bază durabilă 
pentru a uniune priincioasă între ţările surori.(...) 

N-aș putea încheia această epistolă, deși ea și până aci este cam prea 
lungă, fără a fi atins și chestiunea aceasta de mare însemnătate. 

Regimul constituțional este, după esența sa intimă, o luptă neîntreruptă a 
miilor de interese divergente, cari prezentându-se acuși toate deodată, acuși 
unele după altele pe scena vieţii politice, dispun mult puţin de puterile existente 
în popor, încât chiar și în statele unde regimul constituțional este încă încărcat 
cu multe defecte absolutistice, lupta va fi în adevăr cu mult mai puţin naturală, 
învingerea momentană a intereselor neîndreptăţite o victorie artificioasă, - dar 
ea, acea luptă, va începe îndată, căci zace în existenţa constituționalismului, 
prin urmare este neîncunjurabilă, și va înceta numai cu încetarea regimului 
constituțional, ori cu satisfacerea postulatelor îndreptăţite. 

Lupta aceasta, care se înțelege de sine, nu poate fi decât legală, departe de 
a fi o umbră a constituţionalismului, e tocmai aceea ce dă constituționalismului 
valoarea sa cea mare. 

Din aceasta rezultă două devăruri, regule naturale ale constituționalismului: 
1. că numai acele interese pot conta să fie respectate, cari bazându-se pe puterile 

existente în popor, sunt în stare a se ridică la valoarea unui factor politic; 2. că 
învingerea intereselor acestora va fi cu atât mai ușoară și mai deplină, cu cât 
factorul acesta politic posede o putere mai intensivă, va să zică, cu cât mai 
multe puteri sunt întrunite în acest factor și cu cât mai intimă va fi concentrarea 
puterilor acestora.(...) 

Trebuie să recunoaștem, că baza și condiţiunea sine qua non a politicei 
noastre naţionale este, ca toţi aceia, cari convinși de îndreptăţirea ideii de 
naţionalitate, țin de datorinţa lor morală realizarea acestei idei, să se constituie 
pe tot locul unde se află, chiar de n-ar fi mai mulţi decât trei inși, într-un club 
politic-naţional, care pe baza programului statorit și formulat de cătră deputaţii 
naţionali în proiectul lor de lege, pentru asigurarea și regularea naționalităților 
și a limbilor patriei, să se pună în coatingere cu asemenea cluburi din alte 
locuri, și cu un club central, și așa să conclucre la formarea unui program 
întreg pentru toate chesiunile politice, adecă să stabilească un mod de pâășire 
pentru întreaga partidă politică națlonală.(...) 

Deci organizarea cât mai perfectă a puterilor naţionale cu naţiunile 
nemaghiare, pe baza solidarităţii, ca să devină un factor politic, menit a influenţa 
cu cunoștință deplină a intereselor noastre naționale evenimentele politice ale 
patriei, - sunt postulatele politicei noastre naţionale, cari recunoscute de mult 
prin majoritatea deputaţilor naţionali de la dieta trecută, așteaptă a fi acum 
recunoscute și din partea poporului. 

Națiunea română poate aproba ori reproba opiniunea aceasta a deputaților 
naţionali de la dieta trecută, dar nu va fi în stare a abroga nicicând legea 
naturală eternă, după care, numai națiunea care-știe să lupte pentru libertatea 
sa, o va poseda întreagă. 

Alexandru Mocsonyi m.p. 

(...) 


ADUNAREA NAȚIONALĂ ÎN TIMIȘOARA 


Cu datul 20 ianuarie n. 1869, Antoniu de Mocsonyi, fost prezident al 
clubului parlamentar naţional român în sesiunea premergătoare a dietei ungare, 
a adresat inteligenţei române din părţile Ungariei și ale Banatului următorul 
apel: 

<<Mişcările pentru alegeri la dieta viitoare s-au început și decurg 
pretutindenea cu o interesare serioasă și generală. Vedem toate partidele 
prin toate părţile adunându-se în dese conferențe, organizându-se și 
desfășurându-și toată activitatea pentru o întrecere, o luptă nobilă, 
constituţională. Numai partida naționalităților din patrie, și anume, partida 
noastră naţională nu s-a servit încă de acest drept constituţional, nu s-a 
organizat încă, și nu a început încă a-și desfășura activitatea solidară, 
omnilaterală, măcar că abia poate să existe partidă de interese, de aspiraţiuni 
şi de lipse atât de mari și legitime, ca și ale ei.(...) 

Ca programă recomand din parte-mi: 1. Constituirea adunării prin alegerea 
unui președinte și a unui notar sau raportor. 2. Comunicarea de păreri întru 
interesul cuzei naționale și despre mijloacele de a-l apăra și înainta la ocaziunea 
alegerilor pentru dietă. 3. Combinări și aducerea de deciziuni în ambele părţi 
(direcţiuni). (...) 

După o desbatere lungă și animată, la care au luat parte și sârbii, conferenţa 
naţională română din Timișoara votează următoarele rezoluţiuni: 

1. << Conferenţa naţională generală din Timişoara exprimă mulţămită 
domnului Antoniu de Mocsonyi pentru convocarea conferenţei. Totodată se 
declară recunoștință tuturor membrilor ilustrei familii de Mocsonyi pentru 
trecut și încredere pentru viitor, cu rugarea, ca dânșii, sau câte unul dintr-înșii, ` 
și de aci înainte pururea, de câteori va cere trebuinţa, să-și ridice vocea și să 
adune și sfătuiască și să conducă inteligența poporului în lupta pentru 
naţionalitate. f 

2. Se respică vot de încredere și recunoștință publică deputaţilor naţionali 
de la dieta trecută, cari votară pentru proiectul de lege combinat în cauza 
naționalităților între deputaţii români și sârbi. Acel proiect de lege se declară 

“de al conferenţei, și el se va susţinea și apăra și mai departe, cu toate mijloacele 
legale. 

3, Se recunoaște de un mijloc legal eficace și se va înfiinţa o partidă politică 
naţională de sine stătătoare, ai cărei membri să nu stee în legătură și în 
solidaritate cu altă careva partidă politică. 

4. Se statorește următoarea programă pentru partida politică naţională de 
sine stătătoare: 

a) Solidaritate cu naţiunile partidei de asemenea interes; 

b) In cauza naționalităților ţinerea la proiectul de lege al deputaţilor români 
și sârbi din dieta trecută; 

c) In cauza Transilvaniei ţinerea la cunoscutul proiect de rezoluţiune al 
deputaţilor români. 

d) Fiindcă după experienţele de până acum n-a putut a nu fi observat un fel 
de nex intern între art. de lege XII din 1867 și între negaţiunea egalităţii de drept 
pentru naţiunile nemaghiare: din cauza aceasta este datorinţa partidei naţionale 
a privi acest articol de lege și din acest punct de vedere și a-l combate cu toate 
mijloacele legale. 

e) Spriginirea programului naţional al croaților, în privința autonomiei 
ţării lor. 

f) Regularea muncipiilor pe baza cea mai largă a democraţiei și autonomiei. 

g) Adoptarea principiilor liberalismului şi democraţiei în toate sferele 
organismului vieţii publice.(...) 

(Teodor V. Păcăţian, Cartea de aur ..., vol. V, Sibiu, 1909, p. 26-46) 


CONFERENȚA NAŢIONALĂ DE LA MERCUREA 


Românii din Ungaria și Banat și-au croit linia de conduită politică în 
conferența naţională din Timişoara. Mai aveau deci să și-o croiască românii 
din Ardeal. In scopul acesta, în 22 februarie n. 1869 a fost adresat inteligenţei 
române din Transilvania următorul apel: 

<< Deși meetingurile sau adunările de partide sunt la ordinea zilei în toată 
Ungaria, Banat și Transilvania, trebuie totuși să constatăm cu durere, că dintre 
toate clasele de popor, românii din Transilvania s-au folosit până acuma mai 
puţin de unul dintre cele mai frumoase drepturi sancţionate de mult prin praxa 
constituțională: de dreptul consfătuirii în privinţa ținutei proprii și a aplicării 
mijloacelor legale pentru apărarea intereselor lor de vieaţă. 

Delăturarea acestui rău nu se mai poate nici decum amâna fără o și mai 
mare periclitare a celor mai sfinte interese ale noastre, patriotice și naţionale. 
De aceea, atât din presa noastră naţională, cum și din descoperirile tuturor 
bărbaţilor noștri bine simțitori se vede, că necezitatea unei adunanțe a inteligenţei 
noastre n-a fost nici când mai simțită ca astăzi. 

Consideratele premise, cum și apropierea timpului de alegeri la dieta din 
Pesta, mă determinară a urma provocărilor ce mi se făcură din multe părţi și a- 
mi lua libertatea să învit prin aceasta pe mult stimata noastră inteligenţă română 
din Transilvania la o conferenţă frățească, în opidul Mercurea, pe ziua de 23 
februarie v. (7 martie n.) a.c. 

Scopul acestei conterenţe va fi: 1. Constituirea partidei naţlonale române 
din Transilvania, după exemplul altor partide și cluburi constituţionale, deja 
de mult organizate în ţară. 2. Statorirea unui mod de procedere solidară în 
privinţa alegerilor viitoare și a dietei din Pesta, cum și peste tot în privința 
intereselor noastre naţionale și patriotice. 

Sper, că fiecare inteligent al naţiunei noastre va fi pătruns de importanța 
lucrului, se va sili în orice mod și cu orice sacrificii a-și împlini în urmarea 
acestei învitări frățești o frumoasă datorinţă cătră patria și națiunea sa, și că prin 
urmare, conferența convocată va fi cât mai număroasă. Mercurea10/22 
februarie 1869. 

Elie Măcelariu m.p. >> 

Despre cele hotărâte în conferenţa aceasta ne dă lămuriri: 

“Protocolul conferenţei inteligenţei române din Transilvania, ținută în 7 
și 8 martie st. n. 1869 în opidul Mercurea, - care e următorul: 

Sedinta | din 7 martie n. 

1. In urma apelului domnului consilier guvernial în pensiune, Elia Măcelariu, 
din 10/22 Februarie 1869, publicat în ziarele naţionale și aclus la acest proto- 
col sub A), inteligenţa naţiunei române din Transilvania s-a adunat astăzi în 
opidul Mercurea, în număr de 400, pentru constituirea partidei naţionale 
române din Transilvania și pentru statorirea unui mod de procedere solidară 
în privinţa alegerilor viitoare dietale și în privinţa dietei din Pesta, precum și 
peste tot în privinţa intereselor noastre naționale și patriotice. 

La 9 oare dimineaţa toți membrii conferenței se află în sala de ședințe. 
Domnul Convocator, Elia Măcelariu, ia cuvântul și în o vorbire, pe cât de 
simțită și măduoasă, pe atât și de inspirată de cele mai nobile simțăminte 
naţionale, desfășură motivele, cari i-au dat impuls a convoca inteligența 
naţională la aceasta conferenţă, precum și scopul ce și l-a prefipt pentru 
agendele ei. (...) 

După ce conferenţa s-a declarat în principiu pentru pasivitate și, după ce 
aceasta s-ar putea înțelege în mai multe moduri, adecă, așa, ca alegătorii să iee 
parte la alegerea de deputaţi, dar aceștia să nu între în dietă, sau, că în cercurile 
unde alegătorii noștri sunt în majoritate, să aleagă, și unde nu sunt, să nu 
aleagă: conferenţa să se respice într-un înţeles, care să delăture toată dubietatea. 

Domnul Axente Severu motivează necesitatea acestei respicări, și este pentru 
propunerea președintelui. 

Domnul Visarion Roman este de părere, că pasivitatea absolută cuprinde 
în sine explicare destul de clară, dar pentru că a mai venit lucrul înainte, 

propune, ca acea pasivitate să se iee în sensul, ca românii ardeleni să se abţină 
absolut în tot locul de la orice participare la actul de alegere pentru dieta din 
Pesta. Așadar nici să aleagă, nici să meargă acolo. 

Această propunere e sprijinită din toate părţile și se primește de întreaga 
adunare. 

11. Președintele pune la ordinea zilei punctul 2 din program: constituirea 
partidei naţionale române din Transilvania. Domnul Aron Densușian face în 
acel obiect o propunere din 8 puncte, pe care însă, după ce domnul președinte 
pune pe masa adunării un proiect de memorand de acelaș sens și-o retrage. 

Domnul președinte crede, că acel punct s-ar deslega de astădată mai bine 
prin alegerea unui comitet naţional central.(...) 

Adunarea decide cu unanimitate, că reședința comitetului să fie, ca și în 
trecut, Sibiul, și că comitetul să constea din 25 membri, împreună cu 
președintele. 

Adunarea proclamă de membri ai comitetului naţional central pe domnii: 
Elia Măcelariu, George Barițiu, loan Hania, lacob Bologa, Nicolae Popea, loan 
Antonelli, Elia Vlassa, Dr. loan Raţiu, loan Bran de Lemenyi, Visarion Roman, 
Dr. Nicolae Stoica, Dr. loan Nemeșiu, loan M. Moldovan, loan G. loan, loan 
Russu, protopresbiter, Augustin Munteanu, Gavriil Manu, Simeon Balint, Axente 
Severu, loan Pamfiliu, Dr. Avram Tincu, Aron Densușian, Nicolae Gaetan, 
loachim' Mureșan și Demetriu luga. 

13. La propunerea domnului vicariu Petru Pop, adunarea proclamă unanim 
de președinte al acestui comitet pe domnul Elia Măcelariu.....) 


ACTELE CONFERENȚEI DE LA MERCUREA 


Convocarea conferenţei naţionale pe 7 martie n. 1869 la Mercurea, în înțelesul 
apelului adresat inteligenţei române din Transilvania, din partea fruntașului român 
Elie Măcelariu, a fost adusă și la cunoștința comisarului regesc din Ardeal, Pechy 
Mano, căruia Măcelariu i-a adresat următoarea scrisoare: 

<< Excelenţă! Ori încătr-o privim în Ungaria și Transilvania, pretutindenea 
vedem adunându-se partidele, cari profitând de dreptul sancţionat prin praxa 
constituțională, defig procedura ce au să-o urmeze la deslegarea chestiunilor 
zilei. 

S-a servit de acest frumos drept pattida lui Deak, s-a servit și partida stângei, 
la a cărei conferenţă generală luară parte toate nuanțele opozițlunei ungurești. 
In fine s-au servit de acest drept și românii și sârbii din Ungaria.....) 

Ne înțeleserăm mai mulți, ca să convocăm pe 7 martie a.c. inteligenţa 
română din Transilvania la o conferenţă în Mercurea, al cărei scop să fie: 

1. Constituirea partidei naţionale române din Transilvania, după exemplul 
altor partide sau cluburi constituționale, de mult existente în ţară. 

2. Statorirea unui mod de procedere solidară în privinţa alegerilor pentru 
dieta viitoare, precum și peste tot în privinţa intereselor noastre naţionale și 
patriotice.(...) 

Conferenţa naţională din Mercurea a fost deschisă cu următoarea cuvântare, 
rostită din partea convocatorului Elie Măcelariu. 

(...) Primiţi, vă rog, aceasta salutare frățească, primiţi expresiunea 
recunoștinţei, a stimei și iubirei mele, condus de aceste simţeminte, și cu acea 
ferbinte dorinţă, ca rezultatul desbaterilor noastre să ne îndreptățească pe toți 
a putea exclama, că conferenţa inteligenței române din Mercurea s-a convins 
despre nedisputabilul adevăr, că Românul numai în patria lui și numai ca 
Român poate fi fericit! Rezultatul conferenţei de astăzi dee cerul să fie acela, ca 
să putem zice, că am venit la acel adevăr istoric, că puterea naţională numai 
unită, numai solidară va mântui onoarea națiunii și va învinge pe inimicii 
libertăţii sale. 

Prin aceasta declar conferenţa națională a Românilor din Transilvania de 
deschisă>>. 

(...) Urmează Dr. loan Raţiu. Vorbește pentru pasivitate următoarele: 

<< Domnilor! La statorirea unui program naţional, la statorirea unui pro- 
gram de purcedere, cu deosebire în obiectul de faţă, ca și în toate obiectele 
momentuoase și însemnate, eu înainte de toate iau în considerare demnitatea 
naţiunei mele, și folosul care poate rezulta pentru ea din activitate sau pasivitate. 
Numai acolo voiu fi activ, sau acolo voiu fi pasiv, unde-mi va concede 
demnitatea naţiunei mele. Numai acolo voiu apăra najlunea pe terenul activității, 
unde voiu ști, că aduc folos pentru naţiune. Nu însă atunci, când vedem 
contrariul. 

Să ne întoarcem la 1848. Să vedem cum au fost remunerate faptele noastre 
și cum ne-am împlinit noi datorinţa noastră. Românii au sângerat atunci și au 
perdut până la 40.000 de suflete pentru apărarea și susținerea existenţei 
imperiului, care se clătina. A venit absolutimsul de fier. Și ce credeţi, cu cine au 
umplut temniţele? Sau nu chiar cu acei luptători români? Cine a fost apăsat mai 

tare? Oare nu noi? Si pe când domnilor, noi chiar și cu acel absolutism fieros 
eram mulțămiţi pe când noi eram buni bucuroși dacă primeam câte o bucătură 
de pâne, ca din graţie, alţii săpau la fundamentul putred al edificiului! lată, 
domnilor, faptele noastre au fost pedepsite, iar ale altora remunerate! 

A ţinut acest absolutism fieros până la anul 1861, și drept răsplată pentru 
sacrificiile noastre cele mari, ne-a apăsat mereu. Atunci vedem întrodus deodată 
iarăși terenul antemarţial. Ce luptă mare ne-a costat, să scăpăm de acea luptă! 
Ne-am luptat, și așa a venit anul 1863 și 1864, și s-a conchemat dieta din 
Sibiu. In dieta aceasta au fost doi factori, cari trebue să fie în o dietă 
constituţională. S-au adus legi și acele legi s-au sancţionat. Dar ce a urmat? A 
urmat aceea, că legile acelea s-au șters în mod unilateral? Ne e aci vătămată 
demnitatea naţiunei, când noi ne-am plecat capul, când o minoritate a naţiunei, 
care nu voia să știe de vătămarea autorilor acelor legi, a primit acea vătămare, 
numai pentru ca să arate în faptă, că românul știe apăra mai mult decât ale sale 
interesele altora, de la cari așteptăm și noi să ni le apere? 

Și ce a urmat? S-au nimicit domnilor acele legi! In 1865 ne chiamă la o 
dietă feudală în Cluj. La Sibiu ne-am dus, la Viena ne-am dus, era deci mai 
mult ca posibil, că vom intra și în dieta feudală din Cluj. Unii au făcut vot 
separat faţă cu acea dietă, în înțelesul căruia nu mai era iertat nici unui român 
din Transilvania a intra în dieta din Pesta. Că toate acestea, a venit conchemarea 
pentru aceasta dietă. Dar aci ni s-a conces ca să mergem, prin urmare, ni s-a 
lăsat în voia liberă, să mergem ori ba? Noi ne-am dus! Si ce am isprăvit? 

(...) Nu ne-aţi putut arăta un singur folos, doar paguba cea mai mare, de 
care se rușinează chiar și contrarii noștri politici. A conchema o dietă după 
'două legi electorale deosebite, aici feudală, acolo în Ungaria liberală! Dacă 
nici atâta n-aţi putut scoate la cale în trei ani de zile în dieta din Pesta, ca să se 
șteargă cea feudală, și ca lumea să nu mai aibă spectacolul acela deosebit, de 
a vedea conchemată o dietă pe baza a două legi electorale deosebite, atunci 
ce mai vreţi? 

Această lege avea lipsă de reformă, pe care o așteptau chiar și contrarii 
noștri politici. Dar să luăm și partea dreptului. Vedem, că de la 1848 încoace, 
la fiecare act pe care l-am făcut noi până astăzi, mai totdeauna cu vătămarea 
demnităţii noastre naţionale l-am făcut. Am avut totdeauna folosul cel mai mic, 
și alții au devenit remuneraţi. 

După ce ni s-a conces a merge la dieta de încoronare, și după ce noi n-am 
fost chemaţi acolo după toate formele, ar urma dară acuma, ca noi să nu mai 
mergem la Pesta. Prin participarea la alegeri noi am sancţiona de nou toate 

actele și faptele ce s-au făcut în acea dietă în contra demnității naţiunei 
noastre.(...) 

Dacă noi sancţionăm faptele dietei din Pesta, și aceea o facem prin 
participarea la alegeri și la afaceri ei, atunci noi am rezignat pe cale a dreptului 
public a le mai recâștiga. Din aceasta considerantă sunt în contra activităţii.(...) 

(Teodor V. Păcăţian, Cartea de aur ..., vol. V, Sibiu, 1909, p. 61-66; 74-95) 


ORGANIZAREA PARTIDULUI NAȚIONAL ROMÂN 


Anul 1881 formează piatra demarcaţională în politica românilor din statul 
ungar, începutul unei epoce noue în lupele purtate pentru revendicările lor 
naţionale. În anul acesta s-a făcut pasul însemnat și hotărâtor spre întărirea 
forțelor naţionale, spre unirea tuturor energiilor, spre închegarea rândurilor 
tuturor celor ce în bună armonie și sub un singur steag au să lupte, cu arme 
legale, pentru binele și fericirea poporului român din statul ungar. In anul 
acesta s-a făcut organizarea partidului naţional român, într-un mod, care între 
împrejurările date poate fi numit cel mai norocos, cel mai desăvârșit, pentru că 
s-a făcut pe temeiul celei mai stricte solidarităţi naţionale între toţi românii din 
statul ungar și cu acceptarea principiului, ca în conferențele naţionale, chemate 
să stabilească linia de conduită politică a românilor să fie reprezentaţi totalitatea 
alegătorilor români, prin delegați anume trimiși din partea lor în această 
corporaţiune. S-a fost combinat și înfiinţat un mic parlament naţional, în care 
să nu poată intra, cine vrea și cine poate, ci numai cei aleși din partea poporului, 
ca reprezentanţi ai intereselor sale și provăzuţi cu litere credenţionale din 
partea sa. S-a combinat și stabilit acest mod de organizare politică din motivul, 
ca să nu se mai poată spune, că numai câţiva nemulțămiţi și ambiţioși fac 
politică naționalistă română, - poporul român de la țară e mulțămit cu soartea 
sa și nu dă nici o ascultare acestor apostoli, - ci în viitor să se poată spune cu 
toată tăria și cu toată hotărârea, că politica naționalistă română e politica 
poporului întreg românesc din statul ungar, că glasul conferenţei politice 
naţionale române e glasul totalității românilor din patrie, iar hotărârile 
conferenţei sunt obligatoare pentru toți românii din statul ungar. 

Tot în anul aceasta s-a combinat și stabilit și programul politic al partidului 
naţional român, astfel, ca în el să fie trecute durerile și dorinţele, aspiraţiunile și 

postulatele românilor de pretutindenea: din Transilvania, Ungaria și Banat, - 
luând toți angajamentul de a lupta împreună pentru realizarea lor.(...) 


CONFERENȚA PRIMĂ NAȚIONALĂ DIN SIBIU 


În 1 martie n. 1881 comitetul central electoral din Sibiu, ales de cătră 
conferența generală electorală din 1878, convoacă adunarea generală a 
alegătorilor români din Transilvania pe 12 mai n. orele 10 a.m. la Sibiu, astfel, 
ca la ea fiecare cerc electoral să fie reprezentat prin doi delegaţi. Ca obiect al 
conferenței a fost indigetată: stabilirea atitudinei alegătorilor români față cu 
alegerile proxime dietale.(...) 

La ordinea zilei au fost puse din partea comitetului de șapte obiectele 
următoare: a) Statorirea atitudinei alegătorilor români faţă de alegerile proxime 
dietale. b) Organizarea partidei naționale pe baza legilor existente. c) Statorirea 
unei programe de acţiune comună a românilor din Ungaria și Transilvania 
pentru eluptarea, pe cale legală, adecă pe baza legilor existente, sau prin 
stăruința de legi noue, a pozițunii politice naționale ce se cuvine unui popor 
autohton de peste două și jumătate milioane suflete din patria comună...) 

Sedinţa a treia avea să se ţină în 13 mai, la orele 10 dimineaţa, dar din 
pricina, că comisiunea nu și-a putut termina lucrările, s-a ținut numai în 14 
mai, la orele 10 și jumătate. După mântuirea formalităţilor se dă cuvântul 
raportorului comisiunii de 30, lui Vincențiu Babeș, care de la tribună rostește 
vorbirea următoare...) f 

De unde vine, că în această patrie comună a noastră, unde noi, românii 
numărăm aproape trei milioane de suflete și formăm după maghiari cel mai 
compact popor, un popor ce are atâtea merite pentru tron și patrie, întreaga 
sistemă politică și întreaga administrațiune publică astfel este combinată și 
executată, încât ori n-avem nici un drept, ori că unde avem câtuș de puţin, n- 
avem nici un scut, nici o garanţă în contra abuzurilor de sus? 

De unde vine, că constituţiunea ţării și legile suplimentare astfel sunt 
întocmite, încât românul ca atare să nu poată avea nici o infleunţă la regularea 
afacerilor țării, nici o parte la beneficiile publice, încât de la bugetul țării, prin 
care pentru statul comun se dispun pe an cheltuieli până la 280 și 290 milioane 
floreni, cele trei milioane de români să nu poată dispune de un cruceriu; încât 

la regularea celor mai vitale chestiuni prin lege, pentru sine, votul lor să nu 
cumpănească, să nu decidă; încât acest factor însemnat și cu conștiința de 
sine, să fie dat pe deplin în discrețiunea d-lor maghiari; încât chiar acei puţini 
adevăraţi fii ai poporului român, cari faţă de această politică domnească se 
străcoară câte-odată ca prin urechile acului în dieta ţării, când își ridică aci 
vocea, ca să arete relele de cari sufere- națiunea română în această patrie a sa, 
sunt întimpinaţi de cătră domnii maghiari cu cele mai grele atacuri, sunt insultaţi, 
respinși și declaraţi de <<răi patrioţi>>, de <<mâncători de maghiari>>, până 
și de <<inimici ai statului și tronului>>? 

Nu încape îndoială, că răul acesta există și că el este mare și este latent, și 
numai apariţiunile îi sunt invederate. 

Nu încape îndoială, că atunci, când un factor al statului, factorul de la 
putere, toate le combină și le execută în contra unui alt factor, în sine asemenea 
îndreptăţit și după trecutul său și ținuta sa tot asemenea iubitor patriei și 
credincios tronului, trebuie să existe, oricât de afund în inima acelui factor 
domnitor, un greu motiv pentru care o face aceasta, și că acel motiv, cu cât este 
mai neîntemeiat și nemoral, cu atât trebuie să fie mai bine ascuns dinaintea 
lumii și mascat prin fel de fel de argumente false, pentru de a seduce și amăgi 
lumea...) 

Domnii de la putere, domnii maghiari, în conștiința lor de slăbiciunea 
naţiunii maghiare, prin neînsemnătatea numărului ei, între elemente străine, 
și-au format ideia fixă, că vieaţa și desvoltarea și bunăstarea poporului român 
din patrie este împedecarea desvoltării și bunăstării, este chiar moartera 
elementului maghiar, firește, bazaţi pe presupunerea, că elementul, că națiunea 
maghiară, nu poate să existe și să se desvolte, decât pe contra altor elemente, 
stăpânindu-le și exploatându-le pe acestea, și prin urmare împedecându-le 
sistematicamente desvoltarea și libertatea naţională și constrângându-le a se 
renega, a se preface în maghiare! 

Aceasta și numai aceasta este cheia enigmei, este morbul, este motivul 
nefericitei politice a domnilor maghiari, din care curg ca dintr-un izvor înveninat 
toate, toate relele de cari suferim noi românii și sufere ţara întreagă, chiar și 
fraţii maghiari, cari sacrifică toate, chiar și dreptatea, pentru o ideie fixă! 

Pe cât ține această ideie fixă, acest morb în capetele domnilor, nu poate fi 
speranţă de îndreptare, și aci se concentrează îngrijirile noastre, temerile noastre, 
pericolul cel mare pentru prezent și viitor. 

Dar cum să-i vindecăm noi pe domnii maghiari de acel greu morb, de acea 
ideie fixă? Cum să-i luminăm, cum să le dovedim noi, că greșită este credința 

. lor, că existenţa și prosperarea elementului maghiar nu este condiţonată de 
subjugarea, dripirea și nimicirea popoarelor conlocuitoare, anume a românilor, 
Cari și ei sunt izolaţi între popoare străine, cu tendinţe uneori contrare desvoltării 
lor, întocmai ca și maghiari? lată chestiunea cea mare, ce a preocupat 
comsiunea noastră și trebuie să ne preocupe pe toţi, câți ne iubim patria și 
națiunea. 

Constat la acest loc, că între toți membrii comisiunei D-voastre unul nu s- 
a aflat, care să nu recunoască, sau chiar să nege greșita politică de sus și relele 
ce produce aceea pentru noi și pentru țară. Dar merg încă mai departe și 
constat, că chiar ţara întreagă, așa zicând opiniunea publică a tuturor 
popoarelor, cu cel maghiar împreună, recunoaște aceasta și o profesează prin 
jurnale și prin toate adunările. Si de aceea cred, că nime nu va fi surprins, dacă 
românii, conform simțului și dorinţei lor naţionale și patriotice, află sosit timpul, 
ca să-și facă datorinţa, manifestându-se în faţa lumii, prin toată ținuta lor și faţă 
de alegeri, ca adevăraţi patrioţi, sinceramente devotați tronului și aspirători la 
frăţietate și solidaritate cu toate popoarele patriei, și mai vârtos cu națiunea 
maghiară, cea de o soarte cu noi.(...) 

Programa partidei naţionale române din Ungaria și Transilvania, statorită 
în conferenţa electorală din Sibiu în 12-14 Maiu 1881. 

Partida naţională va lucra pe teren legal pentru exoperarea următoarelor 
drepturi: 

1. Încât privește Transilvania, recâștigarea autonomiei sale. 

2. Întroducerea ex lege a uzului limbei române în toate ţinuturilr locuite de 
români, atât la administraţie, cât și la justiţie. 

3. În ţinuturile locuite de români aplicarea de funcţionari români, iar dintre 
neromâni numai de aceia, cari știu vorbi șt scrie românește și cari cunosc 
moravurile poporului român, și delăturarea uzului de astăzi, de a se aplica ca 
amploiaţi indivizi necunoscuţi și necunoscători de popor. 

4. Reviziunea legei despre egala îndreptăţire a naționalităților în favoarea 
acestora, loiala și reala executare a tuturor legilor. 

5, Eluptarea și susținerea autonomiei bisericilor și școalelor confesionale, ca 
a unor chestuni curat de naţionaitate. Provederea din visteria statului a școalelor 
române și a altor institute de cultură naţională în proporţiune cu sacrificiile de 
sânge și avere ce le aduce naționalitatea română pentru patrie, având de a se 
delătura legile și ordinaţiunile, cari se contrariează desvoltării naţionale. 

6. Crearea unei legi electorale pe baza sufragiului universal, sau cel puţin 
ca fiecare cetăţean, care e supus la dare directă, să fie învestit cu drept de 
alegere. i 

7. Fiindcă prosperitatea statului e condiţionată de la mulțămirea tuturor 
civilor săi, iar prin protejarea „unei naţionalităţi și suprimarea celorlalte se 
provoacă nemulțămire, se turbură liniștea civilor de stat și se nutrește ură 
reciprocă: partida naţională va lupta contra tuturor tendinţelor de maghiarizare 
manifestate din partea organelor statului pe cale directă și indirectă, ca în 
contra unor fapte nepatriotice. 

8. În chestiunile libertăţilor publice peste tot, precum și a reformelor necesare 
în administraţiunea publică, și mai ales în situațiunea economică financiară, 
respective în privinţa sarcinilor publice, devenite ne mai suportabile, partida 
naţională va conlucra frăţește cu toţi aceia, cari mai vârtos vor ținea cont de 
interesele și bunăstarea poporului peste tot. 

9. Chestiunea dualismului nefiind astăzi la ordinea zilei, partida națională 
își rezervă a se pronunţa asupra ei la timpul său. 

Proiectul de program se primește cu unanimitate și fără discuţie. Conferenţa 
alege apoi un comitet electoral permanent central, compus din următoarele 
persoane: Vincențiu Babeș, Gheorghe Barițiu, Parteniu Cosma, Diamandi 
Manole, Nicolae Popea, George Pop, Dr. loan Raţiu, Visarion Roman, George 
Secula, Mircea B. Stănescu și Anania Trombiţaș. 

(Teodor v. Păcătian, Cartea de aur sau luptele politice naţionale 
ale românilor de sub coroana ungară, vol. VII, Sibiu, 1913, p. 3-34) 

MEMORANDUL ROMÂNILOR DIN TRANSILVANIA ȘI UNGARIA CĂTRĂ 
MAIESTATEA SA IMPERIALĂ ȘI REGALĂ APOSTOLICĂ 
FRANCISC IOSIF I., 

ÎMPARAT AL AUSTRIEI REGE APOSTOLIC AL UNGARIEI, REGE AL BOEMIEI, 
DALMAȚIEI, CROAȚIEI, SLOVENIEI, GALIȚIEI, LODOMERIEI ȘI ILIRIEI, 
ARHIDUCE AL AUSTRIEI, MARE DUCE AL CRACOVIEI, DUCE AL LORENEI, 
DUCE AL SALISBURGULUI, STIRIEI, CARINTIEI, CARNEOLEI, BUCOVINEI, 
SILESIEI-SUPERIOARE ȘI INFERIOARE, MARE PRINCIPE AL TRANSILVANIEI, 
MARGRAV AL MORAVIEI, COMITE- PRINCIAR AL HABSBURGULUI ȘI 
TIROLULUI ETC. ETC. ETC. 

MAIESTATEA VOASTRĂ IMPERIALĂ ȘI REGALĂ APOSTOLICĂ! 


PREAGRAȚIOASE DOAMNE! 


Reprezentanţii alegătorilor români din ţările coroanei ungare a Maiestăţii 
Voastre, întrunindu-se pe zilele de 20 și 21 ianuarie ale anului curgător la 
Sibiu, în conferinţă electorală, au constatat că comitenţii lor, nemulţumiţi cu 
situațiunea politică creată de sistemul de guvernământ inaugurat în anii 1866- 
1868 și cu întreaga dezvoltare a vieţii noastre publice de atunci și până acum, 
nu mai au, după tristele experienţe pe care le-au făcut, nici o încredere în dieta 
din Budapesta și în guvernul maghiar, și după lungi și mature cumpăniri au 
căzut și de astă dată cu toții de acord că e o chesiune de prudenţă patriotică ca 
românii să nu mai facă încercarea de a se folosi de dreptul lor de a alege 
deputaţi, ci să se considere ca nefiind reprezentaţi în dieta ţării lor. 

Din însărcinarea acelei conferinţe în care au fost reprezentaţi toți românii 
din Cisleithania, ne prezentăm cu omagială supunere la treptele gloriosului 
Tron al Maiestăţii Voastre, ca să tragem părintească luare aminte a Maiesăţii 
Voastre asupra primejdiilor ce rezultă pentru patria comună din actuala politică 
de stat și să aducem la cunoștință Maiestăţii Voastre faptele, în urma cărora 
românii, cei mai credincioși și mai răbdători dintre cetăţenii monarhiei, s-au 
văzut siliţi a renunța deocamdată la exercitarea celor mai mari dintre drepturile 
pe care le au din îndurarea Maiestăţii Voastre, drept răsplată pentru jertfele de 
avere şi de sânge pe care le-au adus întru gloria Casei Domnitoare și pentru 
Monarhie. 

În anii 1866-1868, dorind o mai fericită împreună vieţuire a popoarelor 
adunate sub ocrotirea Maiestăţii Voastre. V-aţi îndurat Maiestatea Voastră 
preagraţiosa consimţi ca guvernarea Monarhiei să fie așezată pe bazele 
dualismului. 


Românii au îmtâmpinat cu îngrijire această reformă radicală a sistemului 
de guvernare, deoarece pregătirile făcute pentru această nouă organizare 
indicau înclinarea spre o politică internă greșită și primejdioasă.(...) 

Românii, popor iubitor de ordine și plin de încredere în părinteasca 
privighere a Maiestăţii Voastre, au primit cu supunere noua stare de lucruri. 

Prea în curând însă ei au trebuit să se încredințeze că pretutindenea în 
cercurile conducătoare e încurajată tendinţa de a face, prin o falsă aplicare a 
formelor constituţionale, iluzorii drepturile sancţionate de Maiestatea Voastră 
din plină putere monarhică. 

fa ciuda solemnelor promisiuni de a mulțumi toate naționalitățile prin 
respectarea drepturilor odată câștigate, deodată cu noul sistem de guvernământ 
s-a înaugurat în regatul ungar și dominațiunea de rasă', hegemonia națională 
măiestrită. 

Silințele de a asigura această hegemonie naţională au predominat întreaga 
noastră viaţă constituțională în timpul celor din urmă 25 ani. 

Această politică de stat e diametral opusă cu dezvoltarea întreagă a vieții 
noastre politice și istorice de peste o mie de ani, opusă cu aspiraţiunile politice 
tradiţionale ale poporului român și cu interesele politice tradiţionale ale 
poporului român și cu interesele lui de existenţă naţională, opusă și cu cerințele 
organizațiunilor constituționale ale statelor moderne. 

Istoria ni-e mărturie că în viaţa milenară a statului nostru și în dezvoltarea 
lui istorică relaţiunile de popor cuceritor și cucerit, ca principiu de drept pub- 
lic, n-au existat niciodată, n-a existat dar nici dominaţiune politică naţională. 

Toate frecările care au ieșit la iveală în viaţa socială și în relaţiunile vieţii 
legislative a statului se reduc la acțiunea pornită pe la anii 1790-1791 și la 
reacţiunea provocată de acea acţiune, și se prezintă ca o fază a luptei pentru 
existenţa și asigurarea naţională la popoarele ce compun acest regat. 

Poporul român, atunci, ca mai înainte, și ca de atunci încoace în toate 
timpurile, pe baza dreptului său istoric milenar și în virtutea importanței ce i se 


| Prin cuvântul “rasă”, textul Memorandului denumește națiunea, astfel încât 
prin expresii ca: “dominajiune de rasă”, “interesele de rasă”, “luptă de rasă” etc. se 
desemnau de fapt națlunile dominante, interesele îngust naţionale și lupta dintre 
najlunile asuprite și cele asupritoare, ca și politica de învrăjbire naţionlă practică 
de clasele exploatatoare. 


cuvine din punctul de vedere al numărului fiilor săi, al poziţiunii sale etnice și 
geografice, precum și al calităţilor sale, a năzuit spre validitatea drepturilor sale 
naţionale, la care n-a renunţat niciodată...) 

Dreptul istoric, întocmai ca dreptul public al Transilvaniei, legile 
fundamentale, “Pragmatica Sancţiune”, asigurează autonomia Transilvaniei 
într-o formă inatacabilă; și poporul român, mai ales după proclamarea egalei 
îndreptăţiri la 1648 și după dezvoltarea făcută în anii 1863-1865 în dreptul 
public, avea în acest act prețios suprema garanţie pentru viaţa naţională română 
pe viitor, şi aspiraţiunile lui naţionale culminau în această autonomie. 

Contra vederilor politice dominate într-un șir de secoli, autonomia a fost, 
prin uniune, nimicită într-o injustă, contrară dreptului public și drepturilor 
elementelor libere care constituiesc Transilvania și fără considerare la 
poziţiunea etnică și geografică și la dezvoltarea ei specifică, care toate reclamă 
cu insistenţă această autonomie. (...) 

Uniunea și inaugurarea ei prin Art. de lege 43: 1868 sunt desconsiderarea 
făţişă a tuturor drepturilor poporului român ca element care compune în 
absolută majoritate vechea Transilvanie, precum și a tuturor legilor 
fundamentale care asigurează autonomia acestui principat, sunt înlăturarea 
totală a elementului român și o nedreptate atât din punctul de vedere legislariv 
şi juridic, cât și din cel politic. 

Ajungând, prin sistemul dualist și prin uniune puterea statului în mâinile 
elementului maghiar, acesta nesocotind interesele comune, generale și mari 
ale statului, a urmărit numai asigurarea hegemoniei sale și unificarea naţională 
maghiară, și toate legile create de atunci și până astăzi, precum și executarea 
lor, adeveresc mersul regretabil spre acest povârniș.[...) 

După toate volniciile petrecute de la inaugurarea dualismului, românii 
sunt cuprinși de o nemulţimire atât de adâncă, încât participarea în mase a 
alegătorilor români la alegerile falsificate ar putea să suscite chiar scene 
revoluţionare, a căror întindere nu se poate prevedea într-o ţară în care asupriţii 
sunt atât de mulți și asupritorii atât de puţini și de nechibzuiţi ca în Transilvania. 
Cuprinși dar de simțământul că, pentru români, câtă vreme se mențin legile 
nedrepte și procedurile de violentare arătate mai sus, nu e loc în cadrul vieţii 
constituționale s statului ungar, nici scaun în dieta ţării, alegătorii români din 
Transilvania și din Ungaria au decretat a rămâne în rezistenţă pasivă faţă cu 
dieta din Budapesta. 


MAIESTATEA VOASTRĂ IMPERIALĂ ȘI REGALĂ APOSTOLICĂ! 


Românii totdeauna au dorit și doresc și acum să ieie parte la viaţa publică 
a patriei lor, care ajunge în dieta țării la cea mai înaltă expresiune, ba au pretins 
și pretind chiar dreptul la această participare, precum pretind să fie recunoscuți 
ca factor în cadrul dreptului public din statul ungar, nu așteptă dar nici acum 
decât să li se deie putinţa de a lua parte la viaţa publică potrivit cu demnitatea 
lor și cu dreptul constituțional reprezentativ, fără de care participare cele mai 
de căpetenie criterii ale dezvoltării lor naţionale politice și culturale sunt 
încătușate. In împrejurările create dinadins prin legi nedrepte și prin aplicarea 
lor ilegală și lipsită de bună credinţă e imposibilă participarea aceasta; ne 
mângâiem dar cu gândul că Maiestatea Voastră va fi primit convingerea că 
rezistenţa pasivă a românilor e justificată, impusă contra propriei lor mai bune 
voințe și contra tuturor postulatelor de drept. 

E durerors adevărul că peste 3 milioane dintre supușii Maiestăţii Voastre 
nu sunt și nu se consideră reprezentaţi în dieta țării lor și că de un pătrar de 
secol toate legile se creează fără de participarea acestui factor politic, cu 
desconsiderarea intereselor lui și contra marilor interese ale Monarhiei. Românii 
însă, orişicât de grele ar fi fost timpurile trecute, n-au renunțat niciodată la 
individualitatea lor naţională, n-au încetat niciodată a pretinde resepctarea 
dreptului lor de liberă dezvoltare culturală și au astăzi faţă cu părinţii, bunii și 
străbunii lor datoria de a nu contribui la consolidarea unui stat condus cu 
tendinţa mărturisită de a face peste putinţă orișice dezvoltare naţională română 
în Transilvania și în Ungaria. 

B. Legea pentru egala îndreptăţire a naționalităților, deși defectuoasă, ar fi 
putut, dacă ar fi fost aplicată cu bună-credinţă, ar fi putut să-i îndemne pe 
români a contribui la consolidarea statului ungar. 

Românii totdeauna s-au luptat pentru păstrarea individualităţii lor naţionale. 
In cele mai grele timpuri ei au conservat limba, datinile și moravurile, și în 
contra tuturor uneltirilor făcute spre a-i deznaţionaliza ei nu s-au contopit în 
vreun alt popor. Nimic dar pentru dânșii nu e mai presus de dreptul liberei 
dezvoltări culturale și toate pretenţiunile lor naţionale se reduc la principiul 
asigurării legale a existenţei și liberei dezvoltări.(...) 

Scrutând însă dispoziţiunile legii pentru egala îndreptăţire, ne încredințăm că 
atunci când s-a creat legea aceasta, nu se urmărea scopul acesta, deoarece legiuitorii 
nu numai că nu au asigurat prin lege existența naţională și libera dezvoltare culturală 

a najlonalităţilor ce constituiesc statul ungar și îndeosebi a românilor, ci, din contră, 
ignorând individualităţile naţionale, contopesc naţionalităţile într-un corp naţional și 
sub masca etnică și politică a înțelesului limbii maghiare, cu scopul învederat de a 
pune baza legală a unificării naţiunii maghiare. 

Purcedând legislaţiunea ţării din aceste vederi greșite, e lucru firesc că, 
afară de titlu, întreaga lege n-a mai putut cuprinde măreaţa idee a egalei 
îndreptăţiri.(...) 

Prin această intenţionată confundare a noțiunii de naţiune politică cu 
noțiunea etnică a națiunii, legea, chiar în prima ei frază, neagă existenţa noastră 
ca factor politic.(...) 

Noi, românii, am făcut în timpul celor din urmă câteva decenii mari opintiri 
și am adus mari fertfe, ca să propagăm cultura în masele poporului și să 
scoatem din ele oameni calificaţi pe la înaltele așezăminte de învățământ ale 
Apusului, și sunt azi între noi mii de oameni cu cultură apuseană, înzestrați cu 
diplome, în toate ramurile de știință și pentru toate specialităţile. Actualii 
consilieri ungari ai Maiestăţii Voastre însă, cunoscând nemulțumirea de care 
sunt agitaţi românii, se feresc de a aplica români în funcțiunile publice; iar 
românii cu calificaţiune, văzând silințele guvernului de a înăbuși aspirațiunile 
culturale ale românilor, se văd nevoiţi a se retrage din viaţa publică a patriei 
lor. Unii dintre dânșii se susţin prin întreprinderi private ori ca avocaţi, iar cei 
cu desăvârșire mulţi au părăsit patria lor, în care sunt progoniţi, și trăiesc azi în 
alte țări. Astfel, din zi în zi, românii tot mai mult au trebuit să simtă că ei sunt 
trataţi ca străini în ţara lor...) 

Stăpânit de oameni care-l consideră ca străin și pe care el îi consideră 
străini, românul nici în justiţie, nici în administraţiune, nici în celelalte sfere ale 
vieţii publice nu e primit cu bunăvoința cuvenită și nu află la nimeni mângâiere, 
nicăieri dreptate. 

lar aceasta mai ales pentru că, cu toate dispozițiunile permisive ale legii 
pentru egala îndreptăţire, nu se ține în viaţa publică seamă de limba poporului, 
dacă el nu e maghiar.(...) 

2-12 ai art. de lege XLIV din 1868 acordă naționalităților din statul ungar 
dreptul de a se folosi de limba maternă atât în afacerile oficiale comitatense și 
comunale, cât și în discuţiunile congregaţiunilor, și recunosc orișicărui cetăţean 
dreptul de a se folosi de limba lui înaintea oficiilor și tribunalelor. Cu toate 
aceste, limba maghiară a fost impusă pentru toate afacerile publice și judiciare, 
ba chiar și pentru instituţiunile private. Pentru ca să nu se poată ivi cazurile 
prevăzute în p. 5 oficialii nu se aleg dintre români, iar notarilor comunali care 

au rămas din timpul provizoriului ori s-au strecurat mai târziu în administraţiune, 
le este interzis a se folosi în oficiul lor de limba poporului...) 

C. Articolul de lege privind la organizarea municipiilor e creat și el în 
vederea excluderii românilor din viaţa publică. Temeiul lui sunt dispoziţiunjile 
nedrepte ale legii electorale, deoarece acea parte a consilierilor municipali 
care intră în congregaţiune în virtutea încrederii publice e aleasă tot de elementele 
care aleg și deputații în dietă. Tot pentru motivele pentru care românii nu sunt 
reprezentați în dietă, ei nu pot să fie reprezentați potrivit cu numărul și importanţa 
lor nici în congregaţiunile comitatelor ori ale districtelor, în care ei sunt în 
majoritatea precumpănitoare și în aceeași proporţiune posed pământul și poartă 
sarcinile publice.(...) 

D. Biserica și școala au rămas singurele sfere ale vieţii comune în care, 
graţie părinteștii purtări de grijă a Maiestăţii voastre, românii își mai credeau 
ocrotită libertatea lor de dezvoltare naţională. 

Articolul XLII din legile anului 1868, p. 14, asigurează autonomia 
bisericească, precum și competența forurilor bisericești autonome în materia 
de religiune și de instrucţiune. 

În aceste autonomii e cuprins și dreptul de a organiza și conduce 
învățământul în școalele poporale confesionale și în cele medii înfiinţate și 
susținute de confesiuni. | 

Legislaţiunea maghiară, confirmând prin grearea acestei legi o parte din 
drepturile de liberă dezvoltare culturală, pe care poporul român le avuse mai 
înainte din îndurarea Maiestăţii Voastre, nu putea să vază cu ochi buni foloasele 
culturale pe care le trăgeau românii din exercitarea acestor drepturi. După 
puţini ani s-au pus dar în discuţiune proiecte de legi care aveau de scop numai 
știrbirea acestor autonomii și mărginirea lor la nişte cadre în care avântul 
cultural e peste putinţă, ci totodată și silirea prin lege ca fiii oricărei naţionalităţi, 
în școalele confesionale, să înveţe limba maghiară. In vederea acestui scop, 
lucru nemaipomenit în lumea aceasta, s-a dispus prin lege ca învățătorii 
școalelor confesionale să fie obligați în termene defipte (fixate - n.n.) a învăţa 
limba maghiară, dacă ţin să nu fie scoși din oficiu.(...) 

Noi, românii, o poporaţiune completă de peste 3 milioane de suflete, 
contribuim cu sângele și cu averea noastră pentru susținerea statului, nu avem 
însă pentru înaintarea noastră culturală nici un așezământ susţinut de stat. Nu 
avem universitate, ba nici catedre paralele, după cum s-a fost proiectat în anii 
1865-1866 și ni s-a pus în perspectivă cu ocaziunea înfiinţării universităţii din 
Cluj. Am ajuns atât de departe încât nici pentru catedra de limba și literatura 

română nu mai este iertată propunerea în limba genetică, ba la Universitatea 
din Cluj, prevederea acelei catedre e considerată ca o insultă adusă poporului 
român și învățământului superior. 

Din banii plătiţi de noi statul nu susţine pentru dezvoltarea noastră naţională 
nici un gimnaziu, nici o școală medie, fie comercială ori economică, fie barem 
o școală pedagogică. Ba nu ni se mai dă nici autorizaţiunea de a înfiinţa noi 
înșine, din propriile noastre mijloace, școale secundare.(...) 

La Arad și la Carabsebeș, românii au stăruit în mai multe rânduri să li se 
deie autorizaţiunea de a înfiinţa din propria lor avere câte un gimnaziu: guvernul 
a refuzat autorizaţiunea sub pretext de nimic și cu învederata intențiune de a 
sili pe românii să-și trimită copiii numai la școalele maghiare...) 

Maiestatea Voastră! Românii și-au păstrat naționalitatea în cele mai grele 
timpuri și o vor păstra și în lupta cu actualul sistem de guvernământ. Lupta 
aceasta însă îi oprește în dezvoltarea lor firească, îi umple de amărăciune și-i 
înstrăinează din ce în ce mai mult de concetăţenii lor maghiari, care, seduși și 
preocupaţi de idealuri nerealizabile, au pierdut simțământul comunităţii de 
interese care leagă de popoarele adunate sub ocrotirea Maiestăţii Voastre, și 
risipesc puterile statului în zadarnice opintiri pentru anihilarea a tot ce nu e 
maghiar în statul ungar. A fost și este o datorie cetățenească să protestăm 
contra acestor opintiri, și avem conștiința de a ne fi făcut în toate împrejurările 
datoria aceasta.(...) 

Guvernul însă a luat cele mai aspre măsuri pentru ca glasul să fie înăbușit, 
ori cel puţin să nu străbată. | 

E. Legea de presă a fost croită anume în vederea acestui scop. 

Deoarece în Transilvania românii sunt în majoritate precumpănitoare, 
guvernul a ținut să aibă pentru Transilvania o mai liberă dispunere în ceea ce 
privește presa, pentru ca să poată înăbuși cu mai multă înlesnire exprimarea 
convingerilor. 

Transilvania are dar nu numai o deosebită lege electorală, ci totodată și o 
deosebită lege de presă, mai aspră și contrară liberalismului...) 

Pe când dar în tot decursul celor 25 ani de guvernare constituțională un 
singur ziar politic maghiar n-a fost tras la răspundere pentru combaterea 
guvernului ori pentru tulburarea bunei înţelegeri între popoarele conlocuitoare, 
deși ziarele maghiare sunt zilnic pline de cele mai violente atacuri, ziarele 
române în decursul aceluiași timp au fost mereu trase înaintea juriului, care n- 
a lipsit a pronunţa verdictul de condamnare. Astfel, ziarele românești 
“Federaţiunea”, “Albina”, “Observatorul”, “Gazeta Transilvaniei”, “Tribuna”, 
“Romanische Revue”, au fost trase în judecată și condamnate fie pentru că au 

PERI AER a RI RE RI CARA CAII IRI RUE SPORI E A 
dezaprobat proceduri ilegale, fie pentru că au reprodus și combătut articole 
nepatriotice din ziare maghiare. Ba i s-a făcut proces de presă până chiar și 
unei persoane apărate prin imunitatea de deputat, pentru un manifest către 
alegătorii săi, care nu conținea decât cea mai fidelă exprimare a îngrijirilor 
patriotice împărtășite de toți românii. 

Într-un singur an, 1888, s-au pertractat 7 deosebite procese contra ziarelor 
române, și autorii ori redactorii au fost osândiţi la pedepse grele, pentru că au 
avut curajul civic de a exprima convingerile românilor în ceea ce privește 
grava situaţiune a ţării.(...) 

Prigonirile însă n-au putut să-i oprească pe românii de a-și face datoria 
patriotică, și astfel în anul 1890 a urmat o nouă serie de procese de presă, 
pornite contra ziarelor române. De astă dată mai mulți ziariști români au fost 
condamnaţi, între care un corespondent al “Tribunei” chiar la închisoare de 
un an și jumătate, pentru că a dezaprobat cultul kossuthist' al ziarelor 
maghiare.(...) 

F. Politica agrară a guvernului a fost condusă și ea în vederea acestui scop. 

Ținând seamă de importanţa relaţiunilor agrare pentru întreaga dezvoltare 
socială și voind a asigura pașnica lucrare a marilor mase de agricultori, 
Maiestatea Voastră V-aţi îndurat Preagraţios a lua în patentele de la 1853 și 
1854 un șir de dispoziţiuni favorabile foștilor iobagi. 

Explicări și reexplicări ale acestor patente, precum și ale legilor aduse în 
cauza aceasta au favorizat în practica judecătorească elementul posesoratului? 
contra intereselor și dreptului neîndoios al poporaţiunii rurale până la marginea 
insuportabilităţii. Numeroase comune române au făcut din cauza aceasta 
plângeri la Inaltul tron al Maiestăţii voastre; iar jurisconsulţii români au adresat 
dietei, în anul 1880, un memoriu contra proiectului de lege prezentat de 
guvern în materie agrară, care a fost ridicat cu toate acestea la valoare de lege 
ca art. XLV din anul 1880. 

Ne mărginim dar aici a aduce la cunoștința Maiestăţii Voastre, că și astăzi, 
44 ani după ștergerea robotelor, referinţele urbariale ale statului stau în mare 
parte nerezolvate și o numeroasă serie de procese între foștii posesori și iobagi 
sunt în curgere...) 


' Cultul eroului naţional care a încercat în 1848 să refacă Ungaria medievală, 
fără să țină seama că maghiarii nu formau majoritatea populaţiei. 
Dreptul de proprietate feudală, invocat de nobili cu ocazia proceselor urbiale. 


TIN BERE DE? SIE PC OP MISI INT Le EI 


Pentru ca românii, în greuaua situaţiune ce li s-a creat, să nu se poată ajuta 
nici ei între ei, guvernul și legislaţiunea maghiară nici până astăzi, după o viaţă 
constituțională de 25 ani, n-au crezut de cuviinţă a crea o lege privitoare la 
reuniuni și întruniri publice, ci a rămas ca guvernul să ieie în privinţa aceasata 
dispoziţiunile lui potrivit cu cerinţele politicii maghiare militante. Astfel, sub 
pretexte de nimic, guvernul a refuzat românilor încuvinţarea cerută de dânșii 
spre a înfiinţa reuniuni agricole ori culturale. Ba chiar femeilor române li s-a 
interzis întrunirea în reuniune pur culturală. In același timp reuniuni de 
maghiarizare, deci asociaţiuni cu cel mai agresiv scop, s-au organizat și lucrează 
sub protecţiunea autorităţilor publice și întrețin lupta de rasă între deosebitele 
popoare ale ţării. 

Maiestate! Noi, românii, nu dorim decât să putem trăi în bună înţelegere 
cu toţi concetățenii noștri și să putem urma în pace lucrarea culturală și 
economică. Pătrunși de conștiința trăiniciei și a incoruptibilităţii neamului 
nostru, noi am râde de silințele zadarnice pe care guvernul ţării noastre și 
societatea maghiară încurajată de dânsul și le dau spre a ne duce la decadenţă 
culturală și economică, pentru ca să ne facă accesibil pentru renegarea 
naţională. 

Acţiunea guvernului însă și a societății maghiare produce în mod firesc o 
reacțiune, care se manifestă în toate sferele vieţii, și astfel atât monarhia, cât și 
patria noastră mai restrânsă e ţinută în continuă frământare. 

Suntem chibzuiţi, Maiestatea Voastră, suntem iubitori de ordine, leali și 
îndelung răbdători, dar suntem oameni și nu se poate să rămânem neatinși 
când în fieștecare zi suntem provocaţi, insultaţi fără de sfială, loviti în interesele 
noastre culturale și în cele economice, ameninţaţi în existența noastră 
naţională.(...) 

Președintele consiliului de miniștri consideră deci ca străine toate limbile 
afară de cea maghiară, și nu caută în viaţa statului decât cel mai potrivit mod 
pentru asimilarea cetăţenilor ce vorbesc în acele limbi străine. In vederea 
acestei asimilări au să fie create și executate legile, pentru ca să se obțină 
mulțumirea indivizilor, iar nu a individualităţilor naţionale, care au să fie 
ignorate...) 


MAIESTATEA VOASTRĂ IMPERIALĂ ȘI REGALĂ APOSTOLICĂ! 


Prima datorie a cetățeanului e sinceritatea față cu Monarhul și față cu 
concetăţenii săi, și românii au împlinit totdeauna datoria aceasta. 

In consecinţa marilor interese de dezvoltare și de exsitență care leagă pe 
poporul român de monarhie, și din devotament către Maiestatea Voastră, 
românii au primit cu supunere situaţiunea creată prin dualism, ca pe una care 
nu poate să fie decât trecătoare, și au suferit cu îndelungă răbdare nedreptăţile 
ce li s-au făcut în timp de un pătrar de secol. Ei însă n-au încetat niciodată a- 
și da silinţa să oprească pe conducătorii statului din calea primejdioasă pe 
care au apucat. 

Având în vedere că “Volenti non, fit injuria” ”, românii au protestat 
totdeauna, fără de sfială, contra orișicărei călcări de drepturi odată câștigate și 
și-au rezervat în faţa țării și în faţa lumii dreptul de revendicare pe timpuri mai 
priincioase pentru dezvoltarea internă a monarhiei. 

Toate silințele pașnice și toate protestările lor leale au rămas însă 
zadarnice.[...) > 


MAIESTATEA VOASTRĂ! 


In timpul de la 1849 până la 1866, românii au câștigat, întocmai ca celelalte 
popoare mai înainte asuprite ale monarhiei, un întreg șir de drepturi și de 
garanții pentru dezvoltarea lor naţională. Deși în pactaţiunile dualiste s-a stabilit 
respectarea acestor drepturi și asigurarea lor prin legi create în formă 
constituţională, experienţele făcute în timpul unei vieţi constituționale de 
douăzeci și cinci de ani au produs în inimile românilor convingerea că 
elementele ridicate prin falsa aplicare a formelor constituționale în fruntea 
statului nu se țin de angajamentele luate, nu respectază drepturile acordate de 
Maiestatea Voastră din plină putere monarhică și în conformitate cu adevăratele 
interese de fortificare ale monarhiei, ci consideră drept o chestiune de ambiţiune 
naţională de a face ca statul ungar constituțional să ieie prin legiferare și 
executare constituțională tot ceea ce ni s-a dat din partea monarhiei austriece 
unitare. Călcarea angajamentelor supărătoare, ascunderea adevărului asupra 
relațiunilor interne, reaua-credinţă în formularea legilor și în aplicarea lor, 
violentarea în jos și ameninţarea în sus au fost proclamte drept axiome de stat 
în patria noastră restrânsă, și de aceea aici, în ţările coroanei ungare, 
așezămintele constituționale nu servesc spre asigurarea liberului exerciţiu al 
drepturilor și spre înaintarea pașnicei dezvoltări, ci dau numai unei minorităţi 


1 . - 
“Nu se face nedreptate aceluia care consimle”. 


violente și lărmuitoare putinţa de a asupri majoritatea compusă din elemente 
muncitoare și gata întotdeauna să subordoneze interesele lor particulare, marilor 
interese ale monarhiei. 

Puși în faţa acestei situaţiuni, delegaţii trimiși de alegătorii români la conferinţa 
electorală ţinută la Sibiu în zilele de 20 și 21 ianuarie a.c. s-au văzut siliți a lua 
în unanimitate și următorul conclus: 

“Oricât de indispensabil trebuie să apară pentru fiecare patriot nepreocupat 
o schimbare salutară, totuși conferinţa faţă cu dezvoltarea ce o iau lucrurile, se 
simte constrânsă la dureroasa mărturisire cătnu numai față cu regimul, ci și faţă 
cu toți factorii parlamentari și-a pierdut încrederea. Ea crede că sanarea răului 
jara nu-l poate aștepta decât numai de la o intervenţiune corespunzătoare a 
celuilalt factor, a factorului suprem, de fapt a Coroanei, care în pozițiunea sa 
înaltă stând peste orice particularism și ca adevărat reprezentant al intereselor 
celor mai înalte ale statului are chemarea constituțională de a se întrepune cu 
sacra sa autoritate și plenitudine a puterii sale, ori de câte ori statul ajunge într- 
o stare în care organismul său este amenințat chiar în structura sa cea mai 
internă. Conferinţa susţine deci cu deplină încredere în gloriosul ei purtător, 
Preagraţiosul nostru Monarh, conclusul conferinţelor trecute cu privire la 
subșternerea unui memorand la Tron, și decide ca acest memorand să se 
prezenteze fără amânare”. 

Maiestatea Voastră Imperială și regală Apostolică! Prea-graţioase Stăpâne! 
Împlinind însărcinarea cu care am fost onorați din partea oamenilor de încredere 
ai concetăţenilor noștri români, ne simţim datori a pune în vederea Maiestăţii 
Voastre că comitenţii noștri, românii nu sunt numai ei singuri în starea nesuferită 
asupra căreia am atras prin acest memoriu părinteasca luare aminte a Maiestăţii 
Voastre. i 

De la Porţile de Fier și până în Leitha, din Marea Adriatică și până în 
culmile Carpaţilor galiţieni, ţara e frământată de continuie agitaţiuni și cuprinsă 
de adâncă nemulțmumire. Chiar concetăţenii noștri maghiari, văzând 
zădărnicia silințelor lor utopice, sunt cei mai agitaţi și mai nemulţumiţi și împing 
mereu spre zguduiri violente...) 

Singură înfățișarea sinceră și întemeiată pe respetarea reciprocă a intereselor 
de existenţă și de dezvoltare naţională poate să ducă spre consolidarea internă 
și spre fortificarea de la care atârnă exsitenţa lui în grele timpuri prin care 
trecem. 

Regatul ungar, afară de Croaţia, care se bucură de autonomia ei, are o 
poporaţiune de vrea 13.200.000 suflete. 


Aproape a patra parte din această poporațiune, vreo trei milioane de 
suflete, sunt români așezați în mase compacte în vechea Transilvanie, în 
Banat, în Arad, Bihor, Sălaj, Sătmar și Maramureș, adică la hotarele orientale 
ale Monarhiei, pe ţărmul stâng al râului Tisa, în triunghiul dintre Tisa și 
Mureș și între munţii mărginași ai Transilvaniei, pe un teritoriu de vreo 
134.630,54 km”, unde ei fac 60-95% din întreaga poporaţiune. E adevăr 
neîndoios că ei se află aici și că stăpânesc ca proprietate privată ori comunală, 
în aproapre aceeași proporţiune, pământul ţării. E adevăr neîndoios că 
muncesc pământul acesta și jertfesc din roadele muncii lor, plătind fel de fel 
de dări, pentru susținerea statului. E adevăr neîndoios că dau, ca oșteni, jertfă 
de sânge pentru apărarea ţării. E adevăr neîndoios, dovedit prin miile de 
școale pe care le-au înființat și le susţin din propriile lor mijloace că ei au 
conștiință naţională și nu vor să fie luaţi drept niște indivizi, ci se impun ca 
popor deosebit, care are aspiraţiunile sale culturale. 

E adevăr dovedit prin luptele pe care le-au purtat în timpul secolelor trecute 
fără de răgaz și prin silinţele ce și-au dat să-și creeze o clasă conducătoare, că 
ei au conștiință despre importanţa lor etnică, geografică și politică, își cunosc 
drepturile şi ţin să fie trataţi întru toate deopotrivă cu celelalte popoare 
conlocuitoare, îndeosebi și deopotrivă cu poporul maghiar. 

A nega aceste adevăruri, a le trece cu vederea, a le nesocoti a nu voi să le 
ştii când ele se impun, este o gravă abatere de la cele mai elementare rezoane 
de stat. 

Chiar dacă românii n-ar avea nici un trecut istoric și astfel nici o bază 
legitimă luată din trecutul milenar al statului pentru pretenţiunile lor, chiar și 
numai faptul că ei sunt, voiesc cu toată hotărârea și pot mult în anumite 
împrejurări, e destul motiv politic spre a determina pe orișicare guvern să ţină 
seamă de interesele lor legitime. (...) 

Văzând nemulţumirea generală, de care sunt cuprinse toate straturile 
societăţii, și greutăţile mari ale timpului, românii au ținut să caute mângâiere și 
îmbărbătare la Maiestatea Voastră, făcându-și datoria de supuși leali și sinceri. 

Azi, ca totdeauna, convinși că numai prin o sinceră înfrățire a popoarelor 
se poate asigura pașnica dezvoltarea a patriei noastre, românii stăruie în dorința 
ca, în formă legală, și prin concursul factorilor competenți, sistemul de 
guvernare să fie reformat în patria noastră, astfel ca să se asigure drepturile 
odată câștigate și să se ţină seamă de interesele legitime ale tuturor popoarelor 
ce compun statul ungar poliglot.(...) 

Unitatea monarhiei și rezoanele de stat care militează pentru această unitate, 
precum și adevăratele interese ale regatului ungar cer imperios ca toate 
elementele compunătoare de stat să se simtă mulțumite și dispuse a da sângele 
și avutul lor pentru întărirea și apărarea patriei comune, iar aceasta nu e cu 
putinţă câtă vreme drepturile naţionale nu sunt legal recunoscute și respectate 
în practica executivă. 

Încercarea de a ajunge la consolidarea statului ungar prin asigurarea 
dominaţiunii exclusive a poporului maghiar s-a dovedit zadarnică și după 
opintiri făcute în timp de un pătrar de secol.(...) 

Salutea'” Monarhiei, a patriei noastre mai restrânsă și chiar a poporului 
maghiar îndeosebi cere să se pună capăt acestei stări de lucruri și să se ieie cât 
mai curând iniţiativa pentru asocierea internă a popoarelor, pentru ca, adunaţi 
cu iubire și cu încredere împrejurul Tronului, să emulăm cu toţii întru 
consolidarea și fortificarea patriei comune. 

Astăzi, după ce popoarele au fost învrăjbite prin o politică nesocotită și 
îndărătnică, numai de la fireasca mijlocire a Maiestăţii Voastre se mai poate 
aștepta o asemenea schimbare salutată în viața noastră comună...) 

Ai Maiestăţii Voastre cei mai credincioși supuși. 

Comitetul designat de adunarea generală a reprezentanților tuturor 
alegătorilor români din Transilvania și Ungaria pentru așternerea 
memorandului. 

Sibiu, 26 martie 1892 

Dr. loan Raţiu m.p. președinte 

George Pop de Băsești m.p. vicepreședinte 

Dr. Vasile Lucaciu m.p. secretar general 

Eugen Brote m.p. vicepreședinte 

Septimiu Albini m.p. secretar 

(Teodor V. Păcăţian, Cartea de aur ..., vol. VII, Sibiu, 1913 p. 513-546) 


1 
Salvarea 

HOTĂRÂRILE CONFERINȚEI NAȚIONALE A PARTIDULUI NAȚIONAL 
ROMÂN DE LA SIBIU DIN 10 IANUARIE 1905 


<< Delegații români ai cercurilor electorale din țările de sub coroana sf. 
Stefan, întruniţi în conferenţa de azi, află că împrejurările extrem de grave nu 
„permit să ne atingem de programul partidului naţional român, ci din contră, 
justifică susținerea neatinsă a acestuia în întregitatea sa, așa cum a fost alcătuit 
în anul 1881 și susținut în anii 1884, 1887, 1890 și 1892, admițând în faţa 
evoluţiunilor actuale politice posibilitatea unei revizuiri în sens de desvoltare 
și amplificare, cu scopul deplinei asigurări a existenţii și libertăţii noastre 
naţionale. | 

Fideli programului naţional, în considerarea exigențelor situaţiunei politice, 
conferenţa enunţă și accentuează din nou următoarele: 

1. Pretindem neclintit recunoașterea poporului român de individualitate 
politică alcătuitoare de stat și asigurarea desvoltării sale etnice și constituţionale 
prin instituțiuni de drept public, pe lângă susținerea intactă a întregității statului 
țărilor coroanei sfântului Stefan. Totodată dorim realizarea acelor postulate și 
pentru celelalte popoare cari toate împreună constituesc statul ungar. 

2. În interesul bine priceput al patriei insistăm pe lângă susținerea neștirbită 
a unităţii armatei comune, în conducere, administraţiuni și limbă de comandă, 
dar cerem de altă parte respectarea și uzul mai intensiv al limbei fiecărui 
regiment. Pretindem scăriţarea (scurtarea - n.n.) timpului de serviciu de la 3 la 
2 ani și curmarea tendinţelor de maghiarizare și în armată. 

3. Nu numai că pretindem din nou, conform programului naţional, punerea 
în deplină vigoare și respectarea legii despre egala îndreptăţire, ci pretindem 
revizuirea și conformarea tuturor acelor legi ulterioare, a căror dispoziţie taie 
în principiile acelei legi fundamentale. In consecinţă pretindem, ca în 
administraţie, justiţie și instrucţiune, uzul limbilor popoarelor din patrie prin 
lege să fie asigurat, în așa măsură și în așa chip, ca fiecare popor din patrie să 
fie judecat, administrat și instruit în limba sa proprie, drept ce funcţionarii 
publici în fiecare ţinut să fie aleși ori numiţi dintre fiii poporului care îl locuește, 
iar dacă n-ar sta la dispoziţie atari, la tot cazul funcţionarii publici să cunoască 
în graiu și scris limbile acelor popoare în mijlocul cărora sunt aplicaţi. 

4. Pretindem autonomie deplină pentru toate confesiunile și cerem, ca 
tuturor confesiunilor, în proporțiune cu numărul sufletelor de credincioși, din 
visteria statului să li se pună la dispoziţie mijloacele materiale, cari sunt de 


lipsă pentru administrarea bisericilor, dotarea preoților și susținerea școalelor 
confesionale, astfel, ca în țara întreagă instrucţiunea elementară să fie absolut 


gratuită.(...) 

5. Pretindem autonomia deplină a comunelor și a cercurilor administra- 
tive și arondarea lor cu deosebită considerare la limitele de limbă a popoarelor 
din ţară. Pretindem alegerea funcţionarilor administrativi din popor, cu 
eschiderea dreptului de candidare, și desființarea instituțiunei viriliștilor. 

6. Cerem lege electorală pe baza sufragiului universal și arondarea cercurilor, 
cu număr egal al alegătorilor, votare secretă în sediile notariale, înaintea unei 
comisii ambulante, și reprezentarea minorităţilor în parlamentul țării. 

Pretindem să se garanteze prin lege dreptul de întrunire și asociere, fără 
nici o restricţiune, pretindem votarea deplinei libertăţi, a presei, nelimitate în 
afacerile publice. 

7. Cerem străformarea (reformarea - n.n.) radicală a sistemului de dare, 
reducerea dării de pământ, peste tot întroducerea contribuţiei progresive, 
scutirea de sub contribuţie a minimului de existenţă și desfiinţarea dării de 
cosum pentru articlii indispensabili de alimentare. 

8. Pretindem desfiinţarea fidei-comiselor, împroprietărirea în măsură 
corăspunzătoare a agricultorilor prin vinderea în parțele sub condiţii favorabile 
a moșiilor statului. Cerem inalienabilitatea și indivizibilitatea minimului de 
proprietate și pretindem, ca în ținutul locuit de români colonizările să se facă 
numai cu populaţiune română. Pășunatul în pădurile statului să fie pe lângă 
taxă mică dat în arândă direct poporului, iar legea referitoare la păduri să fie 
schimbată mai spre ușurarea poporului. Interesele muncitoarilor să fie scutite 
în mod echitabil în raport cu munca lor, făcându-se imposibilă exploatarea lor 
din partea întreprinzătorilor. Prin institut de stat să se introducă asigurarea 
obligatorie a muncitorilor pentru cazul de boală și bătrâneţe, având să 
contribuie în acest scop statul, întreprinzătorii, precum și aceia, cari aplică 
muncitori. Nu mai puţin pretindem statificarea higienei publice, medic și 
medicamente pentru săraci. 

Pentru eluptarea postulatelor dupuse în programul naţional, în hotărârile 
conferențelor naţionale și în cele de mai sus, poporul român se va folosi de 
toate mijloacele constituţionale, căutând a delătura toate pedecile artificiale ce 
i-se pun în cale. 

Îndeosebi asupra participării ori neparticipării naţiunei române la vieaţa 
parlamentară, conferența se simte necezitată a declara, că câtă vreme nu vor fi 
scoase din vigoare legile electorale actuale, artificial așa întocmite, ca să fie 

exchise naţionalităţile nemaghiare de la înrâuire faptică în conducerea afacerilor 
țării, - poporul român din ţările coroanei Sf. Stefan, nedreptăţile prin aceste 
legi, nici că poate fi reprezentat în parlamentul țării în chip demn de importanţa 
sa politică, ce o are ca după număr a doua naţionalitate din ţară.....) 

Cu toate acestea însă, considerând, că concluzul conferenţei naţionale de 
la Sibiu din 1881, prin care s-a declarat pasivitatea și li s-a impus conducătorilor 
politici ai poporului român îndatorirea să se îngrijească, ca <<această rezistență 
pasivă să devină serioasă și reală>>, nu se mai poate executa în mod 
corăspunzător; considerând, că între stările actuale bine cumpănite, executarea 
pasivităţii reale întâmpină greutăţi neînvincibile, iar a susţinea și mai departe, 
că păstrăm pasivitatea, când un număr foarte însemnat al alegătorilor români 
nu o vor observa, ar trece de sinamăgire deșartă; (...) considerând, că numai 
astfel se poate desminţi în mod real în faţa lumii întregi falsul susţinut de 
actualii guvernanţi, că poporul românesc n-ar consimţi cu scopurile politice 
ale conducătorilor săi, ci în marea sa majoritate ar aproba nedreptăţile ce i se 
fac; şi considerând în fine, că numai așa se va delătura piedeca, care nelegal și 
volnicește s-a pus în calea organizării temeinice a partidului nostru naţional, 
cum și în calea funcţionării libere a acestui partid: 

Conferenţa delegaților români ai cercurilor electorale a ţărilor de sub 
coroana Sf. Stefan decretează prin aceasta întrarea în activitatea parlamentară 
a alegătorilor români, pentru toate cercurile electorale>>. 

(Teodor V. Păcăţian, Cartea de aur ..., vol. VIII, p. 169-172) 


IULIU MANIU 
Discurs rostit în Camera Deputaţilor din Ungaria în ședința din 29 mai 1906 
(Poziţia Partidului Naţional Român din Transilvania faţă de 
guvernul prezidat de Wekerle - n.n.) 


- Onorată Casă! Fiind obicei parlamentar, ca diferitele partide, prin oratorii 
lor să-și lămurească ținuta faţă cu programul guvernului, îndrăznesc și eu să- 
mi spun cuvântul, în numele partidului naționaliștilor, din care fac parte. (Mare 
sgomot între kossuthiști și la mijloc: Nu există partid naţionalist! Cine spune 
așa ceva e trădător de patrie!) | 

D-voastră tăgăduiţi ființa partidului nostru, cu toate că avem program, cu 
toate că suntem aci noi, cari suntem membrii acestui partid: cu toate că avem, 

organizaţie de partid, și așa înaintea oricărui om cu mintea trează ne înfățișem 
ca partid organizat. 

Dar cu toate că D-voastră tăgăduiți fiinţa partidului nostru ... (Zgomot. În 
glas dintre naționaliști: Atunci și noi tăgăduim pe a Dumneavoastră! Mișcări 
generale. Strigate în stânga: Trădători!) 

- Noi susţinem, că ezistinţa partidelor nu se poate discuta, și nu se poate 
discuta nici dreptul lor de a se validita. Noi aici vă vom dovedi nu numai cu 
argumente, ci și prin faptele noastre, că existăm ca partid și ca atare nu vom 
înceta a munci pentru binele naţiunilor noastre și a patriei (Zgomot îndelung. 
Strigăte: numai o naţiune ezistă în patria aceasta. Trădători!) 

Prezidentul: Vă rog să fiţi în liniște! Eu până aci nu am auzit nici un cuvânt 
al oratorului. Așa zgomot faceţi domnilor deputaţi că prezidentul nu poate 
urmări, după datorinţă, vorbirea oratorului. Prima datorinţă o avem deci, ca să 
ascultăm oratorii în liniște. 

(...) 

Mărturisesc, că am așteptat cu multă nerăbdare acest program, ce a binevoit 
a ni-l desfășura d-nul ministru prezident. Cele spuse m-au dezamăgit; și m-au 
dezamăgit, pentru că cunoscând caracterul de tranziţie al guvernului acestuia 
și cunoscând și chemarea lui, am fi putut aștepta, cu tot dreptul, să ne vorbească 
mai lămurit și mai pe larg despre modul, cum are de gând să-și împlinească 
această chemare. 

Guvernul de acum, pe lângă sarcina de-a acoperi trebuinţele statului, i s-a 
dat și sarcina de a pregăti proiectul de lege pentru întroducerea votului univer- 
sal. Guvernul a primit să deschidă șanțurile constituţiei pentru păturile largi ale 
poporului, dar domnul prim-ministru tocmai desfășurarea acestei îndatori 
însemante a lăsat-o în vălul întunerecului. 

E aproape un an de când s-a pornit această luptă, care n-a avut alt sfârșit 
decât că chestiunea votului universal a ajuns la suprafaţa tuturor celorlalte 
chestiuni. Sub deviza votului universal se înțeleg însă diferite lucruri, și pentru 
rezolvirea acestei chestiuni se propun diferite modalităţi. Intre astfel de 
împrejurări ar fi corect, și cred, că este datorinţa d-lui ministru-președinte, să 
desfășure înaintea noastră, că din diferitele concepțiuni ce să profesează sub 
ideia votului universal, cari sunt acelea, pe cari dânsul le acceptează și pe cari 
dintre ele voiește să le ducă la îndeplinire? Când domnul ministru-președinte 
a declarat, că proiectul de lege despre votul universal voiește să-l întroducă pe 
baza ideilor democratice, și noi l-am aprobat; dar când dl. ministru a mai spus 
- dacă am înțeles bine, - că voiește să deschidă șanțurile constituției numai 

Îi e EE EEEE 
pentru aceia, cari au destulă pricepere pentru asta ... și pe cari guvernul îi află 
pricepuţi: atunci guvernul să gândească la un vot universal țărmuit, pe care 
noi nu-l putem primi și care ne-a îndemnat să revocăm aprobarea noastră. Nu 
putem avea, deci, încredere față de guvern, pentru că, noi, naționaliștii, știm 
prea bine că la întroducerea în viaţa practică a principiilor - de altcum binevenite 
și democratice - tocmai principiile generale au fost date de minciună. 

Afară de aceasta mai e o împrejurare care mă îndeamnă să fiu cu 
neîncredere faţă de programul înaintat, și anume împrejurarea, că dl ministru- 
președinte n-a amintit nici cu un cuvânt, că va împlini cu dreptate și nepărtinire 
legile fundamentale ale ţării. 

Da, firește, s-ar înțelege de sine, dacă legile ţării ar fi întradevăr îndeplinite. 
- Dar, durere, noi ne-am obicinuit să vedem, că legile nu se îndeplinesc. 
(Mișcare și zgomot în stânga. Deputatul Siimegi Vilmos mereu întrerupe.) 

Președintele: (sună): Tăcere d-lor! pe domnul deputat Siimegi îl provoc să 
asculte în liniște pe orator. 

- Onorată Casă! Domnul ministru-președinte a aflat de bine să spună, el va 
ţinea legile fundamentale ale Croaţiei. Dacă domnul ministru a aflat de bine să 
spună deschilinit aceasta, atuncia și noi putem să așteptăm cu drept cuvânt... 
(Zgomot mare în toată casa strigăte: Pe cine înţelegi subt >> şi noi << ?) 

Președintele: Onorată Casă! (Zgomot. Să auzim!) Așa se vede, că dl deputat- 
vorbitor nu e în curat cu legile fundamentale ale ţării. (Strigăte. Așa-i!) Si crede, 
că naţionalităţile de aici sunt în aceleaș relaţiuni cu Ungaria, ca și Croaţia față 
de Ungaria. (Zgomot mare și protestări din partea naționalităților.) Cer să nu 
întrerupeţi cuvintele președintelui. Aceasta e prima condiţiune, căci în caz 
contrar voiu fi silit să aplic regulamentul casei față de aceia, cari nici pe 
președintele nu vreau să-l asculte. 

Eu rog deci pe domnul deputat, să se ţină de legile noastre fundamentale și 
să nu peardă dinaintea ochilor acestea legi nici în cursul vorbirii sale. 

luliu Markos: România-mare, până la Tisa, le-ar trebui ăstoral 

- Bine știu, că nu-mi este permis să comentez zisele d-lui președinte, tocmai 
pentru aceia mă acomodez și vreau să constat numai, că n-am confundat 
instituțiunile de drept public ale ţării ... 

- „.. Cunosc bine legile, cari statoresc relațiunea noastră cu Croaţia, și 
cunosc și celelalte legi fundamentale ale ţării, cari au fost și sunt chemate a 
asigura întărirea țării acestia, dară știm, că acestea din urmă nu s-au îndeplinit. 
Eu am zis și o spun neclintit și acuma, că precum a aflat domnul președinte de 
lipsă, ca să asigure îndeplinirea legilor fundamentale referitoare la Croaţi, tot 


așa - cred eu, avea datorința să se declare și în ce privește o altă lege 
fundamentală legea referitoare la egala îndreptăţire a naționalităților cuprinsă 
în articolul de lege 44 din 1868... 

Prezidentul: Rog liniște! Poftește continuă! 

- „„. şi să declare, că și aceasta lege o va îndeplini conștienţios. (Mișcare.) 
Noi nu avem încredere (mare sgomot) faţă de acest guvern, pentru că vedem, 
că acest guvern stă în slujba aceluiași sistem de guvernare, care de la 1867 
încoace ţine încătușată și împiedică validitarea acelor puteri firești, cari 
întradevăr susțin țara aceasta. (Zgomot mare.) Pentru că slujește acelaș sistem 
de guvernare, care de la 1867 conduce destinele ţării acesteia spre nefericirea 
ei, și care nu se poate numi altfel decât: dominaţiunea esclusivizmului de rasă 
și de clasă. (Mare zgomot. Vii aprobări între naționaliști.) 

Fiindcă domnul ministru prezident chiar și atunci, când promite proiectul 
de lege referitor la votul universal, care ar trebui să stee în slujba principiilor 
celor mai democratice, declară, că această lege asemenea va sluji caracterului 
naţional al acestui stat; fiindcă din trecut știm, că ce însamnă caracterul naţional 
statului .. (Zgomot mare. Strigăte la kossuthiști: Inseamnă unitatea naţională!) 

Bela Kelemen: Aici nu ezistă decât naţiune unitară maghiară! 

- ... fiindcă noi știm din tristete păţanii ale trecutului, că această lozincă 
înseamnă încercarea de a ne contopi în rasa maghiară ... (Mare și nesfârșit 
zgomot. Deputatul Sumegi Vilmos întrerupe mereu.) 

Prezidentul: Rog liniște! (Mare zgomot. Strigăte: Să auzim pe prezidentul!) 
Pe deputatul Sumegi îl rog de nou să nu conturbe pe orator cu continue 
întreruperi. 

- ... fiindcă, durere, din trecutul nu prea îndepărtat știm și aceea, că subt 
lozinca statului naţional maghiar voiţi să împedecați ființa naționalităților 
nemaghiare; și fiindcă din fiecare părticică a vorbirei de program a d-lui ministru 
prezident răsună această lozincă, noi deși vedem unele bune gânduri în părțile 
mai neînsemnate ale programului lustruit al guvernului, nu putem fi cu încredere 
față de acest guvern în deosebi nici pentru aceea pentru că din programul 
cultural al său se vede lămurit dorinţa de-a maghiariza, tendinţă, care împedecă 
fericirea adevărată a ţării și înaintarea dreaptă a popoarălor ei. (Mare zgomot. 
Vii aprobări între naționaliști. Intreruperi dese la kosuthiști. Asta nu-i strică 
nimic guvernului!) 

Noi o spunem hotărât că nu suntem pentru guvern aici, ci pentru binele 
poporului. (Mare zgomot). 

(Dr. luliu Maniu, Discursurile parlamentare 
29 mai - 31 iulie 1906, Blaj, 1906, p. 5-10) 

VASILE GOLDIȘ 
O părere individuală 
(Percepția fruntașului Partidului Naţional Român asupra activismului politic - n.n.) 


După memorandul din 1892 puterea politică a statului s-a năpustit cu 
toată furia asupra Partidului Naţional Român și a făcut aproape imposibilă 
orice manifestare, orice lucrare politică a acestui partid. Cea mai mică mișcare 
a aderenţilor partidului era urmărită pe cale criminală, mai ales însă pe cea 
administrativă. Eram în primejdia necesităţii de a duce lupta politică a poporului 
românesc pentru aspiraţiile sale naţionale pe terenul ... publicităţii. Intre aceste 
sinistre împrejurări am fost cel dintâi care am avut curajul să arunc în discuţia 
publică ideea activităţii parlamentare, care dealtcum trebuie să recunosc, era 
acceptată deja în convorbiri particulare de o parte însemnată a aderențţilor 
partidului. 

Am scris multe articole întru sprijinirea convingerii mele, că adică numai 
activitatea parlamentară ne poate izbăvi din impasul în care ajunsese activitatea 
politică a partidului naţional în urma mișcării memorandiste. Am avut satisfacția 
mulțumitoare de a vedea în curând aproape întreaga tinerime naționalistă 
arborând steagul activităţii parlamentare şi am sprijinit din toate puterile mele 
iniţiativa bărbătească a d-lui Aurel Vlad', care a cutezat mai întâi să pună în 
practică principiul activităţii. A fost însă totdeauna deosebire între felul cum 
am înțeles eu rostul activităţii parlamentare și între chipul cum s-a pus acea 
activitate în aplicare. Eu țineam activitatea parlamentară trebuincioasă în scopul 
ca prin ea să ne putem reconstitui partidul și să ne putem crea organele de 
lipsă pentru conducerea și reprezentarea partidului. Afară de acest scop, mai 
mult formal, activitatea parlamentară am socotit-o totdeauna ca mijlocul cel 
mai potrivit și aproape singur posibil, pentru a face în masele mari ale poporului 
nostru propaganda politicii naţionale, pentru a profunda tot mai mult în aceste 
mase conștiința naţională și de a întemeia raporturi tot masi strânse între popor 
și intelectualii români. Aș putea reproduce toate articolele mele scrise în această 
materie și din scrisele mele de atunci orișicine se poate convinge că am susţinut 
cu bogată argumentaţie teza: din însăși activitatea noastră în parlament nu 


' Aurel Vlad (1875-1953), fruntaș al luptei românilor pentru drepturi naţionale. A 
susţinut politica de “activitate”, fiind ales în 1903 deputat în dietă. 


putem spera o îmbunătăţire a situaţiei politice a poporului nostru. Am susţinut 
că activitatea parlamentară nu de aceea ne trebuiește, fiindcă am nădăjduit ca 
prin lupta noastră în parlament am fi în stare să determinăm factorii decisivi în 
conducerea statului la concesiuni de oarecare preț pentru îmbunătățirea sorții 
poporului nostru, ci pentru aceea, ca să deșteptăm conștiința naţională, să 
mișcăm masele, să ducem viaţă în popor, să-l apropiem de conducătorii săi și 
să-l determinăm la muncă mai intensivă în cele sociale, economice și culturale. 
În consecința acestui fel de a vedea am militat totdeauna pentru activitatea 
parlamentară ideală. Să nu intrăm în luptele electorale cu gândul de a izbuti la 
alegeri, cel puţin deocamdată și pentru câteva cicluri parlamentare. Tot în 
consecinţa acestui fel de a vedea am susţinut totdeauna părerea că trebuie să 
punem candidaţi în toate cercurile electorale unde se află alegători români, fie 
cât de puţini, iar la alegeri absolut să nu facem cheltuieli, ci să lăsăm ca fiecare 
alegător român, care s-a convins despre adevărul politicii naționale, să vină la 
urnă cu cheltuiala sa, având credinţa că votul ce-l dă, pentru sine îl dă, cheltuiala 
ce o face, pentru sine o face. 

În chipul acesta n-am fi avut, poate, nici până astăzi nici un deputat naţional, 
dar am avea o puternică tabără de bărbaţi convinși, ideea naţională ar fi pătruns 
mai temeinic în masele populare și acești alegători ideali ar reprezenta o forță 
mai considerabilă în ochii factorilor politici decizători, decât întreg clubul 
deputaţilor naționaliști în parlament. 

Am zis totdeauna că și după intrarea în activitatea parlamentară greul 
muncii noastre politice trebuie să fie desfășurat în mijlocul poporului, că în 
parlament este a se fixa numai punctul nostru de vedere faţă de politica oficială 
de guvernare, iar deputaţii vor avea să dezvolte adevărata lor muncă națională 
între alegătorii lor. Aceste idei ale mele însă n-au avut darul de a convinge și 
luptele electorale de la început s-au dat nu în scopul exclusiv de propagandă, 
ci în scopul de a izbuti la alegeri cu orice preţ. De aici au urmat mari și multe 
neajunsuri. Ne le voi revela acum, dar ţin totuși să constat că am intrat în 
activitatea parlamentară fără a ne da bine seama de ființa adevărată a acestei 
activităţi. Căci dacă am fi stabilit de la început principiul că intrăm în lupta 
parlamentară cu scopul de a izbuti la alegeri cu orice preț, atunci consecința 
logică a acestui principiu era să punem candidaţi numai în acele cercuri unde 
putem avea șanse sigure de izbândă și asupra acestor cercuri ar fi trebuit 
concentrată toată puterea partidului, iar în cercurile nesigure, ori trebuia să se 
susţină pasivitatea, ori să se dea numai în lupta ideală atinsă în șirile de mai 
sus, fără a angaja pentru aceste cercuri partea mai însemantă din forțele mo- 


rale și materiale ale partidului. Experienţa celor opt ani de activitate parlamentară 
m-a întărit în convingerile mele referitoare la ceea ce trebuie să fie pentru noi 
luptele electorale și mă voi strădui din nou să conving în viitor și pe alții despre 
temeinicia convingerilor mele. Le scriu acestea din prijejul alegerilor iminente 
de la Cisnădia și de la Șimleu. Sunt de părere că fraţii noștri din cercul Cisnădiei 
au făcut rău când au renunţat la candidatura naţională în acel cerc, căci și 
prilejul acesta trebuia folosit pentru propaganda naţională și pentru 
aprofundarea conștiinței naţionale și politice la românii din acel cerc. Tot așa 
cred că fraţii noștri din cercul Șimleului ar face corect dacă lupta electorară 
care-i așteptă ar duce-o în sensul ideal propagat de mine, din motive de mare 
greutate, pe care fără îndoială vor avea ocaziune a le supune judecăţi fraților 
mei când va trebui să pregătim acţiunea electorală a ciclului următor. 
(“Românul” din 30 ianuarie/12 februarie 1911, p. 1-2, apud Ziarul 
“Românul și Marea Unire”, București, 1988, p. 94-96) 


OCTAVIAN GOGA 
Războiul din Balcani și durerile noastre -o nouă biruinţă a principiului național 


Ceea ce se petrece în Balcani, consolidarea unor state pe ruinele imperiului 
otoman, nu e pentru un spirit înțelegător decât desfășurarea firească a unui 
proces de evoluţie politică care determină toate schimbările de hartă în istoria 
timpului mai nou. E biruinţa principiului naţional această proaspătă consolidare 
de puteri: o nouă etapă într-un lanţ progresiv al istoriei universale. Poate 
surprinde numai prin felul dezlegării repezi dar nu poate decât să întărească 
concluziile logice ale unui proces de dezvoltare normală în istoria modernă a 
omenirii. Principiul naţional de orânduire a vieţii de stat își are rădăcinile 
adânci în însăși firea omenească, a fost aruncat însă pe terenul de luptă la vieţii 
moderne deodată cu lozincile marii revoluţii franceze. Pe urma acestui vifor 
de primeniri a valorilor morale și a preceptelor de gândire învechită, deodată 
cu dezlegarea spriritului din cătușele scolasticismului răsuflat deodată cu 
învierea literaturii naţionale a prins mai mare putere și tendința firească a 
popoartelor de a-și aranja graniţele politice în conformitate cu graniţele etnice. 
Intreg veacul al nouăsprezecelea răsună de strigătele acestei lozinci de luptă 
care pătrunde toate fibrele gândirii moderne. Și simţim chemarea pe câmpul 

de bătaie și-i deslușim fulgerele din cântecul poeţilor. Alcătuiri vechi se dărâmă 
și împărăţii neputincioase cad în faţa acestui potop ... Așa merge pas de pas, 
triumf de triumf principiul libertăţii naţionale, care e primit de popoare și dus la 
izbândă în măsura dezvoltărilor culturale și politice. În drumul lui cuceritor el 
a găsit răsunet și în neamul românesc. Din vâltoarea evului '48 s-a desprins ca 
un tunet imnul lui Mureșanu, din îndemnurile vremii s-au înfiripat strofele 
răsunătoare ale lui Alecsandri și s-au închegat într-un singur trup oropsitele 
Principate dunărene, care prin chiotul de triumf al dorobanților de la Plevna 
au pregătit intrarea glorioasă a României în istoria universală. Cu noi cești din 
dincoace de Carpaţi, justiţia istoriei a fost mai vitregă, neschimbând aproape 
nimic din alcătuirile unei vieţi de oprimare tradiţională. În suflete s-a trezit însă 
o mișcare de primenire, s-au ivit, cele dintâi licăriri de regenerare a conștiinței 
noastre politice ... Popoarele din Balcani s-au desfăcut pas de pas din obezile 
unei servituți de veacuri, mutând tot mai spre sud graniţa imperiului turcoman, 
care se întemeia pe forța armată, nu pe unitatea etnică. Crescând din ce în ce 
în expansiunea lor, împinși de impulsurile unui ideal politic conștient, folosindu- 
se de slăbiciunile momentane ale asupritorului de veacuri, slavii din Balcani 
au smuls cu o oră mai curând biruinţa principiului naţional la ei acasă, pregătind 
astfel o nouă verigă în lanţul de evoluție normală a istoriei omenești. Pe harta 
Europei, după modificările mai recente, nu mai rămâne acum decât o singură 
mare putere susținută de elemente etnice eterogene: Austro-Ungaria. 
Învăţămintele războiului din Balcani privesc deci direct monarhia noastră. 
Strigătul de biruinţă din vecini răsună la noi: introduce un ferment în masele 
populare, pune în mișcare aparatul de judecată simplistă a mulţimii, care 
văzând bucuria celui vindecat, simte mai intens durerea ranelor proprii. Soluţia 
elementară care e scoasă la suprafaţă cu tăria unei axiome implacabile se 
pune așa: sau va fi în stare monarhia noastră să rezolve problemele amintitului 
proces de desfășurare firească a acestui principiu biruitor, ducându-l la triumf 
în cadrele ei teritoriale, pe care le-ar întări în acest chip, sau susținând mai 
departe nemulţumirile actuale, menajează în mod fatal tendinţele centrifugale 
care îi surpă exitenţa. In orice caz starea de asuprire a prezentului în care 
găsim noi neamurile nemaghiare din Ungaria, devine după învăţămintele din 
Balcani un strigător anacronism istoric. (...) 

De la felul cum vor înțelege factorii conducători ai monarhiei acest adevăr 
elementar depinde consolidarea ei din viitor. Dacă vor urma linia lor de conduită 
care ne-a adus în starea intolerabilă de astăzi, atunci pe viitor Austro-Ungaria, 
consumată de frământările interne își va slăbi zi de zi rostul ei în echilibru 

internaţional, va fi un teritoriu în care se așteaptă de cei asupriţi un act de dreptate 
a istoriei și se va putea numi cu drept cuvânt: marele bolnav al Europei! ... 

(“Românul” din 29 noiembrie/12 decembrie 1912, p. 1-2; 

apud Ziarul “Românul” și Marea Unire, p. 217-219) 


OCTAVIAN GOGA 
Izolarea noastră 
(Pledoarie pentru o politică distinctă și independentă a Partidului Naţional 
Român în contextul vieţii politice din Ungaria - n.n.) 


Alegerea de la Arad a scos la suprafaţă între altele și o problemă de mare 
importanţă pentru orientarea noastră politică ... Cum se știe în recenta agitaţie 
electorală amândouă părţile beligerante, atât guvernul, cât și opoziţia și-au 
îndreptat privirea asupra electorilor români şi le-au solicitat votul. Răspunsul 
cunoscut al conducătorilor noștri locali a fost: noi rămânem pasivi ... 

Pe urma acestei declarații s-a pornit ca de obicei un potop de injurii și 
bănuieli asupra noastră. Opoziția ne-a învinuit că pe la spate am făcut pact cu 
guvernul, iar guvernul la rândul său s-a lepădat de noi ... Au urmat, firește, 
acuzaţiuni, scrisori, combinaţii fanteziste. Toate astea nu interesează, rămâne, 
însă de discutat chestiunea de ordin principal, întrucât a fost justificată 
pasivitatea noastră. 

Pe lângă lămurirea noastră internă problema câștigă în interes și pentru 
atenţia ce i s-a dat de către un eminent om de litere al Ungariei, d. Oscar Jaszi, 
ale cărui opinii trebuie învrednicite totdeauna de-o menţiune specială în 
publicistica românească. 

Întrucât privește atitudinea noastră faţă de formaţiile de partid ale vieții 
politice maghiare, aceasta se poate limpezi ușor și fără multă bătaie de cap. 
Partidele istorice ungurești își au trecutul lor cu linia de conduită fixată faţă de 
poporul românesc și din acest trecut se răsfrânge totdeauna răspunsul nostru 
de câte ori politicianismul lor strâmtorat ne cere mână de ajutor și ne adoarme 
cu făgăduinţi. 

Cartea deschisă a suferințelor noastre vorbește limpede. Vedem că în 
desfășurarea vieții politice a Ungariei de-o jumătate de veac încoace n-a fost 


un singur moment când vreunul din partidele care s-au perindat să fi adoptat 
o formulă de împăcare a stărilor de la noi.(...) 

Reprezentanții oficiali ai poporului maghiar sunt îndrumați până astăzi, 
încă în toate faptele lor de reflexele spiritului de feudalism tradiţional care 
veacuri de-a rândul a otrăvit sufletele în Ungaria. Psihologia lor e simplistă și- 
o deslușești la tot pasul. Oamenii aceștia văd și acum în noi pe iobagii de 
odinioară, mentalitatea lor e cea a ciocoiului reacţionar cu idei limitate. Pe 
toată linia distingi aceeași ridicolă trufie deplasată, aceleași porniri anticulturale 
vechiul regim de teroare și corupție nemeşească. Numai faţada s-a schimbat, 
restul a rămas neatins...) . 

Fiind acesta spiritul care îndrumă politica tradițională ungurească, ce poate 
fi mai firesc decât cea mai înverșunată opoziție a noastră față de reprezentanții 
partidelor istorice maghiare? In tot locul și la toată ocazia noi suntem datori să 
le opunem credințele noastre, să luptăm pentru izbânda lor. Din principiu e 
exclusă deci orice colaborare.(...) 

Nici măcar motive de oportunitate trecătoare nu se puteau invoca în favoarea 
unui legământ. Doar știu cu toţii că partidul din care deunăzi prin rostul contelui 
Karolyi ni s-a cerut mâna prietenească, a fost pe vremea coaliției la guvern, ca 
să închidă școlile românești, iar guvernul actual cu loviturile lui de-acum nu 
face altceva decât să desăvârșească o operă de destrucţiune metodică. Care 
putea fi deci răspunsul nostru? 

Din acest caz izolat deci se poate trage concluzia de ordin principal că în 
împrejurările actuale politica Partidului Naţional Român fiind diametral opusă 
credințelor profesate de partidele istorice maghiare cu care nu are nici un 
punct de atingere, orice colaborare cu ele e inadmisibilă. Aceasta o reclamă 
interesele superioare ale neamului. 

Opinia publică a compatrioţilor noștri maghiari a început în timpul din 
urmă să prezinte și fenomenele unor fluctuații de idei schimbate ... Sub 
confluenţa unor idei culturale imporante au început să se modifice cu încetul 
valorile morale și să mai slăbească anumite prejudecăţi. Intre altele s-ar părea 
că și grandoarea unei Ungarii unitare s-a mai atenuat făcând loc altor orientări 
politice mai apropiate de realitate. Suntem puși în faţa unei prefaceri sociale și 
culturale din care va răsări probabil o concepție politică schimbată. Aceste 
apariţii însă sunt răzlețe încă și nu s-au putut închega într-o tabără organizată, 
care în politica actuală a Ungariei să poată avea un cuvânt hotărâtor.(...) 

Sunt o seamă de intelectuali ale căror cercetări sociologice au așezat în 
lumina adevărurilor științifice mai multe probleme care privesc stările culturale, 
politice și economice din țara noastră. In fruntea lor e cunoscutul publicist, 
domnul Oscar Jaszi, a cărui activitate lăudabilă poartă incontestabil marca 

unui spirit occidental cu toate atribuţiile lui. Cuvântul lor e subliniat în 
frământarea politicii curente, cu deosebire de partidul socialist ... Acest partid 
de care se ţin oarecum la distanță corifeii curentului de criticism amintit e 
alcătuit din elemente mult-puţin inconștiente și e la discreţia unor șefi care nu 
pot inspira un capital deosebit de încredere politică.(...) 

Colaborările sincere cu puterea de dăruire se pot înfăptui numai între 
grupări cu oarecare puncte de înrudire sufletească. Pe noi însă ne desparte o 
prăpastie ... Visul nostru noi nu ni l-am văzut încă, idealul ne plutește în 
umbră. Noi suntem precursorii unei redeșteptări naţionale ... Și vrem să 
dezrobim cu lupta noastră un colț de umanitate, dar voim să conservăm toate 
atribuţiile particulare ale acestui petec de pământ...) 

Vom privi deci firește cu simpatie mișcarea inaugurată de domnul Jaszi 
pentru înlocuirea spiritului feudal cu un regim democratic care cadrează per- 
fect cu principiile noastre, vom rămânea însă și pe mai departe moștenitorii 
multor credinţe și impulsuri tradiționale care la noi își au semnificaţia superioară 
a unor remedii de conservare națională. Din acest punct de vedere colaborarea 
noastră e imposibilă și nu poate face parte din preocupările noastre politice 
curente. Desigur nu e exclusă în viitorul depărtat când ţara trecând prin marile 
prefaceri ale unor schimbări politice și culturale, cetăţenii ei, cu idealul naţional 
împlinit vor putea să asculte chemarea unor lozinci umanitare care îi vor înfrăți 
în lupta pentru adevăr. Dar din nenorocire, domnule Jaszi, aceasta e muzica 
viitorului numai și acordurile ei armonioase se pierd în haosul actual. 

Astăzi programul noastru de viaţă nu poate fi decât: izolarea. Trebuie să 
ridicăm stavilă între noi și străini, să ne îngrădim politicește, să ne desăvârșim 
pe toată linia izolarea socială și culturală. Desfăcuţi de orice legătură cu alte 
neamuri, trăind cu visul nostru și cu nevoile noastre, detestând orice notă de 
oportunitate politică, exaltând sentimentul iubirii de neam, noi trebuie să 
rămânem singuri. Această solitudine are să ne susţie în marea de străini, ca pe- 
o insulă cu flora ei particulară. 

Câtă vreme deci spiritul public maghiar va fi îmbinat de ideea dominaţiei 
de rasă, noi trebuie să-i opunem drept contrapond credinţele care izvorăsc 
din sentimentul de unitate sufletească a marelui corp naţional romînesc de 
pretutindeni. Pe acest drum trebuie să apuce educaţia noastră politică în aceste 
zile când imperii cu temelii putrede se prăbușesc și pe ruinele lor fâlfâie biruitor 
steagul aspirațiilor naţionale împlinite. 

(“Românul”, 23 iunie/6 iulie 1913, p. 1-2., apud Ziarul 
“Românul și Marea Unire, p. 235-238) 


DE LA COMITETUL NAȚIONAL 
(Comunicat, privind acţiunile pe care le ar întreprinde Partidul Naţional 
Român împotriva politicii discriminatorii a guvernului maghiar - n.n.) 


Comitetul Central Executiv al Partidului Naţional Român s-a întrunit în 11- 
12 l.c. sub președinția d-lui Gh. Pop de Băsești în ședința plenară la care au 
luat parte aproape toți membrii comitetului. In această ședință au avut loc 
discuţii asupra situaţiei politice în general, precum și asupra mijloacelor și 
programul de acţiune în viitorul cel mai apropiat. S-a constatat că situația 
politică sub guvernul actual este continuarea aceluiași sistem politic de 
opresiune faţă de care și în trecut comitetul a fost silit a observa opoziţia cea 
mai hotărâtă. In scopul de a manifesta nemulțumirea poporului românesc și a 
motiva pretenţiile noastre în faţa politicii actuale de stat s-a decis publicarea 
unui memoriu informativ pentru opinia publică asupra nelegiuirilor ce le 
îndurăm pe toate terenele vieții publice. S-au luat măsuri pentru ținerea mai 
multor adunări populare și în fine, pentru desăvârșirea organizării partidului, 
precum și mai ales pentru îndeplinirea lucrărilor referitoare la stabilirea listelor 
electorale în baza legii celei noi, s-a decis angajarea unei puteri de muncă, 
care va sta exclusiv în serviciul comitetului. 

Comitetul a luat la cunoștință mulţumitoarea activitate parlamentară a 
deputaţilor noștri naţionali și i-a împuternicit ca la proiectele ce sunt a se 
aduce în discuţie în parlament, să apere cu energie punctul de vedere al 
Partidului Naţional Român. În fața svonurilor răspâdite în mod tendenţios 
despre pretinsele tratative cu factorii politici hotărâtori în viaţa publică a statului 
nostru, comitetul constată că de la eșuarea tratativelor din iarna trecută între 
acest comitet și între guvernul ţării, absolut nu au avut loc, nici un fel de 
tratative. Comitetul naţional însă de sine înţeles, se simte dator a discuta cu 
oricare factor decisiv în viaţa politică a statului nostru asupra condiţiilor de 
existenţă naţională și dezvoltare culturală și economică a neamului nostru și a 
arăta și acestora, cu orice ocazie, adevărurile pe care se bazează politica 
Partidului Naţional Român, singur în drept de a conduce viaţa politică a 
poporului românesc din Ungaria și Transilvania. 

(“Românul”, 1/14 octombrie, p. 1. apud ziarul “Românul și Marea Unire, p. 247) 


DECLARAȚIE 


Comitetul executiv al Partidului Naţional Român din Ardeal și Ungaria a 
ținut o ședință la 12 octombrie, la Oradea Mare sub prezidiul d-lui deputat dr. 
Teodor Mihali, în care după o dezbatere și cumpănire temeinică a situaţiei 
politice interne și externe, a hotărât în mod unanim și în deplin acord să facă 
următoarea declaraţie. 

Comitetul executiv al Partidului Naţional Român din Ardeal și Ungaria ca 
organ politic al naţiunii române din Ardeal și Ungaria constată că urmările 
războiului îndreptăţesc pretențiunile de veacuri ale naţiunei române la deplina 
libertate naţională. Pe temeiul dreptului firesc că fiecare naţiune poate dispune, 
hotărî singură și liberă de soarta ei - un drept care este acum recunoscut și de 
către guvernul ungar prin propunerea de armistițiu a monarhiei - națiunea 
română din Ungaria și Ardeal dorește să se folosească de acest drept și reclamă 
(pretinde) în consecinţă și pentru ea dreptul ca, liberă de orice înrâuire străină, 
să hotărască singură plasarea ei (așezarea ei) printre națiunile libere, precum și 
stabilirea legăturei de coordonare a ei cu celelalte naţiuni libere. Organul 
naţional al naţiunei române din Ungaria și Ardeal nu recunoaște îndreptățirea 
acestui parlament și acestui guvern să se considere ca reprezentante ale naţiunei 
române, ca să poată reprezenta la congresul general de pace interesele naţiunei 
române din Ungaria și Ardeal -, căci apărarea intereselor ei națiunea română 
o poate încredința numai unor factori designaţi de propria lor adunare națională 
(congres naţional). 

Afară de organele delegate de adunarea națională sau alese din mijlocul 
său, așadar afară de Comitetul executiv al Partidului Naţional Român, nimenea 
nu poate fi îndreptăţit să trateze și să hotărască, în treburi care se referă la 
situaţia politică a naţiunei române. Toate decisiunile și acordurile (învoielile) 
care s-ar lua și s-ar face fără aprobarea acestor organe le declarăm ca nule și 
fără valoare, care nu leagă întru nimic națiunea română. Națiunea română 
care trăiește în monarhia austro-ungară, așteaptă și cere după multe suferinţi 
de veacuri - afirmarea și valorizarea drepturilor ei nestrmutate și inalienabule, 
la deplină viaţă naţională. 

(“Adevărul” (Budapesta), an. XIV, nr. 41 din 14/27 octombrie 1918) 

| Capitolul V 
PARTIDUL SOCIAL-DEMOCRAT DIN ROMÂNIA 


C. DOBROGEANU-GHEREA 
Ce vor socialiștii români? (1886) 


(...) 

lată un șir de cereri politice și economice care, după părerea noastră, ar 
putea să fie programul partidei socialiste muncitoare. 

Partea politică 

1. Votul universal direct (orice cetățean ori cetățeană ajungând la 20 de ani 
să aibă drept de vot). 

2. Desființarea armatei permanente și înarmarea poporului. 

3. Autonimia comunală. Comuna stăpână absolută pe toate treburile ei. 

4. Libertate desăvârșită: pentru presă, întruniri, asociaţii, inviolabilitatea 
domiciliului, “habeas corpus”. 

5. Desființarea bugetului cultelor. 

6. Învăţământul liber și fără plată. Lângă toate școlile să se întememieze 
instituţii în care copiii săraci, în tot timpul învăţăturii, să primească mâncare, 
haine, cărţi. 

7. Alegerea magistraţilor de către popor. Justiţia fără plată la toate instanțe- 
le și în toate privinţele. 

8. Înlocuirea penitenciarelor prin case de corecție. 

9. Egalitatea femeii. 

Partea economică 

1. Trecerea proprietăţilor statului în stăpânirea comunelor. 

2. Răscumpărarea treptată a proprietăţilor mari și trecerea lor ła comune. 

3. Desființarea tuturor dărilor indirecte și înlocuirea lor printr-un impozit 
progresiv (cetăţenii al căror venit nu va trece peste 2000 de lei pe an să fie 
scutiţi de orice impozit). 

4. Moştenirile care trec peste 1000 de lei să fie supuse la următoarele taxe: 
cele colaterale la 50%, cele în linie dreaptă la 30%; dacă o moștenire ar fi mai 
mare de 100.000 de lei tot cât trece peste această sumă să rămână în folosul 
națiunii. l 

5. Deschidere de credit tuturor societăților de lucrători care s-ar forma 
pentru întreprinderi industriale. 

6. Deschideri de credit comunelor rurale pentru a-și cumpăra unelte 
perfecţionate de muncă, seminţe bune etc. 

7. Toate lucrările statului să fie date la grupurile de muncitori când vor fi 
constituite. 

8. Comunele rurale și cele urbane să ia asupră-le pregătirea ori aducerea 
lucrurilor numaidecât trebuitoare, cum este pâinea, carnea, apa și luminatul, 
cu scop de a înlătura specula și scumpetea. 

9. Comunele să răscumpere casele de închiriat și să le închirieze cu prețuri 
care să nu treacă peste cheltuielile de ținere în bunăstare și zidire din nou. [...) 

(C. Dobrogeanu-Gherea, Ce vor socialiștii români, 
“în Revista socială”, 1885-1886) 


PROGRAMUL PARTIDULUI SOCIAL-DEMOCRAT AL MUNCITORILOR 
DIN ROMANIA (1893) 


Dezvoltarea economico-socială a societăţilor burghezo-capitaliste moderne 
are o tendinţă neapărată şi neînlăturată de a concentra, de a monopoliza toate 
mijloacele de producţie în mâinile unei clase, a clasei capitaliste. 

Prin această concentrare și monopolizare, societatea burghezo-capitalistă 
desparte pe producători de mijloacele de producţie, desparte pe meseriași de 
unelte, pe micii agricultori țărani, de pământ, prefăcându-i în proletari ce n-au 
nici un drept asupra produsului muncii lor; iar capitaliștii prin faptul 
monopolizării mijloacelor de producere, ajung ei, care nu muncesc, stăpâni 
pe productul muncitorilor. 

Mână în mână cu această expropriere a micilor producători merge întrunirea 
producţiunii în mic, în organizaţii uriașe de producere, merge prefacerea uneltei 
în mașină, merge o creștere uriașă a rodniciei muncii omenești. 

Dar mijloacele de producere fiind monopolizate de clasa capitalistă, marile 
foloase ale acestor transformări sânt și ele monopolizate de capitaliști și de 
proprietarii mari de pământ. Pentru proletari, pentru micii producători, pentru 
clasele de mijloc, care „merg stingându-se, această dezvoltare însemnează 
creșterea nesiguranței vieţii, creșterea sărăciei, robiei, înjosirii, despoierii, 
nenorocirilor de tot felul. 

Numai prefacerea mijloacelor de producţie cum sânt: pământul, fabricile, 
atelierele, minele etc., din proprietate privată a unei clase, în proprietate socială 
a societăţii întregi și prefacerea producţiei de mărfuri în producţie socialistă, 
condusă pentru societate și prin societate, numai această prefacere poate face 
ca producţiunea în mare și rodnicia din ce în ce mai mare a muncii să fie în loc 
de izvor de sărăcie, de apăsare, de nesiguranţă, de înjosire, un izvor de 
bunăstare și dezvoltarea armonică în toate privinţele. 

Societatea actuală burghezo-capitalistă în dezvoltarea ei, pregătește ea 
însăși toate condiţiunile necesare pentru această prefacere socialistă. 

Mai întâi, chiar dezvoltarea uriașă a producţiunii moderne, începe să se 
împace din ce în ce mai puţin cu bazele capitaliste pe care se face această 
producţiune, adică producerea de mărfuri și cu regulatorul anarhic, care e 
libera concurenţă. 

Această nepotrivire se manifestează prin crize din ce în ce mai mari, prin 
colosala nesiguranţă a vieții de azi, astfel încât însăși dezvoltarea tot mai mare 
a producţiunii capitaliste cere un alt regulator în locul anarhiei liberei 
concurenţe, și acest alt regulator nu va fi decât societatea, care va regula 
producţiunea după un plan anumit, cu mijloacele de producţie care vor fi 
proprietatea ei colectivă, ceea ce și însemnează producţie socialistă. 

Apoi, societatea capitalistă dezvoltă tot mai mult antagonismul și lupta de 
clasă, mai ales între clasa producătorilor muncitori şi neproducătorilor - ca- 
pitaliști. Și această luptă, neînlăturată pe cât timp durează societatea de azi 
poate lua sfârșit numai o dată cu căderea acestei societăţi. 

Afară de aceasta, concentrând mijloacele de producţie tot în mai puţine 
mâini, societatea capitalistă face mai ușoară prefacere acestor mijloace de 
producere în proprietate colectivă a societății întregi. 

'Concentrând mase mari de lucrători, care lucrează colectiv în fabrici, 
moșii întinse etc., societatea de azi disciplinează ea singură armatele muncitoare 
pentru producerea socialistă. Și în general întreaga dezvoltare economico- 
socială, dezvoltarea comunicaţiilor între oameni, drumuri de fier, telegraful, 
înmulţirea populației, concentrarea locuitorilor în orașe, toate au aceeași 
tendinţă spre colectivizarea societăţii. 

Și totdeodată societatea modernă burghezo-capitalistă creează ea singură 
acea clasă a cărei menire istorică e realizarea societăţii socialiste. Această clasă 
e clasa proletară, proletariatul. (...) 

Socialismul e reprezentantul teoretic al acestei clase; social-democraţia e 
avangarda conștientă și organizatoare. 

Datoria dar a social-democraţiei lumii întregi este de a organiza proletariatul, 
de a organiza poporul muncitor, de a-l face conștient de menirea lui istorică și 
de lupta pe care trebuie să o ducă. Social-democraţia trebuie să lupte pentru 
ridicarea puterii materiale și intelectuale a poporului muncitor, deci, și a puterii 
lui de luptă spre victoria finală. (...) 

Partidul social-democrat român va lupta acuma pentru aducerea la 
îndeplinire a următoarelor puncte: 

1. Vot universal, egal și direct pentru toți supușii României, ce au trecut 
vârsta de 20 de ani, fără deosebire de sex, de religie și de rasă. 

Fixarea tuturor alegerilor și votărilor în zilele legale de repaus. 

Reprezentarea proproțională. 

2. O întinsă descentralizare și autonomie comunală. 

3. Prefacerea armatei permanente în națiune înarmată. Desființarea 
tribunalelor militare. Până la realizarea prefacerii armatei, reducerea serviciului 
militar, egal pentru toți, la un an și trecerea în rezervă după acest an. 

4. Despărțirea bisericii de stat. 

5. Egalizarea condiţiilor juridice și politice ale femeilor cu ale bărbaţilor. 

6. Desființarea legilor care pun pe servitori într-o inferioritate politică sau 
juridică. 

7. Laicizarea tuturor școlilor. 

Organizarea învățământului gratuit, obligatoriu și integral pentru toţi copiii 
muncitorilor, fără deosebire de naţionalitate și religie. Dezvoltarea școlilor 
profesionale și argicole. Cantine școlare. Copiii săraci vor primi la școală haine,, 
cărți și hrană. Ă 

Obligativitatea instrucției până la 14 ani. 

CGarantarea independenţei corpului de învățământ. Inamovibilitatea 
învăţătorilor, institutorilor și profesorilor. 

8. Electivitatea magistraturii. Taxe proporţionale cu importanţa bănească a 
proceselor. 

Despăgubirea celor osândiți pe nedrept, precum și celor arestaţi fără vină. 

9. Luarea de măsuri riguroase pentru a face ca legile să fie aplicate și ca 
egalitatea înaintea legilor să ajungă o realitate. 

10. Garantarea dreptului nemărginit de întruniri, asociaţii, greve în orașe și 
în sate. 

11. Impozitul treptat progresiv asupra veniturilor - luându-se în seamă 
felul venitului și mărimea lui - și asupra moștenirilor, luându-se în seamă felul 
şi mărimea, pentru a face faţă cheltuielilor publice. 

Desființarea dărilor indirecte. 

Venitul trebuitor pentru trai să fie scutit de orice dare. 

12. Impozarea capitalului neproductiv. 

13. Proteguirea industriei prin vămi, întrucât acestea nu vatămă interesele 
consumatorilor muncitori. 

14. Electivitatea tuturor funcţionarilor. Depărtarea ori destituirea funcționa- 
rilor nu poate fi făcută decât în urma unei hotărâri judecătorești. 

15. Desființarea Senatului. 

16. Intoarcerea domeniilor coroanei la stat. Restrângerea prerogativelor 
regale și mai ales a dreptului de a schimba ministerele și de a disloca și proroga 
toate Corpurile alese. 

17. Aziluri de infirmi și sanatorii pentru copii. 

18. Delictele de presă de orice natură să meargă înaintea juraţilor. Reforma 
codicelui penal, în sensul de a se îndulci pedepsele. 

19. Revizuirea Constituţiei în toate punctele necesitate de prezentul program. 

Până la revizuirea Constituţiei, abrogarea tuturor legilor și măsurilor de 
excepţie și mai cu seamă abrogarea legii asupra străinilor din 7 aprilie 1881.! 

Pentru proteguirea clasei muncitoare industriale, social-democraţia română cere: 

1. Fixarea zilei de muncă la 8 ceasuri. 

Desființarea lucrului cu bucata în toate fabricile și atelierele. 

-2. Copiii mai mici de 14 ani să nu fie primiţi la muncă. 


' Legea asupra străinilor din 7 aprilie 1881 acorda dreptul expulzării 'celor 
urmăriţi din motive politice. 

3. Munca de noapte să se desființeze, afară de acele industrii, care prin 
natura lor - din pricina tehnicii sau al folosului public - cer muncă de noapte. 

4. Repaus complet de duminică, adică de exact 36 de ore, în toate ramurile 
de muncă, în comer, industrie, agricultură. Inspecţia sanitară a condiţiilor în 
care se face munca. Regulamentarea muncii femeilor. 

5. Asigurarea împotriva accidentelor și asigurarea pentru vremea 
bătrâneţelor. La administrarea asigurărilor să participe i lucrători. 

6. Toate diferendele între lucrători și patroni să fie supuse unui juriu compus 
din delegaţi în număr egal de patroni și lucrători. intemeierea de burse ale 
muncii. 

Obligarea patronilor de a da certificate de capacitate ucenicilor, îndată ce 
aceștia au ajuns lucrători. 

Pentru clasa muncitorilor agricoli, social-democrația română propune: 

1. Răscumpărarea treptată a pământurilor particulare, și acelea ale 
așezămintelor publice să formeze un domeniu inalienabil. Darea în arendă a 
acestor pământuri lucrătorilor agricoli, preferându-se sindicatele de muncitori 
agricoli. 

Recunoașterea acestor sindicate ca persoane juridice. 

Darea mașinilor agricole, seminţelor, la comune, care le vor plăti prin 
anuităţi și le vor dă ţăranilor pe prețul de cost. 

Creditele agricole să aibă însărcinarea în primul loc de a înlesni dobândirea 
mașinilor perfecționate, seminţelor bune etc. de către comunele rurale. 

2. Reforma creditului agricol în așa fel ca dobânzile pe care le plătesc 
comunele și ţăranii, să fie egale cu dobânzile pe care le plătesc proprietarii la 
banca funciară rurală, și creditul să fie dat în primul loc comunelor și țăranilor 
„săraci pentru cumpărarea de vite, plug, semințe etc. 

3. Fixarea în fiecare comună a unui islaz cu totul îndestulător. In caz când 
comuna nu va avea destul sau deloc pământ pentru islaz, statul va răscumpăra 
de la proprietarul local sau vecin bucata de pământ necesară...) 

4. Stabilirea drumurilor necesare țăranilor pentru agricultura pământurilor 
și adăparea vitelor. | 

Pământul necesar pentru aceste drumuri se va răscumpăra dupâ aceiași 
lege, după care se rescumpăra pentru cauza de utilitate publică. 

5. Desființarea zilelor de prestație. 

6. O lege pentru tocmelile agricole, spre a garanta pe muncitori contra 
despoierii arendașilor și proprietarilor. 

7. Desființarea tuturor învoielilor în natură, rămășițe ale iobăgiei, cum sânt 
dijma, zile de prestație, căratul, rușfeturile, obiecte de hrană, etc. Toate învoielile 
agricole să fie făcute numai în bani. Desființarea taxelor de podărit, de adăpat 
vitele, etc. 

Nici o învoială să nu fie făcută cu bucata - falcea, pogonul, etc. - ci toate să 

„fie făcute pe ziua de lucru. 

Să se întărească încă odată țăranilor din Muntenia și celor din jinuturile de 
munte din Moldova, dreptul de a lua lemne de foc și de lucru din pădurile 
statului și din cele private. Să se dea același drept și ţăranilor din ţinuturile 
câmpene din Moldova. 

În aceasta să se observe regulile forestiere științifice. 

8. Obligaţia arendașilor și a proprietarilor de a ţine registre în regulă pentru 
înregistrarea tuturor contractelor și conturilor dintre arendași și proprietari de 
o parte și țărani de altă parte. 

9. Intocmirea unor comisiuni compuse din ţărani și proprietari, în număr 
egal, pentru revizuirea datoriilor contractate de țărani până acum...) 

In ceea ce privește politica externă, social-democraţia română este potrivnică 
politicii ţariste şi solidară cu tactica social-democraţiei internaţionale. 

(“Munca” din 11 aprilie 1893) 


“VOLKSWILLE” 
(“Voința poporului”) 
Timişoara, 1893 
(Prezentarea publicaţiei - n.n.) 


La 1 mai 1893 apare la Timișoara gazeta săptămânală socialistă “Volkswille”, 
Gazeta a fost scoasă de organizaţia din Timișoara a P.S.D. într-un tiraj de 500. 
de exemplare. 

De la apariţia primului număr, redacţia gazetei “Volkswille” ținea să 
sublinieze că întreaga ei activitate va reflecta programul enunțat de Partidul 
social-democrat în “Declaraţia de principii”. In articolul medacţional “prin luptă 
la victorie”, apărut în nr. 2 al gazetei, redacţia lămurea cititorilor necesitatea 
apariţiei gazetei și sarcinile sale. “Am desfășurat drapelul social-democraţiei 
internaţionale - se arată în acest articol - program. Cu înfiinţarea ziarului 

<<Volkswille>> a intrat în rânduri un nou luptător pentru libertate, pentru 
dreptatea celor oprimaţi, o nouă verigă se adaugă la lanţul organelor luptei 
proletare”. După ce arăta că “de la prima anunţare a apariţiei sale”, “Volks- 
wille” “a fost întâmpinat cu salut răsunător de bun venit din partea păturilor 
populare”. (...) 

Așadar, de la început se distinge rolul important pe care socialiștii din 
Timișoara îl acordau gazetei în munca de organizare profesioanală și politică 
a muncitorilor, în răspândirea ideilor marxiste, în educarea multilaterală a 
clasei muncitoare. Într-adevăr, gazeta “Volkswille”, în anii 1893-1900, a reflectat 
puternic în coloanele sale activitatea prodigioasă depusă de organizația so- 
cial-democratică din Timișoara. Găsim în gazetă articole care descriu situaţia 
mase-lor muncitoare de la orașe și sate, exploatarea lor cruntă, sub diferite 
forme, articole care se ocupă de situaţia organizatorică din mișcarea 
muncitorească, de preocuparea continuă a muncitorilor pentru crearea de 
asociaţii profesionale pe ramuri de producţie,și de întărirea organizaţiilor 
politice locale. Găsim, de asemenea, articole de popularizare a socialismului 
științific. Gazeta “Volkswille” a reflectat pe larg frământările muncitorilor, 
nemulțumirile lor, mișcarea grevistă din acei ani, acţiunile proletariatului in- 
dustrial şi agricol cu ocazia sărbătoririi zilei de 1 Mai, precum și cu alte ocazii. 

Totodată, gazeta “Volkswille” și-a informat cititorii despre activitatea socia- 
liştilor din alte orașe ale Transilvaniei.(...) 

(“"Volkswille” din 16 februarie 1894, după Presa 
muncitorească și socialistă din România, p. 373-374) 


__ AL IONESCU 
SÂNTEM ȘI RĂMÂNEM.!... 


Un curent nenorocit s-a format, de câţiva ani, în rândurile unora din 
prietenii noștri, și în special a acelora din pătura cultă. Acest curent e ca 
membrii partidului socialist să treacă în partidul liberal pentru a forma o așa 
zisă stângă liberală, care să împingă, zic ei, partidul liberal pe calea reformelor, 
cu ajutorul cărora social-democraţia să se poată în urmă dezvolta. 

Pentru mine, reprezentanţii acestui curent,îmi fac impresiunea unor 
politicieni, sau naivi, sau de rea credinţă. Naivi, prin cuvântul că un partid 

ORCE CC E RN E N EI E CAE EEE e] 
socialist reprezintă interesele unei clase, ale muncitorimii, ale cărei interese - 
economice, mai ales, - nu se pot confunda cu interesele burgheziei. 

În ce privește interesele politice de asemenea nu se poate pune temei pe 
reforme serioase, mai ales în ţara noastră, unde o mare parte din oamenii 
politici se servesc de puterea politică a clasei lor pentru a trage foloase 
materiale, (...) 

E cu totul alta calea de smuls reforme de la burghezie și aceasta prin 
ajutorul unei organizaţii puternice a clasei muncitoare. 

Am spus că asemena propovăduitori pot fi de rea credinţă, căci în timpul 
din urmă s-au văzut unii d-ai noștri trecând în partidele burgheze, în schimbul 
a cine ştie ce foloase politice sau materiale; iar alţii care nu îndrăznesc a trece 
în condiţii rușinoase, recurg la sofismele trecerii la stângă liberală, făcând pe 
politicienii șmecheri sub cuvântul că au să tragă burghezia pe sfoară! 

Cu aceste gânduri ei în realitate își pregătesc dezertarea.(...) 

Înţeleg ca membrii păturii culte, care s-au săturat de politica platonică și 
sânt nerăbdători de a putea ajunge ceva, să depună armele și să treacă la 
dușman, pentru a le satisface capriciile, dar ce rol pot avea muncitorii în 
partidul liberal?(...) 

Nu cred că muncitorimea conștientă ar putea primi aceasta. 

Noi nu putem să renunțăm la partidul și la idealul nostru. Sântem muncitori 
socialiști și vroim să rămânem ca atare, căci interesele noastre și politice și 
economice nu ne îngăduiesc să fim altfel. 

lar dacă multora le pare că idealul nostru e prea îndepărtat, nu pot aștepta 
să vadă răsărind razele frumoase și strălucitoare ale soarelui ideal, se pot duce, 
se pot reîntoarce la matca lor. 

Noi sântem și rămânem soldaţi credincioși ai steagului roșu al proletariatului 
internaţional și în această direcţie vom lupta pentru ca elementele care împing 
pe căi nesănătoase muncitorimea, să le arătăm fie naivitatea lor politică, fie 
reaua lor credinţă!... i 

(“Lumea nouă” din 28 martie 1899.) 


CĂTRE FRAȚII NOȘTRI 
(Mesajul ziarului socialist “Adevărul” adresat păturilor muncitoare 
românești din Transilvania - n.n.) 


Deja de cinci săptămâni luptă tânăra foaie a partidei social-democrate, 
“Adevărul”. Și în aceste cinci săptămâni n-a fost tipărită nici o literă în foaia 
asta care să nu fi fost în slujba social-democraţiei, în slujba poporului apăsat și 
jefuit din toate părțile. 

Dar nici nu se putea altcum. “Adevărul” este o foaie social-democrată. 
Asta-i programul foaiei, de la care nu se abate, fiindcă întemeietorii acestei foi 
jurământ sfânt au pus că numai social-democraţia adevărată va fi tămâiată de 
ea și, prin urmare, numai una are înaintea ochilor: a lupta pentru scăparea din 
jug a poporului român apăsat din Ungaria. 

Căci - durere! - mulţi sânt cei apăsaţi în ţara noastră! Proprietarii mari, 
capitaliștii, băncile și ceilalți dușmani ai poporului îl ţin pe român în jug greu. 

Și poporul român până acum a răbdat cu nepăsare chinurile cele mai 
crunte. Dar trebuie să se facă capăt acestor stări de lucruri. Trebuie să se 
schimbe această lume nedreaptă, în care sânt avuţi și săraci, apăsători și apăsaţi. 

Astăzi nu acela are cinste care lucră cu omenire și cinstește pe confratele 
său, ci acela care știe trage șapte piei de pe spatele muncitorului și înșală 
lumea și în dreapta și în stânga. O altă lume ne trebuie nouă, muncitorilor! 

Voim să se cinstească munca. Să fie egalitate. Lucrul să fie plătit după merit. 
Și să nu se facă deschilinire între om și om. 

Pentru acestea luptă social-democraţia. 

Se înțelege că toate acestea nu se vor îndeplini nici azi, nici mâine..(...) 

Să ne unim toți sub steagul social-democraţiei. 

Și dacă nu ne putem aduna la un loc să ne sfătuim că ce o să facem, iată în 
“ Adevărul” ne putem sfătui. Fiecare poate scrie părerea sa și cu plăcere va fi 
publicată. Noi voim sâ învăţăm unul de la celălalt. 

Și chiar din pricina asta fiecare frate să caute a răspândi foaia noastră. 

Să nu mai fie comună românească unde “Adevărul” să nu fie citit. Căci din 
“Adevărul” vor învăța frații ce-i social-democraţia și ce-i de făcut pentru înaintare. 

“Adevărul” (“Glasul poporului”), anul 1, nr.5, din 13 septembrie 1903 


Pi. 
MUNCITORII ȘI LUPTA POLITICĂ 


De multe ori am auzit lucrători pretinși inteligenţi care să condamne lupta 
politică dusă alături de cea economică pentru îmbunătățirea soartei clasei 
muncitoare. E foarte curioasă credinţa cu care se nutresc o parte din muncitori 
că luptele politice nu pot fi de mare folos și că mai bine ar fi să ne ocupăm ex- 
clusiv numai de cele economice. 

Greșesc mult muncitorii ce susţin această idee, fiindcă, dacă ar cunoaște 
cât de puţin mișcarea muncitorilor din Apus, ar vedea foarte clar că luptele 
economice alături de cele politice au dat întotdeauna rezultate strălucite, 
contribuind într-o mare măsură la dobândirea de reforme folositoare pentru 
muncitorii ce au știut să facă uz de puterea lor politică și economică. 

Cu toată restricţiunea dreptului de vot, sânt ţări unde muncitorii conștienți 
de însemnătatea lor politică și oţeliţi în lupte au reușit a face ca glasul lor să fie 
ținut în seamă, iar aleșii lor au forţat pe stăpânitori să vie cu legi ocrotitoare 
pentru clasa dezmoșteniţilor. 

Nu putem trece cu vederea puterea politică de care se bucură proletariatul 
din Germania și câte transformări radicale pe terenul economic n-au realizat 
muncitorii de acolo graţie modului lor inteligent de organizare politică și 
conducere a luptelor. 

Lupta politică în actuala formă de guvernământ e unul din mijloacele cele 
mai puternice pentru cucerirea reformelor de care au absolută nevoie și 
muncitorii din ţara noastră. Dacă cea mai mare parte din luptele economice 
dintre capitaliști și muncitori sfârșesc prin completa îngenunchere a celor din 
urmă, apoi aceasta nu se datorește decât neînsemnătății politice de care se 
bucură muncitorii. 

Când muncitorii noștri vor pricepe marea lor însemnătate și puterea de 
care dispun, să fim siguri că în scurtă vreme am vedea operându-se schimbări 
simţitoare în mersul îmbunătăţirii soartei lor. Când ei vor vedea că reprezintă o 
forţă puternică, incontestabil că dorinţele lor trebuie să se transforme în legi.(...) 

Deșteptarea conștiinței politice a muncitorilor e o operă care nu trebuie să 
întârzie multă vreme. Salvarea lor economică, scăparea definitivă de sub robia 
capitalului e, fără îndoială, revoluţia socială. Nu-i mai puţin adevărat însă că 
până să pregătești această revoluţie e nevoie să li se facă educaţia politică în 
sensul de a îndulci oarecum mizeriile prezente și în modul acesta îi vom avea 
preparaţi pentru marea operă de regenerare socială. 

Idealul nostru este fără îndoială lupta politică alături de cea economică.(...) 

Lupta politică cu cea economică ne vor conduce la rezultate 
îmbucurătoare și de aceea o propagandă în speranţa că și muncitorii din țara 
noastră nu vor întârzia a o îmbrăţișa cu inimă și cu convingere că nu va fi 
decât spre marele lor folos. [...] 

Un tipograf socialist 

(“ România muncitore ”, anul |, seria a Il-a, nr. 38 din 20 noiembrie 1905) 


LUCRĂRILE PRIMULUI CONGRES SOCIAL-DEMOCRAT DIN 
TRANSILVANIA DIN 24-25 DECEMBRIE 1905/6-7 IANUARIE 1906 
PRIMUL NOSTRU CONGRES, 
ţinut în Lugoj în zilele de 24 și 25 decembrie 1905. 

Raport special 

Congresul se deschide la orele 10 dimineaţa. Se alege o comisiune de 
verificare în număr de 5 persoane, care constată că sânt reprezentate 40 
comune, 9 organizaţii cu 78 de delegaţi. 

Președintele de onoare a fost ales tovarășul Stefan Miheli, reprezentantul 
organizaţiunii din Lugoj. Președintele de ședință a fost ales tovarășul Petru 
Marincu (Berini), iar secretari tovarășii loan Creţu (Sibiu) și Lazăr Bogorin 
(Orăștie). 

Tovarășul Miheli salută congresul în numele organizaţiunei din Lugoj; 
zice că numai strânși şi uniţi sub steagul social-democraţiei internaţionale este 
scăparea întregului popor muncitor de sub jurul apăsării, presimte că nu va 
trece mult timp și vor înţelege și sătenii și muncitorii români că numai uniţi și 
puternic organizaţi cu fraţii lor de suferinţă de alte naţionalităţi din această ţară 
își vor putea cuceri drepturile nesocotite și călcate în picioare de capitaliști și 
demagogi. Sfârșește zicând că dorește un mare succes primului congres so- 
cial-democrat român. 

Tovarășul Gustav Auerbach (Budapesta) salută congresul în numele 
Comitetului Central și-și, exprimă bucuria că vede pe muncitorii români strânși 
la sfat ca să se chibzuiască asupra îmbunătățirii soartei lor cea mare în care 
zace de sute de ani. Arată cum partidul social-democrat și-a făcut datoria spre 
a alarma și pe fraţii români, spre a se organiza și a lupta împreună cu fraţii de 
suferinţă de alte naţionalităţi contra dușmanului comun, contra capitalismului, 
contra stăpânilor de azi care ne apasă și ne jefuiesc. 

Arată cum muncitorii de alte naţionalităţi au ţinut deja multe congrese și 
organizaţii puternic în partidul de clasă, duc luptă pentru cucerirea votului 
universal și arată hotărârea partidului cu care să ne ținem și noi sfatul con- 


gresului în limba noastră maternă, ca să ne înțelegem unul pe altul și să luăm 
hotărâri cum să ne organizăm și cum să ducem lupta contra asupritorilor 
noștri. Dorește ca succesul primului congres social-democrat român să fie 
mare și să aducă roade folositoare poporului muncitor din aceasră ţară. 

Tovarășul Creţu (Sibiu) salută congresul și zice că, dacă nu sântem mai 
mulţi, să nu credem că nu sântem putere; trebuie să ne gândim că noi 
reprezentăm multe mii de tovarăși.(...) 

Tovarășul Lazăr Bogorin (Orăștie) salută congresul în numele muncitorilor 
din Orăștie și dorește izbândă mare cauzei sfinte a muncitorilor. 

Tovarășul Roca Vasile (Cărășeu, com. Sătmar) salută congresul în numele 
muncitorilor din com. Sătmar. 

Tovarășul Nicolae Purceluș (Berini) salută congresul și zice că numai strânși 
și uniţi laolaltă ne putem croi soarta. 

Președintele închide ședința la orele 12 și roagă pe delegaţi ca după- 
amiază la orele 2 să fie toți de faţă spre a intra în discuţia programului. 

După-amiază 

Președintele deschide ședința la orele 2 și jumătate și predă cuvântul 
tovarășului Auerbach (spre) a refera asupra punctului 1, Lupta pentru votul 
universal, care prin date statistice arată cum după legile actuale sântem eschiși 
(excluși-n.n) de la drepturile ce ni se cuvin ca oameni producători ai bogățiilor 
de care noi, poporul muncitor, nu ne putem folosi de ele. Arată cum partidul 
social-democrat duce lupta pentru votul universal și cum muncitorimea 
organizată dă asalt pentru cucerirea acestui drept. Vorbește despre proiectul 
de lege al ministrului Kristoffy și arată că acest proiect este un pas spre înaintare; 
cu toate că primim acest drept de vot, totuși vom lupta mai departe pentru 
cucerirea adevăratului vot universal și secret. După ce au mai vorbit la acest 
punct tovarășii Creţu, Roca, Marincu, Purceluș și alșii, s-a primit următoarea 

Rezoluţie 

Congresul social-democrat român, ţinut în Lugoj în zilele de 24 și 25 
decembrie, hotărăște că lupta pentru votul universal și secret să o ducă cu mai 
mare putere ca până acum. În toate orașele și comunele țării să se țină adunări 
pentru cucerirea dreptului de vot universal și secret. Datoria fiecărui delegat 
este să propage în toate locurile votul universal și să lumineze pe fraţi în 
privința aceasta, să-i îndemne la luptă pentru acest drept că cât mai în grabă să 
fie adus la îndeplinire. 

Punctul 2, Presa partidului, este referat de tovarășul Auerbach, care arată 
însemnătatea presei și a tiparului, care este de mare importanţă pentru noi 


românii. Arată cum tovarășii de alte limbi au foi care apar zilnic, pe când foaia 
noastră a românilor “Adevărul” (“Glasul poporului”), apare numai o dată pe 
lună. Prin foi ne putem deștepta și lumina. În vorbirea sa arată cum foaia noas- 
tră a fost urmărită de autorităţi, de câte ori a fost confiscată pentru că a scris 
adevărul, pentru că luptă pentru drepturile milioanelor poporului muncitor. 
Dar, amar, tovarășii și fraţii noştri nu ne-au dat sprijinul cuvenit. Dar, cu toate 
astea, sântem hotârăţi a scoate în cel mai scurt timp foaia “Adevărul” iarăși în 
toată săptămâna dacă fraţii noștri de suferinţă ne vor da sprijinul. Declară mai 
departe că foaia “Adevărul” se va strămuta la Lugoj. 

Tovarășul Creţu arată că peste 40 foi românești, apar în Ungaria, dar nici 
una nu se ocupă cu starea de mizerie în care se află poporul. Citind aceste foi, 
gândim că trăim pe altă lume. Aceste foi nici nu vorbesc de neajunsul în care 
se află poporul. Ne arată dușmanul unde nu este, ca să poată acoperi 
nedreptăţile pe care le comit ei. Pentru a putea să scăpăm și noi de robia 
economică și politică, termină cu speranţa că nu va trece mult timp și acești 
găinari nu vor putea să mai prostească poporul. Roagă congresul să 
răspândească foaia “Adevărul” ca să o putem scoate cât mai în grabă 


săptămânală...) 
“Adevărul” (“Glasul Poporului”) anul IV, nr. 1, din 1 ianuarie 1906. 


DESTUL! 
(Mişcarea socialistă faţă de represiunea răscoalei din 1907-n. n. n) 


Ceea ce se petrece acum la sate e groaznic, e neînchipuit. Sub aparenţa de 
liniște și de ordine trâmbiţate de rapoartele oficiale, cele mai josnice, mai 
crude și mai degradatoare fapte zguduie țărănimea întreagă. 

De la un capăt la altul al țării, acum, pe întinsul câmpiilor, deasupra satelor 
umilite și sărace, din care nu mai se ridică nici chiotele de veselie ale oamenilor, 
nici cântecul păsărilor de curte, deasupra acestei jăli ce-ţi strânge inima şi-ţi 
face impresia unui asândit ce nu mai are nici dreptul de a plânge și care-și 
stăpânește durerea în sughiţuri mocnite deasupra tuturor o singură putere 
aspră și neîndestulătoare domnește; puterea represiunii militare. lar această 
putere de represiune se simbolizează în aceleași semne ale urgiei și brutalității; 
în bici, cravașă, centiron. 


În toate satele aceeași istorie se repetă, istorie jalnică și revoltătoare; 
autoritatea militară, singura autoritate în ființă, arestează rând pe rând în grupuri 
pe săteni, sub cuvântul că sânt instigatori și îi aduce la târgul mai apropiat, la 
închisoarea mai apropiată, unde începe apoi barbara instrucţie sumară: pumnii 
şi palmele, înjurăturile nelipsite, dezbrăcarea și bătaia pe pielea goală cu cravașa, 
cu centironul sau cu biciul, până ce mojicul sub grozăvia loviturilor, leșină, și 
este dat cu piciorul la o parte. Satul acum este un câmp de luptă căzut în 
stăpânirea învingătorului; învingătorul este militarul înarmat și crud, învinsul e 
veșnicul învins de astăzi și de ieri: țăranul. Invingătorii se poartă întocmai ca 
într-o ţară cucerită; nici o consideraţie, nici o milă, pici o păsare faţă de nimeni 
și de nimic: vinovat și nevinovat, simplu muncitor, învăţător sau preot, toți 
împărtășesc aceeași soartă, căci toţi au acea mare vină: sânt țărani.(...) 

Atâta cruzime, atâta batjocură, atâta furie sălbatică în reprimarea răscoalelor, 
înspăimântă și uimesc țărănimea întreagă. Fiecare se întreabă până unde va 
merge aceasta?(...) 

E spăimântător, într-adevăr! 

Urgia aceasta, urgie a stăpânilor și nu a lui D-zeu, trebuie însă să înceteze. 
Trebuie să înceteze chinuitoarea priveliște ce ni se ridică înaintea ochilor 
noștri: un popor întreg trântit la pământ și bătut. Nu se gândesc guvernanţii 
noștri că toate acestea nu se vor uita și că mai târziu, când țăranii vor deveni o 
forţă conștientă și organizată și o forţă politică vor căuta să-i tragă la răspundere 
şi amarnică le va putea fi pedeapsa? 

Dar mai presus de toate în numele civilizaţiei, în numele muncii 
desconsiderate, în numele demnității omenești, în numele solidarității umane, 
în numele acelor milioane suferinde și batjocorite strigăm indignaţi 
guvernanților noștri:destul! 

(“România muncitoare” din 11 martie 1907). 


M.GH.BUJOR 
Răscoalele țărănești 


Marele suferind care a fost învăţat să rabde și să muncească în trăcere 
pentru belșugul altora, începe acuma să se trezească din letargia sa. Obiditul 
și împilatul ţăran, pentru care nu se cheltuiesc decât doar vorbele goale și 
cârtușele pline, adus la marginea răbdării sale, ridică fruntea. În toate judeţele 
țării țărănimea e în fierbere. De la Tr. Severin până la Dorohoi, un curent de 
nemulțumire adâncă, fiorul unei răni dureroase și netămăduite, străbate această 
masă compactă de oameni, robi ai pământului și ai boierilor, ai natu-rii și ai 
întocmirilor sociale. 

Răscoalele din judeţele lași, Botoșani și Suceava nu sânt prin urmare, 
izbucnirea unei nemulțumiri locale sau fructul unor îmboldiri individuale. Ele 
sânt, dimpotrivă, încoronarea sistemului crud de exploatare de astăzi a ţărănimii, 
rodul neînlăturabil al dominaţiunei destrăbălate și jefuitoare a burgheziei și 
boierimii românești. 

Lipsa de hrană, lipsa de pământ, lipsa de orice siguranţă a vieţii de toate 
zilele, traiul de câine desconsiderat și bătut, toate acestea sânt pricini puternice 
şi generale de nemulțumire și de revoltă. Și toate aceste pricini se găsesc cu 
prisosinţă în mijlocul ţăranimii noastre. 

lar această stare de decădere materială și morală este urmarea firească a 
vieţii noastre sociale, în care o mână de mari boieri și mari capitaliști deţin în 
mâinile lor “puterea” ţării, stăpânesc în adevăratul înțeles al cuvântului, taie și 
spânzură. Lupta surdă dintre țăranul muncitor și sărăcit și boierul ce se 
îmbogățește din exploatarea ţăranului a trebuit să aducă și aci, ca și în orașe, 
vântul nemilos al revoltei. 

Desigur, deșteptarea țărănimii împilată se apropie. Toate nemulţumirile, 
toate relele, toate suferinţele, toate netrebnicile apăsări de biruri, de administraţie, 
de cultură, de jefuire boierească sau arendășească, toate îi vor deschide ochii 
în cele din urmă și-i vor arăta că în “patrioţii” ei stăpâni ea nu întâlnește decât 
dușmani și că toţi acei care atârnă - români sau străini -, toţi se aruncă asupta 
muncii sale cu lăcomia corbului pe hoitul părăsit. Și atunci opera de închegare 
a forţelor țărănești, de unire și întrunire a lor, de pregătire pentru luptă va veni 
de la sine. 

Până atunci, se înţelege, politicienii vor mai putea face discursuri pe tema 
“chestiei țărănești”, antisemiţii și naționaliștii de orice calibru vor mai profita de 


nepriceperea și suferinţa țărănimii. Însă ei nu știu că înseși uneltirite lor vor 
săpa în cele din urmă edificiul de nedreptăţi și minciuni pe care îl clădesc și 
care se va prăbuși odată cu toată înlănţuirea lor de intrigi și vrăjbiri de neamuri. 

Și ziua aceea, desigur, nu e departe. 
(“România muncitoare” din 4-11 martie 1907). 


APEL CĂTRE MUNCITORIMEA ROMÂNĂ DIN UNGARIA 


Muncitori, tovarăși, 

Acest apel călduros îl facem atât către muncitorimea industrială, cât și 
către muncitorimea agrară. Si ce ne-a îndemnat pe noi de a lansa acest apel 
muncitorimii române din Ungaria? 

Multe cauze. Mulţi zeci, ba putem spune sute de ani au trecut de când 
muncitorimea română suferă încontinuu cele mai grele suferințe din partea 
celor ce au stat și stau încă și azi la cârmuirea statului, precum și din partea 
tuturor explotatorilor săi atât din trecut, cât și din prezent. 

Și noi acestor suferinţe voim să le punem capăt odată. Cum, cum nu, însă 
trebuie să-i găsim modul. 

Datorinţe avem, însă drepturi nu. Însă drepturile trebuie să le câștigăm. 

În momentul de față, întreaga ţară, muncitorimea întregii țări e în fierbere, 
nu de azi, ci de mai mult, pentru cucerirea votului universal, egal, direct și 

~ secret. Pentru că știm că în urma cuceririi acestui drept vom ajunge la cucerirea 
şi altor drepturi ce ni se cuvin. (...) 

Afară de astea, am mai avea încă o sumedenie de lucruri de înșirat care ne- 
ar cuprinde zeci de pagini, însă le lăsăm la o parte și ne punem întrebarea: ce 
avem de făcut? Cum trebuie să ne cucerim drepturile? 

Muncitori români industriași, 

Fraţi ţărani, 

Dacă există în voi energie, dacă există în voi voinţă și dor după cucerirea 
drepturilor voastre, atunci ne ascultați glasul și ne urmaţi (...) 

Tovarăși, fraţi țărani, 

Dacă astfel veţi gândi, dacă astfel veţi vorbi, atunci din lupta decisivă ce o 
vom avea, azi sau mâine, cu siguranţă vom ieși învingători. Votul universal, 

egal, direct și secret va trebui să-l realizeze contariul lui, dacă nu de voie, de 
vevoie. însă acel drept trebuie să vină, trebuie să se realizeze. 

Dacă acesta se va realiza, atunci la mult bine veţi putea ajunge în urma lui. 
Paramentul de clasă de azi se va transforma în parlamentul poporului, în care 
vor lua parte și adevărații reprezentanţi ai poporului din această ţară, care vor 
duce apoi lupte decisive nu în afară de parlament, ci în parlement. 

Vor căuta ca să facă să domnească adevărul, vor căuta ca poporul să fie 
cruțat de legile nelalocul lor, de dările cele mari, care astăzi sânt împărţite și 
prefăcute în cel mai murdar mod. (...) 

Nu mult timp are să ne despartă de noile alegeri ce au să se facă pentru 
Camera ungară, și la aceste alegeri și noi vom lua parte. Partidul Social-Demo- 
crat va candida în mai multe cercuri românești, unde credem și sântem convinși 
că tovarășii alegători vor ști acum cui să deie votul, nu ca în trecut, aceluia care 
a dat mai mult. Astăzi, credem, că s-au deschis ochii și tovarășilor noștri români 
și-au văzut dușmanii, căci până azi nu li s-a adus nici un bine, dar rău și sarcini 
au primit destule. 

Muncitori români de la sate şi orașe, 

Urmaţi sfaturile bune, urmaţi drumul drept, care duce cu siguranţă la 
dezrobirea întregii omenimi. 

La luptă dar pentru cucerirea drepturilor noastre. 

Cu frăţietate 

Comitetul regnicolar român al 
Partidului Social-Democrat din Ungaria 
(“ADEVARUL”, din 18 februarie 1910) 


PROGRAMUL PARTIDULUI SOCIAL-DEMOCRAT DIN ROMÂNIA 


l. Program politic: 

1. Votul universal,egal, direct și secret, atât pentru Cameră, cât și pentru 
Consilii judeţene și comunale, pentru toţi locuitorii țării, de la vârsta de 20 de 
ani în sus, fără deosebire de neam, religie și sex, care nu se bucura de nici o 
protecţie străină, cât și pentru acei care au trăit în ţară 10 ani de când s-au 
lepădat de protecţia străină. 

2. Reprezentarea proporțională. 

Sistemul electoral în vigoare la noi este sistemul majoritar, adică numai 
majoritatea într-o localitate este reprezentată. 

3. Facerea alegerilor într-o zi de repaus legal. î 

4. Indemnizare pentru cei aleși. 

5. Suprimarea Senatului. 

6. Legiferarea directă a poporului prin dreptul ce trebuie să-l aibă de a pro- 
pune legi și confirma sau respinge pe cele votate de Cameră. 

7. A înfiinţa descentralizarea administrativă și autonomia comunală. 

8. Desființarea legii expulzărilor și a tuturor legiuirilor excepţionale. 

9. Deşăvâșita egalizare a drepturilor dobrogenilor cu ale locuitorilor din 
restul țării. 

10. Desăvârșita egalizare a israeliților pământeni în ce privește execiţiul 
drepturilor civile și politice cu cetățenii români. 

11. Restabilirea drepturilor politice și cetățenești ale funcţionarilor, meseri- 
așilor și muncitorilor statului, judeţelor și stabilimentelor publice. 

12. Căutarea paternităţii. A se da posibilitatea unui copil nelegitim a dovedi 
cine-i tatăl lui. 

13. Egalizarea condiţiilor juridice și politice ale femeilor cu ale bărbaţilor. 

14. Votarea unei legi care să facă responsabil în faţa tribunalelor ordinare 
pe orice funcţionar al Statului pentru atingerea drepturilor politice ale cetățe- 
nilor și pentru orice abuz de încredere. 

15. Asigurarea unei justiţii cinstite, drepte și independente. Gratuitatea 
procedurii și judecării. Asistenţa juridiciară. 

16. Înscrierea în Constituţie a contenciosului administrativ și întinderea lui 
la toţi salariaţii Statului, judeţelor, comunelor și stabilimentelor publice, precum 
și asupra actelor ilegale administrative. 

17. Reorganizarea învățământului popular, gratuit, obligatoriu și integral 
pentru toți copiii fără deosebire de naţionalitate și religie cu respectarea limbii 
grupurilor etnice. Laicizarea învățământului. Unificarea învățământului rural 
cu cel urban și egalizarea învăţătorilor cu institutorii. Dezvoltarea școlilor 
profesionale și agricole. Obligativitatea instrucției până la 14 ani. Generalizarea 
cantinelor școlare. Hrană, îmbrăcăminte și mateial didactic gratuit pentru elevii 
lipsiţi de mijloace din școli primare, medii și profesionale, elementare. 
Procurarea de mijloace elevilor săraci şi merituoși pentru a continua învăţătura 
în școlile secundare și superioare. Reorganizarea sistematică a coloniilor 
școlare. 


18. Desființarea treptată a dărilor indirecte și înlocuirea lor prin impozitul 
direct, proporțional și progresiv, cu declaraţiunea obligatorie și exactă a averii 
asupra veniturilor și moștenirilor, luându-se în seamă felul și mărimea. Venitul 
până la trei mii de lei anual să fie scutit de orice taxă. 

19. Despărțirea bisericii de stat, lăsând administrarea și conducerea ei în 
seama credincioșilor. 

20. Inamovibilitatea și stabilitatea funcţionarilor și a tuturor salariaţilor 
statului, judeţelor și comunelor. 

21. Considerând armata numai ca un mijloc de apărare a țării, iar nu ca un 
mijloc de represiune a clasei muncitoare în luptele ei de emancipare, cerem 
prefacerea armatei permanente în miliţie naţională, iar până atunci reducerea 
serviciului miliar la un an și trecerea în rezerva după acest termen. Desființarea 
justiţiei militare și introducerea învățământului obligatoriu în cazarmă. 

H. Program economic 

1. Desființarea legilor cari restrâng dreptul de asociare și de grevă a 
funcţionarilor și salariaţilor de orice natură ocupați în întreprinderile statului, 
judeţelor, comunelor și sabilimentelor publice. 

2. Recunoașterea sindicatelor ca persoane juridice. 

Asta înseamnă ca sindicatele să aibă drept să poseadă imobile și mobile pe 
numele lor, să primească donaţie, să se prezinte în faţa justiţiei ș.a.m.d. 

3. Introducerea contractului colectiv. Stabilirea condiţiunilor de muncă și 
angajarea muncitorilor numai prin sindicat. 

4. Ziua de muncă de 8 ore. 

5. Interzicerea muncii de noapte cu excepţie numai pentru acele industrii, 
în care condiţiunile tehnice nu permit. În ce privește femeile și minorii, interzi- 
cerea trebuie să fie absolută. 

6. Deplin repaos duminical sau săptămânal de o durată minimă de 36 ore 
pentru toţi salariaţii, fără excepție, cu introducerea sistemului rotativ în industrii- 
le unde aceasta se impune. 

7. Interzicerea absolută a muncii pentru copiii mai mici de 14 ani. 

8. Legi ocrotitoare pentru ucenici și muncitori minori. Invăţământul 
profesional gratuit prin școli sau cursuri libere. 

9. Interzicerea deplină a muncii pentru femei și minori în industriile vătămă- 
toare, 

10. Interzicerea muncii cu bucata, în acord și la domiciliu. Aceste prescripţii 
trebuie să se aplice în toate ramurile activităţii economice (industria mare, 


mică, transport și comunicaţie, meserii comerţ, industria casnică, agricultură, 
pescuit, industria forestieră etc.). 

11. Desființarea legei meseriilor. . 

12. Responsabilitatea necondiționată și nelimitată a patronului în caz de 
accidente și boli profesionale; despăgubire, pentru aceste cazuri, sub formă 
de pensiune, care să echivaleze cu salariul integral. Pensiuni pentru văduvele 
și orfanii victimelor acestor accidente și boli profesionale, egale cu 75% din 
salariul defunctului. În acest scop să se creeze o casă generală de pensiuni, 
susținută de patroni, supravegheată de stat, sub conducerea și controlul unui 
personal ales direct de smdicatele muncitorești. 

13. Crearea unei case generale de ajutor pentru boală, invaliditate, lipsă de 
lucru, pensiuni la bătrâneţe, alimentată din cotizaţiile lucrătorilor, patronilor și 
statului, administrată de lucrători și patroni, aleși prin vot universal. 

14. Crearea inspectoratului muncii. Controlul direct al muncitorilor prin 
alegeri de inspectori și inspectoare direct de sindicatele muncitorești. 

15. Sancţiuni severe pentru garantarea executării îndatoririlor de către 
patroni din legile proteguitoare ale muncii. 

16. Fixarea minimului de salar. 

17. Suprimarea amenzilor și cantinelor patronale. Interzicerea plăţilor în 
natură sau cu fișe. 

18. Participarea muncitorilor la alcătuirea regulamentelor pe ateliere, uzine, 
magazine, birouri, etc., prin delegaţiunea sindicatelor. Obligaţia pentru patron 
de a ţine seamă de toate cerinţele lucrătorilor în ceea ce privește salubritatea și 
higiena atelierului, precum și instalaţiile necesare pentru prevenirea accidentelor 
și boalelor profesionale. 

19. Reorganizarea muncii în închisori, mănăstiri, școli profesionale și de 
meserii, care nu trebuie să concureze munca privată. 

20. La aceiași muncă, salariu egal pentru muncitorii de ambele sexe. 

21. Crearea de instanţe judiciare profesionale din care să facă parte și 
muncitori. 

22. Introducerea în lucrările statului și ale comunelor și în caietele de 
sarcini, de clauze stabilind aplicarea reformelor de mai sus (ziua de 8 ore, 
minim de salar, igiena și siguranța muncii, desfiinţarea lucrului cu bucata, etc.) 

23. Interdicţiunea carnetelor sau brevetelor de muncă. 

24. Punerea pe picior de egalitate în toate privinţele a servitorilor cu 
lucrătorii. 

25. Salariile lucrătorilor din stabilimentele private să nu poată fi urmărite 
decât pentru datoriile ce provin din alimente sau mijloace de subzistenţa și 
nici în acest caz pentru mai mult de 1/4 din salariu. 

26. Abrogarea art. 1472 din Codul Civil, care sună astfel: 

“Patronul se crede pe cuvântul său: 

“Pentru câtimea salariului. 

“Pentru plata salariului anului expirat și pentru aconturile date pe anul 
curgător”. 

lIl. Program agrar 

1. Desființarea tuturor rămășițelor feudale și iobăgiste din raporturile de 
producţie agrară. 

2. Desființarea învoielilor în natură, rămășițe ale iobăgiei, cum sunt: dijma, 
zilele de prestație, căratul, rușfturile și a tuturor formelor făţișe sau ascunse de 
servitute. Toate învoielile agricole să fie făcute în bani, bani gata pe muncă 
gata. 

3. Răscupărarea silită pe cât va fi trebuinţă a unei părți cât mai întinse din 
proprietatea mare. : 

4. Toate pământurile răscumpărate să formeze un fond funciar național, 
administrat de comune sub supravegherea statului. Din acest fond se va acorda 
țăranilor lipsiţi de pământ sau asociaţilor țărănești, loturi în mărimea necesară 
unei mici gospodării țărănești, și pe termene care nu pot fi mai mici de 50 de 
ani. Dreptul de înoire a contractului de arendare aparţine și soției sau copiilor 
și altor moștenitori majoritari ai ţăranului. Tăranul să fie liber a-și trece contractul 
de arendare la o a Ill-a persoană, cu condiţia expresă însă ca aceasta să fie 
agricultor care-și lucrează singur pământul său. 

5. Preţurile de arendare să fie hotărâte de o comisiune de țărani și proprietari 
aleasă astfel ca interesele muncitorilor țărani să fie pe deplin garantate. Aceste 
preţuri vor fi obligatorii și pentru proprietarii care își arendează pământurile. 

6. Venitul acestui fond naţional! va fi împărțit în două: o parte va servi 
pentru plata dobânzilor și amortizărilor capitalului întrebuințat în operațiunea 
de răscumpărare; a doua parte, după ce vor fi scoase din ea cheltuielile de 
administraţie centrală, va fi împărțită între toate comunele ţării, care nu vor 
putea întrebuința acest venit de arendare decât pentru scopuri de asistenţă 
publică, îmbunătăţirea culturii agricole și mărirea domeniului său. 

7. Crearea unei legislaţiuni speciale pentru înlesnirea formării asociaţiunilor 
țărănești, cu obligaţiunea statului și comunei de a le veni în ajutor prin pro- 

EDGE RER E EC E N E Cc UI EE 
curarea de seminţe, îngrășăminte și mașini necesare unei culturi raţionale a 
pământului. 

8. Organizarea unui credit agricol care, pe baza atât a averei mișcătoare și 
nemișcătoare a țăranilor, cât și a contractelor lor de arendare, a numărului 
brațelor de muncă și produselor lor agricole, să facă împrumuturi la ţărani, cu 
dobânzi mici.(...) 

9. Realizarea islazurilor comunale inalienabile din pământurile fondului 
funciar naţional sau a proprietăţilor particulare. Preţurile de răscumpărare vor 
fi statornicite după regulile prevăzute mai sus. 

10. Interzicerea cu desăvârșire a vânzării la particulari a pământurilor sau a 
pădurilor din proprietăţile statului sau comunelor. Această prescripţie trebuie să 
se întindă și asupra tuturor bogățiilor naturale: căderi de apă, râuri, mine etc. 

11. Cultura pământului și creșterea vitelor să fie încurajată de către stat și 
comune prin toate mijloacele posibile, ca: instructori ambulanți, staţiuni 
agronomice de experienţă, - pentru a se da putinţă ţăranilor să se folosească 
de toate metodele și descoperirile tehnice cele mai moderne. 

12. Instrucţiunea agronomică practică, atât prin creerea de școli speciale, 
cât și prin introducerea ei în învățământul primar rural. 

în acest din urmă caz, însă, trebuie luate toate măsurile ca ea să nu se 
predea în dauna instrucţiunii generale, iar productul ei să folosească elevilor. 

13. Regularea râurilor, crearea de canaluri pentru irigarea pământurilor, 
drenarea și uscarea bălților, crearea de puțuri artesiane în localităţile secetoase 
(Bărăganul, Dobrogea, etc.) 

Construcţia de șosele între sate și de drumuri de fier de interes local. 
Impăduririle artificiale.(...) 

16. Stabilirea minimului de salariu, prin comisiuni atât pentru lucrătorii cu 
ziua cât și pentru cei cu anul (văcari, slujitori, ciobani, etc.). 

17. Întinderea protecţiunii muncii proletariatului industrial asupra proletaria- 
tului agricol ţinând seama de condiţiile speciale ale acestuia. 

18. Reducerea la maximum a preţurilor de călătorie pe drumurile de fier, 
pentru muncitorii agricoli, mai ales în timpul muncii agricole, astfel ca muncitorii 
'să se poată transporta cu ușurință în locurile unde condiţiile de muncă le vor 
fi mai avantajoase. 

19. Suprimarea impozitului funciar pentru țăranii care își cultivă pământul 
singuri. 

20. Scăderea taxelor de transport pentru îngrășăminte, mașini și produse 
agricole. 


21. Libertatea vânatului și a pescuitului, fără altă îngrădire decât cea 
trebuitoare pentru păstrarea vânatului și a peștelui, precum și ferirea recoltelor 
de stricăciuni; interzicerea vânaturilor rezervate și a goanelor (afară de goanele 
de animale sălbatice). 

(Programul Partidului Social Democrat din România, București, 1910, p. 5-45) 


PROGRAMUL DE ACȚIUNE IMEDIATĂ 


Considerând că din punctele programului Partidului social-democrat sânt 
unele de o realizare imediată, iar altele de o realizare mai îndepărtată; 

Că realizarea acestora din urmă depinde de întărirea și creșterea mișcării și 
că la această întărire se va putea ajunge prin dobândirea punctelor mai ușor 
realizabile; 

Că, în sfârșit, dezvoltarea clasei muncitoare și însăși dezvoltarea condiţiilor 
economice și politice ale ţării vor fi enorm ușurate prin aplicarea legilor existente, 
respectarea drepturilor, care, deși înscrise în Constituţie, sânt apanajul claselor 
de sus, cum este libertatea presei, a întrunirilor, secretul corespondenței, 
inviolabilitatea domiciliului, drepturile politice, drepturile de asociaţie etc., 

Congresul decide următorul program minim de acţiune imediată: 

1) votul universal; 

2) legislaţia ocrotitoare pentru muncitori; 

3) domnia legilor; 

4) dreptul de asociaţie și de grevă; 

5) abrogarea legilor de excepție; 

6) desfiinţarea corporațiilor; 

7) reforme agrare. 

Tactica electorală 

Având în vedere că menirea Partidului social-democrat este de a scoate la 
iveală dușmănia adâncă ce există între clasele stăpânitoare și clasa muncitoare 
și a transporta lupta de clasă din viaţa economică în viaţa politică, el va căuta 
să se folosească în acest scop de alegerile pentru parlament, judeţ și comună, 
punând peste tot locul unde va fi posibil candidaţii lui de clasă, independent 
de celelalte partide politice; 


„CR E A E 


Având în vedere că, paralel cu lupta sa împotriva tuturor partidelor burgheze 
pentru prefacerea radicală a societăţii, Partidul social-democrat luptă și pen- 
tru reforme politice și sociale, ca și pentru păstrarea și lărgirea drepturilor și 
libertăţilor cetățenești și care reforme pot figura și în programul unor partide 
burgheze, Partidul social-democrat îi e îngăduit ca să le dea voturile, dar 
aceasta numai la alegerea de balotaj și după ce candidaţii socialiști și-au făcut 
datoria la primul scrutin.(...) 

(“DEZBATERILE CONGRESULUI DE CONSTITUIRE A PARTIDULUI SOCIAL- 

DEMOCRAT ȘI ALE CONGRESULUI SINDICAL, ȚINUT IN ZILELE DE 31 

IANUARIE, 1 ȘI 2 FEBRUARIE 1910 LA BUCUREȘTI”, CERCUL DE EDITURĂ 

SOCIALISTĂ, BUCUREȘTI, 1910, P. 145-149) 


C. DOBROGEANU GHEREA 
Instituţiile liberalo-burgheze în ţara noastră 
(Punctul de vedere al fruntașului socialist român-n.n.) 


Am dat o foarte mică schemă a dezvoltării societăților civilizate, de la care am 
împrumutat și noi instituţiile noastre politico și juridico-sociale. Firește, această 
schemă e cât se poate de scurtă și poate chiar confuză tocmai din cauza scurtimii 
ei. În câteva pagini nu putem da o schemă clară, amănunțită și cuprinzătoare a 
dezvoltării societăţilor civilizate în legătură cu instituţiile lor. Dar, așa cum e, 
credem că ne va fi de ajuns pentru dezvoltările noastre ulterioare. 

Și înainte de toate se vede, destul de clar, chiar din schema asta atât de 
scurtă, că în țara noastră nu numai că n-am avut o dezvoltare organică-socială 
din care să fie rezultat necesarmente instituţiile occidentale ce am introdus, 
dar n-am avut nici împrejurări, nici condiţii sociale, fie obiective, fie subiective, 
în sensul celor arătate mai sus pentru introducerea lor. 

Astfel, dacă privim ţara noastră la începutul veacului trecut, găsim la țară, 
în sat, un nivel de producţie economică și relaţii sociale ca în evul mediu. 
Țăranul produce în casă toate necesarele vieţii lui, boierul primește servituţi-le 
mai mult în natură - cereale, legume, ţesături, miere, fructe, pui etc. - și în zile 
de muncă; gospodăria este în mare parte naturală. Această stare economică 
nu numai că nu se aseamănă cu cea capitalisto-burgheză, dar e mult mai 
înapoiată chiar decât cea din timpul monarhiei absolute feudale. 

Orașele constituie un început mai serios de gospodărie bănească; acolo 
găsim ateliere, mici corporaţii medievale de breslași și negustori caracteristice 
cel mult regimului feudal monarhic absolut la începutul existenţei, nu în timpul 
dezvoltării lui. 

Nu e vorba însă de o puternică producţie economică, întovărășită de o 
enormă împărţire a muncii, după cum nu e vorba nici de un schimb vast care 
să cuprindă toate colțurile ţării și să se întindă peste mări-și țări. Nu vedem 
capitaluri imense sub toate formele lor, după cum nu vedem nici clase putemice 
- burghezie mare și mică și proletariat muncitor -, nici cultură puternică 
izvorâtă dintr-o asemenea bogată viaţă economică și nici o clasă cultă 
numeroasă pusă în serviciul burghezimii. 

De toate aceste puteri obiective și subiective, sufocându-se în atmosfera 
întocmirilor feudale și zbătându-se cu puterea unor forţe elementare pentru a 
rupe zăgazurile și a porni ca un șuvoi spre altă viață bazată pe alte întocmiri 
sociale, de toate astea nici pomeneală. 

Repet, nu erau în țară nici condiţiile obiective, nici cele subiective pentru 
întocmirea politico-socială a capitalismului: nici forțele economice care să 
necesiteze o asernenea transformare, nici clasele producătoare, numeroase și 
importante, care s-o reclame. 

Se înțelege, era o clasă producătoare, numeroasă și importantă, care gemea 
sub iobăgie: era țărănimea. Dar țărănimea dorea și reclama nu introducerea 
instituţiilor liberalo-burgheze, ci desființarea iobăgiei; ea s-ar fi mulțumit mai 
curând cu monarhia absolută a unui vodă care ar fi eliberat-o din iobăgie. 

Și, totuși, instituţiile caracteristice capitalismului s-au introdus, și nu nu- 
mai la noi, ci și în alte state înapoiate, care se găseau în condiţii mai mult ori 
mai puţin similare, cum sânt, de pildă, Serbia și Bulgaria. Și atunci (se) naște 
întrebarea: care sânt acele însemnate puteri oculte care au făcut să se introducă 
noua întocmire? Căci trebuie să fie puteri mari și însemnate acelea care sânt în 
stare să impună o întreagă transformare socială în ţări care n-au în ele însele 
condiţiile obiective și subiective proprii pentru o asemenea transformare. 

Aşa ar fi trebuit pusă chestia de vechii conservatori, iară nu cum au pus-o 
ei: o mână de bonjuriști, o mână de tineri care au învăţat ori au petrecut la 
Paris, văzând cultura, bogăţia, civilizaţia incomparabilă a Franței, și-au închipuit 
că toate acestea sânt produse numai de instituţiile ei și atunci le-au introdus și 
în țara lor, unde se potriveau ca nuca în perete; aceste instituţii au folosit foarte 
mult, materialmente și politicește, celor ce le-au introdus și clientelei lor, în 
schimb au fost dezastruoase pentru ţară. 


Aceasta e, în câteva cuvinte, felul criticii făcute de conservatorii vechi 
întocmirii politico-sociale burgheze și celor care au introdus-o. Și e o parte de 
adevăr în această critică, și anume că noi n-am avut antecedente sociale 
lăuntrice asemănătoare cu cele din Occident care să fi necesitat introducerea 
noii întocmiri și e iarăși adevărat că liberalii vechi au dat o importanţă exagerată 
instituţiilor, socotind că ele produc civilizaţia, și nu viceversa. Fetișismul 
instituţiilor și legilor a rămas și la urmașii lor într-o măsură atât de mare încât a 
fost destul ca tinerimea generoasă să intre în partidul liberal ca să se molipsească 
şi dânsa de același fetișism și să piardă clara pătrundere a lucrurilor pe care o 
avusese altădată. i 

Dar, dacă această parte a criticii e adevărată, în schimb concepția asta că 
transformarea politico-socială, de atunci se datora numai tinerimii revoluţiona- 
re, care n-a priceput nepotrivirea ei pentru țara noastră și deci, dacă ar fi 
priceput-o, transformarea nu s-ar fi făcut, întreagă această concepție e sufer- 
ficială, greșită, lamentabilă.(...) 

Dacă vechii conservatori, și mai ales junimiștii, care au numărat printre ei 
inteligenţe și talente briliante, în loc de a se opri la suprafaţă, ar fi căutat adâncile 
forțe sociale care au impus transformarea, ei ar fi înțeles că tinerimea liberală 
de la '48 a fost numai exprimatoare și mijlocitoarea acestor forţe; dacă ar fi 
priceput aceasta și ar fi pus astfel problema, critica, făcută de ei instituţiilor 
noastre liberale ar fi fost altfel, rodnică. Dar așa, după mulţime și mulţime de 
peregrinaţii, după critica aprigă a unui Costaforu, după imprecațiile vehemente 
ale lui Eminescu, după râscul sarcastic al lui Caragiale, după glumele 
necruțătoare ale d-lui Carp, junimiștii formează partidul constituțional, al 
adevăraţilor constituţionali. Apoi dacă era ca junimismul să ajungă aici, nu 
mai trebuia atâta critică. 


După această digresiune cam lungă, să vedem noi care sânt acele puteri 
sociale adânci care au făcut posibilă şi chiar au necesitat transformarea noastră 
liberalo-burgheză. 

În articolul "Cuvinte uitate" le-am rezumat în trei vorbe: epoca istorică 
capitalistă. Această epocă necesită transformarea țărilor înapoiate în ţări liberalo- 
burgheze. Și afirmarea asta am deslușit-o prin următoarele cuvinte: “Tările 
rămase în urmă intră în orbita țărilor capitaliste înaintate; ele se mișcă în orbita 
acelor ţări și întreaga lor viaţă, dezvoltare și mișcare socială e determinată de 

viaţa și mișcarea ţărilor înaintate, e determinată de epoca istorică în care trăim, 
de epoca burghezo-capitalistă. Și această determinaţiune a vieţii și mișcării 
sociale a țărilor înapoiate prin cele înaintate le este însăși condiţie necesară de 
viaţă”. 

Dar, ca să vedem mai de aproape aceste puteri transformatoare, să luăm ca 
pildă țara noastră de la începutul veacului trecut, pronind de la comuna ei 
rurală. 

Aici, cum ziceam, domnea încă gospodăria naturală, se producea în mare 
parte pentru consumarea proprie, nu pentru schimb, se produceau valori de 
întrebuințare, nu valori de schimb..(...) 

Dar iată, intervine un fapt care revoluționează toată această viaţă patriarhală, 
feudală. Occidentul capitalist, după marea revoluţie franceză și dobândirea 
instituțiilor prielnice, în puternica lui expansiune industrială are nevoie de 
pieţe de desfacere pentru mărfurile sale și are nevoie de produse agricole 
pentru hrana populaţiei sale. Și iată că negustorul occidental sau reprezentan- 
tul lui din ţară, vine și aduce bani sunători cu care cumpără din sat grâu, 
porumb, iară pentru a-și lua îndărăt banii aduși occidentalul trimite încoace 
mărfurile sale atât de variate, atât de ispititoare și atât de uimitor de ieftine. 

Tranzacţiile se repetă, iară după tratatul din Adrianopol, care face Marea 
Neagră liberă pentru comerțul european, ele devin o regulă. Prin Galaţi şi 
Brăila se duce grâul românesc ca marfă, iar în schimb vin alte mărfuri; și ele vin 
și pe uscat din Lipsca și Brașov cu harabalele, iar mai târziu cu drumul de fier 
din toată lumea. 

Faptul intrării în relaţii de schimb cu Occidentul european, capitalist, are 
consecinţe incalculabile pentru țară. Mai întâi ea începe să devină o ţară pro- 
ducătoare de mărfuri și, din ţară cu gospodărie naturală, începe să devină o ţa- 
ră cu gospodărie bănească. Această schimbare, care în Occident a necesitat 
veacuri de dezvoltare, de creștere organică socială, la noi s-a făcut într-un timp 
extrem de scurt. Dar prin aceasta ţara nu intră numai în simple relaţii cu 
capitalismul și civilizația burgheză occidentală, ci ea devine un membru 
necesar al marii diviziuni mondiale a muncii, devine părtașa civilizaţiei 
capitaliste: ea trimite Occidentului de-ale mâncării și primește de la el mărfurile 
industriale și culturale. Într-o anumită măsură putem zice că nici capitalismul 
nu mai poate fără țara noastră, nici ea fără dânsul. 

Participarea la civilizația Apusului folosește la început numai claselor 
superioare; celor producătoare le face mai mult rău. În special țărănimea n-are 
de ce să se bucure. În adevăr, cât timp am fost în gospodărie naturală și boierii 


își încasau redevențele în natură, exploatarea era limitată. Boierul lua din 
produsele ţăranului numai cât îi trebuia pentru satisfacerea nevoilor lui și ale 
curţii sale, cu o cantitate mai mare n-ar fi avut ce face. Când însă vine noua 
formă de gospodărie, gospodăria bănească, și grâul, devenit marfă, se vinde 
pe bani, nu mai există limită pentru exploatare, afară numai de limita pusă de 
însăși natura puterilor iobagului. Dar tocmai această împrejurare face, între 
altele, necesară liberarea iobagilor din iobăgie. 

A doua urmare importantă care decurge pentru țărănime din faptul 
începutului relaţiilor de schimb cu părţile capitaliste este nimicirea industriei 
casnice, țărănești. 

Mărfurile aduse din Apus, atât de variate, mult mai frumoase în aparenţă, 
decât cele naţionale și având și farmecul noutăţii, sânt și uimitor de ieftine; oricât 
de puţin ar socoti țăranul munca familiei sale din scurtele zile și lungile nopți de 
iarnă, produsele lui tot îi apar prea scumpe faţă de ieftinătatea mărfurilor străine. 

Faptul că familia țărănească devine lucrătoare numai timp de 4-5 luni de 
vară, cât ţine sezonul agricol, și restul e supusă unui chomage forțat, iară 
drumurile de fier, luându-i cărăușia, desăvâșesc acest proces, pe de altă parte 
prefacerea produsului țărănesc în marfă și dispariţia industriei casnice, toate 
acestea au o foarte mare influenţă dizolvantă asupra întregii vieţi materiale și 
asupra moravurilor din sânul familiei patriarhale țărănești.(...) 

Și această influență şi această revoluţie au fost și mai mari în orașe, deve- 
nite, ca și în Apus, centre de schimb și de aprovizionare și pentru sate. Firește, 
produsele primitive ale corporațiilor noastre semifeudale n-au putut deloc 
concura cu mărfurile străine, produse ale unei tehnici superioare, rezultat al 
unei dezvoltări de sute de ani. Banii străini năvăliţi în orașe se întorc deci tot în 
străinătate, iar produsele naţionale sânt măturate de pe suprafața pământului 
românesc și împreună cu ele și instituțiile corporative medievale. (...) 


" învinuirea pe care doctrinarii conservatorismului nostru o aduceau liberalilor 
și instituțiilor liberale că lor se datorește desființarea corporațiilor, această învinuire 
și cererea de a se reînfiinţa corporaţiile arată până la ce grad suprinzător lipsește în 
jară la noi priceperea celor mai elementare adevăruri din știința economică. Felul 
de producere și împărţire a bogățiilor în societatea modernă face imposibilă existenţa 
corporațiilor medievale și, într-o societate bazată pe libera concurență, corporaţiile 
sânt tot așa de imposibile ca și iobăgia sau sclavajul. Și cât de puţin au de împărţit 
cu aceasta instituţiile liberale arată, spre pildă, Rusia, care - slavă Domnului! - n- 
a avut aceste instituţii și unde totuși corporaţiile medievale au dispărut ca și la noi și 
din aceleași cauze. 


Felul comerțului depinde de felul producerii, și comerţului, care se ocupă cu 
circularea și cu împărţirea produselor, fie a celor produse în străinătate, fie a celor 
produse în ţară pe baze capitaliste, trebuie să se facă, la rândul lui, pe baze 
corespunzătoare. Organizaţia medievală de corporaţii negustorești dispare, 
comerţul e liber, el se face pe baza liberei concurente; prețurile mărfurilor și 
cantitatea lor depind de aceeași lege și de legea liberă a ofertei și cererii, tranzacţiile 
economice sânt deci libere, schimbul de asemenea. Toate relaţiile economice 
se revoluționează și, într-o ţară înapoiată, începem să avem categoriile economice, 
relaţii economice ca și în ţările capitaliste, unde ele, după cum am văzut, au 
necesitat introducerea instituţiilor liberalo-burgheze. (...) 

Și astfel, intrând în relaţii cu Occidentul capitalisto-burghez, devenind 
părtași la civilizaţia lui înaintată, el ne modifică toate procesele de viaţă, ne 
revoluționează toate raporturile sociale, economice și, împreună cu ele, 
moravurile de altădată. Și întru cât ne impune același categorii economice, 
aceleași relaţii capitaliste, întru atât ne impune același instituţii politico-sociale 
şi aceleași relaţii de drept. 

Și ... să nu uităm că mai este o marfă, o marfă sui generis, pe care ne-o 
trimite Occidentul capitalist: e marfa intelectuală, e cartea, cultura, care 
desăvârșește procesul, care, la revoluţia produsă în viaţă și raporturile materiale 
şi economice, adaugă o altă revoluţie, produsă în capete. 

Știu, această revoluţie e departe de a fi atât de perfectă pe cât s-ar părea la 
suprafaţă. Relaţiile economice libere sânt încărcate încă de resturi feudale, și 
încă de ce resturi! Moravurile, desigur au fost revoluționate, dar sânt foarte 
departe de a fi ajuns la înălțimea ţărilor civilizate, sânt pline încă de caractere 
orientale. Cultura e, în adevăr plină, apuseană, însă cât de superficială! 

Dar, în special și mai cu seamă și înainte de orice, noi n-avem acea bază 
materială largă pe care sânt așezate instituţiile, moravurile, cultura Occiden- 
tului și fără de care acestea, mai mult ori mai puţin, atârnă în aer. Noi n-avem 
acel imens utiliaj industrial și acea superbă industrie, acea minunată agricultură 
intensivă, acele enorme capitaluri fixate în fabrici, în ateliere, în agricultură. N- 
avem această înălțime de producţie, această bază materială, și ăsta e un fapt 
principal. Cultura intelectuală se capătă ea prin învăţătură, numai mijloace să 
aibă omul; moravurile se schimbă mai greu, desigur, dar în condiţiile prielnice 
schimbarea lor se face relativ destul de lesne; în sfârșit, instituţii politico- 
sociale, mai ales când e să rămână pe hârtie, se pot introduce cât de ușor. Dar 
a căpătat această bază însăși a instituţiilor, a moravurilor, a culturii occidentale, 
asta e greu, o cât de greu! 


Pentru aceasta trebuie sacrificii, lupte, muncă grea, tenace, pentru acesata 
trebuie generaţii. 

Dar, dacă n-avem baza însăși a unei societăţi capitaliste dezvoltate, trebuie 
să lucrăm, să muncim ca s-o realizăm; dacă relaţiile noastre economice, dacă 
moravurile noastre sânt încărcate de felurite resturi feudale care ne împiedică 
dezvoltarea, trebuie să lucrăm ca să le nimicim. Și atunci, în această muncă 
de descotorosire de resturile feudale, în această muncă lungă și grea de realizare 
a unei vaste baze pentru viaţa noastră economico-socială și culturală, în 
această evoluţie către un stat sau o societate capitalistă, pe baza căror instituţii 
politico-sociale, pe baza căror relaţii de drept trebuie să mergem: pe a celor 
medievale, monarho-absolutiste, sau a celor occidentale, capitaliste, liberalo- 
burgheze? 

Bineînţeles că răspunsul nu poate fi îndoielnic.(...) 

Este iarăși de ultima evidenţă că, tocmai pentru această înaintare și pentru 
această sfărâmare a resturilor feudale, ne trebuie instituții liberalo-burgheze 
care ajută la sfărâmarea resturilor de feudalism și care ajută înaintarea noastră, 
progresul nostru economic. 

În acest sens, după cum am zis în articolul citat, pentru ţările înapoiate, 
semicapitaliste, instituţiile liberale au o importanţă deosebită, pe care n-au 
avut-o pentru țările occidentale. Acolo capitalismul s-a dezvoltat sub instituţiile 
feudale și în luptă cu ele. Când burghezia a învins și a distrus feudalismul și și- 
a creat propriile ei instituţii, capitalismul era acum dezvoltat, iar instituţiile noi 
au contribuit numai la înflorirea lui ulterioară. Acolo deci, dacă putem să ne 
exprimăm astfel, instituţiile burghezo-liberale au mers la coada capitalismului; 
pe când în țările înapoiate, semicapitaliste, ele merg în fruntea lui, deschizându- 
i și curățându-i drumul. 

Așadar, în rezumat: o societate înapoiată intrând în relaţii cu capitalismul 
occidental; aceasta îi modifică procesul de viață socială, îi revoluționează 
toate raporturile economico-sociale și morale, îi produce adânci modificări 
culturale: toate acestea nu numai justifică, dar necesită instituţii liberalo- 
burgheze, după cum le necesită și propășirea ulterioară a acelei societăți. 

Au fost însă și alte condiţii foarte importante care au necesitat introducerea 
instituţiilor liberalo-burgheze. Așa e chiar independenţa noastră națională, 
însăși crearea și existenţa statului român. 

Țara românească a avut marea neșansă istorică să fie înconjurată de trei 
state puternice, care o strângeau ca într-un cerc de fier și dintre care unul se 
socotea stăpânul ei de drept (Turcia), altul stăpân de fapt (Rusia) și al treilea 

căuta să devină și una și alta (Austria). Firește că aceste state au opus o rezistență 
înverșunată la crearea statului român independent. Pe ce dar și pe cine, pe al 
cui sprijin putea să conteze ţara împotriva unor adeversari atât de puternici? 
Acest sprijin n-avea de unde să-l capete decât de la Occidentul liberalo- 
burghez. Dar nu putea să-l capete o ţară înapoiată care s-ar fi încăpățânat să 
rămână iobăgisto-medievală, ci numai una care ar fi țintit să se transforme într- 
o ţară capitalistă și liberalo-burgheză. 

Și nu numai consideraţii morale, simpatii politico-sociale joacă aici un rol 
hotărâtor, ci mai ales interesul material. Țările capitaliste atrag în orbita mișcării 
lor pe cele înapoiate nu din interese ideale, ci mai cu seamă din interese foarte 
materiale, ca să le poată trimite mărfuri, ca să le prefacă în debușeu pentru 
produsele industriale de care gem...) 

Așadar, instituţiile liberale au fost necesare pentru viaţa ţării ca stat inde- 
pendent. Și într-un fel ele au fost necesare chiar pentru conservarea neamului 
românesc ca atare. 

Dintre cei trei vecini pomeniţi, cel mai periculos pentru existenţa însăși a 
neamului e, desigur, Rusia. În cazul unui dezastru al statului român, în cazul 
acaparării ţărilor române de către Rusia, nu numai statul român ar fi fost distrus, 
dar însuși neamul românesc ar fi fost în pericol de nimicire.Vedem doar ce a 
păţit Basarabia. Într-o vreme atât de scurtă toți acești Cruşevani, Puricikievici 
(Purice), Seladini, Krupenski etc. au devenit cei mai abjecţi servitori ai ţarismului 
muscălesc, au devenit o pacoste nu numai pentru Basarabia, dar și pentru 
însăși Rusia, iară țărănimea a fost atât de abrutizată încât nici nu se gândește la 
neam. Această soartă o aștepta și pe Moldova, și pe Muntenia. 

În schimb, presupunând același dezastru - acapararea ţărilor - din partea 
Austriei, statul independent ar fi fost de asemenea nimicit, dar ar fi putut să fie 
măcar vorba de distrugerea neamului? Zece milioane de români în Austria 
poliglotă ar fi rămas un neam puternic și, poate, în unele privinţe chiar 
preponderent. E deci vădit că cel mai mare pericol pentru însăși existenţa 
neamului rămâne tot Rusia. 

Or, pe la mijlocul veacului trecut, Rusia se și simţea în țară la noi ca la ea 
acasă; consulii ei de fapt stăpâneau ţara. Similitudinea de religie, de organi- 
zaţie economică, de instituţii și mai ales similitudinea de clase conducătoare, 
toate acestea au făcut ca Rusia să socotească provinciile moldo-valahe ca o 


'Aluzie la conducătorii revoluţiei turce izbucnite în 1908, care a dus la căderea 
sultanului Abdul-Hamid. 

pradă ușoară. introducând instituţiile liberale și încă liberale înaintate, care nu 
aveau nici o asemănare cu cele rusești, chemând la viață o clasă conducătoare 
(burghezimea) așa de puţin asemănătoare cu boierimea rusească, România 
nu numai că a pus o stavilă între ea și Rusia, dar a săpat o prăpastie. A fost o 
lovitură abilă, genială, asemănătoare cu cea de acum a junilor turci. Așadar, și 
condiţiile economice sociale rezultate din legăturile cu Occidentul european; 
și relaţiite culturale; și necesităţile dezvoltării capitaliste ulterioare; și interesele 
conservării statului, independenţei naţionale și a neamului însuși, toate 
reclamau introducerea instituţiilor liberalo-burgheze. Desigur, e greu ca niște 
instituţii să se bazeze pe necesități mai mari. 

(C. Dobrogeanu - Gherea, Opere complete, vol. 4, București, 1977, p. 31-41) 


CHESTIUNEA AGRARĂ 
(Punctul de vedere al socialiștilor români în legătură cu reformele 
inițiate de liberali în 1914-n.n.) 


Raportul tov. M.Gh. Bujor la Congresul al III-lea al P.S.D.R. din 6-8 aprilie 
1914 

La noi și aiurea 

Chestiunea agrară are la noi, relativ vorbind, o importanţă mai mare decât 
aceeași chestiune în țările apusene, capitaliste. Acolo țărănimea reprezintă un 
procent din ce în ce mai scăzut din populaţiunea ţării faţă de muncitorimea 
orășenească, proletariatul industrial, care crește mereu în importanţă numerică, 
economică și socială. La noi, țărănimea reprezintă, dimpotrivă, un procent 
enorm faţă de o muncitorime puțin organizată și la începutul dezvoltării sale. 

Apoi regimul nostru agrar se deosebește de acela din ţările înaintate capitalis- 
te. Acolo găsim raporturile și categoriile sociale burghezo-capitaliste introdu- 
se în regimul agrar: un proletariat agricol, al cărui număr scade de altfel, 
asemănător celui industrial, o mică proprietate țărănească de sine stătătoare și 
o mare proprietate, redusă mult, și care întrebuinţează în raporturile ei cu 
proletariatul agricol sau mica proprietate mijloace de producere, de luptă 
hotărât burgheze. 

La noi, proletariatul agricol, între 500.000 - 700.000, nu se bucură de 
toate libertăţile și foloasele muncii libere; e plătit cele mai deseori în natură, e 


stingherit în mișcările lui prin legi și dispoziţiuni autoritare, rămășițe din vechea 
iobăgie. Mica proprietate e în cea mai mare parte o proprietate aparentă, 
fiindcă nefiind îndestulătoare, trăiește în atârnare permanentă de proprietatea 
mare. lar proprietatea mare, dezvoltată peste măsură, anormal, este o 
proprietate latifundiară, care trăiește din exploatarea muncii micului proprietar 
şi a ţăranului fără pământ în mod primitiv, cu uneltele și inventarul ţăranului, 
în raporturi de supunere și autoritate cu adevărat sclavagiste. 

Toate legiuirile și reglementarile introduse la ţară - legile de învoieli, armata 
și autorităţile la îndemâna proprietarilor pentru executarea țăranilor, 
jandarmeria rurală etc. - au întărit acest regim. 

Libertăţile decretate au rămas pe hârtie. 

Astfel, în regimul nostru agrar am ajuns să nu avem nici proprietate mare 
propriu-zisă, nici proletariat agricol, nici țărănime proprietară de sine stătătoare. 
Acest regim, în care găsim urme puternice de iobăgie, a fost numit cu drept 
cuvânt de tov. Dobrogeanu Gherea regim neiobag. 

Partidul nostru și țărănimea 

Situaţia de plâns, imposibilă, exploatarea neomenească sălbatică în care 
trăiesc muncitorii de pământ, ca și marea majoritate a micii proprietăţi, trebuie 
să intereseze de aproape pe partidul nostru. Este un motiv de dreptate și un 
interes de clasă care îi impun aceasta. 

Pe de altă parte, regimul nostru agrar, privind cea mai mare parte din 
populaţia și din producţia țării, are o înrâuire covârșitoare asupra întregii noastre 
vieţi economice, politice, sociale, morale. Neiobăgia de la ţară domnește și în 
orașe unde libertăţile, drepturile, neatârnarea păturilor nevoiașe și producătoare 
sânt de fapt suprimate și unde domnește aceeași apăsare și tiranie orientală. 
Din cauza aceasta, dezvoltarea însăși a ţării este ținută pe loc. 

Dar un asemenea regim, înapoiat, plin de arbitrar, este o piedică pentru 
însuși progresul socialismului, întrucât social-democraţia nu poate propăși 
decât într-un regim pronunţat și curat capitalist. 

Propășirea social-democraţiei, dezvoltarea societăţii pe care socialismul o 
are întotdeauna în vedere, dezrobirea țărănimii, iată consideraţiuni variate și 
puternice care impun partidului nostru să se preocupe de aproape de 
chestiunea țărănească. 

Ce trebuie să facem? 

Fără îndoială trebuie să luptăm pentru înlăturarea acestui regim pierzător.(...) 

(România muncitoare” din 15 aprilie 1914) 

a a ni ea 
AL VIII-LEA CONGRES SOCIAL-DEMOCRAT ROMÂN DIN UNGARIA 


Duminică 26 octombrie st. n. s-a ținut al VIII-lea Congres social-democrat 
român din Ungaria, la Arad, în casa muncitorilor. 

Au luat parte 26 delegaţi din 15 localităţi. împrejurările economice au 
împiedicat pe mulţi tovarăși a lua parte, care numai prin scrisori și telegrame 
s-au alăturat de hotărârile congresului. (...) 

(RAPORTUL PRIVIND ORGANIZAREA POLITICĂ ȘI ECONOMICĂ 

RAPORTOR: IOSIF CISER) 

Cum stăm? 

Începe prin a arăta starea apăsătoare în care este poporul român. “Sântem 
mai mult un popor agrar, un popor de țărani săraci și neștiutor, apăsat ca clasă, 
apăsat ca neam. Politica tuturor guvernelor de până acum a împins țărănimea 
la sapă de lemn. Dările mari, scumpetea generală, lipsa de școli şi acolo unde 
este maghiarizare cu sila, țăranii care muncesc pe moșiile mari ale grofilor, 
dacă cer o plată mai bună, fac greve, sânt băgați pe câte 30-60 de zile la 
închisoare. Degeaba se duc la orașe după muncă, nu găsesc; nefiind industria 
dezvoltată, nu sânt fabrici unde ar lucra, și-n acele puţine care sânt plata e așa 
de mică, că moare de foame lucrând. La sate îl omoară neștiința, darea, jandarul, 
solgăbirăul și banca. La oraș degeaba se duce iarna să muncească, că nu se 
ajută cu nimic. Așa stând lucrurile, ușor putem înţelege pentru ce țăranii noștri, 
cu toată predica și povaţa fățarnică a popilor care îi spun să rămână aci să |. 
muncească mai mult, să nu se înstrăineze, el totuși, silit de nevoia de a trăi, își 
ia desagii la spinare și se duce la America, Rusia și România, muncește acolo 
ca să-și poată întrucâtva ușura viaţa lui și a celor de acasă. 

La orașe de-abia acum începem să pătrundem în industrie, în mase mai 
mari ca lucrători în fabrici și ateliere. Partea cea mai mare stăm în orașele mici; 
acolo câștigul e așa de mic, viaţa e încă medievală, curentul de progres și 
cultură e foarte slab. Dacă toate astea sânt adevărate la întreaga muncitorime 
din provincie, cu atât sânt mai adevărate la noi, românii, deoarece de-abia ieri 
am ieșit din sat, păstrând încă judecata și felul de a fi (al) sufletului ţăranului picat 
la oraș. Cea mai mare parte a lucrătorilor români fug de organizaţie (de sindicat), 
deci urmează că, fiind singuri, fără încredere în puterile lor, sântplătiţi mai prost, 
exploataţi mai tare ca lucrătorii unguri organizaţi; al doilea rău ce urmează e că 
lucrătorii români, fugind de organizaţie, fug de singurele cetăți de cultură care 
sânt azi în orașele de provincie, pierd economicește și pierd culturalicește, trăiesc 
în nepăsare și risipiţi sau se fac sprijinitorii popilor, uneltelor maieștrilortomâni, 


care îi duc în “reuniunile meseriașilor”, unde îi storc să dea pentru biserica 
cutare, pentru fondul văduvelor, fondul orfanilor, fondul fetelor nemăritate încă 
şi alte o mulţime de fonduri, care nu se împart niciodată și unde se dă o educaţie 
clericalistă, șovinistă, ură împotriva altor naţiuni. 

Politica partidului naţional 

Se impune întrebarea de la cine poate aștepta poporul român ridicarea sa 
economică și culturală? Partidul naţional român, credincios tradiţiilor bătrâne, 
urmează a-și duce politica sa de îmbogăţire personală a șefilor, popilor, 
advocaţilor. Poporul român însă e lăsat la buna plăcere a tuturor jefuitorilor, a 
solgăbirăilor şi a tuturor guvernelor. (...) 

Priviţi numai politica sa social-economică, băncile lor, care se zice că sânt 
înfiinţate pentru a sprijini țăranul sărac român și care astăzi iau 14-16 și 20 la 
sută camătă, băncile acelea care, dacă țăranul român nu poate plăti punctual, 
îi vinde și cenușa din vatră, lăsându-l cerșitor pe drumuri. Uitaţi-vă la politica 
sa culturală. Scolile sânt în mâna popilor, învățătorul nu e aceea ce ar trebui să 
fie. (...) 

Sântem astăzi stăpâniţi de un guvern reacţionar panamist, care are o singură 
ţintă: asigurarea domniei feudale pe un timp cât mai lung. 

Pentru aceasta a călcat în picioare parlamentarismul, a îndopat militarismul 
ca să aibă pe ce se sprijini. Toate naționalităţile le-a călcat în picioare. (...) 

Ce trebuie să facem noi? 

(...) Noi avem datoria să pătrundem la sate, să luminăm poporul și, în toate 
părțile unde e posibil, să-l organizăm în Uniunea muncitorilor de pământ. 
Odată organizat, va avea un cerc unde să se cultive, unde să facă cunoștință 
directă cu luptele celorlalte naţiuni, va putea să-și apere interesele sale 
economie; odată organizat, se va simţi o putere și va putea să ocupe o poziţie 
serioasă în politica comunală și parlamentară. 

(“Adevărul” din 31 octombrie 1913) 


Capitolul VI 


ALTE PARTIDE POLITICE - CURENTE DE IDEI, 
TEXTE DOCTRINARE 


PROGRAMUL DEMOCRAT-RADICAL 
PARTEA ECONOMICA 


Soluţiunea agrară 

1. Revizuirea legii de împroprietărire de la 1864 și 1882, a legii pentru 
vânzarea în loturi a bunurilor statului, precum și a legii tocmelilor agricole în 
următorul mod: 

În ceea ce priveşte modificarea celor dintâi trei legi; 

Darea de pământ arabil, pășunabil etc. suficient țăranilor, ajunși la ma- 
joritate, completarea porțiunii de pământ necesară tuturor împroprietăriţilor 
de la 1864 și a fiilor precum și a însurățeilor. Această împroprietărire făcută 
de stat va fi continuă și permanentă iar nu periodică, până ce moșiile statului 
se vor epuiza. După aceea, statul va cumpăra cu bună învoire stocuri de 
moșii particulare pentru ca să poată face faţă tuturor cererilor pentru mulți 
ani. Aceasta în mod provizoriu, până când un alt sistem mai complet și mai 
conform cu legile progresului va putea funcţiona, în scop de a răspunde la 
necesităţile claselor rurale în viitor. Această împroprietărire continuă se va 
face în cele mai folositoare condiţii pentru țărani. 

2. Darea de instrumente agricole și tot ce este necesar pentru instalarea 
unei exploataţii rurale țăranilor ce vor avea nevoie, sumele necesare vor face 
parte din aceleași anuităţi ca și cele privitoare la pământul cedat. 

Acestea ca reforme fundametale. 

În ceea ce privește legea tocmelilor agricole: 

3. Fixarea maximului preţului arendei unui pogon..[...) 

4. Determinarea maximului dijmei pe pogon. Efectuarea dijmuirii de către 
comisiuni comunale la date potrivite.(...) 

5. Obligaţia din partea proprietarilor și a arendașilor de a da, din pământul 
arabil, numărul de pogoane necesare tuturor țăranilor care nu au pământ 
sau au pământ insuficient, în condiţiile de mai sus.(...) 

8. Fixarea preţului minimal al zilei de muncă agricolă cu brațele, cu carul 
etc. Fixarea preţului minimal pentru munca cu bucata. 

9. Fixarea maximului orelor de lucru dintr-o zi pentru tot felul de muncă 
la câmp, la pădure, în sat etc. 

10. Să se dea ţăranilor dreptul de a lua din pădurile statului lemnele 
pentru trebuințele casnice și de a pescui.(...) 


Serviciul sanitar 

1. Prevederea în bugetul statului a unui fond destinat pentru secarea 
apelor stătătoare din sate și din împrejurimile lor. 

2. Interzicerea prin aspre pedepse a vânzării de porumb stricat și 
confiscarea lui oriunde s-ar găsi, după indicaţiunea medicului plășii. De 
asemenea, interzicerea vânzării opincilor neargăsite, nedubite (prin al căror 
intermediu se pot propaga maladiile infecțioase la animale ca pesta bovină 
etc.) și confiscarea lor oriunde s-ar găsi după indicaţiunile medicului veterinar 
al judeţului sau plășii. 

3. Crearea de spitale rurale prevăzute cu farmacii.(...) 


impozitele 

Impozitul progresiv asupra capitalului. Prin capital se înţeleg imobilele 
agricole, uzine, fabrici, instrumente, mașini, obiecte mobile, minele, utilajul, 
trăsurile, animalele etc. Se exceptează imobilele urbane destinate închirierii, 
comerţului și industriei, care vor fi supuse la alt regim. Acest impozit va avea 
de bază valoarea venală a obiectelor.(...) 

3. impozitul funciar progresiv. Acest impozit să va preleva asupra tuturor 
fondurilor pădurilor etc. exploatate.sau nu. 

4. Impozitul asupra succesiunilor de toate felurile, fixat cu un cuantum 
astfel încât el să poată aduce fondului social o parte măcar din averile 
acumulate de părinţi, de rude etc.[...) 


Partea industrială 


Principiul care trebuie să domineze această materie este următorul: de a 
face pe capitaliști să participe la muncă, iar pe muncitori la capital: 


lată prin ce mijloace: 

1. Fixarea unui minimum de salarii pentru muncitorii de toate felurile de 
la fabrici, uzine, exploatări industriale, întreprinderi, societăţi etc. Acest mini- 
mum se va fixa având în vedere deosebitele întrebuinţări ale braţelor și ale 
inteligenței muncitorilor etc. 

2. Pe lângă acest salariu minimum, participarea muncitorilor la beneficiul 
net al exploatărilor, în proporţie cu munca și cu salariul lor. 

3. Formarea de case pentru asigurarea lucrătorilor în caz de boală, de 

. bătrâneţe, de lipsă de lucru, de incapacitate de lucru etc. Pentru crearea unor 
astfel de fonduri patronii, întreprinzătorii etc., vor contribui cu două părți, 
muncitorii cu una din salariile lor, iar statul cu a patra parte. 

4. Răspunderea patronilor în caz de accidente. 

5. Formarea unui fond, prelevat asupra părții de beneficiu a lucrătorilor, 
în scop ca să poată cu timpul deveni părtași și ei la proprietatea fabricilor, 
utilajelor etc. Participarea lucrărilor în acest mod să fie obligatorie pentru 
patroni și capitaliști. 

6. Interdicţia de a se întrebuința în fabrici etc. copii care ar avea mai puțin 
de 12 ani. Combinarea orelor de lucru așa ca copiii să aibă timpul liber 
pentru a frecventa școlile. 

7. Reglementarea muncii femeilor și a adolescenților. 

8. Fixarea prin lege a unei zile normale pentru adulţii de ambele sexe la 9 
ore de lucru.(...) 


PARTEA POLITICA 


Grupul democratic-radical va persista în urmărirea unui număr de reforme 
pe tărâmul politic, pe acela al instrucției, al armatei, justiţiei etc., din care cele 
mai însemanate sânt următoarele: 

În materia constituțională 

1. Desființarea colegiilor actuale electorale și introducerea sufragiului 
universal, așa cum există el în Franţa, Germania etc. 

2. Ingrădirea şi restrângerea prerogativelor și atribuţiilor regelui, precum 
desființarea puterii de a sancţiona legile și de a fi șeful armatei etc. etc. 

3. Stabilirea din nou a jurisdicției juraţilor în toate delictele de presă de 
orice natură ar fi ele. 

4. Toate libertăţile proclamate în Constituţie serios lăsate în deplinul 
exerciţiu și lărgite, precum dreptul cetăţenilor de a se întruni în mod pașnic 
chiar și sub cerul liber, iar nu numai sub acoperământul unei clădiri. 

5. Dreptul de rezistenţă la măsurile ilegale luate de autorităţi și judecarea 
diferendelor de această natură de juriu. 

6. Intrarea Dobrogei sub regimul constituţional. 

7. Garantarea poziţiunii funcţionarilor publici. Inaintarea în funcțiuni pe 
baza concursului.(...) 

În ceea ce priveşte armata 

1. Reducerea serviciului militar în armata activă de la 3 ani, la 1 an și 
mărirea efectivului până la garantarea siguranței statului. 

2. Reducerea serviciului militar de la 5 la 2 ani în armata teritorială.(...) 

Ince privește instrucţia 

1. Instrucţia gratuită, obligatorie și integrală a tuturor copiilor din orașe și 
de la ţară; întreținerea celor lipsiţi de mijloace de către stat, comună etc., cu 
hrană, îmbrăcăminte etc. completarea acestei instrucţii prin cursuri de adulţi. 

2. Inamovibilitatea învăţătorilor și învăţătoarelor rurali ca şi a celorlalţi 
membri au corpului didactic. 

3. Statul să vie în ajutorul comunelor rurale care nu au fonduri 
îndestulătoare pentru a putea construi localuri școlare.[...) 

7. Crearea de școli profesionale care să ia locul ucenicitului în ateliere. 
Aceste școli îmbrăţișând studiul tuturor meseriilor, vor fi puse sub privegherea 
sindicatelor profesionale de lucrători. 

8. Infiinţarea de școli agricole regionale.(...) 

Politica externă 

1. Unitatea națlonală și confederaţiunea statelor balcanice. 

(Programul democrat-radical, Bucureşti, 1890) 


GHEORGHE PANU 
Sufragiu universal (1893) 


AVEREA ȘI PATRIOTISMUL 
Când consideri ce reprezintă dreptul de a participa la afacerile statului și 
cum clasa dirigentă îl fașifică, rămâi indignat de atâta rea-credinţă. În adevăr, 
ce reprezintă ideea de alegător? Ea nu poate nici trebuie să reprezinte decât 
un lucru, anume: dreptul oricui cetățean de a zice și cuvântul său în 
chestuiunile care îl privesc, precum și acele de impozit, de instrucţie, de legi 
economice, de justiţie, administraţie, precum și cele care regulează raporturile 


ERIN EN EARP PRR E OAC ORE RE PE PRIZE COREE o FER ERIE REC ȘEI 
lui sociale. Acest drept este absolut și independent de orișice alte împrejurări. 
O singură condiţie ajunge: să aibă cetăţeanul capacitatea de vârstă cerută. 
Toate celelalte sânt secundare. 

Aşa, întrucât faptul că un cetăţean plătește un impozit mic, de vreme ce 
toată lumea plătește cel puţin căile de comunicaţie, îl face impropriu de a fi 
alegător sau îi știrbește o parte din prerogativele sale elective? Intrucât faptul 
că un alegător are un venit mai mic decât altul îl poate pune într-o situație 
inferioară politică? Care poate fi motivul? Unde este raţiunea și dreptatea? 

la să discutăm chestia mai strâns. Niminea nu poate pretinde că un 
cetățean mai sărac este mai puţin legat prin interese, tradiţii, iubire de ţară 
decât unul bogat, încât să justifice inferioritatea politică a unuia și suprioaritatea 
celuilalt prin faptul că celui întâi îi pasă mai puţin de binele public decât celui 
de-al doilea. Această glumă proastă cum că cei bogaţi iubesc mai mult țara 
decât cei săraci a ieșit din modă.....) 

Cred că am arătat că, dacă este vorba de a înlătura pe cei ce nu posed 
avere pe cuvântul că nu prezintă destule garanţii că se interesează de ţară, 
apoi aceasta este o absurditate și o injurie crudă, infligeată (impusă - n.n) de 
cei bogaţi, și că toată această manoperă nu tinde decât a îndepărta de la 
drepturile politice pe cei mulţi în folosul celor puţini. 

(George Panu “Sufragiul universal”, Bucureşti, 1893, apud Antologia 
gândirii româneşti, partea Ii, București, 1967, p. 575-581) 


PROGRAMUL PARTIDULUI NAȚIONAL DIN BUCOVINA 
PROGRAMUL ACTUAL 


Totalitatea chestiunilor românești ar fi natural să o găsim oglindită în 
programul Partidului Naţional-Român din Bucovina! 


'Ziua în care s-a constituit Partidul Național din Bucovina este 7 Martie 1892; 
de aici vorba despre >>memorabila<< zi de 7 Martie. Atunci s-a luat următoarea 
resoluțiune: 

>> Adunarea generală a reprezentanţilor alegătorilor români din Bucovina: 

>>1 proclamă din nou solidaritatea tuturor românilor din Bucovina în afaceri 
politice, naționale și bisericești și organisarea lor într-un partid naţional compact 
representat prin societatea politică >>Concordia<<. 

Programul acesta apărut în 2/14 Maiu 1891, în primul număr al <<Gazetei 
Bucovinei>>, este următorul (punctele sunt numerotate de mine). 

1. Programul “Gazetei Bucovinei” ca atare (!) nu se va deosebi de 
programul originar (!) al societăţii politice >>Concordia<< și cuprinde în sine 
tot ceea-ce se găsește adânc cioplit în inima fiecărui român adevărat din 
Bucovina. 

2. În privinţa politică românii ţin înainte de toate cu credinţă neclintită la 
Impăratul lor, la împărăție și la dinastie. Prin urmare organul nostru va inteveni 
$n toate chestiunile pentru tot ceea-ce ridică puterea și forţele glorioasei noastre 
patrii și contribuie în general (!) la întărirea și oțelirea monarhiei habsburgice. 

3. Organul nostru va aspira (!) la menţinerea autonomiei Bucovinei și al 
păstrarea individualităţii sale istorice-politice, garantate atât prin diploma 
împărătească din 9 decemvrie 1862, cât și prin legile fundamentale ale statului. 

4. Noi stăm înainte de toate pe terenul constituţiei astăzi în valoare de la 
21 Decemvrie 1867, deoarece în legile fundamentale ale statului găsim o 
deplină garanţie pentru respectarea tuturor drepturilor noastre politice, 
cetățenești, bisericeşti și naționale. Drept aceea organul nostru va și pretinde 
totdeauna executarea conștienţioasă a acestor legi, precum și aplicarea strictă 
a spiritului lor și faţă cu poporul românesc din Bucovina. 

5. Deoare-ce românii bucovineni doresc o soluțiune multumitoare a 
tuturor chestiunilor naţionale în patrie drept un postulat esenţial al întărirei și 
oțelirei monarhiei unitare, <<Gazeta Bucovinei>> își va da toată silința, de a 
promova buna înțelegere între poporul românesc și cealaltă poporaţiune 
indigenă a ţării! 

6. În primdmță morală (!) și religioasă românii din Bucovina sunt fii 
credincioași şi supuși ai bisericii ortodoxe - răsăritene și în urmarea acesteia 
nu vam întrepune și noi pentru dobândirea autonimiei și a organisării bisericii 
noastre. 


>>2. însărcinează cu conducerea alegerilor din întreaga jară un comitet 
electoral central, care se va compune din toți membrii comitetului societăţii 
politice >> Concordia<< din membrii români ai camerei și ai dietei trecute și din 
alţi bărbaţi de încredere don ţară. 

>>3. recunoaște de representanţi ai românilor numai acei candidaţi români 
care vor fi recomandaţi de cătră comitetul electoral mai sus numit. 

>>4. impune aleşilor românilor oblegămentul de a forma în dieta ţării un club 
național deosebit. 


7. Gazeta Bucovinei<< va avea totdeauna în vedere desvoltarea culturală- 
naţională a poporului românesc bucovinean și astfel ea va stărui pentru 
prosperarea învățământului în limba română, în special pentru lărgirea și 
înmulţirea școalelor primare, precum și pentru întrebuinţarea limbei poporului 
în toate afacerile sale cu autorităţiule administrative și judecătorești. 

8. Noi vom ave mai departe în vedere prosperarea economică a țării, și 
după-ce (!) ţara noastră e mai ales o ţară agricolă, acest ziar va tinde îndeosebi 
la ridicarea temeliei forțelor noastre economice; la ridicarea economieie rurale. 

9. Conforma programului nostru, noi vom sprijini guvernul, care susține 
autonomia ţărilor din această monarhie și care va da dovezi de o egală 
bunăvoință faţă cu toate naţionalitățile din stat. 

10. Una dintre misiunile noastre importante, pe care le avem în cadrul 
acestui program este și organizarea poporului nostru românesc din Bucovina. 
Cu ajutorul organului nostru vom lucra deci pentru formarea unui partid 
naţional compact, și vom combate din răsputeri spiritul de clică, ce s-ar 
încerca să se încuibe în sânul poporului și al partidului naţional. În această 
gazetă răul se va scoate la iveală ori-unde s-ar ivi el, și vor fi combătuţi toți 
cei-ce vor contribui la răspândirea lui.(...) 

11. În privinţa literară ziarul nostru se va nisui a ține pas cu direcţiunea 
literară urmată de toţi Românii, care pentru desvoltarea gustului de cetire la 
popor și pentru cultivarea acestuia va scoate în fiecare lună câte un suplement 
sub numele >>Foaia Săteanului<<, în care se vor tracta materii ce interesează 
mai ales poporaţiunea de la ţară...) 

(George Bogdan - Duică, Bucovina. Notiţe asupra situajiei, 
Sibiu, 1895, p. 217-220) 


MANIFESTUL COMITETULUI NAȚIONAL AL ROMÂNILOR ARDELENI 
ȘI BUCOVINENI ... DIN 6 OCTOMBRIE 1918. 


În 6 Octombrie 1918 “Comitetul naţional al românilor ardeleni și 
bucovineni aflători în Moldova și Basarabia și al corpului ofițeresc și de 
voluntari” trimiseră Majestăţei Sale Regelui României, următorul manifest: 

“Românii ardeleni și bucovineni aflători pe teritoriul român, în numele 
lor și al fraţilor subjugaţi de acasă, a căror conștiință e siluită și terorizată și 
deci în imposibilitatea de a se manifesta liberi, declară cele ce urmează: 


1. Cerem să fim liberaţi de sub jugul monarhiei austro-ungare și suntem 
ferm hotărât să luptăm pe toate căile și prin toate mijloacele, ca elementul 
românesc în întregimea lui să fie constituit într-un singur stat naţional liber 
sub domnia dinastiei române. Răsboiul între noi și monarhia austro-ungară 
nu se va sfârși până când nu vom întrupa idealul național integral. 

2. Nu recunoaștem monarhiei austro-ungare drepturi de a se ocupa de 
soarta Românilor din Ardeal şi Bucovina, deoarece dânsa veacuri dearândul 
ne-a ținut în cea mai neagră și rușinoasă robie. Toate încercările de federalizare 
ale Casei din Habsburg sunt gesturi desperate ale unei împărăţii osândite să 
se descompună și să piară. 

Starea românilor din monarhia vecină o va decide biruinţa oștirei române 
și voinţa întregului popor românesc pe care o va consfinţi hotărârea 
congresului de pace generală la care vor lua parte și reprezentanţii oficiali ai 
României eliberatoare. 

3. Cerem ca întreg teritoriul locuit de majorităţi covârșitoare românești 
din monarhia habsburgică să fie eliberat și anexat Regatului român așa cum 
este prevăzut în tratatul de alianţă a României cu puterile înțelegerei. 

4. Toate declaraţiunile românilor din Ardeal și Bucovina contrarii acestor 
aspiraţiuni naţionale le consideră ca stoarse de autorităţile dușmane cu forța 
şi declară ca aceste declaraţiuni nu trebue să ducă în eroare opinia lumii care 
cere dreptate și libertate pentru toate neamurile”. 

(Acjiunea.refugiaţilor bucovineni în timpul războiului în lon. I. Nistor, Unirea 

Bucovinei 28 noimebrie 1918. Studii şi documente, București, 1928, p. 29-30). 


DECLARAȚIA CONSILIULUI NAȚIONAL ROMÂN DIN BUCOVINA 
DIN 27 OCTOMBRIE 1918. 


Un grup de intelectuali aderenţi convinși ai curentului naţional în frunte 
cu profesorul Sextil Pușcașiu s-au întrunit în ziua de 11 octombrie 1918 
pentru a cădea la înțelege asupra măsurilor ce trebuiau luate în faţa situaţiei 
politice ce se crease prin descompunerea Austriei. După desbaterile 
amănunțite cei prezenţi căzură de acord să scoată un nou organ de publicitate 
care să fie “Glasul Bucovinei”, o adevărată expresie a gândurilor și năzuințelor 
politice și naţionale ale acestei provincii. Programul nouei grupări se rezuma 

în următoarele declaraţiuni de principii, pe care le găsim în numărul prim al 
“Glasului Bucovinei” din 22 Octombrie 1918. La întrebarea: “Ce vrem”? 
semnatarii programului răspundeau în modul următor: 

“Vrem: să rămânem români pe pământul nostru strămoșesc și să ne 
ocârmuim singuri precum o cer interesele noastre românești. 

Nu mai vrem: să cerșim de la nimeni drepturile care ni se cuvin, ci în 
schimbul jertfelor de sânge aduse în acest răsboi - jertfe mai dureroase decât 
ale altor popoare -. 

Pretindem: ca împreună cu fraţii noștri din Transilvania și Ungaria, cu 
care ne găsim în aceiași situaţie, să ne plăsmuim viitorul care ne convine 
nouă în cadrul românismului. 

Cerem: să putem aduce la congresul de pace aceste postulate ale noastre 
prin reprezentanţi aleși de noi înșine din mijlocul naţiunei noastre. 

Evenimentele politice în monarhia habsburgică se precipitau, astfel că 
problema Bucovinei trebuia și dânsa să-și găsească o soluţie grabnică. În 
scopul acesta reprezentanții românilor Bucovinei, și spre cinstea lor trebuie 
să zicem că vechile divergențe politice dispărură dintre ei, ținând mai multe 
sfaturi la Cernăuţi, se hotărâră în sfârșit să convoace pentru ziua de 27 
Octombrie, orele 3 p.m. în “Palatul Naţional” din Cernăuţi o adunare politică, 
la care să participe deputaţii români din parlamentul din Viena, foștii deputaţi 
din dieta Bucovinei și primarii români din întreaga provincie. La acestă 
adunare avură acces și alți intelectuali români, care ar fi dorit să ia parte 
activă la această importantă manifestaţie. Convocarea adunărei s-a făcut în 
baza art. 2 din legea austriacă pentru întruniri. Scopul adunărei era de a se 
proclama constituanta, și de a alege un consiliu naţional ca organ reprezentativ 
al românilor bucovineni, care avea să intre imediat în legătură cu românii din 
Transilvania și Ungaria. 

Sala “Palatului Național” era arhiplină de reprezentanţi ai românilor veniţi 
din toate colţurile Bucovinei, când părintele Dionisie Bejan deschise adunarea 
pentru a propune pe lancu Flondor președinte al accestei adunări. Luând 
presidiul adunărei, lancu Flondor rosti următoarea cuvântare: “Domnilor, o 
iobăgie naţională de aproape un secol și jumătate, pe cât de dureroasă pe 
atât de rușinoasă, e pe sfârșite. Poporul român din Bucovina e pe cale de a 
sparge și a lepăda lanţul care i-a ferecat sufletul. Liberi, în puterea suveranităței 
naționale, d-voastră veţi hotărâ astăzi, ce veţi afla de bine pentru un viitor 
fericit și falnic al neamului românesc din Bucovina. Dar să nu uităm, d-lor, că 


acest moment înălţător s-a născut din suferinţe grele și adâncă jale și e sfinţit 
cu sângele abundent al eroilor noștri. Vă provoc să vă sculaţi în picioare ca 
semn de juruință că nu-i vom uita nici odată și că ne vom arăta întotdeauna 
demni de sacrificiul lor. inchei cu răgămintea ferbinte: “Dea Dumnezeu la 
momentul acesta mare și acele care vor urma să afle în rândurile noastre 
numai sulflete mari”. 

Sub impresia acestei scurte și bine simţite cuvântări, adunarea 
proclamându-se constituantă, votă următoarea moțiune: 

1. “ Reprezentanţii poporului din Bucovina, întruniţi astăzi în ziua de 27 
Octombrie 1918 în capitala Bucovinei se declară, în puterea suveranităţei 
naţionale, constituantă a acestei țări românești. 

2. Constituanta hotărăște unirea Bucovinei integrale cu celelalte țări 
românești într-un stat naţional independent şi va purcede spre acest scop în 
deplină solidaritate cu românii din Transilvania și Ungaria. 

3. Spre a conduce poporul român din Bucovina și a-i apăra drepturile și 
spre a stabili o legătură strânsă între toţi românii, constituanta instituie un 
consiliu naţional de 50 membrii. Acest consiliu ne va reprezenta prin 
mandatari și la conferinţa de pace, și în afară de el nu recunoaștem nimănui 
dreptul de a hotărâ sau trata asupra poporului român din Bucovina. 

4. Constituanta respinge cu hotărâre orice încercare ce ar ținti la știrbirea 
Bucovinei, dorește însă să se înțeleagă cu popoarele conlocuitoare”. 

(“Glasul Bucovinei” din 29 octombrie 1918 apud lon |. Nistor, Unirea Bucovinei 
28 noiembrie 1918. Studii și documente, p. 35-38) 


DESBATERILE CONSILIULUI NAŢIONAL 


Sedinţa primă din 27 Octombrie 1918 

Sedinţa s-a deschis la orele 4 d.m. 

D-l Doctor lancu Flondor salută pe membrii Consiliului naţional și roagă 
să se facă alegerea prezidiului. 

Se aleg prin aclamaţiune: D-l Doctor lancu Flondor ca președinte, Dionisie 
Bejan, Dr. Dori Popovici și Sextil Pușcariu ca vice-președinţi și D-nii Dr. V. 
Bodnărescu, Dr. R. Sbiera și L. Tomoioagă ca secretari. 

D-l Dr. lancu Flondor mulțumind pentru încrederea, ce i se aduce, declară 
că, primind prezidenţia, este gata să jertfească totul pentru înfăptuirea voinţei 
poporului român din Bucovina. 


o a ARI OCE E E N E A CEE 38 N A E N E a ceee] 

__D-I Dr. Stefan Saghin roagă pe deputaţii din camera imperială să 
binevoiască a da, lămuriri cu privire la raportul momentan al Bucovinei cu 
guvernul din Viena. 

D-l Dr. lancu Flondor răspunde că nici o singură naţiune din Austria nu 
mai recunoaște guvernul austriac și că consiliile naţionale ale diferitelor 
naţiuni înlocuiesc guvernul. 

D-l Gheorghe Grigorovici spune, că depinde de noi și nu de guvernul 
din Viena, care va fi viitorul naţiunei române și al țărei noastre. Cu cât mai 
curând și mai bine ne vom constitui cu atât mai mari drepturi ne vom asigura. 
Cu ucrainienii și cu celelalte naţiuni conlocuitoare trebuie să ne înţelem într- 
un mod oarecare. Dar, organizându-ne astăzi și luând conducerea și afacerile 
ţărei asupra noastră, grija noastră cea mai mare trebue să fie aprovizionarea, 
pe care vom, înlesni-o, căutând să intrăm în strânsă legătură comercială cu 
România și cu Basarabia. Declară ca democrat socialist, că intră în consiliul 
naţional și e gata să conlucreze, dar nu va depune drepturile sale de deputat 
al muncitorimii, pe care va reprezentat-o și aci ca ori și unde. D-sa voiește o 
Românie Mare, care să cuprindă toate teritoriile românești, dar o Românie 
cinstită și dreaptă, căci D-sa mai are pe lângă sentimentele sale naţionale 
încă și alte sentimente, adică cele umane care, după părerea D-sale, stau mai 
pre sus de toate. Crede că nu vom lua pildă de la maghiari, ci vom căuta să 
facem dreptate egală, prin care vom alipi mai ușor și mai curând pe cei 
străini. 

(lon 1. Nistor, Unirea Bucovinei 28 noiembrie 1918. 
Studii şi documente, p. 86-87) 


PARTIDUL NAŢIONAL ROMÂN (BASARABIA) 


Câteva puncte din programul nostru 

Mişcarea revoluționară din Rusia a trezit toate straturile societăţii și toate 
neamurile; s-au făcut acum o mulţime de partide noi și partidele dinainte 
făcute dar care până acum erau silite să lucreze în ascuns au ieșit la lumina 
zilei luptând pentru ideile lor; toţi arată pentru ce luptă și ce vor; credem că 
e și datoria noastră să lămurim mai amănunțit pe cititorii noștri și pe cei din 
jurul nostru de ce vroim. 

Basarabeni suntem și vroim să rămânem moldoveni, aceasta este baza 
programului nostru și despre aceasta am vorbit deja; dar să nu uităm că fiind 
moldoveni ca neam, în același timp, ca strat social nu suntem decât țărani. 
Boierimea noastră veche s-a împăcat bine cu stăpânirea rusească, care le-a 
dat tot ce ei au vrut și toți boierii noștri s-au făcut ruși, iar copiii și nepoţii lor 
nici nu mai știu să vorbească limba noastră. Negustorimea noastră s-a rusit și 
ea ca să capete bunătăţi de la stăpânitorii ruși de până acum. Preoțimea 
noastră a învăţat la școli rusești și de-abia venind la noi în sate am învălat-o 
din nou moldovenește. Invăţaţii din neamul nostru de aici din Basarabia s-au 
dus în târgurile Rusești, unde învaţă pe ruși sau pe alte neamuri în limba 
rusească, acei puţini care s-au gândit și au luptat pentru noi - au înfundat 
temniţele; așa că aici în Basarabia am rămas moldoveni numai noi ţăranii. 

Ar părea, că fiind moldoveni - adică români, noi am dori să ne unim cu 
fraţii noștri de peste Prut. N-ar fi nimic straniu în această dorinţă a noastră: 
suntem de același neam, avem aceeași limbă, aceeași lege și obiceiuri. Dar 
pe lângă că această unire nu se poate face, nici nu ne vine la socoteală nouă 
moldovenilor din Basarabia. Ce am câștiga noi? E adevărat ca am sta împreună 
ca într-o casă, dar dacă casa e rece și n-are pâine,-dacă în acea casă noi 
ţăranii din Basarabia am sta tot așa se rău cum stau și ţăranii din România, de 
ce folos le-am fi și noi lor și ei nouă? Adică dacă ne-am uni cu România - n- 
am plăti biruri mai mari şi mai grele și mai nedrepte decât plătim acum? Nu - 
căci țăranii din România plătesc și ei biruri multe și nedrepte. Adică am scăpa 
noi de oștire? Nu - căci țăranii din România fac şi ei oștire; am avea noi 
libertatea cuvântului? Nu - căci țăranii din România au libertatea cuvântului 
numai pe lege, pe hârtie, iar când e vorba la adică nu o au; am avea noi 
libertatea adunării? Nu - căci țăranii din România, când se adună, stăpânirea 
lor, boierii lor, spun că se răscoală și îi împușcă; am scăpa noi de posesorii şi 
boierii de la sate, care ne iau câte șapte piei? Nu - căci și fraţii ţărani din 
România tot de posesori și boieri suferă și nimeni nu sare să-i scape; unindu- 
ne cu țăranii din România liberă am scăpa noi de dregătorii necinstiți, răi și 
răpitori, am scăpa noi de judecători fățarnici și înselători? Nu! căci și țăranii 
din ţara românească tot așa fel de dregători și judecători au puși de boierimea 
de acolo, ca să-i fure și să-i înșele. Am avea noi dreptul fiecare țăran să 
alegem de-a dreptul și deopotrivă cu lucrătorii, meșteșugarii, negustorii și 
boierii din târguri pe aleșii noștri, care să ne facă nouă țăranilor legi bune? 
Nu, - căci și țăranii și lucrătorii din țara Românească n-au acest drept, acolo 
numai bogătașii și boierii au dreptul să aleagă și aleg deputaţi, care fac legi nu 

pentru binele ţăranului, ci pentru folosul târgoveţilor și boierimii de toate 
neamurile și felurile. Dovada cea mai bună că țăranii din România liberă n- 
au nici un drept este că ei sunt mai săraci decât noi, boierii lor i-au jupuit mai 
dihai ca pe noi. lar dovada că oștirea lor e grea sunt acei soldaţi care fug de 
la ei și vin la noi și ne povestesc cum îl bate pe ţăranul soldat - ofiţerul 
sălbatec boier - ca un rus. 

lată ce de noi ţăranii moldoveni din Basarabia dorind fraţilor noștri țărani 
românilor și țăranilor de toate neamurile izbânda în lupta cu vrăjmașii lor, 
dorind și primind cu bucurie ajutorul lor și la nevoie gata a-i ajuta, unindu- 
ne cu ei în gânduri și lupta pentru scăpare de sub jugurile care ne apasă, nu 
ne putem uni cu ei politicește. ; 

Ni se sfâșie inima de durere scriind cele de mai sus, dar: “amicus Plato, 
sed magis amicus veritas”, și nici nu se cuvine în lupta dreaptă pentru 
țărănimea moldovenească din Basarabia să ne apucăm de la început cu 
cuvinte de sentimente și politețe să ascundem adevărurile crude și realitatea. 

Noi țăranii moldoveni din Basarabia nu suntem cum se zice în limba 
învăţaţilor iredentiști; noi vroim să luptăm pentru dezrobirea noastră ca 
moldoveni și țărani cetăţeni ai statului Rus. 

Am lămurit un punct greu din programul nostru și ținem ca toată lumea 
să ţină seama de declaraţiunile noastre care constituie baza programului 
nostru: 1) suntem moldoveni; 2) suntem ţărani și 3) nu suntem iredentiști, 
adică vroim să luptăm ca cetăţeni în statul Rus. 

Ca moldoveni mai cerem ca Basarabia să aibă autonomia ei 
administrativă..(...) 

Noi cerem ca în administrația din Basarabia să nu fie nici un dregător care 
să nu știe și să nu vorbească în limba moldovenească. 

Noi cerem ca justiţia în Basarabia să se facă în limba celor a cui este 
Basarabia - adică în limba moldovenilor și toţi judecătorii și scriitorii să știe și 
să vorbească moldovenește. 

Noi cerem ca școlile în Basarabia să fie școli în limba moldovenească și 
ca fiecare copil de la vârsta de 8 până la vârsta de 14 ani să fie dator a învăţa 
la școala moldovenească. Ne ajunge nouă că am stat aproape o sută de ani 
fără școală, fără lumină - socotim că unul din punctele cele mai de nevoie cât 
mai repede de împlinit - punctul acesta. 

Noi cerem ca fiecare om să fie liber a crede cum vrea; iar pentru noi 
moldovenii țărani din Basarabia, cerem ca preoții și arhiereii noștri să fie 
moldoveni și să facă slujbele moldovenește. 


Noi cerem să avem libertatea cuvântului scris și vorbit în moldovenește 
ca şi celelalte limbi fără nici o oprire cât de mică. 

Noi cerem să nu poată fi inchis nici un om fără să fie prins asupra faptului 
și fără o hotărâre judecătorească. 

Noi cerem dreptul de alegere universal direct și secret, adică dreptul ca 
fiecare cetățean bărbat sau femeie de la vârsta de 21 de ani în sus să aleagă 
pe cei pe care îi vor crede ei buni, pentru a se aduna și controla treburile 
stăpânii, a hotărâ birurile, și a fâce legi. Noi cerem să nu fie legi decât făcute 
de aleșii poporului. Noi cerem ca toţi moldovenii din Basarabia să facă ostirea 
în Basarabia. 

Acestea sunt punctele principale din programul nostru politic. 

Ca moldoveni și ca țărani noi cerem ca pământul Basarabiei al ţăranilor 
să fie, cu alte cuvinte întregul pământ al Basarabiei, fie acel ce stăpânesc 
boierii, fie acel ce stăpânesc mănăstirile, fie acel dăruit de împărații ruși 
peneralilor săi și coconilor de la curte să se întoarcă, răscumpărat de casa 
:arănească sau de către popor, care cu mâinile sale îl muncește și îl va munci. 

Precum soarele ce luminează pământul, văzduhul ce înconjoară 

imântul, așa și țărâna a nimănui să fie, și acela ce munceşte acest pământ 
„.. mâinile sale și cât muncește, atât să stăpânească până ce-l muncește el și 
tii lui, și nepoții și strănepoții lui. 

Acesta este programul nostru economic. 

(“Basarabia”, organ al Partidului Naţional Român din Basarabia, Chișinău, 1905) 


PARTIDUL NAȚIONAL ROMÂN DIN BASARABIA 
“PAREREA NOASTRA” 


Parerea noastră este, că noi moldoveni din Basarabia, ca și romanii din 
antichitate, avem dreptul veșnic în contra celor cari au cotropit țara noastră și 
stăpânesc peste noi: 

Adversus hostem aeterna auctoritas esto! 

Părerea noastră este că așa trebui să fie, și așa este! 

Mintea omenească și istoria sânt de acord asupra acestui punct. 

Uneori, firește poporul asuprit renunţă la acest drept în contra 
cotropitorului; având chiar puterea de a-l goni, poporul nu-l gonește.....) 


Cele 93 ani de când nenorocita Basarabie a căzut sub jugul greu a 
muscalului, ne arată, că și în Istoria noastră, a moldovenilor, același eveniment 
istoric se repetă. 

Cotropitorul barbar a călcat în picioare toate drepturile noastre de neam; 
a desfiinţat școlile ce au existat, a distrus și pustiit mănăstirile, a transformat 
biserica noastră autocefală într-una rusă necanonică, a prigonit limba 
românească, a oprit orice carte românească de a se aduce în țară, și-a bătut 
joc de tot ce e român, adoptând în limba sa barbară numele de <<maldovan>> 
drept un cuvânt de ocară! 

Dar sună ora desceptărei! Toate popoarele înlănţuite de Rusia - polonii, 
finlandezii, lituanieni, ucrainieni, georgieni, armeni, tătari, chirchezi etc, se 
redică și cer fiecare dreptul gintei, călcat de barbarul cotropitor. 

La rândul nostru, noi moldovenii, ne ridicăm și cerem, împreună cu cei 
robiţi de Rusia: = 

Dreptul de a avea școlile românești. 

Căci noi, moldovenii, am dat Rusiei pe întemeiatorii literaturei ruse, pe 
Cantemir, pe Herascov (Herescu). 

Dreptul de a avea biserica română! 

Căci noi, moldovenii, am dat Rusiei pe Petru Movilă, întemeietorul 
Academiei din Kiev, creatorul literaturei bisericești pe Jamblac, pe fraţii Salinsa 
şi multe alte fețe bisericei ruse. 

Dreptul la autonomia administrativă! 

Căci sub administraţiunea muscălească poporul basarabiei pere de foame 
și de boli contagioase. 

Cerem în fine dreptul la limba noastră, isgonită din biserici, școli, 
dregătorie. 

Cerem ca Basarabia, ţară moldovenească, a moldovenilor să fie, căci 
ţărâna acestei ţări este inbuibată cu sângele orheienilor și sorocenilor, cari să 
luptau aci în contra puhoiului turc și tătar încă d-atunci, când nici numele de 
rus n-a fost cunoscut pe faţa pământului. 

(“Basarabia” organ al Partidului Najlonal Român din Basarabia, Chișinău, 1905) 

CHEMAREA CATRE STUDENȚII MOLDOVENI 
(Mișcarea Naţională din Basarabia în preajma Unirii-n.n) 


Fraţilor! În aceste vremuri mari Neamul Moldovenesc așteaptă de la voi 
să vă puneţi în slujba lui. Toţi acei care simţiţi în vinele voastre sânge 
moldovenesc și care vreţi să fiți adevăraţi fii ai neamului, veniţi cât mai degrabă 
aici, ca umăr la umăr cu noi, să lucraţi pentru organizarea moldovenilor. 

Veniţi cât mai mulţi, veniţi cu toții! 

Frate moldovene, 

Nu uita, ca în aceste vremuri hotărâtoare neamul moldovenesc s-a adunat 
într-un partid moldovenesc, în care trebuie să intre fiecare fiu al neamului 
moldovenesc.” 

(“Cuvânt Moldovenesc” din 19 aprilie 1917") 


DOUĂ APELURI ALE PARTIDULUI NAȚIONAL MOLDOVENESC 


“Fraţi moldoveni! Să știți că numărul acelora care luptă pentru autonomia 
Basarabiei, crește văzând cu ochiii. 
Zilele din urmă a intrat în rândurile acestora și preoțimea întreagă din 
Basarabia, care se adunase la sfat. 
Cu ajutorul lui dumnezeu toată suflarea moldovenească se aduna la un loc.” 
(“Cuvântul Moldovenesc Nr. 34/1917) 


“Fraţi moldoveni! Băgați de seamă ca în aceste vremuri o mulțime de 
oameni răi caută să pescuiască în apa tulbure! Mulţi vin printre voi cu fel de 
fel de vorbe amăgitoare ca să vă atragă în mrejele lor. Partidul Naţional 
Moldovenesc vă atrage luare aminte, ca să vă păziţi de orice încercări ale 
străinilor răuvoitori. 

Ascultaţi cu toţii la îndrumările pe care vi le dau înainte - stătătorii voștri, 
urmaţi sfaturile din gazeta noastră și așteptați cu încredere ceea ce va spune 
de aici încolo Partidul Naţional Moldovenesc, care e făcut anume pentru 
binele moldoveanului.” I 

(“Cuvântul Moldovenesc” din 3 mai 1917) 


CEI TD ZI SOAN 


E a a e a aE A SS Ș re AZER 
HOTĂRÂRILE SFATULUI OSTAȘILOR MOL 
OFIȚERI ȘI SOLDAȚI DIN ODESA 
“Să se aducă la cunoștința Comitetului Implinitor Gubernial din Basarabia, 

că soldaţii și ofiţerii moldoveni, în număr de 60 de mii oameni vor ca: 

1. Toate școlile primare, de la începutul anului viitor de învăţătură, adică 
de la 1 septembrie, să facă învăţătura în limba română. 

“Cursurile pregătitoare pentru învățătorii moldoveni, deschise în Chișinău 
pentru 300 oameni, Sfatul le găsește neîndestulătoare. 

“Trebuie numai decât și cât se poate mai degrabă să se deschidă o seminarie 
moldovenească pentru o pregătire temeinică a învăţătorilor moldoveni. 

2. Trebuie să se deschidă câteva şcoli mijlocii, cu învăţătura în limba 
moldovenească. 

3. În toate școlile duhovnicești învăţătura trebuie de făcut numai decât în 
limba moldovenească, deschizându-se totodată clase paralele cu învăţătura 
în limba rusească și bulgărească dacă se vor găsi doritori de a învăța în 
limbile acestea. 

4. Să se ia măsuri hotărâtoare ca să se introducă în Basarabia toți oamenii 
învăţaţi, care slujesc în așezămintele țării sau obștești în afară de Basarabia, 
dacă ei știu limba mildovenească, sunt democrați și vor să se întoarcă în 
Basarabia. 

5. Să fie întrodusă limba moldovenească în administraţie, adică în 
așezămintele țării și cele obștești și în judecată. Slujbașii rusificatori din aceste 
așezămnânturi să fie înlocuiţi cu oameni care știu limpa moldovenească și 
celelalte limbi din Basarabia care sunt cunoscuţi ca spirjinitori ai revoluţiei. 

6. Numai decât și îndată să fie luate măsuri spre înfiinţarea pe lângă 
Universitatea din Odesa a unei catedre deosebită de limba și istoria 
moldovenească. 

7. Să se facă în Odesa de la toamna viitoare două internate pentru studenţii 
și studentele sărace de moldoveni.” 

(“Cuvântul Moldovenesc” din 9 iulie 1917) 


DOVENI, 


CONGRESUL OSTĂȘESC MOLDOVENESC (20 OCT. 1917) 

“Comitetele naţionale ostășești moldovenești din Odesa, Chișinău, lași și 
Sevastopol - fiind unite - hotărăsc convocarea Congresului militar 
moldovenesc la Chișinău pe ziua de 20 octombrie 1917. Convocarea a avut 
loc după tipul revoluţionar, fără a cere autorizaţia Guvernului provizoriu rus 
și nici a Comisarului guvernului din Basarabia. 

La Congres s-au prezentat peste 600 de delegați, ofiţeri și soldaţi 
moldoveni, de pe toate fronturile, plus un număr aproximativ de 500 delegaţi 
din diferite organizaţii profesionale. Delegații militari s-au prezentat în urma 
unei telegrame a unei delegații de 3 persoane, în frunte cu sublocotenentul 
lon Pașcăluţă prin care s-a comunicat că Guvernul rus a aprobat participarea 
delegaților moldoveni la Congresul lor în garnizoana Chișinău și ca unităţile 
să înlesnească cu-permisiuni pe soldaţii moldoveni, pentru a putea lua parte 
la Congres. 

În adunarea din 20-22 octombrie Congresul declara autonomia Basarabiei 
și alegerea unui birou pentru organizarea Parlamentului local denumit Sfatul 
Tării precum și 44 ostași din sânul Congresului ca deputaţi în Sfatul Țării. 


DIN REZOLUŢIILE CONGRESULUI OSTĂȘESC MOLDOVENESC 

DESPRE AUTONOMIA BASARABIEI 

Având în vedere cultura națională a neamului românesc și trecutul său și 
plecând de la principiul revoluției, că fiecare norod are dreptul să hotărască 
singur de soarta sa, Congresul în dorinţa de a uni neamul moldovenesc și 
a-i chezășui drepturile lui naţionale și propășirea lui economică și culturală 
a hotărât: 

“Să declare autonomia teritorială și politică a Basarabiei. Pentru apărarea 
drepturilor și intereselor autonomiei Basarabiei, pe lângă stăpânirea 
vremelnică să fie un împuternicit:a| neamului moldovenesc.” 

(“Cuvântul Moldovenesc” nr. 96 din 1917) 


DESPRE MOLDOVENII DE PESTE NISTRU 

Congresul a hotărât: să se propună moldovenilor de peste Nistru 10 
locuri în Sfatul Tării și să dea tot sprijinul organizaţiei lor. 

Să se îndrepte către stăpânirea vremelenică și Rada Ucrainiană cu cererea, 
ca moldovenilor de peste Nistru să li se încuviinţeze aceleași drepturi, pe 
care le au alte neamuri în Basarabia autonomă. 

(“Cuvânt Moldovenesc” Nr. 96 din 1917 apud Căpitan Gh. Andronachi, 
Albumul Basarabiei. În jurul marelui eveniment al nirii.” Chişinău - 1933) 


O EEE IC N E E N E A ORE E EI E N A paa n a PCA 
PROGRAMUL PARTIDEI ȚĂRĂNEȘTI DIN ROMÂNIA 


|. Idealul naţional și drepturile politice 

1. Partida țărănească îmbrățișează cu entusiasm marele ideal al naţiunei 
române “până unde grai românesc, până acolo și viitorul Stat Românesc”.[...) 

2. Partida ţărănească, în viaţa politică și socială internă a ţărei, nu voiește 
de cât pace, dreptate și frăţie, pentru buna stare materială și intelectuală a 
naţiunei. 

Pentru realizarea acestora partida țărănească vrea: 

3. Intărirea constituțiunei țărei prin garanții eficace pentru practica reală 
şi sinceră a drepturilor cetățenești.(...) pentru ca mai cu seamă Camerile leg- 
islative să fie expresiunea sinceră a voinţei și intereselor naţiunei. 

4. Representarea în Camerile legislative după marile interese ale naţiunei 
și anume: 

|. Proprietatea mare rurală representând venit fonciar până la 1200 lei 
anual. 

II. Proprietatea mică rurală de la acest venit în jos, cu vot direct pentru toți 
cei ce vor ști a citi și scrie, fie că ar fi sau nu și proprietari, și prin delegaţi, unul 
la zece, din cei ce nu vor ști citi și scrie, aleși numai dintre dânșii. 

III. Orașele. 

În toate aceste colegii alegerea va fi pe vot uninominal (individual), iar nu 
pe scrutin de listă. 

5. Votul pentru adunările elective, considerat ca o datorie cetățenească și 
prin urmare obligatoriu...) 

6. Emanciparea politică a Dobrogei 


II. Revendicările relativ la pământ, pășunat, păduri și servituţi rurale 

1. Restatornicirea și reglementarea dreptului străvechiu al sătenilor români 
la cele două treimi din pământul țărei, cu îndatorirea unei îndemnităţi 
echivalentă vechei dări numită clacă (boierescul) și celorlalte îndatoriri către 
marea proprietate, desfiinţate odată pentru totdeauna și în toată întinderea 
României prin legea rurală din 14 August 1864. 

2. Restatornicirea dreptului la pășunat vitele pe moșiile de orice fel, pentru 
toți locuitorii săteni, fără osebire, cu.obligaţie ca pe fiecare moșie să se lase 
neapărat 1/4 parte pentru islaz....) 

3. Restatornicirea și reglementarea dreptului consacrat prin art. 9 al legei 
rurale din 1864, prin art. 44 al legei muntelui (adecă judeţele Putna, Bacău, 


ni ce FREE 2 DEUS IE EEE CE EASIER IEI PO PAC ACER EI 


Neamţu și Suceava) și prin art. 140/ 4 din legea de la 23 Aprilie 1851 a 
Principelui Stirbeiu, de a putea lua sătenii uscaturi din păduri, și de a tăia din 
crânguri lemenele trebuincioase de foc.(...) 

5. Statornicirea vetrelor comunelor, cu un perimetru împrejur de islaz 
comunal, fixat cel puţin la un sfert de hectar de cap de familie, destinat pentru 
folosul comunei.(...) 

7. O lege de tocmeli agricole prin care să se stabilească ca principiu de 
drept comun arendarea pe parte din producte, trebuind ca dijma să fie din 
atâtea una, după localităţi, până la maxima din trei una, iar prin învoială 
particulară neputând trece peste una și una, chiar și când sămânța și treerișul 
vor fi procupate de proprietar sau arendași; suprimându-se absolut, ca un ce 
imoral și contra ordinei publice, orice obligaţie de rușfeturi, sau alte dări în 
bani sau muncă obicinuite până acum.(...) 

8. Infiinţarea inspectorului muncei rurale pentru: 

a) Inspectarea și controlul tocmelilor agricole; 

b) pentru studii, anchete și pregătirea proiectelor de legi. 


IM. Regularea micei proprietăţi sătenești 

1. Reformarea legei din 7 Aprilie 1889 pentru înstreinarea bunurilor 
statului și rescumpărarea embaticurilor, în sensul preferenţei la cumpărătoare 
de pământ.(...) și anume: că pe moșiile ce se vând, să fie preferiţi mai întâiu 
acei locuitori ce se vor afla locuind chiar pe acea moșie, și acolo unde va 
rămânea încă pământ disponibil, în urma împroprietărirei locuitorilor de pe 
acea moșie să se așeze de preferinţă locuitorii în drept din comunele cele mai 
apropiate.(...) | 

2. Lege pentru rescumpărarea și a embaticurilor de pe moșiile “Domeniului 
Coroanei”, instituțiunilor și stabilimentelor publice de orice fel, cum și de pe 
moșiile particulare. 

3. Completarea legei din 13 Februarie 1879, pentru menţinerea și 
executarea art. 7 din legea rurală, pentru ca sătenii cultivatori de pământ, ce 
nu ar avea de loc, s-au ar avea mai puţin de cât suma pogoanelor prevăzute 
prin art. 1 al acestei legi. (cinci hectare), să poată dobândi sau cumpăra de la 
alți împroprietăriți conform legilor rurale fie ca foști clăcași, însurăţei sau 
cumpărători de loturi mari sau mici.(..2) 

4. Dispoziţiunile legilor rurale relativ la neînstreinarea pământurilor rurale, 
transformate în dispoziţiuni constituționale perpetui, cu singura restricțiune 
întru ce privește pământurile pentru înființarea stabilimentelor industriale și 


de utilizare a cursului râurilor și apelor, și pe măsura strictă a instalaţiunilor și 
utlizărei unor asemenea, stabilimente, judecată necesară în urma avisului 
unei comisiuni ad-hoc, precum și întru ce privește pământurile cuprinse în 
circumscripţiunea razei comunelor urbane.....) 

6. Lege pentru a împedeca îmbucătățirea peste măsură a pământurilor 
rurale, prin modificarea drepturilor existente relativ mai ales la moșteniri, 
însă în nici un caz prin nerespectarea drepturilor locuitorilor români ce ar 
voi să locuiască în sate de a putea avea sau dobândi pământ în întindere 
hotărâtă în cuprinsul vetrei satelor.(...) 

7. Legiuire pentru ca prin societăți de construcţiuni să se clădească 
locuinţe higienice și comode sătenilor, plătibile cu anuităţi și amortisment în 
40 de ani.(...) 


V. Economia rurală 

1. Infiinţarea unei mari bănci subvenţionată de Stat pentru cumpărătoarea 
tuturor moșiilor posedate de străini, și a moșiilor mari posedate de românii 
cari ar voi să le vândă, pentru ca toate aceste moșii să se revândă în loturi 
mari și mici către locuitorii săteni, și către cei ce ar voi să se retragă la sate 
pentru a se ocupa cu agricultura sau pentru înființarea de așezăminte 
industriale, regulându-se, pe asemenia moșii, vatra comunei.(...) 

2. Arendarea moșiilor în genere, a veniturilor și a iazurilor comunale 
numai către cetăţenii români, și legiferare în scopul de a încuraja și facilita 
formarea de societăţi particulare dintre români pentru luarea în arendă a 
unor asemenea moșii sau exploatarea pădurilor de pe dânsele. 

3. Reglementarea regimului apelor și rectificarea cursului râurilor pentru 
înlesnirea intereselor comerciale și industriale ale cetățenilor și pentru 
irigaţiuni. 

4. Măsuri legislative pentru reținerea și desvotarea micilor capitaluri în 
sate prin: încuragiarea și înlesnirea din partea statului și a comunei pentru 
întemeierea de tovarășii cooperative, de sindicate agricole, cu caracter de 
personalitate juridică, pentru a-și putea locuitorii săteni procupa înlesniri și 
îmbunătățiri în privinţa locuinţei, a vieţei, a creditului, a economiei și înflorirea 
industriilor și meseriilor rurale și casnice. 

5. Reorganizarea comiţiilor agricole, reînfințarea expoziţiunilor și a 
concursurilor agricole...) 

VI. Creditul rural 

Descentralisarea creditului agricol pe comunele rurale. Răspunderea sau 
plata împrumuturilor prin anuităţi, cu termen lung și gradat, iar nu la termen 
fix și prin sume exigibile. 

Inlesnirea sătenilor de a depune la credit prin acţiuni economiile lor. 

Rescumpărarea fondului creditului cu timpul de către comune pentru a 
rămânea un credit comunal. 


VII. Proprietatea moșneană (răzășească) 

1. Asigurarea micei propreităţi moșnene (răzeșești) în mâinile proprietarilor 
lor, împiedecându-se cotropirile arbitrare prin determinarea cu precizie și 
formal a porţiunilor ce s-ar vinde, închiria sau transmite în orice alt chip. 


VII. Măsuri legislative pentru împiedicarea și stârpirea cametei la sate 
isvorâtă din tocmeli agricole. 

1. Verificarea tuturor datoriilor de acum a locuitorilor săteni din 
contractele de învoieli agricole; reglementarea acestor verificări pentru viitor, 
spre a se asigura despre nedreptățirea acestor locuitori.(...) 


IX. Pentru comerţ 

(...) 

2. Favori cât mai largi pentru încurajarea creațiunei industriilor și a 
exportului nostru de cereale și produse agricole, prin protecţiunea, 
distincţiunea și recompensarea fabricanţilor indigeni de ori ce fel, și a 
exporturilor de cereale și produse agricole. 

3. Libertatea absolută a comerciului și industriei, cu garanţii eficace con- 
tra fraudei și speculei neoneste, reservându-se pe seama numai a cetăţenilor 
români comeciul de băuturi spirtoase în comunele rurale. 

4. Măsuri eficace pentru întărirea și prosperarea creditului comercial și 
industrial, prin înființarea de bănci populare de credit, spre a-l face accesibil 
şi micilor comercianţi și industriași.(...) 


X. În administraţie 
1. Desființarea actualei organizaţii a sub- -prefecţilor și înlocuirea lor prin 
o pia aleasă de consilierii judeţeni dintre ei. 
2. Imbunătăţirea soartei slujbașilor de stat, judeţ sau comună prin 
garantarea posiţiunei lor contra oricăror ingerinţe, și de a nu putea fi înlocuiţi 


sau dați afară din serviciu de cât pentru incapacitate, imoralitate sau abateri 
grave.[...) 


XIII. instrucţiunea publică 

1. Un impozit fonciar asupra proprietăților din comunele sau cătunele pe 
cari nu se vor afla clădite localuri de școli sau clădite neîndestulător, care să 
fie afectat special pentru asemenea clădiri, care impozit să fie mai mare dacă 
moșia se va afla arendată și mai mare dacă proprietarul locuiește în streinătate, 
sau este strein..(...) 

2. Înzestrarea tutulor școalelor rurale cu până la 10 hectare pământ prin 
cumpărarea sau altfel, pentru practica agricolă a elevilor...) 

3. Îmulţirea personalului didactic rural după normele avute în vedere 
pentru școala primară urbană. Creșterea remunerariului învăţătorilor până la 
egalarea cu remunerarea salariului institutorilor.(...) 

Ajutoare de stat copiilor de săteni diligenţi pe cât cu putință mai în fiecare 
comună rurală pentru instrucţiunea secundară și superioară, pentru cultura 
specială de arte, meserii și știință agricolă, comercială și industrială.(...) 

7. Cultivarea în mod obligatoriu a simţimântului religios și a avântului 
naţional prin obligația impusă ca elevii școalelor primare și secundare să se 
iniţieze în formarea de coruri musicale pentru exerciţiul serviciului religios în 
zile de sărbători, și pentru cultivarea poesiei, ce îmbrățișează cultul gloriei 
mărirei naţionale a poporului român.....) 


XIV. Sistema dăjdiilor 

1) Imposite în general 

1. Statornicirea unui sistem de impozite numai în raport cu venitul real de 
orice fel, fixându-se și o limită de vârstă întru ce privește dările sau prestaţiunile 
personale, precum și un minimum, neimposabil.(...) 

2) Căile de comunicaţiune 

1. Darea pentru șosele se va stabili în raport cu venitul averei fiecăruia. 
Măsuri eficace pentru împedecarea nedreptăţirei Locuitorilor, cari prestează 
munca în natură.(...) 


XV. Serviciul militar 

1. Națiunea armată sau înfiinţarea în fiecare comună a unei garde civice 
potrivit numărului locuitorilor ei, înarmată cu puști și material ca și armata 
permanentă sau teritorială. 


2. Exerciţiul militar obligatoi în școalele publice, și pentru tinerimea de la 
sate, în zile de sărbători, la chiar reședința fiecărei comune...) 


XVI. Serviciul sanitar. 
1. Reforme și măsuri de stat pentru îmbunătăţirea hranei și locuinţei 
locuitorilor săteni, precum și pentru îmbunătăţirea stărei igienice a satelor.(...) 
3. Imulţirea spitalelor rurale, prevăzute cu farmacii complete pentru a 
putea vinde în acelaș timp medicamente pentru boalele ce bântuie satele.(...) 
(Programul Partidei Tărănești din România, București, 1895) 


C. DOBRESCU - ARGEȘ 
PARTIDA ȚĂRĂNEASCĂ ȘI PARTIDELE NOASTRE POLITICE 


Ciudat pare oricui auzind la noi în România vorbindu-se d-o partidă 
țărănească. Și cu toate acestea eu nu cred că trebuie să existe astăzi altă 
partidă mai trebuincioasă, mai însemnată, mai mare și mai legitimă decât o 
partidă înfățișând interesele țăranilor. 

Căci, ce va să zică partidă dacă nu o reunire de cetățeni hotărâți a lucra 
pe calea constutiţională și dreaptă pentru a duce țara la un ideal, la o țintă de 
propășire și la o stare mai bună. O partidă cere o clasă sau mai multe pe care 
să se sprijine; clase care au nevoi obștești de îndeplinit, drepturi de câștigat, 
progres de făcut. - 

De aceea, o partidă, având în spatele său anume clase, ca - partidă - 
trebuie să aibă neapărat programă de reformele ce trebuie să aducă pentru a 
împăca clasele în capul cărora partida s-a pus. 

Și atunci, partida este un stat-major, o armată care luptă contra altor clase 
ce țin puterea și nu dau reformele, trebuie să lupte izbutind ca binele și 
ușurarea să dea claselor sale. 

Vasăzică, partida are răspundere neînlăturată. Ea este angajată în bătaie, 
trebuie să triumfe sau să se dea. 

Și dacă așa este, noi întrebăm: există în Tara românească o clasă mai 
mare, mai nemulțumită, mai coleșitoare decât clasa ţărănească? Nu! Cine 
reprezintă la noi clasa țărănească? Unde e partida sa? Unde este un pro- 
gram? Unde statul său major? Unde sunt bărbaţii politici care luptă și se 
sacrifică zilnic pentru dânsa? Unde sunt luptătorii săi, ziariștii. săi, deputaţii 
săi, apărătorii săi? Unde cluburile, societăţile, mitingurile sale? Unde? (...) 

Deci, 'dar, singură partida țărănească are cuvânt d-a fi, d-a exista, d-a 
exista, d-a lucra sacrificii. Ce de probleme nu are calea sa! Ce de chestiuni 
mari de deslegat! Ce de interese de împăcat, ce de suferințe de liniștit! Ce de 
lumină a revărsa! Ce dezrobiri a face![...) 

Partida țărănească, partida democraţiei rurale fi va marea și legitima partidă 
a viitorului; ea va îndeplini toate nădejdile românismului și pentru întemeierea 
și așezarea sa pe temelii largi să lucrăm. Și eac va fi - căci poporul nostru are 
credinţă și face minuni. 

(“Gazeta ţăranilor” din 16 octombrie 1894) 


VASILE M. KOGĂLNICEANU 
- CATRE SATENI | 
(Incercare de organizare și program țărănesc la 1906-n.n) 


MOTTO: 

Sculaţi oameni buni și ridicaţi-vă până la înălțimea datoriei voastre. 
Atunci vă veţi uimi singuri de puterea voastră. 

Elisaveta 

(Regina României) 

Sinaia, 1 August 1906 


Chestiunea ţărnănească este cea mai însemnată în țara noastră. Intreg 
viitorul nemului românesc atârnă de ea, pentru că cei mai mulți locuitori, - 
aproape 5 milioane, - sunt plugari, și țara toată trăește mai numai din ceea ce 
produce munca acestor plugari. 

Până acum nu s-a dat însă destulă băgare de seamă acestei mari chestiuni. 
Măsurile cari s-au luat din când în când pentru a se veni în ajutorul țăranilor 
au fost sau pripite sau neîndestulătoare. Urmarea e că azi starea țăranilor 
noștri este din cale afară de rea. 

Cei mai mulţi țărani nu au pământ sau îl au într-o întindere prea mică; 
învoielile agricole au ajuns înfricoșător de apăsătoare și neomenești; țăranul 
e lipsit de drepturi politice: el nu votează la fel cu ceilalți locuitori; nu are școli 
atâta cât îi trebuie; nu are învăţătură agricolă pentru a ști cum să se folosească 

mai bine de munca și de pământul lui; nu trăiește ca lumea fiindcă nu are 
case cum se cade; nu cunoaște măsurile ce trebuie să ia tot omul pentru a se 
feri de boli și, chiar de le-ar cunoaște, nu ar avea mijloace ca să ție seamă de 
ele; cu un cuvânt, întreaga lui viață este așezată pe o temelie șubredă și are 
neapărată nevoie de îndreptare. 

Drept aceasta, ne-am adunat câţiva prieteni sinceri ai ţărănimei și ne-am 
gândit cu multă și mare îngrijire la nevoile și chipurile de îndreptare ale 
acestei stări de lucruri.(...) 

Pentru a ajunge aci, noi credem că ţara ar trebui să ia următoarele măsuri: 

(...) 

Improprietărirea țăranilor pe moșiile statului, ale așezămintelor de bine- 
facere, ale societăţilor financiare și ale acelor particulari cari vor voi să le 
vânză. 

Improprietăririle să fie continue și prin ajutorul unei case sau al unei 
bănci care să dea proprietarilor moșiilor obligaţiuni în schimbul pământului 
dat la ţărani. Aceștia vor achita datoriile lor pentru pământul căpătat în 
rate anuale şi pe un termen lung. 

(...) 

2. Un al doilea rând de măsuri mari ar trebui să schimbe cu totul felul 
muncei în dijmă și în bani, adecă felul în care ţăranul e robit de proprietar și 
arendaș prin ajutorul învoelilor agricole. 

Învoielile aceste trebuiesc neapărat schimbate, fiindcă ele sunt un isvor 
nesecat de asupriri pe capul țăranului.(...) 

Învoielile trebuiesc deci schimbate. Trebuiesc luate măsuri strașnice prin 
lege ca tocmelile să fie păzite cu sfințenie, ca dijma să nu fie prea grea, ca 
ţăranii să nu mai facă rușfet; ca să aibă câteva zile pe săptămână pentru 
lucrările pe pământul lor; ca să nu mai fie întârziaţi nici la dijmuit, nici la zile; 
ca prețurile zilelor de muncă să fie bine hotărâte și ca să nu mai poată fi 
nimeni încărcat la socoteli și scos cu datorii. 

Și deoarece erbăritul este o pricină mare a robiei țăranilor, căci țăranii nu 
au islazuri și sunt nevoiţi să plătească cu muncă și bani preţurile neasămuit 
de mari ce se pun pe fiecare cap de vită, este de trebuinţă ca pricina aceasta 
de robire să înceteze de a mai fi și drept aceea noi credem că ar trebui să se 
voteze o lege prin care să se hotărască: 

Înfiinţarea de islazuri comunale. Fie ce comună să-și aibă islazul ei, pe 
care toţi locuitorii să-şi poată paşte vitele, după un regulament ce se va 
hotărî la urmă. 

(...) 

Tot de odată va trebui să se voteze: 

O nouă lege a tocmelilor agricole prin care să se împedice apăsările de 
tot felul și să se ia măsuri ca țăranul să nu fie înșelat nici la măsuratul 
pământului, nici la dijmuit, nici la socotirea zilelor. Noua lege va trebui să 
arate chipul prin care se vor hotărî preţurile de muncă, prin care se vor 
împiedica rușfeturile și taxele, prin care se vor da ţăranului anumite zile din 
săptămână pentru a-și lucra pământul lui și prin care va putea lua pământ 
în dijmă pe mai mulți ani și pământ de calitate bună. 

3. Dar chiar de se va vota o atare lege, întrebarea este: se va aduce ea oare 
la îndeplinire? 

(...) 

Tăranul nu are putere politică, fiindcă el nu poate trimete în Cameră 
decât 38 de deputaţi și încă nici pe aceștia. Neavând putere politică, deoarece 
votează abia indirect la colegiul III, el nu poate supraveghea trebile publice și 
nici administraţiune. Numai când ţăranul va avea drept de vot egal cu ceilalţi, 
numai atunci va fi o putere și va putea să asigure, împreună cu domnia 
legilor, și îndeplinirea legilor economice de cari atârnă viaţa lui. De aceea noi 
credem că țăranii ar trebui să ceară: 

Votul universal, egal, direct și secret 

(...) 

Nici un cătun să nu rămâie fără de școala lui. 

Afară de aceasta să se caute a se răspândi prin toate chipurile: Invăţământul 
agricol 

În afară de școală, să se caute a se înființa la sate de către învăţători, 
preoţi, studenţi, institutori, profesori etc.: Scoli de adulţi, șezătoare literare, 
conferinţi, biblioteci, teatre sătești, etc. 

Mână în mână cu aceste așezăminte folositoare, ar trebui să meargă și 
îmbunătățirea soartei învăţătorilor și a preoților. 

Îndreptărtile cele mai de seamă de cari are nevoie neapărată țărănimea 
noastră după socoteala noastră, pentru a putea eși din sărăcie la bunastare și 
lumină, sunt deci.: 

Pământ, învoieli bune, islazuri comunale, votul universal, școală. 

(...) 

Acest Apel a fost votat în unanimitate de către Congresul Tărănesc care a 
avut loc în București, Sala Oppler, 5 Septemvrie 1906; după care s-a ales un 
comitet însărcinat cu conducerea mișcărei. Comitetul ales este compus din 
d-nii: 

Vasile M. Kogălniceanu 

Alexandru Vălescu, Mușătești (Argeș) 

Iconom llie Roșioga (Gorj) 

Simeon C. Grădinaru, Mărginenii-Munteni (Bacău), 
iar ca Secretar a fost ales d-l Vasile M. Kogălniceanu. 


București, 6 Septembrie 1906 
(Vasile M. Kogălniceanu, Către săteni. Apel votat la 
Congresul țărănesc”, București, 1906, p. 1-15) 


C. STERE 
SOCIALDEMOCRATISM SAU POPORANISM? 
(Analiza problemelor societăţii românești în perspectiva poporanismului-n.n) 


(...) 

Voiu încerca, în seria de articole ce urmează, afirmând punctul de vedere 
al “Vieţii Românești”, pe care l-am numit poporanist, să cercetez obiectiv, 
sine ira et studio, întrucât se poate justifica, din punctul de vedere al 
împrejurărilor concrete ale vieţii noastre sociale, și chiar în lumina 
concepțiunii socialiste, organizaţiunea și activitatea unui partid social-demo- 
cratic în România. | 

Fiindcă trebuie să deosebim cu îngrijire concepţia filosofică asupra lumii 
și vieţii, care formează baza pur teoretică și pur abstractă a socialismului, și 
întruparea ei concretă într-un program politic și într-un partid politic determinat. 

Nu vreau să vorbesc aici despre deosebirile atât de mari în practica socialistă 
din ţările totuși atât de asămănătoare între ele, ca împrejurări materiale ale vieții 
sociale, cum sânt Anglia, Franţa sau Germania, nici măcar despre divergenţile 
adânci, cari despart adesea pe socialiștii aceleiași ţări, - în ce privește politica 
concretă de urmărit - cum de pildă sânt deosebirile de idei între un Guesde, 
Vaillant, Jaures, Viviani, Briand sau Millerand în Franţa, între social-democrati, 
social-revoluţionari sau socialiștii poporali în Rusia, ori chiar întreun K. Kautsky 
și Ed. Bernstein în ortodoxa social-democraţie germană. 

Că aceștia cu toții sânt socialiști, cu toată prăpastia ce adesea îi desparte, din 
punctul de vedere al practicei politice, mi se pare, nimene încă nu s-a îndoit. 

Dar situaţia social-democraţilor de astăzi e cu totul alta decât acea a 
părinţilor lor intelectuali din epoca “Manifestului comunist”. 

(...) 

În toată literatura social-democratică, țăranul e caracterizat când ca “mic 
burghez”, cu toate tendinţile sociale ale burgheziei, cum am văzut de atâtea 
ori în citaţiile ce am făcut când însă ca “aproape proletar”, sau chiar e identificat 
cu proletarii. 

(...) 

Țăranul, privit din punctul de vedere al proprietății private asupra 
mijloacelor de producţie, e considerat astfel ca mic burghez și același țăran, 
din punctul de vedere al exploatării de către clasele superioare, apare în 
același timp ca proletar. 

Acest dualism în aprecierea caracterului social al țăranimii nu este una 
din cele mai neînsemante cauze, cari au întunecat pentru doctrina social- 
democratică și rolul social al țărănimii, și a dus-o în “impasul” lui Kautsky. 

E ușor de văzut, că țăranul, în realitate, nu este nici proletar, nici burghez, 
ci o categorie socială distinctă, pe spinarea căreia s-au ridicat toate celelalte 
clase sociale, neexceptând în mare parte, nici proletariatul industrial.(...) 

Țăranul nu este proletar, nu numai fiindcă este un adevărat proprietar, 
oricât de exploatat ar fi, dar şi mai ales, fiindcă el nu este exploatat necesar în 
însuși procesul producţiunii la care participă, ci din alte împrejurări. 

Și nu este “burghez”, diindcă el, cu familia lui, singur reprezintă munca în 
procesul de, producțlune, și nu exploatează pe nimeni dar nu reprezintă 
numai munca. 

(...) 

Care, deci e caracterul lui social, și ce împrejurări pot determina aceste 
deosebiri în soarta lui? 

Am spus mai sus, că într-o gospodărie țărănească nu s-a născut încă 
diferenţiarea elementelor de producţiune, încât ea se prezintă ca o formaţiune 
socială deosebită. Aici e cheia chestiunii întregi. 

(...) 

Așa dar, am avut dreptul să afirm că țărănimea, ca baza nediferenţiată a 
societăţii, contrinuie o categorie socială deosebită, pe spinarea căreia s-au 
ridicat toate celelalte clase sociale, neexceptând și proletariatul industrial.(...) 

“Viaţa Românească” vol. VI, nr. 7-9/ 1907, p. 171; 323; 333-335; 338 

(...) 

Nici un popor, oricât de bogat și de puternic ar fi, nu e în stare să desvolte 
armonios toate însușirile și caracterele spiritului omenesc, armonia și 

plenitudinea desvoltării sufletești a omenirii nu se poate asigura decât prin 
colaborarea mai multor individualități naţionale, cât mai puternice și originale. 

De aceea un popor vrednic de acest nume ţine la caracterul său propriu 
naţional mai presus de toate, și luptând pentru el, luptă nu numai pentru 
dreptul său la libertate, la viaţa culturală proprie, la propășirea naţională, dar 
luptă pentru condițiunile indispensabile ale civilizaţiunii omenești. Un popor 
subjugat altei culturi, e numai un material pasiv în istoria lumii, și e nu numai 
silit la o imitaţiune moartă care îi ucide puterea de creațiune, - dar el înseamnă 
totdeauna o pierdere neprețuită pentru civilitațiunea omenească în genere. 

(...) 

Internaţionalismul socialiștilor europeni, nu e dar antinaţionalist, el nu 
cuprinde decât solidaritatea claselor muncitoare din toate ţările în lupta lor 
economică, analoagă solidarităţii și altor categorii sociale în aceste vremuri, 
când raporturile economice între diferite țări sânt așa de strânse, și când 
această solidaritate se manifestă în nașterea atâtor asociaţiuni internaţionale 
de tot felul, - începând cu “trusturile” internaţionale pentru diferite ramuri ale 
industriei și ale comerţului, și sfârșind cu societăţile literare. 

Dacă în diferite scrieri de luptă, în “Manifestul comunist” de pildă, găsim 
vorbe ca “lucrătorii n-au patrie”, în ele nu se cuprinde de cât o critică amară, 
și justificată de atâtea ori, a unei stări de fapt, în care lucrătorilor adesa li se 
refuză în ţara lor ocrotirea intereselor celor mai însemante. 

(...) 

Civilizaţiunea, cum am spus la început, nu există pentru un popor întrucât ea 
nu i se înfățișează în forme asimilabile pentru el, în formele lui naţionale: altfel ea 
er fi ca o bibliotecă cu cărţi foarte frumoase, dar de la care s-a pierdut cheia ... 

Astfel, numai literatura naţională introduce un popor în familia popoarelor 
civilizate și îi asigură putinţa de a contribui și el, în formele geniului său 
propriu, la mersul spre progres al lumii întregi. 

Dar literatura naţională nu se poate naște și desvolta fără o clasă mijlocie 
naţională, puternică și bogată. 

“Elita socială”, din vârful piramidei, e prea puţin numeroasă, îi sânt prea 
ușor accesibile creaţiunile literare străine, o atrag prea puţin începuturile 
unei literaturi naţionale, totdeauna slabe și imitative, - dar fără un “început” 
nu poate fi nici o desvoltare. E ridicul să facem încriminări. Cohstatăm o 
situaţiune, firească în asemenea împrejurări. 

Pe de altă parte poporul de jos e încă prea sărac, prea întunecat, prea 
înglodat în nevoi și în luptă zilnică grea, pentru a avea gustul de literatură, și 

pentru a avea răgazul, putinţa de a da un loc însemnat preocupărilor de 
ordin literar, și în genere cultural. 

Numai o clasă mijlocie poate avea destul răgaz și mijloacele necesare 
pentru a forma un câmp destul de larg pentru răspândirea literaturii, și în 
același timp, atât din cauza situaţiunii ei materiale, cât și a contactului fatal, 
restrâns cu cultura străină, pentru ea nu poate fi accesibilă producţiunea 
literară străină, care de alfel nici nu ar putea să o satisfacă nici prin turnura 
spiritului, cu mult mai îndepărtat pentru clasa ce nu a rupt încă “firul ombilical” 
ce o leagă cu straturile de jos, din cari abia a ieșit. 

(...) 

Când în sânul unui popor clasa mijlocie e formată dintr-o populaţiune 
străină, prin aceasta se sdruncină tot echilibrul elemenelor sociale. 

În zilele noastre, într-o constituire socială-normală, de la baza societăţii 
până la vârfurile ei trecerea se face prin o gradaţie nesimţită, prin nuanţări 
ușoare în situația materială și socială a diferitelor elemente. 

În aceste condiţii, clasa mijlocie poate servi de rezervor din care se ridică 
elementele cele mai bine înzestrate de natură, ca fruntași și conducători ai 
tării în diferitele ramuri de activitate; apoi această clasă apare, pe de o parte, 
ca un receptacol firesc al elementelor slăbite, dintr-o cauză sau alta, din 
stratul superior al societăţii, asigurându-le posibilitatea unei alte vieţi, mai 
modeste dar independente, - iar pe de altă parte ea pompează din stratul de 
jos toate elementele mai viguroase, dându-le putinţa, în mod normal, a unei 
ascensiuni ulterioare: un negustor, ieșit el singur de la ţară, aduce de acolo, 
când îi permit mijloacele, depildă pe un nepot, băiat de talent etc., - din ei se 
pot recruta meseriași și alte profesiuni, etc. 

Pe lângă aceasta, clasa mijlocie servește, indirect, ca un conduct de cultură 
pentru clasele inferioare.(...) 

Dar doctrinele și caracterul partidelor politice pot fi determinate, vădit, și 
de situația politică, în sensul strict al cuvântului, de problemele puse la ordinea 
zilei de împrejurările politice propriu zise, externe și interne, ale unei ţări 
determinate. 

Nici unei doctrine politice, ca și nici unui partid vrednic de acest nume, 
nu le este iertat să nesocotească și aceste împrejurări speciale țării, în sânul 
căréia partidul e menit să-și desfășoare acţiunea și în vederea căreia e zidit 
întreg edificiul său doctrinal. 

Sântem deci datori de a elucida problema și din acest punct de vedere. 

Și aici, de la început, trebuie să constatăm o situaţiune, cu totul 
excepţională, a țării noastre. 

Dacă orice popor, oricât de mare, puternic și bogat ar fi, oricât de veche 
ar fi cultura lui, în politica lui internă nu se poate sustrage cu totul înfîuirilor 
din afară, totuși nu se poate tăgădui că pentru marile naţiuni înaintașe ale 
lumii putem face abstracţie de aceste înrâuiriri în ce privește desvoltarea vieții 
lor interne; idealurile urmărite de diferitele partide politice, precum și 
doctrinele ce sânt la baza acţiunii lor pot fi considerate ca niște momente de 
sine stătătoare ale vieţii lor sociale și sufletești. Aceste naţiuni pot chiar năzui 
ta rolul de directivă în istoria universală, pot nădăjdui să impună omenirii 
întregi idealul lor naţional, adică ideile născute în sânul vieţii lor naţionale.(...) 

Cât de deosebită e situaţiunea unei țări ca România, care nu numai a 
servit veacuri îndelungate de câmp de bătălie pentru toți vecinii puternici; 
care nu numai abia a ieșit de sub îndoita tutelă a “înaltelor curţi suzerane și 
protectoare”, sau de sub controlul colectiv al sanhedrinului “marilor puteri”; 
care nu numai până ieri (dacă nu și până azi!) intra în sfera savantelor 
combinaţiuni de “compensaţii” între balaurii politicei europene; - dar și astăzi 
ea nu e ferită încă, chiar în politica curentă, de amare decepțiuni în ce privește 
realitatea independenții sale ... Oricât de dureroasă ar fi această constatare 
pentru noi toţi, indignarea și protestările ori cât de energie nu pot schimba 
nimic în această lume, în care, mai ales în sfera raporturilor politice, nimene 
nu e ascultat decât în măsura forțelor materiale de care poate dispune ... 

Dar tocmai aceste împrejurări impun tuturor fiilor ţării anumite îndatoriri, 
pe cari nu le cunosc sau pe cari le pot nesocoti cetăţenii altor țări, dar pe cari 
nu este iertat să le uite, un moment măcar, nici un om de doctrină și nici un om 
de acţiune din România, dacă ei nu vor să cadă sub povara unui greu păcat 
faţă de viitorul neamului; - și nu le este iertat să uite aceste îndatoriri, oricât i-ar 
înfiora ticăloșiile vieţii noastre sociale, oricât de adâncă li s-ar părea prăpastia 
ce desparte realitatea întunecată de înălțimea și strălucirea idelului până la 
care s-a ridicat gândirea lor, - oricât de puternic ar simţi ei datoria să lupte 
pentru realizarea acestui ideal. Nici un ideal nu se poate înălța pe ruinele, pe 
surparea condițiunilor înseși de viaţă și de dezvoltare a poporului, pentru care 
și în numele căruia stegarii acestui ideal pornesc la luptă. 

Și, în aceste condițiuni, vădit, nu numai că este cu desăvârșire exclusă, 
prin firea însăși a lucrurilor, orice politică revoluţionară, și deci, România, 
din principiu, nu-și poate permite luxul unui partid revoluţionar (nu putem 
uita, că până și evenimentele din martie trecut au putut da naștere zvonurilor 

sinistre de posibilitatea intervenţiunii străine ...); dar în situaţiunea descrisă, 
statul român, în care s-a putut închega pentru viaţa politică abia o jumătate 
din neamul nostru, în faţa marilor probleme naţionale nedeslegate încă, nu 
numai nu este pus încă la adăpostul unor dureroase încercări, dar e și dator 
să fie gata, la orice eventualitate, să răspundă unor chemări, la cari nu poate 
renunța nici un popor vrednic de viaţă. 

Nu-mi este îngăduit aici să intru în analiza amănunţită a situaţiunii 
internaţionale ce, cu toate variaţiunile aparente, rămâne în fond neschimbată 
pentru noi de mai multe decenii, și vecinic amenințătoare cine știe pentru 
câtă vreme încă, - situaţiune, care ne impune datoria de a ne încorda în 
atitudinea de apărare chiar peste puterile noastre reale, și de a sta nesmintit 
cu pușca la picior, în faţa tuturor curentelor și a contra curentelor din 
“concertul european”. 

Dar și cunoștinţi istorice elernetare ajung pentru a vădi marea chemare, la 
care încă nu a răspuns statul român. 

A., Îmi dau seama tot așa de bine ca și orișicine de toate scădeile și de 
toate nemerniciile vieţii noastre de stat, în faţa acestei chemări!... Dacă însă 
ele ne îndeamnă spre o politică hotărâtă de reforme adânci și largi, - ele nu 
ne pot ierta, în împrejurările concrete, o acţiune revoluţionară, care ar atinge 
la rădăcină puterea însăși a statului.(...) 

Tara noastră nu poate avea pezumţiunea de a deschide cărări nouă în 
istoria universală. 

Nici împrejurările noastre sociale, nici gradul de cultură, nici însușirile 
morale ale unui popor, în a cărui țărănime trăiește încă sufletul de iobagi, iar 
în clasa diriguitoare sânt încă vii tradiţiile fanarului, - nu pot îndreptăţi năzuința 
de a ne pune în fruntea omenirii, în ce privește premenirea formelor sociale. 
Să fim fericiţi, dacă ne vom putea ţine nu prea departe în urma înaintașilor 
noștri ... 

(...) 

Viaţa politică nu se poate opri, și în cadrul acestei vieţi politice sântem 
datori să luptăm pentru a asigura țării noastre, până la marginile câmpului 
deschis puterilor și năzuinţilor noastre, tot progresul social, politic și eco- 
nomic, ce-l putem realiza prin noi înșine; și în aceste condițiuni, impuse de 
destinul istoric, sântem datori să întrupăm în viaţa noastră socială binele 
întreg și toate aspiraţiunele ideale până la cari ne putem înălța, nu prin zborul 
neînfrânat al închipuirii, ci prin o luminată hotărâre, și bărh**oască, de a 

merge până la ultimul hotar, pe care ni-l pune înnaintea noastră legea supremă 
a neamurilor omeneșsti, ca și a oricăror fiinţi viețuitoare, - legea de conservare. 

Si, acestei datorii nu i se poate sustrage nimene, spun fără nici o cruțare, 
decât prin lașitate, indiferentism sau egoism, fie conștient, fie inconștient, 
când se îmbracă în hainele strălucitoare ale pozelor ... <<frumoase și eroice>> 
weka) 

Problema, a cărei rezolvire în primul rând se impune generației noastre, 
se poate rezuma în puține cuvinte: 

Opera generaţiunii de la 1848 a rămas nedesăvârșită. 

introducerii formelor de stat modern n-a urmat democratizarea tuturor 
instituțiunilor vieţii publice, înrădăcinarea democratismului în viaţa poporului 
însuși, în legislaţie, în funcţionarea întregului aparat administrativ și politic; 
cu alte cuvinte: masele populare au rămas aproape cu desăvârșire străine 
vieții politice; - nu numai că sântem încă departe de guvernarea poporului 
prin sine însuși, dar toate “libertăţile” înscrise pe faţada edificiului nostru 
constituţional n-au pătruns încă nici în realitatea vieţii, în adâncimile ei, nici 
măcar în conștiința poporului. 

Democratismul însă nu este numai o formulă abstractă a celui mai perfect 
guvernământ, nici numai un postulat ideal și moral al demnităţii omenești. 

În împrejurările vieţii moderne, el este o condiţiune sine qua non a reușitei 
în lupta popoarelor pentru existenţă, o condiţiune de conservare naţională, 
- ca singurul izvor al energiilor individuale neînfrânate, care poate asigura 
vitalitatea și sănătatea unui neam, în mijlocul acestui mecanism de necurmate 
frământări și ciocniri de interese, în lupta aprigă pentru un loc sub soare, care 
preface astăzi lumea întreaga într-o singură arenă de răsboiu neîncetat între 
toate neamurile pământului, chiar în timpuri de pace..(...) 

E adevărat că în Apus, unde democratismul acum în mare parte este un 
punct câștigat, în broșurile lor de propagandă social-democraţii sânt adesea 
porniţi spre un scepticism ușor, cristalizat în cunoscuta formulă de <<libertate 
de a muri de foame>>. 

Ar fi însă o naivitate neertată, mai ales într-o ţară atât de înapoiată în 
această privință ca România, dacă, împotriva doctrinei unanime a social- 
democraţiei (concretizată chiar în numele de partid), am lua în serios aceste 
manifestări, - fiindcă democratismul nu este numai o condiţiune 
indispensabilă pentru conservarea și propășirea naţională, dar și o condiţie 
tot atât de indispensabilă și a progresului social însuși.(...) 


Democratismul presupune nu numai un regim constituțional sincer, cu 
care seamănă foarte puţin parodia lui de astăzi; nu numai desființarea 
privilegiilor electorale și lărgirea sistemului electoral, până la votul obștesc, 
egal și direct; nu numai adevărata <<domnie a legilor>>, care în situaţia de 
azi nu poate fi decât o vorbă deșartă, oricât de curate ar fi intenţiile celor ce 
o aruncă; nu numai respectarea desăvârșită a libertăţilor consituţionale - a 
libertăţii cuvântului, a tiparului, a dreptului de întruniri și asociaţiuni, etc.. 
care astăzi sânt cu totul necunoscute la ţară (încât până și satele românești 
din Ungaria trăesc în această privinţă sub un regim neasămănat mai liberal: 
care candidat de opoziţie ar îndrăzni să organizeze la noi întruniri publice la 
sate, cum fac zilnic deputaţii și candidaţii români din Ardeal?...); dar și o 
participare efectivă și energică a poporului însuși la guvernarea ţării, și mai 
ales o viaţă cetățenească reală în adâncimile organizmului de stat, - la sat, la 
comună, la județ. 

Într-un cuvânt, - pentru România, stat de țărani, desăvârșirea operei 
începută de generaţia de la 1848 impune urmășilor sarcina de a lupta pentru 
realizarea unei adevărate, puternice și sănătoase democraţii rurale.(...) 

Fiindcă cu istoria ei seculară în spate, - istorie de înjosiri, și nespusă 
apăsare, - țărănimea noastră sărăcită și întunecată, din nenorocire, încă nu 
poate, singură, constitui acea forță politică conștientă, necesară pentru 
îndeplinirea misiunii, ce am moștenit de la generația de la 1848.(...) 

Nu putem urmări rezolvirea problemelor politice oricât de însemante și 
urgente, decât printr-o acțiune hotărâtă, conștientă și organizată, - și această 
cale din nenorocire, este în mare parte încă închisă țărănimii noastre. 

De aici cade umbra tragică asupra vieţii noastre politice. 

Vădit, în sprijinul țărănimii, în elementele ei mai conștiente și mai 
viguroase, trebuie să vină alte elemente sociale: clasele mijlocii, - fruntașii 
satelor “mica burghezime” orășenească, și mai ales intelectualii, cari în ţara 
noastră, cu o viață industrială și comercială săracă, formează un element atât 
de însemanat al claselor noastre mijlocii. 

Numai printr-o colaborare strânsă între toate aceste elemente sociale, 
într-o acţiune și organizaţiune politică temeinică, în care cu vremea să intre 
tot mai multe elemente din țărănime, în măsura în care pentru ea va fi tot mai 
accesibilă viaţa politică: conștientă și lupta pacinică și legală, - numai prin 
această colaborare se poate asigura rezolvirea problemei ce ni se impune în 
actuala fază a desvoltării noastre politice și sociale. 

(...) 

Pretutindeni democratismul s-a născut ca rezultat al colaborării, în lupta 
politică, a claselor mijlocii (intelectualii în frunte) cu masele muncitoare. 

(...) 

Întrucât reorganizarea democratică a instituţiunilor politice, prin firea ei, 
nici nu tinde la socializarea imediată a mijloacelor de producţiune, e vădit că 
clasele mijlocii mai culte, mai bogate, mai bine înarmate în lupta pentru traiu, 
capătă inevitabil o firească preponderență în viaţa politică și socială, iar în 
sânul societății democratice născându-se noi diferenţiări sociale, 
accentuându-se și noi antagonisme de interese, cari despart pe luptătorii 
aliaţi până ieri împotriva vechiului regim, - e tot așa de firesc ca toate avantajele 
situaţiunii preponderente să fie utilizate de cei mai favorizați de soartă. 

Totuși concepția menţionată e din rădăcină falsă. 

În momentul luptei pentru democraţie, interesele tuturor claselor sociale 
aliate sânt identice, ele sânt deopotrivă interesate pentru stabilirea unei noi 
ordine sociale. Clasele ce se află în fruntea mișcării reprezintă nu numai 
interesele lor egoiste, ci interesele societăţii întregi, care are nevoie de această 
nouă ordine, sub ameninţare de peire. 

(...) 

Câtă vreme însă toate elementele sociale pozitive nu și-au îndeplinit încă 
misiunea căzută pe umerii lor în progresul universal, ele reprezintă deopotrivă 
interesul societăţii întregi, iar colaborarea politică între ele, într-o formă sau 
alta, apare ca o necesitate istorică și socială, de la care ele nu se pot abate.[...) 

xx: 

Consideraţiunile de mai sus ne dau putinţa să ne orientăm și mai bine în 
situaţiunea noastră politică, față de marea problemă a momentului. 

Dacă este la noi o clasă care suferă adânc de orientalismul vieţii noastre 
publice, de neînfrânata gospodărie a oligarhiei întemeiată pe privielgiile 
electorale, de lipsa de legalitate și dreptate, - aceasta desigur e țărănimea, 
care, ea mai ales, poate numai câștiga din democratizarea instituţiunilor noastre 
politice, legată cu stabilirea, însfârșit, a domniei legilor, a administraţiunii 
corecte și a justiţiei neprihănite. Intr-un stat, în care țărănimea formează peste 
optzeci la sută din populaţiunea țării, democratizarea instituțiunilor, vădit ne 
poate duce numai, cum am spus mai sus, la realizarea unei adevărate 
democraţii rurale, - în felul celor pe cari le găsim astăzi, de pildă, în Danemarca, 
Norvegia sau în unele cantoane ale Elveţiei, - când țărănimea noastră fatal va 
ajunge să câștige acea situațiune precumpănitoare morală, socială și politică, 
potrivită cu valoarea ei numerică și însemnătatea ei economică, cu rolul pe 
care îl are în procesul naţional de producţiune.(...) 


A nădăjdui, în asemenea condițiuni, ca experienţa seculară să fie 
demninţită în momentul de față tocmai în România, a crede că la noi țărănimea 
de rând poate avea, acum de îndată, un rol de iniţiativă și o organizaţie 
politică proprie independentă, chiar în lupta ce se impune, fără amânare, 
pentru democratizarea ţării, - înseamnă a părăsi terenul ipotezelor permise 
pentru gândirea științifică, - iar cât pentru minuni, ele nu sânt mai cu putinţă 
în sfera socială sau politică, ca în sfera fenomenelor fizice. 

(...) i 

lată dar situaţia ce ni se înfăţişează, în urma rezultatelor obținute în tot 
cuprinsul acestor studii: 

Poporul român, în împrejurările lui excepţionale, nu poate nici urmări 
vre-o politică revoluţionară, nici năzui la transformarea bazelor înseși ale 
ordinei sociale, înaintea popoarelor mai fericite din Apus. 

El e silit încă să lupte pentru însăși fiinţa sa naţională primejduită atât prin 
situaţia lui internaţională, întrucât e supus la încercări violente de maghiarizare, 
germanizare, rutenizare sau rustificare, - cât și prin o altătuire socială anormală 
în regiuni întinse, care îngreue desvoltarea sănătoasă a claselor mijlocii 
naţionale, atât de însemante în economia forțelor sociale. 

Problema naţională ce se pune astfel înaintea noastră, în aceste condițiuni, 
nu e cunoscută de loc popoarelor înaintate ale Apusului. 

Pe de altă parte, problema socială arzătoare din Apus, ca rezultat al 
dezvoltării capitaliste și al industrializării producţiunii moderne, nu se pune 
încă înaintea societăţii noastre, sau se pune cu totul sub altă înfățișare, - și 
anume, ca chestie țărănească în toată varietatea și lărgimea ei, și nu ca o 
chestie a proletariatului, ca în Apus. 

De aici rezultă deosebiri fundamentale și consecinţi incalculabile. 

Ne putând avea loc la noi nici desvoltarea capitalistă, nici industrializarea 
tării, în formele apusene, - toată evoluția noastră socială e fatal să se îndrumeze 
pe alte căi. (...) 

(“Viaţa Românească” vol. VII, nr. 10-12/1907 p. 180;184;197-198;202 
vol. VIII, nr. 1-3/1908, p. 49-51;55-60;62-64;72) 

N.IORGA 
LA MORMANTUL LUI KOGALNICEANU 


O parte din liberalii din lași au făcut drumul până la cimitir pentru a se 
închina amintirii lui Mihai Kogălniceanu. 

Odată partidubtăcea <<pelerinagii>> la mormântul lui Brătianu, al at lui 
Rosetti. De o bucată de vreme, ele au încetat. Marelui organisator și om de 
ispravă, ca și visătorului cu viaţa cinstită, politicianului fără arginţi, rămas 
până la capăt puțin poet, nu mai are nimeni să li ceară sfaturi. E bine că măcar 
mormântul lui Kogălniceanu e privit încă drept un izvor de inspiraţie. Dacă 
toți cei ce au mers să-l vadă, s-au apropiat cu inima curată a omului ce vine 
să se reînnoiască prin pomenirea faptelor însemnate ale unui mai mare decât 
sine, atunci oracolul venit de peste pragul vieţii a putut spune vorbe ca 
acestea: 

Că nu este un adevărat om politic, patriotic și binefăcător, înțelegător al 
timpului său și pregătitor al viitorului decât acela care, ca Mihail Kogălniceanu, 
începe întâiu printr-o largă cultură modernă, pe care el, Kogălniceanu, și-o 
câștigase în Germania stăpânită de marele idealism de la începutul veacului. 

Că a fi liberal sau conservator, ori a se zice numai liberal sau conservator, 
n-are nici-o însemanătate la un biet popor care se luptă să se ridice din cele 
mai strașnice adâncuri ale sărăciei și lipsei de lumină, dar că are o mare 
însemnătate pentru un om politic calitatea, puterea naționalismului său, iubirii 
sale pentru neam. Prin aceasta găsești de la sine drumuri, pe care nu le poți 
descoperi cu felinarul chior și fumegător al formulei liberale ori cu iasca 
seacă a datinei conservatoare. 

Că nu poate fi un neam trainic acela care se alcătuiește cu adevărat 
numai din spuma de sus, care, chiar dacă nu e murdară, se va murdări de tot 
praful pe care-l mătură de-asupră-i vânturile cele mari ale lumii. Ci un adevărat 
neam e acel ce cuprinde în sine toată viaţa veșnic mișcată, totdeauna înnoită 
și de deplin curată, a mulțimilor muncitoare și cinstite. 

Că nu e un om politic vrednic de acest nume meșterul ce știe să câștige 
dușmanii, să ocolească piedecile, să cruțe munca și să scape de primejdie. Ci 
este numai acela care, văzând o neclintită și luminoasă ţintă, merge îndrăzneț 
către dânsa, înfruntând dușmanii, mișcând din loc piedecile, primind în 
piept primejdiile, cu siguranţa că, perind chiar în cale, tot drumul ce a putut 
să-l facă e câștigat pentru urmașii ce vor veni neapărat după vitejia lui. Așa a 
judecat Kogălniceanu atăcând, în vremi foarte nesigure și amenințătoare, 

chestii ca averea de moșii a străinilor din mănăstirile grecești, și ca lipsa de 
ogor și de neatârnare a ţăranului. 

Și din ce n-a făcut el, acuma, se desface și această ultimă învăţătură. Că 
un om politic trebuie să-și sprijine fapta pe o viaţă personală cu desăvârșire 
curată, căci altfel va fi învins ușor, strânit și întrebuințat de alții, mai slabi, mai 
puţin chemaţi decât dânsul, cari însă n-au păcate sau știu să le ascundă mai 
bine. Și astfel, din nenorocire, o ţară, un neam pierde pe cârmaciul cel mai 
bun când ar avea mai multă nevoie de dânsul. 

Pentru cine poate auzi, - acestea le spune mormântul lui Mihail 
Kogălniceanu. 

(“Neamul Românesc” anul |, Nr. 15 din 29 iunie 1906) 


N. IORGA 
ASCUNDEŢI ȚĂRANII! 
(Condiţia ţărănimii la începutul veacului al XX-lea-n.n) 


La podul de la Cernavodă, trenul Făgărășenilor a fost oprit o clipă pentru 
o reparaţie. 

De la plugurile cu care întindeau arătura nouă s-au desfăcut atunci țărani 
de-ai noștri și s-au apropiat, miraţi și sfioși, de fraţii lor. 

- Al cui e câmpul ce lucraţi, întrebă un cleric de dincolo, mirat și el și 
scrâbit de înfățișarea bieţilor oameni. 

- Al boierului. 

- Și ce e boierul? 

- Grec. 

- Dar voi pământ aveţi? 

- N-avem. 

Și, cum stăteau sărmanii înnaintea lui, preotul dădu în lături sumanul 
peticit, și se dădu înnapoi, îngrozit, văzând pe pielea aspră a bietului creștin 
cămașa neagră ca ţarna. 

Adevărat, din vorbă în vorbă. 

Ci puneţi la temniţă pe țăranii din calea <<fraţilor>> noștri. Nu-i lăsaţi să 
umble slobozi pentrui a strica prin nespusa lor nenorocire efectul cuvântărilor 
înfocate în care triumfă avântul șampaniei plătite de Stat, adecă tot de dânșii 
robii sălbătăciţi ai brazdei negre! 

Îngrijiţi-vă, o voi, cuminţi cârmuitori de țară, și de drumuri frumoase, pe 
care să le semănați cu femei de la târguri și cu budgetivori din cancelarii, 
îmbrăcaţi în haine de gală pentru a juca pe cât se poate mai strălucit rolul de 
țărani români. lar pe vita câmpului răspingeţi-o în pumni, ascundeţi-o în 
viziuni ca să nu strice bucuria risipei din anul jubiliar. Tăiaţi mâna pelagroasă 
care scrie pe păreţii auriţi ai salelor de banchete un nou <<Mane, Techel, 
Fares>> de amenințare. 

Surguniţi nenorocirea, Sardanapalilor, așterneţi văpseală groasă pe obrajii 
pământii, lezabelelor, iar voi, Potemchini meșteri, decoraţi natura săcătuită și 
omul stors, pentru ca feeria să se desfășure după cuviinţă. 

Căci, altfel, uite, dă Dumnezeu că se betejește mașina zburătoare, că se 
oprește închisoarea trenului care duce pe <<frați>>, și, la un astfel de popas 
neașteptat, răsare, ca din fundul unui mormânt adânc și negru, Avel sângerând, 
care-și cere dreptatea în lumea lui Cain. 

(“Neamul Românesc”, anul I, nr. 42, din 1 oct. 1906) 


N. IORGA 
O VESTE BUNA DIN BASARABIA 
(Iniţiative culturale ale românilor din Basarabia în 1906-n.n) 


Preuțimea românească din Basarabia și-a deschis de Sf. Dumitru tipografia 
de limbă moldovenească. Inaugurarea ei a fost o zi care va rămânea înscrisă 
în analele culturii noastre, iar pentru Basarabenii înșii o dată din cele mai 
fericite. S-a și vorbit românește la serbare. 

Prietenește pentru noi s-a arătat și Mitropolitul, deși e rus, și chiar guvernatorul 
care nu s-a sfiit a recunoaște ființa celor un milion și jumătate de <<moldoveni>>, 
în Basarabia și nevoia ce este a ti se da cetire pe limba lor. 

Din București era de faţă tânărul Sergiu Cujbă, un basarabean și el, care 
a vorbit răspicat și frumos despre foloasele culturii, adăogând că ea nu întețește 
răscoale și nu aruncă în aer stăpânirile, ci-și are - adăugim - drumurile și 
metodee și izbânzile ei (o ce izbânzi minunate, trainice, veșnice!) 

Oficialii vorbiau rusește, deși nu cu trufie, dar cinstiţilor preoți cari au 
făcut tiparniţa în românește, nu li s-a ținut de rău că au făcut să audă și ei ca 
şi oaspetele de la noi acea limbă, al cărei sunet se va desface din călătoriile 
harnice ale sloavelor pentru căţile bisericești pe înțeles. 


începutul acesta cultural nu e strălucitor, nici pretenţios. Se începe acolo 
în plin veac al XX-lea, așa cum s-a început aiurea cu mult timp în urmă, și de 
sigur nu fără folos. Și în alte dăţi, pe alte plaiuri din cartea bisericească pe 
românește și-au luat zborul scrisul, și apoi și gândul românesc! 

Erau de faţă și redactori ai ziarului <<Basarabia>>. Acești tineri crescuți în 
școli înnalte rusești, stăpâniţi de cetirea literaturii rusești revoluționare, înrâuriţi 
de prieteni ruși revoluționari, nu puteau să vadă odată în ochi pe preoții 
<<înnapoiaţi>> ai unei legi de care vremile nouă n-ar mai avea nevoie. Prin 
popor, scriau ei, și numai prin popor se poate face mântuirea poporului, pe 
lângă care grija pentru neam își are un rost ceva mai mic. Când li s-a dat aici 
sfatul de a uni într-un mănunchiu pe toţi românii din toate clasele, s-a sculat 
cutare basarabean, medic în România și s-a răstit la mine căzăcește, cu nagaica. 

Acum iată că și bietul popa folosește la ceva. Și dintre acești popi s-a 
ridicat chiar o urare, din inimă, pentru cel d-intâiu ziar românesc ce iese între 
prut și Nistru. S-a mulțămit de redactori, și “Basarabia” laudă acum neobosit 
fapta preoților. 

Aşa e bine. 

(“Neamul Românesc”, Anul |, Nr. 52, din 5 noiembrie 1906) 


C. STERE 
CRONICA INTERNĂ 
Discuţiile din Cameră 
(Problema agrară și partidele politice după răscoala din 1907-n.n) 


Desigur, în momentul de faţă toate privirile, și nu numai ale celor din ţară, 
ci și ale românilor de pretutindeni, sânt aţintite asupra tribunii parlamentare. 

“Viaţa Românească”, în tendinţa ei de a sluji ca o oglindă credincioasă a 
vieţii sufletești a neamului, nu și-ar îndeplini menirea, dacă nu și-ar spune 
cuvântul, râdicându-se peste toate consideraţiile de partid și de persoane, cu 
obiectivitatea unui istoric dator să lămurească înlănţuirea de cauze și de 
efecte pentru vremuri de mult trecute, - asupra momentelor dramatice prin 
care trecem. 

Oricât de mult patima și prejudecățile sânt legate de această fiinţă de lut, 
îmi voiu face, într-o serie de cronici, ce vor urma începând cu numărul de 
faţă, toată datoria și faţă de conștiința mea și faţă de cetitorii noștri. 

Nu împărtăşesc vederile d-lui N. lorga, pe care le-a formulat în discursul 
său la discuțiunea Mesajului, asupra rostului partidelor politice. 

Desigur, viața noastră politică e întunecată de multe uriciuni; desigur, 
partidele noastre politice au multă răspundere pentru situația în care am 
ajuns. Dar toate acestea nu decurg necesar din funcționarea mecanismului 
de partide, cum crede d. N. lorga. i 

“Partidul”, dimpotrivă, e forma necesară de organizare a forțelor sociale 
pentru orice viață politică dezvoltată. Și chiar în momentul de faţă, dacă n-am 
avea partide politice, faţă de excluderea ţărănimii din viaţa politică, faţă de 
starea ei inferioară, și ca organizare și ca conștiință politică, întru cât țărănimea, 
cum am spus în altă parte, nu știe astăzi să găsească o cale intermediară între 
o răzvrătire sălbatică și votul după porunca d-lui sub-prefect, - desigur n-am 
putea ajunge nici la modestele reforme prezentate de partidul liberal: am 
văzut pe atâţia “latifundiari” pe care numai disciplina de partid i-a putut sili să 
primească și aceste reforme. 

Oricât de enormă ar fi forţa socială a ţăranilor, câtă vreme ea nu se va 
manifesta decât prin erupţiuni vulcanice, va fi totdeauna precumpănită de 
acțiunea constată a claselor suprapuse, - și chiar haosul de planuri de reformă, 
mai mult sau mai puţin ingenioase, apărute cu ocaziunea răscoalelor, ne 
arată cât de greu am fi ajuns la o acţiune unitară și pozitivă, fără organizarea 
şi disciplina de partid. 

Nu în firea partidelor politice, ci în baza lor actuală de organizaţie, în 
sistemul electoral, și în tot complexul de împrejurări, care determină felul lor 
de funcţionare, trebue căutată cauza răului. Și, la urma urmelor, dacă fără 
partide politice nu poate fi viață politică, aice e mai adevărat decât oriunde că 
fiecare ţară își are partidele pe care le merită ... Să nu deplasăm, prin urmare, 
răspunsurile ... 

Totuși, funcţionarea mecanismului politic la noi e supusă unui anumit 
convenţionalism, care în adevăr poate irita exaspera prin nepotrivirea cu 
situațiunea unui moment istoric determinat. 

Și caracterul discuţiei asupra Mesajului din sesiunea actuală ne poate 
ilustra de minune această dureroasă nepotrivire, întrucât această discuţie se 
prezintă ca o manifestare ciudată de amnesie socială. 

După normele convenționalismului nostru parlamentar, ori de câte ori, 
de pildă, în urma unei guvernări de aproximativ trei sau patru ani, prin 


constatarea anticipată a voinţii naţionale un nou guvern e chemat la cârmă, 
şi după ce ţara legală e fericită și grăbită de a confirma diagnoza adevăratei 
sale voinţi, - noul parlament își inaugurează lucrările prin acelaș tournois.de 
tribună, prin același șir de dueluri parlamentare între partizanii guvernului 
de eri și ai celui de azi. 

Și un om cu oarecare experienţă parlamentară poate construi de mai 
nainte tot mersul dezbaterilor ... Totul se mărginește la probe mai mult sau 
mai puțin elocvente, că țara este dusă “la margina prăpastiei” - un cuvânt 
tehnic! - sau că este “salvată”, pentru anumite persoane s-au așezat pe banca 
ministerială, iar altele au fost silite să o părăsească spre a urca câteva trepte în 
incinta Camerei “spre munte”, - tot după normele stricte ale 
convenţionalismului nostru politic. Variază numai numele miniștrilor, 
prefecţilor sau sub-prefecţilor atacați pentru că actele sau circulările lor, titlurile 
ziarelor citate; variază, bine înţeles, talentul de expunere, variază tonul mai 
mult sau mai puţin violent și care e invers proporțional cu siguranţa apropierii 
unei noi constatări a voinţii naţionale ...(...) 

Discursurile, mai cu seamă ale d-lor M. Cantacuzino și N. Filipescu, din 
dezbaterile asupra Mesajului din acest an, pot servi, din acest punct de 
vedere, ca modele de oratorie clasică: ţara e la margina prăpastiei, constituţia 
e violată, dezordinea e la culme, toţi agenţii statului, de la cel mai umil 
subprefect până la miniștri, sânt niște anarhiști și incendiari, planul de reforme 
al guvernului e întruparea programului socialist-revoluționar, pe care și l-ar 
putea însuși și Bebel ... Acel plan cumpătat, prezentat de guvernul prezidat 
de un bătrân, care, la vârsta și în situaţia la cari a ajuns, nu poate avea nici 
ambiţiuni deșerte, nici dorul zburdalnic de a-și încheia o carieră de o jumătate 
de veac în serviciul statului prin extravaganțe revoluționare!... 

După ce am încheiat o sărbătoare, privind în noptile de martie spre cerul 
roșit de rugurile conacurilor aprinse, după ce am fost faţă la acele scene de 
desăvârșit disoluţiune socială, pe care abia avem curajul să le mărturisim, 
fiindcă se părea că nu numai cârma statului a fost smulsă de furtună, dar 
însuși vasul acesta al statului român, - durat cu atâta trudă de nesfârșitele 
generaţiuni “stinse în nemângâiere' ca să poarte toate nădejdile mute încă, - 
că vasul acesta însuși crapă din toate încheieturile, acum să vedem iarăși 
acelaș joc vinovat, de gladiatori, pentru galerie, să afectăm credinţa că rădăcina 
nenorocirilor noastre zace numai în faptul cine a ocupat ieri sau cine ocupă 
astăzi banca ministerială, sau că numai vre-o nouă mișcare a mecanismului 


de constatări anticipate ale voinţii naţionale poate să ne aducă toată 
tămăduirea!... 

Socot că țara e în drept a cere să fie iertată de această adânc jignitoare, în 
împrejurările de faţă, parodie a luptelor gladiatorice, de acest veșnic scompt 
al migraţiunilor eventuale de personaje purtătoare de portofolii. 

Ar fi ridicol să fac încriminări personale, fiindcă, în aceste clipe hotărâtoare, 
e mai adevărat decât oricând acel cuvânt pururea adevărat al cronicarului că 
bieţii oameni sânt cârmuiţi de vremuri. 

Aceasta e adevărat și pentru un nenorocit din întunericul satelor care, 
răzbit de durere, caută să o reverse într-o răzvrătire sălbatică; și pentru marele 
proprietar care, în dorinţa firească de a-și mări venitul, își părăsește moșia pe 
mâinile unui lacom arendaș; și pentru acest arendaș însuși, care pentru a 
putea stoarce arenda tot mai urcată, fatal, înventează acel groaznic sistem de 
exploatare: “jocul natural al forțelor economice”!.. 

Aceasta e adevărat și pentru oamenii politici. Și lor situaţia le poate chiar 
impune atitudini neașteptate. 

Mi-ar fi ușor să subliniez cu maliţiozitate contrastul, de pildă, dintre trecutul 
d-lui P. Carp, când felicita această ţară veșnic guvernamentală, și recenta sa 
atitudine războinică, când, în momentul în care fumega încă sub spuză focul 
răzvrătirii de la sate, d-sa organiza la orașe rezistența intereselor exasperate, 
sau când, în Cameră, mânuia formula clasică a Constituţiei violate ... 

Da, “nu sânt vremile sub câtma omului, ci bietul om sub vremi”... 

Dar cu atât mai puţin se poate înțelege gladiatorismul luptelor noastre 
parlamentare faţă de felul însuși al funcţionării regimului constituțional, faţă 
de acea “constituţie nescrisă”, - cum a numit-o atât de spiritual d. Panu, - care 
este întotdeauna partea cea mai serioasă și mai interesantă a oricărui regim 
constituţional.(...) 

Atunci când problema pusă înaintea noastră de desfășurarea 
evenimentelor trebue să fie rezolvită de o Cameră care, cum a spus d. Take 
lonescu, e “cea mai cenzitară din Europa”, primejdia nu poate veni din 
partea socialismului sau a anarhismului. 

Și vestitul “acord” între partidele istorice e o patentă dezminţire a tuturor 
temerilor formulate de d-nii M. Cantacuzino și N. Filipescu la discuţiunea 
Mesajului: pentru savgardarea constituției s-a dovedit îndestulătoare 
sacrificarea islazurilor pentru satele răzășești...(...) 

Prin urmare, însuși acordul se prezintă ca o mărturisire prețioasă a 
anomaliei situaţiei în care ne aflăm. 


PP EE ET PO 0 RER A SOACRE 

Sânt convins că nici un guvern n-ar fi renunţat la sancţiunea unei 
dispoziţiuni legale de însemanătatea celei privitoare la islazurile comunale, 
dacă n-ar fi crezut această renunțare indispensabilă, nu atât faţă de adversari, 
cât faţă de unii partizani. 

Şi aci atingem adevăratul tragism al situaţiunii noastre. 

Acest tragism constă înfaptul că parlamentul nostru este chemat să judece 
o cauză în absenţa unuia din împricinaţi. Marele interesat lipsește, iar 
experiența zilnică ne arată că advocații ex officio nu sânt primejdioși ... pentru 
partea adversă, nici la tribunal nici în parlament ... 

Și reala primejdie rezultă numai din aceia că marele interesat nu are 
educaţia politică elegantă, ca să fim în drept să ne așteptăm de la el, în caz de 
o vădită și strigătoare tăgadă de dreptate, numai la o opoziţie împotriva cărţii 
de judecată, dată de “Camera cenzitară”, - opoziţie investită cu toate formele 
procedurii politice ... 

Și răspunderea întreagă, în faţa istoriei, va cădea asupra celor care au 
încheiat o transacţiune, în aceste condițiuni. 

Mai ales că istoria nu poate consacra acea filozofie de salon, după care 
absenţii n-au niciodată dreptate. 

Și în orice caz, ea va cere cel puţin de la cei cari hotărăsc soarta celui 
absent să-l respecteze, să-i respecte durerile de veacuri nealinate, de care și 
noi sântem atât de vinovaţi, să-i respecte munca atotziditoare, de roadele 
căreia noi mai ales ne bucurăm, să respecte ideia cea mare, de milenii purtată 
pe umerii lui, și pentru care odată copiii noștri poate ne vor erta păcatele, 
ușurința și egoismul feroce ... 

Și acest respect ne impune, înnainte de toate, să nu judecăm un popor 
întreg ca fiind alcătuit din maniaci, sminţiţi, perverși sau fiare turbate. * 

Și la aceasta se reduce afirmarea că acest popor, care mai curând poate 
uimi lumea prin blândeța lui îndelung răbdătoare, a putut deodată, fără nici 
o cauză serioasă, să rupă toate zăgăzurile vieţii sociale, să izbucnească de la 
un capăt la celălalt al țării într-o erupțieune vulcanică, fără cruţare pentru 
averea, cinstea și viața semenilor săi.(...) 

Pentru ce să luăm, după cuvântul expresiv al d-lui Virgil Arion, paserile 
vestitoare de tempestă drept cauzele furtunii? 

Ce ţară, ce popor am fi, dacă numai de la fantezia celui dintâiu exaltat ar 
atârna ca de azi pe mâne să dezlănţuiască toate stihiile răzvrătirii de la 
Dorohoiu până la Mehedinţi? 

Când o ţară cade în starea aceasta de depozit de materii explozibile, încât 
o scântee ajunge pentru a provoca catastrofa, să nu căutăm instigatori, fiindcă 

scânteia fatală poate veni, în aceste împrejurări, de la cel mai nevinovat joc 
de artificii. 

lar căutarea instigatorilor pe însăși banca ministerială e cea mai petentă 
reductio ad absurdum a tezei întregi. 

Să vă închipuiţi legiuni de instigatori într-un stat de țărani cum e 
Danemarca, - ce răsunet ar putea găsi ei acolo? 

Nu, - masa populară și în deosebi țărănimea e prin firea ei inertă, 
conservatoare, și numai suferinţile peste măsură de arzătoare o pot aduce în 
starea aceasta de inflamabilitate 


xxx 


Cetitorii revistei noastre cunosc îndeajuns, din cronicele subscrisului și 
din studiile asupra stării țărănimii ale altor colaboratori ai “Vieţii Românești”, 
atât mizeria groaznică de la sate, cât și cauzele ei. 

De asemenea își pot da seama că scriitorul acestor rânduri nu poate hrăni 
multe iluzii în privinţa limitelor abnegaţiunii până la care poate merge “Cam- 
era cea mai cenzitară din Europa”; de multe ori mi-am formulat categoric 
convingerea că, în starea actuală de înconștienţă și lipsă de cultură și de 
dezorganizare a țărănimii, precum și în condiţiunile de guvernare impuse de 
sistemul privilegiilor electorale, nu ne putem aștepta la soluţiuni radicale. 

Dar sântem în drept să cerem, ca solidaritatea vieţii de stat să impună și 
“Camerei cenzitare” sacrificiile necesare pentru a asigura, pentru moment 
cel puţin, dezvoltarea pacinică a statului, rezervând viitorului rezolvirea 
desăvârșită a problemei. 

În situaţia actuală, ar trebui să fim mulţumiţi, dacă am putea spune cu 
conștiința împăcată: “ajune pentru fiecare zi răutatea ei”... 

Istoria cunoaște multe cazuri, când o clasă diriguitoare, care a uitat prea 
mult de solidaritatea ce trebue să lege pe cetățenii unui stat, a fost chemată la 
răspundere...) | 

Nu trebue să uităm că generația noastră care, după atâtea veacuri de 
zbuciumare a acestui popor, a avut pentru prima oară putinţa unei dezvoltări 
mai normale, mulțumită stabilităţii izvorâte din așezarea unei mari dinastii 
europene, sustrase vrăjbilor și veciniciei clocotiri de pofte - destinul vechilor 
domnii naţionale -, are încă o mare datorie de împlinit.(...) 

În incinta Camerei a fost evocată imaginea sinistră a șirurilor de cruci 
tăcute de la marginea satelor pustiite din Oltenia. 

Dacă clasele noastre diriguitoare nu vor avea tăria morală de a-și impune 
măcar sacrificiile cele mai neapărate, aceste cruci, în tăcerea lor învinuitoare, 

vor înseman și mormântul conștiinţii noastre, - în zarea întunecată; vrâstată 
de aceste siluete tragice, nu va licări măcar nădejdea unor vremi mai bune. 
Îmi voiu impune datoria să cercetez, în numele viitoare ale “Vieţii 
Românești”, măsurile ce se propun și situaţia pe care ele o determină, numai 
din acest punct de vedere, pe care nimeni nu-l poate privi ca exagerat și, - 
întrucât ar fi o lașitate de a nu privi adevărul în faţă, îmi voiu spune tot gândul 

meu fără nici o cruţare. 
(“Viaţa Românească”, anul II, nr. 12, decembrie 1907) 


PROGRAMUL NAȚIONALIST - DEMOCRAT 


A. Politica externă 

1. O politică externă care, plecând de la conștiința unităţii neamului și a 
intereselor lui solidare în toate privinţele, să întrebuinţeze cu înțelepciune 
toate împrejurările potrivite ce se oferă, fără a se angaja în costisitoare și 
primejdioase alianţe cu Puterile mari, și să caute în același timp și apropriarea 
de vecinii României în Peninsula Balcanică, dobândind în această unire 
locul hotărâtor ce se cuvine de drept și după toată tradiţia istorică României. 


B. Politica internă 

Reforme privitoare la clasa ţărănească 

2. Revisuirea operei de împroprietărire de la 1864, în sensul de a întregi 
împroprietărirea acolo unde s-a dat cu lipsă și de a se înlătura usurpatorii 
acestor pământuri. 

3. Colonisarea pe moșiile Statului cu plugari români aleși și întemeierea 
de ferme - model, cu anexe de industrii agricole. 

4. Hrănirea Casei Rurale, prefăcute în Instituţie de Stat, cu execedentul 
budgetar și cumpărarea de către această Casă a moșiilor de la Societăţile de 
asigurare și Instituţiile de binefacere. 

5. Interzicerea dreptului de a se aduce lucrători agricoli străini, întrucât în 
ţară sânt lucrători români disponibili, și crearea unui Oficiu permanent al 
muncii. 

6. Desființarea prestaţiei. 

7. Desființarea capitaţiei (impositului personal) și așezarea unui imposit 
progresiv pe.venit. 


8. Cadastrarea proprietăţii imobiliare. 

9. Organisarea administrativă a proprietăţii moșnenilor aflaţi în diviziune 
și comasarea proprietăţii individuale. 

10. Incurajarea industriei casnice țărănești. 

11. Interzicerea dreptului pentru străini de a lua moșii în arendă. 

12. Oprirea prin lege a stabilirii evreilor la sate. 

13. Restabilirea legăturilor tradiţionale dintre biserică și scoala rurală, 
prin prelungirea cursului primar până la vârsta de 16 ani, introducându-se 
într-o măsură mai largă învățământul practic agricol şi religios. 

14. Desfiiţarea tutelei statului asupra bancilor populare și constituirea lor 
în federaţii independente. 

15. Desvoltarea cooperației rurale și prefacerea obștiilor sătești la 
antreprise și furnituri, faţă cu oricine alţii, la prețuri egale. 

16. Ținerea în seamă a vechiului drept vecinal (protimisis) față de sătenii 
din satele apropiate, la vânzarea de moșii. 

17. Sporirea impositului pentru aceia cari nu-și caută singuri masié, 

18. Stabilirea în dreptul succesoral al unui minimum în împărțirea 
proprietății țărănești. 


Reforme privitoare la calsa de mijloc. 

19. Reformarea în sens practic a școlilor de comerț și meserii și acordarea 
prin lege de garanții și de ajutorare materiale absolvenților români. 

20. Crearea de școli practice de industrie și comerţ și instalarea în regiunile 
amenințate de concurența străinilor a unor deposite de produse și mărfuri, 
pentru vânzarea en-gors a acestor mărfuri la comercianții români. 

21. Crearea unui Credit comercial și industrial, pentru ajutorarea 
comercianților și industriaţilor români. 

22. Inlăturarea străinilor de la furnituri și lucrări și acordarea lor de 
preferinţă la asociaţii de meseriaţi români. 

23. Scutirea de patentă pe timp de un an de zile a micilor întreprinderi 
comerciale şi industriale românești. 

24. Naţionalisarea industriilor care se bucură de favoarea legilor 
protecţioniste. 

25. Măsuri de înfrânre a falimentelor frauduloase şi înfrânare a cartelurilor 
și trusturilor comerciale și industriale; schimbarea legilor comerciale în sensul 
înfrânării moratoriilor. 


- 

26. Declararea și verificarea capitalului intițial al comerciantului începător, 
de către, Camerele de Comerţ. 

27. Asigurarea lucrătorilor și muncitorilor români în contra accidentelor 
muncii și bătrânețelor, cu proteguirea muncii, minorilor și femeilor în fabrici. 

28. Monopolul asigurărilor de către Stat. 

29. Organisarea pe nouă base arbitrale a legislaţiei privitoare la conflictele 
muncii. 

30. Transformarea docurilor, făcându-se din ele debușeuri de căpetenie 
ale producţiei agricole și industriale românești. 

31. Inlăturarea tarifelor privilegiate de la C.F.R. pentru societăţile străine. 


Reforme privitoare la clasa dirigentă 

„32. Naţionalisarea Invățământului și a educaţiei în școală, fără a se excepta 
școlile particulare. 

33. Apropierea Universităților de desvoltarea și nevoile actuale ale 
neamului și autonomia lor desăvârșită. 

34. Organisarea autonomă a clegului și crearea unui fond religionar. 

35. Scoli de administraţie, inamovibilitatea administrativă a tuturor 
funcţionarilor Statului, judeţului și comunei. 

36. Îmbunătăţirea situaţiei materiale a Corpului didactic. 

37. Încurajarea mișcării artistice naţionale. 

38. Încurajarea unei Academii comerciale în porturile dunărene Galaţi 
sau Brăila, pentru formarea înnaltei culturi comerciale și industriale. 


Reforme cu caracter general 

39. Ridicarea oștirii române până la o putere măcar îndoită faţă de aceia 
a oricărui Stat balcanic și educația militară a poporului. 

40. Scoaterea evreilor din armată. 

41. Monopolul alcoolului și educaţia antialcoolică prin școală și armată. 

42. Crearea Casei Spitelelor rurale și urbane. 

43. Crearea de biblioteci populare în toate centrele urbane și rurale. 

44. Incompatibilitatea între funcțiunile publice și demnităţile politice și 
situaţiunea de membri în Comsiliile de Administraţie a socialităților străine. 

45. Soluţia problemei jidovești prin eliminarea jidanilor, desvoltând 
puterile productive ale românilor și proteguind întreprinderile lor. 

46. Recunoașterea dreptului învăţătorilor și preoţilor de a fi aleși în 
Parlament. 


48 cas RR ERE ERA CE ERA AZER CARE RE RER 

47. Mărginirea prin lege, conform Constituţiei, a dreptului scrisului poli- 
tic la români. i 

48. Aplicarea eficace a măsurilor penale prevăzute în lege în contra 
scrierilor pornografice. 

49. Votul universal pentru români și represintarea minorităţilor. 

Acest program, conţinând 49 de articole, s-a votat în consfătuirile ținute 
în zilele de 23 și 24 April 1910, și s-a primit și semant de toţi cei presenţi la 
consfătuirea Partidului Naționalist - Democrat în București, 24 Aprilie 1910. 

Președintele Adunării, Lt- colonel |. Manolescu - Mladian. 

Secretar, Geoge Mil. Demetrescu. 


Acest program îl vom păstra, răspândi ţi apăra cu toată puterea și statornicia 
noastră, privind aceasta ca întâia noastră datorie de cinste. 

(A.C. Cuza, N. lorga “Consfătuirea din 23-4 aprilie 1910 a Partidului 

Najlonalist - Democrat și Întrunirea publică din 25 aprilie 1910. 

Programul, Vălenii de Munte, 1910, p. 111-114) 


CEASUL... 
(Semnificaţia intrării României în războiul de întregire naţională-n.n) 


A sosit un ceas pe care-l așteptăm de peste două veacuri, pentru care am 
trăit întreaga noastră viaţă națională, pentru care am muncit și am scris, am 
luptat și am gândit. A sosit ceasul în care cerem și noi lumiii, cinstit, cu arma 
în mână, cu jertfa a tot ce avem, ceea ce alte neamuri, mai fericite, au de atâta 
vreme, unele fără să fi vărsat o picătură de sânge pentru aceasta: dreptul de a 
trăi pentru noi, dreptul de a nu da nimănui ca robi rodul ostenelilor noastre. 

În miez de noapte au sunat iarăși și clopotele, sfintele clopote care simt 
toate durerile și bucuriile noastre și care acum s-au înfiorat de cea mai mare 
speranţă pe care am avut-o și la care, cu orice preț, ţinem. Și sute de mii de 
oameni s-au trezit fără teamă și fără zburdăciune, liniștit și sigur, și în inimile 
lor a fost un singur răspuns: știm! 

Da, o știm de mult. Ceas de ceas trecea, urzindu-se pânză de înțelepciune 
pentru a pregăti și apăra vitejia gata de luptă. Certele de deasupra nu 
pătrundeau în adânc. Acolo fiecare zi anunţa o altă zi și mai grea, și nimeni 


nu cârtea împotriva greutăților car se adunau. Ce nu poate răbda omul pentru 
o așteptare așa de sfântă? Stiau toţi, se dezlipeau toți de legăturile lor de aici, 
se făceau liberi, și sprinteni, și viteji pentru marea și strălucita încercare. 
Ea a venit. Pare că s-a făcut în aerul acestei țări o liniște mare. Un sfânt 
potir de sânge și de lacrimi s-a ridicat pentru binecuvântarea cea mai scumpă. 
Plaiurile ardelene au băut răscumpărarea robiei. Odihniţi-vă, viteji, în 
brazda lacomă de mult de acst sânge care plătește birul nenorocirilor seculare! 
Tărani-ostași, dormiţi în pământul care aștepta moaștele voastre, ale 
răbdătorilor și voinicilor, ca să fie iarăși al nostru. Niciodată nu se va uita 
fapta voastră, biruinţa voastră prin moarte. Voievozii cei vechi, dezrobitorii 
mucenici din zilele bătrâne, cheamă la sine din negura trecutului umbrele 
voastre, care abia au părăsit carnea lor chinuită de dușmani. Veșnică 
pomenire vouă, marilor și fericiţilor! 
lar toţi acei cari au rămas în vechea țară îngustă nu pot avea decât un 
singur rost: munca, și o singură lozincă: unirea. Dumnezeu va ajuta silinţile 
unui neam întreg, care pentru un drept așa de firesc nu cruţă nimic din tot ce 
a putut agonisi, din tot ce se cuprinde în puterile sale! 
21 august 1916 
(apud, N. lorga. Pagini alese, vol II, București, 1965, p. 366-367) 


397 


Capitolul VII 


MESAJE, CUVÂNTĂRI PROGRAMATICE ALE 
CONDUCATORILOR STATULUI ROMÂN 1859 - 1918 


: ALEXANDRU IOAN CUZA 
MESAGIUL CATRE DD. DEPUTAȚI, ROSTIT DE D. PREȘEDINTE AL 
CONSILIULUI MINIŞTRILOR LA 6 DECEMBRIE 


Domnilor Deputaţi, 

V-am adunat în conformitate cu glăsuirea art. 17 din Conventie și pentru 
că a sosit momentul de a face cunoscut țării programul Guvernului meu în ce 
privește reorganizarea Principatelor - Unite. Mărire fie Domnului! Cu ajutorul 
binevoitor al Puterilor garante și al Curții suzerane, epoca provisoriului și a 
turburărilor politice s-a închis. Noi putem de acum înnainte, întru deplinătatea 
autonomiei noastre, să ne apucăm de lucrările administraţiei dinnăuntru, 
fără a avea altă preocupare decât aceia a înnaintării și binelui scumpei noastre 
patrii.(...) 

Este, prin urmare, de datoria Guvernului a se explica lămurit asupra 
proeictelor sale și a expune principiile ce va aplica la organisarea fiecării 
ramure a administraţiei. 

` lată acea explicaţie. 


FINANȚE 

Încep prin capitolul Finanţelor, pentru că ele răspund la nevoia noastră 
cea mai urgentă. 

Mulţi ani de turburare, prin care s-a strecurat Tară noastră, au compromitat 
greu averea publică; însă, din norocire, mijloacele noastre sânt nemărgenite 
și încă fecioare, și adoptarea de măsuri înțelepte va înlătura grabnic relele 
trecutului. 


Doresc și ţin ca regula cea mai perfectă și cumpănirea cea mai dreaptă să 
se stabileze numai decăt între venituri și cheltuieli. Toate Casele speciale, 
precum și acele ale deosebitelor Ministerii și altele, vor fi destinate spre a se 
aduna în o singură Casă, adecă a Ministeriului de Finanţe. Prin chipul acesta, 
complicările de socoteli vor dispărea și va resulta o mare înlesnire pentru a 
se aşterne un budget autentic, în care țara întreagă să poată vedea dintr-o 
singură ochire starea sa adevărată. 

Imposăririle ce asigură rețelele (veniturile) Statului, nu vor fi stabilite decât 
treptat, și aceasta însă în urma unei studii adânci și a unui vot al Camerii. 
Repârțirea lor se va face cu o deplină dreptate între toți, astfel încât încăsuirea 
banilor să se poată opera cu înlesnirea tuturor. 

Cheltuielile votate asemenea de către Cameră, pe propunerea Miniștrilor, 
vor fi mărginite în hotarele celei mai stricte economii.[...) 

Imposările și cheltuielile vor fi supuse unei contabilităţi aspre, lămurite și 
întemeiate pe documente doveditoare, încât să fie oricărui lesne de a urmări 
întrarea și ieșirea celui de pe urmă ban. 

O curte de control va fi instituită în scurt timp, pentru ca socotelile Statului, 
fiind supuse unei înnalte jurisdicții, să primească pe tot anul sancţionarea 
unei autorităţi nu mai puţin neatărnate și respectate ca și autoritatea Justiţiei. 
Este de neapărată nevoie ca să știe acei ce vor mânui bani publici că fiecare 
din actele lor are să fie supt cea mai strictă privighere și supt cea mai aspră 
răspundere. 

Fiindcă creșterea averii particularilor este temelia adevărată a averii statului, 
Guvernului meu se va preocupa necontenit de chipurile desvoltării sale. Cu 
ajutorul mijloacelor din afară, pe care avem dreptul de a conta, vom proceda 
la înfiinţarea Institutelor de credit, precum: Banca de circulare și Banca fonciară, 
care stârpind camăta, vor aduce în ţară capitalurile de care ea are nevoie și 
vor procura industriei și agriculturei acel puternic mijloc de propășire ce se 
numește Credit.(...) 

Departe de noi de a împinge ţara pe o cale de împrumuturi nesfârșite. Noi 
nu ne vom împrumuta decât pentru a putea împinge greutățile de faţă, lăsate 
nouă de tristele împrejurări ale trecutului și mai cu seamă pentru ca Guvernul 
să poată avea facultatea de a pune în mișcare toate trebile țării, care se află în 
cea mai ticăloasă amorţire. 

Avem tot de creat: avem a întemeia creditul nostru public, a deschide 
drumuri, a face poduri, a împodobi și a sănătăţi orașele, a lărgi porturile, a 
înflori comerțul, a încuraja industria, a întări armata, a săpa canaluri, a îmtinde 

linii de drum de fier pe suprafața pământului nostru pentru înlesnirea 
comunicărilor, și într-un cuvânt a desvolta toate stabiliemtnele publice. 

Aceste cheltuieli, când sânt bine făcute, sânt roditoare, căci ele aduc un 
folos vederat naţiei. Dar, pentru ca să se poată face asemenea cheltuieli 
folositoare, nevoia cere un împrumut, atunci când imposările nu sânt de 
ajuns, ca să le acopere. iată mobilul împrumutului nostru al cărui scop unic 
este de a procura ţării, fără întârziere, îmbunătăţiri de întâiul ordin, îmbunătăţiri 
ce măresc repede averea obștească și a căror avantagii ne vor înlesni a scăpa 
lesne de greutatea datoriilor ce am avea. 

Desvoltarea prosperității publice este dar mai cu seamă țelul pe care ni-l 
propunem și la care trebuie să ajungem numai decât, căci pe dânsa se razimă 
adevăratele garanţii ce împrumutătorii sânt în dreptate de a ni cere. 

Garanţiile materiale au negreșit importanţa lor, însă cred că onorul nostru 
reclamă ca să fim în stare de a oferi mai cu preferință garanţii morale, căci 
asemenea garanţii resultă de la buna administrare a averii publice, de la 
imposări drepte, bine repărțite și bine adunate, de la cheltuieli inteligente și 
roditoare, de la un control aspru și neîncetat și de la măsuri financiare care 
asigurează și măresc îndestularea și mulţumirea tuturor locuitorilor...) 


JUSTIȚIA 

Dacă în privinţa intereselor materiale am dat pasuri Finanţelor, nu mi 
puţin voiu da cel întâiu rang Justiţiei, când se atinge de ordinul moral al 
societăţii. 

Păzitori ai libertăţii, ai onorului și ai averii fiecării familii, magistraţii 
îndeplinesc cea mai înnaltă funcţie socială, și trebuie, prin caracterul lor, să 
insufle încredere și respesct.(...) 

Țara are nevoie, mai presus de toate, de magistrați a căror purtare să fie 
ferită de cel mai mic prepus și Guvernul este hotărăt a-i da, cu orice preț, 
asemenea funcţionari. Lefile acestora vor fi îndestulătoare pentru a li procura 
un traiu onorabil, și trebuie să fie privite ele ca partea din budget cea mai bine 
întrebuințată. Însă și țara va avea dreptul de a cere mult de la ei, și dacă noi 
sântem tărăţi a pedepsi cu asprime pe funcţionarul prevaricator, ne vom 
arăta fără milă pentru judecătorul care și-ar călca sfințenia datoriilor sale. Fie 
dar preveniţi magistraţii că Ministerul Justiţiei va examina în persoană 
antecedentele lor și că el va avea însărcinarea de a constata, nu numai starea 
averilor, când vor intra în funcţie, dar și creșterea sau micșorarea ce s-ar 
întâmpla acestei stări. 


În ce priveşte partea tehnică a organisării judiciare, ea se va ușura, 
întrebuințând cu oarecare modificări instanţele de faţă. 

Noi vom completa-o introducând: 1. Ministerul public, acest organ al 
societăţii, care cere în numele acelui slab, precum și a celui tare, înfrânarea 
delictelor și a crimelor; 2. Justiţia de pace, însărcinată de a preveni prin 
împăcare o mulţime de procesuri, ce sânt numai un izvor de ură și de ruină 
pentru familii; 3. Grefierii, cari supt răspunderea lor vor priveghia buna 
păstrare a actelor judiciare; Ușierii, al căror concurs este neapărat pentru 
îndeplinirea sentințelor și contracturilor. 

Justiţia își va lua îndărăt partea de atribuţii ce a fost lăsată pe nesimţite 
poliţiei. Neviolarea domiciliului și libertatea individuală vor avea fiinţă 
adevărată atuncea numai când nici un agent nu se va atnge de ele decât în 
puterea unui mandat judiciar, afară în cazul de flagrant delict.(...) 


ADMINISTRAȚIE 

Deapartamentul d'innauntru, a cărui atribuţii au să fie foarte exact mărginite 
spre a împiedica orice amestec în domeniul Justiţiei, va primi însemante 
modificări. Noi ni propunem în curând a micșora numărul prefecturilor și a 
mări îndestul importanţa fiecârii din ele prin întinderea circumscripției, prin 
mărirea lefii și prin alte avantagii, precum un oțel special în reședința 
prefectorială, - și toate acestea cu scopul de a face din asemenea post un 
obiect de adevărată ambiţie pentru toți. Totodată, spre a dobândi același 
resultat, vom înmulți numărul subprefecturilor.(...) 

Activitatea, privigherea neadormită, energia trebuincioasă acestor funcţii 
importante sânt condiţii care cer oameni tineri și disciplinaţi; concursul activ 
şi inteligent al unor asemenea funcţionari ne va ajuta mult a înlesni, fără 
zguduire, transformarea viitoare a raporturilor între proprietari și cultivatori. 
Ministrul d'Innăuntru va pune cea mai mare îngrijire la constituirea comunelor, 
căci mai cu seamă prin comună se înrădăcinează în inima locuitorilor iubirea 
pământului unde se nasc; în ea se personifică simţirea amorului de patrie. De 
la buna sa organisare va atărna mult isprava măsurilor ce se vor hotărî în 
chestia proprietăţii. Este dar neapărat ca o adevărată solidaritate să se 
întemeieze între toți membrii comunei și ca aceasta să fie creată pe principiul 
unui interes de familie colectiv și comun..(...) 


ARMIA 
Guvernul meu va ști a se feri de plecarea ce ne-ar conduce a crea o armie 
permanentă, în disproporţie cu mijloacele noastre de faţă și cu adevăratele 

noastre nevoi. Eu sânt însufleţit, ca oricine, de simţirea patriotismului ce face 
a sălta inima fiecărui bun român, dar nu găsesc în acea simţire un motiv 
îndestulător pentru a compromite eveniemntele. Armia va fi dar constituită 
astfel, încât ţinerea ei să nu aducă pagubă nici finanţelor noastre, nici braţelor 
agriculturii; dar voiesc totodată ca să fie armia destul de tare pentru a menținea 
liniștea publică și a pedepsi cu energie pe acei ce ar îndrăzni a făptui turburări. 
Cu ajutorul de buni instructori de toată arma, voiu forma un bun personal 
comandant de ofiţeri și de subofiţeri și voiu îngriji ca, în proporţia creșterilor 
mijloacelor de care vom dispune, materialul nostru de rezbel să se desvolte 
și să ajungă la înnălțimea științei moderne..(...) 


LUCRĂRI PUBLICE 

Nevoia de comnicaţie de tot soiul, precum drumuri, șosele, pavele, 
canaluri, drumuri de fier, este atât de urgentă în princiapte, că Guvernul meu 
nu se va sfii de a aplica la executarea lucrărilor publice o metodă necunoscută 
până acum în ţara noastră. Calculele făcute de oameni speciali au dovedit că 
cheltuielile și întârzierile de transporturi, adăogite pe lângă alte cheltuieli, 
absorb la noi, în căutarea moșiilor, mai mult de atreia parte din venituri. 
Pentru o ţară agricolă, ale cării producte sânt mai cu deosebire grele și 
grămăditoare, trebuie să înceteze numai decăt o asemenea stare de lucruri.(...) 

Companii puternice de capitaliști întreprinzători sânt gata de a veni la noi 
pentru a executa, într-un timp de 5-6 ani, și cu banii lor, toate podurile, 
canalurile și drumurile ce ni sânt trebuincioase. pentru un beneficiu legitim 
și desbătut, pentru o dobăndă și o amortisare regulată a sumelor întrebuințate, 
acele companii ni vor da toate înlesnirire ce am dori spre a ne plăti de datorii. 
Se înţelege că lucrurile ce s-ar întreprinde în folosul obștesc se vor executa 
supt privigherea statului. 

Mari și numeroase avantagii vor resulta pentru ţară din această combinare. 
În puţini ani, datoriile vor scădea aproape de a treia parte, ceia ce se traduce 
în realitate prin o egală creștere de venituri, și, adăogănd aceste beneficii pe 
lăngă folosul izvorăt din stârpirea cametei, vom pune astfel averea publică în 
posiţie de a purta mai ușor greutatea imposărilor. 

Lucrările publice executate de companii de întreprinzători ni vor da și un 
alt avantagiu: ele vor fi o școală practică pentru ai noștri și ni vor forma o 
mulțime de arhitecţi, de ingineri și de constructori pe cari nu vom mai avea 
nevoie de a-i trimete cu mari cheltuieli în străinătate ca să-și capete instrucţie. 

Buni instructori și bunele metode la lucru împreună cu un persoanl iscusit 
prin o lungă practică! 

Afară de aceasta sosirea companiilor va fi semnalul de desvoltare a 
industriei private ce se va aplica la lucrări mari. Mai multe experienţe au 
dovedit că industria privată, cănd este mișcată de propriul ei interes, 
desăvărșește lucrările sale cu mai mare grabă și economie decăt Guvernele. 
Cercarea a fost făcută, și este astăzi recunoscută ca un adevăr. Să profităm, 
dar, de experienţa ce nu ne-a costat nimic; să profităm de ea cu atăt mai 
bucuros, că companiile de întreprinzători vor desvolta la noi spiritul asocierii 
și că, după pilda lor, românii negreșit vor ajunge a se sfătui între dănșii ca să 
întreprinză întinderea, paveluirea și netezirea orașelor.[...) 


INSTRUCŢIA PUBLICĂ 

De 27 de ani, de când exsită școlile noastre, ele nu au realisat nici cum 
sperările naţiei. Departe de Mine găndul de a învinovăţi pe cineva; îmi place 
mai bine a da vina sistemului de învăţătură publică ce s-a urmat până acum: 
Noi am prea căutat a imita aceia ce se petrece în alte țări, pregătind oameni 
pentru profesiile liberale. Romănia are și alte nevoi, ce îi sânt speciale și la 
care a sosit timpul ca să ne găndim. 

Guvernul Meu va pune toată silința pentru ca Instrucţia Publică să fie 
graduală și pusă în deosebitele sale graduri la îndămăna tuturor claselor. În 
educaţia poporului bine condusă se află cele mai bune garanţii de ordine, de 
progres și de patriotism luminat. Ea trebuie dar, în fiecare nație, să răspundă 
la adevăratele ei nevoi și al adevărata sa posiţie. Dacă o instrucţie superioară, 
cuprinzănd Facultăţi de înnalt însemnământ, ni este folositoare, instrucţia 
elementară și primară ni este neapărată spre a răspăndi o viaţă nouă în toată 
țara. 

Clerul, care este represintat în fiecare sat prin unul sau mai mulți preoți, 
poate să ajute mult propaganda luminilor în poporaţia câmpenească. Eu țin 
numai decăt ca fiecare locuitor să știe în curând a scrie și a ceti, pentru ca să 
profite pentru industria sa de informaţiile folositoare ce ar găsi în cărţi bune și 
speciale. Doresc ca instrucţia primară și acea secundară să fie răspăndite pe 
larg, deși nu încă cu profusie nesocotită, pentru a prgăti elevi capabili să 
urmeze însemnământul înnalt; dar, totodată, nu mai puţin aș voi ca sistemul 
total de învăţătură să fie mai mult și mai special apropiat trebuinţelor și naturii 
romănilor, decât imitat fără nici o chibzuire din cutare sau cutare instituție 
străină. 

Pe lângă însemnămăntul literelor, Facultăţile de știinţi, de Drept, de 
Medicină, sânt negreșit trebuincioase, dar starea de astăzi a Romăniei și 

viitorul ei cer numai decăt o Facultate de știință economică și administrativă, 
precum și o Facultate de știință agronomică, îndustrială și comercială. 
Administratori, finanţiari, agricultori, industriali, comercianţi, iată oameni de 
cari avem mai simțită trebuinţă. 

În scurt, pentru ca să resum ideile mele asupra acestui obiect: Eu doresc 
ca, într-un viitor apropiat, un doctor de agronomie să ajungă în ţară la aceiași 
considerare și avantagii materiale precum ar putea ajunge un doctor în litere. 


INDUSTRIE, COMERȚ ȘI AGRICULTURĂ 

Cultura pământului este, pot zice, singura noastră industrie și singurul 
obiect de comerţ la noi. Prin urmare sântem îndatoriţi a favorisa căt se poate 
comerțul și industria în înţelesul lor adevărat, și mai cu seamă să încurajăm 
agricultura. În opinia Guvernului meu, serviciul cel mai însemant de făcut 
acestor trei ramuri ale activității omenești, care pentru acum se confundă 
toate în una, este de a le pune supt regimul libertății celei mai absolute. Nu 
înţeleg prin aceasta ca ele să nu fie supuse reglementelor de poliţie și legilor, 
însă, dacă ne-am arătat dispuși de a întrebuința pe căt se poate mai mult 
industria privată, găsesc de cuviinţă ca Guvernul să intervie cât se poate mai 
puțin în transacţiile particularilor. 

În ochii noștri industria privată trebuie să joace un rol temeinic în 
consolidarea naţionalităţii noastre. Dacă centralisarea guvernamentală arată 
avantagii, ea cuprinde tot odată și mari defecte. Cetăţenii, deprinși de a vedea 
pe Guvern că-și iea dreptul de iniţiativă întru toate, se obișnuiesc prin urmare 
a da toate pe socoteala Statului și a așteptat totul de la el.(...) 

Noi nu admitem nici un soiu de sistem proteguitor. Să ne socotim fericiţi 
că pe pământul nostru nu există niciuna din acele industrii artificiale ce nu 
pot să se ţie decăt prin puterea unor legi speciale.(...) 

Guvernul voiește dar libertatea industriilor și desvoltarea lor, fără 
întrebuinţarea de mijloace artificiale și în cât ele vor ști a răspunde la 
adevăratele noastre nevoi. El nu va veni în ajutorul nici uneia, afară însă de 
două, care cer chiar de la început mari jertfe și sânt de un interes prea 
însemnător pentru ţară. Acestea sânt: l-iu, Industria fierului, către care se 
leagă studiul băilor de fier şi de cărbune de pământ, căci o țară agricolă nu 
poate fi fără ele; și al II-lea, Înfiinţarea de ateliere pentru construirea și dresul 
mașinilor agricole, atât de trebuincioase într-o ţară ca a noasatră, care, pe cât 
de mult e mănoasă, pe atât de puţin e poporată. 

Către agricultură se leagă o chestie foarte grea, chestia țăranilor și a 
proprietăţii: știm că ea preocupă toate spiritele, că tulbură ideile obștii, că 


404 


EI E E PREA ONG E CPR PC EEE SERIE a a 
înrâurează asupra tuturor calculelor și împiedică toate combinările de viitor. 
Această chestie trebuie dar să fie hotărâtă, și va fi. Noi voim ca să se iea în 
serioasă considerare drepturile și interesle a unora și a altora, ca dreptatea 
fiecărui să fie recunoscută și ca nici o jertfă să nu se ceară de la nimeni fără o 
dreaptă despăgubire.(...) 

Până atunci, îndemn pe proprietari ca să fie cu simţire părintească în 
privirea țăranilor, și tot odată pe țărani ca să-și îndeplinească datoriile așteptănd 
în linişte măsurile ce pregătește Guvernul, care, ieșit din sânul najiei, voiește 
numai binele ei. 


STRĂINII 

Mare număr de străini este stabilit de mulți ani pe pământul nostru, și 
presenta lor a putut naște căte odată supărătoare greutăţi, însă mai totdeauna 
acestea au provenit din nedumerirea regulelor ce sânt de urmat în privirea 
lor. Să ne ferim, dar, de a arunca asupra altora învinovăţiri pe care noi nu le 
am primi și de a li atribui o rea-voinţă sistematică....) 

Să menţinem cu energie drepturile noastre, dar să nu lăsăm a ne lua 
înnainte un exces de patriotism, care ne-ar îndeman a voi lucruri fără vreme. 
Vechea ospeţie romănească este un dar sfânt de la strămoși; să-l păstrăm ca 
unul ce onorează caracterul naţiei și niciodată să nu-i pară rău străinului că 
a venit de s-a așezat la vatra noastră.(...) w 


MINISTERII 

Organizarea Ministeriilor este complementul planului general ce l-am 
expus...) 

Eu sperasem că voi găsi în presă un organ puternic pentru răspândirea 
ideilor practice în țară. Libertatea de care s-a bucurat presa până acum a fost 
destul de întinsă pentru ca să-i permită de a aborda toate chestiile. 

Eu așteptam de la dânsa că va ști a se folosi de acea libertate pentru 
luminarea spiritelor în privirea celor mai bune metode de urmat în chestia 
reorganisării noastre. 

Cu părere de rău însă declar că presa nu a răspuns la toate așteptările 
mele. În loc de a se ocupa cu lămurirea chestiilor importante, în loc de a 
căuta să înlătureze și să previe greutăţile, în loc de a ni înlesni lucrarea, prin 
expunerea de soluţii practice, am văzut pe cel mai multe foi publice umplăndu- 
și coloanele cu atacuri personale și cu porniri violente, care nu pot să aducă 
decăt o tristă animositate între oameni. Presa va înțelege de la sine, nu mă 
îndoiesc, că un asemenea sistem nu poate fi primit.(...) 


Domnilor Deputaţi, 

Deși a trebuit ca să scurtez, pe căt se poate, această expunere, cred că m- 
am explicat îndestul asupra fiecării ramure a administraţiei noastre.(...) 

Țelul se poate resuma în aceste cuvinte. 

Fiind dată Convenţia de la 1858 ca temelia nestrămutată a dreptului 
public în Romănia, să organisăm acest stat răpede, puternic, pentru ca fiecare 
om să se simtă bine guvernat, și pentru ca averea publică și acea particulară 
să se desvolteze astfel încăt românii din ambele Principate, pășind împreună 
pe calea progresului, să cunoască pe toată ziua că Unirea lor se face mai 
strânsă și Neatrănarea lor mai deplină.(...) 

Lucrul ce avem de îndeplinit este greu, dar totodată este măreț, căci avem 
a consolida naționalitatea noastră...) 

ALEXANDRU IOAN 

(Mesagii, proclamajii, răspunsuri și scrisori oficiale 
ale lui Cuza-Vodă, Vălenii de Munte, 1910, p. 11-33) 


DISCURSUL DOMNITORULUI ALEXANDRU IOAN CUZA ÎN FAȚA 
PARLAMENTULUI UNIT LA 24 IANUARIE 1862 


Domnilor Deputaţi, 

Presenţa Voastră în jurul Meu, în această zi solemnă, Mă pătrunde de o 
vie mulțumire și de o legitimă mândrie pentru succesul misiunii ce mi-a 
încredinţat națiunea română. Ziua aceasta, în care mandatarii întruniţi ai 
ambelor Țări au venit a încunjura tronul comunei noastre Patrii este o zi de 
serbare pentru un popor întreg, o zi de fericire pentru alesul Vostru. 

O viaţă nouă se începe astăzi pentru Romănia. Ea intră, în fine, pe calea 
care o va conduce către îndeplinirea destinelor sale, 

Înalta Poartă și marile Puteri garante au venit a recunoaște unirea 
Adunărilor și a Ministeriilor ambelor Principate. Guvernul meu este însărcinat 
a vă depune actul prin care s-au statornicit modificaţiile ce noua stare de 
lucruri trebuia să aducă în unele din stipulatiile Convenţiunii din 7/19 Au- 
gust 1858. 

Eu însă, credincios misiunii ce mi-aţi dat și cunoscănd statornica voinţă a 
românilor de a rămânea pururea uniţi, am proclamat, atât înnaintea Domniilor 


Voastre, cât și înnaintea Tării, Unirea definitivă a Princiaptelor. V-am zis că 
ea va fi precum România o va dori și o va simţi. Nu mă îndoiesc, domnilor, că 
nici Innalta Poartă, nici Puterile garante nu vor cugeta a desfiinţa în viitor 
Unirea, ce au recunoscut-o atăt de necesară pentru fericirea Principatelor...) 

Astăzi Statul nostru s-a așezat pe o temelie mai întinsă. O eră nouă ni s-a 
deschis. Sosiţi la acest stadiu al viitorului nostru, trebuie să nu pierdem din 
vedere că consolidarea Unirii cere din partea tuturor o abnegaţie complectă, 
care va face a înceta fluctuaţiunile prin care am trecut până acum. Să renunțăm 
dar la însăși amintirea desbinărilor din trecut, a cărora reînoire ar putea 
compromite Unirea dobândită cu preţul atâtor necurmate silințe, și să punem 
toată activitatea noastră într-o comună conlucrare pentru desvoltarea morală 
și materială a României. 

Garanțţia libertăţilor publice, spre a se putea consolida, are trebuinţă, pe 
de o parte, de o dreaptă cumpănire între atribuţiile puterilor Statului, iar, pe 
de alta, de respectul legilor din partea tuturor locuitorilor ţării.(...) 

Pentru a sigura desvoltarea progresivă a instituţiunilor noastre, sânteți 
chemaţi, domnilor deputaţi, a vă ocupa cu mai multe proiecte de legi, 
atingătoare de noua organisare a Statului român. 

Nevoile cele mai urgente al Tării, asupra cărora atrag a voastră luare 
aminte, se pot resuma în urmăroarele: 

Întrunirea administraţiunilor ambelor Tări în mod de a sigura, până la 
unificarea legilor și a regulamentelor administrative, aplicaţia celor astăzi în 
vigoare și a închezășui interesele locuitorilor unei părţi a României în 
momentul când administraţia Tării întregi se concentrează la București.(...) 

Organisarea Ministeriilor, în mod de a defini mai bine atribuţiile și de a da 
acţiunii administrative o impulsiune mai favorabilă și o mai mare înlesnire 
pentru expeduirea lucrărilor. x 

Despărțirea bine definită a puterii administrative de cea judecătorească, 
în mod de a stribui acestei de pe urmă causele litigioase în care adeseori 
administrația este chemată a se pronunta. 

Proiectul de lege rurală. 

Organisarea comunală și municipală.(...) 

Organisarea ramului financiar prin așezarea definitivă și unificarea 
impositelor; înfiinţarea serviciilor de constatare și de percepţie a dărilor; 
înființarea unei înnalte instituţii pentru controlul contabilităţii publice; 
introducerea unui adevărat și statornic echilibru în budgetul Statului. 

Reorganizarea fundamentală a Instrucţiei publice pentru a o așeza pe niște 
base solide, care să garanteze buna creștere morală și intelctuală a junimii. 

O lege de presă, care să asigure libertatea ei și să împiedice licența. 

infiinţarea de căi ferate, atăt de străns legată cu desvoltarea prosperității 
Țării întregi.(...) 

Mai avem încă a complecta unificarea legislaţiunii prin codificarea legilor 
în ramuriule civile, penale, comerciale și de procedură. 

Vedeţi domnilor, cât de larg e câmpul deschis activităţii voastre. Misiunea 
aceasta e demnă de a stimula zelul patriotic și nobila ambiţie a tuturor 
românilor. 

Europa a pus soarta noastră în mâinile noastre. Am toată încrederea că, 
urmărind cu stăruinţă și înţelepciune îndeplinirea acestei grele sarcini, 
procedînd cu liniștea și maturitatea atât de necesare în discutarea și resolvarea 
acestor cestiuni, departe de a compromite instituţiile Țării și viitorul ei, vom 
dobândi adevărata întemeiere a naţionalităţii noastre. 

Să ne folosim dar de învăţămintele ce trebuie să decurgă pentru noi din 
experienţa timpului trecut.(...) 

Fiţi singuri, domnilor, că, înfățișând Europei civilisate o naţiune de cinci 
milioane de suflete, strâns legate prin solidaritatea de simțiri și de interese; 
lucrând cu înţelepciune la consolidarea instituţiunilor noastre și la așezarea 
libertăţilor publice pe temelia singură mântuitoare a ordinii publice, mărgenind 
acţiunea și aspiraţiunile noastre în cercul propriilor noastre interese, nu 
numai că vom garanta prosperitatea și existenţa României, dar nimeni nu va 
cugeta a despărți aceia ce Dumnezeu a lăsat să fie unit. 

Dumnezeu să binecuvănteze lucrările domniilor voastre. 

Sesiunea adunării unice a Principatelor Române pentru anul 1862 este 
deschisă. 

ALEXANDRU IOAN I. 

(Cuza Vodă, Mesagii, proclamații, răspunsuri la scrisori oficiale, p. 65-68) 


PROCLAMAȚIA ÎNALŁȚIMII SALE DOMNITORULUI CĂTRE 
SATENII CLACAȘI 


Sătenilor, 

Îndelungata voastră așteptare, marea făgăduinţă dată vouă de Innaltele 
Puteri ale Europei prin art, 46 al Convenţiei, interesul Patriei, asigurarea 
proprietăţii fonciare și dorința mea cea mai vie s-au îndeplinit. 

Claca (boierescul) este desfiinţată pentru de-apururea, și de astăzi voi 
sânteţi proprietari liberi pe locurile supuse stăpânirii voastre, în întinderea 
hotărătă din legile în fiinţă. 

Mergeţi dar, mai înnainte de toate, la poalele Altarului și, cu genunchile 
plecate, mulţămiţi Atotputernicului Dumnezeu, pentru că, prin ajutorul Său, 
în sfârșit aţi ajuns a vedea această zi frumoasă pentru voi, scumpă inimii mele 
și mare pentru viitorul României. 

De astăzi, voi sâneţi stăpâni pe braţele voastre; voi aveţi o părticică de 
pământ, proprietate și moșie a voastră; de astăzi, voi aveţi o patrie de iubit și 
de apărat. 

Si, acum, după ce, cu braţul Celui de sus, am putut săvârși o asemenea 
mare luptă. Mă întorc către voi, spre a vă da un sfat de Domn și de Părinte, 
spre a vă arăta calea pe care trebuie să o urmaţi, de voiţi să ajungeţi la 
adevărata îmbunătăţire a soartei noastre și a copiilor voștri. 

Claca și toate celelalte legături silite între voi și între stăpânii voștri de 
moșii sânt desfiinţate, prin plata unei drepte despăgubiri. 

De acum înnainte, voi nu veţi mai fi cu dânșii în alte legături decât acel ce 
vor izvori din interesul și buna primire a unora și altora. Aceste legături însă 
vor fi pururea neapărate pentru ambele părţi.(...) 

Stăpâni liberi pe brațele și pe ogoarele voastre, nu uitaţi mai înnainte de 
toate că sânteţi plugari, că sânteţi muncitori de pământ. Nu părăsiţi această 
frumoasă meserie, care face bogăţia Țării, și dovediţi și în România, ca 
pretutindenea, că munca liberă produce îndoit decât munca silită. Departe 
de a vă deda trândăviei, sporiţi încă hărnicia noastră, și ogoarele noastre 
îndoit să fie mai bine lucrate, căci de acum aceste ogoare sânt averea voastră 
și moșia copiilor voştri. 

Îngrij jiţi-vă asemena de vetrele satelor noastre, care de astăzi devin comune 
neatârnate, și lăcașuri statornicite ale voastre, din care nimeni nu vă mai poate 
izgoni. Siliţi-vă dar a le îmbunătăţi și a le înfrumuseţa; faceţi-vă case bune și 
îndestulătoare; încunjuraţi-le cu grădini şi cu pomi roditori. Înzestraţi- vă satele 
cu așezăminte folositoare vouă și urmașilor voștri. Statorniciţi mai ales și 
pretutindenea școli, unde copii voștri să dobăndească cunoștințele trebuitoare 
pentru a fi buni plugari și buni cetăţeni. Actul din 2 Maiu v-a dat la toți drepturi; 
învăţaţi dar pe copii voștri a le preţui şi a le bine întrebuința. 

Și, mai presus de toate, fiţi și în viitor aceia ce ați fost și până acum, și chiar 
în timpurile cele mai rele, fiţi bărbaţi de pace și de bună rănduială; aveţi 
încredere în Domnul vostru, care vă dorește tot binele.....) 

ALEXANDRU IOAN 

(Cuza Vodă, Mesagii, proclamaţii, răspunsuri la scrisori oficiale, p. 126-128) 


409 


MESAGIUL 
M.S. DOMNITORULUI PENTRU DESCHIDEREA CORPURILOR 
LEGIUITOARE PE 1865-66 


Domnilor Senatori, 

Domnilor Deputaţi, 

(...) 

Meritul cel mare al epocei noastre este că ea a recunoscut și a pus în 
lucrare ideile roditoare de solidaritate și de înţelegere care leagă toate naţiile 
lumii prin interesele lor, și care le vor apropia mai mult în viitorime, prin 
sentimentele de frăție și de stimă reciprocă. De aici vine acest mare concurs 
de la popor la popor, în care fiecare nație aduce tributul geniului său, și care 
permite tuturor să preţuiască și să admire progresele neîncetate ale spiritului 
omenesc...) 

Demonstraţiile ce am primit de la toate districtele în urma acestor 
evenimente dovedesc acordul și încrederea reciprocă a Tronului cu Țara: 
Popor și Domn veghiază cu aceiași băgare de seamă asupra drepturilor 
României și preţuiesc cu aceiași lealitate raporturile seculare care există între 
România și Imperiul otoman. Popor și Domn voiesc triumful ideilor liberale 
proclamate la 2/14 Maiu; într-un cuvânt poporul român și Domnul său sânt 
strâns uniţi într-una și aceiași gândire, liniștea și prosperitatea scumpei noastre 
patrii. 

împrejurarea aducând a vorbi despre persoana mea, eu vă declar în 
această ocasiune solemnă că singura mea ambiţie este de a păstra dragostea 
poporului român, este în adevăr de a fi folositor patriei mele, de a menținea 
drepturile ei neatinse. 

Fiţi convinși că eu n-aș vrea o putere care nu s-ar întemeia decăt pe forță. 
Fie în capul țării, fie alăturea cu d-voastră, eu voiu fi totdeauna cu țara pentru 
țară, fără altă ţintă decât voinţa naţională și marile interese ale României. Eu 
voiesc să fie bine știut că niciodată persoana mea nu va fi o împidecare la 
orice eveniment care ar permite de a consolida edificiul politic la a cărui 
așezare am fost fericit a contribui. 

În Alexandru loan l-iu, Domn al Românilor, Românii vor găsi totdeauna 
pe colonelul Cuza, pe acel colonel Cuza, care a proclamat în Adunarea ad- 
hoc și Camera electivă din Moldova marile principii ale Regeneraţiei României, 
şi care, fiind Domn al Moldovei, declara oficialmente Innaltelor Puteri garante, 
cănd primia și Coroana Valahiei, că el primește această îndoită alegere ca 

expresiunea neîndoilenică și statornică a voinței naţionale pentru Unire - 
însă numai ca un deposit sacru....) 
ALEXANDRU IOAN 
(Cuza Vodă, Mesagii, proclamaţii, răspunsuri la scrisori oficiale, p. 187-197) 


CAROLI 
PROCLAMAȚIA DIN II(23) MAIU 1866 


Români, 

În destinurile omenești nu este o datorie mai nobilă decât aceea de a fi 
chemat a mănţinea drepturile unei naţiuni și a consolida libertățile ei. 

O misiune așa de însemantă M-a decis să părăsesc frără preget o poziţiune 
independentă, familia și țara de cari am fost legat prin legămintele și suvenirile 
cele mai sacre, pentru a urma apelului vostru. 

Primirea plebiscitului, care a pus pe capul meu Coroana lui Ștefan cel 
Mare și a lui Mihai Vitezul, îmi impune o mare răspundere. Sper însă că-mi 
va fi dat, cu ajutorul lui Dumnezeu și cu un întreg devotament, a asigura 
nouei mele patrii o existenţă fericită și demnă de trecutul ei. 

Români! Sunt al vostru din toată inima și din tot sufletul. Puteţi să vă 
întemeiaţi pe Mine în orice timp, precum Eu Mă întemeiez pe voi. 

Dată în capitala Noastră,Carol București, în 11 Mai, 1866. 

(Regele Carol | al Romăniei, Cuvăntări și scrisori, vol |, București, 1909, p. 17) 


Jurămăntul Domnului pe Constituţie 
30 lunie/12 lulie 1866. 
(Constituţia fusese votată în unanimitate la 29 lunie şi în ziua următoare 
Domnul a depus jurământul pe ea.) 


Jur a păzi Constituţiunea și legile poporului român, a menţine drepturile 


lui naţionale și integritatea teritoriului. 
CAROL 

DOMNUL CĂTRE ADUNAREA CONSTITUANTĂ 
, 30 lunie/ 12 lulie 1866 
(După depunerea jurămăntului pe Constituţie, Domnul relevă importanţa 
acesteia pentru naţiune și pentru Sine ca Suveran, în deosebi. Elogiază națiunea 
română care a luptat pentru principiul unirii și al prinţului străin și trasează 
un program de activitate în chestiunile interne și externe ale Romăniei, cerănd 
în același timp unirea tuturor pentru propășirea patriei.) 


Domnule președinte, Domnilor Deputaţi! 

Actul ce s-a îndeplinit este cel mai însemnat în viața unui popor. Prin 
Constituţiunea ce dăm astăzi Statului român realizăm aspiraţiunile legitme 
ale naţiunii, garantând interesele tuturor stărilor, precum și toate drepturile 
ce cetățeanul trebuie să găsească într-o societate civilizată. 

Acest act pentru mine în parte este cel mai solemn al vieţii mele, căci el 
este pactul definitiv, care mă leagă pentru totdeauna cu destinele nouăi mele 
patrii, cu România. 

Dacă națiunea română a putut trece peste atâtea secole de suferințe și 
încercări grele, fără a-și pierde existenţa ei, aceasta o datorește nu numă 
valorii braţului strămoșilor noștri, dar și înţelepciunii și răbdării, care au 
caracterizat în toate timpurile pe acest popor. El a știut să-și apere ţara și 
drepturile, menținându-și aspiraţiunile sale în cercul putinţei și în limitele 
însemante de poziţiunea sa geografică. 

Zdruncinată prin luptele interioare, națiunea română a alergat la principiul 
Unirii și al principelui străin, ca la singurul liman de scăpare, ca la singurul 

. mijloc de consolidare și prosperitate. Astăzi, cănd această dorinţă este 
îndeplinită, prin abnegarea, persistenţa și prudenta românilor, precum și 
prin solicitudinea Curţii suzerane și a Inaltelor Puteri garante; astăzi, în sfărșit, 
când prin Constituţiune bazele legilor noastre sunt fixate și statornicite, trebuie 
să ne dăm măna cu toții și, strâns uniţi, să menţinem, să desvoltăm și să 
întărim aceea ce am dobândit. 

Urmând cu liniște și demnitate pe această cale, vom fi respectați din afară 
și ne vom atrage bunăvoința Inaltei Porţi și a Inaltelor Puteri garante. 

În afară, ca și înăuntru, linia noastră de purtare e simplă...) 

- Nu suntem aliatul nici unei Puteri și vom pune toate silințele noastre a nu 
crea nici o dificultate Puterilor învecinate. Intersul nostru cere a trăi în cea 
mai bună armonie cu dânsele. 

Ținta precupațiunilor și a lucrărilor naţiunii trebue să fie desvoltarea 
puterilor ei morale și materiale. 

Ridicarea Bisericii române, restabilind-o pe bazele canoanelor și întărirea 
simţimântului religios în inimile noastre, răspândirea învățămăntului în toate 
clasele, o justiţie și o administrațiune bună, care să stârpească, prin urmărirea 
și pedepsirea culpabililor, toate abuzurile, o ordine și o economie în finanţe, 
pentru a face să înceteze strămtoarea de care sufere astăzi societatea și pentru 
a da un nou sbor înavuţirii naţionale, îmbunătăţirea agriculturii, izvorul cel 
mai mare al bogăției noastre, înmulţirea căilor de comunicaţiune și înfiinţarea 
institutelor de credit, ca singurele mijloace pentru a da o impulsiune 
comerţului: iată probleme ce trebue să rezolvăm. 

Țara a intrat într-o stare normală. Un guvern monarhic constituţional este 
așezat. Să stăruim dar cu toţii, ca prin leala și sincera aplicare a principiilor 
acestei Constituţiuni, ea să poată produce binefăcătoarele ei roade. 

Domnilor Deputaţi! Străin la orice lupte, trecutul pentru mine nu consistă 
decât în faptele cele frumoase ale acestei naţiuni. Cu această sacră avere, toți 
întruniţi, vom putea merge cu înlesnire și siguranţă pe calea ce este deschisă 
înainte-ne. 

București, în 30 lunie 1866 

Cuvăntările Regelui Carol I (1866-1914) 
(Ed. îngrijită de C.C. Giurescu, vol. |, București, 1939 p. 15-17) 


MANIFEST CĂTRE ȚARĂ 


Poradim, 27 August/8 Septembrie 1877 

(Intrănd în lupte pe câmpiile Bulgariei, Domnul îndreaptă spre țară această 
chemare de mobilizare a conștiințelor. Arată temneiurile care am împins pe români 
la război și rosturile de viitor ale Statului român independent la gurile Dunării.) 


CAROLI, 

Prin grația lui Dumnezeu și voința națională, Domn al Românilor. 

La toți de față și viitori, sănătate. 

Români, i 

După două secole de slăbiciune și de înjosire națională, voi astăzi ați 
reluat arma în mână. 

Oștirile țării au trecut Dunărea! 

Punându-mă în fruntea apărătorilor drepturilor și independenţei patriei, 
simt trebuinţă a-mi împărtăși cugetările și speranţele cu națiunea care mi-a 
încredinţat destinările sale: 

Intrând în Bulgaria, noi intrăm în partea activă a unui război pe care nu 
l-am dorit, nu l-am provocat, pe care cu toții am cercat să-l delăturăm, dar pe 
care, odată fiind nevoiţi a-l primi, vom ști a-l purta cu curajul și statotnicia 
unui popor care are conștiința drepturilor sale, care are virtutea de a le susținea. 

Incă de pe când au început neînțelegerile politice între Imperiul Rusiei și 
între Poarta Otomană, (...) am stăruit pe lângă toate marile Puteri europene ca 
ele să afle mijlocul de a chezășui României, pe timpul marelui conflict, 
drepturile unei binefăcătoare neutralităţi, pe care tot ele ni le asiguraseră în 
timpul păcii. 

Din nenorocire, stăruințele noastre au rămas zădărnicite. Marile Puteri 
nu s-au crezut în poziţiune de a ne feri dânsele de pericolele unui război, pe 
care noi singuri încă mai puţin îl puteam depărta de la hotarele noastre. 

Cu toată prudenţa ce guvern și națiune am arătat în aceste îngrijitoare 
împrejurări.(...) 

Poarta nu a voit să ţie seama de greutățile poziţiunii României și înâăile ei 
loviri au fost îndreptate în contra noastră.(...) 

În faţa acestei dureroase stări de lucruri, Corpurile noastre Legiuitoare 
s-au rostit în unicul mod potrivit cu demnitatea, cu drepturile și cu interesel 
țării. Am rupt vechile legături rău definite cu Inalta Poartă, am proclamat 
independenţa absolută a României.(...) 

Expuși a pierde prin pasivitatea noastră chiar și ceea ce mai posedăm, 
neavând nici-o garanţie că Turcia ar face o deosebire între războiul defensiv 
și între războiul ofensiv, datori a coopera pe lângă armatele imperiale ruse, 
pentru ca cu orice preţ să grăbim finitul acestui război, acţiunea ne este 
reclamată de împrejurări, dictate de interesele noastre naţionale și economice, 
imperios impusă de însuși simţimântul de conservaţiune. 

Români, 

Această dură extremitate, iar nu ambiţiunea personală, nu pofta de glorie 
sau de cuceriri, ne scoate din poziţiunea defensivă. 

După stăruinţele a trei generaţiuni, după suferinţele și sacrificiile părinţilor 
noștri și mulţumită generoasei protecţiuni a marilor Puteri europene, Statul 
român s-a format. A sosit acum timpul ca acest Stat să dovedească și el 
Europei, prin energia și abnegaţiunea tuturor claselor societăţii sale, și mai 

ales prin braţul fiilor săi, că România are vitalitate, că ea are forţe proprii ale 
sale, că ea cu conștiința misiunii sate la gurile Dunării, că are bărbăţia de a o 
putea împlini! 

Alături cu drapelul Augustului Imperator al Rusiilor, pe unde stă scris: << 
Emanciparea popoarelor creștine din Orient>>, să înălțăm și noi drapelul 
nostru, care poartă semnul de viaţă de sine stătător semnul de independenţă 
al statului român. 

lubirea cu care veţi susţinea și îmbărbăta pe frații și fiii voștri, care au 
trecut Dunărea spre a afirma vitalitatea și forța României, va înzeci avântul și 
valoarea lor. 

Cu deplină dar încredere în concursul unanim și necurmat al tuturor 
claselor națiunii și în convingerea că vă veţi îndeplini toți, cu sfințenie, de la 
mic până la mare, și în orice împrejurare, datoriile voastre către patrie, noi 
intrăm fățiș în luptă, înălțănd vechiul strigăt cu care mai ales au învins părinții 
voștri: 

<<Inainte cu Dumnezeu, pentru ţara noastră, pentru legea noastră>>. 

Dat în cartierul Nostru Domnesc, la Poradim, la 27 August 1877. 


CAROL . 
(Cuvăntările Regelui Carol | (1866-1914), vol I, p. 258-263) 


MESAJ LA DESCHIDEREA CORPURILOR LEGIUITOARE 
15/27 noemvrie 1881 


(...) 

Astăzi mai cu seamă credem că vom putea să ne aplicăm cu o stăruinţă și 
mai deplină la însemanta lucrare de îmbunătăţire a organizaţiunii noastre; 
căci împrejurările din afară ne fac să sperăm o epocă de liniște și de pace. 
Este destul, în adevăr, să privim stăruința egală pusă de fiecare din marile 
Puteri în rezolvarea chestiunilor ridicate prin Tratatul din Berlin și care 
rămăsese în suspensl apropierea ce în timpii din urmă s-a întărit din nou între 
Suveranii unora din Statele cele mari, mai ales dintre Statele învecinate cu 
noi; să privim în fine cordialitatea ce în genere caracteriză rapoartele marilor 
Puteri între dănsele, pentru ca să ne încredințăm c-avem atâtea dovezi aș 
putea zice garanţii, că menţinerea păcii e una din preocupările de căpetenie 

EE A PIREU NOESIS: EREN 


SER 


a tuturor Statelor mari și dacă în existenţa Statelor puternice, care prin luptă 
pot obține satisfacerea intereselor lor, menţinerea păcii se consideră astăzi 
ca o condiţiune din ce în ce mai trebuitoare, cu atât mai mult se impune o 
asemenea condiţiune Statelor mai mici, care nu pot decât să sufere de 
consecințele războiului. 

Așa dar, timpul e bine ales ca să ne ocupăm de completarea și de 
îmbunătăţirea legislaţiunii noastre și să dăm mai cu osebire intereselor noastre 
economicce o desvoltare potrivită cu rodirea și cu avuţiile pământului țării 
noastre. Aţi văzut că a fost destul să se înlesnească condiţiunile de navigațiune 
pe marea cale a Dunării, să construim parte din șoselele și din căile noastre 
ferate, să dăm intereselor private asigurarea unei administraţiuni și a unei 
justiţii regulate, pentru ca ţara să ia în scurt timp un avânt de prosperitate 
necunoscută până aci. Aceasta a surprins pe mulți și a fost o revelaţiune 
pentru cei care nu cunoșteau avuţiile pământului nostru și se îndoiau de 
activitatea și aptitudinile poporului român. 

Negreșit, ne-am dat mari silinţe pentru a obţine asemena rezultate; acele 
silințe trebuesc însă urmate, căci rezultatele dobândite sunt departe de a fi 
îndestulătoare și trebuiesc privite numai ca un îndemn la noi sacrificii. 
Numeroși pași înainte sunt încă de făcut, atăt în ramura agriculturii cât și în 
aceea a industriei miniere, care până astăzi a rămas ascunsă în sânul 
pământului. 

Căile ferate pe care le-aţi votat anul trecut, pentru punerea în legătură a 
trei din minele noastre de sare cu rețeaua principală sunt acum în lucrare.(...) 

În ceea ce privește agricultura, s-au luat măsuri nemerite pentru a pune 
productele noastre în stare de a concura, prin calitate și ieftinătate, cu acele 
din alte țări. 

Comiţiile agricole și concursurile de agricultură și industrie au început a 
funcţiona regulat în mai multe judeţe și nu mă îndoiesc că legea ce ați votat la 
finele sesiunii trecute va da în curând roadele sale. 

Construcţia dockurilor și intrepozitelor este în studiu; porturile din mai 
multe orașe vor fi în curând înzestrate cu cheiuri, ce în multe părţi sunt deja 
date în construcţiune și băncile agricole sunt în ajun de a începe a funcţiona. 

Pe lângă acestea, Ministrul meu de Lucrări Publice va prezinta diferite 
proiecte de legi, între care și unele relative la înființarea unui Minister de 
Agricultură, Comerţ, Industrie și Domenii, la reorganizarea Ministerului 
Lucrărilor Publice și a corpului tehnic, la înfiinţarea regulelor privitoare la 
societăţi anonime și un proiect relativ la modificarea legii asupra Camerelor 
de Comerţ...) 

Întins și roditor este cămpul activității d-voastre legislative în actuală sesiune. 
După ce aţi încheiat limita edificiului nostru politic, o sarcină nouă și nu mai 
puţin laborioasă începe de acum pentru d-voastră aceea de a consolida marea 
operă la care a lucrat un lung șir de generaţiuni spre a funda Statul român, de a 
îndrepta, prin măsuri înțelepte și prevăzătoare, aceea ce nestatornicia timpului și 
pripa evenimentelor au putut lăsa încă nedesăvârșit. Sunt convins că, și în această 
sarcină, reprezentaţiunea naţională va fi, ca întotdeauna, la înălțimea menirii sale 
și oricare ar putea fi deosebirile de păreri în privința mijloacelor celor mai nemerite 
spre a ajunge la soluțiunea chestiunilor supuse deliberărilor d-voastre, deosebiri 
care este firesc să se producă în sânul unor mari corpuri în care se desbat 
interesele diverse, în care sunt reprezentate forțele vii și inteligente ale societății, 
sunt bine încredințat însă și întregul nostru trecut este spre aceasta cel mai sigur 
garant, că oricând se va atinge de onoarea și de drepturile noastre naţionale, aici 
ca și pe Tron, ca și în ţară, nu va mai fi decăt un cuget, care va ţine deștepte toate 
minţile, care va face să bată frățește toate inimile, care va afla gata toate 
devotamentele, toate bărbăteștile sacrificii: România, pe care pururea Dumnezeu 
s-o binecuvănteze! 

Sesiunea ordinară a Corpurilor Legiuitoare este deschisă. 

CAROL 

(Cuvăntările Regelui Carol I (1866-1914), p. 374-380) 


- FERDINAND II 
PROCALAMȚIE LA DECLARAREA RAZBOIULUI PENTRU 
ÎNTREGIREA NEAMULUI 


Români, 

Războiul care de doi ani a încins mai strâns hotarele noastre a sdruncinat 
adânc vechiul așezământ al Europei și a învederat că pe viitor numai pe 
temeiul naţional se poate asigura viaţa pașnică a popoarelor. 

Pentru neamul nostru el a adus ziua așteptată de veacuri de conștiința 
naţională, ziua unirii lui. 

După vremuri îndelungate de nenorociri și de grele încercări, înaintașii 
noștri au reușit să întemeieze Statul Român prin Unirea Principarelor, prin 
războiul independenţei, prin munca lor neobosită pentru renașterea naţională. 

Astăzi ne este dat nouă să întregim opera lor, închegând pentru totdeauna 
ceiace Mihai Viteazul a înfăptuit numai pentru o clipă: unirea Românilor de 
pe cele două părţi ale Carpaţilor. 

De noi atârnă astăzi să scăpăm de sub stăpânirea străină pe frații noștri de 
peste munţi și din plaiurilr Bucovinei, unde Stefan cel Mare doarme somnul 
lui de veci. 

În noi, în virtuţiule, în virtejia noastră, stă putinţa de a le reda dreptul ca 
într-o Romănie întregită și liberă de la Tisa până la mare, să propășnească în 
pace potrivit datinilor și aspiraţiunilor gintei noastre. 

Români, 

Insufleţiți de datoria sfântă ce ni se impune, hotărâți să înfruntăm cu 
bărbăţie toate jertfele legate de un crâncen război, pornim la luptă cu avântul 
puternic al unui popor care are credinţa neclintită în menirea lui. 

Ne vor răsplăti roadele glorioase ale isbândei. 

Cu Dumnezeu înainte! 

Ostași, 

V-am chemat ca să purtaţi steagurile voastre peste hotarele unde fraţii 
voștri vă așteaptă cu nerăbdare și cu inima plină de nădejde. 

Umbrele marilor Voevozi Mihai Vitezul și Stefan cel Mare, a căror rămășițe 
zac în pământurile ce veţi desrobi, vă îndeamnă la biruinţă ca vrednici urmași 
ai ostașilor cari au învins la Răsboieni, la Călugăreni și la Plevna. 

Veţi lupta alături de marile naţiuni cu cari ne-am unit. 

O luptă aprigă vă aşteptă. Cu bărbăţie să-i îndurăm însă greutăţile și cu 
ajutorul lui Dumnezeu isbânda va fi a noastră. 

Arătaţi-vă deci demni de gloria străbună. 

Dealungul veacurilor un neam întreg vă va binecuvânta și vă va slăvi. 

București, 15 August 1916. 

(Cuvăntări de Ferdinand I regele Romăniei 1889-1922, București, 1922, p. 95-97) 

PROCLAMAȚIA CĂTRE POPORUL ROMĂNESC 


Români, 

Se încheie anul de când, credincioși neamului, am declarat răsboi Austro- 
Ungariei. De atunci ne aflăm în luptă cu Germania și cu aliaţii ei. 

Răsboiul nostru nu porni din dorinţa de cucerire. Viaţa și roadele muncii 
voastre ne-au fost prea scumpe ca să ne fi gândit la risipa lor în scopuri de 
deșartă strălucire. 

Răsboiul nostru este un răsboi sfânt. 

A nu-l fi declarat ar fi fost o îndoită trădare: faţă de înaintașii noștri și faţă 
de șirul generaţiunilor cari vor să vie...) 

Vremi de veacuri nu am avut decât un gând: <<veni-va ceasul să fim 
iarăși împreună>>. (...) 

Oricât am suferi trebuie să urmăm soarta și să asigurăm menirea neamului 
nostru. 

Eri și mai ales azi suntem aliaţi cu aproape toate popoarele de pe faţa 
pământului, N. Bătându-ne pentru dezrobirea moșiei strămoșești, ne batem 
pentru triumful libertăţii și al dreptăţii în omenirea întreagă. 

Biruinţa este sigură. Nimic și nimeni nu o poate împiedica. 

Aliaţii și noi vom învinge. 

Vom învinge oricare ar fi întâmplările nestatornice și trecătoare ale acestui 
răsboi uriaș și ne vom întoarce într-o patrie preamărită. 

În locul României, de ieri vom dobândi România de mâine, așa cum au 
mângâiat-o în visurile lor părinții noștri, aşa cum o vom lăsa moștenire 
urmașilor noștri. 

Eroismul uimitor al ostașilor, - admiraţi de lumea toată, - a fost susţinut de 
bărbăţia voastră, a acelora de acasă. În mijlocul celor mai groaznice încercări 
aţi rămas statornici în credinţa și hotărârea voastră de a jertfi tot pentru cinste, 
pentru drept, pentru biruinţă. 

Atacaţi de armata celei mai putenice împărăţii, am fost siliţi să părăsim 
două treimi din scumpul nostru pământ. Și soarta a vrut să îndurăm și vedenia 
chinurilor cumplite la cari sunt supuși cei rămași sub călcâiul vrăjmașului. 

Și ași rămas neclintiţi. 

Ș-aţi dat cea mai frumoasă pildă de înălțare sufletească. 

Al doilea an de război, începând acum, ne va găsi tot așa de hotărâți, tot 
așa de neclintiţi. 

Prin suferințele noastre vom câștiga dreptul la viaţa românilor de 
pretutindeni, singura viaţă care are preţ pentru noi toţi. 

Sus inimile și strânși uniţi împrejurul steagului acoperit de glorie prin 
vitejia ostașilor, să nu iasă din piepturile noastre decât un singur strigăt: 
<<Înainte pentru România Mare>>. 

lași, 14 august 1917. 

(Cuvăntări de Ferdinand | regele României 1889-1922, p. 114-116) 


CUVĂNTARE LA MASA SOLEMNĂ DIN ZIUA 
INTRĂRII TRIUMFALE ÎN BUCUREȘTI 


Per aspera ad astra’, - glăsuește o veche deviză ce cu drept cuvânt se 
potrivește cu vremurile din urmă. Au trecut doi ani de cănd copleșiți de forțe 
mult superioare, am fost siliți să părăsim. Capitala ţării și o mare şi bogată 
parte a teritoriului nostru în mâinile unui vrăjmaș care a vrut să ne pedepsiască 
pentru că am tras sabia împotriva lui; împinși de un ideal ce nu putea fi 
înfăptuit decât prin luptă și prin sânge. 

Am trăit în acest răstimp clipe de mare mulțumire sufletească, când vitejii 
noștri ostași au ţinut piet unui vrăjmaș puternic și trufaș, când pe munții 
Moldovei și pe malul Siretului au învăţat pe oștirile teutone, că pe aici nu se 
trece. Rămași singuri, în urma evenimentelor de la vecinul nostru, am fost 
siliți și noi să ne supunem pentru un timp unei forțe mai tari și a urmat o 
epocă de durere, de suferinţe și de chinuri sufletești pentru mine și poporul 
meu. În aceste timpuri însă am avut o mângâiere din cele mai duioase, care 
m-a susținut și care a oțelit și inima și mintea mea, spre a fi mereu credincioos 
hotărârii ce luasem în august 1916, că nu voi înceta de a mă împotrivi unei 
situaţii impuse până ce nu vom căpăta ce era dreptul nostru sfânt, ce era 
înscris în cartea neamului acestuia iubit de Dumnezeu..(...) 

Prin luptele crâncene, prin vitejia ostașului român, armata a bine meritat 
de la patrie, prin demnitatea lui în zilele de grea încercare, prin încrederea în 
viitorul țării, poporul meu a câștigat stima lumii întregi.(...) 


1 "Pe căi aspre către stele." 

În aceste momente am căștigat convingerea că talpa țării, țăranul romăn 
şi toţi acei cari muncesc și cari cu braţul și sângele lor apărau pământul 
strămoșesc cu vitejia strămoșească, merită o solicitudine deosebită și că 
împroprietărirea ţăranului este răsplata binemeritată pentru jertele ce au'depus 
pe altarul țării. 

Când am luat moștenirea întemeietorului României moderne, am făgăduit 
înaintea reprezentanţilor națiunei că voiu fi bun Român. Cred că m-am ţinut 
de cuvânt. Grele au fost timpurile, mari au fost jertfele, dar strălucită este 
răsplata, și astăzi pot spune cu fruntea senină: faţă de Dumnezeu și faţă de 
poporul meu, am conștiința curată. 

Per aspera ad astra. După zilele negre de restriște, după luni de grele 
încercări, a răsărit soarele asupra zilei de bucurie, când putem culege roadele 
încrederii noastre în noi înșine și în trăinicia neamului românesc. Ceeace 
strămoșii au visat, ideea pentru care generaţiile trecute au suferit și au lucrat, 
idealul pentru care toată suflarea românească a nădăjduit, iar ostașii noștri, 
și-au vărsat sângele, azi a devenit un fapt îndeplinit. Azi Mama România 
poate strânge pe toți copiii iarăși la sânul ei. Basarabia și Bucovina, cele două 
fiice răpite, s-au întors una după alta în casa părintească, iar Ardealul, frumosul 
leagăn al poporului român, de unde au descălicat întâii Voevozi ai ţărilor 
românești, au votat azi la <<Alba lulia>> unirea cu regatul român. Salutănd 
printre noi pe solii din țările românești, cari ne-au adus din partea fraţilor lor 
aceste bune vestiri, să-mi fie îngăduit să aduc prinosul meu de adâncă și 
neperitoare recunoștință poporului meu și tuturor bărbaţilor cu iubire de 
neam, cari cu patriotismul lor cald, cu sfatul lor chibzuit, cu voinţa lor 
nestrămutată, m-au ajutat pe mine și pe ţară, să putem înfăptui visul nostru 
secular. 

Să unim deci sufletele noastre, să unim toate puterile noastre, închinănd 
toate energiile binelui obștesc, ca să putem face faţă unui viitor strălucit, care 
se deschide înaintea privirilor noastre, întemeiat pe baze sănătoase și 
democratice. Binecuvântarea generaţiunilor viitoare va fi răsplata noastră 
neperitoare. ; 

Şi acum, în această zi măreață, să unim glasurile noastre și să strigă din 
adăncul sufletului: Trăiască scumpa noastră Românie întregită și deapurura 
nedespărțită. 

18 noiembrie/ 1 decembrie 1918 

(Cuvăntări de Ferdinand | regele Romăniei 1889-1922, p. 123-125) 

CUVÂNTARE LA MASA DIN ZIUA ÎNMÂNĂRII ACTULUI 
DE UNIRE DE LA ALBA-IULIA 


În această zi plină de cea mai curată bucurie, când venind ca soli din 
frumosul Ardeal mi-aduceţi hotărărea de la Alba-lulia, luată de un popor 
întreg, de a fi unit deapururea cu Regatul Român, vă zic din adâncul 
sufletului: bine aţi venit în zidurile acestuui Palat care a fost martor celor 
mai mari evenimente din Istoria modernă română. 

Ne-aţi adus nu numai dorul împlinit a câtorva milioane de suflete, ne-ați 
adus și inimile lor, și în primirea plină de dragoste frățească ce a-ţi găsit-o 
între noi, aţi putut simţi pulsul Tărei Mume ce bate în acelaș ritm cu al vostru. 

În frmoasa sa cuvântare d. Goldiș a spus astăzi că unirea tuturor Românilor 
era o necesitate istorică. Această necesitate a fost înțeleasă de toți oamenii cu 
inimă patriotică de dincoace și de dincolo de Carpaţi, de la Nistru până la 
Tisa; dar dacă așa fusese scris în destinele neamului românesc, evoluţia 
istorică avea nevoie de instrumente. Dumnezeu care a ocrotit necontenit în 
cursul veacurilor poporul românesc, i-a dat bărbaţi cari au ţinut sus stindardul 
ideii naţionale şi lor le-a dăruit suflet românesc, le-a întărit mintea și oțelit 
braţul, ca să ducă barca romănismului prin toate vitejiile vremurilor până la 
limanul dorit, unde după atătea trude, atătea suferințe culegem roadele bine 
meritate ale unei lupte seculare. 

- Azi când vedem înaintea minţii și înaintea ochilor noștri săvârșită clădirea 
măreaţă ce Mihai Viteazul începuse și pe care generaţii întregi apoi au visat-o, 
aduc prinosul meu de recunoștiință tuturor acelor cari în toate colțurile unde 
sună dulcele graiu romănesc au pus sufletul și puterile lor în serviciul idealului 
naţional. 

După Basarabia, după Bucovina, mai lipsia o piatră din cele mai scumpe: 
Ardealul cu ţinuturile din Ungaria locuite de Români. Azi ne-aţi adus și această 
ultimă piatră a clădirii, care încoronează marea operă de unire. 

Putem privi cu încredere în viitor, căci temeliile sunt puternice, bazate pe 
principii democratice ce sunt o chezășie pentru desvoltarea firească a unei 
vieţi sănătoase, ele sunt cimentate prin credința nestrămutată a unui șir întreg 
de generaţii, de apostoli ai idealului naţional, ele sunt și sfinţite prin săngele 
vitejilor mei ostași cari a luptat și au murit pentru unire.(...) 

1 decembrie 1918 

(Cuvăntari de Ferdinand | regele României 1889-1922, p. 177-178) 

Capitolul VII 


ACTELE FUNDAMENTALE ALE 
UNITĂȚII NAȚIONALE DIN 1918 


CONVENŢIA POLITICĂ ÎNCHEIATĂ ÎNTRE ROMÂNIA, FRANȚA, MAREA 
BRITANIE, ITALIA ȘI RUSIA (BUCUREȘTI 4/17 AUGUST 1916) 


Exemplarul nr. 5 

Convenţie politică 

INTRE sebsemnaţii: 

1. Contele Saint-Aulaire, trimis extraordinar și ministru plenipotenţiar al 
Republicii franceze pe lângă Maiestatea Sa regele României; 

2. Sir George Barclay, trimis extraordinar și ministru plenipotențiar al 
Maiestăţii Sale, regele Regatului Unit al Marii Britanii și Irlandei și al 
dominioanelor britanice de peste mări, împărat al Indiei, pe lângă Maiestatea 
sa regele României; 

3. Baron Fasciotti, trimis extraordinar și ministru plepontențiar al Maiestăţii 
Sale regele Italiei, pe lângă Maiestatea sa regele României, 

Domnul Stanislas Poklevsky - Koziell, trimis extraordinar și ministru 
plepontenţiar al Maiestăţii Sale, ţarul tuturor Rusiilor, pe lângă Maiestatea sa 
regele României, special împuterniciţi de guvernele respective, pe de o parte, 
și domnul lon I.C. Brătinau, președintele Consiliului de Miniștri al României, 
în numele guvernului român, pe de altă parte, s-au convenit cele ce urmează: 

Articolul I 

Franţa, Marea britanie, Italia și Rusia garantează integritatea teritorială a 
Regatului României pe toată întinderea frontierelor sale actuale. 

Articolul It 

România se angajează să declare război și să atace Austro-Ungaria în 
condiţiile prevăzute de Convenţia militară. România se angajează totodată să 

înceteze, din momentul declarării războiului, toate relaţiile economice și 
schimburile comerciale cu toți inamicii Aliaților. 

Articolul Ill 

Franţa, Marea Britanie, Italia și Rusia recunosc României dreptul de a anexa 
teritoriile monarhiei austro-ungare stipulate și delimitate de articolul IV. 

Articolul IV 

Limitele teritoriale menţionate la articolul precedent sunt fixate după cum 
urmează: 

Linia demarcaţiei va începe pe Prut, într-un punct al actualei frontiere, între 
Rusia și România, în apropiere de Noua Suliţă, și va urca din nou de-a lungul 
acestui fluviu până la frontiera Galiției, la confluenţa Prutului cu Ceremușul. În 
continuare, ea va urma frontiera Galiției și a Bucovinei și cea a Galiției și a 
Ungariei până la punctul Stog, cota 1655; de aici ea va urma linia de separație a 
apelor Tisa și Vișeu, pentru a atinge Tisa și satul Trebusa, în amonte de punctul 
unde ea se unește cu Vișeul. Din acest punct, ea va coborî pe talvegul Tisei până 
la 4 kilometri în aval de confluenţa sa cu Someșul, lăsând satul Vasarosnameny, 
României. Ea va continua apoi în direcţia sud-vest până la un punct situat la șase 
kilometri la est de orașul Debrețin. Din acest punct, ea va atinge Crișul la trei 
kilometri în aval de confluenţa celor doi afluenți ai săi (Crișul Alb și Crișul Repede). 
Ea se va împreuna apoi cu Tisa la înălțimea satului Algyo, la nord de Seghedin, 
trecând, la vest de satele Oroshaza și Bekersamson, la trei kilometri, de care ea va 
forma o mică curbă. de la Algjo, linia va cobori pe taivegul Tisei până la confleunţa 
acesteia cu Dunărea și, în sfârșit, va urma talvegul Dunării până la actuala frontieră 
a României. 

România se angajează să nu ridice fortificaţii în faţa Belgradului, într-o 
zonă ce urmează a fi determinată ulterior și să nu menţină în această zonă 
decât forţele necesare serviciului de poliţie. Guvernul regal român se angajează 
să despăgubească în termen de doi ani începând cu încheierea păcii, pe 
sârbii din regiunea Banatului care, abandonându-și proprietăţile ar dori să 
emigreze. 

Articolul V 

Franţa, Marea Britanie, Italia și Rusia pe de o parte, și România pe de altă 
parte, se angajează să nu încheie pace separată sau pace generală decât 
împreună și în același timp. 

Franţa, Marea Britanie, Italia și Rusia se angajează de asemenea, ca la 
tratativele de pace, teritoriile monarhiei austro-ungare, stipulate la Articolul 
IV, să fie anexate Coroanei României. 

Articolul VI 

România se va bucura de aceleași drepturi ca și Aliaţii ei, de tot ce are 
legătură cu preliminariile, cu negocierile păcii, precum și cu dezbaterea 
problemelor ce vor fi supuse hotărârilor Conferinţei de pace. 

Articolul VII 

Puterile contractante se angajează să păstreze secretă prezenta convenţie 
până la încheierea păcii generale. 

Incheiat la București, la 4/17 august 1916, în 5 exemplare. 

Ministerul Franţei: semnat - Saint - Aulaire 

Ministerul Marii Britanii: semnat - Barclay 

Ministrul Italiei: semnat - Fasciotti 

Ministrul Rusiei: semnat - Poklevsky 

Președintele Consiliului de Miniștri al României: semnat - Brătianu 

București. 4/17 august 1917 

Pentru copie conformă: atașat militar, M. Despres. 

(1918 la Români. Documente. vol. |, București, 1984, p. 766-767) 


DECLARAŢIA DE RĂZBOI A ROMÂNIEI CĂTRE AUSTRO-UNGARIA 
(14/27 AUGUST 1916) 


Alianţa încheiată între Germania, Austro-Ungaria și Italia nu avea, după 
„însăși declaraţiile guvernelor, decât un caracter esențialmente conservator și 
de apărare. Obiectivul său principal era de a asigura ţările aliate împotriva 
oricărui atac din afară și de a consolida starea creată prin tratatele anterioare. 
În dorința de a pune de acord politica sa cu aceste tendinţe pacifice, România 
s-a alăturat acestei Alianțe. 
Dedicată operei sale de reconstrucţie internă și credincioasă hotărârii de 
a rămâne în regiunea Dunării de Jos un element de ordine și de echilibru, 
România nu a încetat de a contribui la menţinerea păcii în Balcani. Ultimele 
războaie balcanice distrugând statu-quo-ul, i-au impus o nouă linie de 
conduită. Intervenția sa a grăbit pacea și a restabilit echilibrul; ea s-a mulţumit 
pentru ea însăși cu o rectificare a frontierei care îi dădea mai multă siguranţă 
- împotriva unei agresiuni și care, în același timp, îndrepta nedreptatea făcută 
în detrimentul său la Congresul de la Berlin. Dar, în urmărirea acestui scop, 

România a avut decepţia să constate că nu a întâlnit la Cabinetul de la Viena 
atitudinea la care era în drept a se aștepta. 

Când a izbucnit actualul război, România, la fel cum a făcut Italia, a 
refuzat de a se alătura la declaraţia de război a Austro-Ungariei despre care 
ea nu a fost prevenită de către cabinetul din Viena. În primăvara anului 1915, 
Italia a declarat război Austro-Ungariei: Tripla Alianţă nu mai exsita. În același 
timp au dispărut motivele care au determinat unirea României la acest sistem 
politic. În locul unei grupări de state căutând prin eforturi comune să lucreze 
de acord pentru a asigura pacea și păstrarea situațiilor de fapt și de drept 
create prin tratate, ne-am găsit în faţa unor puteri făcându-și război exact în 
scopul de a ajunge la transformarea în întregime a vechilor aranjamente care 
au servit drept bază tratatului lor de alianţă. Aceste profunde schimbări au 
fost pentru România o dovadă evidentă că scopul pe care ea l-a urmărit 
alăturându-se Triplei aleinațe nu mai putea fi atins și că ea trebuie să-și 
îndrepte privirile și eforturile spre căi noi; aceasta cu atât mai mult cu cât 
opera întreprinsă de către Austro-Ungaria a luat un caracter ameninţător 
pentru interesele esenţiale ale României, ca și pentru aspiraţiile sale naţionale 
cele mai legitime. 

În prezența unei modificări atât de radicale a situației create între Monarhia 
austro-ungară și România, aceasta din urmă și-a reluat libertatea sa de acţiune. 

Neutralitatea pe care guvernul regal și-a impus-o, ca urmare a unei 
declaraţii de război făcută în afara voinţei sale și contrarie intereselor sale, a 
fost adoptată în primul rând în urma asigurărilor date la început de către 
guvernul imperial și regal, cât și de monarhie declarând război Serbiei ea nu 
a fost mânată de un gând de cucerire și că ea nu a urmărit în nici un fel 
acaparări teritoriale. Aceste asigurări nu s-au realizat. 

Astăzi noi ne găsim în faţa unei situaţii de fapt de unde pot decurge mari 
transformări teritoriale și schimbări politice de natură a constitui o gravă 
ameninţare pentru securitatea și viitorul României. Opera de pace pe care 
România, credincioasă spiritului Triplei Alianțe, a încercat să o îndeplinească, 
a fost făcută astfel sterilă chiar de către cei care erau chemaţi să o sprijine și să 
o apere. 

Aderând în 1883 la grupul de puteri centrale, România, departe de a uita 
legăturile de sânge care unesc populaţiile din Regatul României și românii, 
supuși ai Monarhiei Austro-Ungare, a văzut, în raporturile de prietenie și 
alianţă care s-au stabilit între cele trei mari puteri, o garanţie prețioasă pentru 
liniștea sa internă ca și pentru îmbunătăţirea soartei românilor din Austro- 

Ungaria. De fapt, Germania și Italia care au reconstituit statele lor pe baza 
principiului naţionalităţii nu puteau să'nu recunoască legitimitatea bazei pe 
care se fonda propria lor existenţă. Cât privește Austro-Ungaria ea a găsit în 
relaţiile prietenești care s-au stabilit între ea și Regatul României asigurările 
pentru liniștea sa atât în interior cât și la frontierele noastre comune; căci ea 
nu putea să nu știe la ce punct nemulțumirile populaţiei românești se 
resfrângeau la noi, amenințând fiecare moment de a tulbura bunele raporturi 
între cele două state. 

Din acest punct de vedere, speranţa pe care noi ne-am făcut-o aderând la 
Tripla Alianţă, a fost înșelată. În timpul unei perioade de mai mult de treizeci 
de ani românii din Monarhie nu numai că n-au văzut niciodată introducându- 
se o reformă de natură a le da chiar o aparentă satisfacție, dar, dimpotrivă, ei 
au fost trataţi ca o rasă inferioară și condamnaţi să sufere opresiunea din 
partea unui element străin care nu constituie decât o minoritate în mijlocul 
diverselor naţionalităţi din care se compune statul austro-ungar. Toate 
nedreptăţile suferite de fraţii noștri au întreținut între țara noastră și Monarhie 
un element continuu de animozitaie pe care guvernele Regatului nu au ajuns 
să-l potolească decât cu preţul unor mari greutăţi și a numeroase sacrificii. 

Când a izbucnit actualul război, se putea spera că guvernul austro-ungar, 
cel puţin în ultimul ceas, va sfârși prin a se convinge de necesitatea urgentă 
de a face să înceteze această nedreptate care punea în pericol nu numai 
relaţiile de prietenie, dar chiar raporturile normale care trebuiau să existe 
între state vecine. 

Doi ani de război, în timpul cărora România a păstrat neutralitatea, au 
dovedit că Austro-Ungaria, ostilă oricărei reforme interne putând să facă mai 
bună viaţa popoarelor pe care le guvernează, s-a arătat la fel de promptă în a 
le sacrifica, ca și neputincioasă a le apăra împotriva atacurilor din afară. 

Războiul la care ia parte aproape întreaga Europă pune în discuţie cele 
mai grave probleme cu privire la dezvoltarea naţională și chiar a existenţei 
statelor; România, mânată de dorinţa de a contribui la grăbirea sfârșitului 
conflictului și sub imperiul necesității de a pune la adăpost interesele sale de 
rasă, se vede silită de a intra în linie, alături de cei care îi pot asigura realizarea 
unităţii sale naţionale. 

Pentru aceste motive ea se consideră, începând din acest moment, în 
stare de război cu Austro-Ungaria. 

Em. Porumbaru 

Ministrul Afacerilor Străine 

(România în războiul mondial 1916-1919, vol. |, 
București, 1934, Documente - Anexe) 

DECLARAȚIA PRIVIND UNIREA BASARABIEI CU ROMÂNIA 
(27 MARTIE/9 APRILIE 1918) 


În numele poporului Basarabiei, Sfatul Țării decalră: 

Republica Democratică Moldovenească (Basarabia), în hotarele ei dintre 
Prut, Nistru, Dunăre, Marea Neagră și vechile graniţe cu Austria, ruptă de 
Rusia acum o sută și mai bine de ani din trupul vechei Moldove, în puterea 
dreptului istoric și a dreptului de neam, pe baza principiului că noroadele 
singure să-și hotărască soarta lor, de azi înainte și pentru totdeauna se unește 
cu mama ei România. 

Această unire se face pe următoarele baze: 

1. Sfatul Țării actual rămâne mai departe pentru rezolvarea și realizarea 
reformei agrare, după nevoile și cererile norodului; aceste hotărâri se vor 
recunoaște de guvernul român. 2. Basarabia își păstrează autonomia 
provincială, având un Sfat al Țării (Dietă), ales pe viitor prin vot universal, 
egal, direct și secret, cu un organ împlinitor și administraţie proprie. 3. 
Competența Sfatului Țării este: a) votarea bugetelor locale; b) controlul 
organelor zemstvelor și oraşelor; c) numirea tuturor funcţionarilor 
administraţiei locale prin organul împlinitor, iar funcţionarii înalți sunt întăriți 
de guvern. ș) Recrutarea armatei se va face, în principiu, pe baze teritoriale. 5. 
Legile în vigoare și organizaţia locală (zemstve, orașe) rămân în putere și vor 
putea fi schimbate de parlamentul român numai după ce vor lua parte la 
lucrările lui și reprezentanții Basarabiei. 6. Respectarea drepturilor minorităților 
din Basarabia. 7. Doi reprezentanţi ai Basarabiei vor intra în Consiliul de 
Miniștri român, acum desemnaţi de actualul Sfat al Țării, iar pe viitor luaţi din 
sânul reprezentanților Basarabiei în parlamentul român. 8. Basarabia va trimite 
în parlamentul român un număr de reprezentanţi proporţional cu populația, 
aleși pe baza votului universal, egal, direct și secret. 9. Toate alegerile din 
Basarabia pentru voloste și sate, orașe, zemstve și parlament se vor face pe 
baza votului universal, secret și direct. 10. Libertatea personală, libertatea 
tiparului, a cuvântului, a credinţei, a adunărilor și toate libertățile obștești vor 
fi garantate prin Constituţie. 11. Toate călcările de lege, făcute din motive 
politice în vremurile tulburi ale prefacerii din urmă, sunt amnistiate. 

Basarabia, unindu-se ca o fiică cu mama sa România, parlamentul român 
va hotărî convocarea neîntârziată a Constituantei, în care vor intra proporțional 
cu populaţia și reprezentanţii Basarabiei, aleși prin vot universal, egal, direct 
și secret, spre a hotărî împreună cu toții înscrierea în Constituţie a principiilor 
garanțiilor de mai sus. 

(“Sfatul Tării”, Chişinău, din 30 mantie 1918) 

DE AR RIC RR E RR a E CEE SR E NEI NR CCI 
DECRETUL-REGAL CU PRIVIRE LA HOTARAREA SFATULUI ȚĂRII 


Sfatul Țării din Basarabia, în ședința de la 27 martie (9 aprilie) 1918, 
votând prin 86 voturi pentru, contra 3, fiind și 36 abţineri, următoarea 
rezoluţiune: 

“În numele poporului Basarabiei Sfatul Țării declară: 

Republica Democratică Moldovenească (Basarabia), în hotarele ei dintre 
Prut, Nistru, Dunăre, Marea Neagră și vechile graniţe cu Austria, ruptă de 
Rusia acum o sută și mai bine de ani din trupul vechei Moldove, în puterea 
dreptului istoric și dreptului de neam, pe baza principiului că noroadele 
singure să-și hotărască soarta lor, de azi înainte și pentru totdeauna se unește 
cu mama sa România”. 

Și prezidentul Consiliului nostru declarând că: 

“În numele poporului român și al regelui, M.S. Ferdinand | al României, 
ia act de acest vot quasi unanim și declară la rândul lui Basarabia unită cu 
România de veci și indivizibilă”. 

Promulgăm acest vot și această declaraţie și ordonăm să fie învestit cu 
sigiliul statului și publicat în monitorul oficial. 

“Monitorul oficial”, din 10(23) aprilie 1918. 


DECLARAŢIA PRIVIND UNIREA BUCOVINEI CU ROMÂNIA 
(15/28 NOIEMBRIE 1918) 


Congresul general al Bucovinei, întrunit azi, joi, în 15/28 noiembrie 1918, 
în sala sinodală din Cernăuţi, considerând: 

că, de la fundarea principatelor române, Bucovina, care cuprinde vechile 
ținuturi ale Sucevei și Cernăuţilor, a făcut pururea parte din Moldova, care în 
jurul ei s-a închegat ca stat; 

că în cuprinsul hotarelor acestei țări se găsesc vechiul scaun de domnie 
de la Suceava, gropniţele domnești de la Rădăuţi, Putna și Suceviţa, precum 
și multe alte urme și amintiri scumpe din trecutul Moldovei; 

că fiii acestei ţări, umăr la umăr cu fraţii lor din Moldova și sub conducerea 
aceloraţi domnitori, au apărat de-a lungul veacurilor ființa neamului lor 
împotriva tuturor încălcărilor din afară și a cotropirii păgâne; 

că în 1774 prin vicleșug Bucovina a fast smulsă din trupul Moldovei și cu 
de-a sila alipită coroanei Habsburgilor; | 

că 144 de ani poporul bucovinean a îndurat suferinţele unei ocârmuiri 
străine, care îi nesocotea drepturile naţionale și care prin strâmbătăţi și 
persecuții căuta să-i înstrăineze firea și să învrăjbească celelalte neamuri, cu 
care el voiește să trăiască ca fraţii; 

că în scurgerea de 144 de ani, bucovinenii au luptat ca niște mucenici pe 
toate câmpiile de bătălie în Europa sub steag străin pentru menținerea, slava 
și mărirea asupritotilor lor, și că ei drept răsplată aveau să îndure micșorarea 
drepturilor moștenite, izgonirea limbii lor din viaţa publică, din școală și 
chiar din biserică; 

că, în același timp, poporul băștinaș a fost împiedicat sistematic de a se 
folosi de bogăţiile izvoarelor de câștig ale acestei țări și despuiat în mare parte 
de vechea sa moștenire; 

că, cu toate acestea, bucovinenii n-au pierdut nădejdea că ceasul 
mântuirii, așteptat cu atâta dor și suferinţă, va sosi și că moștenirea lor străbună, 
tăiată prin graniţe neleguite, se va reîntregi prin alipirea Bucovinei la Moldova 
lui Ștefan, și că au nutrit vecinic credința că marele vis al neamului se va 
înfăptui, când se vor uni toate țările române de la Nistru și Tisa într-un stat 
naţional unitar; 

constată că ceasul acesta mare a sunat! 

Astăzi, când, după sforţări și jertfe uriașe din partea României și a 
puternicilor și nobililor ei aliaţi, s-au întronat în lume principiile de drept și 
umanitate pentru toate neamurile, și când în urma loviturilor zdrobitoare 
monarhia austro-ungară s-a zguduit în temeliile ei și s-a prăbușit, și toate 
neamurile încătușate în cuprinsul ei și-au câștigat dreptul de liberă hotărâre 
de sine, cel dintâi gând al Bucovinei dezrobite se îndreaptă către Regatul 
României, de care întotdeauna am legat nădejdea dezrobirii noastre. 

Drept aceea Noi, 

Congresul general al Bucovinei, 

întrupând suprema putere a ţării și fiind investiţi singuri cu puterea 
legiuitoare, 

În numele suveranităţii naţionale, 

hotărâm: 

Unirea necondiționată și pentru vecie a Bucovinei, în vechile ei hotare 
până la Ceremuș, Colacin și Nistru, cu Regatul României. 

(“Glasul Bucovinei”, Cernăuţi, din 29 noiembrie 1918). 


REZOLUȚIA PRIVIND UNIREA TRANSILVANIEI CU ROMÂNIA, 
ADOPTATA DE ADUNAREA NAȚIONALA DE LA ALBA-IULIA 
(18 NOIEMBRIE/1 DECEMBRIE 1918) 


|. Adunarea Naţională a tuturor românilor din Transilvnaia, Banat și Tara 
Ungurească, adunaţi prin reprezentanţii lor îndreptăţiţi la Alba-lulia în ziua 
de 18 noiembrie/1 decembrie 1918, decretează unirea acestor români și a 
tuturor teritoriilor locuite de dânșii cu România. Adunarea Naţională proclamă 
îndeosebi dreptul inalienabil al naţiunii române la întreg Banatul, cuprins 
între Mureș, Tisa și Dunăre. 

II. Adunarea Naţională rezervă teritoriilor sus-indicate autonomie 
provizorie până la întrunirea Constituantei, aleasă pe baza votului universal. 

III. În legătură cu acesta, ca principii fundamentale la alcătuirea noului 
stat român, Adunarea Naţională proclamă următoarele: 

1. Deplina libertate naţională pentru toate popoarele conlocuitoare. Fiecare 
popor se va instrui, administra și judeca în limba sa proprie prin indivizi din 
sânul său și fiecare popor va primi drept de reprezentare în corpurile 
legiuitoare și la guvernarea ţării în proporţie cu numărul indivizilor ce-l 
alcătuiesc. 

2. Egala îndreptăţire și deplină libertate confesională pentru toate 
confesiunile din stat. 

3. Înfăptuirea desăvârșită a unui regim curat democratic pe toate terenele 
vieţii publice. Votul obștesc, direct, egal, secret, pe comune, în mod 
proporțional, pentru ambele sexe, în vârstă de 21 de ani, reprezentarea în 
comune, judeţ ori parlament. 

ș. Desăvârșita libertate de presă, asociere și întrunire; libera propagandă 
a tuturor gândurilor omenești. 

5, Reforma agrară radicală. Se va face coînscrierera tuturor proprietăţilor, 
în special a proprietăților mari. În baza acestei conscrieri, desființând fidei- 
comisele, și în temeiul dreptului de a micșora după trebuinţă latifundiile, i se 
va face posibil ţăranului să-și creeze o proprietate (arătură, pășune, pădure) 
cel puţin atât cât o să poată munci el şi familia lui. Principiul conducător al 
acestei politici agrare e, pe de o parte, promovarea nivelării sociale, pe de 
altă parte, potenţarea producţiunii. 

6. Muncitorimii industriale i se asigură aceleași drepturi și avantaje, care 
sunt legiferate în cele mai avansate state industriale din Apus. 

IV. Adunarea Naţională dă expresiune dorinţei sale ca Congresul de Pace 
să înfăptuiască comuniunea naţiunilor libere în așa chip ca dreptatea și 
libertatea să fie asigurate pentru toate națiunile mari și mici deopotrivă, iar în 
viitor să elimine războiul ca mijloc pentru regularea raporturilor 
internaţionale. 

V. Românii adunaţi în această Adunare Naţională salută pe fraţii lor din 
Bucovina scăpaţi din jurul monarhiei Austro-Ungare și uniţi cu ţara mamă 
România. 

VI. Adunarea Naţională salută cu iubire și entuziasm libertatea naţiunilor 
subjugate până azi în monarhia Austro-Ungară și anume națiunile ceho- 
slovacă austro-germană, iugoslavă, polonă și ruteană, și hotărăște ca acest 
salut al său să se aducă la cunoștința tuturor acelor naţiuni. 

VII. Adunarea Naţională cu smerenie se închină înaintea memoriei acelor 
bravi români cari în acest război și-au vărsat sângele pentru înfăptuirea 
idealului nostru, murind pentru libertatea și unitatea naţiunii române. 

VIII. Adunarea Naţională dă expresiune mulțumitei și admiraţiunei sale 
tuturor Puterilor Aliate cari, prin strălucitele lupte purtate cu cerbicie împotriva 
unui dușman pregătit de multe decenii pentru război, au scăpat civilizațiunea 
din ghearele barbariei. 

„IX. Pentru conducerea mai departe a afacerilor naţiunii române din 
Transilvania, Banat și Tara ungurească, Adunarea Naţională hotărăște 
instituirea unui Mare Sfat Naţional Român, care va avea toată îndreptăţirea să 
reprezinte națiunea română oricând și pretutindeni faţă de toate naţiunile 
lumii și să ia toate dispoziţiunile pe cari le va afla necesare în interesul naţiunii. 

(“Românul”, Arad, din 20 noimebrie/3 decembrie 1918) 


VIU \ 
„Orice doreşte să cunoască din surse primare 
programele partidelor politice și orientările 
doctrinare ale curentelor și partidelor 

care seau manifestat în viața politică din istoria 
modernă a României găsește în lucrarea de față 
un ghid indispensabil, avizat și cuprinzător. 
Volumul inserează toate programele partidelor 
guvernamentale și neguvernamentale din epocă. 
intervenții revelatoare ale celor mai autorizați 
factori politici în materie doctrinară. 


precum și documente care punctează orientări de căpătâi 


în mişcarea politică de idei dn țara noastră. 

În contextul creșterii interesului pentru cunoașterea 
istoriei. mdisociabil de o mfermare obiectivă și corectă. 
volumul de față aduce un serviciu valdat de factura lu: 
contactul direct cu izvorul. cu identitatea politică 

ŞI doctrinară a partidelor Româmei moderne 

prin reperele lor cele mai semnificative: 

programe. dezbateri. intervenții ale unor figuri de vârf. 

